LIETUVOS ISTORIJOS INSTITUTAS 


Mykolas Romeris 


DIENORAŠTIS 


1921 m. lapkričio 8-oji-1922 m. birželio 15-oji 


Sudarytojas ir mokslinis redaktorius 
Rimantas Miknys 


Iš lenkų kalbos vertė 
Vaiva Grigaitienė 


VERSUS AUREUS 


UDK 327(474.5:438)(093.3) 
Ro-97 


Lenkišką tekstą deśifravo ir paaiškinimus parašė 
Rimantas Miknys 


Recenzavo 
doc. dr. Antanas Kulakauskas, doc. dr. Vladas Sirutavičius 


Knygos leidimą rėmė 
LIETUVOS RESPUBLIKOS KULTŪROS MINISTERIJA 


Ca MG BALTIC UAB KONCERNAS „MG BALTIC“ 


© Rimantas Miknys, įvadas ir sudarymas, 2013 

© Vaiva Grigaitienė, vertimas į lietuvių kalbą, 2013 
© Lietuvos istorijos institutas, 2013 

ISBN 978-9955-34-449-0 © „Versus aureus“ leidykla, 2013 


Turinys 


Rimantas Miknys. Įvadas. 
jo šeimos ir artimos so 


Ant dviejų pasaulių ribos: Mykolo Romerio, 
cialinės aplinkos vertybių perkainojimo 


kryžkelės 1920-1922 metals... i... ks 


Dienoraštis 
XXVIII tomas 1921 


metų lapkričio 9-1921 metų gruodžio 18 . . .... 


XXIX tomas 1921 metų gruodžio 19-1922 metų birželio 15 . . ..... 


Santrumpos. ... 
Iliustracijų sąrašas . . 
Asmenvardžių rodyklė 
Vietovardžių rodyklė 


VII 


Profesorius Mykolas Romeris savo bute. Kaunas, Žaliosios g. 
Žaliakalnyje apie 1927-1928 m. 
Iš Vyčio Ramanausko rinkinių. Mykolas Romeris. Foto, MHXII. 


RIMANTAS MIKNYS 


ĮVADAS. ANT DVIEJŲ PASAULIŲ RIBOS: MYKOLO 
ROMERIO, JO ŠEIMOS IR ARTIMOS SOCIALINĖS APLINKOS 
VERTYBIŲ PERKAINOJIMO KRYŽKELĖS 1920-1922 METAIS 


Rengdamas Mykolo Rómerio Dienoraščio tekstus spausdinti, dažnai įvadiniame 
kiekvienos knygos straipsnyje bandau juos aktualizuoti. Šį kartą gal kiek netikėtu 
kampu primenu, kad 2014-aisiais ES ir Pasaulio bendruomenė vienaip ar kitaip 
paminės 100-ąsias Pirmojo pasaulinio karo metines. Tikiuosi, kad minint šią dieną 
knyga jau gulės ant Skaitytojo stalo. Ir vis dėlto ne vienam skaitytojui gali kilti 
klausimas: o kuo čia dėta šita data? Kaip ji gali būti susieta su publikuojamų Dieno- 
raščio tekstų problematika, nes chronologiškai jie nuo šios datos nutolę? 

Paprastas atsakymas - tiesiogiai. Tačiau kaip ir kodėl? Reikėtų bent keliais žo- 
džiais paaiškinti. 

Pirmiausia minėtųjų tekstų autorius, „mūsų Herojus“ Mykolas Rómeris Pir- 
mojo pasaulinio karo metus yra įvardijęs visuomenės ir asmens, šia prasme ir savo, 
„lūžių“, „pervartos“ laikotarpiu. Karas, anot jo, tapo akivaizdžia naujojo ir senojo 
pasaulio perskyra. Iki tol vis didėję skirtumai buvo apčiuopiami, bet ne taip griež- 
tai registruojami. Daug kas kitaip pasakytų: karas užfiksavo modernybės įsigalė- 
jimą dar iki modernybės, po ilgo jų galynėjimosi XIX a. Kuo ir kaip pasireiškė, 
pasireiškia tas įsigalėjimas? Keletas pastabų. 

Žinia, kad modernybė dalį nemodernios visuomenės elementų sunaikino, dalį 
modifikavo, o dalį tik užgožė ir jie egzistuoja ir postmoderniose visuomenėse. 

Pasak Zitos Medišauskienės, esminis pokytis, žymintis modernybės epochą, 
yra pakitęs požiūris į tradicijos ir inovacijos santykį. Tik modernybės laikais nau- 
jovės, inovacijos, inovatyvumas virto vertybe. Iki tol tokia vertybė buvo senovė, 
tradicija ir jos laikymasis. Bet tai nereiškia, kad modernybė visiškai sunaikino 
tradiciją, anaiptol, tik galios pusiausvyra pasislinko naujumo pusėn. Todėl kartais 

modernybė įvardijama konfliktu arba įtampa tarp to, kas sena ir'nauja, nepaisant 
modernybės reiškinių dydžio tam tikroje šalyje". i 

Anot tyrėjos, „svarbu ir tai, kad itin sparti visuomenės kaita buvo pergyvena- 
ma kiekvieno subjektyviai, staigiai kintančiame pasaulyje žmonės buvo priversti 
kiekvienas nustatyti asmeninį santykį su pokyčiais ir atsirandančiais naujais reiš- 
kiniais. Tai gimdė neretai itin aštrią pasaulėžiūrinę diferenciaciją, kaip ir katastro- 
fines istorijos pabaigos ir vertybių perkainavimo nuotaikas“. Luominės visuome- 
nės vertybes — patriarchalinę, globėjišką liaudies traktuotę, vieno luomo išskirtines 
privilegijas, pirmiausia valdymo, pareigų ir teisių — keitė demokratėjančios visuo- 
menės vertybės; be jau minėtųjų, visų luomų lygybė prieš įstatymą, atstovavimas 
visiems žmonėms valdžioje, asmens laisvės ir pan. 

Tad galima būtų klausti: o kokia buvo Lietuvos lenkų dvarininkijos, kuriai pri- 
klausė mūsų herojus ir aristokratiška jo giminė, nuo senų laikų kultūros ir civiliza- 
cijos raidos šiame krašte svarbiausias veiksnys, situacija pereinamuoju iš luominės į 
demokratinę visuomenę laikotarpiu? Kaip jau sakyta, 1914-1922 m. buvo lemiamas 
šio proceso persilaužimo etapas. Anot žymaus lenkų tyrinėtojo Piotro Lossowski'o, 
visuomenė dar turėjo kažkiek išlaikiusi senąsias struktūras. Žmonės, ypač kaime, dar 
bandė gyventi pagal senuosius papročius ir patriarchalines tradicijas, tačiau karas, Ru- 
sijos revoliucijos, išplitusios tautų apsisprendimo idėjos ir tautinių valstybių kūrimasis 
sparčiai griovė įprastą tvarką, formavo naujus žmonių ir socialinių grupių santykius. 

Ir šioje, ir ankstesnėse Dienoraščio knygose skaitytojas rado ir ras nemažai ap- 
rašymų, aiškinimų, ką vertybių perkainojimo laikotarpiu išgyveno Mykolas Róme- 
ris ir jo artimieji Artimaisiais įvardinčiau seseris (Marija Rómerienć, Konstancija 
Michalina Prušanovska, Elvyra Marija Mečkovska, Helena Zuzana Rachela Volo- 
vičova, Eliza Komorovska) ir tėvą (mama buvo mirusi 1914 m. ir palaidota Trakuo- 
se). Beje, Dienoraščio puslapiuose mažai dėmesio skiriama Elizai Komorovskai ir 
jos šeimai, ypač jos sūnums, Romerio sūnėnams Hektorui ir Juliui iš Kavoliškio 
dvaro. Išskiriu juos iš kitų, nes jie artimi dabartinio Lenkijos Respublikos Prezi- 
dento Bronisławo Komorowskio giminės. Kaip jau rašiau ankstesnės knygos įvade“, 
dabartinis Lenkijos Prezidentas yra Juliaus sūnaus Bronislovo, išvykusio gyventi į 
Lenkiją, sūnus, arba Juliaus anūkas. 


1. Z. Medišauskienė, XIX amžius pasaulyje, Europoje ir Lietuvoje. Lietuvos istorija. Devynio- 
liktas amžius: visuomenė ir valdžia. VIII tomas, I dalis. Vilnius: Baltos lankos, 2011, p. 16. 

2. Ten pat. 

3. P. Łossowski, Przedmowa, Eugeniusz Romer, Dziennik 1914-1918, t. 1, Warszawa: Wydaw- 
nictwo Interlibro, 1995, s. 5. 

4. M. Romeris, Dienoraštis. 1921 m. sausio 13-0ji-lapkričio 7-oji. Vilnius: Versus aureus, 2012, 
p. XVII. 

Pradėsiu nuo mūsų herojaus. Jau tuomet Mykolas buvo padaręs naujų savo 
vertybių inventorizaciją ir gerai orientavosi situacijoje, iš naujų vertybių aplinkos 
žiūrėjo į seseris ir tėvą. Tik priminsiu: ankstesnių knygų įvaduoseš teigiau, kad 
savo vertybes jis galutinai perkainojo dar iki 1920 m. Esminiu lūžiu čia virto ap- 
sisprendimas vykti į Juzefo Pilsudskio legionus ir su tuo susijusi veikla. Kaip žinia, 
vertybinė jo sistema ilgą laiką buvo grindžiama istorinio Lietuvos valstybingumo 
paradigma, kurią galima apibūdinti kaip sąryšį su Lenkijos valstybingumu ir len- 
kiška civilizacija. Prasidėjus karui, Mykolas dar bandė ieškoti variantų istoriniam 
Lietuvos valstybingumui atkurti, jungdamas jį su lietuvių politikų Lietuvos projek- 
cija, kuri išplaukė iš Didžiojo Vilniaus seimo nutarimo dėl Lietuvos autonomijos 
etnografinėse ribose. Vienu iš jų, praktiniu, o ne vien politiniu, ir tapo legionai. Ėjo 
į juos nusivylęs to meto lietuvių ir lenkų politikavimo rezultatais. 

M. Romeris Dienoraštyje rašė darąs tai krašto naudai: Dėl to nepalieku šio kraš- 
to, - rašė jis, — o tik asmeniškai jam tarnauju, kaip kadaise nepaliko ir jam tarnavo, 
pavyzdžiui, lietuviai, kurie lietuviškosios spaudos draudimo metais užsienyje leido 
lietuviškus laikraščius. Mano giliu įsitikinimu, taip kraštui tarnauju ir aš, Lietuvos 
sūnus, einantis vykdyti jos reikalą“. 

Ir tai buvo ne pozicija prieš ką nors arba kam nors, bet santykis su savimi ir savo 
sąžine, su Lietuvos ir Lenkijos išlaisvinimo idėja. 

Vis dėlto legionuose jis galutinai įsitikino: jungti nauja ir sena — neįmanoma ir 
tada galutinai apsisprendė toliau susisaistyti su nauja, modernia Lietuva. Neišduo- 
damas pamatinių savo vertybių - demokratinės, socialiai teisingai suręstos visuo- 
menės, laisvo žmogaus ir pan. - jis jau neturėjo kito pasirinkimo". 

Grįžtant prie įvado pradžioje iškelto pagrindinio klausimo, reikia pasakyti, kad 
tėvas 1918-1919 m. buvo pasirinkęs modernios, t. y. tautinės, Lenkijos valstybę, su 
kuria tapatinosi ir pagal kurią vertino Lietuvoje vykusias permainas, vertino įtariai, 
netgi priešiškai“. 

Kalbant apie šeimą, jo artimuosius, ne vien Tėvas, bet ir seserys daugiau ar ma- 
žiau nepasitikėjo, atskirais atvejais buvo priešiškos, netgi nelojalios naujajai Lie- 
tuvai. Ypač tai pasireiškė po Lenkų karinės organizacijos (POW) maišto nuslopi- 
5. M. Rómeris, Dienoraštis. 1918 m. birželio 13-0ji-1919 m. birželio 20-oji. Vilnius: Versus au- 
reus, 2007, p. XXXIV-XXXV; M. Romeris, Dienoraštis. 1920 m. kovo 16-0ji-1921 m. sausio 12-0ji. 
Vilnius: Versus aureus, 2011, p. VII-XXIV. 

6. M. Römer, Dziennik, t. 4, Lietuvos mokslų akademijos Vrublevskių bibliotekos Rankraščių 
skyrius (toliau - LMAB), F. 138-2231, 1. 392. 

7. R. Miknys, Įvadas. Mykolo Romerio Raudonojo dienoraščio puslapių metamorfozės: ar 
buvo „išduota“ Istorinė Lietuva? M. Rómeris, Dienoraštis. 1919 m. birželio 21-0ji-1920 m. kovo 


15-0ji. Vilnius: Versus aureus, 2009, p. XIII. 
8. Ten pat, p. XVIII-X, 42-43. 

nimo? ir pasirengimo 1922 m. agrarinei reformai. Dvarininkija, tarp jų ir Mykolo 
seserys, gyveno gandais ir dėl to kylančiomis baimėmis, įtarimais. Štai keletas My- 
kolo pastabų, įrašytų į Dienoraštį 1920 m. balandį ir gegužę. 

Balandžio 29-ąją jis konstatuoja: Dvarininkų sferoje santykiai sudėtingi. Praktiš- 
kai vyksta karas tarp dvarininkų ir Lietuvos valstybės. Dvarininkai vis labiau neken- 
čia Lietuvos, jaučia, kad joje organizuojasi priešiškos jėgos, atiduodama pirmenybė 
valstiečiams, kurie ateina į valdžią ir siekia nuversti iki šiol privilegijuotą dvarinin- 
ky klasę, o valstybės institucijos engia dvarus kiekviename žingsnyje, nekenčia jų ir 
persekioja [...] Lenkijoje yra taip terorizuojami [...] Bet jei kalbėsime apie čionykščių 
dvarininkų ilgesį ir sentimentus, tuomet lietuvių įtarimai yra taiklūs: iš tiesų lenkų 
dvarininkai širdies gilumoje laukia lenkų intervencijos. Jei taip įvyktų, atsirastų lenkų 
persvara šiame didžiuliame visuomenės kivirče, todėl su ilgesiu jos laukia. Didžiulės 
šių žmonių dalies nėra šalyje, ji tarnauja lenkų kariuomenėje arba užsiima politi- 
nėmis intrigomis prieš liaudies Lietuvą. Kadangi vyksta visuomeninė kova, nėra ko 
stebėtis, kad lenkų dvarininkai laukia pagalbos iš tų, kurie vieninteliai galėtų padėti“. 

Kitur jis prisipažįsta: Suprantu dvarininkų nepasitenkinimą ir skausmą, suvo- 
kiu jų rūpestį ir abejones, negaliu prieštarauti dvarininkų nuomonei, bet negaliu su 
jais solidarizuotis. Kai bandau į save įsigilinti, vis labiau įsitikinu, kad esu žmogus — 
Jenomenas, kintamos psichikos žmogus, pasmerktas žūti: Lietuvoje šiandien prieš- 
priešinami du pasauliai, senasis šlėktų pasaulis ir jaunasis valstiečių, kartu lenkų 
pasaulis, kuris primena saulėlydį, ir lietuvių kultūros pasaulis, kurį įvardyčiau kaip 
saulėtekį. [...] Šiandien, didžiulio perversmo laikais, kurie, tiesą sakant, yra revo- 
liucija, jaunoji liaudies Lietuva kovoja su senąja dvarų ir šlėktos Lietuva, o jaunoji 
tautinė Lietuva su senąja lenkiška Lietuva. Šiuo metu vieni yra tik lietuviai, kiti tik 
lenkai, vieni beatodairiškai stovi liaudies nugalėtojų pusėje, kiti - ne mažiau beato- 
dairiškai - gina savo turtą ir senąsias valdymo formas. Ir vienų, ir kitų šūkis yra: kas 
ne su mumis, tas prieš mus. Kitaip tokiais laikais ir būti negali. Na, o aš, laikomas 
kraujo ryšių, giminės, senojo mąstymo, nesugebėjau radikaliai atitrūkti nuo dva- 
rininkų pasaulio, tačiau savo idealais, savo darbais, meile buvau ir būsiu liaudies 
darby šalininkas, darbų, kuriuos šiandien atlieka jaunoji Lietuva". 

Dar kitur jis atvirai kritiškai ir be kompromisų vertina ne tik dvarininkijos 
apskritai, bet ir savo artimųjų pasirinkimus: Vakar rašiau apie skriaudą, kuria šiais 
perversmo laikais skundžiasi dvarininkai. Išties pasiklausęs dvarininkų tarpusavio 


9.  Sutriuškinus LkKO ir vadinamąjį Seinų sukilimą 1919 m. rudenį vėl paaštrėjo Lietuvos val- 
džios politika lenkų mažumos atžvilgiu. 

10. M. Rómeris, Dienoraštis. 1920 m. kovo 16-oji-1921 m. sausio 12-0ji, p. 67. 

11. Ten pat, p. 69. 


pokalbių tuomet, kai jie jaučiasi esą tarp savų, pamatai, kokie jie arogantiški, kaip 
smerkia tą „valstiečių respubliką“, kaip maišo su purvu viską, kas lietuviška, kaip nė 
krislo pagarbos nejaučia jaunajai Lietuvai, kaip pasitiki savo išsvajota lenkų inter- 
vencija, kuri, jų manymu, turi būti lenkų kerštas, tarsi Lenkija būtų Lietuvos šlėk- 
tos tarnaitė, kuri turėtų įvesti ponų viešpatavimą, girdėdamas tuos ponus ir ponias, 
turinčius pretenzijų į kultūrą, bet niekinančius viską, kas susiję su valstiečiais, ir 
besišaipančius iš lietuvių inteligentijos, išnirusios iš valstiečių trobelių ir savo darbu 
pakėlusios šiek tiek aukščiau švietimo kartelę, kupinos patriotizmo, degančios noru 
sukurti lietuvių kultūrą, nors ir klaidžiojančios klystkeliais dėl per didelės aistros ir 
išsilavinimo stokos, tačiau kuriančios liaudies Lietuvą, girdėdamas, kaip tie ponai 
piktdžiugiškai šaiposi iš kiekvienos klaidelės, kiekvieno netikslumo ir kaip piktybiš- 
kai komentuoja jų darbus, o patys niekada nesigėdina, jei tik turi sąlygas, užsiimti 
korupcija ir šito jokiu būdu vieni nuo kitų neslepia, matydamas, kaip tie žmonės 
ničnieko neišmoko ir ničnieko nepamiršo, kaip ir toliau mąsto lengvabūdiškai, nors 
žemė slysta jiems iš po kojų — išties žmogui, visa tai stebinčiam iš šalies, pasidaro 
neskanu ir pikta, o vietoj užuojautos kyla blogas pasitenkinimo jausmas, kad juos 
ištiko būtent tokia dalia. Iš tikrųjų tokie žmonės myli tik savo gerovę ir savo soci- 
alinę persvarą, kas leidžia jiems savivaliauti, ir dabar, šiais nuopuolio laikais, jie 
atrodo kaip parazitai, ginantys savo „vertybes“, vadinasi, savo socialinį išnaudojimą, 
šventai tikėdami, kad yra kultūros riteriai ir kad jų senoji socialinė padėtis yra jų 
teisė ir privilegija, gauta iš paties Dievo. Tokios atviros, nuoširdžios kalbos tarp savų 
gali sukelti tiktai pasigailėjimą. Vakar mane tokie jausmai apniko, kai Kavoliškyje 
klausiausi Elizkos, Juleko, Zitkos ir ponios Jaroslavovos Koluvrovskos pokalbio. Kuo 
daugiau tokių kalbų ir dejonių girdžiu, tuo aiškiau matau, kad jokia skriauda dvari- 
ninkams nėra daroma ir kad visa skriauda yra jų socialinis degradavimas“. 
Apskritai kalbant apie Komorovskių šeimą, galima kalbėti apie tam tikrą aris- 
tokratinių ir buržuazinių vertybių samplaiką, kuri irgi neturėjo dermės su besi- 
formuojančia demokratine Lietuvos visuomene. Taip ji išsiskyrė net iš Romerio 
šeimos. 1921 m. rugpjūčio 28 d. Mykolas tai labai aiškiai įvardija: Komorovskiai reti 
svečiai Bagdoniškyje. Elizka ir jos sūnus Hektoras, kuris dar labiau prisisunkęs „po- 
niškumo“, suka nosį nuo padalyto Bagdoniškio, jis iš didžiųjų dvarų lygmens nusirito 
iki maży dvareliy - be komforto, be poniško skambesio. Elizka iš prigimties jautri 
ir nuoširdi, bet pirmiausia yra „grafienė“. Jai įspūdį daro turtai ir poniškas gyveni- 
mo būdas. Tik pagal tai skirsto žmones, neišskiriant savo šeimos ir artimyjy. Elizka 
beveik gėdijasi vargingesnių seserų, kurios pačios turi sunkiai dirbti, kad išsilaikytų 
iš savo Bagdoniškio dalių, kurios negali turėti didžiulių dvarų, daug tarnų, eikliųjų 


12. Ten pat, p. 71-72. 


XI 


žirgų ir pan. Toks aristokratiškas Elizkos požiūris, jos santykis su žmonėmis yra „cest 
plus fort que coeur, plus que son sentiment fraternel. Mūsų seserys Elvyra ir Mary- 
nia tai puikiai jaučia ir pyksta ant Elizkos. 

Na, o Hektoras neturi tiek „aristokratijos“ ir poniškumo, bet klaupiasi prieš tur- 
tus, kurie, sako, yra vienintelė gyvenimo vertybė. Elizka dievina Hektorą, bijo jo, 
klauso jo. [...] Hektoras laiko ją ant trumpo pavadžio ir neleidžia per daug domėtis 
Bagdoniškiu, kad nepasiduotų širdžiai ir nepadėtų vargingesnėms seserims pinigais“. 

Paradoksalu, tačiau šioji „samplaika“ kreipė šeimą, ypač sūnų Julių, link naujos 
Lietuvos. Kreipiančiuoju veiksniu tapo nauja buržuazinė orientacija į materialiąsias 
vertybes. 

Anot Mykolo Romerio, Komorovskiai priklauso Lietuvos lenkų dvarininkų kate- 
gorijai, kuri nors dabartinei Lietuvai gero ir nelinki ir nors žvilgsnius ir ilgesį kreipia 
į Lenkiją, tačiau tvirtai laikosi savo dvarų. Žemės ir turto neatiduoda už riziką akty- 
viai tarnauti Lenkijai, kaip tai daro tiek jų bendrabrolių, likusių emigracijoje Varšu- 
voje arba aktyviai tarnaujančių lenkų kariuomenėje ir ryžtingai siejančių savo ateitį 
su Lenkijos klausimo likimu Lietuvoje. Tiesą sakant, tokiems dvarininkams didelės 
reikšmės turi visuotinis materializmas rūpintis savo žemių valdomis, kas keliama 
virš jausminio idealo - meilės Lenkijai ir lenkiškumui, bet kai kuriems iš jų vis dėlto 
negalima nepripažinti ir ideologinių akstinų. Pastarieji savo turimą turtą laiko ne 
tiktai asmeninėmis materialiomis vertybėmis, bet ir lenkiškumo postais, ir jos įtaka 
krašte. Savo užsispyrėlišką norą išsilaikyti poste, nors jausmas ir stumia juos į Len- 
kiją ir nors čia gresia jiems nemalonūs santykiai, o neretai net ir žeminantys, laiko 
savo pareiga apginti ir saugoti postą. Toks motyvas vaidino didelį vaidmenį velioniui 
Zysiui ir dar labiau Elizkai, kuri taip pat ta linkme stengiasi paveikti ir Juliuką. Šis 
galbūt iš visų Kavoliškyje yra labiausiai nepalankus Lietuvai ir nevengia jos kiekvie- 
na proga įnirtingai niekinti. Juliukas, kuriam negalima nepripažinti didelio tiesumo 
ir jausmų taurumo, turi kartu savo prigimty daug moteriško užsispyrėliškumo ir 
vienašališko įnirčio, panašaus į kažkokią ypatingą protinę isteriją. Jo samprotavi- 
mai yra visuomet ryškiai subjektyvūs, pasižymintys pernelyg dideliu tendencingumu, 
plaukiantys iš apriorinių jausminių įsitikinimų, ir, nepaisydamas viso to, nė negal- 
voja jis pasitraukti iš tarnybos, į kurią yra pašauktas; ir stoja ginti tą Lietuvą, kurią 
mielai paskandinty vandens šaukšte arba sutrypty savo kojomis! Tas jo nepalanku- 
mas dabartinei Lietuvai yra pagaliau ne tiek neapykantos lietuviams išraiška, kiek 
pernelyg vienašališkai jaučiama neatida karo santykių ir skriaudų, neteisingumo ir 


13. C'est plus fort que coeur, plus que son sentiment fraternel (pranc.) - tai stipriau už jos širdį, 
uż jos šeimos jausmą. ; 
14. M. Romeris, Dienoraštis. 1921 m. sausio 13-0ji-lapkričio 7-oji, p. 343-344. 

žeminimo pynei, dėl ko šiandien liaudies Lietuvoje priekaištauja lenkai žemvaldžiai 
kaip „dvarininkai“ ir kaip lenkai“. 

Siekdamas suintriguoti skaitytoją nekalbėsiu apie kitus vertybinius M. Róme- 
rio giminės paradoksus, kuriuos išprovokavo buvusio Lietuvos elito kryžkelės; pa- 
teikiu tik porą pastabų, tezių, kurias turėtų patikrinti specialūs tyrimai ar šia pro- 
blematika labiau besidomintys skaitytojai, atidžiai perskaitę Dienoraščio tekstus, 
apmąstę ir pasidaliję savo įžvalgomis. 

Pirma, 1919 m. žlugus Istorinės Lietuvos valstybingumo atkūrimo planams dėl 
plintančių nacionalizmo idėjų Europoje ir Pirmojo pasaulinio karo padarinių, ku- 
riantis modernioms tautinėms valstybėms, M. Romeris pradeda remti etnografi- 
nės Lietuvos valstybingumo modelį kaip vienintelį realų ir įgyvendinamą to meto 
sąlygomis. Bajoriška jo kilmė suponavo pagarbą tradicijai ir suvokimo prielaidas 
moderniai Lietuvos visuomenei suformuoti ir išlikti. Matydamas modernėjančią 
Lietuvos visuomenę, jis nesupriešino šio proceso su tradicija, o bandė formuoti or- 
ganinį jų ryšį per pilietinės visuomenės modelį. Senos socialinės struktūros turėjo 
nunykti savaime, jų skleidėjams integruojantis į naujas, neprimetant savo vertybių, 
jas derinant, savanoriškai jų atsisakant arba kartu kuriant naujas. Pirmučiausia čia 
turiu galvoje bajoriją, dvarininkiją ir valstietiją. 

Antra, M. Romerio šeimos, artimųjų reakcija į modernaus Lietuvos valstybin- 
gumo gimimą ir su juo susijusius reiškinius - žemės nusavinimo akcijos, agrarinės 
reformos vykdymas, kapitalistinės ekonomikos ir buržuazinių santykių visuome- 
nėje raida — atspindi bendrą to meto Lietuvos dvarininkų etikos ir moralės krizę, 
grėsusią jų kaip luomo, išskirtinio socialinio sluoksnio egzistencijai. 

Kitas momentas, siejantis publikuojamo Dienoraščio tekstus su Pirmuoju pa- 
sauliniu karu, tai šį karą vainikavusios Versalio sutarties geopolitinė konsteliacija, 
Vilniaus ir Klaipėdos klausimas Lietuvos valstybingumo konstruotėje 1920-1922 m. 
Toliau svarstant su P. Hymanso projektu susijusias įvairias politines insinuacijas, 
pateikiami projekto komentarai ir vertinimai. Dienoraštyje ne tik užrašyti amži- 
ninko liudijimai, bet ir analizuojami šie klausimai. Trumpai, keliais žodžiais pa- 
bandysiu „įvesti“ skaitytoją į autoriaus svarstymus ir pateiksiu savo interpretaciją. 

Kaip anksčiau minėta, M. Rómeris, plėtodamas laiko padiktuotą modernios, 
tautinės, Lietuvos valstybės koncepciją, tautinės valstybės egzistavimą siejo su vie- 
na labai svarbia sąlyga - Vilniaus ir Klaipėdos buvimas Lietuvos sudėtyje“. Be jų 
M. Rómeris abejojo Lietuvos valstybingumo išsaugojimu ir plėtojimu. Viename iš 


15. M. Romeris, Dienoraštis. 1920 m. kovo 16-oji-1921 m. sausio 12-0ji, p. 454. 
16. R. Miknys, Įvadas. Mykolo Romerio Raudonojo dienoraščio puslapių metamorfozės: ar 
buvo „išduota“ Istorinė Lietuva?, p. XV-XVI. 

savo straipsnių 1920 m. jis rašė, kad tautinė valstybė turi ne tiktai susikurti, bet ir 
išsilaikyti, rūpintis išsaugoti iškovotą laisvę ir valstybės stabilumą, pašalinti kylan- 
čias grėsmes". Anot jo, Lietuvai grėsmių netrūksta, pavyzdžiui, kaimynių siekis 
sutapatinti tautos ir valstybės sienas, o dar galingesnių kaimynių troškimas susi- 
grąžinti senas žemes ir užgrobti naujų. M. Romerio manymu, tiek istorinei, tiek 
moderniai, tautinei Lietuvai buvo ir yra tos pat dar Pirmojo pasaulinio karo metais 
gyvavusios Rytų ir Vakarų, Rusijos ir Vokietijos grėsmės. Šias grėsmes įveikti rūpi- 
nosi istorinė Lietuva, tai tenka ir teks daryti moderniai, tautinei Lietuvai. 

M. Rómeris manė, kad, esant tokiai padėčiai, Lietuvai ne tik svarbu išspręsti 
Vilniaus, dėl kurio rūpinosi visa Lietuvos visuomenė, bet dar svarbiau Klaipėdos 
problemą. Mat Klaipėda, apie kurią, palyginus su Vilniumi, daug mažiau kalbama 
ir kurią šalyje mažiau jaučia ir menkiau žino, tikrovėje yra Lietuvos talismanas, gal 
jos valstybingumo raktas, sąlyga, kuri nulems jos ateitį. Klaipėdos jūra, jeigu ji bus 
lietuviška jūra, jūra, sugebančia persverti Vilniaus svarstykles Lietuvos naudai la- 
biau nei diplomatų derybos Briuselyje ir Ženevoje. Lietuviška jūra vilios Vilnių ir 
ginčijamus rytinius pakraščius stipriau nei tradicijos [istorinės — R. M.) instinktas 
ir sugyvenimui duoti pažadai“. M. Romerio pasakymai nereiškia, kad nebuvo įver- 
tinta Vilniaus atgavimo reikšmė Lietuvos saugumui. Atvirkščiai, jis ieškojo išeities 
iš tos aklavietės, į kurią Lietuvą atvedė kova dėl Vilniaus, aklavietės, kuri grėsė 
jos valstybingumui. Todėl M. Rėmeris dažnai prisimindavo: nepriklausoma Lie- 
tuva kaip valstybė negali užsidaryti tik Vilniaus ginčo perspektyvose, nors šis ginčas, 
be abejonės, yra svarbiausia valstybės problema“. Klaipėdos problemos aktualumą 
M. Romeris pabrėžė dar prieš prijungiant Klaipėdą prie Lietuvos 1920-1921 m. Jau 
tuomet jis įžvelgė Klaipėdos reikšmę Lietuvos saugumui ir viso Baltijos jūros regi- 
ono stabilumui. Daugelyje straipsnių?“ jis nubrėžė schemą, pagal kurią galėjo būti 
sukurtos palankios geopolitinės sąlygos Lietuvai egzistuoti, beje, ne tik jai, bet ir 
Lenkijai, Latvijai, Estijai. 

Jo nuomone, visoms išvardytoms valstybėms kol kas didžiausią grėsmę kelia 
ne Rusija, užsiėmusi kitokiomis problemomis, o Vokietija, kuri dar laikosi tradici- 
nės orientacijos Drang nach Osten. Vykdant šią politiką, Vokietija, pasinaudodama 


17. M. Romeris, Lietuvos-Baltijos padėtis tarptautinėje arenoje, Vairas, 1934, nr. 5, t. XI, p. 15-16. 
18. Rys [M. Rómer]. Klajpėda, Litwa, 1921, rugs. 14, nr. 204. 

19. [M. Rómer]. Dwie Litwy, Przegląd Wileński, 1926, nr. 11. 

20. M. Rómeris, Klaipeda ir jos padariniai Lietuvos politikoje, Lietuvos aidas, 1935, nr. 84, 85; 
M. Rómeris, Lietuvos-Baltijos padėtis tarptautinėje arenoje, Vairas, 1934, nr. 5, t. XI, p. 15-24; 
M. Rėmeris, Vilnius ir Pamarys, Židinys, 1934, nr. 12 (120), t. XX, p. 486-491; M. Rómeris, Vilnius 
ir tarptautinć teisć, Naujoji Romuva, 1939, nr. 42/43, p. 749-750; M. [M. Rómer]. Dwie Litwy, 
Przegląd Wileński, 1926, nr. 10-11; M. Römer, Klajpėda, jako element solidaryzmu Baltyckiego, 
Przegląd Wileński, 1934, nr. 7-8. 

Prūsų avanpostu ir Pamario koridoriumi, stengsis plėstis ir užvaldyti visą Baltijos 
pakraštį, o visų pirma Klaipėdą. Kita vertus, Klaipėda kaip Lietuvos uostas yra 
Lietuvos ir visų Baltijos šalių nepriklausomybės garantas. Vokietija, atplėšusi Klai- 
pėdą, užvaldytų ne tik Pabaltijį (Latviją, Estiją, Lietuvą), bet ir Pamarį bei didžiąją 
Lenkiją. Todėl Klaipėda, Pamarys ir didžioji Lenkija, anot M. Rėmerio, gali būti 
realiausi minėtųjų valstybių solidarumo veiksniai. Tokio būtino solidarumo su- 
vokimas galįs pažadinti lenkų politikus ir paskatinti solidarumo vardan teisingai, 
atsižvelgiant į abiejų šalių interesus ir bendrus tikslus, spręsti Vilniaus klausimą”. 

Išsprendus Vilniaus klausimą, neliktų kliūčių sukurti Baltijos sąjungą, į kurią 
įeitų pirmiausia Lenkija, Lietuva, Latvija ir Estija. Šitą idėją M. Romeris kėlė pro- 
jektuodamas istorinės Lietuvos valstybingumo koncepcijos įgyvendinimo planus. 
Jis tai aiškino Kaune 1919 m. balandį, aptardamas J. Pilsudskio programą, o jai ne- 
pavykus vylėsi, kad ji taps realybe po 1919 m. lapkričio Dorpato (Tartu) ir 1920 m. 
rugpjūčio 3-iosios Buldurio (Latvija) konferencijų. Pagaliau 1921-1939 m. atidavė 
daug jėgų jos propagandai ir Lietuvoje, ir tarptautiniuose forumuose?*. 

Baltijos valstybių sąjungą M. Romeris laikė būtina tų valstybių saugumo, vals- 
tybingumo išsaugojimo sąlyga. Lietuvai nepavyko išlaikyti Klaipėdos, išspręsti 
ginčo su Lenkija dėl Vilniaus, o Lietuvos, Latvijos ir Estijos bandymai 1934-1939 m. 
įgyvendinti Baltijos sąjungos idėją, neišsprendus Vilniaus klausimo, buvo tik tos 
idėjos šešėlis. Pasekmės buvo tokios, kokias ne kartą prognozavo M. Romeris: visos 
minėtosios valstybės 1939-1940 m. neteko nepriklausomybės. Jos nesilaikė jo iškel- 
to imperatyvo - būkit solidarūs, saugokitės Rytų ir Vakarų. 

Skaitant šio Dienoraščio tekstą reikia žinoti jau vėliau, t. y. 1934-1937 m., galuti- 
nai susiformavusį sisteminį Vilniaus ir Klaipėdos klausimų sprendimo ir reikšmių 
M. Romerio vertinimą, nes tik tokiu atveju galima pamatyti ir perprasti teksto au- 
toriaus minties galybę ir politinį įžvalgumą. 

Kaip sudėtinę, neatskiriamą Vilniaus ir Klaipėdos klausimų dalį M. Romeris 
traktuoja tautinių mažumų klausimą. Apibendrinant Pirmojo pasaulinio karo re- 
zultatus susiformavo ir pagrindinės tarptautinės teisės šiuo klausimu. Versalio su- 
tartis, atvėrusi duris tautinių valstybių kūrimuisi, numatė ir reguliavimo mecha- 
nizmus. 1919 m. birželio 18 d. Versalyje pasirašytos sutarties 93 straipsnis įpareigojo 
valstybes į pagrindinius teisinius aktus įtraukti punktus, kurie garantuotų tautinių, 
rasinių, kalbinių ir religinių mažumų teisių apsaugą. Kiti Versalio sutarties „sistemi- 


21. M. Romeris, Vilnius ir Pamarys, op. cit., p. 490. 

22. LEntentebaltiqueetla Solidarité regionale, M. Rómerio pranešimas, skaitytas konferencijoje 
Europos Carnegie centre 1935 m. gruodžio 20 d. Lorganization de la paix, Bulletin, 1936, nr. 5-6, 
p. 167-185. 

niai“ taikos susitarimai — Saint-Germain (1919 m. rugsėjo 10 d.), Trianono (1920 m. 
birželio 20 d.), Neuilly - įpareigojo „naujai susikūrusias valstybes“ lygiai traktuoti 
visus piliečius, gerbti tautinių mažumų teises. 1919-1923 m. šių nuostatų pagrindu 
eilė valstybių (Lenkija (1919 m. birželio 28 d.), Jugoslavija, Rumunija, Turkija, Če- 
koslovakija, Graikija, Albanija, Armėnija, Suomija) paskelbė specialias deklaracijas. 
Lietuva su kitomis Baltijos valstybėmis įsipareigojo tokia pat forma ir savo deklara- 
ciją paskelbė 1922 m. gegužės 12 d. Be to, Tautų Lygos pakto, pasirašyto irgi Lietuvos, 
22, 23, 25 straipsniai kalbėjo apie žmogaus teises ir draudė bet kokią rasių, lyčių ir 
tautų diskriminaciją“. Kaip jau matyti iš ankstesnėse knygose pateiktų Dienoraščio 
tekstų, šis klausimas buvo aktualus ne tik Lietuvai - jos visuomenei ir valdžiai, - bet 
ir „mūsų Herojui“. Pirmiausia dėl demokratinių pasaulėžiūrinių principų, kita ver- 
tus del jo, Lietuvos lenko, specifinės situacijos supratimo ir perspektyvų. Šioje ir bū- 
simose knygose užfiksuotos mintys — ne mintys „pačiam sau“, t. y. laisvo mąstytojo, 
o įpareigoto, atsakingo žmogaus svarstymai, aiškinimai ir aiškinimaisi. 

Todėl po Steigiamojo seimo sušaukimo (1920 m. gegužės 15 d.) buvo imta reng- 
ti naują Lietuvos konstituciją, turėjusią pakeisti laikinąją. M. Romeris, pirmiausia 
kaip teisininkas pagal išsilavinimą besispecializuojantis konstitucinėje teisėje, ne- 
truko įsitraukti į jam aktualių straipsnių, apibrėžiančių tautinių mažumų padėtį, 
svarstymą. Būdamas nuo 1921 m. sausio mėn. Rytų Lietuvos reikalų komisijos na- 
riu, jis kartu su kitais komisijos nariais 1922 m. pradžioje buvo įtrauktas į Lietuvos 
konstitucinės komisijos darbą. Pažymėtina, kad jau tada M. Rómerj vertino kaip 
tautinių santykių srities specialistą. Jis buvo parengęs brošiūrą Rytų Lietuvos klau- 
simas apie sudėtingą tautinę Vilnijos padėtį. Brošiūroje jis aptarinėjo, kokios tau- 
tinės politikos Lietuva turi laikytis šioje buvusios Lietuvos Didžiosios Kunigaikš- 
tystės žemių dalyje”*. Savo darbą Lietuvos konstitucinėje komisijoje išsamiai aprašė 
Dienoraštyje, analizuodamas diskusijose iškylančias problemas, apibūdindamas 
įvairių politinių grupių, partijų pozicijas tautinių mažumų teisių sferoje. Tad šiems 
klausimams ir skirsiu daugiausiai dėmesio aptardamas 1922 m. konstitucijos ren- 
gimo užkulisius. 

Partinę Steigiamojo seimo ir frakcijų sudėtį M. Romeris yra apibūdinęs ne tik 
Dienoraštyje“, šio teksto santraukos publikuotos Lietuvos konstitucinės teisės pas- 
kaitose. Anot jo, stipriausieji skaičiumi Seime buvo krikščionys demokratai, sudarę 
trijų niuansinių srovių — dešiniosios „Ūkininkų sąjungos“, centrinės katalikiškai 


23. Plačiau žr. E. Kuzborska, Sytuacja prawna mniejszości narodowych na Litwie, Warszawa: 
Wydawnictwo Sejmowe, 2012, s. 62-63. 

24. J. Sawicki, Mykolas Rómeris ir buvusios Lietuvos Didžiosios kunigaikštystės žemių tautinės 
problemos, Lietuvių atgimimo istorijos studijos, t. 15, 1999, p. 51-52. 

25. Žr. Dienoraštis 1921 m. lapkričio 8-oji-1922 m. birželio 15-oji, p. 119-120, 208-209. 

demokratinės ir kairiosios socialkrikščioniškosios „Darbo Federacijos“ — bloką“. 
Vienok jie absoliučios daugumos neturėjo ir buvo priversti eiti į koaliciją su antra iš 
eilės skaičiumi frakcija - su liaudininkais”. Koalicija ideologiškai nebuvo vieninga, 
nes skyrėsi koalicijos partnerių požiūris į Bažnyčios ir Valstybės santykius bei so- 
cialinio tvarkymosi metodus. Liaudininkai buvo linkę į liberalizmą, kėlė individu- 
alizmo ir žmogaus laisvės idėjas, laisvamanybę. Tarp jų buvo vadinamojo „liaudies 
socializmo“ liekanų, užsilikusių dar nuo prieškario bendravimo su rusų eserais, 
liaudies socialistais, trudovikais. Ne vienas iš tuometinių liaudininkų lyderių buvo 
linkę save laikyti „mažažemių ir bežemių valstiečių ideologais ir jų socialinių inte- 
resy reiškėjais““š. 

Tuo tarpu nevienalytė krikdemų grupė, ypač dešinioji frakcijos pusė, skleidė 
socialinę ūkininkų ideologiją, o kairysis sparnas - Darbo federacijos atstovai — 
linko ginti darbininkų reikalus ir stengėsi nukonkuruoti socialdemokratus. Abu 
krikščionių sparnus vienijo bendra autoriteto, socialinės drausmės ir tradicijos, 
„Bažnyčios ir tikybinio socialinio veiksnio gerbimo linija“, M. Romerio įvardyta 
klerikalizmu. 

Anot jo, bendra abiem koalicijos partneriams buvo tautiškumas, nacionalinės 
valstybės idėja, nors ir šiuo atžvilgiu netrūko niuansinių skirtumų (liaudininkai 
buvo labiau linkę atsižvelgti ir į tautinių mažumų viešąsias teises bendroje teritori- 
nėje valstybėje) ir bendras buvo demokratinis ir parlamentinis racionalizmas kons- 
titucinėje valstybės valdžios santvarkoje. Todėl - pažymėjęs yra M. Romeris, - kons- 
titucijos dalis liečianti valdžios organizaciją, tai buvo sritis, kurioje koalicija buvo 
gana vieninga, bent tiek, kiek tatai lietė svarbiausius šios organizacijos nuostatus“. 
Abu koalicijos partneriai buvo linkę į demokratiją ir seimokratinį parlamentariz- 
mą, tikėdamiesi, kad Seimas tapsiąs jų nuostatų reiškėju. 

Pasak M. Rómerio, kitos politinės grupės ar frakcijos (pavyzdžiui, trijų narių 
lenkų frakcija) Steigiamajame seime lemiamos įtakos konstitucijai neturėjo. Kaip 
įtakingesnes jis pamini Socialdemokratų frakciją ir žydus. Pirmuosius, kad buvo 
opozicijoje, o antruosius - kad palaikė kontaktą su liaudininkais ir buvo linkę rem- 
ti liaudininkus valstybiniame darbe”. 

Šitame politinių jėgų santykyje buvo svarstomos ir tautinių mažumų teisės. 
Kaip sako M. Romeris, svarstant šį klausimą dažniausiai dalyvaudavo tokie Lietu- 
vos konstitucinės komisijos nariai kaip komisijos pirmininkas Antanas Tumėnas 


26. M. Romeris, Lietuvos konstitucinės teisės paskaitos, Vilnius, 1990, p. 136. 
27. Ten pat. 

28. Ten pat, p. 137. 

30. Ten pat, p. 138-139. 

(krikščionis demokratas), pavaduotojas Mykolas Sleževičius (valstiečių liaudininkų 
atstovas), žydų reikalų ministras Maksas Soloveičikas, Zigmas Starkus (krikščionis 
demokratas), Justinas Staugaitis (krikščionis demokratas), Vladas Lašas (valstiečių 
liaudininkų atstovas), Kazimieras Venclauskas, Vincas Čepinskis (socialdemokra- 
tas), Petras Ruseckas (valstiečių liaudininkų atstovas), Nachmanas Rachmilevičius 
(žydų atstovas), Simonas Rozenbaumas (žydų atstovas), Oskaras Biuchleris (vokiečių 
atstovas)“. Iš Rytų Lietuvos reikalų komisijos narių, be M. Romerio, dalyvaudavo 
Zigmas Žemaitis, Rozenbaumas jaunesnysis, baltarusis Čerkasas ir buvęs baltarusių 
ministras Dominykas Semaška”. Tad kuo gali būti mums įdomūs šie svarstymai? 

Kaip žinia, valstybės mažumų pripažinimo klausimą sprendžia įvairiai. Vienos 
valstybės pripažįsta skirtingų tautinių grupių buvimą ir jų narių teises specialiam 
režimui, kitos pripažįsta tik tam tikras mažumas, remdamosi tarptautiniais doku- 
mentais, trečios - mažumas netiesiogiai, t. y. įstatymais ir administracinėmis prie- 
monėmis dėl jų kultūros plėtros. Esama valstybių, kurios neigia mažumų buvimą 
arba jų atžvilgiu laikosi neutraliteto». 

Lietuva priklausė pirmajai išvardytų valstybių kategorijai, nes pripažino tauti- 
nių mažumų buvimą ir bandė nustatyti teisinį statusą. Reikia pasakyti, kad tai buvo 
daroma, kaip yra teigęs M. Romeris, vadovaujantis sociokratine tautinės Lietuvos 
valstybės koncepcija, apibrėžta 1917 m. Vilniaus konferencijos rezoliucijose. Pagal 
ją lietuviai - tikrieji valstybės šeimininkai, o kitos tautinės grupės dalyvauja pra- 
dėtame valstybės kūrimo darbe, jeigu jos pripažįsta tautinę valstybę. M. Romeris 
atkreipė dėmesį į tai, kad ši koncepcija buvo taikoma valstybės kūrimo laikotarpiu, 
o susikūrus valstybei turėjo būti tvarkomasi demokratiniais principais. Vienok so- 
ciokratinis principas veikė valstybinį darbą ir jau įkurtoje valstybėje, t. y. išrinkus 
Steigiamąjį seimą**. Tokiomis sąlygomis tautinės mažumos buvo lyg ir išskirtos iš 
valstybinio junginio, suteikiant tautinėms jų funkcijoms vykdyti tam tikrą auto- 
nomiją. Pagal 1922 m. Lietuvos konstituciją joms buvo įvesta korporacinė (perso- 
nalinė) tautinė autonomija, kuriai leista tvarkyti tautinės kultūros reikalus tokiose 
srityse kaip liaudies švietimas, labdara, savitarpio pagalba. Konstitucijos 72-ame 
straipsnyje buvo nurodyta: Tautinės piliečių mažumos, kurios sudaro žymią piliečių 
dalį, turi teisės įstatymų ribose autonomingai tvarkyti savo tautinės kultūros reika- 
lus - liaudies švietimą, labdarybę, savitarpinę pagalbą - šiems reikalams vesti įstaty- 


31. Žr. Dienoraštis 1921 m. lapkričio 8-oji-1922 m. birželio 15-0ji, p. 104-105, 114-116, 151-152. 

32. Žr. Dienoraštis 1921 m. lapkričio 8-oji-1922 m. birželio 15-oji, p. 104. 

33. Mykolo Romerio mokslas apie valstybę, Vilnius: Lietuvos filosofijos ir sociologijos institutas, 

me nurodyta tvarka renka atstovaujamus organus“. Kitas straipsnis, aptaręs tokios 
autonomijos įgyvendinimo būdus, teigė, kad tautinės mažumos turi teisę tautinės 
kultūros reikalams apmokestinti savo narius“. Be to, ten pat buvo sakoma, kad 
tautinės mažumos tiems reikalams naudojasi teisinga dalimi sumy, kurios Valsty- 
bės ir savivaldybių yra skiriamos švietimo ir labdarybės reikalams. Taigi, 1922 metų 
konstitucijoje labai aiškiai nurodyta: tautinės autonomijos teisė, kitaip nei austrų 
sistema, pagal kurią personalinės autonomijos subjektai yra visi tautiniai junginiai, 
buvo suteikta tik kvaliūkuotai mažumai, o ne kiekvienai, nors ir mažiausiai tau- 
tinei grupei. M. Rómeris, nagrinedamas konstituciją minėtose paskaitose, pritarė 
tokiam variantui, bet priekaištavo jos rengėjams, kad jie nenustatė tvirto kvalifika- 
cinio kriterijaus. Anot jo, žymios piliečių dalies požymis esąs labai lankstus, visiškai 
paliktas įstatymų leidėjo nuožiūrai, jis galėsiąs nustatyti tokią aukštą kvalifikaciją, 
kad visos tautinės mažumos praras galimybę pasinaudoti autonomine teise”. 
Dienoraštyje aprašyti svarstymai atskleidžia šio varianto atsiradimo aplinkybes, 
paaiškina kvalifikacinio kriterijaus nustatymo problemas. Pirmiausia diskusijų už- 
rašai liudija, kad personalinės tautinės autonomijos, kaip vienos iš tautinių mažu- 
mų teisių apsaugos formų, karščiausi šalininkai buvo žydai. Jie daugiausiai dirbo 
prie šio klausimo rengiant konstituciją ir pateikė detalų projektą svarstyti. Kaip 
rašo M. Rómeris, nors ir buvo sukurta speciali pakomisė šiam konstitucijos skyriui 
parengti, darbą iš esmės atliko žydų reikalų ministras M. Soloveičikas, pats projek- 
tą parengęs ir įteikęs konstitucinei komisijai. Anot Romerio, žydams rūpėjo tiktai 
savi interesai, jie rengė vien tautinės personalinės autonomijos organizavimo pro- 
jektą ir nė vienu žodžiu neužsiminė apie „sritinę teritorinę“ autonomiją. Teritorinės 
sričių (Vilnijos ir Klaipėdos) autonomijos klausimas tame projekte visiškai nepa- 
liestas*. Romeris pripažįsta: teritorinė autonomija, praktiškai žiūrint, garantuoja 
daugiau sritines nei tautines teises. Vis dėlto Lietuvos valstybingumui ji turi didelę 
reikšmę kaip įrankis tvarkant ir nustatant Lietuvos santykius su pasižyminčiais sa- 
vita tautine sankloda Vilniumi ir Klaipėda. Jo nuomone, tokia autonomijos forma 
buvo tiesiogiai susijusi ir su tautinių mažumų teisių garantijomis minėtose terito- 
rijose. Kai kurioms tautinėms mažumoms, gyvenančioms visoje Lietuvos teritori- 
joje, ypač Lietuvos lenkams ir baltarusiams, teritorinė autonomija yra pagrindinė 
problema, nes susijusi su jų tautinės sąrangos nustatymu valstybėje. Todėl jos klau- 
simas daug svarbesnis už personalinę autonomiją, kuri domina pirmiausia žydus. 

Pastariesiems tai alfa ir omega jų tautinių teisių, O teritorinė sričių autonomija žydų 
visiškai nedomina, atvirkščiai, giliai širdyje jie tokios autonomijos šalinasi. [.:.] Net 
ir toks apsukrus žmogus kaip Soloveičikas supranta, kaip Lietuvai svarbu pripažinti 
teritorinę sričių autonomiją, bet nejunta, kad sričių autonomijos labai susijusios su 
tautine autonomija*. Lietuviai, pasak Romerio, taip pat mažiau baiminasi perso- 
nalinės nei teritorinės sričių autonomijos, nes pirmąja naudosis žydai, o antrąja — 
Vilnijos Lietuvos lenkai ir baltarusiai, o eventualiai Klaipėdoje vokiečiai. Kaip pa- 
stebėjo Romeris, lietuviai žydų tautine prasme, viena vertus, nebijo, mat lietuviams 
negresia sužydėjimas, o antra - patys nesirengia žydų lietuvinti. Tad lietuviai, ypač 
demokratai, be jokių išlygų linkę toleruoti tokias sąlygas, kurios šiai visuomenei leis 
organizuotis taip, kaip jai pačiai patogu, ir šias sąlygas įtraukti į šalies Konstituciją. 
Visai kitaip atrodo lenkų problema, ypač tose vietovėse, kur jų gyvena daugiausiai 
- Vilniaus krašte, o Klaipėdoje - vokiečių. Vilniaus krašte lenkai, o Klaipėdoje vokie- 
čiai yra perdėm artimi vietos liaudžiai, perdėm giminingi savo mąstysena ir kultūra, 
nes patys dažniausiai yra tik polonizavimo arba germanizavimo produktas tos pat 
nuo amžių čia gyvenusios lietuvių tautos. Jų gyslomis teka tas pat kraujas, tad, be 
jokios abejonės, jie nebus tik svetimkūnis šalies organizme taip, kaip žydai bus visais 
laikais, ir toliau bus taip, kaip yra šiandien, viso šalies polonizavimo arba germa- 
nizavimo proceso tęsinys - nelygu apie kurį kraštą kalbama.*. Be to, M. Romeris 
kalbėjo, kad lietuviai patriotai tikisi, jog lenkai Lietuvoje ir net baltarusiai Vilnijoje, 
susidarius tam tikroms valstybinio susitvarkymo sąlygoms, ateity gali būti gana 
greitai atlietuvinti. Žydai jiems visiškai svetimi. Todėl jie vengia sąlygų lenkų ir 
baltarusių mažumoms konsoliduotis. Sritine autonomija tam palankesnė nei per- 
sonalinė, dėl to ir nepopuliari. Nuo pat valstybės atsikūrimo pradžios jai buvo prie- 
šinamasi lygiai taip pat, kaip ir kantoniniam Lietuvos valstybingumui. Tik 1921 m., 
kai generolo L. Želigovskio afera atskleidė, kad „reikalas nėra toks paprastas ir len- 
gvai sprendžiamas“, lietuviai, anot M. Romerio, specialiomis Seimo deklaracijomis 
paskelbė: Klaipėda ir Vilnius sudarys autonomines teritorines Lietuvos valstybės 
dalis. M. Romeris sako, kad šis valstybingumo principas jiems daugiau yra politinio 
proto ir valstybės konjunktūros išdava nei širdies padiktuotas poreikis. Nors ir pripa- 
žįstamas autonomijos poreikis - jis nėra populiarus. Todėl toliau apie tai kalbama 
nenoriai ir todėl Konstitucijos projekte atsirado nevienodi įrašai apie personalinę ir 
sričių autonomiją“. 

M. Romeris, neatsisakydamas esminių idėjinių nuostatų, pasikeitus sąlygoms 
ir svarstant konstitucijos projektą, siekė įtvirtinti pilietinį principą valstybės tvar- 
kyme. Jis su Z. Žemaičiu Rytų Lietuvos reikalų komisijos vardu pateikė Konstituci- 
jos komisijai svarstyti siūlymą dėl personalinės autonomijos suderinimo su sritine 
teritorine“. Pagal šį projektą tautinės mažumos, kurios sudaro ne mažiau nei 10 
proc. visų Lietuvos gyventojų, įgyja teisę į personalinę autonomiją. O tos, kurios 
sąlyginai tokio reikalavimo neatitinka, bet sudaro mažiausiai 10 proc. autonominės 
srities gyventojų, įgyja teisę į autonominę personalinę organizaciją. Procentiniu 
principu buvo siekiama atskirti autonomines personalines teises visoje valstybėje; 
tai buvo aktualu žydams, išsibarsčiusiems po visą šalį. To itin reikėjo Vilnijos lietu- 
viams. Projekto autoriai tikėjosi taip Konstitucijos komisijoje aktualizuoti teritori- 
nės autonomijos klausimą. Vienok diskusijose projektas buvo pripažintas anksty- 
vas. Jam nebuvo oponuojama, tačiau buvo sakoma: Vilniui ir Klaipėdai nejeinant į 
faktinę valstybės sudėtį, egzistuoja objektyvūs sunkumai teritorinės autonomijos 
principui rengiamoje konstitucijoje apibrėžti. Vienaip ar kitaip buvo pripažįstama, 
kad konstitucija kaip įstatymas privalo būti išbaigta**. Kunigo J. Staugaičio siūlymu, 
diskusijų dalyviai sutiko, kad konstitucijos projekto komentare būtų įrašyta nuoro- 
da į minėtas Seimo deklaracijas dėl Vilniaus ir Klaipėdos kaip paaiškinanti priežas- 
tis, dėl kurių teritorinės autonomijos klausimas konstitucijoje bus neaptariamas“. 

Siekdamas garantuoti šio klausimo sprendimo perspektyvas M. Rómeris ir 
Rytų Lietuvos reikalų komisija siūlė Konstitucijos rengimo komisijai 88 straipsnio 
apie konstitucijos reviziją ir jos pakeitimą redakciją. Norėta šį straipsnį papildyti 
prierašu, kad pirmas Lietuvos seimas, kurio rinkimuose dalyvaus ir Vilnijos gy- 
ventojai, galės keisti konstituciją be referendumo. Iš esmės buvo kalbama apie lega- 
lią Steigiamojo seimo tąsą. Siūlymą motyvavo tuo, kad Vilnijos gyventojai, būdami 
okupuoti, negalėjo dalyvauti Lietuvos konstituavimo fakte*. Diskutuojant išaiškė- 
jo, kad iš dalies tokiam siūlymui pritarė liaudininkai (Mykolas Marma) ir social- 
demokratai (V. Čepinskis), tačiau pasipriešino krikdemai. Pastarųjų atstovas kun. 
Jonas Steponavičius, pasisakydamas prieš siūlytą prierašą, teigė, kad Vilnijoje itin 
stipri lenkų endekų įtaka ir ten išrinkti gyventojų atstovai, pasinaudodami jiems 
įstatymo suteikta teise, gali pasakyti: mes norime sugrįžti pas Motiną - tėvynę Len- 
kiją, balsuoti prieš Lietuvos nepriklausomybę“. M. Soloveičikas tuomet pasiūlė ko- 
reguoti prierašą ir nurodyti, kad būsimame Pirmajame visos Lietuvos seime tokios 

konstitucijos pataisos galimos kalbant apie teritorijas, neatstovaujamas „dabarti- 
niame Steigiamajame seime“. Jam priešinosi ir liaudininkai. M. Romerio nuomone, 
tai iš esmės keitė jų siūlymo idėją, kuria buvo siekiama visiškai sulyginti Vilnijos ir 
vakarinių žemių atstovus, vykdant įstatymų leidimo funkcijas visai valstybei, o ne 
tik jos daliai. Komisijos nariams balsuojant nė vienas iš siūlymų nebuvo priimtas. 

Apie M. Soloveičiko parengtą personalinės autonomijos projektą M. Romeris 
Dienoraštyje rašo, kad pirminė jo esmė buvo išsaugoti pavienių tautinių mažumų 
ministerijos instituciją, perduodant jai personalinės autonomijos reikalus. Žydai 
jai skyrė ypač didelę reikšmę. Be to, personalinės autonomijos kompetencijai jie 
siūlė priskirti ir kulto reikalus. Diskusijose M. Rómeriui ir kitiems pasisakant prieš 
tokią formuluotę kaip bandymą kurti tautines bažnyčias, žydai įrodinėjo savo pa- 
dėties išskirtinumą. Jie aiškino, kad žydų tikėjimas, skirtingai nei krikščionių, yra 
glaudžiai susijęs su tautiškumu, yra svarbiausias žydiškumo elementas ir dėl to rei- 
kia padaryti išimtį. Jie siūlė išimtį fiksuoti pastaba: į žydų personalinę autonomiją 
įtraukiami kulto klausimai“. Pritarus Konstitucijos komisijos daugumai krikščio- 
nių demokratų pajėgomis, ši pastaba buvo įrašyta į antrąją konstitucijos projekto 
redakciją. Vis dėlto trečiosios projekto redakcijos svarstymuose tie patys krikde- 
mai lėmė, kad šioji privilegija žydams nebūtų suteikta“. Tuo tarpu diskusijose dėl 
ministerijos ar tiktai ministro, sutarus liaudininkams ir krikdemams, kurie va- 
dovavosi politinio oportunizmo paskatomis, buvo patvirtinta kompromisinė tezė, 
pagal kurią aiškiai nebuvo pasakyta: ar tai bus ministro ar ministerijos institucija. 
Vienaip ar kitaip, ministerijos principas išliko ir tai žydus tenkino“. Priešinosi jam 
tik tokie radikalai kaip V. Čepinskis (socialdemokratas) ir Z. Starkus (krikdemas), 
įžvelgdami valstybingumo dispersijos pavojų. 

Svarstant konstitucinėje komisijoje M. Soloveičiko parengtą personalinės auto- 
nomijos projektą, bene daugiausia buvo diskutuojama dėl tautinės mažumos kva- 
liffkavimo. M. Romerio teigimu, bandant nustatyti kvalifikacinius tautinės mažu- 
mos kriterijus personalinei autonomijai pasiūlytos trys alternatyvios formulės: 

1. Tam tikro gyventojų skaičiaus minimumo formulė. Pirminiame M. Solovei- 
čiko parengtame projekte buvo siūloma 10 000, o per diskusijas vokiečių atstovas 
O. Biuchleris pasiūlė 37 000 vienos tautybės asmenų. 

2. Procentinio santykio formulė. 

3. Tautinių mažumų, turinčių teisę į personalinę autonomiją, išvardijimo for- 
mule”. 

Pastarosios autorius buvo V. Čepinskis, siūlęs įvardyti taip žydus ir lenkus. Dis- 
kusijose M. Soloveičikas papildė sąrašą baltarusiais, o O. Biuchleris - vokiečiais. 
V. Čepinskiui atsisakius savo siūlymo, toliau daugiausia diskutuota dėl antrosios 
formulės. Rytų Lietuvos reikalų komisija siūlė tautinei mažumai kvalifikuoti 5 
proc. visų valstybės gyventojų kriterijų. Iš pradžių, antrąsyk svarstant M. Solovei- 
čiko projektą, buvo priimtas siūlymas, kad personaline autonomija gali naudotis 
tos tautinės mažumos, kurios tautiniame piliečių kadastre yra užregistravusios 10 
proc. visų gyventojų. Tai reiškė, kad įstatymas dėl personalinės autonomijos pra- 
randa prasmę, jeigu Lietuva turi tokias sienas, kuriose vyko rinkimai į Steigiamąjį 
seimą, t. y. be Vilniaus ir Klaipėdos. Žydai, kaip rodo šio Seimo rinkimų statistika, 
sudarė apie 7 proc. visų valstybės gyventojų. Jokia kita tautybė taip pat būtų nega- 
lėjusi įveikti kvalifikacinio barjero. Netgi prijungus Vilniją žydai tų 10 proc. nebūtų 
surinkę. Vieninteliai lenkai, o tam tikromis sąlygomis ir baltarusiai, turėjo pers- 
pektyvą tapti tokia tautine mažuma Didžiosios Lietuvos atveju. Dėl to trečiajame 
M. Soloveičiko projekto svarstyme minėtas siūlymas atmestas. Šį kartą bandyta 
jungti vadinamąją „tautinių mažumų išvardijimo“ formulę su 5 proc. kvalifikaci- 
jos kriterijumi. Z. Starkaus siūlymu, kuris suformuluotas remiantis O. Biuchlerio 
metodu, projekte buvo įrašyta: kiekviena tautinė mažuma sukuria tikrąją tautinę 
sąjungą, turinčią teisę į liaudies švietimą, savitarpio pagalbą, tautinę kultūrą ir tei- 
sę į savo reprezentacinius organus. Tos tautinės mažumos, kurių gyventojų skaičius 
viršija nustatytą procentinį santykį, turi savo ministrą“. M. Romeriui pasiūlius, šis 
kvalifikacinis kriterijus buvo apibrėžtas 5 proc. Tokia redakcija atrodė gana libera- 
li, išplėtė autonominės tautinių mažumų savivaldos pagrindus ir tapo Steigiamojo 
seimo priimtos konstitucijos pagrindu. 

Vienok Seimo frakcijų nesutarimai dėl tautinių mažumų statuso sutrukdė pa- 
siekti konsensusą dėl kvalifikacinio kriterijaus. Tuomet buvo pasiremta 1919-1921 m. 
tarptautiniais dokumentais, pirmiausia Antantės valstybių 1919 m. birželio 28 d. 
Versalyje sudaryta anksčiau minėtąja sutartimi su Lenkija dėl mažumų apsaugos; 
juose naudojama „žymios piliečių dalies“ požymio sąvoka. Ją sukonkretinti turėjo 
įstatymas, kurio išleidimą numatė Konstitucijos 73 straipsnis**. 

Taigi šioje knygoje skelbiamas Dienoraščio tekstas, bene labiau nei ankstesnės 
publikacijos, leidžia pažinti autorių visuotinių vertybių perkainojimo, vykusio jo 
šeimos, supusios socialinės aplinkos ir besikuriančios modernios Lietuvos vals- 
tybingumo politinio diskurso, kontekste. Ko gero, skaitytojas sutiks: aprašomose, 
analizuojamose situacijose daug akivaizdžių sąsajų ir su nūdienos Lietuvos visuo- 
menės funkcionavimu, jos problemomis, kurių ištakas galime įžvelgti, apčiuopti 
ir netgi jų esmę pamatyti „mūsų Herojaus“ laikais. Viliuosi, kad jeigu tai bus pa- 
stebėta, o gal ir suprasta (sic!), susilpnės nūdienos Lietuvos visuomenėje skepsis 
dėl istorijos vaidmens dabarties gyvenimui, atsiras daugiau noro projektuojant ir 
konstruojant mūsų visuomenės dabartį ir perspektyvas remtis tradicija, išnaudoti 
praeities pamokas... Baigdamas aiškinimą vėl susieju jį su Įvado pradžioje paminėta 
Pirmojo pasaulinio karo aktualija. Gal dėl šio Dienoraščio teksto bus išgirstas ir šių 
metų pradžioje Lietuvos Vyriausybei ir atsakingiems žmonėms pasiųstas signalas iš 
Lietuvos istorijos instituto“ nusistatyti aiškius strateginius Lietuvos tikslus, minint 
šią datą, susiejant juos, be abejo, su bendromis strateginėmis mūsų visuomenės 
projekcijomis. Kaip viena iš svarbiausių išeities pozicijų tokiems tikslams apibrėžti 

- humanistinė idėja: Pirmasis pasaulinis karas tapo ryškia riba modernizmo raidoje, 

kadangi karo išdavoje esmingai susvyravo oligarchinės bei imperinės struktūros, ir 
pasaulyje ženkliai išsiplėtė politikos, švietimo bei meno veikos laukas. Objektyviai 
žiūrint tai reiškė žmonijos humanizacijos plėtrą, kuri pasiekė ir Lietuvą - tiesa, gana 
dramatiškai, nes Lietuva karo metais tapo Vokietijos ir Rusijos imperijų karinio su- 
sidūrimo arena [...PS 

Pasiūlyta įsigilinti į tai, kad Europos Sąjungai I pasaulinio karo atmintis sudaro 
neatimamą jos paveldą. Šiandieninė ES - tai iš esmės Antikos bei Vakarų Krikš- 
čionybės suformuota civilizacija, kuri po I pasaulinio karo bene pirmą kartą geo- 
grafiškai bei politiškai buvo įgavusi struktūrinį laisvo junginio pavidalą. Nors tada 
toji struktūra nepasižymėjo stabilumu, tačiau jos pamatiniai principai - demokra- 
tija, nacionalinis suverenumas, politinis bei socialinis solidarumas - išliko aktualūs 
iki šių dienų. Be to, šiandieninė ES turi kokybinį pranašumą; ją garantuoja jėgos 
struktūra - gynybinis NATO aljansas. [0] kol Lietuva bus suvereni valstybė, tol jai 
turės fundamentalios konstitucinės reikšmės Vasario 16 aktas, priimtas 1918 m., t. y. 


55. Atsiprašau, kad ir šį kartą, kaip ir anksčiau publikuoto Dienoraščio teksto įvade „Kuo aktu- 
alus Mykolas Romeris mūsų ir XX a. pirmojo ketvirčio visuomenės kasdienybei?“ (M. Romeris, 
Dienoraštis. 1921 m. sausio 13-0ji-lapkričio 7-oji, p. XVII-XVIII), neiškenčiu nemoralizavęs. 

56. Lietuva ir Pirmas pasaulinis karas. Paminėjimo renginių Lietuvos strateginių tikslų aprašy- 
mas. Parengta ir svarstyta Lietuvos istorijos institute 2013 m. kovo 28 d. Autorius — Lietuvos isto- 
rijos instituto XX amžiaus istorijos skyriaus vedėjas dr. Česlovas Laurinavičius. Raštas išsiųstas 
elektronine versija, tekstas saugomas asmeniniame R. Miknio archyve. 

Pirmojo pasaulinio karo metais. Istorija liudija, kad Vasario 16 d. aktas nebuvo at- 
sitiktinis epizodas - tautinio apsisprendimo determinaciją patvirtina visa tolesnė 
istorinė raida nuo I pasaulinio karo pabaigos iki šių dienų”. 

Publikuojamas Dienoraščio tekstas padės ne tik įsigilinti į šias tezes, bet ir iš- 
gryninti vertybinius nūdienos visuomenės prioritetus. 

Baigdamas primenu kai kuriuos principinius publikavimo atmintinės momen- 
tus. Ir kitose knygose, ir šioje vardai, pavardės ir vietovardžiai, turintys lietuviškąją 
rašymo tradiciją, lietuvinami skliausteliuose įrašant originaliąją versiją pirmąsyk 
paminėjus, o tokios neturintieji paliekami originalūs pridedant lietuviškąsias galū- 
nes. Toks principas taikomas asmenvardžių ir vietovardžių rodyklėje. Tie asmenys, 
kurie buvo pateikti ankstesnėse Dienoraščio publikacijose (M. Romeris, Dienoraś- 
tis. 1918 m. birželio 13-0ji-1919 m. birželio 20-oji. Vilnius: Versus aureus, 2007; Die- 
noraštis. 1919 m. birželio 21-0ji-1920 m. kovo 15-oji. Vilnius: Versus aureus, 2009; 
Dienoraštis. 1920 m. kovo 16-oji-1921 m. sausio 12-oji. Vilnius: Versus aureus, 2011; 
Dienoraštis. 1921 m. sausio 13-oji-lapkričio 7-oji. Vilnius: Versus aureus, 2012) ir ku- 
rių pavardės labai dažnai kartojasi, paaiškinimuose neapibūdinami arba apibūdi- 
nami itin glaustai (vardas, pavardė), kad būtų galima juos greičiau atpažinti. Tais 
atvejais smulkesnės informacijos skaitytojas turėtų ieškoti čia paminėtose knygose. 

Dar kartą nuoširdžiai dėkoju visiems prisidėjusiems rengiant šią knygą: kan- 
triai vertėjai, redaktorei, atidiems recenzentams, kolegoms, kurie skaitė ankstes- 
nius spausdintus Dienoraščio tekstus ir išsakė patarimus, samprotavimus ir, be 
abejo, Lietuvos istorijos instituto XX amžiaus istorijos skyriui, svarsčiusiam ir 
reikliai vertinusiam parengtą publikaciją. Esu labai dėkingas Instituto leidybinei 
grupei su Mindaugu Maskoliūnu priešakyje už parengtas iliustracijas. Dirbant su 
knyga atsiskleidė ypač man džiugus faktas: visuomenė Dienoraščių domisi, jo lau- 
kia ir siūlo padėti jį leidžiant. Netikėta, bet itin malonu, kad sulaukiau pagalbos iš 
kolekcionierių. Ponai Vytis Ramanauskas ir Algimantas Muzikevičius pasidalijo 
nuotraukomis ir kita iliustracine medžiaga, kuri panaudota šioje knygoje, o ne- 
menka dalis dar laukia ir kitos. Nuoširdus ir didelis AČIŪ Jums už supratingumą, 
geranoriškumą ir pilietiškumą. 

Vilnius, 2013 m. lapkričio 21 d. 


57. Ten pat. 

Mykolo Römerio Dienoraščio 28 tomo titulinio lapo faksimilė. 
Lietuvos mokslų akademijos Vrublevskių biblioteka, f. 138-2254. 


MYKOLAS ROMERIS 


DIENORAŠTIS 


XXVIII TOMAS 
1921 METŲ LAPKRIČIO 8-0JI-GRUODŽIO 18-0JI 


1921 metų lapkričio 8 d. 
Antradienis 


Vakar kalbėjausi sa Dominyku Semaška; jis paprašė, kad tai, ką pasakys, liktų tik 
tarp mūsų. Taigi, pasak jo, šiandien vyks Ministrų kabineto posėdis, kurio metu 
turi būti priimtas nutarimas dėl galutinio Lietuvos atsakymo Tautų Lygai - pritaria 
šalis Hymanso projektui ar ne. Vieni ministrai palaiko Hymanso projektą, kiti — 
kategoriškai jam prieštarauja. Iš tikrųjų nė vienas ministras oficialiai ar viešai pa- 
sisakydamas nedrįsta kategoriškai pasiūlyti pritarti Hymanso projektui. Ministrų 
kabinetas laikosi tokios pozicijos: arba pritarti Hymanso projektui su tam tikromis 
išlygomis, arba jo visiškai atsisakyti. Lietuvos diplomatų konferencijoje, trukusio- 
je porą savaičių, per posėdžius buvo aptarinėjamas Hymanso projektas ir prieita 
prie išvados, kad jam reikėtų pritarti papildžius tam tikromis išlygomis. Lietuvos 
diplomatai, mūsų šalies ambasadoriai Vakarų šalyse, iki šiol buvo linkę pritarti 
Hymanso projektui be jokių išlygų — tai žinau iš Šaulio ir Žemaičio. Karščiausi 
Hymanso užtarėjai, išskyrus Šaulį, buvo Naruševičius, Sidzikauskas, Milašius, mi- 
nistras Galvanauskas, Jonynas! ir kiti. Tačiau, kai diplomatai, gyvenantys už šalies 
ribų, perprato nuotaikas, tvyrančias vietos lietuvių visuomenėje, suprato, kaip būtų 
sudėtinga pritarti tokiam projektui be jokių išlygų. Viename iš vykusių posėdžių 
aiškus Hymanso projekto priešininkas pasiūlė diplomatams pakviesti įvairius vi- 
suomenės veikėjus ir išklausyti jų argumentus. Toks posėdis, kuriame dalyvavo 
visuomenės veikėjai, įvyko. Tarp pakviestųjų buvo ir Hymanso projekto apsispren- 
dę priešininkai kaip Smetona, Kairys ir kiti. Galutinai diplomatų konferencija 
nutarimui pritarė: Lietuvos atsakymas turi būti taip suformuluotas, kad Lietuva 
patvirtina Hymanso projektą, tačiau tik su pačios įrašytomis išlygomis. Kadangi 
Vyriausybė privalo savarankiškai priimti sprendimą, diplomatų konferencijos išva- 
dos iš esmės Vyriausybei turėjo tik informacinės ir patariamosios reikšmės. Taigi 


1. Jonynas Ignas. 


Ministrų kabinetas turi apsispręsti: pritarti projektui su išlygomis ar apskritai jo 
atsisakyti. Nors, tarkim, Žemaitis mano, jog pataisa dėl išlygų iš tiesų reiškia, kad 
lietuvių diplomatai atsisako savo pozicijos, nepalaikys projekto ir deklaruoja, kad 
įsiklausys į visuomenės nuomonę, vis dėlto iš tiesų man kur kas taiklešnis atrodo 
Semaškos paaiškinimas. Taigi Semaška tvirtina, kad, pasak Purickio*, kuris pateikė 
atitinkamas išvadas ministrų kabinetui, tos išlygos, įrašytos į projektą, yra ne tiek 
iš esmės reikšmingos, kiek tiesiog prašymas, adresuotas Tautų Lygai sutikti atsi- 
žvelgti į sudėtingą Lietuvos padėtį ir sušvelninti kai kurias projekto vietas. Vadinasi, 
galima daryti prielaidą: Tautų Lygos Taryba, remdamasi Lygos plenumo nutartimi, 
atmes šį prašymą, kuris yra prijungtas vien tam, kad būtų nuraminta visuomenė. 
Tada beliks Lietuvai pritarti projektui. Gali būti, kad bus dar ir kitų detalių pakei- 
timų, naudingų Lietuvai. Pasak Semaškos, Ministrų kabinete balsuos už pritarimą 
projektui (su tomis „išlygomis“, savaime aišku) Purickis, Galvanauskas ir Karoblis. 
Prieš pasisakys Semaška, tikriausiai Skipitis ir greičiausiai Bizauskas“. Karo minis- 
tro Šimkaus“ pozicija kol kas neaiški. Vieni jį laiko aršiu projekto priešininku, kiti 
abejoja, ar tokia jo pozicija. Ministro pirmininko Griniaus, kuris asmeniškai itin 
daug dirbo vardan šalių susitaikymo, nėra. Jo akys labai ligotos, tad šiuo metu vieši 
užsienyje ir gydosi, o jį pavaduoja Purickis. Semaška teigia, o jo žodžius patvirtina 
Janulaitis ir dar sklinda kalbos tai ten, tai šen, kad Purickis kartu su įtakingu krikš- 
čionių demokratų deputatu ir Lietuvos bankų atstovu kunigu Vailokaičiu, Seimo 
pirmininku Stulginskiu ir keliais kitais politikais asmeniškai yra suinteresuoti, kad 
genybėmis dideliu mastu. Ypač turi dideles lenkiškų markių sumas. Jeigu Lenkija 
sustiprės ir pakils lenkų markės kursas, jie pasidarys tiesiog milijardinį biznį. Tie 
milijardai, ko gero, ne mažesnį vaidmenį vaidina ir jų politikoje nei šalies valsty- 
bingumas. Semaška taip aršiai priešinasi Hymanso projektui, kad pareiškė: jeigu 
Ministrų kabinetas pritars Hymanso projektui, jis pasiryžęs atsistatydinti. 


2. Purickis Juozas (1883-1934), kunigas, politikos ir visuomenės veikėjas, Tarybos narys. Lietu- 
vos pasiuntinys Berlyne (1919), užsienio reikalų ministas (1920-1921), palikęs dvasininkų luomą 
tapo valstybinio leidinio Lietuva redaktoriumi, o vėliau lietuvių žurnalistų sąjungos pirmininku. 
3. Karoblis Vincas tuomet buvo teisingumo ministras. 

4. Bizauskas Kazimieras (1893-1941), diplomatas, visuomenės ir politikos veikėjas. Kalbamu 
laikotarpiu buvo švietimo ministras. 

5. Šimkus Jonas (1873-1944), chemikas, ministras, Lietuvos universiteto profesorius. 1921 m. 
balandžio 7-1922 m. lapkričio 4 d. krašto apsaugos ministras. 


„Unijos nori...“ Karikatūra. Ra- 
gutis, 1921, nr. 2. Dailininko 
Petro Rimšos piešinys. Kari- 
katūroje parodoma situacija 
po 1921 m. Tautų Lygos 
siūlymo spręsti Lietuvos ir 
Lenkijos ginčą dėl Vilniaus 
pasitelkus P. Hymanso pro- 
jektą, kuriuo iš esmės nu- 
matomas dviejų valstybių 
unijos atnaujinimas. Lietuva 
projektą griežtai atmetė 
siekdama išsaugoti savo su- 
verenumą ir reikalaudama 
besąlygiškai grąžinti Vilnių. 


Linijos nori... 


1921 metų lapkričio 9 d. 
Trečiadienis 


Tribunole nagrinėjome didžiulę ir sensacingą tokio Totoraičio bylą. Totoraitis yra 
agronomas, turintis aukštąjį išsilavinimą, gana žinomas dar prieš karą visuomenės 
veikėjas Suvalkijoje. Tuo metu jis buvo lietuvių ūkininkų draugijos „Žagrė“ Mari- 
jampolėje direktorius. Šią draugiją įkūrė krikščionys demokratai“. Jis buvo brolių 
Vailokaičių? partneris vienoje iš pirmųjų lietuviškų bankų įmonių. Šiuo metu To- 
toraitis sėdi nusikaltėlių suole. 1918 metų pabaigoje, kai buvo organizuojama Lietu- 
vos valdžia, Ūkio ministerija jį skyrė ministerijos atstovu Marijampolės apskrities 
šiaurinėje dalyje. Jis perimdavo iš vokiečių okupantų Lietuvos vyriausybės vardu 
dvarus ir organizavo jų valdymą. Taigi, perimant ir organizuojant vieno jų, ne- 


6. „Žagrė“ — kooperatinė žemės ūkio bendrovė, veikusi 1907-1914 m. Marijampolėje. Įkūrė 
krikščionys demokratai. 1914 m. turėjo apie 1100 narių, 7 parduotuves. Nuo 1912 m. rūpinosi 
ir žemės ūkio kultūros plėtra: steigė javų valymo, padargų ir mašinų nuomos punktus, rengė 
trumpalaikius švietimo kursus, paskaitas, parodas. 

7. Vailokaitis Jonas (1886-1944), Lietuvos Nepriklausomybės akto signataras, finansininkas ir 
pramonininkas. Vailokaitis Juozas (1880-1953), kunigas. 1912 m. jie abu Kaune įkūrė „Brolių Vai- 
lokaičių banką“, kurio pagrindinis tikslas tuomet buvo sutelkti laisvą lietuvių kapitalą ir panau- 
doti prieš Rusijos kolonizaciją, superkant nusigyvenusių bajorų dvarus, dalijant ir perduodant 
juos išsimokėtinai lietuviams. 


paprastai gražaus Kvietiškio dvaro, esančio prie pat Marijampolės, valdymą, per 
trumpą laiką viršijo labai daug savo įgaliojimų (nuo 1919 metų balandžio iki rugsėjo 
iš vokiečių prisipirko dvarui priklausančių arklių, savo arklius pakeitė geresniais, 
buvusiais tame dvare, už dvaro lėšas išlaikė savo inventorių, išrašinėjo padirbtas 
sąskaitas ir t. t.). Byla yra didžiulė, kadangi kaltinamasis kaltinamas dėl daugelio 
atskirų veiksmų. Išskyrus kaltinimą, byloje yra ir civilinis ieškinys, kurį Vyriausy- 
bė iškėlė valstybės vardu. Marijampolės apygardos teismas daugelyje jam inkrimi- 
nuojamų kaltinimų pripažino Totoraitį kaltu ir nuteisė, pritaikant švelninančias 
aplinkybes, 9 mėnesius kalėti. Dėl kitų inkriminuojamų jam kaltinimų - išteisino. 
Šį nuosprendį apskundė visos procese dalyvavusios šalys: kaltinamasis, prokuroras, 
civilinis ieškovas. Byla yra tokia didžiulė, kad jos peržiūra, nors šiandien ir nebuvo 
jokių II instancijos liudininkų, užtruko visą posėdį, trukusį nuo 10 iki 3 valandos 
po pietų. Bylos pristatymas ir kaltinamųjų (Totoraičio ir jo pagalbininko Gustai- 
čio) pasiaiškinimai, prokuroro ir advokato kalba, paskutinis kaltinamųjų žodis 
buvo vieninteliai apeliacinio posėdžio elementai. Gynybos atstovas buvo advokatas 
Leonas, kaltinimus pateikė Marijampolės apygardos teismo prokuroras Brazaitis’. 
Pastarasis kaltinamajai pusei atstovavo pagal žinomo prokuroro Kalvaičio“ palie- 
pimą, kadangi mūsų prokuroro pavaduotojas Žilinskas" susijęs giminystės ryšiais 
su kaltinamuoju ir nusišalino nuo bylos nagrinėjimo. Šiandien nuosprendžio ne- 
paskelbėme, nutarėme tai padaryti rytoj. Ši byla lietuvių visuomenėje kelia didžiulį 
susidomėjimą, yra sensacinga, nes kaltinamasis žinomas asmuo, susijęs su daugeliu 


8. Kvietiškio dvaras buvo dabartinėje Marijampolėje. Įkurtas grafo M. Butlerio 1717 m., XIX a. 
viduryje dvaras priklausė O. Sapiegienei, po 1863 m. sukilimo caras jį padovanojo grafui Bergui, 
Lenkijos karalystės vietininkui. Nuo 1909 m. iki Pirmojo pasaulinio karo dvare veikė „Žiburio“ 
draugijos pradinė mokykla, kurią daugiausia išlaikė dvaro nuomotojas Vladislovas Binkevičius 
(Władysław Bieńkiewicz). 1919 m. Kvietiškyje žemės ūkio mokyklą įsteigė agronomas Jonas 
ir savanorių žemės valdoms. 

9. Brazaitis Juozas (1883-7), teisininkas. Nuo 1918 m. gruodžio 9 d. Vilkaviškio apskrities 
taikos teisėjas, nuo 1919 m. sausio 1 d. Suvalkų, vėliau Marijampolės apygardos teismo valsty- 
bės gynėjas, nuo 1919 m. liepos 7 d. Armijos teismo valstybės gynėjas, nuo 1920 m. balandžio 
9 d. vėl Marijampolės apygardos teismo valstybės gynėjas, nuo 1921 m. lapkričio 17 d. to pat 
teismo narys. 

10. Kalvaitis Jurgis. 

11. Žilinskas Aleksandras (1885-1942), teisininkas, teisingumo ministras (1928-1934). Iš Rusi- 
jos grįžęs Lietuvon, buvo Marijampolės apskrities viršininkas, Marijampolės teismo tardytojas, 
Kauno taikos teisėjas, Lietuvos valstybės ypatingasis įgaliotinis Gardino sričiai, vėliau teisin- 
gumo ministerijos tardytojas svarbioms byloms. Tardė lenkų organizacijų POW ir OSN bylose. 
Nuo 1919 m. lapkričio 7 d. kurį laiką ir kalbamu laikotarpiu buvo Kauno apygardos teismo vals- 
tybės gynėjo padėjėjas, nuo 1924 m. sausio - Kauno apygardos teismo narys. 


įtakingų asmenų. Totoraitis ne tik žinomas žmogus, turintis daug giminaičių ir 
draugų bei pažinčių, bet ne mažiau ir priešų. Su buvusiais savo bendrininkais Vai- 
lokaičiu ir visa klika, kuriai priklauso dabar einantis Seimo pirmininko pareigas 
Stulginskis, Totoraitis yra susipykęs. Totoraičio draugai ir jis pats kelia didžiulį su- 
sidomėjimą ir stengiasi bylą paversti Vailokaičio ir jo klikos intrigų vaisiumi. Atseit 
ši klika tokiu būdu nori susidoroti su Totoraičiu ir apsisaugoti nuo sensacingų žinių, 
kurias apie juos Totoraitis gali paskleisti ir kartu pražudyti. Totoraičio draugai ir 
bendraminčiai bando paveikti ne tik visuomenę, bet ir teisėjus, kad šie atsižvelgtų į 
kaltinamojo žodžius. Janulaitis - Vailokaičio svainis, bijodamas intrigų ir apkalbų 
atsisakė perskaityti bylos esmę, o kai paaiškėjo, kad tai padaryti teks man, bandė 
ir mane paveikti. Vakar mane net Žaliakalnyje aplankė Justinas Vienažinskis ir 
norėjo pasikalbėti apie šią bylą arba atsiųsti ką nors kitą, kuris tiksliai papasakos 
apie „intrigą“, bet aš atsisakiau jį ar bet kurį kitą atėjusį išklausyti. Nagrinėjant bylą 
aiškiai matyti, kad Totoraičio elgesys valdant Kvietiškio dvarą yra mažų mažiausiai 
dviprasmiškas ir įtartinas. Jo veikla atrodo nešvari ir panašu, kad apie išteisinimą 
nė kalbos negali būti. Byla labai aiškiai parodo tuometinį „valstybinį administra- 
vimą“ perimtuose dvaruose ir žemėse. Toks valdymas kaltas dėl šalyje įsivyravusio 
deficito, dėl griūvančios ekonomikos ir apskritai padeda tik tarnautojų, perėmusių 
administravimą į savo rankas, lobizmui. 

Markės kurso nuosmukis ir dėl to vos ne kas valandą kylančios kainos jau turi 
požymių reiškinių, kurių liudininkas buvau kitados Lenkijoje. Viena vertus, pra- 
deda ryškėti visuomenės nerimas, kuris labai greitai virsta visuotine panika, kita 
vertus, didėja gobšumas, pirklių spekuliacijos, trečia, kyla valdžia į kovą su speku- 
liacija pasitelkusi represijas ir apsiginklavusi administraciniais potvarkiais. Gatvė- 
se buvo iškabinti miesto komendanto plakatai su užrašais, kad už spekuliuojant 
slepiamas prekes kaltininkai atsidurs specialiose stovyklose. Na, o vargingesni 
žmonės buriasi gatvėse, aptarinėja kylančias kainas ir tariasi, ką daryti, ko imtis, 
kad padėtis nebūtų tokia nepakeliama. 


1921 metų lapkričio 10 d. 
Ketvirtadienis 


Nuo 9.30 iki 2 valandos tarėmės dėl nuosprendžio Totoraičio byloje. Kadangi kal- 
tinimo visumą sudarė be galo daug detalių inkriminuojamų veiksmų, kiekvienam 
kaltinimo elementui reikėjo nustatyti kaltinimą ir pritaikyti bausmę. Tai buvo di- 
džiulis ir sunkus darbas, reikėjo tiksliai susipažinti su kiekvieno iš minėtųjų ele- 
mentų įrodymais. Janulaitis, kaip ir įprasta, pateikęs kaltinimus, reikalavo griež- 


tesnės bausmės. Tuo tarpu Kriščiukaitis buvo nusiteikęs švelninti bausmę. Man 
teko spręsti, ant kurios svarstyklių lėkštutės padėti daugiau svarelių. Vis dėlto nors 
bylos medžiagoje buvo duomenų apie tai, kad Totoraitis, valdydamas Kvietiškio 
dvarą, viršijo savo įgaliojimus, nagrinėjant konkrečias detales buvo sunku tiksliai 
nustatyti jo kaltę, tad daugelyje kaltinamųjų elementų teko Totoraitį išteisinti. Liko 
keli kaltinimai, kuriuos, laikydamiesi įstatymo apie nusikaltimo sudėtį, surašėme 
į kaltinamąjį aktą 4 mėnesiams ir 2 savaitėms kalėjimo, tačiau bausmė buvo suma- 
žinta trečdaliu, pritaikius 1920 metais įsigaliojusį Seimo įstatymą dėl amnestijos. 
Labai blogu laiku sumąsčiau atlikti nedidelę spekuliaciją valiuta ir prašoviau 
pro šalį. Pamatęs, kad labai išaugo 10 dolerių, kuriuos nusipirkau liepos mėnesį, 
vertė, ir matydamas, kad pašėlusiai greitai nusmuko Vokietijos markės kursas ir 
susijaudinęs dėl savo nedidelių santaupų, kurias kas mėnesį sąžiningai kaupiau, 
kad turėčiau bent minimalių santaupų nenumatytiems atvejams, ir kurių niekaip 
negalėjau sukaupti, nes tik atidedu ir, žiūrėk, esu priverstas išleisti kokiam būti- 
nam pirkiniui. Tad mano santaupos jau ištisus mėnesius buvo tokios pačios, šiek 
tiek per 1000 markių. Nusprendžiau šią nedidelę sumą paversti užsienio valiuta. 
Pamaniau, tegul mano nedidukė suma bus ne markėmis, kurios nuolatos krenta, o 
kuria nors stipria užsienio valiuta. Prieš 10 dienų bandžiau nusipirkti kelis dolerius, 
tačiau Lietuvos prekybos ir pramonės” bankas, į kurį nusiunčiau Jadzę* tų dolerių 
man nupirkti, nepardavinėjo kylančios užsienio valiutos. Tuomet nusprendžiau 
susisiekti su žydais. Pats nenorėjau to daryti, o siųsti Jadzę į vadinamąją „juodąją 
rinką“, kitaip tariant, pas valiutos spekuliantus, nedrįsau. Bijojau, kad apsukrūs 
spekuliantai ją apmaus. Kelios dienos praėjo, kol Jadzė surado Brauno valiutos 
keityklą, gana žinomą ir užsiimančią valiutų operacijomis, ten norėjau ją nusiųsti. 
Per tas dienas markės kursas nuolatos krito, o doleriai ir kita užsienio valiuta kilo. 
Todėl vakar norėjau paskubinti savo sandorį. Nusiunčiau Jadzę į Brauno valiutos 
keityklą nupirkti frankų. Ji man parnešė 10 frankų, kuriuos nupirko už 220 markių. 
Ji sužinojo, kad keitykla prašo po 280 markių už vieną dolerį. Žinojau, dolerio kur- 
sas kasdien pakyla maždaug po 20 markių už vienetą, šiandien Jadzei daviau visas 
savo santaupas ir prašiau nupirkti 10 dolerių. Ir štai ryte išgirdau, kad pagal vakar 
dieną paskelbtus valiutų kursus už dolerį jau teks suploti po 300-309 markes. Tad 
galima tik įsivaizduoti, kaip nustebau, kai sugrįžęs namo pietauti sužinojau, kad 
Jadzė nupirko man 5 dolerius po 245 markes! Niekaip negalėjau suprasti, kas įvyko 
ir kodėl taip „pigu“. Bet štai po pietų jau būdamas mieste sužinojau, kad šiandien 


12. Lietuvos prekybos ir pramonės bankas, pirmasis komercinis Lietuvos bankas, įsteigtas 1918 m. 
13. Čepaitė Jadvyga (Jadzė). 


Vokietijos markės kursas staiga šoktelėjo aukštyn — nepaprastai staigiai ir aukštai. 
Sužinojau dar daugiau: jos kursas pakilo iki 150 markių už dolerį (nuo 300 už do- 
lerį, vadinasi, dvigubai)!! Jeigu tai tiesa, tai nusipirkęs frankų ir dolerių padariau 
Monkės biznį. Tačiau paguodai galiu pasakyti bent tiek, kad vakar už 5 dolerius 
būčiau sumokėjęs 1400 markių, o šiandien, nors ir permokėjau, bet sumokėjau tik 
1225 markes. Ką gali reikšti šis staigus markės kurso kilimas? Ar taip bus ir toliau, 
ar tai tik spekuliacinių manevrų epizodas? Nors pirmu atveju praloščiau, įsigijęs 
tuos 5 dolerius, bet vis tiek norėčiau pirmojo varianto. Šalis išvengtų labai pavo- 
jingo santykių pablogėjimo, kurį sukelia staigus valiutos nuosmukis, ir net mano 
egoistiniame reikale, išskyrus solidarumą su šalimi, geriau, kad Vokietijos markės, 
kuriomis gaunu atlyginimą, būtų vertingos ir pastovios. Tada kainos būtų labiau 
įkandamos ir poreikius galėčiau patenkinti geriau, negu būčiau palankiai nusipir- 
kęs 5 dolerius ir 20 frankų. 


1921 metų lapkričio 1 d. 
Penktadienis 


Rytą nuėjau į „Metropolio“ viešbutį sutvarkyti Henrysiaus'* reikalų. Šiame vieš- 
butyje gyveno jo giminaitis, lenkų karininkas, ryšininkas prie Tautų Lygos Kon- 
trolės komisijos Eustachijus Volovičius, kuris man papasakojo įdomią naujieną. 
Įtariu, ši naujiena patikima, nes Volovičius man apie ją nebūtų užsiminęs, jei ji 
būtų vien kalbų lygmenyje. Taigi papasakojo, kad Želigovskis atsistatydino iš par- 
eigų, o jo pareigas perėmė ponas Pajuosčio savininkas Panevėžio apskrityje Alek- 
sandras Meištovičius“. Mane labai nustebino faktas, kad Aleksandras Meištovi- 
čius yra „Vidurio Lietuvos“ „vadas“. Kai pasiteiravau Volovičiaus, ar Meištovičius 
tapo eo ipso „diktatoriumi“, nes oficialiai juo buvo Želigovskis, Volovičius pareiš- 
kė, kad Vilniuje apskritai jau nebus karinės diktatūros, o išliks vien civilių val- 
džia, kuriai vadovaus Meištovičius. Tai išgirdęs pasamprotavau, kad greičiausiai 
šias permainas vainikuos sušauktas „Seimas“. Tačiau mano nuostaba dar labiau 
išaugo išgirdus Volovičiaus atsakymą: „Seimo nebus.“ Jokios oficialios informaci- 


14. Volovičius Henrykas, Mykolo Romerio sesers Helenos Zuzanos Rachelos Volovičovos sū- 
nus (Henrysius, Henryk Wołłowicz). 

15. Meištovičius Aleksandras (Meysztowicz Aleksander; 1864-1943), dvarininkas, 1905-1917 m. 
Rusijos valstybės tarybos narys, 1921 m. gruodžio 1 d. perėmęs iš gen. L. Želigovskio valdžią, 
vadovavo „Vidurio Lietuvos“ vyriausybei. 


jos apie jau įvykusį faktą mūsų valdžia Kaune dar nėra gavusi. Apie šį įvykį, kaip 
jau įvykusį faktą, pats pranešiau Užsienio reikalų ministerijai. Dar sužinojau, jog 
ministerijai Jonynas buvo pranešęs, kad Aleksandras Meištovičius yra kandida- 
tas pakeisti Želigovskį. Aleksandras Meištovičius, vienas Vilniaus žemės banko 
direktorių, buvęs Rusijos valstybės tarybos (į ją rinkimai vyko prieš karą) narys, 
Panevėžio rajono lietuvių dvarininkas, konservatorius, vadinamojo „šalies“ „fe- 
deralistų“ stiliaus pakraipos atstovas. Nors ir mažiau už kitus palaikęs Lenki- 
jos imperializmą, bet, mano nuomone, jis per mažai kvalifikuotas Želigovskio 
aferą tęsti arba likviduoti. Tokio žmogaus paskyrimas į šias pareigas man buvo 
tikra staigmena. Tačiau faktas yra tik vienas, bent jau mano manymu: negali 
tai būti žmogus, skirtas „Vidurio Lietuvos“ aferai likviduoti, laikantis Lenkijos 
aneksijos pozicijų. Ar šis žmogus gebės šią aferą likviduoti Lietuvos ir Lenkijos 
taikos sutartimi, nors, ko gero, šito jis ir siekia? Aš, turėdamas omeny abiejų pu- 
sių nusiteikimą, linkęs abejoti. Želigovskio atsistatydinimas nėra staigmena, vis 
dėlto labai keista, jeigu išties Volovičiaus informacija yra tiksli, norima atsisaky- 
ti minties sušaukti „Seimą“, kas jau buvo nuspręsta, o rinkimai turėjo būti pa- 
skelbti gruodžio vienuoliktą dieną. Tautų Lyga darė spaudimą, kad Želigovskis 
atsistatydintų, o Lenkija tam tikra prasme įsipareigojo patenkinti šį spaudimą, 
tačiau stengėsi, kad Želigovskis atsistatydintų vienas, o jo valdžia liktų. Sklan- 
dė gandai, kad Želigovskiui atsistatydinus bus sušauktas „Seimas“, perimsiantis 
valdžią į savo rankas. Jeigu atsitiktų taip, kaip Lenkija pageidauja, šalį valdytų 
legali valdžia, tačiau Želigovskio afera būtų vykdoma toliau, o paties Želigovs- 
kio ir ligšiolinės jo valdymo formos būtų galima atsisakyti. Kas slypi užmanyme 
pakeisti valdžią nesušaukiant „Seimo“, kol kas nesuprantu. Faktas, jog Lenkija, 
o konkrečiai Pilsudskis, ketina šitaip Tautų Lygai parodyti, kad oficialiai likvi- 
duoja Želigovskio valdžią, bet labai sunku numanyti, kokį metodą toliau naudos 
Lenkija savo politikoje. 

Atrodo, staigus vakarykštis Vokietijos markės šuolis buvo tik laikinas epizodas, 
nes šiandien girdėjau kalbas, kad markė vėl krenta iki užvakar dienos lygio ir šian- 
die už dolerį prašoma 270 markių. 

Vakare dalyvavau Meno kūrėjų draugijos kviestiniame susirinkime. Draugija 
susikūrė vietoj prieškarinės Lietuvių dailės draugijos, kuri nėra oficialiai likviduo- 
ta, tačiau faktiškai neegzistuoja. Meno kūrėjų draugija skiriasi nuo Dailės draugi- 
jos. Pastaroji buvo atvira visiems, norintiems darbuotis remiant lietuvišką meną, 
pirmoji tuo tarpu (Meno kūrėjų draugija) yra išimtinai artistų draugija, vienijanti 
vienos profesijos žmones, kurių tikslas taip pat vystyti tautinį meną, tačiau privi- 

legijas suteikia savo nariams artistams“. Šią draugiją sudaro daugelis padalinių - 
dailės, muzikos, literatūros, dramos, operos. Draugija daug nuveikė tautinio teatro 
(dramos, operos) veiklos srityse, o dailės srityje (tapyba, skulptūra) Nepriklauso- 
moje Lietuvoje nuveikė kur kas mažiau nei Dailės draugija prieš karą, veikusi kur 
kas sudėtingesnėmis politinėmis ir materialiomis sąlygomis. Draugijoje kilo įvairių 
ginčų ir nesusipratimų. Viena silpnųjų draugijos pusių yra ta, kad patys artistai 
atsiskiria nuo visuomenės ir kartu atskiria nuo jos meną, o tautinis menas plėtoja- 
mas, ko gero, tik didžiulėje visuomenėje. Draugija kuria monopolį, prisiima aris- 
tokratinį meno atstovų vaidmenį, patį meną paversdama kastos nuosavybe. Ji tapo 
pavydi, bijo kokios nors įtakos iš išorės ir apskritai permainų vėjų. Visa tai kenkia 
menui. Šios dienos susirinkimą Meno kūrėjų draugija sušaukė norėdama užmegzti 
kontaktą su visuomene ir populiarinti visuomenėje savo draugiją. Pirmininkauti 
susirinkimui buvo pavesta kunigui Tumui, sekretoriauti pakviestas teisėjas Penkai- 
tis". Susirinkimą pradėjo draugijos pirmininkas, literatas ir poetas Liudvikas Gira. 
Gira ir dailininkas Justinas sakė kalbas [...]*. 


1921 mety lapkričio 12 d. 
Šeštadienis 


Vokietijos markės nuosmukis jau sutrikdė Lietuvos ekonomiką. Tačiau tai gali pa- 
kenkti ne tik ekonomikai, bet ir politinei situacijai bei apskritai valstybės aparato 
funkcionavimui. Tai viena skaudžiausių valiutos svyravimo ir staigaus jos nuos- 
mukio padarinių. Atrodo, mažiausiai valiutos nuosmukis palietė ūkininkus, o gal 
jiems ši padėtis naudinga, nes ūkininkai tampa privilegijuotu luomu. Tačiau kren- 
tantis markės kursas ypač skaudus tarnautojams, gaunantiems algą. Jų padėtis blo- 
gesnė nei darbininkų, nes pastarieji gali streikuoti. Jie tai daro ir greitai išsikovoja 
algos pakėlimą. Tarnautojams streikuoti sudėtinga. Jų atlyginimai labai maži, pa- 
lyginti su prieškariniais. Perskaičiavus į aukso valiutą aiškėja, kad atlyginimai net 


16. Lietuvių meno kūrėjų draugija. Jos sumanytojai ir pagrindiniai steigėjai - Adomas Varnas 
ir Stasys Šilingas. Nuo 1920 m. turėjo Muzikų (pirmininkai Juozas Tallat-Kelpša, Stasys Šimkus), 
Literatų (pirmininkas Vincas Krėvė), nuo 1921 m. Dramos (pirmininkai Antanas Vanagaitis, 
Liudas Gira), Plastikos (pirmininkas Justinas Vienožinskis) sekcijas. Draugija neturėjo aiškios 
idėjinės ir meninės programos. Rinko lietuvių dailės ir tautodailės kūrinius, rengė dailės paro- 
das, konkursus, steigė kūrybines įstaigas, rėmė užsienyje studijuojančius menininkus. 1920 m. 
išleido du laikraščio Menas numerius (redaktorius Stasys Šilingas). 

17. Penkaitis Pranas (1877-1931), teisininkas, 1921 m. Kauno apygardos teismo teisėjas. 

18. Matyt, Vienožinskis Justinas (1886-1960 ), dailininkas tapytojas, dailėtyrininkas, M. Róme- 
rio žemietis, nes gimęs Mataučiznoje, to meto Rokiškio valsčiuje. 

kelis kartus mažesni nei prieš markės nuosmukį. Labai daug tarnautojų gauna kelis 
šimtus markių — 700, 800, 1000 per mėnesį. 2000 markių alga jau laikoma didele, o 
uždirbančių per 2000 markių yra nedaug. Kol markės kursas buvo stabilus, galiojo 
draudimas išvežti žemės ūkio derlių. Kadangi maisto produktų netrūko ir jų kai- 
nos krito, valstybės tarnautojų materialinė padėtis, nepaisant nedidelių algų, buvo 
pakenčiama. Vis dėlto pastaruoju metu ji vis sudėtingėjo, o žemesnės. kategorijos 
tarnautojams jau ir nepakenčiama. Jiems beliko dvi išeitys - vogti arba badmiriauti. 
Visa tai fatališkai veikia valstybės aparatą ir Lietuva ritasi link tokio dezorganiza- 
cinio chaoso, kokį buvo galima stebėti Lenkijoje. Šios dezorganizacijos pasekmės 
jau matomos, o pati padėtis grėsminga. Štai Vokietijai dėl tam tikrų politinių prie- 
žasčių doičmarkės kurso nuosmukis gali būti net ir pageidautinas. Yra tam tikrų 
ženklų, kad vokiečiai tikslingai siekia nusmukdyti markę. Tačiau Lietuva, kuri su 
Vokietija yra sukaustyta bendros valiutos, tad nuo Vokietijos priklauso, turi pakel- 
ti visas Vokietijos politikos arba Antantės politikos Vokietijos atžvilgiu pasekmes. 
Kol neturi savos valiutos, negali tapti ekonomiškai nepriklausoma ir sukurti savo 
ekonominę politiką. Na, Lenkijoje, nepaisant valiutos kurso smukimo, tarnautojų 
padėtis yra šiek tiek geresnė, nes ten įteisintas automatinis vadinamasis atlyginimo 
pakėlimas: jeigu kyla kainos, didėja atlyginimas. Tuo tarpu Lietuvoje atlyginimą 
kelti galima tik priėmus įstatymą — kiek kartų būtų norima jį kelti, tiek kartų tektų 
priimti naują įstatymą. Iš tiesų net ir nežinau, ar valstybės iždas, neturintis savų 
pinigų emisijos, apskritai turi teisę didinti atlyginimą, kai krenta valiutos kursas. 
Šiuo metu jau streikavo geležinkelininkai, tad geležinkelio eismas nepatikimas, o 
Finansų ministerija nenori eiti, o galbūt ir negali, į kompromisus ir maitina paža- 
dais, kad Seimas įstatymu pakels atlyginimus nuo naujųjų metų. 

Vakar vakare Ministerijos baltarusių reikalams patalpose buvome organizavę 
savo Glaudžios sąjungos“ posėdį. Jame dalyvavo: aš, Kairys, Janulaitis, Žemaitis, 
Vaclovas Biržiška, Bielskis, Semaška ir Felicija Bortkevičienė. Nedalyvavo Sleže- 
vičius ir Vileišis. Patvirtinome naujų narių priėmimą. Tai Uria Kacelenbogenas - 
pirmasis žydas mūsų Sąjungos Kauno grupėje. Taip pat aptarėme kandidatūras, 
iš kurių patvirtinome Seimo nario Čepinskio” iš Socialdemokratų frakcijos kan- 
didatūrą, buvo pateiktos dviejų naujų kandidatų pavardės svarstyti: Seimo nario 


19. Taip Dienoraštyje M. Romeris vadina masonų ložę „Lietuva“. 
20. Čepinskis Vincas, fizikas, pedagogas. 

Račkausko* ir teisėjo Suginto*. Per posėdį Janulaitis skaitė referatą apie kovos 


su klerikalizmu, siekiančiu įgyti dominuojantį vaidmenį, būtinybę. Taip pat dis- 


kutavome apie lėšas, reikalingas šiai akcijai. Pavedėme Janulaičiui susisteminti 


mūsų išvadas, kurios išsirutuliojo šiandienės diskusijos metu; jis pateiks jas per 


kitą posėdį. Biržiška gavo užduotį susisteminti temas brošiūroms, skirtoms kovai 


su klerikalizmu. 


1921 metų lapkričio 13 d. 
Sekmadienis 


Prieš kelias dienas, remdamasis Dominyko Se- 
maškos žodžiais, rašiau apie Ministrų tarybos 
ketinimą pateikti galutinį atsakymą Tautų Ly- 
gai dėl Hymanso projekto. Pasirodo, ši infor- 
macija nepasitvirtino. Kol kas Ministrų taryba 
nepriėmė jokio sprendimo ir užima laukimo 
poziciją. Atseit laiko dar yra, nes, remiantis 
Tautų Lygos statutu, galutiniam suinteresuotų 
šalių - Lenkijos ir Lietuvos — atsakymui skirti 
trys mėnesiai nuo datos, kai Lygos plenumas 
priėmė įstatymą pateikti siūlymus. Taigi laiko 
yra iki gruodžio 5 dienos. Lietuvos vyriausybė 
neskuba, nes nenori per anksti atverti savo kor- 
tų Lenkijai ir kol kas itin įdėmiai stebi tarptau- 
tines konsteliacijas, kurių vienos ar kitos išsi- 
dėstymas turi labai didelės reikšmės vienokiam 
ar kitokiam sprendimui Vilniaus klausimu. 
Man atrodo, kad Ministrų tarybos oportunis- 
tinis sparnas, kurio pagrindiniai veikėjai yra 
Galvanauskas ir Purickis, taip pat tikisi sulauk- 
ti, kol iš atostogų grįš ministras pirmininkas 
Grinius ir sustiprins jų sparną. Gal Ministrų 
taryboje atsirastų opozicija (Skipitis, Semaška, 
galbūt Šimkus). Galų gale Vyriausybė iš pra- 

Laisvės Alėja Nr. 26, Keune. 


Nr. ua] Kaunas, 1921 m. Lapkričio m. 12 d. | H metal, 


Kas nauja: 


D Lietuvoj rengiama savo valiuta. 

2) Rusų Lenkų santykiai vel blogėja, RS 

3) Ministerią Kabinete baigiamas ruošti atsakymas 
į Tautų Sąjungos pasiulymą. 


SS 


Trečioji galimybė. 


Tautų Sąjungai vienu balsu priėmus žinomąjį misi 
šu lenkais ginčui išrišti nutarimą, prieš mus lyg Damoklio 
kardas pakibo nelemtasai klausimas — taip ar ne, priimt 
ar atmesti. Ši sunki dilema neduoda Lietuvos piliečiame 
ramiai tęsti savo darbų; visi su nerimu svarsto tokio ar ki- 
tokio mūsų atsakymo galimybes, 

O dienos tuotarpu slenka, terminas, kada Fetuvią 
tauta turės tarti savo žodį, artinas. — Žymiausios Lietuvos 
gyventojų daugumos nusistatymas aiškus, jį rodo krūvos 
protestų ir rezoliucijų, užvertusių mūsų laikraščių redakcie 
jas, masinių mitingų nutarimai ir spaudos balsai, Visiema 
mums aiškų, kad Hymanso projekto nei priėmimas nel 
atmetimas mums ramybės neduos — viename ir kitame 
atvejuje mūsų dar laukia ilga, intempta kova su lenkų el 
spansija. Vienas mūsų veikėjas yra pasakęs, kad mūsų 


Straipsnio apie P. Hymanso projekto 
grėsmes Lietuvai faksimilė. 
Trimitas, nr. 44. 


21. Račkauskas Vytautas Aleksandras Steigiamajame seime buvo Valstiečių sąjungos deputatas. 
22. Sugintas Antanas (1890-1971), teisininkas. Nuo 1917 m. priklausė Lietuvos socialistų liaudi- 


ninkų sąjungai. 

džių privalo tinkamai išanalizuoti pastaruosius įvykius: Želigovskio pasitraukimą, 
Aleksandro Meištovičiaus paskyrimą vadovauti Vyriausybei, Vilniaus seimo su- 
šaukimą ir tik tada paskelbti savo sprendimą. Apie šiuos įvykius, susijusius su Vil- 
niumi, Lietuvos vyriausybė turi žinių kol kas tik iš manęs, vadinasi, žino tik tiek, 
kiek aš pasakiau perpasakodamas Žemaičiui lenkų ryšių karininko Eustachijaus 
Volovičiaus žodžius. Esdekai (ypač Janulaitis) vis dar įtaria Vyriausybę (Purickį ir 
Galvanauską) ir krikščionis demokratus, kad šie slapta susitarė priversti priimti 
Hymanso projektą, tai padaryti ketino tikindami, kad Tautų Lygos Taryba reika- 
lauja atsakymo iš vyriausybių, o ne tik iš seimų, kurių kompetencijai priklauso tik 
post factum atsakymo ratifikavimas. O atsakymą jie pateiks patys, nesitardami su 
Seimu. Jie atsakydami pritartų Hymanso projektui, pateiktų tik tariamas „išly- 
gas“, o Seimas, netikėtai gavęs tokį atsakymą, atkreiptų dėmesį vien į „išlygas“ ir 
suteiktų Vyriausybei pasitikėjimo votumą, kartu sankcionuodamas jos atsakymą. 
Tada, kai Lyga nepritars „išlygoms“, palieptų vykdyti Hymanso projektą, kadangi 
jam buvo pritarta. Tuomet Seimui beliktų jį tik ratifikuoti, nes kur kas sudėtingiau 
nepritarti projektui, kuris yra jau ratifikuojamas, negu dabar. Esdekai įtaria, kad 
tokie oportunistai slapta tariasi Vyriausybėje su krikščionimis demokratais. Pa- 
grindiniai sąmokslo rengėjai yra lyg tai Stulginskis, kunigas Vailokaitis ir kunigas 
Staugaitis. Pagal šią versiją tarp krikščionių demokratų kilusi opozicija Hymanso 
projektui, jai vadovauja deputatas Ambrazaitis*, yra apsimestinė, iš anksto ir slap- 
ta susitarus suplanuota. 

Mane labai intriguoja Sleževičiaus išvyka atseit su labai slaptu ir kilniu tikslu. 
Apie tai užsiminė Semaška, kuris yra Ministrų tarybos narys, tad gerai informuo- 
tas, tačiau davęs priesaiką; tad man paaiškino, kad negali atskleisti paslapties, su 
kokiu konkrečiai tikslu Sleževičius išvyksta. Be galo įdomu, kur Sleževičius išvyko 
ir su kokiu tikslu. 


23. Ambrozaitis Kazimieras (1882-1957), visuomenės ir politikos veikėjas. 1917 m. dalyvavo 
Lietuvių seime Peterburge, 1919-1920 m. dirbo katalikų organizacijose, 1919 m. vienas iš kata- 
likiškos pakraipos organizacijos - Lietuvos darbo federacijos - įkūrėjų. Buvo jos pirmininkas, 
1920-1922 m. Lietuvos krikščionių demokratų partijos centro valdybos narys. Steigiamajame 
seime priklausė Krikščionių demokratų ir Lietuvos darbo federacijos frakcijai, dirbo Žemės 
reformos komisijoje. 

1921 metų lapkričio 14 d. 
Pirmadienis 


Liudvikas Abramovičius Vilniuje leidžia Przegląd Wilenski. Jau mačiau pirmą nu- 
merį. Rašė, kad atsiųs man pavyzdinį egzempliorių, tačiau Jonynas, atnešęs man 
Abramovičiaus laišką, pavyzdinio numerio neatnešė. Iliustruotą Pogoń Abramo- 
vičius atsisakė leisti. Nors Abramovičius teigia, kad Przegląd turi būti atnaujintas 
prieškarinis Przegląd Wilenski, pirmasis šio leidinio numeris labai skiriasi nuo se- 
nojo laikraščio. Pagrindinis skirtumas - senajam Przegląd vadovavo ir ideologiškai 
jį formavo Vitoldas Abramovičius, Kšyžanovskis, Nagrodzkis, Janas Pilsudskis. Ši 
grupė buvo idėjinis šiandienės Demokratų partijos** branduolys. Ji palaikė vadina- 
mąjį federalizmą, kuris iš esmės suformavo visalenkišką imperializmą. Šiandien 
šios stovyklos leidinys yra Gazeta Krajowa, kuris yra labiau susijęs su senuoju Pr- 
zegląd Wileński nei dabartinis atnaujintas Przegląd. Pastarasis bent jau pirmame 
puslapyje laikosi šalies pozicijos, tai reiškia lietuviškos valstybinės. Tačiau Liudvi- 
kas Abramovičius turi jaustis labai vienišas dirbdamas tokį darbą Vilniuje. Apie 
atsinaujinusj Przegląd Wileński prieš kelias dienas parašiau straipsnį į leidinį Litwa. 


1921 metų lapkričio 15 d. 
Antradienis 


Labai neįprastas vaizdas susidaro stebint lietuvių kariuomenę. Eilinis lietuvių ka- 
reivis man nepanašus į jokios matytos kariuomenės kareivį — nei į rusų, nei į lenkų, 
nei į vokiečių, nors vokiečiai turėjo didelę įtaką lietuvių kariuomenės formavimuisi, 
kuri dažnai deklaruoja išėjusi vokišką mokyklą. Kitokių kariuomenių pavyzdžių 


24. Lenkų demokratų partiją Vilniuje 1913 m. vasario pabaigoje įkūrė apie Przegląd Wilenski 
laikraštį susibūrę demokratinės orientacijos krajovcai, buvę M. Romerio bendraminčiai, Liu- 
dvikas ir Vitoldas Abramovičiai, Janas Pilsudskis, Bronislavas Kšyžanovskis, Janas Klotas, 
Zygmuntas Nagrodzkis, Stanislavas Baginskis ir kt. M. Romerį kvietė stoti į partiją, tačiau jis 
pasiūlymą atmetė kaip prieštaraujantį jo krajovciśkumo sampratai ir principams. Anot jo, pir- 
miausia „neużsidaryti į tautiškas trobeles“. Šiuo atveju užsiimti veikla, tenkinančia lenkų visuo- 
menės interesą. Dienoraštyje jis tuomet rašė: „Iš esmės dėl savo prigimties nenoriu susisieti su 
partine organizacija, be to, man kyla tam tikrų abejonių dėl nacionalistinių tos grupės srovių 
ir dėl pradėto darbo demokratiškumo“ (M. Rómer, Dziennik, t. 3, Lietuvos mokslų akademijos 
Vrublevskiy bibliotekos Rankraščių skyrius, f. 138-2230, |. 227, 1913 m. vasario 28 d. (kovo 13) įra- 
šas). Iš esmės M. Romerio įtarimai pasitvirtino šiai partijai dalyvaujant „Vidurio Lietuvos“ rin- 
kimuose 1922 m. sausio 8 d. Vėliau jos atstovai „Vidurio Lietuvos“ seime pritarė tokio dirbtinio 
politinio teritorinio darinio inkorporacijai į Lenkijos valstybės sudėtį (Srebrakowski A. Sejm 
Wileński 1922 roku. Idea i jej realizacja. Wrocław: Wydawnictwo Uniwersytetu Wrocławskiego, 
1995, S. 65, 79-84, 94, 105-107). 

lietuviai neturėjo. Kariuomenės apmokymai vyko pagal vokiečių ir rusų metodi- 
ką - rusiškos metodikos pasisėmė didžiulis lietuvių karininkų skaičius, tarnavęs 
buvusioje rusų armijoje. Lietuvių karininkai didžiuojasi, kad jaunoji Lietuvos ka- 
riuomenė iš vokiečių išmoko rimtumo, laikysenos, puikios disciplinos rikiuotėje. 
Vis dėlto tautiniai charakterio bruožai turėjo didžiulę įtaką ir susiformavo savitas 
lietuvių kariuomenės stilius. Kiekvienas lietuvių kareivis marširuoja, stovi, žygiuo- 
ja ir rankomis mojuoja absoliučiai savitai, man regis, jokia kita kariuomenė šitaip 
nejuda. Tipiško lietuvio kūno sudėjimui būdingos ilgos kojos, trumpas liemuo, o 
žygiuodamas jis koją išmeta toli į priekį, tuo tarpu kūnas esti tiesus ir remiasi ant 
tuo metu nejudančios kojos. Tad kūnas kartu su nejudančia koja atrodo, tarsi liktų 
vietoje ir šiek tiek atsiloštų atgal, o kai pastato pakeltą koją ant žemės, tarsi pritupia 
ant kitos kojos. Kita koja žengdamas žingsnį kareivis vėl atrodo taip pat. Tokia 
eisena būdinga visiems lietuviams, ne tik kareiviams. Jų judesiai ne banguojantys, 
o kapoti. Judesys, kūno sustingimas, kojos išmetimas į priekį, švelnus pritūpimas 
ant kitos kojos, nejudrus kūnas, judesys ir t. t. Šitaip juda ne tik lietuviai vyrai, bet 
ir moterys. Kadangi lietuvių kariuomenė žygiuoja itin lėtai, charakteringi judesiai 
dar labiau išryškėja ir atrodo tarsi manieringi. Sukaustytus žingsnius lydi atitin- 
kami rankų judesiai, jos staigiais judesiais iškeliamos į orą. Kai žygiuoja lietuvių 
kariuomenė tokiu savitu žingsniu, atrodo, kad žygiuoja daugiagalvė lėlė, kurią val- 
do labai tikslus laikrodžio mechanizmas. Lietuvių kariuomenės dainos labai gra- 
žios, dainuojamos keliais balsais, kaip ir liaudies dainos. Jos labai skiriasi nuo lenkų 
kariuomenės dainų, linksmų ir valiūkiškų, mielų, tačiau labiau choru išrėktų, nei 
išdainuotų. Lietuvių kariuomenės dainose yra daug muzikalumo, daug rimties ir 
didžiulio jausmingumo. Jos tokios panašios į liaudies muziką - dainas“. 


1921 metų lapkričio 16 d. 
Trečiadienis 


Šiandien po pietų buvau sutikęs Purėną?“, kuriam mūsų Glaudžios sąjungos vardu 
pateikiau siūlymą įstoti į mūsų sąjungą. Pasikalbėjome maždaug valandą. Jis sutiko. 
Purėnas Kaune apsigyveno neseniai. Jis yra vedęs Mariją Vienožinskytę, baigusią 
teisę, iš Vienožinskių šeimos, kilusios iš mūsų Bagdoniškio kraštų (ji dailininko 
Justino Vienožinskio ir mano a. a. Mamos krikštasūnio Apolinaro Vienožinskio, 
dabartinio departamento direktoriaus Ūkio ministerijoje, sesuo). Sugrįžęs iš Ru- 


25. M. Romerio Dienoraštyje kariuomenės arba kitokios dainos vadinamos „pieśń“, o kalbeda- 


mas apie liaudies dainas jis vartoja lietuvišką žodį „dojna“ (vertėjos pastaba). 
26. Purėnas Antanas. 

sijos maždaug 1918 ar 1919 metais laikinai ap- 
sistojo gimtajame žmonos krašte — Rokiškyje. 
1919 metais, bolševikų invazijos metais, Rokiš- 
kyje jis ėjo švietimo komisaro pareigas. Tačiau 
jis nėra ir niekada nebuvo pagal įsitikinimus 
bolševikas. Buvo ir yra partinis esdekas. Tylus, 
rimtas, susikaupęs žmogus, pedagogas pagal 
išsilavinimą, labiau darbštus kultūros veikėjas 
nei politikas. Jis tylus, rimtas, taktiškas, o štai 
jo žmona pikta, isteriško temperamento, užsi- 
degusi politika, mėgstanti entuziastingas agi- 
tacijas. Pasitraukus bolševikams Purėnas liko 
Rokiškyje ir ėjo vietos gimnazijos direktoriaus 
pareigas, o jo žmona dirbo Rokiškyje notare. 
1920 metais Purėnas buvo išrinktas Įstatymų 
leidžiamojo seimo deputatu, kuriame priklausė 
s.-d7 frakcijai, bet netrukus atsisakė deputato 
mandato ir politiką iškeitė į darbą kultūros ir 
švietimo srityse. Tais laikais, kai Purėnas buvo 
gimnazijos direktorius, mokykla garsėjo kaip 
viena radikaliausių šalyje - skatinama pažanga, 
o jaunimas nuteikęs itin šviesiai. Ši gimnazija, 
Purėno įtaka jai ir grupė pažangių pedagogų 

ninkai naikiną miškus, skubiai pardavinėja dvarus ir miš- 
kus Taip, Gecevičius pardavė miško už 105 milijonus, 
Kozioł Paklevskis už 20 mil, Krakovas 1000 deš, miško. 
Miškai ne tik naikinami, bet daroma parceliacija lenkams 
kolonistams. Nors lenkų elementų apgyvendinimas esąs 
labai reikalingas pakraščiuose, bet vietiniai gyventojai tam 
yra labai priešingi ir su tuo reikią skultyliz, rcikią victi- 
niems mažažemiams ir bežemiams šis tas duot: Toliaw 
memoriale išreiškiama vilties, kad vietinių gyventojų pa 
žraukimui prie Lenkijos bus padaryti atatinkami žygiai, 
Želigovskis atsistatydina, 

Iš Vilniaus gaunama žinių, kad Želigovskis atsistaty. 
dinąs, ir į jo vietą esąs paskirtas Aleksandras Meištavi- 
Gus, dvarininkas iš buv. Kauno gub. Jis vienok turėsiąs 
tik civilinę vakižią, 

Be abejo, Želigovskio atstatydinimas ir Meištavičiaus 
paskyrimas tai yra Varšuvos darbas, tik dar neaišku, kokią 
Čia vėl naują avantiurą Lenkai yra sumanę, 

Stasys Šilingas — įkaitas. 

St. Šilingas esą laikomas Vilniaus Lukiškio kalėjime 
kaipo įkaitas, kad jį Lietuvos valdžia išpirktų. Dar kaina 
už jį esą nenustatyta. Lenkai būk norį, kad už Šilingą 
būtų paleisti visi nuteisti peoviakai, Taigi lenkai SŁ Šilingo 
apkaltinimo jokio neturi, o nori jo žinomu vardu išvaduoti 
naušininkus peoviakus. Įdomu, kad šio nekalto, silpnos 
sveikatos, brangaus Lietuvai žmogaus išvadavimu rūpinasi 
mūsų valdžia, rūpinasi Tautų Sąjungos Kontrolės Komi- 
sija, kuri pasižadėjo padaryti „žygių“. 

Iš to mes tik matome, kad Tautų Sąjunga joki 
„žygių“ prieš lenkus nenori ar negali daryti, o tik pri 
mus visur taiko savo „aukštą autoritetą“, 

s Vilniaus gimnazijos reikalai. 

Bmestoji iš buto Vilniaus lietuvių gimnazija esą radus) 
kitą butą, kuris dabar remontuojamas. Neužilgo remontas 
būsiąs užbaigtas, ir tada gimnazija persikels į tą butą. 

Tuo tarpu lietuvių gimnazija daro pamokas vakarais 


žydų gimnazijos bute. 


Informacija apie gen. L. Želigovskio atsistaty- 
dinimą ir Stasio Šilingo kalinimą, faksimilė. 
Trimitas, 1921, lapkričio 19, nr. 45. 


buvo tarsi rakštis vietiniam klerui. Klerikalai, kurių agentu tapo Rokiškio vikaras 


kun. Rumšas, pradėjo griežtą kampaniją prieš Purėną ir jo gimnaziją. Purėnas ko- 


vojo, tačiau vietiniuose sluoksniuose klerikalų jėga buvo didesnė. Šių mokslo metų 


pradžioje Purėnas nusprendė atsisakyti direktoriaus pareigų ir persikėlė į Kauną, 


kur pradėjo dirbti lektoriumi Aukštesniuosiuose mokslo kursuose ir greičiausiai 


taps Universiteto, kurį ketinama atidaryti po naujųjų metų, profesoriumi. 


Sužinojau nemalonią naujieną: vakar arba užvakar areštuotas Aleksandras Ba- 


bianskis?*. Suėmimo priežastis - pasibaigęs paso, kurį Babianskis pateikė norėda- 


mas užsiregistruoti Kaune, galiojimo laikas (girdėjau, kad tai Lenkijoje išduotas 


27. Socialdemokratų frakcija. 


28. Babianskis Aleksandras (Babiański Aleksander; 1853—1931), teisininkas, Kauno gubernijo- 
je gimęs politikos veikėjas. Rusijos III dūmos deputatas, įtakingas lenkų karo pabėgėlių Petro- 
grade bendruomenės veikėjas. Grįžęs į Lenkiją 1919 m. aktyviai veikė kaip „kresų“ problemų 


žinovas. 

užsienio pasas, su kuriuo prieš kelis mėnesius Babianskis atvyko į Lietuvą). Savaime 

aišku, arešto priežastis banali, nes Babianskis žinomas asmuo, kad būtų proga kabi- 
nėtis prie jo paso arba areštuoti jį tik dėl tokios priežasties. Jeigu priežastis būtų tik 
pasas, iškart paleistų — galbūt taip ir atsitiks. Tačiau girdėjau ir tokius gandus (tarp 

kitų ir iš Janulaičio), kad reikia Babianskio suėmimo faktą pateikti kaip revanšą už 
Vilniuje areštuotą Šilingą*. Šilingas kalinamas jau tris mėnesius ir yra žinių, kad 

jo paleidimas priklausys nuo to, ar lietuviai paleis visus kalinamus Lenkų karinės 

organizacijos? (POW) byloje Kaune. Jei tai tiesa, vadinasi, Šilingą Vilniaus valdžia 

laiko kaip įkaitą. Tai būtų šiek tiek keista, nes neįmanoma teismo nuteistų politinių 
kalinių paleisti be amnestijos akto, kuriam jokios įtakos negali turėti kita pusė, pać- 
musi įkaitus. Taigi, sklinda nuomonė, kad Babianskį reikia laikyti kaip įkaitą, kitaip 

tariant, akis už akį dėl Šilingo. Aš asmeniškai nemanau, kad taip nutiks, tačiau pats 

jo arešto faktas suteikia progą piktybiškai grasinti Babianskiui. Lietuvių visuomenė- 
je vyrauja nusivylimas ir susierzinimas dėl nepopuliaraus Hymanso projekto, o Ba- 
bianskis - manau, nevisiškai teisingai - laikomas šio projekto inspiratoriumi, todėl 

pats pastaruoju metu vertinamas neigiamai ir apie jį kalbama su panieka. Seniau Ba- 
bianskio susitaikymą skatinančias kalbas lietuviai vertino gana palankiai. Babianskį 

laikraštyje Lietuva išspausdino straipsnį, kuriame kalbėjo apie Hymanso projekto 

naudą ir įkalbinėjo pradėti naujas visuomenines derybas tarp Kauno, Vilniaus ir 
Varšuvos, kita spauda lenktyniaudama ėmė pulti jį ir Lietuvą kaltindama Babianskį 
provokacija ir išvadindama lenkų imperializmo agentu. 


1921 metų lapkričio 17 d. 
Ketvirtadienis 


Rytų Lietuvos reikalų komisija pagaliau nusprendė sukviesti visuomenės veikėjus 
pasitarti dėl Lietuvos valstybinės politikos programos Vilnijos klausimu. Jeigu per- 
žiūrėtumėte mano dienoraštį, rastumėte įrašą, kad toks susirinkimas jau buvo pla- 
nuojamas seniai, dar vasarą, tačiau dėl įvairių priežasčių atidėliojamas. Žemaitis 
pasakojo, kad Purickis buvo prieš šį susirinkimą nusiteikęs ir aiškino, jog reikia 
palaukti, kol paaiškės Hymanso projekto ateitis. Laikas bėgo ir niekas nesikeitė. 
Panašu, jog Purickis apskritai bijo visuomenės kišimosi į Vilniaus krašto reika- 
lus ir norėtų, kad jis būtų sprendžiamas diplomatų kabinetuose už uždarų durų. 


29. Šilingas Stasys, teisininkas, politikas. 
30. Toliau LkKL (POW). 

Na, dabar atėjo laikas, kai daugiau laukti ne- 
įmanoma. Nepakanka aptakių pareiškimų, 
kad Lietuva pasirengusi suteikti autonomiją 
Vilniaus kraštui. Štai dabar Vilniaus valdžia 
rengiasi Seimo rinkimams Vilniuje. Lietuvių 
veikėjai prieštarauja tokio Seimo egzistavi- 
mui. Lietuviai, žydai ir baltarusiai rengiasi 
Vilniuje šiuos rinkimus boikotuoti. Tačiau, 
kad agitacija prieš rinkimus ar prieš Vilniaus 
seimą, sušaukiamą dabartinėmis sąlygomis, 
ir apskritai vardan lietuviškosios propagan- 
dos tame krašte būtų veiksminga, nepakanka 
vien tik baksnoti pirštu į Lenkijos valstybės, 
lenkų valdymo, lenkiškojo imperializmo ydas. 
Reikia kokio nors pozityvo, reikia parodyti, 
ką Lietuva gali suteikti Vilniaus kraštui, ką 
Vilniaus kraštas laimės tapęs Lietuvos vals- 
tybės dalimi, reikia turėti konkrečių faktų, 
o kol kas nieko panašaus nėra, egzistuoja tik 
nekonkretūs šūkiai. Būtų gerai, jeigu Seimas 
arba Vyriausybė iškilmingai paskelbtų kokį 
nors pareiškimą, gal priimtų kokį įstatymą, 
tiksliai suformuluotų taisykles ar programą. 

Straipsnio, kritiškai vertinančio 
P. Hymanso projektą, faksimilė. 
Głos Wileński, 1921, spalio 2, nr. 39. 


Tačiau jokių konkrečių veiksmų nesiimama. Lietuviai iki šiol labai keistai elgiasi su 


šia problema, tarsi bijotų ją konkretizuoti, tarsi tyčia tik puse lūpų apie ją kalbėtų. 


Toks elgesys Vilniaus krašte gali turėti tik neigiamos įtakos, nes susidaro vaizdas, 


jog lietuviai vengia preciziškumo, tarytum norėdami palikti atvirus vartus, kad 


galėtų prasmukti atgal, jeigu ką nors nekonkretaus pažadėtų ir netesėtų. Tuo tarpu, 


pavyzdžiui, Seimas kuria konstitucijos projektą, Seimo komisija konstitucijos sky- 


rių apie tautinių mažumų teises. Vilniečiai, aišku, negali dalyvauti kuriant šiuos 


projektus, vis dėlto jiems jie labai rūpi ir šio krašto gyventojai labai reikšmingi Vil- 


niaus krašto ateities sprendimams, jeigu Vilnius bus sujungtas su Lietuva. Tad juo 


labiau daugiau pastangų reikia dėti, kad būtų tiksliai ir konkrečiai suformuluoti 


Vilniaus krašto poreikiai ir padaryti tokiu būdu, kad Vilniaus krašto gyventojai 


jaustų, jog Lietuva jų reikalais rūpinasi ne taip kaip pamotė podukra. Todėl už- 


vakar per Rytų Lietuvos reikalų komisijos posėdį reikalavau, kad seniai planuotas 


pasitarimas pagaliau įvyktų. Kadangi Vyriausybės sluoksniai, ypač Užsienio rei- 

kalų ministerija, atrodo, labai nenoriai vertina šią akciją, nusprendėme pasitarimą 
sukviesti ne Komisijos, o kelių iniciatyvių žmonių vardu. Reikalavau, kad į pasita- 
rimą būtų pakviesti baltarusių atstovai; sprendžiant Vilniaus klausimą būtina tu- 
rėti ir jų palankumą. Reikalavau, kad neapsiribotume kviesdami vien Šemašką ir 
Ćerkasą iš Ministerijos (lietuviškos) baltarusių reikalams, kad būtų pakviesti bal- 
tarusių tautininkų atstovai, kurie susibūrę prie baltarusiškos Lastouskio* vyriau- 
sybės. Žemaitis ir Rozenbaumas sutiko. Aš paminėjau Cvikevičiaus * ir Čarapuko* 
pavardes - mano nuomone, šiuos žmones galima kviesti į pasitarimą. Šiandien apie 
tai kalbėjausi su Semaška, ir jis buvo nusiteikęs prieš šiuos asmenis, kadangi jų po- 
žiūris į Ministeriją baltarusių reikalams yra neigiamas. Tada nuėjau pasikalbėti su 
Lastouskiu, su juo pakalbėjęs nusprendžiau pakviesti Golovinskį. 

Su Lastouskiu pasikalbėjome apie mūsų Glaudžios sąjungos ir jų Sąjungos kon- 
taktus, kurie įvyko baltarusių iniciatyva. Pas mus buvo nuspręsta: toks kontaktas 
būtinas, ir aš buvau paskirtas jį užmegzti. Baltarusių atstovas ryšiams palaikyti bus 
Lastouskis, kadangi mes jį pažįstame asmeniškai, nes jis anksčiau Vilniuje priklausė 
mūsų bendrai Sąjungos organizacijai**. Kartu nutarėme, jog pirmiausia reikia, kad 
abi Sąjungos - lietuvių ir baltarusių - pateiktų savo išvadas apie bendradarbiavimą. 
Reikia apsispręsti, ar sąjungos turi susitikti skubotai, ar reikia sukurti, pavyzdžiui, 
federacinio tipo santykius. Reikia aptarti ir teritorijos klausimą (ar teritorijos turėtų 
būti atskiros, ar sąjungos veiktų lygiomis teisėmis bendrose teritorijose), ir dar daug 
kitokių klausimų, tarp jų dalykinių ir bendravimo. 


1921 metų lapkričio 18 d. 
Penktadienis 


Babianskį paleido iš kalėjimo. Šiandien jis pas mane užsuko. Sako, apsisprendęs 
grįžti į Vilnių. Atsisako ketinimų agituoti, kad Kaune betarpiškai vyktų Kau- 
no-Varšuvos-Vilniaus susitarimas. Savo kailiu patyrė, kad visuomenės nuotaikos 
dėl Vilniaus yra labai karštos ir verdant emocijoms be galo sunku kviesti žmo- 
nes blaiviai mąstyti apie kokius nors tiesioginius susitarimus. Babianskis per daug 
pasitikėjo ankstesniu populiarumu ir lietuvių nuomone apie jį, kaip „geros valios“ 
žmogų ir geranorišką tarpininką. Neįvertino, kad žmonių mąstymas iš esmės pa- 


31. Lastouskis Vaclavas (Lastoūski Vaclau). 

32. Cvikevičius Aleksandras (IL[bBikeBia Aleksandr). 

33. Čerepukas Janas. 

34. Kalbama apie 1914 m. iš „Litwos“ (Lietuvos) ložės, kuriai vadovavo M. Rómeris, atsiskyrusią 
ložę „Białoruś” (Baltarusija). 

sikeitė, o tuos pokyčius paskatino visuotinis nepasitenkinimas Hymanso projektu, 
tad bet koks noras eiti į kompromisus sutinkamas įtariai. Visuomenė nekenčia visų, 
kurie kategoriškai nepasisako prieš šį projektą. Mintys, kurias dar prieš kelis mė- 
nesius lietuvių visuomenė laikė svarstytinomis, šiandien skamba tarsi sąmokslas, 
nukreiptas prieš Lietuvos nepriklausomybę. Vienas Babianskio straipsnis Lietuvoje 
sukėlė tokią kampaniją prieš jį patį“, kad šiandien kiekvienas jo ištartas žodis gali 
kompromituoti tai, ką jis pasakytų. Tad apie jokią veiklą, kuria Babianskis galėtų 
čia užsiimti, nė kalbos būti negali. Lietuviai jį laiko Pilsudskio emisaru, bloga lin- 
kinčiu lapinu, didžiuliu intrigantu, turinčiu tikslą Lietuvą pražudyti ir priversti ją 
pasiduoti Lenkijai. Nuomonė apie Babianskį, kaip Hymanso projekto inspiratorių — 
nežinau, teisinga ar ne - visiškai nusmukdė jo reputaciją. Be abejo, jo areštas buvo 
parodomasis, suteikiantis pasitenkinimo supykdytiems lietuvių jausmams. Buvo ir 
tokių nuomonių, kad jis turėtų būti laikomas įkaitu, kad būtų atkeršyta už Šilingo 
kalinimą Vilniuje. Babianskis areštinėje išbuvo iki sekmadienio” - iki vakar. Dvi 
pirmąsias dienas sėdėjo milicijos komisariato areštinėje. Čia neturėjo net lovos, tad 
senam žmogui buvo labai nelengvos dienos. Vėliau jį perkėlė į ligoninę. Išleido įsi- 
kišus Žemaičiui. Be abejonės, Babianskis likti čia negali. Dar prieš savaitę, kai pas 
mane užsuko pasipasakoti apie savo projektus, sakiau jam, kad nieko nenuveiks, 
nes padėtis tolia, kad viena lietuvių dalis yra politiškai veikli ir visiškai nelinkusi 
eiti į bet kokius kompromisus, naudodamasi savo parodomosios patriotinės stovy- 
klos persvara besąlygiškai ir aiškiai neprileidžia prie balso tų, kurie nusiteikę opor- 
tunistiškai ir kartu patys kaltinami patriotizmo stoka. Opozicija labai gudriai pa- 
veikė visuomenės nuomonę. Oportunistai, palaikomi Vyriausybės, bijo reikšti savo 
nuomonę ir yra terorizuojami. Tuo tarpu nepalenkiamieji, kurių dalies patriotizmą 
lemia karjerizmas arba partinė galimybė nuversti valdžią ir pasiimti ją, kitą dalį 
sudaro gilių patriotinių įsitikinimų elementas, nenusiteikęs nusileisti nė per plauką. 
Šiuose sluoksniuose, turinčiuose tokių nepalenkiamų asmenų kaip Janulaitis, susi- 
kūrė specialų ideologinį principą: „kuo blogiau — tuo geriau“. Šis sluoksnis trokšta 
karinės Lenkijos intervencijos, siekia, kad Lietuva būtų išprievartauta, kad tokiu 
būdu būtų sukurta padėtis be išeities. Jis tiki, kad prievarta sustiprins Lietuvą ir 
kad tai geriausias būdas galutinai laimėti kovą. Tad šie kraštutiniai nepalenkiamieji 
ne tik nenori taikstytis su jokiais pusiaujiškumais ir kompromisais, bet ir yra linkę 


35. 1925 m. lapkričio 4 d. Lietuvos dienraštyje buvo išspausdintas Aleksandro Babianskio 
straipsnis, kuriame jis siūlė papildyti Hymanso projektą tiesioginiu Kauno ir Vilniaus politikų 
susitarimu. 

36. Teksto originale parašyta „do niedzieli”. Tačiau akivaizdu, kad suklysta — turėtų būti „nuo 
sekmadienio“ („od niedzieli“). 

perlenkti lazdą, provokuoti intervenciją. Taigi, ką tokiomis sąlygomis galėtų čia 
nuveikti Babianskis su savo išmąstyta kombinacijų propaganda, iki galo net tiks- 
liai nesuformuluota? Žemaitis Babianskiui sakė, kad rytoj kviečiamas visuomenės 
veikėjų pasitarimas Vilniaus klausimu. Babianskis Žemaičiui ir man teisingai aiš- 
kino, kad Seimui būtina specialia deklaracija suformuluoti labai tikslią santvarkos, 
kuri vyraus šalyje Vilniaus kraštui atitekus Lietuvai, programą. Jis siūlo tokios san- 
tvarkos pavyzdžiu imti tą, kurią lietuviai esdekai Klaipėdos konferencijoje pasiūlė 
Klaipėdai. Pasak Babianskio, Seimo deklaracija galėtų būti išeities taškas kuriant 
atsakymą Tautų Lygai Lietuvos vardu ir atmetant Hymanso projekto dalis, kuriose 
nepaisoma Lietuvos suverenumo Lenkijos atžvilgiu. 


1921 mety lapkričio 19 d. 
Šeštadienis 


Vakare Seimo rūmuose, tiesą sakant, viename iš kabinetų, įvyko visuomenės vei- 
kėjų pasitarimas Vilniaus klausimu; vadovavo Jonas Vileišis. Susirinkime dalyvavo 
šie asmenys: trys Ryty Lietuvos reikalų komisijos nariai, susirinkimo iniciatoriai - 
Žemaitis, aš ir Rozenbaumas jaunesnysis, Seimo deputatai iš Socialdemokratų 
frakcijos - Kairys, Čepinskis ir Digrys, esdekai Bielskis ir Janulaitis, Seimo depu- 
tatai iš Socialistų liaudininkų frakcijos — dr. Staugaitis ir Ruseckas”, Seimo narys 
iš Žydų frakcijos Finkelšteinas“, teisininkas žydas Beliackinas”, Jonas Vileišis, 
Vaclovas Biržiška, buvęs lietuvių komendantas Vilniuje Kurkauskas*, ministras 
baltarusis Semaška, du baltarusiai, tos pačios ministerijos darbuotojai — Čerkasas 
ir Kaziačyjnas, baltarusis Golovinskis iš sluoksnių, besiburiančių prie Lastouskio 
vyriausybės. Atrodo, tai visi susirinkimo dalyviai. Įdomu tai, kad į susirinkimą ne- 
atėjo nė vienas kviestas krikščionių demokratų atstovas, nei Smetona iš „Pažangos“ 
partijos; jis taip pat gavo kvietimą. Iš krikščionių demokratų buvo pakviesti Seimo 


37. Kalbama apie Joną Staugaitį ir Petrą Rusecką. 

38. Finkelšteinas Ozeris (1863—1932), žydų veikėjas, teisininkas. XX a. pradžioje simpatizavo 
BUND (Lenkijos, Lietuvos ir Rusijos žydų darbininkų sąjungai), nuo 1918 m. Vilniuje dirbo 
Žydų demokratų partijos gretose, į Steigiamąjį seimą buvo išrinktas Raseinių rinkiminėje apy- 
gardoje pagal „suvienytų žydų liaudies sąrašą“. Seime priklausė Žydų frakcijai, nuo 1920 m. lie- 
pos 5 d. buvo jos seniūnas. 1920-1922 m. kaip teisininkas dirbo Bendrosios teisės kolegijoje. 

39. Beliackinas Simonas (1874-1944), poetas, prozininkas, teisininkas, Ministerijos žydų reika- 
lams juriskonsultas. 

40. Kurkauskas Vladas. 

deputatai kun. Vailokaitis, dr. Jokantas* ir advokatas Tumėnas*. Per susirinkimą 
buvo atkreiptas dėmesys, kad šie asmenys ignoravo kvietimą, ir pabrėžta, kad šis 
faktas buvo ne visai atsitiktinis. Paaiškėjo, kad Vilniaus klausimo sprendimas tai- 
kiu susitarimu ir remiantis liaudies politika, užuot ėmusis diplomatinių kombina- 
cijų, artimiausias kairiesiems, kurie Vilniaus klausimą linkę spręsti liberaliausiai. 
O kuo tolyn į dešinę, tuo šios tendencijos labiau nyksta. Tarp pakviestų partinių 
daugiausiai dalyvavo esdekų, jie aktyviausiai dalyvavo diskusijose. Be susitikimo 
iniciatorių, baltarusių ir pirmininkaujančio Vileišio, kalbėjo vien esdekai. Į susiti- 
kimą atvyko tik du liaudininkai - dr. Staugaitis ir dr. Ruseckas“, tačiau jie visiškai 
nekalbėjo. Kvietėme ir daugiau liaudininkų (Sleževičių, Raćkauską**). Esdekai yra 
užkietėję Hymanso projekto priešininkai ir Vilniaus klausimo sprendimą mato ei- 
nant susitarimo keliu ir Vilniaus krašto gyventojams suteikiant visišką laisvę apsi- 
spręsti dėl vidinio santykio su valstybe, nesvarbu, ar būtų pritarta autonomijai ar 
kantonui. Kuriant vidinį Vilniaus krašto santykį su visa Lietuva esdekai visiškai 
atmeta nacionalizmo pradą. Liaudininkai šiuo požiūriu mažiau paslankūs ir linkę 
į restrikciją, kilusią iš kai kurių nacionalistinės prigimties bruožų. 

Per susirinkimą daugiausiai kalbėjo Žemaitis, Beliackinas, aš, Vileišis, Kairys, 
Golovinskis, Semaška. Visi pasisakėme už tai, kad Lietuvos valstybei būtina tiksliai 
savo programoje atskleisti santykį su Vilniaus kraštu ir tai padaryti turi Seimas, 
priėmęs deklaraciją arba rezoliuciją, kurios gali būti papildytos tam tikromis kons- 
titucijos garantijomis. Esmė ta: programa arba tikslus Lietuvos santykis su Vilniaus 
kraštu būtų nustatytas ne kokių nors partijų ar Vyriausybės deleguotų atstovų, kaip 
buvo iki šiol praktikuojama, bet kad tai padarytų būtent Steigiamasis seimas, nes 
tada tai būtų Lietuvos prisiimti įsipareigojimai. Aptarti du galimi šio apibrėžimo 
variantai: arba suteikti Vilniui teisę spręsti pačiam, kam jis nori priklausyti, ir sa- 
varankiškai kurti įstatymus savo santykio su valstybe (vidinius santykius, savaime 
aišku, iš anksto numačius, kad valstybei jis priklausys), bet paliekant atvirą klausi- 
mą santykio turiniui nusakyti, arba eiti panašiu keliu, kurį esdekai neseniai pasi- 
rinko dėl Klaipėdos ir iškart labai aiškiai suformulavo visas problemas, liečiančias 
visą valstybės aparatą, visa kita paliekant autonominiam Vilniaus kraštui spręsti. 
Per susirinkimą ginčų nekilo. Visi laikėsi tos pačios nuostatos: Vilniaus kraštui rei- 


41. Jokantas Kazimieras (1880-1945), gydytojas, švietimo veikėjas, artimas krikščionims demo- 
kratams. 

42. Tumėnas Antanas (1880-1946), teisininkas, Krikščionių demokratų partijos veikėjas, 1919— 
1926 m. partijos centrinio komiteto narys. 

43. Ruseckas Petras. 

44. Račkauskas Vytautas Aleksandras. 

kia palikti visas teritorines ir tautines teises, kokių tik šis pageidaus. Reikia pabrėžti, 
kad šiame susirinkime iš lietuvių dalyvavo tauriausi žmonės - Lietuvos laisvės idė- 
jos žiedai. Norėta priimti rezoliuciją, bet Kairiui pasiūlius pasirinktas kitas kelias: 
nutarta kreiptis į visas Seimo partijas ir jas įtikinti, kad Seimas privalo viešai pasi- 
sakyti ir prašyti jų iniciatyvos šiuo reikalu. Esdekai savo frakcijoje pasikalbės apie 
sumanymą, nes tarp jų šis klausimas yra pribrendęs. Liaudininkų frakciją supažin- 
dins atstovai, dalyvavę šios dienos susirinkime. O kreiptis į Krikščionių demokratų 
frakciją susirinkimas išrinko delegatus — Joną Vileišį, Zigmantą Žemaitį ir mane. 
Šios dienos susirinkimas man paliko itin gerą įspūdį. 


1921 metų lapkričio 20 d. 
Sekmadienis 


Esu rašęs apie Kauno apygardos teismą. Dabar pakalbėsiu apie kitą lietuviškos tei- 
sėtvarkos sferą. Mūsų Vyriausiasis tribunolas susieja net trijų teismo institucijų, 
buvusių rusų laikais, funkcijas. Taigi jis perėmė buvusių Teismo rūmų funkciją. Tai 
reiškia, kad yra apeliacinė instancija tiek civilinių, tiek baudžiamųjų bylų, kurias 
išnagrinėja I instancijos Apygardos teismai. Mūsų teismas perėmė buvusio Valdan- 
čiojo rusų senato funkcijas ir jas vykdo keliomis kryptimis. Pirmiausia tai kasacinė 
instancija tų civilinių ir baudžiamųjų bylų, kurias I instancijoje nagrinėja taikos 
teisėjai ir II instancijoje, teikiant apeliaciją, nagrinėjamos Apygardos teismų. Mūsų 
teismas kartu yra institucija, turinti drausminę funkciją visų kitų teismų atžvilgiu. 
Na, pagaliau tai institucija, turinti teisę tam tikromis sąlygomis išaiškinti įstatymų. 
Mūsų teismas perėmė ir anksčiau egzistavusio Vyriausiojo karo teismo funkciją ir 
yra kasacinė instancija politinėse bylose, kurias nagrinėjo Armijos teismas. Lie- 
tuvos įstatymų numatyta tvarka Tribunolas tapo kasacine ir apeliacine instancija, 
nagrinėjančia Armijos teismo, tai yra eilinio karinio teismo, nuosprendžius. Tad 
Tribunolui teko „militarizuotis“ nagrinėjant šias bylas ir į teisėjus kviestis vieną 
iš Armijos teismo teisėjų. Kai šios bylos nagrinėjamos, dalyvauja keturi teisėjai: 
trys Tribunolo teisėjai ir vienas Armijos teismo teisėjas. Armijos teismas, pagrin- 
dinis karo teismas, turi nuolatinius narius, kitaip tariant, tikruosius teisėjus, tarp 
jų pirmininką; jie yra teisininkai ir kartu kariškiai. Be to, į Armijos teismo sudėtį 
įeina vadinamieji laikini nariai, renkami iš karininkų ir kareivių, atitinkamu būdu 
deleguojamų į tam tikrus kariuomenės padalinius. Šie laikini nariai keičiasi kas 
šešis mėnesius. Armijos teismo teisėjų komplektą sudaro vienas nuolatinis teisėjas 
(arba teismo pirmininkas), kuris yra posėdžio pirmininkas, ir keturi laikini nariai: 
du karininkai ir du kareiviai. Visi jie turi vienodą balso teisę, tik vienas teisėjo 

balsas prilygsta keturiems neteisėjų balsams. Tad teismas yra ne tikrai profesinis, o 
vadinamasis visuomenės nuomonės teismas, aišku, šiuo atveju tai - kariuomenės 
luomo nuomonės. Karinei teisėsaugai priklauso ir vadinamieji pulko teismai, ku- 
rie yra žemesnės instancijos ir priklauso Armijos teismui, ir visiškai atskiras Karo 
lauko teismas — visiškai kitoks, skirtas ypatingiems atvejams ypatingomis sąlygo- 
mis. Įstatymas dėl karinės padėties, galiojantis praktiškai nuo pat pradžių ir iki šiol 
visoje Lietuvos teritorijoje (išskyrus trumpą laikotarpį nuo rinkimų į Steigiamąjį 
seimą, tai reiškia nuo 1920 metų kovo ar balandžio iki tų metų liepos mėnesio, kai, 
bolševikams užėmus Vilnių, karinė padėtis Seimo nutartimi apėmė visą Lietuvos 
teritoriją, kartu stabdant konstitucijos garantijas ir sugrąžinant mirties bausmę) 
bei remiantis Specialiuoju įstatymu dėl šalies gynybos. Armijos teismas esant kari- 
nei padėčiai nagrinėja įvairias bendrąsias bylas — tarp jų visas politines, dėl nużu- 
dymo, plėšimo ir pan., net jeigu nusikaltimą įvykdo civiliai asmenys. Dėl šių aplin- 
kybių Armijos teismas karinės padėties metu tampa normaliu teismu, tokiu pat 
kaip ir eiliniai civiliniai teismai, nors iš esmės jis turėtų labai skirtis nuo civilinių 
teismų, nes jo branduolį sudaro kariškiai, tad pats teismas yra persismelkęs kastų 
psichologijos. Nors šiuolaikinė armija nėra jokia kasta ir yra „liaudies armija“ tarsi 
priartinta prie „ginkluotos liaudies“ sąvokos, vis dėlto joje vyrauja išskirtinumo 
dvasia, luomo instinktas, itin panašus į kastų psichologiją. 


1921 metų lapkričio 21 d. 
Pirmadienis 


Per Tribunolo teismo posėdžius, kuriuose nagrinėjami apskųsti Armijos teismo 
nuosprendžiai, dalyvauja tik nuolatinis Armijos teismo narys - teisininkas. Lai- 
kinasis narys tokios teisės neturi. Šiuo metu nuolatiniai nariai teisininkai Armijos 
teisme yra trys. Tai Armijos teismo pirmininkas Antanas Šniukšta, teisėjai Vime- 
ris“ ir Landsbergis“ . Jie parinkti unikaliai ir itin dera vienas su kitu, turi gerai 
išvystytą solidarumo jausmą, kuris visą Armijos teismą paverčia tikrąja korpora- 
cija. Tai yra ir gerai, ir blogai. Taigi, šie teisėjai be galo prisirišę prie savo teismo 
ir rūpindamiesi jo garbe dirba itin kruopščiai ir atsidavę. Šia prasme Kauno apy- 
gardos teismas atrodo itin atsilikęs ir visiškai neorganizuotas, išties galėtų daug 
ko pasimokyti. Visi trys teisėjai elgiasi lanksčiai, laikosi tvarkos ir veikia ranka 
rankon. Armijos teisme jie puikiai pasiskirstė darbus. Jokių nesusipratimų tarp jų 


45. Vimeris Emilis (1885-1974), Kariuomenės (armijos) teismo prokuroras, brigados generolas. 


46. Landsbergis Juozas (1886-1943), Lietuvos kariuomenės karininkas, dvejus metus dirbo Ka- 
riuomenės (armijos) teisme. 

darbe nekyla, bylas nagrinėja laikrodžio tikslumu. Bylas nagrinėja greitai, neišna- 
grinėtų nelieka, o raštinė yra praėjusi puikų muštrą. Vertinant vien darbo reviziją, 
šis teismas dirba pavyzdingai. Tačiau ne taip puikiai atrodo jo darbas kalbant apie 
teisingumą. Armijos teismas yra veikiau represijos nei teisingumo organas. Grei- 
čiausiai jo kūrėjai to ir siekė, bet reikia pasakyti, kad ir teisėjai per daug nuoširdžiai 
įsijautė į šį vaidmenį. Įstatymai jiems suteikia teisę skirti griežtas bausmes, o jie sie- 
kia maksimalių bausmių ir didžiausio griežtumo savo teisėjų darbe. Be to, teismas 
aiškiai turi tendenciją atlikti inkvizicijos — tai reiškia, kad kaltinamasis yra ne tik iš 
anksto laikomas nusikaltėliu, bet ir juntamas polinkis jį nuteisti eo ipso”, dėl to fak- 
to, kad pateko į teismą, jeigu jis neįrodys savo nekaltumo. Armijos teismas linkęs 
painioti teisėjo ir kaltintojo funkcijas bei „[...] probandi“ kaltintoją (prokuratūrą) 
ir kaltinamąjį. Nebūtų keista, jeigu tokia tendencija būtų būdinga eiliniams kari- 
ninkams ir kareiviams, dirbantiems Armijos teisme. Tačiau tokia tendencija bū- 
dinga net ir visiems trims nuolatiniams Armijos teismo nariams - išsilavinusiems 
teisininkams. Advokatai vienbalsiai jiems tai prikiša, ir aš įsitikinau, kad tai tikra 
tiesa. Tokias tendencijas skatina per didelis teisėjų noras vykdyti represijas, kurios 
numatytos Armijos teismo nuostatose. Tai nėra sveikas ar sveikintinas reiškinys 
ir juo labiau palankus teisėsaugai. Šiuo atžvilgiu visi trys Armijos teismo teisėjai 
panašūs — tarsi trys vandens lašai. Greičiausiai todėl didžiulis šio teismo gerbėjas 
yra mūsų Janulaitis, kuris visom keturiom palaiko inkvizicijos tendencijas teisėjų 
darbe. Ši tendencija ypač aiški, kai Armijos teismas nagrinėja politines bylas. Var- 
gas tam, kas esti kaltinamas bolševikų arba lenkų bylose, nes pats kaltinimo faktas 
teisėjams — kaltės prezumpcija ir praktiškai jos įrodymas. 

Piktybiška ir giliai įsišaknijusi korporacijos dvasia, taip pat solidarumo dva- 
sia, vyraujanti Armijos teisme tarp trijų jo narių, ypač rėžia akį jiems pasirodžius 
Tribunolo teismo posėdžiuose. Reikia pripažinti: į posėdžius jie ateina kruopščiai 
pasirengę, susipažinę su bylomis, kurios bus nagrinėjamos. Tačiau jų vaidmuo ne 
vieniems jas nagrinėti, o motyvuoti Armijos teismo priimtą nuosprendį. Tai, aiš- 
ku, nesutampa su Armijos teismo įgaliojimų kūrėjų nuostata, kuri ir atvedė juos 
į Tribunolo teisėjų gretą. Tad nagrinėjant bylas iki Tribunolo, be tikrųjų pusių - 
kaltinamojo ir kaltintojo arba jo gynėjo — pasirodo ir kokia nors trečioji pusė, vei- 
kianti ne atvirai, o per teisėjų pasitarimą, kurie bylą nagrinėjant tyli — I instancijos 
nuosprendžio gynėjas. Tai nenormalu. Taip, tai faktas, kuris turi [...]* bet kurioje 
Tribunolo nagrinėjamoje byloje, [...]9 iš Armijos teismo. 

47. Pirmoji posakio dalis originaliame tekste nejskaitoma. 


48. Tekstas neįskaitomas. 
49. Tekstas neįskaitomas. 

1921 metų lapkričio 22 d. 
Antradienis 


Atrodo, krikščionių demokratų nedalyvavimas šeštadienio susirinkime dėl Vil- 
niaus klausimo nebuvo atsitiktinis. Tiek Vyriausybė, tiek Krikščionių demokratų 
frakcijos prezidiumas demonstruoja kažkokį keistą nepasitenkinimą akcija, kurią 
vykdyti nutarta per susirinkimą, ar nepasitikėjimą ja. Kaip jau rašiau, per šį susi- 
rinkimą buvo nutarta kreiptis į visas Seimo frakcijas su iniciatyva išjudinti Seime 
Vilniaus klausimą ir paskatinti parengti programą, pagal kurią Vilniaus kraštui 
bus suteikiama autonomija ir galimybė pačiam apibrėžti savo santykį su valstybe. 
Kadangi susirinkime nedalyvavo nė vienas krikščionių demokratų atstovas, tad 
buvo nutarta pas juos nusiųsti išrinktus atstovus — Žemaitį, Vileišį ir mane. Na, 
štai paaiškėja, kad krikščionys demokratai nori išvengti susitikti su mumis. Vakar 
Žemaitis kelis kartus bandė telefonu susisiekti su Krikščionių demokratų prezi- 
diumu ir susitarti, kuriuo laiku galėtų būti priimti delegatai, tačiau niekaip nepa- 
vyko sulaukti jų atsakymo. Šiandien Žemaitis šios frakcijos prezidiumui pateikė 
oficialią raštišką užklausą, pasiųstą per Rytų Lietuvos reikalų komisijos sekreto- 
rių Diskiną. Prezidiumas tarėsi pusvalandį ir, užuot pateikęs raštišką atsakymą 
Žemaičiui, paprašė Diskino Žemaičiui pranešti, kad kun. Krupavićius* - Seimo 
krikščionių demokratų lyderis - asmeniškai susisieks su Žemaičiu. Žemaitis, sa- 
vaime aišku, nusprendė neleisti, kad pokalbis su susirinkimo deleguotais asme- 
nimis būtų pakeistas privačiu susitikimu su Krupavičiumi, ir reikalaus, kad de- 
legacija būtų oficialiai priimta. Matyt, krikščionys demokratai, o gal veikiau tarp 
jų esantys sukčiai, patyliukais nori numarinti visą iniciatyvą ir išvengti Vilniaus 
klausimo svarstymo Seime. Sklando įvairūs gandai, jog krikščionių demokratų 
vadovybė (kad kai kurie išties, nėra abejonių) siekia, kad Hymanso projektas būtų 
priimtas, ir veikia kartu su Hymanso projekto sekėjais Vyriausybėje, ko gero, ne- 
reikia stebėtis, jog su Vilniaus klausimu susijusių problemų viešinti nenori. Hy- 
manso projekto šalininkų žaidimo esmė yra ta, kad visuomenė, kuri kol kas aršiai 
priešinasi, organizuoja mitingus ir skelbia rezoliucijas, po truputį būtų laiko už- 
liūliuota, o tuo metu Vyriausybė paslapčia nusiųstų Tautų Lygai pasirašytą suti- 
kimą pritarti Hymanso projektui, kuris tik dėl akių būtų papildytas tam tikromis 
išlygomis. Tada Lietuva, o kartu Seimas atsidurs įvykusio fakto akivaizdoje, su 
kuriuo kovoti kur kas sunkiau, nei jo neprileisti. Todėl jie ir nenori diskutuoti apie 
Vilniaus krašto likimą, nenori, kad Seimas priimtų kokią nors veikimo programą, 
pagaliau išnarpliosiančią šią problemą. Kita vertus net ir ministras pirmininkas 


50. Krupavičius Mykolas. 

Grinius, kuriam Žemaitis papasakojo apie akciją, pradėtą per šeštadienio susirin- 
kimą, leido suprasti, kad Vyriausybei tokia iniciatyva visiškai nereikalinga, nors 
Žemaitis ir paaiškino, kad šią iniciatyvą pasiūlė ne Rytų Lietuvos reikalų komisija, 
vyriausybinė organizacija, o šios komisijos nariai. Girdėjome ir tai, kad Sleževi- 
čius, vienas iš svarbiausių grandžių, palaikančių Hymanso projektą, neigiamai 
kalbėjo apie šeštadienio susirinkimą ir jame išsirutuliojusią iniciatyvą. Jo nuomo- 
ne, tokia iniciatyva nepageidautina. Jis į susirinkimą buvo kviestas, bet neatvyko. 
Apskritai Hymanso projekto šalininkai labiausiai baiminasi, kad Seimas atsibus ir 
ims domėtis Vilniaus problema. Jie supranta, kad tai didžiausia kliūtis jų siekiams 
įgyvendinti, nes jiems kaip tik reikia veikti šešėlyje ir palaukti, kol visuomenė už- 
snūs. Hymanso projekto šalininkų akcija, kuri, sako, jau eina į pabaigą, bet kurią 
dieną gali tapti įvykusiu faktu, pasiektu slaptos intrigos, spekuliacijos būdu, ab- 
soliučiai prieštaraujančiu demokratijos taisyklėms. Tuo tarpu Hymanso projekto 
priešininkai reikalauja viešumo ir stengiasi kuo garsiau apie tai kalbėti. Jie taip 
pat nori išprovokuoti stiprų Lietuvos valstybės atsaką, kuriuo būtų pasisakyta už 
laisvę ir Vilniaus krašto savarankiškumą Lietuvos valstybės sudėtyje, tačiau be 
jokių išlygų dėl pačios nepriklausomybės, o jai grėsmę kelia Hymanso projektas, 
primetantis Lietuvai priverstinę sąjungą su Lenkija. 

Apie šios dienos mūsų Glaudžios sąjungos posėdį, kuris buvo labai įdomus, dar 
papasakosiu. 


1921 metų lapkričio 23 d. 
Trečiadienis 


Papasakosiu apie vakarykštį mūsų Glaudžios sąjungos posėdį, įvykusį Ministerijos 
baltarusių reikalams patalpose. Posėdyje dalyvavo: aš, Dominykas Semaška, Vaclo- 
vas Bielskis, Steponas Kairys, Jonas Vileišis ir Mykolas Sleževičius. Pirmiausia labai 
maloniai buvo priimtas naujas narys - Seimo socialdemokratų frakcijos — Čepins- 
kis“. Nors iki kvorumo, kurio reikalauja statutas, mums trūko vieno nario (kvoru- 
mą turi sudaryti septyni nariai), tačiau atsižvelgiant į tai, kad Čepinskio kandidatū- 
rai jau anksčiau pritarta vienbalsiai, įvedėme jį į savo būrį. Po naujo nario priėmimo 
procedūros, dalyvaujant Čepinskiui, jau turėjome reikalingą kvorumą. Temų, kurias 
reikėjo aptarti, buvo gausu: kandidatai į naujus narius aptariami per kiekvieną susi- 
rinkimą, bendradarbiavimas su baltarusiškąja Sąjunga, po to klerikalizmo proble- 
ma, perkelta iš praėjusio posėdžio, toliau Vilniaus problemos sprendimas, Semaškos 


51. Čepinskis Vincas. 

pokalbis apie Hymanso projektą ministrų kabinete ir dar daugelis mažiau aktualių 

temų. Klerikalizmo tema iškart atkrito, kadangi neatvyko pranešėjai - Augustinas 

Janulaitis ir Vaclovas Biržiška. Taip pat nekalbėjome apie Vilniaus akciją, nes nepa- 
sirodė ją referuoti turėjęs Zigmantas Žemaitis. Semaška mane įspėjo, kad dalyvau- 
jant Sleževičiui ir nedalyvaujant kitiems nariams (ypač Janulaičiui ir Žemaičiui) ge- 
riau atsisakyti jo pranešimo, nes jame būtų kalbama apie intrigas Ministrų taryboje 

dėl pritarimo Hymanso projektui. Pranešimą turėjo papildyti Semaškos kreipimasis 

į mus dėl patarimo, kaip kovoti su minėtomis intrigomis, kadangi Sleževičius vienas 

iš užkulisinių intrigų iniciatorių, tokio pranešimo geriau atsisakyti. Todėl neliko 

nieko kita, kaip į darbotvarkę įtraukti vieną iš organizacinių reikalų - kontaktą su 

baltarusių organizacija. Aš papasakojau apie pokalbį su Lastouskiu. Nutarta, kad 

mūsų ir baltarusių sąjungoms nereikia pasidalyti veiklos teritorijų, o mūsų ir balta- 
rusių sąjungų bendradarbiavimo klausimą palikti atvirą. Manome, kad dabar neak- 
tuali kokia nors šių sąjungų federacija, nes geriau palaikyti nuolatinį kontaktą tarp 

narių, kuriuos išrinks kiekviena organizacija. Kai pradėjome nagrinėti bendravimo 

poreikį, į susirinkimą atėjo Žemaitis ir praktiškai tuoj pat išėjo Sleževičius; jis man 

iš karto pasakė, kad užsuko tik trumpai ir laukė, kol ateis kas nors, kad neliktume be 

kvorumo. Nors tai, ką pasakysiu, yra labai nemalonu ir kenkia mūsų Sąjungai, nes 

mūsų siekis yra meilė, tarpusavio pasitikėjimas ir sąžiningumas, tačiau faktas lieka 

faktu: išėjus Sleževičiui, visi lengviau atsikvėpėme. Sleževičius yra kažkoks nesążi- 
ningas, jo elgesys visus kažkaip dirgina. Nežinau, ar tai jo įprotis, ar politinio speku- 
lianto gyslelė, kuri šiaip neretai būdinga valstybės ar politikos veikėjams. Ta gyslelė 
paverčia juos žmonėmis, gyvenančiais melo apsuptyje, jie slepia savo mintis ir pagal 

poreikį keičia kaukes, nes jų žodžiai ir mintys yra priemonės, manevrai vienokiam 

ar kitokiam efektui pasiekti, o ne gryna tiesa. Šie Sleževičiaus bruožai atitolina jį 
nuo mūsų, jis mūsų bendruomenėje, tokioje tyroje, tampa svetimas, tarsi blogai su- 
derintas simfoninio orkestro smuikas. Be to, Sleževičius yra vienas didžiausių užku- 
lisinių machinacijų Hymanso projekto skandalo veikėjų. Pasidavė intrigai, o mūsų 
bendruomenėje, mūsų Sąjungoje vyrauja griežtas požiūris į Hymanso projektą. Iš 
esmės griežčiau vertiname ne projektą, o visas spekuliacijas ir intrigas, susijusias su 

jo įgyvendinimu. 

Išėjus Sleževičiui prasidėjo diskusija, galbūt ne tiek diskusija, kiek dalijima- 
sis mintimis, kurios virto visiškai realiai įgyvendinamomis išvadomis. Žemaitis, 
kalbėdamas apie kliūtis, kurias daro krikščionys demokratai nenorėdami priimti 
delegacijos, išrinktos per šeštadienio susirinkimą, pakalbėjo ir apie būdą Vilniaus 
krašto problemai spręsti iš vidaus, tai yra suteikiant jam išskirtines teises Lietuvos 
valstybėje, o kad tai padarytų, jam teko pakalbėti apie slaptus veiksmus, vykdomus 

Hymanso projekto šalininkų. Tada balso paprašė Ministrų tarybos narys Semaška. 
Jis pasakė, kad kalbės konfidencialiai, ir paprašė mūsų patarimo. Papasakojo, kaip 
Hymanso projektas vertinamas Ministrų taryboje. Taryba išsiaiškino, kad daugelis 
narių balsuos už projektą. Didžiausi jo šalininkai yra Grinius, Purickis, Galvanaus- 
kas ir Karoblis. Kai kuriuos asmenis, užimančius aukštesnes vyriausybės tarnauto- 
jų pareigas ir dalyvaujančius Ministrų tarybos pasitarimuose, bet nepritariančius 
Hymanso projektui, jau pakeitė kiti - projekto šalininkai. 


1921 metų lapkričio 24 d. 
Ketvirtadienis 


Tęsiu pasakojimą apie užvakar vykusį mūsų Sąjungos posėdį. Dominyko Semaškos 
pranešimas. Hymanso projekto šalininkai Vyriausybėje turi tikslą priimti sprendi- 
mą savarankiškai, be Seimo žinios. Jie jau žino, kad Taryboje turės balsų daugumą, 
ir yra tikri, kad savo tikslą pasieks. Turi būti pritarta projektui su „išlygomis“. Kaip 
skamba tos išlygos - Semaška nežino, tačiau iš to, kas jau buvo kalbėta, sprendžia, 
kad tai tik figos lapelis pridengti lietuvių visuomenės nepasitenkinimui, o kokia 
nors jų verte netiki net tie, kurie tas išlygas formuluoja. Iš tiesų tai vargana kome- 
dija, skirta apgauti visuomenę ir išsisukti. Suprantu, galima manyti, kad būtina 
pritarti Hymanso projektui, tačiau būdas, kuriuo to siekia šios aferos šalininkai, 
nepateisinamas ir nepriimtinas. Tai demokratijos, Seimo, Konstitucijos, Vyriau- 
sybės reikšmės paniekinimas. Tai klounų komedija, neverta vadintis politiniais 
veiksmais. Suprasčiau ir pateisinčiau tam tikromis sąlygomis net ir tokio sprendi- 
mo primetimą šaliai savo nuožiūra, suprasčiau vyriausybę, kuri nesibaimina imtis 
diktatoriaus sprendimų, tačiau šiuolaikiniai spekuliantai vyriausybėje yra bailiai ir 
nori savo tikslą pasiekti apgaudinėdami, išsisukinėdami ir meluodami, o lietuvių 
demokratiją vertindami kaip naivų vaiką. Tai paniekos savo tautai viršūnė. Ne- 
sistebiu, kad Tautų Lyga, Prancūzija ir Anglija įkalbinėja Vyriausybę imtis tokių 
būdų, jiems rūpi Vilniaus problemą išspręsti, tad ir ieško bet kokių kelių tikslui 
įgyvendinti. Lietuva ir jos visuomenė joms atrodo kaip kaprizingas vaikas, kurį rei- 
kia apgauti ir kuriam galima įkalbėti bet ką, o kadangi ir lietuvių Vyriausybė mano 
lygiai taip pat, tad šitaip elgtis ir patariama. Tačiau lietuvių Vyriausybė savo veiks- 
mais kankina tautą ir kompromituoja Lietuvą Europos akyse. Su tokia kaprizinga ir 
vaikiška šalimi tarptautiniai veiksniai negali rimtai kalbėtis. Ir štai Semaška sako: 
Hymanso projektas Ministrų taryboje bus svarstomas per penktadienio posėdį. 
Projektas jau turėjo būti svarstomas prieš porą savaičių, vis dėlto tuo metu ši tema 
buvo iš dienotvarkės išbraukta. Greičiausiai penktadienį Ministrų taryba paskelbs 

savo sprendimą. Semaška jau susisiekė su vidaus reikalų ministru Skipičiu?*, kuris 

taip pat yra Hymanso projekto priešininkas ir nusprendė tuoj pat pateikti moty- 
vuotą atsistatydinimą, jeigu tik projektui būtų pritarta. Nors jo atsistatydinimas 

būtų demonstratyvus, visuomenei galėtų tapti kelrodžiu, o kartu palaikytų projek- 
to priešininkų gretas ir atskleistų Vyriausybės politinės veiklos metodus, iš esmės 

jie nelabai ką ir pakeis, jeigu faktas bus įvykdytas. Jeigu iš Vyriausybės atsistatydins 

du ar net trys ministrai, ministrų kabinetas nepatirs krizės. Krizė būtų tik tada, 
jeigu atsistatydintų ministras pirmininkas arba visas ministrų kabinetas, tuo tarpu 

Vyriausybė savo atsakymą nusiųs Tautų Lygai, kuri taip pat reikalauja atsakyti dėl 

Hymanso projekto - ir reikalauja ne iš Seimo, o Vyriausybės. Tad faktas bus įvykęs 

ir Seimas bus su juo supažindintas. Kaip tik to ir siekia Hymanso projekto šalinin- 
kai, taip jiems elgtis pataria prancūzų ar anglų politinės jėgos. Hymanso projekte 

numatoma, kad Seimo funkcija yra tik ratifikuoti susitarimą post factum“. Net jei- 
gu Seimas, sužinojęs Vyriausybės sprendimą, paskelbtų nepasitikėjimo votumą ir 
atstatydinty ministrų kabinetą, vis tiek problema kol kas nebūtų eo ipso išspręsta. 
Tautų Lyga bus gavusi Vyriausybės sutikimą ir jį patvirtins, o atmetusi „išlygas“ tik 
šį bei tą pakeis Hymanso projekte. Naujai Vyriausybei be galo sunku bus atšaukti 
tai, ką ankstesnioji Vyriausybė deklaravo, nes tai būtų Lietuvos kompromitavimas 
prieš Tautų Lygą ir rodytų valstybės nestabilumą — tai būtų priežastis kitoms vals- 
tybėms nesiskaityti su Lietuva. Europa ir Hymanso projekto šalininkai Lietuvoje 
nesibaimina nepasitikėjimo votumo, svarbiausia, kad iki tol projektui būtų pritarta 
faktiškai. Bet kuriuo atveju, kai faktas įvyks, bus sudėtingiau ką nors keisti, negu 
dabar neleisti, kad jis įvyktų. Jeigu projektui bus pritarta faktiškai, labai sustiprės 
projekto šalininkų gretos, nors visuomenė jas ir smerkia. Pabaigsiu rytoj. 


1921 metų lapkričio 25 d. 
Penktadienis 


Baigsiu pasakoti apie mūsų Glaudžios sąjungos posėdį, vykusį šio mėnesio 22 die- 
ną. Per diskusiją, kuri išsirutuliojo išklausius Semaškos pranešimą, visi posėdžio 
dalyviai pabrėžė, kad nepakanka imtis tokių priemonių, kaip Semaškos ir Skipi- 
čio atsistatydinimas Ministrų tarybai oficialiai pritarus Hymanso projektui. Jų 
atsistatydinimas gali turėti atgarsį, tačiau Ministrų tarybai pritarus projektas bus 
pripažintas ir vykdomas. Įvyks tai, ko labai trokšta projekto šalininkai: Lietuva 


52. Skipitis Rapolas. 
53. Post factum (lot.) — po to, kai padaryta. 

ir jos Seimas bus nustebinti, kad faktas jau įvyko. Kalbėtojai svarstė: reikėtų dėti 
pastangas, kad sprendimą priimtų ne Ministrų taryba, o Seimas savo nutartimi: 
jeigu Hymanso projektui turi būti pritarta, tegul tai sprendžia Seimas ir prisiima 
atsakomybę, o ne Vyriausybė, kuri pasielgtų autokratiškai ir pažeistų konstituciją. 
Posėdyje dalyvavę mūsų nariai - išskyrus mane, nes neturiu šiuo klausimu tvirtos 
nuomonės ir pats negaliu pasakyti - sakė: geriau bus Lietuvai, jeigu pritars Hy- 
manso projektui, ar jeigu jį atmes, ir galbūt išskyrus Vileišį, kuris taip pat netu- 
ri tvirtos pozicijos; visi kiti (Žemaitis, Čepinskis, Kairys, Bielskis, Semaška) buvo 
tvirti Hymanso projekto priešininkai ir žinojo, kad jeigu sprendimas priklausytų 
nuo Seimo - jis jam nepritarty, nes projektas nepopuliarus visuomenėje ir neatsi- 
ras daugumos, kuri turėtų drąsos pritarti. Todėl būtina daryti spaudimą, kad šis 
sprendimas taptų ne Vyriausybės, o Seimo funkcija. Kaip sakiau, aš neturiu tvirtos 
nuomonės dėl Hymanso projekto ir manau, kad Lietuvos nesužlugdytų nei pritari- 
mas jam, nei atsisakymas jį vykdyti. Mano nuomone, Lietuvos valstybės tvirtumas 
priklauso nuo nepriklausomybės ir vidinio visuomenės tvirtumo, kurio nesunai- 
kins nei galimos neigiamos Hymanso projekto pasekmės, nei blogiausi šio projekto 
atmetimo padariniai. Nemaniau, kad ši problema tokia svarbi, kaip kad kiti manė, 
tačiau negaliu nepripažinti: Vyriausybės veikla ir jos pasirinkti metodai neteisingi, 
pažeidžia demokratiją ir gali sukompromituoti Lietuvos valstybę. Tad štai kas buvo 
sumanyta mūsų posėdžio metu. Buvo svarstoma galimybė, kad esdekai kreiptųsi 
dėl skubios interpeliacijos Seime dar prieš įvyksiantį penktadienio Ministrų tary- 
bos posėdį, kuriame turi būti patvirtintas Hymanso projektas. Vėliau nutarta, kad 
tai bus neveiksminga. Pagal Seimo reglamentą, jeigu Seimas skelbia skubią interpe- 
liaciją, Vyriausybė atsakyti turi per 10 dienų. Tad kol interpeliacija bus svarstoma, 
Vyriausybė jau gali būti išsiuntusi Hymanso projektą ir net jeigu dėl interpeliacijos 
Vyriausybė būtų priversta atsistatydinti, faktas jau bus faktu. Projekto šalininkai 
nesibaimina Vyriausybės griūties, kai bus pritarta projektui, nes jie tikisi, kad Lie- 
tuva neįstengs atšaukti sprendimo nekompromituodama valstybės ir ši aplinkybė 
padės Lietuvai susitaikyti su įvykusiu faktu. Kairiui galutinai pasiūlius posėdžio 
dalyviai nusprendė įpareigoti Semašką, kad šis per trečiadienio posėdį Ministrų 
taryboje pasitaręs su ministru Skipičiu ir galbūt kitais ministrais, kurie yra projek- 
to priešininkai, pareikalautų aiškaus Tarybos atsakymo, ar Vyriausybės atsakymas 
Tautų Lygai gali būti pateiktas tik po to, kai bus išklausytas Seimo sprendimas, ar 
gali būti suteiktas Vyriausybės savarankiškai. Jeigu Ministrų taryba atsakytų, kad 
Seimo sprendimas nereikalingas, Semaška su kolegomis turėtų atsistatydinti nedel- 
siant, nelaukiant Ministrų tarybos sprendimo dėl Hymanso projekto. Atsistatydi- 
nimą jie turėtų motyvuoti tuo, kad Vyriausybė laužo konstituciją. Tuomet visuo- 

menei ir Seimui bus paskelbtas pavojus dar prieš Vyriausybės sprendimą pritarti 
Hymanso projektui ir gal opozicija dar spės truktelėti už atitinkamų virvelių, kad 
būtų sukliudyta projektui pritarti. 

Mūsų posėdis vyko prieš tris dienas. Ar Semaška vakar įvykdė savo įsiparei- 
gojimus ir kaip tai padarė — neturiu supratimo, nes jo nemačiau visas tas dienas. 
Taip pat nežinau, ar į šios dienos Ministrų tarybos posėdžio dienotvarkę įtrauk- 
tas Hymanso projekto svarstymas. Ko gero, Semaška ir Skipitis dar neatsistatydi- 
no, nes apie tai jau sklistų kalbos. Štai šiandien sužinojau naują faktą. Naktį buvo 
įvykdytas teroristinis aktas prieš ministrą Galvanauską. Iš gatvės pro langą įme- 
tė sprogstamąją medžiagą - bombą - ar kokią kitą velnio įrangą, kuri sprogo su 
milžinišku trenksmu. Galvanausko miegamasis, lova ir baldai buvo sunaikinti, o 
pats Galvanauskas sunkiai sužeistas. Jau kurį laiką sklido kalbos apie teroristinius 
išpuolius prieš ministrus, skubančius pritarti Hymanso projektui. Kas įvykdė šį — 
neaišku. Tyrimą atlieka Tribunolo prokuratūra, vadovaujama Kalvaičio. Sklando 
kalbos, kad išpuolį organizavo laisvųjų šaulių aplinka („Šauliai“), kurie itin aršiai 
priešinasi Hymanso projektui. Tačiau girdėjau ir kitokią versiją: terorizmo aktą 
įvykdė darbininkų sluoksniai, kurie nepatenkinti Galvanausko politika ir jos pa- 
sekmėmis - nuolat kylančiomis kainomis. Darbininkai nepatenkinti Galvanausko 
nuostata nekelti atlyginimų darbininkams ir valstybės tarnautojams. 


1921 mety lapkričio 26 d. 
Šeštadienis 


Pas Sleževičius buvau kviestinės arbatėlės. Sleževičius - vienas iš politinių šulų Lie- 
tuvos Respublikoje. Vienas iš jos „hommes d'ėtat'“*, kurie, net ir neužimdami posto 
Vyriausybėje, faktiškai valdo valstybę pasitelkę savo įtaką, sumaniai laviruodami. 
Sleževičius, būdamas socialistų liaudininkų lyderis Seime ir Seimo komisijos už- 
sienio reikalams pirmininkas bei premjero Griniaus, kuris atsižvelgia į jo nuomonę, 
artimas bičiulis ir karo ministro Šimkaus draugas, be to, „Gynimo komiteto“ pir- 
mininkas ir apskritai žmogus, savo rankose turįs įvairias įtakos zonas, yra vienas 
stipriausių žmonių šalyje. Šiuo metu, atsižvelgiant į jo vaidmenį sprendžiant Hy- 
manso projektą, jo populiarumas smarkiai sušlubavo, o kartu ant plauko pakibo ir 
jo, kaip lyderio, padėtis partijoje, vis dėlto šalį valdančių oligarchų sluoksniuose jis 
iki šiol yra vienas įtakingiausių žmonių. Galbūt žlugus sistemai ir jis žlugs, tačiau kol 
kas dar galingas. Sleževičius yra ryškus demagogas, tai itin matyti jo pranešimuose, 


54. Les hommes d'ėtat (pranc.) — valstybės vyrai, veikėjai. 

kurį laiką vaidino liaudies atstovą ir prieš susirenkant Seimui; dar Tarybos valdy- 
mo laikais, buvo žmogus, apie kurį būrėsi visi kairieji. Sleževičius buvo jų vadas 
ir kartu vienintelis žmogus, sugebėjęs būti visų partijų koalicijų idėjinis vadas. Iš 
tiesų jo demagogija apsimestinė, nes jis - grynakraujis oportunistas, tik dėl ryšių ir 
valdžios turi polinkį į politinę spekuliaciją ir užkulisinį politinį valdymą. Vis dėlto 
jo žvaigždė jau blėsta - patriotiniuose sluoksniuose ir kairiųjų visuomenėje buvęs 
populiarus dabar laikomas nepatikimu ir pastaruoju metu siejamas su Galvanausku 
bei Purickiu, įvardijamas vos ne kaip tautos išdavikas. Vis dėlto jo įtaka vykdomo- 
joje valdžioje dar itin stipri. Sleževičius yra advokatas, tad uždirba daug ir turi gry- 
nųjų. Jo profesinis populiarumas kilo ne dėl sukauptų žinių ar talento, o dėl įtakos, 
kuri traukia klientus kaip magnetas, na, iš jų susirenka nemažus pinigus. Todėl ir 
gali leisti sau organizuoti kviestinės arbatėles, tokias kaip šiandienė, kurios kainuoja 
tūkstančius markių. Būti pakviestam tokios arbatėlės pas Sleževičių yra tas pat, kas 
gauti diplomą tam tikrai padėčiai užimti - tą reikia turėti omeny. Jo arbatėlėse da- 
lyvauja ir moterys, tad čia vieta ne tik pasikalbėti, bet ir pabendrauti. Kviečiami kitų 
kraštų diplomatai, garsesni užsieniečiai, viešintys Kaune, žymios politinės asmeny- 
bės. Sleževičius itin kruopščiai renkasi žmones, kuriuos kviečiasi į namus. Taigi ir 
šiandien, be užsienio diplomatų, dalyvavo keli karininkai, premjeras Grinius, Seimo 
pirmininko pavaduotojas dr. Staugaitis“, keli aukšti pareigūnai, šiek tiek jaunimo, 
apskritai susirinko apie 30 žmonių. Būdamas socialistų liaudininkų lyderis, Sleže- 
vičius negali į savo namų saloną pasikviesti krikščionių demokratų, ypač gausesnio 
jų būrio, o partiniai kolegos iš socialistų liaudininkų stovyklos šiuo metu nelabai 
veržiasi į jo namus, be to, nelabai tinka prie kompanijos, kurios daugumą sudaro 
diplomatai ir aukštuomenei būdingų manierų žmonės. Nei „Pažanga“, nei esdekai 
į Sleževičiaus namus nenori eiti. Tad, išskyrus užsienio diplomatus, pas Sleževičių 
susirenka daugiausia vyriausybės atstovų. Vadinamojoje arbatėlėje, be arbatos ir 
juodos kavos, buvo pyragų, tortų, saldėsių, džiovintų vaisių, vietinių ir atvežtinių 
vaisių, o iš stipriųjų gėrimų - puikusis lietuviškas krupnikas, midus, benediktinas. 

Kol kas tyrimas dėl pasikėsinimo į ministro Galvanausko gyvybę nepasistū- 
mėjo į priekį, jokie pėdsakai nerasti. Sleževičius sakė, kad tai „ura-patriotų“ darbas. 
Kas labiau už Sleževičių neseniai savo kalbose buvo toks pat „ura-patriotas“, kai iš 
Seimo tribūnos visa gerkle šaukė valstiečiams apie dvarininkus ir lenkus tokiais 
žodžiais: „Griebkite lazdas ir dalgius, kas ką galite, muškite ir vykite iš Lietuvos 
šiuos išdavikus.“ Tempora mutantur..55 


55. Staugaitis Jonas. 
56. Tempora mutantur nos et mutamur in illis (lot.) — laikai keičiasi, ir mes su jais keičiamės. 

1921 metų lapkričio 27 d. 
Sekmadienis 


Jau kelias dienas Kaune vieši Franekas Olechnovičius (baltarusiškai Alechnovič)?, 
kitados buvęs mano bendradarbis. Mes kartu dirbome 1906 metais Gazeta Wileńs- 
ka. Franekas su Adolfu Narkevićiumi* ir jau mirusiu Adomu Gedvila* dirbo re- 
porteriu. Tad mano pažintis su juo artima. Prieš kelerius metus, dar prieš karą, 
Olechnovičius save įvardijo baltarusiu ir šiandien yra vienas iš garsiausių, geriau- 
siai žinomų ir populiarių baltarusių literatų, daugelio teatro pjesių, pasakojimų ir 
dainų autorius bei tautinio baltarusių teatro veikėjas. Šioje srityje išties pademons- 
travo didžiulį talentą. Jis kartu ir autorius, ir aktorius, artistinis vadovas, teatro 
direktorius. Kaip politiko vertė jo nulinė, jam trūksta inteligentiško mąstymo, be 
to, jis laisvo elgesio žmogus ir girtuoklis, tačiau labai veiklus, turi artisto intuiciją, 
kuri puikiai atstoja inteligencijos stoką. Jis apsukrus ir mėgsta iš gyvenimo semtis 
daug įspūdžių. 1919 metais, kai lenkai pasitraukė iš Minsko, tuo metu jis ten gyve- 
no, kurį laiką leido baltarusišką leidinuką su aiškia prolenkiška kryptimi. Atrodo, 
jį subsidijavo vietinis vadinamojo II padalinio agentas Vojevudzkis““, 1920 metais, 
bolševikų laikais, Minske dirbo baltarusių kultūros atstovu, kurią palaikė vadina- 
mosios Baltosios Sovietų Rusijos valdžia. Vėliau atvažiavo į Vilnių ir, regis, buvo ar- 
timas Taraškevičiaus“ grupei. Vadovavo kažkokiai baltarusiško klajokliško teatro 
trupei, su kuria keliavo į Lydą, į Baranovičius ir t. t. Pastaruoju metu pasirašinėjo 
redaktoriaus vardu baltarusių leidinyje Baltarusių varpas“ — tai tautinis leidinys, 
leidžiamas, berods, iš lietuvių lėšų. Dabar iš Vilniaus į Kauną važiavo traukiniu ir 
kinkiniu, šiek tiek ėjo pėsčias. Neturi reikiamų leidimų, tačiau turi tikslą iš Kauno 
vykti į Berlyną ir pasimatyti su kažkokiu Sovietų Baltosios Rusios“ agentu, kuris 


57. Alachnowicz Franciszek (AraxHoBia Opannimak; 1883-1944), baltarusių tautinio judėjimo 
veikėjas, publicistas, poetas, rašytojas, teatro veikėjas. 

58. Narkevičius Adolfas (Narkiewicz Adolf; apie 1880—19413), gydytojas, tarpukariu Vilniaus 
vyriausiasis sanitarijos gydytojas. 

59. Gedvila Adomas (Giedwiłło Adam). 

60. Vojevudzkis (Wojewódzki). 

61. Taraškevičius Bronislavas (Taraszkiewicz Bronisław, TapainkeBiu bponicnay; 1892-1938), 
mokytojas, kalbotyrininkas, baltarusių visuomenės ir politikos veikėjas. Vienas iš baltarusių 
ortografijos kūrėjų, parašė pirmąją baltarusių kalbos gramatiką (pirma laida išėjo 1918 m., an- 
tra — 1931 m.). 1921-1923 m. buvo Vilniaus baltarusių gimnazijos direktorius. Tuo laiku B. Ta- 
raškevičius glaudžiai bendradarbiavo su Vakarų Baltarusijos komunistų partija ir 1926 m. buvo 
priimtas į jos gretas. 1927 m. už pogrindinę veiklą lenkų valdžia jį suėmė ir nuteisė 12 metų kalėti. 
62. Dzwon Białoruski. 

63. M. Rómeris šituo atveju originale vartoja „Białej Rusi Sowieckiej". 

tikisi nupirkti leidybos teises į visą jo baltarusišką kūrybą. Į Kauną Olechnovičius 
atvyko praktiškai be cento kišenėje, tačiau čia, tarpininkaujant Baltarusių Liaudies 
Respublikos vyriausybei (Lastouskio vyriausybės, radusios prieglobstį Lietuvoje), 
turi gauti pasą, su kuriuo galės važiuoti į Vokietiją ir pasiskolinti pinigų. Laikinai 
apsistojo pas mane, tai yra ne tiek apsigyveno, kiek nakvojo ant grindų pasitiesęs 
skudurus, nes jokių daiktų neatsivežė. Iš tiesų baltarusiai jam suteikė 1000 mar- 
kių paskolą, bet išvažiuoti nespėjo, o pinigus per kelias dienas pragėrė. Pasas dar 
nebuvo padarytas, tad norėdamas išgyventi ir susirinkti pinigų kelionei pasisiūlė 
vaidinti kabarete Zalkindo restorane prie Levinsono viešbučio. Pasivadinęs Bal- 
truko Piškos pseudonimu vakarais deklamavo eiles ir dainavo baltarusiškas dai- 
nas. Per dieną uždirbdavo po 75 markes, be to, gaudavo pietus ir vakarienę. Bandė 
dar įsidarbinti iškabų dažytoju, tačiau šio darbo negavo. Dabar sumanė įsidarbinti 
Žemaičio dienraštyje Litwa“* korektoriumi arba ieškoti kokio nors darbo liaudies 
savaitraštyje Nowiny (Naujienos)“, pradėtame leisti lietuvių dvasia, bet lenkų kalba. 
Propagandinį leidinį savo lėšomis išlaikė „Gynimo komitetas“. Apie kelionę į Berly- 
ną Olechnovičius pradėjo kalbėti taip, tarsi jau neketintų vykti, ir panašu, kad yra 
linkęs ilgą laiką praleisti Kaune. Šiandien su juo nuėjau į lietuvių kabareto, pasiva- 
dinusio „Vilkolakiu“, spektaklį. Kabaretui vadovauja Bičiūnas, mėgstantis politinę 
visuomeninę satyrą, tačiau mums nepasisekė - spektaklis neįvyko““. Olechnovičius 
padėkojo man už nakvynę ir persikėlė pas baltarusius. 

Dominykas Semaška šiandien man pasakojo, kad Ministrų kabinete pastebimi 
pokyčiai, susiję su Hymanso projektu, ir vis dėlto dauguma balsų projektas bus 
atmestas. Įdomu, ar bus tiesiog atmestas, ar bus pateiktos „išlygos“ kaip lietuvių 
„credito sine qua non“. Po išpuolio prieš Galvanauską penktadienį ši tema nebuvo 
svarstoma Ministrų taryboje - ji atidėta iki kito tarybos posėdžio. Dėl Vyriausybės 
kreipimosi į Seimą prieš pateikiant oficialų atsakymą Tautų Lygai jau penktadienį, 
kai esdekai pateikė interpeliaciją (tai mūsų antradienio posėdžio Sąjungoje efek- 


64. Litwa (lenk. Lietuva) - Rytų Lietuvos reikalų komisijos prie Užsienio reikalų ministeri- 
jos dienraštis, leistas 1920-1923 m. Kaune lenkų kalba. Redagavo Zigmas Žemaitis, L. Roš- 
kauskienė. 

65. Savaitraštį 1921-1922 m. leido Vyriausybė. 

66. „Vilkolakio“ teatras 1920-1925 m. veikė Kaune, įsikūrė 1919 m. kaip menininkų klubas. Klu- 
bo iniciatoriai buvo: tapytojai Vytautas Pranas Bičiūnas, Vladas Didžiokas, Vladimiras Dubę- 
neckis, Olga Dubeneckienė, Adomas Galdikas, dailininkas grafikas Paulius Galaunė, drama- 
turgas Balys Sruoga, režisierius Antanas Sutkus. Klubas veikė Liaudies namų patalpose (Laisvės 
alėja nr. 3). 1919-1920 m. vadovavo B. Sruoga, 1920-1925 m. - A. Sutkus. Buvo rengiami meninin- 
kų susitikimai, vakaronės, diskusijos, skaitomos paskaitos, leidžiamas žurnalas Dainava. 1925 
m., po socialiai aštrių premjerų, teatrą uždarė. 

67- Credito sine qua non (lot.) - įsipareigojusi; šiuo atveju galvoje turimas įsipareigojimas ateičiai. 

tas), Purickis pareiškė, kad Vyriausybė nesiims jokio „coup d'ćtat** ir neignoruos 
Seimo. Kas nutiks, kai Lietuva atmes Hymanso projektą? Projekto šalininkai, regis, 
prancūzai, skleidžia gandus, kad tokiu atveju labai greitai Lenkija okupuos Lietuvą. 
Hymanso projekto priešininkai kalba, jog tai tik bandymai įbauginti Lietuvą, kad ši 
pritartų projektui, o kai kurie iš jų, atrodo, labai nuoširdžiai tikisi, kad toks faktas 
įvyks, nes, jų manymu, martirologija Lietuvai tik padės. 


1921 metų lapkričio 28 d. 
Pirmadienis 


Prieš savaitę, pirmadienį, vykusiame Ministrų tarybos susirinkime ministras žydų 
reikalams Soloveičikas“? kreipėsi su paraiška dėl Rytų Lietuvos reikalų komisijos 
reformos, t. y. kad į ją būtų priimta daugiau žmonių ir darbas vyktų intensyviau. 
Pasak jo, Vilniaus krašte lenkams organizuojant rinkimus į Vilniaus seimą, Lie- 
tuva turėtų būti atidesnė ir jautresnė plėtodama čia savo valstybingumą. Ministrų 


Za 1320 0050). 


Vilniaus lietuvių gimnazijos pamokos Želigovskio laikuose 


Karikatūra „Vilniaus lietuvių gimnazijos pamokos Želigovskio laikuose“. 
Trimitas, 1921, lapkričio 26, nr. 46. 


68. Coup d'ėtat (pranc.) — valstybės perversmas. 
69. Soloveičikas Maksas (1883-1953), teisininkas, sionistinio judėjimo Rusijoje ir Lietuvoje ak- 
tyvistas. 1919-1922 m. Ministrų kabinetuose buvo ministras be portfelio žydų reikalams. 

taryba šiuo reikalu užsiimti pavedė specialiai komisijai, kuriai vadovauja Solovei- 
čikas, Purickis, Jonynas ir Žemaitis. Vakar jie susirinko pasitarti. Soloveičikas kal- 
bėjo apie būtinybę sukurti nuolatinį, tikslų ir puikiai veikiantį ryšį tarp Kauno ir 
Vilniaus, kad būtų įmanomas abipusis bendravimas. Taip pat Vilniuje turety būti 
įvairių tautybių asmenys, veikiantys Lietuvos valstybingumo vardan, ir ši ryšių 
organizacija, toks komitetas Vilniuje perimtų iniciatyvą ir didžiausius darbus iš 
mūsų Rytų Lietuvos reikalų komisijos. Jo manymu, į Rytų Lietuvos reikalų komi- 
siją reikia priimti dar daugiau narių - įvairių tautybių žmonių, iš kurių susiburtų 
kažkas panašaus į Rytų Lietuvos reikalų tarybą, veikiančią nuolatos prie Komisijos. 
Šie tikslai ne nauji. Pirmasis vykdomas nuolatos, nors neretai ir nėra gerai orga- 
nizuotas. Antrasis - kontakto Vilniuje organizavimas, yra labai svarbus - apie tai 
mąstėme dar praėjusią žiemą, o aš bandžiau sukurti kaip mūsų Komisijos atstovy- 
bę, tačiau tuo metu mano bandymas nepasisekė. Pasak Jonyno, tokią organizaciją 
dabar galima kurti Vilniuje. Ji, savaime aišku, veiktų slapta, tačiau jai priklausy- 
tų iniciatyva, nes ji yra arčiau akcijos poreikių nei mes, esantys Kaune. Vakar per 
susirinkimą Žemaitis papasakojo, kaip sekasi mūsų iniciatyva parengti valstybinę 
programą Vilniaus klausimu, būtent kad Lietuva atitinkama Steigiamojo seimo 
deklaracija suformuluotų valstybinę programą, į kurią įtrauktų ir Vilniaus kraštą. 
Ši iniciatyva gimė lapkričio 19 dieną per visuomenės veikėjų pasitarimą. Žemaitis 
pasakojo apie nepasitenkinimą, kurį iniciatyva sukėlė Vyriausybės sluoksniuose 
ir Krikščionių demokratų stovykloje, šioji net atsisakė priimti specialius delegatus. 
Soloveičikas, Jonynas ir Purickis, kuris anksčiau gana skeptiškai vertino tokio su- 
sirinkimo iniciatyvą, vakar jam pritarė ir paprašė, kad Rytų Lietuvos reikalų ko- 
misija kuo greičiau pateiktų Seimui parengtą Seimo deklaracijos projektą. Atrodo, 
Hymanso projekto žlugimas prisidės prie Vilniaus programos kūrimo. Šiandien, 
pavyzdžiui, per Komisijos posėdį aš apsiėmiau per rytdieną parengti tokio Seimo 
atsišaukimo projektą. Analogišką Seimo atsišaukimo projektą jau esu rašęs per- 
nai prašomas Lenkų informacinio biuro prie Lenkų deputatų frakcijos. Tuo metu 
Seimui jo neprireikė, o jeigu anksčiau Seimas jį būtų vykdęs, kai Vilnius dar buvo 
lietuvių rankose - būtų bent jau pavyzdys ir tam tikrų atsišaukimų, kreipimųsi 
tradicija, su kuriais Lietuva pasveikins savo sostinę ir rytų sritis. Tad šiandien man 
bus malonu tokį atsišaukimą rašyti, kur kas maloniau nei prieš metus. Tada Lie- 
tuva turėjo Vilnių ir įvairios proklamacijos, šūkiai apie Vilniaus teises būtų buvę 
tik teisingumo aktas, o ne interesai, nes tuo metu Lietuva buvo tikra dėl Vilniaus. 
Šiandien tokią proklamaciją krikščionys demokratai, galbūt ir didžioji Seimo dau- 
guma supranta kaip politikos aktą, būdą prisijaukinti Vilnių bei konkurencijos su 

Lenkija metodą. Taip, krikščionių demagogų dauguma, taip, Purickių vyriausybe! 
„Turėjai, chame, aukso ragą!” Turėjote jį prieš metus, tačiau pūsti į jį neišdrįsote. 
Šiandien sutinkate pūsti, tačiau efektas nebe tas. 


1921 metų lapkričio 29 d. 
Antradienis 


Parašiau Seimo deklaracijos projektą dėl Vilniaus. Galėjau rinktis vieną iš dviejų 
būdų — arba rašyti oficialia, sausa forma, kartu įtraukiant ir problemos santrumpą, 
arba parašyti manifestą Vilniaus krašto žmonėms. Pasirinkau antrą deklaracijos 
formą. Neatsisakiau aptarti pačią problemą, tačiau kartu tai betarpiškas kreipima- 
sis į liaudį, Lietuvos steigiamojo seimo prakalba, pakylėta aukščiau tų, kurie, veik- 
dami Lenkijos vardu, Lietuvos okupantais išvadinti, apsimeta Vilniaus krašto ir 
„Kauno Lietuvos“ tarpininkais, o iš tikrųjų bando atplėšti Vilniaus kraštą nuo Lie- 
tuvos valstybės ir prijungti jį prie Lenkijos. Deklaracijos ašis — Lietuvos protestas 
prieš Vilniaus valdžios inicijuotus Seimo rinkimus. Tekste deklaruoju, kad Lietuva 
prisiima išlaikyti Vilniaus krašto savitumą, kad šio krašto, prijungto prie Lietuvos, 
santvarka negali būti iš viršaus primesta, o tik įsiklausius į Vilniaus žmonių valią. 
Trumpai pasakoju apie pasiūlymą, kuris liečia visą valstybę, palikdamas Vilniaus 
kraštui pačiam apibrėžti savo santykį su Lietuva — tokį, kokio žmonės pageidaus. 
Manifeste sąmoningai vengiu kalbėti apie įvairius išpuolius prieš lenkus ir Lenki- 
ją, nevartoju aštrių ir erzinančių žodžių, nes lenkų įtaka ir simpatijos jiems šiame 
krašte yra stiprios, tad bet koks jausmų erzinimas yra nemalonus ir man asmeniš- 
kai nepriimtinas. Tai galėtų liaudžiai sukelti nerimą ir atstumti ją nuo Lietuvos, 
kuri kaip tik turėtų tiesti ranką Vilniaus krašto žmonėms, net ir lenkams. Tiesti 
ranką nuoširdžiai, ne keršto trokšdama, ne neapykantos vedina, o pamiršusi šiuos 
jausmus ieškoti vienybės, meilės ir taikos, nes tik šitaip gali laimėti. 

Nežinau, ar mano sukurta kreipimosi forma bus rytoj patvirtinta ir laikoma 
tinkama. Kažkodėl įtariu, kad ne. Labai abejoju, ar Seimas su savo kvaila ir de- 
magogiška krikščionių demokratų dauguma turėtų drąsos skelbti tokius karštus 
ir nuoširdžius žodžius, galbūt net nelabai būdingus šiems laikams, šiek tiek labiau 


70. Citata iš Stanislovo Vyspianskio knygos Vestuvės (Stanisław Wyspiański Wesele). Kūrinyje 
vaizduojami Abiejų Tautų Respublikos padalijimo laikai. 1900 m. lapkritį ūkininkas susapnavo 
Lenkijos nepriklausomybę ir samdiniui davė stebuklingą aukso ragą, kad šis jį pūstų ir kviestų 
liaudį vienytis ir kovoti dėl nepriklausomybės, tačiau bernas pamatė ant grindinio gulinčią ke- 
purę su puošnia povo plunksna, pasilenkė norėdamas ją pasiimti ir pametė aukso ragą. Chamais 
buvo vadinami valstiečiai (vertėjos pastaba). 

primenančius 1848 m. „tautų pavasarį“. Vis dėlto šie žodžiai vienija abiejų kraštų 
gyventojus, tad tuo labiau drąsūs, nepaliekantys pravirų vartų, pro kuriuos būtų 
galima grįžti atgal — būtent šito aš labiausiai ir siekiu. Tik tada, kai Lietuva jaus sim- 
patiją ir pasitikės Vilniaus krašto gyventojais, šie jai atsakys tuo pačiu. Visa tai pa- 
siekti įmanoma tik pasitelkus gerą valią. Manifestas liaudžiai labai skaidrus, tačiau 
Lietuva per daug apleido Vilniaus kraštą, per daug nuodėmių gula ant jos sąžinės, 
kad dabar galėtų atsisakyti skaidrumo. Ligšiolinės demagogijos ir nacionalizmo 
skaidrumas veda į priešingos krypties skaidrumą, kuriuo tik pastarąjį ir galima nu- 
galėti. Tas skaidrumas - telkiantis, be paslapčių ir nutylėjimo, pripažįstantis teises 
Vilniaus kraštui. Manifestas — tai forma, kuri man priimtiniausia. 

Iš baltarusių sužinojau, kad Milicijos departamento įsakymu vakar suimtas 
Olechnovičius. Ponas Navakas”, jaunas šio departamento direktorius, labai jau 
mėgsta areštuoti žmones. Įtariu, visos aplinkybės greitai paaiškės ir Olechnovičius 
bus greitai paleistas. Tačiau šis faktas, ko gero, nesukels jo simpatijų Kaunui. 


1921 metų lapkričio 30 d. 
Trečiadienis 


Apie 9 valandą ryto, prieš Tribunolo teismo posėdį, užsukau pas Žemaitį, turėjome 
susieiti trise: Žemaitis, aš ir dar vienas Rytų Lietuvos reikalų komisijos narys - jau- 
nesnysis Rozenbaumas — ir paskaityti mano parašytą projektą Steigiamojo seimo 
manifestą Vilniaus krašto žmonėms. Man svarbu išgirsti tik Žemaičio nuomonę, 
nes Rozenbaumas nėra nei įžvalgus, nei savarankiškai mąstantis žmogus, jis tik 
blyškus žydų politinio sluoksnio atspindys, neryški asmenybė. Mano parašytas 
manifestas ir perteikiama jėga, kurios siekiau jį rašydamas, patiko abiem. Tik kilo 
klausimas: ar turėtų jis skambėti kaip manifestas, ar deklaracija. Žemaitis palaikė 
mano nuomonę: manifestas geriau už deklaraciją. Rozenbaumas laikėsi priešingos 
nuomonės. Tačiau Žemaitis turėjo tam tikrų abejonių, ar Seimo dauguma ir Vy- 
riausybė sutiks su manifesto forma, ypač tokia kategoriška, stipria ir saistančia. Na, 
aš ir pats turiu tokių pat abejonių, nesu tikras, ar mano sukurtam projektui bus 
pritarta. Vis dėlto jį pateiksiu kaip tik tokios formos, ginsiu ir darysiu viską, kad 
jam būtų pritarta. Žinau dvi priežastis, kurios greičiausiai užklius Seimo daugu- 


71. Navakas Jonas (1896-1955), teisininkas, visuomenės ir politikos veikėjas. 1920-1923 m. dirbo 
Vidaus reikalų ministerijoje, ėjo Piliečių apsaugos departamento direktoriaus pareigas, 1933- 
1935 m. Klaipėdos krašto gubernatorius. Dalyvavo Tautininkų sąjungos veikloje, 1940 m. Vil- 
niaus kraštui remti draugijos vyriausiojo komiteto pirmininkas. Bendradarbiavo periodinėje 
spaudoje: Lietuvos aide, Vaire, Policijoje. 

mai ir Vyriausybei. Pirmoji: krikščionys demokratai yra demagogai ir spekuliuoja 
nacionalistiniais jausmais, nemėgsta drąsių, aiškų minčių, kurios nepalieka kelio 
pasitraukti. Šiandien ši partija pasiryžusi pripažinti Vilniaus krašto autonomiją, o 
gal net ir kantoninę santvarką, įvairias teises žmonėms ir pan., tačiau kalbėti apie 
tai nori tik puse lūpų, tik iš dalies, gestais, o ne kategoriškais žodžiais, kurių lau- 
žyti nevalia. Jai svarbu visada pasilikti pravirus vartus pasitraukti. Kadangi krikš- 
čionys demokratai Seime turi daugumą ir nuo jų priklauso sprendimas, tad labai 
abejoju, ar bus pritarta tokiam nuoširdžiam atsišaukimui, koks yra manasis mani- 
festas. Kita vertus demagogai ne tik krikščionys demokratai. Tarp liaudininkų irgi 
yra demagogiškai nacionalistinis sparnas su Sleževičiumi priešaky, kuris, atrodo, 
vadovaujasi tomis pat nuostatomis vykdant Vilniaus krašto politiką. Kita priežas- 
tis, kuri kels pasipriešinimą Vyriausybėje, yra ta, kad Seimo manifestas Vilniaus 

krašto liaudžiai, būdamas priešiškas aktas Vilniaus ir lenkų valdžiai, bandančiai 
atriboti šio krašto gyventojus nuo Kauno, gali sukelti tarptautines komplikacijas 

ir sulaukti priekaištų, kad Lietuva, kuri bylinėjasi su Lenkija Tautų Lygos akivaiz- 
doje dėl Vilniaus krašto, elgiasi nelojaliai, nes, užuot veikusi teisinėmis priemonė- 
mis, nusileidžia iki atsišaukimų, skirtų Vilniaus krašto liaudžiai, ir kartu ją kursto. 
Galima būtų į tokį priekaištą atsakyti: Lenkija pirmoji nusižengė veikdama vien 

politinėmis priemonėmis, šiuo metu organizuoja rinkimus į Vilniaus seimą ir taip 

bando oficialų ginčą, sprendžiamą teisinėmis priemonėmis, paversti įvykdytu fak- 
tu. Jeigu Vyriausybė ir Seimo dauguma dar slapta tikisi, kad Tautų Lyga padės įgy- 
vendinti quand même” kažkokiu būdu Hymanso projektą, tai tokie pasisakymai, 
iškilmingos deklaracijos ir ypač manifestai, skirti Vilniaus krašto liaudžiai, turėtų 

būti laikomi netinkamais ir nepageidaujamais. Šiandien mano projekto rankraštis 

buvo išspausdintas ir rytoj bus įtektas Seimo frakcijų lyderiams ir kai kuriems Sei- 
mo veikėjams, greičiausiai kažkam iš tų, kas dalyvavo lapkričio 19 dienos susirin- 
kime. Paskui planuojame su keliais visuomenės veikėjais susirinkti ir aptarti ma- 
nifestą, nuspręsime, kokia forma jį pateikti - manifesto ar deklaracijos. Galutinai 

tekstą suredaguosime ir atiduosime Vyriausybei arba, prieš tai su ja pasitarę, Seimo 

frakcijoms, kurios jį pateiks Seimui svarstyti. 


72. Quand mėme (pranc.) - jeigu. 

1921 mety gruodžio 1 d. 
Ketvirtadienis 


Šiandien pas mane į Tribunolą užsuko Franekas Olechnovičius. Atėjo „angelo sar- 
go“ draugijoje — tai yra su lydinčiu kareiviu. Jis vis dar nelaisvėje. Man pasako- 
jo, kad kelias dienas praleido areštinėje, o po to buvo paleistas. Jam iškėlė sąlygą 
pasirašyti raštišką sutikimą nedelsiant išvykti iš Lietuvos Respublikos teritorijos. 
Olechnovičius atsisakė dokumentus pasirašyti motyvuodamas, kad įsidarbino pas 
Žemaitį brošiūrų, kurias leidžia Rytų Lietuvos reikalų komisija, korektoriumi ir 
už darbą paėmė avansą (Žemaitis iš tiesų mano prašomas jam išmokėjo 500 mar- 
kių avanso ir įdarbino korektoriumi), tad negali išvykti iš Lietuvos, nes nesilaiky- 
tų įsipareigojimų, o tai daryti nėra pratęs. Nežinau, ar išties Olechnovičius norėjo 
pasielgti sąžiningai, ar norėjo išeiti į laisvę be jokių sąlygų ir ko šiuo metu jis sie- 
kia. Tačiau jis pasielgė ir atsakė teisingai. Kadangi atsisakė dokumentus pasirašyti 
dėl skubaus išvykimo, jis buvo internuotas ir apgyvendintas internuotųjų asmenų 
stovykloje Fredoje, čia dabar yra laikomas. Baltarusiai iš Lastouskio vyriausybės 
deda pastangas jį išlaisvinti, o Žemaitis kreipėsi į ministrą Skipitį prašydamas kuo 
greičiau išsiaiškinti Olechnovičiaus suėmimo aplinkybes ir jį išlaisvinti, jeigu jis 
nėra kaltinamas konkrečiais nusižengimais arba nėra su jo veikla susijusių įro- 
dymų. Nežinau, ar jo išlaisvinimui įtakos turi civiliai. Mano manymu, net jeigu 
sprendimą dėl išlaisvinimo gali priimti tik karinė valdžia, vis dėlto atitinkama in- 
tervencija tokių asmenų kaip vidaus reikalų ministras Skipitis ir ministras baltaru- 
sių reikalams Semaška turėtų būti veiksminga. Aš nemanau, kad Olechnovičiaus 
sąžinę gali slėgti kokie nors priešiški veiksmai Lietuvos atžvilgiu. Jį areštavus buvo 
primetami visiškai nereikšmingi kaltinimai, kurie bylojo daugiau apie milicijos 
įtarumą nei kokius konkrečius įkalčius. Tarkim, buvo išreikšta nuostaba, kad žino- 
mas baltarusių literatas sutiko su menkai mokamais pasirodymais restorano kaba- 
rete, ir pabrėžta, kad antrame aukšte virš kabareto esanti kažkokios „lenkų misijos“ 
būstinė. Taip pat kaltintas tuo, kad gatvėje su kažkuo apie kažką kalbėjosi ir tas 
asmuo milicijai pasirodė esąs neaiškus, nors ir nenorėta pasakyti, apie ką jiedu kal- 
bėjęsi. Nesusipratimą, tarp kita ko, sukėlė tai, kad Olechnovičius negalėjo įrodyti, 
kur nakvojo pirmas naktis atvykęs į Kauną (juk jis nakvojo pas mane, ir pats jo 
prašiau, kad apie tai nekalbėtų, nes nenorėjau įrašyti jo į namų knygą - jeigu tai 
paaiškėtų, galėtų būti skirta bauda ir man, ir namo savininkui). O baisiausia - man 
kyla įtarimų, kad Olechnovičius buvo areštuotas ir internuotas įsikišus Semaškai. 
Juk dar sekmadienį, kai buvau pas Semašką ir papasakojau jam apie Olechnovičių, 
Semaška užsiminė, kad, ko gero, būtų verta jį areštuoti ir kelias savaites palaikyti 

uždarytą, nes kurį laiką (1919 metais) Olechnovičius už lenkų lėšas leido baltarusių 
leidinį (Bialoruskoje Życio”). Aš šiuos žodžius palaikiau juoku, tačiau tada pas Se- 
mašką buvo ir Donatas Malinauskas”; jiedu yra tokie žmonės, kurie gali ryžtis tai 
padaryti. Ypač Malinauskas, bet, deja, turiu pripažinti, kad ir Semaška. Iš pažiūros 
jie geranoriški, o iš tikrųjų yra piktybiški, tiki policijos taikomomis priemonėmis, 
kuriomis norėtų sunaikinti visus lietuvybei kenkiančios veiklos pėdsakus. Jie kaž- 
kuo primena rusus - kupini veidmainystės ir geranoriškumo, sumišusių su poli- 
cininko ar šnipo gudrumu. Šitaip kalbėti apie Semašką man labai nemalonu, nes 
jis yra mūsų Glaudžios sąjungos narys. Jeigu jai nepriklausytų ir kas nors teiktų 
jo kandidatūrą, balsuočiau prieš. Iš esmės jį mėgstu, tačiau nepasitikiu jo veiksmų 
tyrumu, nes visa, ką jis daro — daro tvirtai įsitikinęs, o jo charakteriui būdingas 
sąžiningumas ir fanatiškumas, sumišęs su tam tikra perversija. Tad nesu tikras, 
ar Semaška prikišo nagus prie Olechnovičiaus suėmimo, vis dėlto įtariu, kad taip. 
Jei ne Semaška, tai Malinauskas tikrai turėjo jo areštui įtakos. Semaškai parašiau 
apie tai, kad Olechnovičius nakvojo pas mane, ir paprašiau, kad darytų išvadas ir 
prisidėtų prie jo išlaisvinimo. 

Štai, galbūt ir be reikalo įtarinėjau Semašką, nes ką tik Jadzė atnešė jo atsakymą 
į mano laišką. Semaška rašo, kad vakar visą dieną bėgiojo dėl Olechnovičiaus iš- 
laisvinimo ir pagaliau jis laisvas. Paleistas Semaškai laiduojant. Vis dėlto Olechno- 
vičius dar šiandien apie pietus buvo pas mane lydimas kareivio, taigi laisvas nebuvo. 
Na, nebent išėjo iš lagerio atlikti tyrimų anksčiau, nei atėjo įsakymas jį paleisti. 
Tikrai nesidžiaugsiu, kai pamatysiu jį laisvėje, nes ne tik man asmeniškai jo gaila, 
tačiau manau, kad tokie dalykai kenkia Vilniaus reikalams ir iš principo nedaug 
kuo skiriasi nuo Šilingo areštavimo Vilniuje. Ypač negerai, kai suimami baltarusiai, 
kuriuos Lietuva kaip tik turėtų vienyti, rišti prie savęs, nes be jų Vilniaus problema 
gali ir nebūti išspręsta Lietuvos naudai. Na, o Šilingas pagaliau buvo paleistas iš 
Vilniaus kalėjimo ir šiomis dienomis sugrįžo į Kauną. 


73. Benapyckae xbiubuyć — baltarusių visuomeninis politinis ir literatūrinis žurnalas, orientuo- 
tas tautiškai demokratiškai. Buvo leidžiamas Vilniuje 1919 m. birželį, o nuo 1917 m. gruodžio iki 
1920 m. Minske. Redaktorius F, Olechnovičius. 

74. Malinauskas Donatas (1869-1942), lietuvių tautinio judėjimo veikėjas, Lietuvos Nepriklau- 
somybės akto (1918-ujy vasario 16-osios) signataras, 1911-1912 m. priklausė M. Romerio vado- 
vaujamai masonų ložei „Litwa“ (Lietuva), tačiau už masoniškų principų ir moralinių nuostatų 
pažeidimą pašalintas. 

1921 metų gruodžio 2 d. 
Penktadienis 


Kas bus, kai Lietuva nepritars Hymanso projektui, o lenkų sušauktas Vilniaus sei- 


mas arba pritars, kad Vilniaus kraštas būtų inkorporuotas į Lenkiją, kaip tikisi 


endekai, arba pritars, kaip tikisi federalistai, kažkokiam guasi autonominiam dari- 
niui sąjungoje su Lenkija ir betarpiškai ar per tarpininkus kreipsis į Kauną siūlyda- 


mas dalyvauti šioje sąjungos formacijoje, apie ką, aišku, Lietuva net girdėti nenorės. 


Štai tokios artimiausių dienų perspektyvos. Jeigu Semaška sako tiesą - Minis- 
trų taryba pakeitė savo poziciją. Ar turėjo reikšmės teroristinis išpuolis prieš Gal- 
vanauską ir suvokimas, koks aštrus ir beatodairiškas gali būti opozicijos pasiprie- 


šinimas, dėl kurio lietuviams nebūtų įmanoma primesti jau aprobuoto Hymanso 

1922 m. sausio 8 d. rinkimai į Vilniaus seimą, 
agitacinis plakatas „Parodykime pavyzdį jaunimui 
stodami pirmi prie 1922 m. sausio 8 d. rinkimų urnų“, 
faksimilė. Iš Vyčio Ramanausko rinkinių. 

Litwa Šrodkowa: Vilniaus seimo rinkimų albumas. 

projekto, arba galbūt Seimo valdantieji privertė 
pakeisti taktiką. Na, tiek to. Vienu žodžiu, pa- 
sak Semaškos, dabar negali būti nė kalbos apie 
tai, kad Vyriausybė pritartų Hymanso projektui. 
Šiuo metu Ministrų taryboje sprendžiama: ar 
tiesiog atmesti Hymanso projektą, ar jį atmetus 
kartu pateikti savo siūlymus dėl minėtųjų „patai- 
sų“. Kita vertus, Vilniuje organizuojami rinkimai 
į Seimą, apimantys visą vadinamosios Vidurio 
Lietuvos teritoriją, kartu su Lydos, Breslaujos aps- 
kritimis, kurias užėmė ne Želigovskio, o Respu- 
blikos kariuomenė ir civilinė jo valdžia. „Federa- 
listai“ su endekais kovoja, ar Seimas turi paskelbti 
tiesiog paprastą aneksiją prie Lenkijos, ar sukurti 
šio krašto sąjungą su Lenkija. Pagal „federalistų“ 
koncepciją Vilniaus seimas turi paskelbti kaip 
įvykusį faktą „Vidurio Lietuvos“ ir Lenkijos są- 
jungos suformavimą. Tai būtų puiki proga atsi- 
rasti galimybei į šią sąjungą įtraukti ir visą Lietu- 
vą, tai reiškia mūsų „Kauno“ Lietuvą. O kas bus, 
jeigu mūsų, ta tikroji, Lietuva nenorės prisidėti 
prie sąjungos? Jeigu ji nesutinka pasirašyti Hy- 
manso projekto, tuo mažesnė tikimybė, kad su- 
tiks turėti sąjungą su Lenkija. Kas nutiks tada? 
Lietuviai, Hymanso projekto šalininkai, tvirtina, 


kad Lenkija tokiu atveju panaudos jėgą ir okupuos visą šalį - tai yra Kauną, Žemai- 
tiją ir t. t., kad paspaustų lietuvius. Pasak jų, šitai rodo ne tik lenkų politikos logika, 
apie tai Lietuvą įspėja ir Europos politikai, ypač Prancūzija. Tad Hymanso projekto 
šalininkai pataria susitaikyti su mažesniu blogiu, kol dar galima tai padaryti ir gau- 
ti Tautų Lygos bei Antantės paramą prieš galimus lenkų išpuolius. Na, o projekto 
priešininkai pasidaliję į dvi stovyklas: vieni tvirtina, kad nebus jokios lenkų okupa- 
cijos, tai tik tušti gąsdinimai, sąmoningai platinami visuomenėje, kad Vyriausybė 
būtų priversta pasirašyti Hymanso projektą. Kiti mano, kad Lenkijos okupacija gali 
būti reali, nes Lenkijai iš esmės svarbu turėti ne Vilniaus kraštą, kurį atplėšti nuo 
vakarinės Lietuvos dalies yra labai problematiška, o pasiglemžti „Kauno“ Lietuvą, 
Žemaitiją, žemutinį Nemuną, jo žiotis, Klaipėdą ir svarbiausia - prieigą prie jū- 
ros. Lenkijai reikalinga Vakarų Lietuva kartu su Klaipėda ir dėl Baltijos pakrantės, 
ir dėl to, kad tai įtvirtintų Rygos sutartimi numatytą Vilniaus, Gardino ir visos 
Baltosios Rusios perdavimą jai. Visi lenkų ir Pilsudskio veiksmai dėl Vilniaus tėra 
priemonės spausti ir užimti Vakarų Lietuvą, o paskutinė priemonė palikta kaip re- 
zervas - ginkluotoji okupacija. Aišku, negalima tvirtinti, kad toks mąstymas būtų 
visiškai nelogiškas. Tačiau Hymanso projekto priešininkai nebijo tokios įvykių ei- 
gos, o kai kurie mano, kad tai būtų geriausias sprendimas - jeigu Lietuva būtų oku- 
puota, tai ją tik sustiprintų moraliai. Galbūt, nes kol kas krizė labai aštri ir plėtojasi 
visu pajėgumu. Ši krizė gali pereiti įvairias metamorfozes ir galime sulaukti įvairių 
netikėtumų ne tik iš Lenkijos, bet ir iš Rusijos; ji gali užsitęsti dar ištisus mėnesius 
ar metus. Atrodo, Lietuva dar ilgai plūduriuos toli nuo ramybės uosto. 

Šiąnakt sapnavau, kad į Kauną įžengė Lenkijos kariuomenė. Man rodėsi, kad 
esu kažkur Kauno priemiesčiuose ir staiga atsirado priešakinė lenkų kariuomenė, 
kurios vadas, jaunas puskarininkis, priartėjęs prie pirmųjų priemiesčių namų, su- 
šuko: „Tegyvuoja Lenkija!“, „Tegyvuoja Kaunas!“ Net ir sapnuojant apėmė nema- 
lonus jausmas. Man buvo labai nemalonu matyti lenkų kariuomenę, jos mundurus, 
erelius ant kepurių. Tokios kariuomenės gretose prieš kelerius metus ir pats stovė- 
jau, tuo metu tikėjau, kad ji neša laisvę, tikėjau jaunąja Pilsudskio Lenkija - buvau 
tarp tų, kurie dabar ateina prievartauti jaunus lietuvių tautos nepriklausomybės 
daigus ir ketina suteikti tokią formą, kokios ji laisva valia niekada nesirinktų, ta- 
čiau ta forma yra naudinga Lenkijai, ketinančiai paversti Lietuvą savo tarnaite, o iš 
tiesų ji virstų belaisve, kupina neapykantos ir keršto troškimo. Nubudęs dar kurį 
laiką jaučiausi nejaukiai. 

1921 metų gruodžio 3 d. 
Šeštadienis 


Šiandien įvyko mūsų Glaudžios sąjungos posėdis. Posėdyje dalyvavo dr. Jurgis Ro- 
mas” iš Vilniaus, mūsų sąjungos seniokas, vienas iš pirmojo septintuko, kuris 1910 


metais ar 1911 metų pradžioje šią sąjungą suformavo Vilniuje. Romas yra žydas, 
Vilniuje žinomas visuomenės veikėjas ir chirurgas, priklausantis pažangiųjų žydų 
stovyklai. Jis vienas pirmųjų kartu su jau mirusiu broliu Eljašu Romu““, būdami 
žydų visuomenės veikėjai, neužsisklendė savam rate, kas buvo būdinga daugeliui 
žydų inteligentų, neapsiribojo vien kontaktais su rusų partijomis, veikiančiomis 
pagal Rusijos valstybingumo principus, o puikiai jautė mūsų šalies sąlygas, vi- 
suomenės santykius ir ieškojo ryšių su vietos gyventojais, su veikiančiomis politi- 

Hymanso projektas atmestas, 


Kaip žinome, Lietuvai buvo pasiūlyta priimti Hyman- 
so projektą lietuvių-lenkų ginčui išspręsti, kitaip sakant, 
buvo pasiūlyta lietuvių tautai išsižadėti nepriklausomybės 
ir pasiduoti Lenkijos globai. 

Buvo pastatytas klausimas: priimsim ar atmesim? 

Per spaudą, gausingus mitingus, begalinę daugyl 
rezoliucijų ir protestų Lietuvos visuomenė davė visiškai 
vienodą, aiškų ir griežtą atsakymą: atmesi ml 

Bet mūsų delegacija pradžioj parodė nusistatymą už 
to projekto priėmimą, o vyriausybės nusistatymas nebuvo 
žinomas. Galimas daiktas, kad vyriausybei tokiu opių 
klausimu sunku buvo iškarto nusistatyti, o nusistačius, 
gal būt, del tam tikrų priežasčių ji negalėjo išanksto vie 
suomenei apie tai skelbti. 

Del to susidarė labai neaiški padėtis Kurį laiką at 
B kad visuomenė eina vienu keliu, a Vyriausybė 

Piliečių tarpe buvo skleidžiama įvairių gandu, kurie 
kėlė visuomenėj neramumą, nusiminimą ir upo nupuolimą, 

Visa mūsų spauda vienbalsiai spėja, kad toji neaiški 
padėtis buvo net priežastimi to labai liūdno įvykio, kokiuo 
Yra vasikėsinimas Dries ministerio p, Galvanausko gyvybę 


Straipsnio apie P. Hymanso projekto atmetimą faksimilė. 
Trimitas, 1921, gruodžio 10, nr. 48. 


75. Romm Jerzy. 
76. Romm Eljasz. 
77. Beliackinas Simonas. 

nėmis bei visuomeninėmis srovėmis, su visais, 
kas kūrėsi ir brendo mūsų šalyje. Šiandien jis 
senolis, jau matosi amžiaus palikti pėdsakai. 
Prieš kelias savaites jis sugrįžo iš Prancūzijos, 
kur viešėjo kelerius metus. Pavargęs nuo poli- 
tinės įtampos, palaužtas asmeninio gyvenimo 
problemų (turi jauną žmoną, kurią vedė maž- 
daug prieš dešimt metų, bet ji prarado sveiką 
protą. Apgyvendino ją Berlyno pamišėlių na- 
muose, o pats augino aštuonerių metų sūne- 
lį) negrįžta į Vilnių, nes nebegali pakęsti to 
karščio, kuriame Vilnius verda, žada pasilikti 
Kaune arba apsigyventi kokiame kitame Vaka- 
rų Lietuvos mieste. Be senojo Romo, posėdyje 
dalyvavo: aš, Kairys, Semaška, Vaclovas Bir- 
žiška, Beliackinas??, Janulaitis, Žemaitis, Kace- 
lenbogenas ir Čepinskis. Kaip visada kalbėjo- 
mės apie naujus kandidatus, o vėliau aptarėme 
padėtį Vilniuje ir Seimo deklaracijos Vilniaus 
klausimu būtinybę. 

Hymanso projektas atmestas. Faktas įvyko. 
Ministrų taryba priėmė potvarkį jį atmesti. 


Teismui grasina bolševikai! Į Tribunolą iš Armijos teismo pateko labai daug 
bylų, susijusių su bolševikais. Jos iškeltos dėl bolševikų agitacijos Lietuvos teritori- 
joje ir jų, ko gero, tiek pat arba dar daugiau negu lenkams iškeltųjų. Šios bylos man 
labai nepatinka, nes esu iš principo prieš kovą su politinėmis srovėmis pasitelkus 
represijas, tad nepatiriu malonumo būdamas tokių represijų įrankiu. Baudžiamąjį 
persekiojimą pripažįstu tik tais atvejais, kai politinė revoliucinė veikla grindžia- 
ma prievarta. Tokiu atveju valstybė ir visuomenė turi teisę bei pagrindą savigynai 
panaudoti represiją, kuri taip pat yra viena iš prievartos formų. Lietuva, nors ir 
pasiskelbė demokratine Respublika, vis dar mąsto Rusijos, kuriai priklausė, abso- 
liučios politinės santvarkos šablonais. Tai ypač pastebima lietuvių inteligentų teisių 
suvokime, o kadangi šalyje galioja Baudžiamasis rusų kodeksas, tai palengvina se- 
nųjų metodų taikymą, nors jie ir nesutampa su demokratine respublikos santvar- 
ka. Nuolatinė karinė padėtis taip pat palengvina 


ėjimą šia kryptimi - tad požiūris į politines bylas i 
tiek milicijos ir administracijos, tiek teismo, mano T RI MITAS 


nuomone, yra labai ydingas. Nagrinėjant šias by- 
las Tribunole, dažniausiai mano nuomonė nuo 
kolegų skiriasi ir balsuoju kitaip nei jie. Taip pat 
neretai skelbiu votum separatum. Prieš dvi savai- 
tes ar savaitę Tribunolas nagrinėjo Sapazo ir kitų, 
išrinktų į Kauno miesto tarybą, bylą. Visi jie ko- 
munistinių pažiūrų. Nekyla abejonių, kad šios 
rinkiminės grupės komiteto atsišaukimuose nuo- 
latos buvo komunistiniai bolševikiniai šūkiai ir 
argumentai. Tad remiantis šiais ir kitais įkalčiais 
buvo iškeltas kaltinimas, kad šio rinkimo komi- 
teto nariai priklauso slaptai revoliucinei organi- 
zacijai ir agituoja už perversmą. Armijos teismas 
juos nuteisė. Tribunole aš su Janulaičiu pareiškė- 
me votum separatum ir manėme, kad juos reikia 
išteisinti, nes pirmininko Kriščiukaičio ir Armijos 
teismo teisėjų balsais Tribunolas jų kaltę pripaži- 
no. Janulaitis pareiškė votum separatum todėl, kad, 
jo nuomone, kaltė neįrodyta, o aš dar ir dėl to, jog 

Lietuvos prižmimas I Tasty Tahar, 


Karikatūra „Lietuvos priėmimas į tautų sąjungą“. 
Trimitas, 1921, gruodžio 3, nr. 47. 


manau, kad kelti politinius kaltinimus dėl legalios rinkiminės agitacijos yra rinki- 
minės laisvės nepaisymas ir pilietinių teisių pažeidimas. Taigi nuteistasis Sapazas 
pateikė „protestą“ prieš Tribunolo nuosprendį. Vienas „protesto“ egzempliorius 

buvo nusiųstas Respublikos Prezidentui, kitas - Tribunolui. Šiame „proteste“ jis 
Tribunolo nuosprendį vadina begėdišku ir grasina, kad „ateis laikas, kai liaudis 
parodys ką gali ir nesibodės padaryti atitinkamas išvadas“. Savaime aišku, Sapazo 
„protestą“ perdavėme prokurorui, kad šis jo autoriui iškeltų kaltinimą dėl Teismo 
įžeidimo. Komunistai grasina jau ne pirmą kartą. Būdavo ir konkretesnių grasini- 
mų, tačiau iki šiolei tik anonimiškų. 


1921 mety gruodžio 4 d. 
Sekmadienis 


Po pietų dalyvavau kasmetiniame visuotiniame Lietuvos teisininkų draugijos 
susirinkime, kuris vyko teismo posėdžių salėje. Pirmininkavo Tribunolo pirmi- 
ninkas ir kartu šios draugijos valdybos pirmininkas Kriščiukaitis. Lietuvos teisi- 
ninkų draugija įsteigta 1920 metais, bet per pusantrus gyvavimo metus ničnieko 
nenuveike. Draugijos nariai pasidalijo į keturias sekcijas. Jos tokios: teisėsaugos 
organizavimo sekcija, civilinės teisės sekcija, baudžiamosios teisės sekcija ir notarų 
sekcija, tačiau visos šios sekcijos gyvavo tik popieriuje. Valdyba, kuriai priklausė 
Kriščiukaitis, Janulaitis, Leonas, Stašinskis ir Noreika, - miegojo. Nuo 1920 metų 
lapkričio iki 1921 metų spalio nė karto nesusirinko. Valdybos veikla apsiribojo tei- 
sėsauga, ji savo darbo ne tik nebaigė, bet net ir nebaigė parengiamųjų užduočių. 
Per šios dienos posėdį labai aiškiai pasimatė valdybos neveiksnumas, sukėlęs narių 
nepasitenkinimą, vis dėlto daugelis narių yra ir patys kalti, nes nė vienam į galvą 
nešovė mintis, kad gali ką nors veikti savarankiškai, pavyzdžiui, burti valdybą ar 
imtis kokios kitos iniciatyvos. Kriščiukaitis šiandien pirmininkavo itin nerangiai. 
Prasidėjus diskusijai tik keli asmenys sureagavo į aptariamas problemas ir išsisky- 
rė karštesnėmis ir emocingomis mintimis, tai ypatingos reikšmės bylų tardytojas 
Toliušis"*, Apygardos teismo teisėjas Sugintas, Janulaitis, Karo ministerijos juris- 
konsultas Papečkys“ ir Armijos teismo teisėjas Landsbergis. Į susirinkimą atėjo 
tik keli asmenys: valdybos nariai Leonas ir Noreika, advokatas Tumėnas ir, atrodo, 
tai viskas. Iš viso buvo iki 20 narių. Buvo nutarta, kad teisininkų leidinį redaguos 


78. Toliušis Zigmas (1889-1971), teisininkas, advokatas. 

79. Papečkys Juozas (1890-1942), teisininkas, Lietuvos valstybės ir karo veikėjas, pulkininkas 
leitenantas. 1916 m. baigė teisės studijas Maskvos universitete. Mobilizuotas į kariuomenę, 1917 
m. baigė Maskvos Aleksejaus karo mokyklą, tarnavo pėstininkų pulke, Maskvos lietuvių trem- 
tinių komiteto juriskonsultas. Po 1917 m. bolševikų perversmo Rusijoje išvyko į Kaukazą. Nuo 
1919 m. mobilizuotas, kovojo generolo Antono Denikino baltojoje armijoje. 1919 m. grįžo į Lie- 
tuvą, Lietuvos kariuomenės savanoris. Paskirtas valstybės gynėjo padėjėju Kariuomenės teisme. 
Buvo valstybės kaltintojas lenkų sąmokslininkų (POW) byloje. 

Prošepanas arbūzą gavo 


„Litvinaite, mano dūšia, Jei tu mane pamylūsi, 
Aš ne šuva, neįkūsiu! Visą amžių mano būsi 


Karikatūra apie Lenkijos 
pretenzijų į Lietuvą 
žlugimą, atmetus 

P. Hymanso projektą. 


Trimitas, 1921, gruodžio 3, Bet ką reiškia 41 obuza? Prošepanas lupti vertas. 
nr. 48. Litvinsitė duod arbuza! Litvinalié tau ne A i 


šės „Ragučio“). 


ir leis draugija. Buvo iškeltas klausimas: ar tokį leidinį turėtų leisti Teisingumo 
ministerija ar Teisininkų draugija už ministerijos skirtas lėšas. Lėšų šiam leidiniui 
ministerija turi ir sutinka draugijai duoti subsidijų. Teisininkams skirtas leidinys 
būtinas jaunai Lietuvos valstybei, ypač jaunai ir daugeliu atžvilgių prastai dirban- 
čiai teisėsaugai, kartu jis pagyvins ir draugijos veiklą. Neišbuvau iki susirinkimo 
pabaigos. Kai buvo paskelbti valdybos rinkimai - išėjau. Nežinau, ką išrinko į val- 
dybą. Viliuosi, stiprius žmones, kurie į draugijos veiklą įpūs gyvybės. 


1921 metų gruodžio 5 d. 
Pirmadienis 


Ne visada užsimenu dienoraštyje apie savo straipsnius, parašytus dienraščiui Litwa. 
Rašinėju pasirinkęs „Rys“ slapyvardį. Neužsimenu, nes menkai vertinu šį savo 
epizodinį publicistinį darbą Litwoje. Nesu karštas leidinio gerbėjas, nes neretai jo 
tonas kalbant apie Lenkiją ir lenkus, nors ir suprantamas dėl vyraujančios kovos 
psichologijos, dėl tos kovos, mano manymu, kaltę tenka prisiimti Lenkijai, o ne lie- 

tuviams, vis dėlto mane erzina. Be to, leidinio įtaka ir skaitomumas yra minimalūs, 
tad ir išspausdinti straipsniai dažniausiai tėra aidas tyruose, todėl dirbti tokiame 

leidinyje ne itin malonu. Perdėm didelis nesuderinamumas tarp mano straipsniuo- 
se dėstomų vertybinių nuostatų ir leidinio veiklos. Retkarčiais rašau straipsnius į 

šį dienraštį, bet tik dėl to, kad Žemaitis labai atkakliai manęs prašo. Visus dienraš- 
tyje Litwa spausdinamus straipsnius kaupiu ir įtraukiu į savo publicistinių darbų 
rinkinį, kurį pradėjau vėl kaupti, kaip dariau anksčiau, prieš karą. Šis rinkinys, su- 
darytas iš įvairių leidinių iškarpų su mano straipsniais, suklijuotų specialiai tam 

skirtuose sąsiuviniuose, išliks, jeigu nedings dėl kokio nors įvykio, kaip kad dingo 

mano publicistikos palikimas, kauptas iki šiol. Čia rasis ne viena dalykiška mintis, 
galinti pasitarnauti tarpetninių mūsų krašto santykių kūrimui. Galbūt kada nors 

šis straipsnių rinkinys bus išleistas atskiru leidiniu. Ar tai įvyks dar man gyvam 

esant ir ar aš tai padarysiu - labai abejoju. Esu per daug vienišas. Dar pradėjau raši- 
neti į Liudviko Abramovičiaus Przegląd Wileński, tačiau dėl labai sudėtingo ir ilgai 
trunkančio susisiekimo su Vilniumi mano straipsniai į Przegląd patenka retai. Dar 
yra mano darbas apie politines Lietuvos partijas. Antrą jo dalį išsiunčiau Mykolui 
Biržiškai į Vilnių, bet dar nesulaukiau atsakymo ir nežinau, koks bus jos likimas. 
Kol nežinau, ar bus išleista, nerašau trečios dalies. 

Sužinojau įdomių dalykų apie Vilniaus žydų padėtį, į kurią jie pateko pradė- 
jus organizuoti rinkimus į Vilniaus seimą. Žydai, o ypač vilniečiai, pasisakė, kad 
Lietuva pritartų Hymanso projektui. Jiems nieko negali būti blogau už Lietuvos 
suskaldymą mažais atskirais gabaliukais. Nepriklausomybė, kuriai lietuviai skiria 
tiek daug dėmesio, žydams rūpi mažiau, jiems svarbu, kad Vilnius ir Kaunas išlai- 

kytų ryšį. O kad tarp sujungtos Lietuvos ir Lenkijos būtų tam tikri ryšiai, žydams 

naudinga. Vilniaus žydai, su kuriais lenkai ten labai koketuoja ir bet kokia kaina 

nori įtraukti į Seimo rinkimus, nes pats faktas, kad tokia svarbi tauta kaip žydai 

Vilniaus krašte dalyvaus rinkimuose, pasaulio akyse tam Seimui suteiks svarumo. 
Nebus galima sakyti, kad rinkimuose dalyvavo vien lenkai. Regis, žydai vis labiau 

linkę atsisakyti dar pernai skelbto Seimo rinkimų boikoto ir dalyvauti rinkimuose. 
Jie mato, kad laikina padėtis užsitęsė ad finitum““, pabaigos nesimato ir lietuviai 

nerodo noro eiti į kompromisus, kurie leistų įžvelgti kažkokias perspektyvas ir ga- 
lėtų leisti daryti kokius nors patiems naudingus sprendimus. Tokia žydų nuostata 

lietuvius erzina ir kelia nerimą, nors nestinga ir tokių, dažniausiai kairiųjų pažiūrų, 
kurių nuomone rinkimai ir pats Seimas — nebūtinai besąlygiškas blogis. Vis dėl- 
to didžioji lietuvių dauguma yra sunerimusi ir nepatenkinta, kad Vilniaus žydų 
žadėtas Seimo rinkimų boikotas gali ir neįvykti, nors viešai ir garsiai apie tai dar 
nekalba. Net ir Vilniaus sionistai turi vieną atšaką, linkusią dalyvauti rinkimuo- 
se; žydų demokratai ir socialistai dar aiškiau demonstruoja šią tendenciją. Žydai, 
savaime aišku, veikia labai atsargiai, taktiškai ir gudriai. Mainais už dalyvavimą 
rinkimuose jie iš lenkų reikalauja, kad žydų problemos būtų sprendžiamos pačioje 

Lenkijoje, na, ir greičiausiai - tuo bent jau aš neabejoju — reikalauja tam tikrų ga- 
rantijų iš lenkų federalistų (kaip tik federalistai daugiausiai dėmesio skiria žydams 

ir jų dalyvavimui Seimo rinkimuose) - pasisako prieš, kad Vilnių užimtų lenkai ir 
kad būtų palikta galimybė atstatyti Vilniaus ir Vakarų Lietuvos derinį. Kaip tik dėl 
to manau, kad Vilniaus žydai, nelengvu laiku patekę į Seimą, gali Lietuvai būti nau- 
dingi. Aišku, kovodami dėl dalyvavimo Vilniaus seimo rinkimuose puikiai sugeba 
veikti dviem frontais. Lenkams bando įrodyti, kad labai pasiaukos, jeigu dalyvaus 

Seimo rinkimuose, na, o lietuviams, kurie jų dalyvavimu rinkimuose piktinasi, aiš- 
kina, kad negali kitaip elgtis, nes bijo lenkų keršto, jei atsisakytų eiti į Seimą. Labai 
įdomi ir verčianti susimąstyti yra senojo Rozenbaumo*, Žydų tautinės lygos [Lie- 
tuvos žydų tautos tarybos. - Sudarytojas.) pirmininko ir Lietuvos deputato į Stei- 
80. Ad finitum (lot.) — iki begalės. - 

81. Rozenbaumas Simonas (Rozenbaum Šimšon; 1859-1934), teisininkas, Steigiamojo seimo 
narys, priklausė Žydų frakcijai, dirbo Redakcinėje ir Užsienio reikalų komisijose, 1920-1924 m. 
Lietuvos žydų tautos tarybos pirmininkas, sionistas. 1918 m. lapkričio 12 d. buvo kooptuotas į 
Lietuvos valstybės tarybą, 1918-1919 m. ėjo užsienio reikalų viceministro pareigas. 1919 m. buvo 
Lietuvos delegacijos prie Paryžiaus taikos konferencijos narys. Lietuvos Vilniaus krašto klausi- 
mu prancūzų kalba parengė memorandumą, kuris buvo išleistas atskiru leidiniu La Question 

Polono-Lituanienne Paryžiuje 1919 m. Nustatant rytines valstybės sienas stengėsi istoriškai ir 
teisiškai pagrįsti teritorines Lietuvos pretenzijas. Šiuo klausimu su Juozu Purickiu parengė dar 


vieną memorandumą. Surinkta etnografinė, istorinė, statistinė medžiaga išleista Les territoires 
Lituaniennes. Le Gouvernement de Grodno pavadinimu 1919 m. Paryžiuje. 

giamąjį seimą, kelionė į Varšuvą. Netrūksta sensacingų žinių, kad ši išvyka buvo 
organizuota ir suderinta su Lenkijos užsienio reikalų ministru Skirmuntu?*. Tačiau 
apie tai parašysiu, ko gero, jau kitą kartą. 


1921 metų gruodžio 6 d. 
Antradienis 


Olechnovičius dar kalinamas internuotųjų stovykloje. Nepaisant baltarusių iš Las- 
touskio vyriausybės pastangų, nepaisant Semaškos užtarimo, nepaisant Žemaičio 
intervencijos ir kelių kitų ministrų pažadų, jis nebuvo paleistas. Šiandien apie Olech- 
novičių kalbėjausi su Žemaičiu; jis pasakė, kad jo padėtis nėra tokia paprasta, kaip 
mums atrodė. Žemaitis asmeniškai pasidomėjo jo byla. Paaiškėjo, kad apie Olechno- 
vičiaus atvykimą Lietuvos policiją įspėjo dar prieš šiam atvykstant. Kaunui pranešė 
Vilniaus žvalgybininkai. Jie teigė, kad Olechnovičių išsiuntė vadinamoji lenkų de- 
fenzyva Vilniuje (pasižymėjęs II padalinys Vilniuje, jam vadovauja Marianas Kos- 
cialkovskis*. Jis kartu atsakingas už žvalgybos darbą ir politinę propagandą). Ati- 
tinkamos tarnybos sekti Olechnovičių pradėjo tada, kai jis peržengė demarkacijos 
liniją. Jos puikiai žinojo, kur jis nakvojo, pas ką lankėsi atvykęs į Kauną ir ką veikė. 
Tarnybos buvo įspėtos, kad Olechnovičius gruodžio 14 dieną turi grįžti į Vilnių, tad 
neskubėjo jo areštuoti ir laukė, kol jis gaus leidimą išvykti į Berlyną. Kai Olechno- 
vičius gavo leidimą, iškart suėmė. Kai milicija Olechnovičių suėmė, jis prisipažino, 
kad pastaruoju metu nuolatos užsukdavo į II Vilniaus skyrių. Tai darydavo maž- 
daug kas dvi savaites, matydavosi su vienu ryškiausių (pridursiu ir simpatiškiausių) 
II skyriaus politinių veikėjų - karininku Oleiničakovskiu“* ir Tšeciaku“ (pastarasis 
pabėgo iš Lietuvos į Vilnių ir tarnavo II skyriuje). Olechnovičius teigė, kad tiedu yra 
asmeniniai jo pažįstami ir kad iš II skyriaus gaudavo subsidijas baltarusių teatrui. 
Aš asmeniškai nenorėčiau patikėti, kad išties Olechnovičius į Kauną atvyko šnipi- 
neti, kad jis yra H skyriaus agentas - informatorius, nes jis man atrodo pernelyg 
silpnos politinės orientacijos. Vis dėlto sunku stebėtis, kad lietuviams jo atvykimas 
tokiomis aplinkybėmis pasirodė įtartinas ir kad jie stengiasi apsidrausti. Kita vertus, 
kas žino, kaip yra iš tikrųjų. Olechnovičius - palaidūnas, mėgsta išgerti, jam nuola- 
tos trūksta pinigų, nes nesugeba taupyti ir apskritai yra labiau lenkas nei baltarusis, 


82. Skirmuntas Konstantas (Skirmunt Konstanty; 1866-1949), lenkų politikas, diplomatas. Nuo 
1921 m. birželio 11 d. iki 1922 m. birželio 6 d. buvo Lenkijos užsienio reikalų ministras. 

83. Zyndram-Kościałkowski Marian. 

84. Oleiniczakowski. 

85. Trzeciak. Galbūt Trečiokas? 

tad natūraliai gali simpatizuoti lenkams. Ir apskritai šis karas labai pakenkė žmonių 
moralei, kad jau niekas nebestebina. Tad kas žino, kaip yra iš tiesų! 

Vakar užsiminiau apie senojo Rozenbaumo, vieno ryškiausių žydų politinių 
spekuliantų, „kelionę“ į Varšuvą. Rozenbaumas, buvęs advokatas Minske, įsisuko 
Lietuvoje nuo pat šalies susikūrimo pradžios ir gebėjo tapti itin reikšmingas - yra 
Lietuvos žydų tautinės tarybos pirmininkas, Steigiamojo seimo deputatas ir vie- 
nas iš patikimų Purickio patarėjų, persona grata% Užsienio reikalų ministerijoje. 
Jo „ekskursija“ į Varšuvą, kuri pasirodė esanti iš anksto suplanuota dėl politinių 
tikslų, lietuviams ir Ministrų tarybai tapo netikėta naujiena. Kauną nustebino Ro- 
zenbaumo atvykimas į Varšuvą sužinojus iš Varšuvos spaudos, kurioje buvo spaus- 
dinami interviu su Rozenbaumu, kalbėjusiu apie tarnybinę ar pusiau tarnybinę ke- 
lionės misiją. Sužinojęs tai Kaunas pasipiktino, nes Rozenbaumas Varšuvoje buvo 
sutiktas tarytum patikimas tarpininkas, kurį Lietuva siuntė ištirti padėties šalyje 
ir galimybių pasiekti lenkų ir lietuvių susitarimą. Varšuvoje Rozenbaumas dalyva- 
vo daugelyje susitikimų, kuriuos vainikavo pokalbis su užsienio reikalų ministru 
Skirmuntu. Lietuvių politinės jėgos, pakėlusios aliarmą reaguodamos į informaciją, 
paskelbtą Varšuvos spaudoje ir kituose šaltiniuose, užčiuopė siūlo galą ir atkapstė 
tam tikrus šios kelionės genezės elementus: paaiškėjo, kad Rozenbaumas iš anksto 
susisiekė su lenkų komendantu Karaliaučiuje, kuris tarpininkavo pranešant Skir- 
muntui apie Rozenbaumo kelionę. Prieš karą Rozenbaumas jau turėjo kontaktų 
su Skirmuntu. Lenkijos konsulatas Karaliaučiuje Skirmunto vardu išsiuntė Ro- 
zenbaumui kvietimą atvykti į Varšuvą. Šiomis dienomis Rozenbaumas jau grįžo į 
Kauną. Paaiškėjo, kad iš Varšuvos jis dar spėjo nuvykti į Vilnių. Lietuvos politinius 
sluoksnius ir aktyvią visuomenę labai sujaudino šie savavališki diplomatiniai seno 
politinio spekulianto veiksmai. 


1921 metų gruodžio 7 d. 
Trečiadienis 


Vis dėlto Olechnovičių paleido. Jis tvirtina, kad į Vilnių vyks tik pasiimti savo daik- 
tų ir dabartinės „žmonos“ - šokėjos Nižinskos*? - ir sugrįš visiems laikams į Kauną. 
Labai abejoju, ar po visų patirtų nuotykių jis išties apsisprendęs tokiam žingsniui. 
Atrodo, jo areštas ir visi įtarimai, kurie buvo pateikti, tėra Milicijos departamento 
ir jo direktoriaus Navako per didelio jtarumo ir stropumo vaisius. 


86. Persona grata (lot.) - žymus asmuo. 
87. Niżyńska. 

Šiandien atsitiktinai sužinojau, kad sekmadienį per visuotinį Teisininkų drau- 
gijos susirinkimą buvau išrinktas į draugijos valdybą. Į naujos tarybos sudėtį įeis: 
aš, Kriščiukaitis, Janulaitis, tardytojas Toliušis ir advokatas Noreika. Su didžiausiu 
malonumu imsiuos šio darbo. Pirmiausia reikia organizuoti teisės leidinio leidimą. 

Noriu dar pakalbėti apie Rozenbaumo aferą. Ministrų taryba, reaguodama į 
žinią apie Rozenbaumo kelionę į Varšuvą ir atsižvelgusi į komentarus, pasirodžiu- 
sius Varšuvos spaudoje apie išvykos pobūdį, pirmadienį jį išsikvietė į posėdį ir pa- 
reikalavo pasiaiškinti, papasakoti apie kelionės tikslus. Visa tai mums vakar per 
susitikimą Rytų Lietuvos reikalų komisijoje pasakojo Žemaitis, pats dalyvavęs Mi- 
nistrų tarybos posėdyje. Nors Ministrų taryba apie šią diplomatinę Rozenbaumo 
kelionę nieko nežinojo, paaiškėjo, kad ji nebuvo visiškai savavališka. Rozenbaumas 
išvyką buvo suderinęs su tam tikrais Vyriausybės žmonėmis. Su kokiais - Žemaitis, 
privalantis laikytis konfidencialumo, negalėjo pasakyti, tačiau kai kurias detales 
nesunku atspėti pačiam. Būtent, kad į šį reikalą įsivėlęs Purickis. Ministras žydų 
reikalams Soloveičikas, išklausęs Rozenbaumo paaiškinimo, pareiškė — ir paprašė 
pareiškimą įtraukti į protokolą, - kad Žydų tautinė taryba, reaguodama į šį Rozen- 
baumo žingsnį, pareikalaus jo atsistatydinimo iš pirmininko pareigų ir kad Žydų 
deputatų frakcija Seime, nenorinti solidarizuotis su Rozenbaumu, pareikalaus su- 
grąžinti deputato mandatą. Ministras pirmininkas Grinius, atsižvelgdamas į faktą, 
kad Ministrų tarybos posėdyje dalyvavo pašaliniai asmenys, neleido diskutuoti ir 
daryti išvadų, susijusių su Rozenbaumu. Jis pasakė, kad Ministrų taryba per kitą 
susirinkimą aptars Rozenbaumo poelgį. 

Rytų Lietuvos reikalų komisija dabar svarsto organizacinę problemą, kurią 
Ministrų taryboje iškėlė Soloveičikas. Kalbu apie Komisijos plėtrą, o tiksliau apie 
sukūrimą prie jos Rytų Lietuvos reikalų tarybos. Į šią tarybą įeitų visuomenės vei- 
kėjai, susipažinę su Vilniaus problema ir išmanantys Vilniaus krašte tvyrančius 
santykius. Turėtų būti po kelis įvairių tautybių — lietuvių, žydų, baltarusių, len- 
kų - atstovus. Tokia taryba privalėtų reguliariai rinktis į posėdžius ir išsakyti savo 
nuomonę visais lietuviškos politikos Vilniaus atžvilgiu aspektais, o komisija būtų 
vykdomasis tarybos organas. Galbūt prieš susirenkant parlamentui tokia taryba 
galėtų tapti surogatiniu organu, tokiu pat, kokia 1918 metais buvo taryba. Man at- 
rodo, kad mintis sukurti tarybą puiki. Didžiausia problema bus surasti lenkus, arba 
lenkų kultūros piliečius, kadangi dažniausiai tie lenkai, kurie aiškiai pasisako už 
Lietuvos valstybingumą, vadina save lenkų kultūros lietuviais (Daujotas, Daugėla, 
Milvydas, Bytautas“, Bilevičius), kurie galėtų priklausyti tarybai. Aišku, jos nariais 


88. Bytautas Stanislovas (Bitowt). 

gali tapti tik tie Lietuvos lenkai, kurie kategoriškai palaiko Lietuvos valstybingumą. 
Šiuo metu kartu su Žemaičiu esame pasinerę į tarybos organizavimą. Neabejojame, 
kad Daujotas“ ir Česlovas Milvydas turėtų būti jos nariai. Kol kas dar svarstome 
kitas kandidatūras. Daujotas kaip tik dabar vieši Kaune ir labai susidomėjo taryba. 
Kelis kartus buvo užsukęs pas mane ir Žemaitį pasikalbėti apie iniciatyvą. Dabar 
Kaune yra ir Dominykas Daugėla”, kurį šiandien suvedžiau su Žemaičiu. Kol kas 
dar nenuspręsta, ar Daugėla bus pakviestas į tarybą. Man buvo svarbu, kad Že- 
maitis su Daugėla susipažintų ir susigaudytų, koks tas žmogus. Daugėla gali būti 
labai pageidautinas taryboje arba organizuojant leidinį, apie kurį Žemaitis nuolatos 
mąsto norėdamas reformuoti Litwa ir perduoti ją į lenkų rankas. 9 valandą vakaro 
susitikome su Daugėla ir Žemaičiu „Versalio“ restorane. Vakarieniavome kabinete 
ir kartu kalbėjomės iki 11.30. Iš pradžių sunkiai sekėsi bendrauti, bet po kurio laiko 
jau gana lengvai kalbėjome. Daugėla elgėsi santūriai, tačiau vėliau man pasakė, kad 
Žemaitis paliko gerą įspūdį. 


1921 metų gruodžio 8 d. 
Ketvirtadienis 


Nuo 5 iki 8 valandos vakaro vyko Rytų Lietuvos reikalų komisijos susirinkimas, 
kuriame dalyvavo grupelė kviestinių asmenų. Susirinkome aptarti deklaraciją Vil- 
niaus krašto gyventojams, svarstėme, kokia forma ji turėtų būti pateikta: atsišauki- 
mo ar Seimo manifesto. Be komisijos narių, Žemaičio, Rozenbaumo jaunesniojo ir 
manęs, dalyvavo dar ministras baltarusių reikalams Semaška, ministras žydų reika- 
lams Soloveičikas, krikščionių demokratų lyderis ir vienas iš įtakingiausių Lietuvos 
žmonių — kunigas Vailokaitis“, baltarusis Golovinskis, esdekai Bielskis ir Janulai- 
tis. Susirinkimui pirmininkavo Janulaitis. Žemaičiui pasiūlius priimta dienotvarkė: 
aš perskaitysiu Seimo atsišaukimo (manifesto) į Vilniaus krašto gyventojus tekstą, 
paskui svarstysime deklaraciją ir kas ją turėtų pasirašyti - Vyriausybė ar Seimas, 
ir pagaliau koks turi būti šio akto turinys. Susirinkimas negalėjo nieko nutarti ar 
priimti, o tik išsakyti savo nuomonę, tiesą sakant, aptarti šią deklaraciją, kad disku- 
tuodama Rytų Lietuvos reikalų komisija galėtų susipažinti su Vilniaus krašto pro- 
blemas išmanančiais visuomenės veikėjais. Aš, Bielskis, Žemaitis ir, regis, Semaška 
pasisakėme, kad būtų palikta manifesto Seimo vardu forma. Prieš manifestą ir už 


89. Daujotas Jurgis (Dowiatt Jerzy; 1873-1924), dvarininkas, palaikė lietuvių tautinį judėjimą. 
90. Daugėla Dominykas (Dowgiałło Dominik; 1867-1931), Ukmergės apskrities Siesikų dvari- 
ninkas. 

91. Vailokaitis Justinas, kunigas. 

Seimo deklaraciją, analogišką Seimo deklaracijai Klaipėdos klausimu, pasisakė Vai- 
lokaitis. Soloveičiko nuomone, tai turėtų būti pirmiausia Vyriausybės deklaracija, 
galbūt dar ir Seimo. Jis teigė, kad, ko gero, kuriant deklaraciją neverta skubėti, kad 
nepasakytum to, ką tolesnė įvykių raida galėtų iš esmės pakeisti. Jis siūlė palaukti, 
kol paaiškės tam tikri faktai ir įvairių Vilniaus krašto tautų atstovų pozicija į Seimo 
rinkimus. Svarsteme, ar šią deklaraciją - manifestą — reikia susieti su Hymanso pro- 
jekto atmetimu, ar apie atmetimą vertėtų pranešti atskirai. Galbūt kaip tik susieti jį 
su protestu prieš Vilniaus okupantų valdžią ir Lenkijos seimo Varšuvoje Vilniaus 
krašte organizuojamus rinkimus. Trumpai pasitarę nutarėme: deklaracija dėl Vil- 
niaus krašto autonominių teisių galėtų būti susieta ir su pranešimu apie atsisakymą 
pritarti Hymanso projektui, tačiau atsišaukimas, skirtas Vilniaus krašto žmonėms, 
su atsakymu atmesti Hymanso projektą jokiu būdu negali būti siejamas. Jis gali būti 
siejamas tik su Lietuvos protestu prieš Varšuvos kišimąsi organizuojant Vilniaus 
seimo rinkimus. Taip atsakyta į Soloveičiko abejones, kad, Lietuvos seimui paskel- 
bus manifestą ir betarpišką kreipimąsi į liaudį, galėtų kilti tarptautinės komplikaci- 
jos ir pakenkti Lietuvai, nes Lietuvos ir Lenkijos ginčas yra viešas bei vyksta stebint 
tarptautinei auditorijai; tad tuoj pat pasigirstų kaltinimai, kad šalis yra nelojali ir 
kursto liaudį prieš egzistuojančią Vilniaus valdžią, kuri nors ir laikina, tačiau faktiš- 
kai egzistuoja. Pasak Bielskio, Lietuva galėtų ignoruoti tarptautinę Tautų Lygos or- 
ganizaciją, kurios klausyti nėra reikalo, juo labiau kad pati Tautų Lyga dažnai priima 
žinion įvykusius faktus ir nepaiso teisinių normų, galiojančių abiem besiginčijan- 
čioms pusėms. Tautų Lyga toleravo ir net sankcionavo nelegalią Želigovskio valdžią 
ir vienašališką Vilniaus okupacijos faktą. Bielskis kaip pavyzdį pateikė Rusijos vy- 

riausiojo vado manifestus, skirtus Austrijos liaudžiai, Belgijos karaliaus manifestą 
Belgijai, kai šią šalį okupavo Vokietija, ir karaliaus ar vyriausybės, o gal Serbijos 
seimo manifestą gyventojams, kai Serbiją okupavo Austrijos ir Vokietijos kariuo- 
menė Didžiojo karo metais, manė, kad į Lietuvos seimo atsišaukimą Vilniaus krašto 
liaudžiai gali būti, o gal net privalo būti, įtrauktas ir Lietuvos atsisakymas pasirašyti 
Hymanso projektą. Aš šiai minčiai nepritariau ir visi, neišskiriant ir paties Bielskio, 
su manimi sutiko. Savo argumentą pagrindžiau teisės išmanymu: taigi, kadangi Lie- 
tuva sutiko ginčą dėl Vilniaus krašto perkelti į tarptautinę areną, dalyvaujant Tautų 
Lygai ir atsisakant karo su Lenkija, būtų netikslinga prijungti neigiamą atsakymą 
del Hymanso kompromiso projekto su kokiu vienašališku manifestu, skirtu Vil- 
niaus krašto liaudžiai. Kadangi Lenkija paskelbė vienašališkus rinkimus į Vilniaus 
seimą, pirmoji nusižengė lojalumui ir Lietuva turi teisę prieš tokį Lenkijos žingsnį 
protestuoti ir paskelbti taip pat vienašališką protestą liaudžiai. Tokiomis sąlygomis 
Lietuvos niekas negali niekuo kaltinti. Pagaliau visi susirinkimo dalyviai sutiko, kad 
Vyriausybės kreipimasis į Seimą dėl deklaracijos Vilniaus krašto klausimu dėl Len- 
kijos organizuotų rinkimų į Vilniaus seimą ir seimo paskelbta rezoliucija tuo pačiu 
klausimu yra būtina ir turi būti įvykdyta kuo skubiau, nepaisant, ar dar atskirai bus 
paskelbtas Seimo manifestas Vilniaus krašto liaudžiai, ar ne. Diskutavome ir apie 
manifestą, ir jo turinį, tačiau apie tai parašysiu rytoj. 


1921 metų gruodžio 9 d. 
Penktadienis 


Kaip žadėjau, tęsiu pasakojimą apie vakar dienos susirinkimą. Visi sutiko, kad Vy- 
riausybė turėtų pateikti Seimui deklaraciją Vilniaus klausimu, o išeities taškas būtų 
protestas prieš Lenkijos (juos organizuoja ne tik „Vidurio Lietuvos“ valdžia) orga- 
nizuojamus rinkimus į Vilniaus seimą. Seimas turėtų priimti programos rezoliuci- 
ją, panašią į tą, kuri neseniai buvo priimta Klaipėdos klausimu, tai reiškia, kad joje 
turėtų būti patvirtintos autonomijos teisės Vilniaus kraštui, priklausančiam Lietu- 
vos Respublikai. Tai turėtų būti atlikta kuo skubiau ir labai aiškia forma. Daugiau 
ginčų kilo dėl atsišaukimo (manifesto) Seimo vardu. Dauguma susirinkimo daly- 
vių pasisakė, kad vis dėlto tai turėtų būti manifestas. Net ir Vailokaitis neprieštara- 
vo labai smarkiai. Sakė, kad manifesto naudą galės įvertinti tik tada, kai pamatys 
tekstą, kuris jį įtikins. Vis dėlto man susidarė įspūdis, kad Vailokaitis ir krikščio- 
nys demokratai apskritai prieštaraus Seimo atsišaukimui ir dėl to manifestas nebus 
paskelbtas. Jiems nepatinka pats faktas, kad manifeste kreipiamasi į liaudies masę, 
kuri gali būti pavojinga ir pakenkti sprendžiant šį ginčą pasitelkus kokių nors kom- 

promisų. Krikščionys demokratai, atrodo, labiau pasitiki spekuliacine politika ir 
aplinkybių žaidimais, tad bijo bet kokio kategoriško ėjimo. Pasak Vailokaičio, būtų 
tinkamas tik toks atsišaukimo ar manifesto tekstas, kuris nekviestų liaudies ko nors 
imtis, kuris nepataikautų liaudžiai ir nekalbėtų apie būsimą Vilniaus krašto teisę, 
nes apie tai bus rašoma specialioje deklaracijoje, kaip ir apie Lietuvos pažadus šiam 
kraštui, nes šią valandą liaudis jais gali ir nepatikėti. Jeigu taip nutiktų, Seimas ir 
Lietuva susikompromituotų. Jo manymu, labiau verta kalbėti apie prielaidas, ku- 
rias nulėmė istorijos raida ir nauda vietos gyventojams būti Vilniaus kraštui Lietu- 
vos sudėtyje. Žodžiu, Vailokaičio nuomone, Vilniaus krašto teisių deklaracija turė- 
tų būti išsakyta ne Seimo atsišaukime liaudžiai, o įtraukta į Seimo rezoliuciją, kuri 
yra teisinis ir apibrėžtas aktas. Na, o jeigu jau būtina skelbti atsišaukimą, tai jame 
turėtų būti tik dalykinių prielaidų, iš kurių liaudis pati nuspręstų ryšį su Lietuva, 
kuo tikslesnės formuluotės. Tuo tarpu įvairios proklamacijos ir atsišaukimai galėtų 
būti leidžiami partijų, grupių ir pan., tačiau ne Seimo. Soloveičikas atsišaukimą 
kritikavo - jam nepatiko mano projektas - ir nurodė, koks turėtų būti, jei turi būti 
išleistas. Taigi, pasak jo, išleisti atsišaukimą gali būti gera mintis, tačiau tik tada, 
jeigu jis nebūtų vienas, o tiesiogiai skirtas baltarusiams, žydams, Vilniaus lenkams 
ar tiems žmonėms, kurie save lenkais laiko. Tokius specifinius atsišaukimus gali 
išleisti ne Seimas. Kadangi Seimas negali išleisti jokio kitokio atsišaukimo, kaip 
tik vieną bendrą visam Vilniaus kraštui, ir viename atsišaukime negali kalbėti apie 
skirtingus dalykus, tad reikia išrinkti tai, kas labiausiai tinka grupei, kuria labiau- 
siai galima pasikliauti. Lietuviai gali mažiausiai pasitikėti Vilniaus krašto lenkais ir 
tais, kuriuos kausto kultūra, kalba ir Lenkijos įtaka, nes jie linksta prie Lenkijos ir 
jokie atsišaukimai jų neįtikins. Lietuva gali pasitikėti tik tikraisiais Vilniaus krašto 
lietuviais, žydais ir baltarusiais. O kas gali labiausiai žydus ir baltarusius traukti 
prie Lietuvos ir ką tokiame atsišaukime ar manifeste reikėtų labiausiai pabrėžti? 
Žydus domina personalinė kultūrinė autonomija, kurią Lietuva jiems užtikrina, o 
baltarusius, tikriau baltarusių valstietį, — radikali agrarinė reforma, atiduosianti 
valstiečiams dvarų žemes. Tuo tarpu savo projekte apie tautinę, kultūrinę, persona- 
linę autonomiją ir apie agrarinę reformą praktiškai nieko nerašau, todėl perskaičius 
mano projektą susidaro įspūdis, tarsi jis būtų skirtas vien Vilniaus krašto lenkams, 
kurie skatinami pritarti sąjungai su Lietuva. Ir tai, pasak Soloveičiko, yra silpnoji 
projekto pusė. Be to, Soloveičikas mano, kad toks atsišaukimas, kuriuo reiškiamas 
protestas prieš dabartinėmis sąlygomis organizuojamus rinkimus Vilniuje, negali 
neturėti Lietuvos santykio su tuo Seimu, kuris atsiras po rinkimų. Toks Seimas, 
pasak Soloveičiko, bus suklastotas. Ne tik liaudies valia išnaudojant persvarą, ko- 
kią šiandien turi Vilniaus krašte Lenkija, bet ir rinkimų procedūra bus klastojama 

techniškai. Lietuva šitai turėtų iš anksto numatyti ir atsišaukime pabrėžti, kad rin- 
kimai į šį Seimą, kad ir koks jis būtų, bus suklastoti. Reikia sudėti visus taškus ant 
„i“ ir kuo aiškiau, be jokių abejonių, kad vėliau nebūtų kalbama, jog štai rinkimų į 
Seimą rezultatai lėmė, kad Lietuva atrodo melavusi, kad žlugo jos viltys, siejamos 
su liaudies valia, ir formavo jos nuomonę. Netinkamas Seimo atsakymas gali dis- 
kredituoti ir atitverti liaudį didžiule nepasitikėjimo siena. Apie tolesnius diskusijos 
ginčus pakalbėsiu rytoj. 


1921 metų gruodžio 10 d. 
Šeštadienis 


Panašu, kad artimiausiu laiku kils jeigu ne dalinė kabineto krizė, tai bent jau atsi- 
statydins užsienio reikalų ministras Purickis. Jo kėdė kliba dėl Hymanso projekto, 
įvairių gandų ir atgarsių apie grupę žmonių, kuriai vadovauja Purickis ir kuri įsi- 
painiojusi į didžiulę prekių kontrabandą, vykdomą prisidengus diplomatine kurje- 
rių transporto neliečiamybe. Pastaruoju metu Purickį iš kėdės verčia skandalingas 
sulaikymas kontrabandos, kuri buvo vežama plombuotuose diplomatiniuose vago- 
nuose į Rusiją. Panašu, kad jau ir krikščionys demokratai nedrįsta dangstyti Puric- 
kio, o Ministrų taryboje kai kurie jo kolegos kategoriškai reikalauja atsistatydinti. 
Pateikia tai kaip ultimatumą. Jeigu Purickis žlugs, tai labai tikėtina, itin įdomu, 
kas perims jo portfelį. Rozenbaumo skandalas taip pat neprisidėjo prie Purickio 
pozicijų sustiprinimo. Tarp galimų kandidatų į Purickio vietą minimi Lietuvos di- 
plomatas Londone Naruševičius”, o neseniai pradėta kalbėti ir apie krikščionių 
demokratų kandidatą, Seimo deputatą kunigą Jurgutj*. Tautiniame esdekų sparne 
(Janulaitis, diplomatas Digrys**) pastebima tendencija kovoti su kunigų kandida- 
tūromis ir paveikti liaudininkus, norint juos palenkti į opozicijos pusę. Reikalas 
tas, kad šis sparnas nepasitiki Vyriausybe, kuri atmetė Hymanso projektą, ir įtaria, 
kad tai netikra, o vėliau šis projektas bus grąžintas svarstyti kokiais nors būdais, 
atsiradusiais dėl diplomatinių kombinacijų. Jie įsitikinę: vienas iš įtakingų veiks- 
nių, kuris veikia krikščionis demokratus taip, kad šie pritartų Hymanso projektui, 
yra Romos kurija ir todėl labiausiai baiminasi, kad kunigas užims Lietuvos Res- 


92. Naruševičius, Norus-Naruševičius Tadas. 

93. Jurgutis Vladas (1885-1966), kunigas, LKDP narys, nuo 1921 m. jos CK narys. 1922 m. iš par- 

Lito įstatymą, buvo paskirtas Lietuvos banko valdytoju ir pareigas ėjo iki 1929 m. 

publikos vyriausybės premjero postą:-Kunigo Jurgučio 
asmeniškai nepažįstu, tačiau girdėjau apie jį tik' gerus 
atsiliepimus. 

Tęsiu pasakojimą apie užvakar vykusį susirinki- 
mą. Apie debatus kalbu tiek daug ne todėl, kad tikėčiau, 
jog šio susirinkimo nuomonė gali turėti įtakos Seimo 
manifestui, skirtam Vilniaus krašto liaudžiai, nes esu 
praktiškai tikras, kad Seimas nesiryš šiam žingsniui 
(mano nuomone, toks žingsnis būtų labai pageidauti- 
nas Lietuvos pozicijai sustiprinti Vilniaus krašte), bet 
todėl, kad noriu apibūdinti sroves, išryškėjusias tame 
gana įdomiame pasikalbėjime. Taigi, po Soloveičiko, 
kurio pasakojimą trumpai aprašiau, ir vėl žodžio papra- 
šė Vailokaitis. Nors jis pats, rašiau anksčiau, nepritaria 
manifestui, tačiau oponavo Soloveičiko išvedžiojimams, 
kad būtina sudėlioti visus taškus ant „i“ dėl neigiamo 
Lietuvos santykio į sušaukiamą Seimą Vilniuje. Jis pa- 
brėžė: nors savaime aišku, Lietuva turėtų protestuoti 


galbūt prieš Lenkijos rengiamus rinkimus ir prieš įvy- 


1922 m. sausio 8 d. rinkimai į Vilniaus seimą. 


Agitacinis rinkimų plakatas „Nukalk savo kusių faktų politiką, kokią Lenkija bando forsuoti, ta- 
likimą! Balsuok į seimą sausio 8', faksimilė. čiau negalima iš anksto numatyti, kokį vaidmenį šis 
Iš Vyčio Ramanausko rinkinių. Litwa Środkowa: 3 - iais a f r s 

Vilniaus seimo rinkimų albumas. Seimas gali suvaidinti. Tam tikromis sąlygomis, kurių 


iš anksto negalima atmesti, šis Seimas gali pasirodyti 
būtent naudingiausia susitarimo ir sudėtingos problemos sprendimo priemonė. Bet 
kuriuo atveju pačioje visuomenėje yra srovių, kurios vis stipriau veiks žmonių są- 
monę jungtis prie Lietuvos, ir visai gali būti, kad tos srovės susiformuos Seime. Šią 
pagrindinę Vailokaičio mintį pratęsė Bielskis, o vėliau ir aš. Mano mintys siekia dar 
toliau nei Vailokaičio, bet gali būti, kad ir jo mintys toli siekia, nors apie tai kalbėti 
lietuviams šiandien, ko gero, dar ne laikas. Aš neatsisakau minties, kad tam tikri 
Vilniaus lenkų „krajovcų“ elementai, priklausantys federalistų stovyklai, o gal iš 
dalies ir Juzefas Pilsudskis orientuojasi į Seimą ir bandys jį vairuoti taip, kad šis už- 
kirstų kelią aneksijai ir sukurtų naują metodą Lietuvai suvienyti. Greičiausiai po- 
litinėse federalistų ir Pilsudskio projekcijose toks Lietuvos „suvienijimas“ siejamas 
su Lenkijos hegemonijos sąvoka. Vis dėlto negalima atmesti tikimybės, kad susivie- 
nijimo srovė — tegul tik ji konsoliduosis — laimės su Lenkijos hegemonijos veiksniu. 
Taip, šiandien Lietuva negali protestuoti prieš Vilniuje paskelbtus rinkimus, nors 

ir iš anksto, apsidrausdama neigti šį Seimą, jeigu jis pradės aneksijos akciją. Tačiau, 
kaip pabrėžiau savo prakalboje, nereikia spjauti į šulinį, iš kurio galbūt teks atsi- 
gerti vandens. Nepasakiau, kad gal intencijos, bent jau kai kurių šio Seimo kūrėjų 
(pirmiausia, ko gero, Aleksandro Meištovičiaus, paskui greičiausiai ir tokių žmonių 
kaip Vitoldas Abramovičius), nėra tokios blogos, kokias jas mato Kaune. Šitų min- 
čių neišsakiau, nes jos galėtų erzinti lietuvius, kurių nepasitikėjimas „Vidurio Lie- 
tuvos“ inscenizuotojais yra pernelyg didelis. Visgi pasakiau, kad protestuojant prieš 
intencijas sušaukti Vilniaus seimą ir prieš politines spekuliacijas, kurios ryškėja 
šiuose rinkimuose, negalima iš anksto, kaip negalima ir šiandien, pasmerkti patį 
Seimą, nes dar nežinome, koks jis bus. Nesutikau ir su Soloveičiko išvadomis, kad į 
atsišaukimą reikia įtraukti informaciją apie agrarinę reformą. Mano nuomone, at- 
sišaukimu siekiama ne to. Ne aukso kalnus Vilniaus krašto žmonėms reikia žadėti 
prisijungus prie Lietuvos, ne pažadais juos maitinti reikia [...]*. Kur kas svarbiau 
aiškiai pabrėžti ne reformas, nors ir itin tobulas, o žmonių teises, ypač politines. 
Svaresnis pasakymas, kad žmonės patys galės savarankiškai nuspręsti tai, ką pripa- 
žins esant tobula [...]>*. 


1921 metų gruodžio 1 d. 
Sekmadienis 


Sužinojau, kad Purickis jau atsistatydino. Paliko savo postą praradęs garbę ir gerą 
vardą, krito po skandalo dėl paprastos materialios spekuliacijos, neturinčios nieko 
bendra su politika. Užsienio reikalų ministro postas labai svarbus, ypač tokiomis 
sąlygomis, kuriose šiuo metu atsidūrė Lietuva. Na, o žmonės nesiliauja kalbėję apie 
kunigo Jurgučio kandidatūrą; ją, pasak jų, kelia krikščionys demokratai. Tačiau 
šiandien išgirdau ir kitą versiją, apie kitą kandidatą į Vyriausybės vadovo postą, 
man gana netikėtą — advokato Stasio Šilingo, neseniai kalinto Vilniuje, buvusio ta- 
rybos pirmininko, Smetonos įpėdinio šiame poste. Jeigu gandai pasitvirtintų, grei- 
čiausiai jo išrinkimui į Vyriausybės vadovo postą didžiausią įtaką turės faktas, kad 
Šilingas neseniai Vilniuje kalėjo kelis mėnesius. Sako, yra ir kita priežastis, kodėl 
Šilingo kandidatūra svarstoma. Jis yra nepartinis, o kadaise buvo radikalaus lietu- 
vių jaunimo lyderis, artimas Liaudininkų partijai. Karo metais kartu su Leonu ir 
kitais sukūrė inteligentiškai pažangią „Santaros“ partiją. Kaip „Santaros“ kandida- 
tas ir pateko į tarybą. Tačiau vėliau ryšius su „Santara“ nutraukė ir išėjo iš partijos 


95. Neįskaitomas žodžių junginys. 
96. Neįskaitomas žodis. 

dėl asmeninių priežasčių, kilusių dėl per daug ambicingo ir kategoriško jo būdo. 
Šilingas — geras oratorius, kalbama, kad visiškai neturi organizacinių sugebėjimų. 
Jis pasipūtęs savimyla, siekia valdžios ir besąlygiško paklusnumo. Iš išvaizdos atro- 
do kaip koks baisus padarėlis: mažutis, negražus, jam neauga barzda, ilgaplaukis 
(atsiprašau, atrodo, suklydau kalbėdamas apie barzdą, nes ką tik prisiminiau, kad 
užsiaugino barzdą ir ją nuolatos čiupinėja pirštais. Vis dėlto jo barzda labai varga- 
na ir negraži. Nesuteikia jam vyriško žavesio. Nežinau, kodėl apie jį galvodamas 
įsivaizduoju vyrą be barzdos, matyt, todėl, kad ant smakro vos keli plaukeliai sty- 
ro). Dar iš tarybos laikų Šilingas išlaikė artimus ryšius su šalies prezidentu Antanu 
Smetona ir užsienio reikalų ministru Voldemaru, šiandien į Seimą nepatekusios 
opozicijos lyderiais. Šioji opozicija atstovauja tai pačiai politinei užsienio politikos 
pakraipai kaip ir Seimo kraštutiniai kairieji, nors šių dviejų srovių vidaus politika 
absoliučiai skiriasi. Opozicija, nepaprastai aistringa ir išraiškinga, daug prisidėjo 
prie kombinacijų, susijusių su Hymanso projekto išaiškinimu, prie Vyriausybės 
krizės ir jos, ypač Purickio, diskreditavimo, taip padėdama jam pasišalinti iš pos- 
to. Vadovaujantis sluoksnis, krikščionys demokratai ir Sleževičius norėtų pritildyti 
opoziciją priartindami ją prie valdžios. Jie puikiai žino, kad šios opozicijos lyderiai, 
o ypač ambicingasis Voldemaras, labai ilgisi valdžios ir labiausiai įsiunta dėl to, kad 
jos neturi. Tačiau opozicija buvo itin ryški, o Smetonos ir Voldemaro vaidmuo itin 
aštrus, kad būtų galima juos įtraukti į ministrų kabinetą. Todėl nebloga išeitis ga- 
lėtų būti įtraukti jiems artimą žmogų, tačiau nepriklausantį jų partijai. Tad Šilingo 
paskyrimas, atrodo, būtų kontakto užmezgimas, kompromisų tiltas su dešiniųjų 
opozicija. Nurodau tokią galimybę dar ir todėl, kadangi krikščionys demokratai 
nelabai norėtų prisiimti visos atsakomybės už užsienio politiką šiais sudėtingais 
laikais ir skirti savo kandidatą. 

Šiandien su Žemaičiu ir Daujotu sudarėme sąrašą asmenų, iš kurių būtų suda- 
ryta Rytų Lietuvos reikalų taryba, kaip patariamasis ir taikinamasis Rytų Lietuvos 
reikalų komisijos organas. Mintis sudaryti tokią tarybą man atrodo itin vykusi. Šią 
tarybą sudarytų keturių pagrindinių tautinių kultūrinių grupių, analogiškų gyve- 
nančioms Vilniaus krašte, atstovai. Tai reiškia - lietuvių, lenkų (arba lenkų kultū- 
ros atstovų), baltarusių, žydų. Tie asmenys būtų ne rinkti ar deleguoti, o pakviesti. 
Santykis tarp šių keturių grupių būtų paritetinis - tarkim, po keturis asmenis. Su- 
planavome, kad iš lietuvių pakviesime Kairį (s-dekas), Joną Vileišį (liaudininkas), 
kunigą Vailokaitį (krikščionis demokratas) ir Smetoną („Pažanga“). Iš lenkų arba 
lenkų kultūros atstovų pasirinkome Jurgį Daujotą, grafą Aleksandrą Tiškevičių iš 

Kretingos”, Steponą Bilevičių?? ir ketvirtą, jeigu pavyktų, iš darbininkų arba ama- 
tininkų klasės. Iš baltarusių — vieną Ministerijos baltarusių reikalams atstovą, vie- 
ną iš Lastouskio vyriausybės, vieną iš eserų partijos ir vieną iš rusiškos Bojevo ir 
Korčavskio grupės, kuri dangstosi baltarusybe. Dėl žydų kandidatų neaišku, nes 
sunku jų rasti tiek tarp demokratų, kaip [...]** - nuspręsime su jais susisiekę. 


1921 metų gruodžio 12 d. 
Pirmadienis 


Be kunigo Jurgučio, Naruševičiaus ir Šilingo kandidatūrų, apie kurias jau užsimi- 
niau, į užsienio reikalų ministro postą šiandien girdėjau minint Galvanauską ir 
netgi Jonyną. Labai abejoju, kad pastarasis iš tiesų galėtų būti svarstomas kaip kan- 
didatas. Galvanausko, kuris jau priklauso Ministrų tarybai, skyrimas pirmiausia 
reikštų aiškią Hymanso projekto liniją, nes Galvanauskas atviriausiai iš visų pasi- 
sako už jo pasirašymą. Ir antra, tai rodytų, jog kabinetas yra apsisprendęs neleisti, 
kad įsivyrautų net dalinė krizė Purickiui atsistatydinus ir būtų tos pačios sudėties, 
be jokio naujo žmogaus. Tačiau plačiausiai minima kunigo Jurgučio kandidatūra. 
Žemaitis sukūrė savo projektą Steigiamojo seimo atsišaukimo (manifesto), skir- 
to Vilniaus krašto gyventojams. Šiandien jį garsiai perskaitė Rytų Lietuvos reikalų 
komisijoje. Jo projektas geras, o kai kuriais atžvilgiais man labiau patinka už ma- 
nąjį. Į jį įtraukta eilė svarbiausių problemų, be to, Žemaitis be galo taikliai parinko 
kreipinius į pavienes Vilniaus krašto gyventojų grupes - lenkus, arba kalbančius 
lenkiškai, baltarusius, žydus ir net rusus. Tie kreipiniai labai taktiški. Mažiau vykęs 


97. Tiškevičius Aleksandras (Tyszkiewicz Aleksandr; 1864-1945), dvarininkas, visuomenės 
veikėjas, lietuviškos spaudos gynėjas, mecenatas. Vedė 1887 m. Mariją Puslovskaitę. Turėjo 10 
vaikų. Baigęs karo tarnybą kartu su šeima apsigyveno Kretingos dvare, kurį paveldėjo iš tėvo. 
Spaudos draudimo laikotarpiu jis pasisakė už laisvą lietuvišką žodį, įrodinėjo rusinimo politi- 
kos neracionalumą. Prie dvaro veikė nelegali mokykla, kurioje dvariškių ir miestelėnų vaikai 
buvo mokomi rašto, lenkų, rusų, lietuvių kalbų, ruošiami pirmajai komunijai. 1919 m. grafas 
A. Tiškevičius buvo išrinktas pirmuoju Kretingos valsčiaus tarybos pirmininku. Puoselėjo tėvo 
kurtą dvaro sodybą, rekonstravo per gaisrą nukentėjusią vakarinę dvaro dalį. Buvo pertvarky- 
tas žiemos sodas, kuris išlaikė savo grožį ir nenustojo traukęs kretingiškių ir miesto svečių. Per 
žemės reformą Tiškevičių šeima neteko nemažos dalies savo žemių, o kartu ir daug pajamų. 
A. Tiškevičius nutarė plėsti palivarkines valdas, o pinigų investicijoms skolinosi iš valstybės. 
Nepaisydamas skolų ir didelių investicijų, grafas išlaikė į pensiją išėjusius dvaro tarnautojus ir 
tarnus, žemės ūkio darbuotojai iš grafo gaudavo didesnes algas nei kituose dvaruose. 

98. Bilevičius Steponas (Bielewicz, Billewicz), dvarininkas, orientavosi į lietuviškąją kultūrą. Jo 
dukterys buvo Joana Narutavičienė, Stanislovo Narutavičiaus žmona, ir Sofija Zubovienė, Vla- 
dimiro Zubovo žmona. 

99. Vienas žodis neįskaitomas. Gali būti, kad kalbama apie sionistus. 

man pasirodė Žemaičio projekte istorinis įvadas. Žemaitis mums-sakė, kad Minis- 
trų taryba pasisakė tik už deklaraciją, jos manymu, manifesto forma yra netinkama 
ir ne laiku. Ministras pirmininkas Grinius asmeniškai tokios deklaracijos projektą 
sukūrė, o Žemaitis, kuris jį skaitė, sakė, kad projektas sukurtas Griniaus stiliumi, 
jame daug sakinių be pabaigos, tarsi kapotų minčių fragmentų, tad tame tekste 
pasakyta labai nedaug. Šiandien Ministrų taryba per vakarinį posėdį svarstys Gri- 
niaus deklaracijos projektą. Kartu Ministrų tarybai bus pateikti mano ir Žemaičio 
projektai. Man atrodo, greičiausiai bus pritarta Griniaus deklaracijos projektui. Pa- 
sak Žemaičio, Seimas greičiausiai pasielgs taip, kaip kalbėjo Vailokaitis, tai reiškia, 
jeigu Vyriausybės deklaracija tenkins Seimą, jis apsiribos jai pritardamas. O jeigu 
deklaracija Seimo netenkins, tuomet atsiras poreikis asmeniškai pasisakyti Seimui 
pasirinkus deklaracijos ar net manifesto formą, jeigu bus atitinkamai suredaguo- 
tas pastarojo projektas. Žemaičio projektas turi tokią pat ydą kaip manasis — yra 
per ilgas. Prieš kelias dienas, kai leidau vakarą su Žemaičiu ir Dominyku Daugėla 
„Versalio“ restorano kabinete, kažkokiu reikalu užsukau trumpai į rūbinę. Tuo pat 
metu iš gatvės užėjo mergina ir pasuko prie durelių, pro kurias einama link slaptų 
laiptų, vedančių į viršų, link viešbučio. Tarp durų jos jau laukė budėtojas. Žinoda- 
mas viešbučių praktiką puikiai supratau, ką tai reiškia: mergina buvo užsakyta nu- 
merio svečiui. Mačiau ją tik akimirką - labai jauna, grakšti, gražios eisenos, labai 
skaisčios odos, o jos skruostai buvo įraudę nuo šalčio. Įėjusi stabtelėjo minutėlę prie 
atvirų restorano salės durų. Salėje sklido muzika ir scenoje koncertavo kažkoks 
greitai pasuko link durelių, skubėdama atlikti savo kūnišką pareigą, kam ir buvo 
išnuomota. Ji buvo guvi, gyvybingų judesių, graži iš pirmo žvilgsnio, viliojanti jau- 
nyste ir erzinanti paprastumu, su kokiu eina atsiduoti vyriškiems malonumams. 
Ji nebuvo panaši į tas liūdnas gatvės merginas, kurių kūnai per anksti nuvyto, o 
temperamentas dingo dėl per didelio vartojimo. Jos atrodo kaip iškamšos, o ne 
kaip moterys. Šioji mergina turėjo būti tas kąsnelis, kuris rezervuojamas gurma- 
nams ir žinovams, kurie moka, tačiau reikalauja geros prekės. Tuo viskas ir baigėsi, 
tačiau kartais, pats nesuprantu kodėl, kokia nors detalė, įspūdis, vienas iš daugelio 
paprastų ir eilinių, ima ir įstringa atminty, o vėliau neduoda ramybės ir vis grįžta 
prisiminimais. Taip ir šios merginos vaizdas - įprastas reiškinys viešbučių gyveni- 
me — paveikė mano vaizduotę ir nuolatos ši scena ir ši mergina tarsi koks vaiduoklis 
išdygsta man prieš akis, uždega vaizduotę karščiu, tarsi turėtų ką nors ypatinga. 
Vyriškas geismas — tarsi vulkanas, iš kurio veržiasi lava. 

1921 metų gruodžio 13 d. 
Antradienis 


Šiandien išgirdau dar apie vieną galimą kandidatą į užsienio reikalų ministro pos- 
tą — tai keisčiausia ir savotiškiausia kandidatūra. Buvo kalbama apie senąjį Rozen- 
baumą. Tikrai nemanau, kad toks paskyrimas įmanomas. Jau nekalbu, kaip keis- 
tai atrodytų toks užsienio reikalų ministras. Žydų sionistas katalikiškame krašte, 
kuriam vadovauja klerikalų dauguma. Pasitaiko įvairiausių keistenybių, tačiau 
neseniai paaiškėję faktai apie Rozenbaumo išvyką į Varšuvą ir po jos kilęs nepa- 
sitenkinimas, pasipiktinimas bei skubotas atsižegnojimas nuo Rozenbaumo tau- 
tiečių žydų iš Seimo žydų frakcijos ir Žydų tautinės tarybos, vien tai, ko gero, daro 
tokį paskyrimą šiuo metu neįmanomą. Girdėjau dar ir kitokią versiją, atseit labiau 
autentišką: kad ministras būtų Jurgutis, o Rozenbaumas viceministras. Man as- 
meniškai atrodo, jeigu Rozenbaumas gautų kokias aukštesnes pareigas, tai būtų 
aukščiausio laipsnio klaida. Ir ne dėl garsios jo ekskursijos į Varšuvą, ir ne todėl, 
kad jis buvo žlugusio ministro Purickio inspiratorius, o paprasčiausiai todėl, kad 
pirmiausia tai žmogus, kuris į politiką žiūri pro prekybininko akinius, ir, kaip žy- 
dui įprasta, jam nesvetimos spekuliacijos. Antroji priežastis ta, kad Rozenbaumas 
yra atklydėlis, su tikrąja Lietuva ir lietuvių visuomene neturintis nieko bendra. Ir 
pagaliau todėl, kad iš tikrųjų jį domina tik žydiški siekiai, o ne pati Nepriklauso- 
ma Lietuva. Labai viliuosi, kad Nepriklausoma Lietuva nekarūnuos savo politikos 
anoniminės žydų šalies politinėmis spekuliacijomis. Jeigu jau turi būti žydas vice- 
ministras, lai būna kuris nors kitas. 

Apie Purickio spekuliacijos mastus ir jo prekybą su Rusija, kuri vyko prisiden- 
gus diplomatine neliečiamybe ir naudojantis diplomatinėmis pažintimis, šiandien 
girdėjau iš mūsų prokuroro Kalvaičio; jis papasakojo skandalingas ir šlykščias de- 
tales. Teismo tyrimas pradėtas. Jam vadovauja jaunas ir energingas ypatingųjų bylų 
tyrėjas Toliušis. Greičiausiai iš to kils skandalingas teismo procesas, su kuriuo ir 
mes Tribunole turėsime reikalų. 

Šiandien baigiau rašyti ilgą straipsnį, pavadintą „Tautiniai santykiai Lietuvoje“** 
ir skirtą žydų žurnalui, kurį redaguoja Kacelenbogenas. 

Prieš pietus Tribunolo pirmininko kabinete pirmą kartą susirinko nauja Lie- 
tuvos teisininkų draugijos valdyba. Jos nariai - Kriščiukaitis, Janulaitis, Noreika, 
Toliušis ir aš. Pasiskirstėme užduotis ir pirmininku išrinkome Kriščiukaitį, vi- 
cepirmininku mane, sekretoriumi Noreiką, iždininku Toliušį ir bibliotekininku 
Janulaitj. Dėl specialaus teisės leidinio Kriščiukaitis turi nedelsiant susisiekti su 


100. Stosunki narodowe w Litwie. 

Teisingumo ministerija, kuri turėjo skirti subsidijas jo leidybai: Dar reikėjo išsiaiš- 
kinti ministerijos sąlygas. Atsakymą turime gauti iš Kriščiukaičio poryt, per kitą 
valdybos susirinkimą. Kai tai paaiškės, nedelsdami pradėsime organizuoti leidinio 
išleidimą. Dar prieš šventes turi įvykti Draugijos susirinkimas, kad išklausytume 
mokslinius referatus, kuriuos perskaitys Maćys'* ir Toliušis. Toliušis itin pabrėžia, 
jog referatai ir sistemingai organizuojamos diskusijos Draugijoje apie aktualiausias 
teisėsaugos problemas, organizacinius teismų reikalus, konstituciją, tarptautinius 
santykius būtinos tam, kad teisėsaugos draugijos nuomonė prigytų visuomenėje. 
Svarbu, kad būtų reaguojama į visus jaunos lietuvių šalies organizavimo poreikius. 
Toliušis yra drąsus ir gyvybingas žmogus. 


1921 metų gruodžio 14 d. 
Trečiadienis 


Iš kažkokio baltarusio Aponovičiaus arba Oponovičiaus, kuris prieš kelias dienas 
atvyko iš Vilniaus ir rytoj grįžta atgal, gavau žodinį Kraskovskio“* pranešimą, kad 
mūsų Sąjungos grupė Vilniuje vystosi gerai. Žinia mane labai nudžiugino, nes ši 
formacija man labai svarbi. Tai ryšių tarp įvairių tautybių, partijų ir politinių pa- 
kraipų krašte, priklausančių vienai liaudies ir humanistinių idealų srovei, palaiky- 
mo priemonė. Jai Lietuvoje skirta atlikti svarbią užduotį. Labai džiaugiuosi, kad 
Sąjungos veikla plečiasi. Vilniuje ji bus itin naudinga. Kad ji gyvuotų, reikalingi 
veiklūs žmonės ir svarbu, kad kiekviena grupė turėtų žmogų, kuris geba suburti 
kitus, turi organizacinių gebėjimų ir moka įkvėpti dvasingą turinį į formą. Kadan- 
gi tokio žmogaus, apie kurį kiti burtųsi, neturėjome, pernai ir šių metų pradžioje 
negalėjo atgimti Vilniaus grupė. Žmonių mums netrūksta, nes prieš karą mūsų 
Sąjungai priklausė šie vilniečiai: Mykolas Biržiška, dr. Sabadas'%, Antonis Lucke- 
vičius, Zaštautas“* (nežinau, ar jis priimtas į šiandienę mūsų grupę) ir kiti. Tačiau 
visi, nors ir ryžtingi, buvo užsiėmę savo veikla ir nė vienas nesiėmė su didžiuliu 
užsidegimu burti žmones darbui mūsų visuomenėje. Tik atvykus Kraskovskiui 
radosi proga atkurti Vilniaus grupę. Kraskovskis yra grupės entuziastas, kupinas 


101. Mačys Vladas (1867-1936), teisininkas, lietuvių tautinio judėjimo dalyvis, Steigiamojo sei- 
mo rinkimų komisijos narys. 

102. Kraskovskis Ivanas (Kraskoūski Ivan; 1880-1955), baltarusių visuomenės ir politikos veikė- 
jas. Kartu su M. Rėmeriu veikė masonų ložėse Vilniuje ir Kaune. 

103. Šabadas Cemakas (Shabad Cemach). 

104. Zaštautas Aleksandras (Zasztowt Aleksandr). 

noro ir ryžto dirbti vardan jos skleidžiamų idėjų. Mane labai džiugina ir tas faktas, 
kad čia, Kaune, 1920 metais mūsų atkurta pirmoji Sąjungos grupė, kuri pirmaisiais 
gyvavimo metais vos vos vegetavo, pastaruoju metu įgavo gyvybės ir jau juntami 
jos darbo vaisiai. Dar pavasarį abejojau, ar Sąjunga išliks, nes bevaisiai atrodė ban- 
dymai įpūsti jai gyvybės. Tačiau štai dabar Kauno grupė veikia taip, kad galime 
patys sukurti antrą grupę. Tad netrukus mūsų Sąjunga turės tris grupes - vieną 
Vilniuje ir dvi Kaune. 

Vakare gavau Jonyno persiųstą paketą su laiškais iš Vilniaus. Kaip paprastai 
paketas su laiškais mėnesį gulėjo pas [...]"5 Jonyną. Jame buvo kelių mėnesių senu- 
mo Liusės Roškovskos iš Lomžos laiškai, taip pat laiškai nuo Henrysiaus Volovi- 
čiaus, Mykolo Pesliako'““, Aleksandro Rudoinskio'?. Buvo ten ir man įdomiausias 
Mykolo Biržiškos laiškas, rašytas pirmomis lapkričio dienomis. Biržiška rašo, kad 
gavo mano antrą rankraščio dalį apie Lietuvos politines partijas, ten yra skyriai 
apie krikščionis demokratus, „Santara“ ir socialistus liaudininkus. Jis patvirtina 
tai, ką rašė anksčiau, kad šis darbas po to, kai bus išspausdintas Vilniaus naujieno- 
se“, bus išleistas atskira knyga, pavadinta taip, kaip aš pageidauju - Nepriklauso- 
ma Lietuva”. Tačiau knygos formatas bus nedidelis, nes būtina išleisti tokį, į kurį 
galima perkelti mano darbus iš laikraščio. Tad ne tik plotis, bet ir ilgis bus nedi- 
delis. Biržiška paskaičiavo: knyga bus 300 spaudos puslapių (man atrodo, kad jis 
klysta, nes jeigu toks mažas knygos formatas, tai joje turi būti daugiau puslapių). 
Kadangi knygos formatas bus nedidelis, Biržiška siūlo išleisti ją 2 tomais. Tai iš 
tiesų geriau, nes vienas tomas, išleistas tokiu formatu, atrodytų beprotiškai didelis. 
Kita vertus, knyga, suskaldyta į du tomus, geriau, nes pirmą tomą galima išleisti 
tuoj pat, net nelaukiant, kol baigsiu šį darbą, kurio viso net neturiu rankraštyje. 
Biržiška siūlo, kad į pirmą dalį arba tomą būtų įtraukta pradžia iki „Santaros“ im- 
tinai. Antrame tome būtų liaudininkai ir likusi dalis. Labai laukiu šios knygos ir 
džiaugiuosi jos išleidimu. 


105. Neįskaitomas žodis. 
106. Piešlak Michal. 

107. Rudoiński Aleksander. 
108. Nowiny Wileńskie. 
109. Litwa Niepodległa. 

1921 metų gruodžio 15 d. 
Ketvirtadienis 


Šiandien sukviečiau mūsų Glaudžios sąjungos susirinkimą, tačiau diena klostėsi 
kažkaip nesėkmingai, nes buvo paskelbta, kad rytoj Seimui svarstyti bus įteikta 
Vyriausybės deklaracija Vilniaus krašto klausimu ir visos Seimo frakcijos karštli- 
giškai dirba su Seimo rezoliucijos tekstu, kuriam Seimas vienbalsiai pritartų. Tai 
nelengva užduotis, kadangi reikia atsižvelgti į įvairias tendencijas ir jas suderinti. 
Iš principo atrodo, kad krikščionys demokratai šia rezoliucija nori pasakyti kuo 
mažiau arba bent jau nesudėlioti visų taškų ant „i“. Kitose grupėse ryškėja įvairūs 
siekiai. Pasigirdo ir tokių nuomonių, kad rezoliuciją reikia priartinti prie manifesto 
formos, suteikiant jai paprastumo, kad lengvai suprastų Vilniaus liaudies masės. 
Vienu žodžiu, visą šios dienos popietę ir vakarą vyksta frakcijų ir tarpfrakciniai 
susirinkimai. Todėl mūsų Sąjungos nariai, kurie kartu yra ir Seimo deputatai, ne- 
atvyko į mūsų susirinkimą. Tačiau kai kurių iš jų nėra ir dėl kitų priežasčių (ligos, 
išvykos, laiko stokos). Kadangi jiems nesant nesusirinko kvorumas, nevyko ir po- 
sėdis. Į posėdį atėjome tik penkiese: aš, Semaška, senasis Romas"“ - jau labai aiškiai 
matyti jo senatvinis proto aptemimas - Žemaitis ir Kacelenbogenas. Vis dėlto vieną 
veiksmą atlikome: įvykdėme tik savo patvirtintas nutartis, o tiksliau, priėmėme į 
mūsų narių draugiją Purėną. Jis apsiėmė per Kalėdas išversti mano rašyto statuto 
projektą į lietuvių kalbą, kurį parašiau lenkiškai. 

Kacelenbogenas norėtų iškelti mūsų Sąjungos moralinio bendravimo, remiantis 
idealistinio žmogaus kulto ir žmonių brolybės prielaida, momentą. Iš principo tai 
pagrindinė mūsų Sąjungos užduotis, bet praktiškai dominuoja politinio kontakto 
veiksniai ir einamieji politiniai klausimai. Tokioje grupėje kaip mūsų ir tokio visuo- 
tinio visuomenės susikaupimo laikais politikos persvara prieš humanizmą supran- 
tama. Dauguma mūsų narių yra veiklūs politikai, neretai partijos lyderiai arba vie- 
nokios ar kitokios politinės veiklos lyderiai. Jie gyvena politikos sferoje, tad politikos 
pradą nešioja savyje ir visur juo dalijasi. Kadangi mūsų Sąjunga negali nematyti 
aktualių politinių problemų, tad politika užpildo mūsų posėdžius, neretai išstum- 
dama iš Sąjungos idealistinį brolybės kultą, kuris turėtų tarpti mums bendraujant. 
Tai vis ryškiau matyti, nes, pavyzdžiui, plėtojasi šaltesni santykiai ir sumažėjo pa- 
sitikėjimas mūsų nariais (Sleževičius, Bortkevičienė), kurie šiuo politiniu laikotar- 
piu linksta prie kitokių veiklos metodų nei didžioji mūsų Sąjungos dauguma. Bet 
kuriuo atveju vieną iš posėdžių po švenčių skirsiu Kacelenbogeno referatui, kad jis 
galėtų pakalbėti apie tai ir pasistengti iškelti humanitarinį pradą aukščiau politikos. 


110. Romas Jurgis, Gerasimas (Romm Jerzy). 

1921 metų gruodžio 16 d. 
Penktadienis 


Kol kas nežinau, kaip šiandien pasibaigė Seimo posėdis, per kurį turėjo ministras pir- 
mininkas dr. Grinius perskaityti iškilmingą Vyriausybės deklaraciją Vilniaus klausimu. 

Kol kas nežinau, kokie buvo frakcijų lyderių pranešimai, ar Seimas patvirtino 
rezoliuciją. Jeigu taip, tai koks jos turinys? Ar pritarė Vyriausybės deklaracijai, ar 
patvirtino savo deklaraciją arba atsišaukimą? O gal atidėjo rezoliucijos klausimą 
iki kito posėdžio... Jau vakar Seimo frakcijos turėjo tarp savęs susitarti, nes visos 
laikėsi bendros nuomonės, kad šiuo klausimu Seimas turi balsuoti vieningai. Ta- 
čiau kaip vakar vyko pasitarimas tarp frakcijų ~ nieko negirdėjau. Ryte Žemaitis 
mane telefonu kvietė atvykti į Seimą ir dalyvauti pasitarime, nes galbūt paskuti- 
niu momentu dar ką nors teks pakeisti, paaiškinti. Ten nenuėjau, nes nenoriu, kad 
mano pavardė būtų minima toje užkulisių veikloje, kuri iš tiesų yra jau tik Seimo 
rankose. Dalyvavau parengiamuosiuose darbuose ir tai, ką maniau esant tinkama — 
jau pasakiau ir į tai dėmesį atkreipiau, o daugiau nesikišiu. Nenoriu prisiimti atsa- 
komybės už tai, ką įvykdys Seimas. Žemaitis, savaime aišku, dirba ir prižiūri, kad 
šis reikalas būtų padarytas iki galo, tačiau mano vaidmuo yra kitoks. Nesu taip, 
kaip Žemaitis, atsakingas Vilniaus politikos vadovas, esu tik vienas iš Rytų Lie- 
tuvos reikalų komisijos narių, greičiau ekspertas ir patarėjas nei veiklioji grandis. 
Norėčiau šį vaidmenį ir tęsti. 

Mažiau nei po savaitės išvykstu švenčių į Bagdoniškį. Ilgokai galėsiu ten pailsė- 
ti — net iki sausio 10 dienos. Janulaitis visam švenčių laikotarpiui išvyko į Berlyną 
mokslinėms studijoms archyve. Tad per Tribunolo posėdžius, kurie vyks iki šven- 
čių ir greičiausiai dar kelis pirmus posėdžius po Naujųjų metų, man pačiam teks 
pristatyti bylas ir skelbti nuosprendžius. Dabar apskritai Tribunole yra daugiau 
darbo, nei buvo rudens pradžioje. Pas mus patenka vis daugiau Apygardos teismo 
kasacinių bylų - tiek civilinių, tiek baudžiamųjų. Tad šiuo metu dirbu Tribunole 
kasdien iki pietų - maždaug iki trečios valandos. Gal netrukus Tribunolas nenagri- 
nės apeliacinių Armijos teismo bylų. Politinės bylos - vienos nemaloniausių. Armi- 
jos teismo iniciatyva gimė įstatymo projektas dėl apeliacinės tvarkos panaikinimo 
šiai bylų kategorijai ir siūloma palikti vieną šio teismo nuosprendžių apskundimo 
būdą - kasacinį. Tokį įstatymo pakeitimą mums, Tribunolo teisėjams, pristatė 
teisingumo ministras ir prašė pasakyti savo nuomonę šia tema. Visi trys teisėjai — 
Kriščiukaitis, Janulaitis ir aš, nors ir vedini skirtingų motyvų - pasisakėme už ape- 
liacinės tvarkos panaikinimą. Aš savo nuomonę pagrindžiau taip: kadangi įstaty- 
mų leidėjas nusprendė, kad taip reikia — tai, mano nuomone, yra klaida - išimti tam 

tikrą bylų kategoriją (dėl politinių nusikaltimų) iš visuotinių teismų ir perduoti jas 
Armijos teismui, tai yra išimtiniam teismui, tai neturėtų jis jų II instancijoje siųs- 
ti į Tribunolą, bandydamas sustiprinti Tribunolo teisėjų sudėtį vienu karo teismo 
teisėju ir suteikti Tribunolui taip pat kokią nepaprastą kategoriją: pirmia, šito tiks- 
lo pasiekti neįmanoma, nes Tribunolas, net ir papildytas „militarizuotu“ asmeniu, 
nepakeis savo tikrosios prigimties ir nepersiims kažkokia ypatinga karo „dvasia“. 
Antra, tai yra Tribunolo garbės pažeminimas, kadangi jis įtraukiamas į ypatingų 
teismų sistemą ir tampa vienu iš jo organų. Aš pasisakiau pirmiausia ir principin- 
gai už tai, kad būtų panaikinti ypatingi teismai politinėms byloms, o jeigu įstaty- 
mų leidėjai šiai minčiai nepritars - bent jau kad būtų panaikinta apeliacinė tvarka 
šioms Armijos teismo byloms, patekusioms į Tribunolą. Kartu griežtai pasisakiau, 
kad į Tribunolo teisėjų sudėtį nebūtų įtrauktas karo teisėjas toms byloms, kurios iš 
Armijos teismo patenka apeliacine arba kasacine tvarka. Pastarąją mano nuomonę 
palaikė ir Kriščiukaitis, kurį aš įtikinau. Tribunolo prokuroras Kalvaitis, pasitaręs 
su ministru Karobliu, pasisakė, kuo aš labai džiaugiuosi, taip pat už tai, kad poli- 
tinės bylos būtų nagrinėjamos visuotiniuose teismuose — ir greičiausiai šią poziciją 
jis gins. Nors Seime Karoblis pasakė, kad su Kalvaičiu pasielgė taip ne tiek dėl to, 
kad tokie jų principai, o daugiau dėl nepasitikėjimo Armijos teismo pirmininku ir 
teisėjais — bet jau tiek to. Tuo tarpu Janulaitis, didžiulis Armijos teismo gerbėjas, 
palaiko nuomonę, kad šios bylos turi būti nagrinėjamos tame teisme. 


1921 metų gruodžio 17 d. 
Šeštadienis 


Vakar gavau laišką, rašytą Sofijos (Eugenijaus) Romerienės iš Tytuvėnų"". Jau anks- 
čiau man yra rašiusi, kad mano ex žmona Regina ruošiasi išsikelti iš Tytuvėnų į 
Lenkijos demarkacinę pusę ir apsigyventi Gardine, o mūsų dukrą Cesią planuoja 
išleisti mokytis į Brigitiečių vienuolyną. Dabar Sofija rašo, kad Regina su dukra 
(greičiausiai ir su prancūze panele Claris Courtot) jau išvyko. Nesistebiu Reginos 
pasirinkimu, nes ji turi mūrinį namą (seną istorinį mūrinį Romerių namą, kitaip 
vadinamą „Romerių būda“, esantį prie anksčiau vadinamos Savičiaus, o vėliau 
Bokšto gatvės) Vilniuje ir didelį dvarą Lunoje ant Nemuno prie Gardino. Stebėjausi, 
kad ji gyvena išsinuomotame name gilioj provincijoj, nors visiškai nėra jausmais 
susijusi su Lietuva. Nors ir nesu vienuolių mokyklų šalininkas, manau, Cesiai bus 


111. Kalbama apie Sofiją Romerienę-Dembovskytę (Dembowska Romerowa Zosia; 1885-1972), 
tapytoją, Tytuvėnų dvaro savininko Eugenijaus Romerio (Romer Eugeniusz) žmoną. 

geriau mokytis vienuolyne, nei augti po kvailos motinos ir isteriškos prancūzės 
sparneliu. Su jomis mano dukra nieko neiśmokty, taip ir liktų be jokio išsilavinimo, 
o jos charakteris sugestų, jeigu būtų tokių moterų apsupta. O, Cesia, tu mano du- 
kra, mano vienintele! Ar aš tave dar pamatysiu, kokią ir kada? Ar būsime giminingi 
dvasiškai taip, kaip giminingi esame per kraują? Esu užsiėmęs einamaisiais reika- 
lais, įtrauktas kasdienių rūpesčių ir nejaučiu tavęs, nepažįstu. Tačiau nuolatos tavęs 
ilgiuosi, kaip jūreivis išplaukęs į atvirą jūrą ilgisi kranto. Ar atplauksiu iki jo ir kokį 
uostą rasiu? O, mano Cesia! Mokykis ir auk, vaikeli, nežinodama, kad turi tėvą, 
kuris tave myli ir laimina. Cesios atidavimas į Brigitiečių vienuolyną Gardine kelia 
man dar vieną viltį. Jeigu mano senoji geroji panelė Vilhelmina Koscialkovska““, 
gyvenanti Gardine, nemirė, pasinaudojęs jos palankumu galbūt galėsiu susisiekti 
su ja ir per ją perduoti Cesiai pirmą laišką nuo tėvo bei gauti pirmą atsakymą nuo 
dukros. Ponia Vilhelmina Koscialkovska yra artima Reginos giminaitė, pusseserė 
ir draugė jos mirusios motinos, tad ir Cesios giminaitė. Bandysiu įgyvendinti šią 
mintį. Juk neturiu jokių blogų ketinimų. Kuo galiu pakenkti Reginai, jeigu susi- 
sieksiu su dukra, kuri yra tiek jos, tiek mano! Ši piktoji moteris neleidžia man pasi- 
naudoti tėvo teise ir naudojasi tuo, kad dukra gyvena su ja. 

Atrodo, Seimas vakar neposėdžiavo ir nesvarstė Vyriausybės deklaracijos Vil- 
niaus klausimu, kurią perskaitė Grinius, arba tiesiog nepriėmė dar jokio nutarimo. 
Kadangi šiandien buvau teismo posėdyje Tribunole, neturėjau galimybės sužinoti 
daugiau Seimo naujienų. Vyriausybės deklaracija, kurią perskaitė Grinius, šiandien 
jau išspausdinta laikraščiuose. Jos turinys nėra toks blogas. Pasakyčiau tik viena: 

1922 m. sausio 8 d. LISTE wYBOŁCÓW. 


rinkimai j Vilniaus seimą. 
Kvietimas registruotis 
įrinkimus iki 1921 m. 

gruodžio 20 d., faksimilė. 

Iš Vyčio Ramanausko rinki- 

niy. Litwa Środkowa: Vilniaus 

seimo rinkimų albumas. — 


112. Kościałkowska Wilhelmina. 

Vokiečių knygyno atvirukas „Kaunas. Vytauto 
bažnyčia“ (dail. E. Kobe). 

Reprodukcija iš Miškinis A., Morkūnas K. Kauno atvirukai 
1918-1940. Katalogas. Vilnius: Lietuvos nacionalinis muziejus, 


2001, p. 57. 


vienoje pastraipoje apie šiuo metu sušaukiamą Vilniaus seimą rašoma taip: „Tokie 
rinkimai ir pats Seimas, jeigu net ir būtų išrinktas, negali būti Lietuvos Respublikos 


pripažintas“ Neneigiu, kad Lietuva negali pripažinti šių rinkimų ir turi protestuoti 


prieš juos ir ypač prieš intenciją tų, kurie juos organizuoja. Tačiau iš ankšto smerkti 


Seimą, kurio dar nėra ir kuris neaišku dar koks bus - manau, nereikalingas faktų 


paankstinimas. Tokiu būdu Lietuva tarsi iš anksto prieš save nuteikia ir atstumia 


tuos, kurie gali atsirasti tame Seime. Atrodo, beveik 90 iš 100 tikėtina, kad šis Sei- 


mas nusigręš nuo Lietuvos ir atsisuks į Lenkiją. Neturiu optimistinių iliuzijų, tačiau 


negaliu atmesti ir kitokios kombinacijos. Tad kam spjauti į šulinį, iš kurio gali tekti 


patiems gerti! Deklaracijoje yra ir kitokių klaidų, tačiau iš esmės ji nėra bloga. 


1921 metų gruodžio 18 d. 
Sekmadienis 


Po ilgai trunkančio sauso šalčio vakar pra- 
sidėjo pūga, o šiandien jau atolydis. Susidarė 
plikledis ir sliduma tokia, kad iš Žaliakalnio, 
kuriame gyvenu, patekti į miestą nepargriu- 
vus praktiškai neįmanoma. Reikėtų akroba- 
tinių sugebėjimų, kurių aš neturiu. Tad šian- 
dien nedrįsau eiti į miestą, nes apledėjusių 
kelių baimė yra mano silpnoji pusė. Rytą pa- 
bandžiau išeiti iš namų, tačiau vos išlindau 
pro vartelius ir pati mintis nusileisti į Kauno 
senamiestį mane sukaustė. Grįžau namo kuo 
greičiau. Taigi visą dieną praleidau namie. 
Pasiunčiau vargšę Jadzę, kuri yra drąsesnė 
už mane ir privalo mano paliepimus vykdyti, 
nes yra tarnaitė, sutvarkyti kelis reikalus, o 
aš padirbėjau su nuosprendžiais. 

Šiandien iš Bagdoniškio turėtų atvykti 
Marynia'». Čia jai reikia sutvarkyti du reika- 
lus: gauti leidimą parduoti „Plytinę“ ir gauti 
leidimą važiuoti į Vilnių. Tikiuosi, leidimą 
vykti į Vilnių ji gaus, tačiau abejoju, kad gaus 


113. Rómerienć Marija (Rómer Maria), Marynia, Mykolo sesuo. 

leidimą parduoti, arba bent jau ne per tokį trumpą laiką, kaip ji tikisi. Nusiunčiau 
Jadzę pasitikti Marynios į traukinių stotį, o pats laukiu jų namie. Vargšelė Jadzė! 
Eiti tamsoje tokiu slidžiu keliu yra tikra kančia. Ši mergina taip prisirišusi prie 
Marynios, kad su didžiausiu džiaugsmu išbėgo jos pasitikti. Tačiau Jadzė grįžo vie- 
na - Marynia neatvažiavo. 

Štai ir dar vienas dienoraščio tomas baigtas. 

Žas XXIX: 


WU Rómerio Dienoraščio 29 tomo titulinio lapo faksimilė. 
Lietuvos mokslų a ao s Vrublevskiy biblioteka, f. 138-2255. 


MYKOLAS ROMERIS 


DIENORAŠTIS 


XXIX TOMAS 
1921 METŲ GRUODŽIO 19-0JI- 
1922 METŲ BIRŽELIO 15-0JI 


1921 mety gruodžio 19 d. 
Pirmadienis 


Tik šiandien sužinojau, kad Vyriausybės deklaracijai Vilniaus klausimu Seimas 
pritarė ir patvirtino ją be jokių išlygų, turinio ar formos pataisų, be papildymų. 
"Tad ir visas tezes, esančias deklaracijoje apie Vilniaus krašto autonomijos teises, 
Seimas iškilmingai pripažino. Iš principo ši deklaracija daro gerą įspūdį. Ji labai 
skiriasi nuo pernai skaitytų Krupavičiaus ir Sleževičiaus pranešimų. Šiedu veikėjai 
anksčiau nekalbėdavo apie žmonių teises, visiškai ignoravo teigiamą programos 
dalį Vilniaus atžvilgiu ir visą sudėtingą Vilniaus krašto problemą paversdavo vien 
priekaištais dvarininkams. Reikia pripažinti, kad Lietuva, vertindama Vilniaus 
problemą, pažengė toli į priekį. Pernai, kai Vilnius buvo lietuvių rankose, lietu- 
viai — tiek visuomenė su labai nedidelėmis išimtinis, tiek Vyriausybė - nieko neno- 
rėjo girdėti apie autonomiją arba kokias nors išskirtines Vilniaus krašto teises. Kai 
aš rašiau savo neišleistos brošiūros rankraštyje apie tai, kokia turėtų būti Lietuvos 
politika Vilniaus krašto atžvilgiu, dabartinis užsienio reikalų viceministras Kli- 
mas, kuriam Purickis davė paskaityti mano rankraštį, palaikė jį pavojingu ban- 
dymu skleisti federacines tendencijas. O kai Lenkų informacinio biuro? atstovai — 
Zygmuntas Jundzilas, ko gero, Aleksandras Meištovičius (dabartinis Želigovskio 
įpėdinis Vilniuje) ir dar kas nors trečias (Konstantinas Zyberk-Pliateris*, Velhorskis*, 


1. Informacinis biuras prie Lenkų deputatų frakcijos Lietuvos seime, įkurtas Kaune 1920 m. 
Jam vadovavo Kazimieras Jančevskis (Kazimierz Janczewski) ir Eugenijus Romeris. 
2. Pliateris-Zyberk Konstantinas (Zyberk-Pliater Konstanty; 1886-1956), dvarininkas, Kurtu- 
vėnų dvaro savininkas, vienas žinomiausių lenkų visuomenės veikėjų Lietuvoje, korporacijos 
„Lauda“ Kaune organizatorius, vienas iš draugijos „Pochodnia“ įkūrėjų. 

3. Velhorskis Liudvikas (Wielhorski Ludwik; 1885 — 1953), lenkų visuomenės veikėjas Lietuvo- 
je, Kauno dienos (Dzień Kowieński) publicistas, istorikas, tyrinėjęs lenkų ir lietuvių santykius, 
daugelio mokslinių publikacijų Lietuvos istorijos ir etnografijos temomis autorius. 

4 TRIMITAS Ni 50 00 
Vyriausybės Deklaracija Vilniaus Seimė 
klausimu. 


Skaityta Ministerio Pirmininko Steigiamojo Seimo 
š. m. gruodžio 17 d. posėdy, 
Gerbiamieji Steigiamojo Seimo nariai! 

1920 metų spalių 15 d. Lietuvos Respublikos Vyriau- 
sybė turėjo garbės Jums pareikšti, kad klausimas delei lenkų 
okupantų misy Rytų sričių užgrobimo yra atiduotas Tautų 
Sąjungos Tarybai išspręsti. 

Kokioj padety tasai dalykas yra, Vyriausybė turės pro- 
gos kitu kartu pranešti. m 

Dabar gi mes stovime akyvaizdoje naujo okupantų pa- 
sikėsinimo prieš mūsų Valstybės teises. Net nelaukdamas, 
ko! Tautų Sajunga tars spaskutinį žodį mūsų byloje, Lenkijos 
Steigiamasai Seimas š% m. lapkričio 16 d. nutarė daryti 
rinkimus kaikuriose okupuotose Lietuvos vietose, būtent 
Lydos ir Braslavo apskričiuose, To paties mėnesio 30 d. 
vadinamoji Viduriniosios Lietuvos valdžia, kuri 1920 m. 
rudenį Lenkijos karo vadovybės tapo sudaryta nelegaliniu 
keliu, yra paskelbusi rinkimus į Vilniaus seimą, kuris tu- 
rėtų būti sušauktas 1922 m. sausio 8 dieną. 

Tai yra dar vienas okupantų nelegalis aktas, kuriuomi 
norima sudaryti įvykusi faktą prijungimo Lietuvos Ryty 
prie Lenkijos. Norima pasinaudoti falsifikuota gyventojų 
valia. Tas seimas renkamas nenormalėmis sął is, Daug 
žmonių, kurie turėtų teisę balsuoti, Stremti ir negali rin- 
kimuose dalyvauti. Daug atgabenty iš svetur, svetimų mūsų 
šaliai žmonių, balsuos tuose rinkimuose. Nėra Susirinkimy, 
spaudos ir agitacijos laisvės. Persekiojama ir varžoma netin- 
kamos okupantų valdžiai istaigos ir žmonės. 

Tokiomis sąlygomis šalis negali išreikšti [savo laisvos 
valios. Tokie rinkimai ir paisai seimas, jeicu jis ir įvyktų. 
negali buti Lietuvos Respublikos Vyriausybės pripažinti. 

Lietuvos Respublikos Vyriausybė prieš tokį pasikėsinimą 
ant teisių mūsų Valstybės ir dalies ios gyventojų, grieżtał 


Jančevskis‘ arba Lukomskis') per specialią audi- 
enciją pas Griniy pateikć savo iśvadas vien tik 
Vilniaus kraśto autonomijos, jos buvo iśklausy- 
tos labai nenoriai ir ypač Purickio išjuoktos ir ne- 
paisomos. Valdant Vilnių lietuviams, tokie ponai, 
kaip tuometinis Vilniaus apygardos teismo pir- 
mininkas p. Kalnietis“, nesutiko net su nedideliu 
prašymu: leisti Vilniaus teismuose advokatams 
kalbėti nelietuviškai. Net tada, kai šis prašymas 
buvo oficialiai patenkintas, jie garsiai abejojo, ar 
galima leisti advokatams teikti paraiškas lenkų 
kalba! Reikia pripažinti, kad lietuvių laikais Vil- 
niuje veikė ir šviesesni žmonės, pavyzdžiui, ko- 
mendantas Kurkauskas', Žemaitis, Jonynas, Bir- 
žiška, tačiau vis tiek baisu prisiminti, kiek anais 
laikais būta netakto ir klaidų, atrodė neįmano- 
ma pripažinti Vilniaus kraštui autonomijos ir 
apskritai visa, kas šiandien įtraukta į valstybinę 
deklaraciją, kurią Vyriausybė paskelbė, o Seimas 
iškilmingai patvirtino, dar visai neseniai atrodė 


Vyriausybės deklaracija dėl Vilniaus seimo, faksimilė. neįgyvendinama! Prireikė Želigovskio smūgio, 


Trimitas, 1921, gruodžio 24, nr. 50. kad lietuviai susivoktų, kaip iš tiesų sudėtinga at- 


gauti Vilnių ir kad negalima ignoruoti šio krašto 
gyventojų, jų nuomonės ir nuotaikos. Tačiau, dėkui Dievui, ši pamoka išmokta. 
Šiandien Lietuva jau protingai žvelgia į Vilniaus problemą. Kadangi Vilniaus są- 
junga su Lietuva ir kartu istorinės teisybės atkūrimas man atrodo būtina, dar labai 
džiaugiuosi, kad Lietuva pagaliau šioje sudėtingoje situacijoje pasuko teisingu keliu. 
Ir turiu pripažinti: pasirenkant kelią, didžiulę įtaką valstybei turėjo Žemaitis. 


4.  Jančiauskas Kazimieras (Janczewski Kazimierz; 1878-1959), dvarininkas, gimęs Raseinių 
apskrities Blinstrubiškių dvare, lenkų veikėjas Lietuvoje, lenkų komiteto pirmininkas, Kauno 
miesto tarybos narys, o vėliau jos pirmininkas. 

5. Lukomskis Kazimieras (Łukomski Kazimierz), advokatas, Bitaičių dvaro savininkas, Kau- 
no ūkininkų draugijos Šiaulių skyriaus pirmininkas, kartu su Jurgiu Daujotu leidęs Lietuvos 
naujienas, lojalumo Lietuvos Respublikai deklaracijos, pasirašytos dalies lenkų dvarininkų 
(1920 m. sausio 21 d.), signataras, vėliau Ūkininkų draugijos ūkio gamintojų veikėjas. 

6. Kalnietis Vincas (1876-1941), teisininkas, prieš Pirmąjį pasaulinį karą dirbo tyrėju Taline, 
1920 m. grįžo į Lietuvą, dirbo Kauno apygardos teisme, vėliau Lietuvos Vyriausiajame tribunole. 
7. Kurkauskas Vladas (1895-1970), ūkininkų organizacijų veikėjas. 1920 m. liepą paskirtas Vil- 
niaus komendantu. 1921-1922 m. buvo Aukštesniųjų karininkų kursų lektorius. 

Purickio* atsistatydinimas jau kelios dienos kaip patvirtintas, tačiau jo vietos 
dar niekas neužėmė. Siuo metu daug kalbama apie Balučio kandidatūrą?, sako, kad 
jis turi daugiausiai galimybių užimti Purickio vietą. Balutis buvo Užsienio reikalų 
ministerijos Vakarų departamento direktorius. 

Šiandien Jadzė vėl buvo nuėjusi į traukinių stotį pasitikti Marynios, tačiau ji 
neatvyko. 


1921 Metų gruodžio 20 d. 
Antradienis 


Žemaitis šiandien mane pakvietė 11 valandą į susirinkimą, sušauktą baltarusių iš 
Rytų Lietuvos reikalų komisijos iniciatyva. Susirinkimas užtruko maždaug iki 2 
valandos. Susirinkime dalyvavo: mes trys iš Rytų Lietuvos reikalų komisijos, tai 
yra jos pirmininkas Žemaitis ir nariai, aš ir Rozenbaumas jaunesnysis, ministras 
žydų reikalams Soloveičikas, ministras baltarusių reikalams Semaška ir baltaru- 
siai, susirinkimo iniciatoriai - „Baltarusijos Respublikos vyriausybės“ ministras 
pirmininkas Vaclavas Lastouskis ir tos Vyriausybės ministras Cvikevičius. Paaiš- 
kėjo, kad baltarusiai tikėjosi, jog susirinkime dalyvaus daugiau žmonių. Jie ėmėsi 
šios iniciatyvos norėdami pasiūlyti apsvarstyti Seimui du būdus, kurie gali tapti 
alternatyva Vilniaus krašto prijungimui prie Lenkijos: organizuoti nelegalių pe- 
ticijų ir nutarčių prieš šio krašto prijungimą prie Lenkijos masinę akciją Vilniaus 
krašte ir sušaukti kur nors, už Vilniaus krašto ribų, neutralioje teritorijoje, pa- 
vyzdžiui, Rygoje, Vilniaus krašto patikėtinių didįjį suvažiavimą tą pat dieną, ku- 
rią Vilniuje bus sušauktas Seimas, kad vyktų masiški protestai prieš jo nutartis ir 
prieš jį patį - šalies valios uzurpatorių. Pasak baltarusių, iki šiol lietuvių politika 
Vilniaus krašto atžvilgiu nebuvo vienalytė ir neigė bet kokį galimą bendradar- 
biavimą su baltarusiais, nerodė iniciatyvos imtis kokių aktyvių veiksmų Vilniaus 
krašte. Buvo panašu, kad lietuvių politika pasidavė determinizmui, vadovavosi 
tikėjimu, kad pati istorija, be jokių lietuvių pastangų, anksčiau ar vėliau pastū- 
mės Vilnių į Lietuvą. Tik neseniai baltarusiai pajuto, kad lietuviai pradėjo akty- 


8. 1921 m. gruodį J. Purickis buvo priverstas atsistatydinti kilus skandalui. Jis buvo kaltina- 
mas žinojęs ir dalyvavęs kokaino kontrabandoje, paslėptoje vagonuose su sacharinu, kuris buvo 

vežamas kaip Lietuvos pagalba Sovietų Rusijai. Dėl šios priežasties po kelerių metų Tribunole 

buvo teisiamas dėl spekuliacijos. 

9. Balutis Bronius Kazys (1879-1967), diplomatas, visuomenės ir valstybės veikėjas. 1920 m. 
rugsėjo-spalio mėn. buvo lietuvių delegacijos derybose su lenkais Kalvarijoje ir Suvalkuose pir- 
mininkas. Lietuvos atstovas Varšuvos pasitarime su Tarptautine komisija dėl plebiscito Vilniuje 

(1921) ir pasitarime su Tautų Lygos Kontrolės komisija (1920-1922). 

EUROPOS UTELE 


„Europos utėlė“. Karikatūra. Ragutis, 1921, nr. 3. Lenkija 


vaizduojama kaip kraujasiurbė, „prikibusi“ prie kaimynų. 


viai spręsti Vilniaus problemą, o Vyriau- 
sybės deklaracija, pateikta Seimui, bus 
pirmasis dokumentas, įteisinantis Vil- 
niaus krašto autonomines teises Lietu- 
voje. Todėl baltarusiai, pateikdami savo 
projektus, siūlo kartu koordinuoti Lie- 
tuvos ir tautinę baltarusių politinę vei- 
klą Vilniaus krašte. Baltarusiai pabrėžia, 
kad Baltarusijos Respublikos vyriausybė, 
remdamasi pernai lapkričio mėn. susita- 
rimu su Lietuva dėl ateities taikaus abiejų 
šalių sienų nustatymo”, baltarusių šalies 
formavimo pagrindu renkasi Minską, o 
ne Vilnių, kurį kartu su Vilniaus kraštu 
laiko faktiškai priklausančiu Lietuvos 
valstybei. Todėl siūlydama koordinuoti 
politinius veiksmus ketina dalyvauti ne 
kaip Baltarusijos Respublikos vyriausy- 
bė, o kaip baltarusių tautinio atgimimo 
organizatorė. 

Diskusija pakrypo dviem kryptimis. 
Buvo aptariami konkretūs baltarusių 
projektai - nutarčių ir suvažiavimo or- 


ganizavimas. Susirinkimo dalyviai laikėsi skirtingos nuomonės apie šių projektų 


įgyvendinimo ir veiksmingumo galimybes. Kita vertus, aš, išklausęs baltarusių 


siūlymą, pasidariau bendras išvadas, labiau praktiškas — būtent dėl nuolatinio ir 


organizuoto įvairių tautinių elementų veiklos koordinavimo Vilniaus krašte. Kaip 
tik tokių koordinuotų veiksmų iki šiol trūko labiausiai. Tokie veiksmai gali būti 


naudingi Rytų Lietuvos reikalų komisijai ir prie jos besikuriančiai Rytų Lietuvos 


tarybai. Mano mintį gražiai išplėtojo Soloveičikas: jis teigė, kad būtent šia krypti- 


mi ir turi būti telkiamos pajėgos. Rytų Lietuvos reikalų komisija yra gera forma, 
puikus molis, iš kurio galima nulipdyti galingą veiklos priemonę, išvystyti iki oku- 


puotojo krašto (Vilniaus krašto) ministerijos, o Rytų Lietuvos reikalų komisijos 


tarybai suteikti ikiparlamentinės Vilniaus institucijos įgaliojimus. Belieka pasinau- 


10. Kalbama apie 1920 m. lapkričio 11 d. sutartį, kuri buvo pasirašyta kaip Lenkijos ir bolševikų 
Rusijos Rygos sutarties kontrpriemonė siekiant neutralizuoti pastarosios sutarties punktus, kė- 
lusius grėsmę Lietuvos ir Baltarusijos teritoriniam suverenumui. 

doti sąjunga ir suteikti jai tokį turinį ir tokią sandarą, kuri reikalinga visai Vilniaus 
politikai valdyti. Dabar kaip tik tinkamas metas gauti iš valdžios galimybę kurti 
autonominę Vilniaus krašto politiką ir atitinkama kryptimi plėtoti Komisiją ir jos 
Tarybą. Soloveičikas labai teisingai sakė, kad svarbi ne tik organizuota veikla Vil- 
niaus krašte, bet ir ne mažiau svarbu čia Kaune veikti taip, kad Vilniaus krašto po- 
reikiai būtų matomi. Svarbu neleisti, kad Lietuvos valstybės kūrimui įtaką darytų 
vien šios (Kauno) dalies poreikiai. 


1921 metų gruodžio 21 d. 
Trečiadienis 


Iki pietų dalyvavau Tribunolo teisminiame susirinkime. Janulaitis nedalyvavo, tad 
ji pavadavo vienas iš Apygardos teismo teisėjų — p. Šurna. 

Be to, šią dieną skyriau pasiruošimui išvykti į Bagdoniškį. Jau rytoj ten važiuo- 
ju. Ryte nusipirkau dar vieną balandį (baltai mėlyną — pašto balandžių veislės), ve- 
šiu dovanų Maryniai, ji neseniai įrengė balandinę. Vakar pripirkau šventinių do- 
vanų Elvyros vaikams (kaleidoskopą, cimbolus, penalą, dažus ir piešimo sąsiuvinį, 
fejerverkų, medinį žaisliuką Michasiui). Šiuos daiktus supakavau dar iš vakaro, o 
šiandien Jadzė nunešė lagaminą ir kreželį į traukinių stotį ir paliko juos saugojimo 
patalpoje. Tad rytoj nereikės samdytis vežėjo. Šiandien miesto stotyje nusipirksiu 
bilietus (nuo gruodžio 1 dienos bilietai labai pabrango). Kartu šventėms vežuosi ir 
Jadzę. Iš Kauno išvykstame rytoj vakare, nes, pasirodo, pasikeitė traukinių tvarka- 
raštis ir į Rokiškį dabar važiuoti tenka ne per dieną, o visą naktį. 

Prieš kelias dienas būdamas pas Semašką skaičiau Purickio pasiaiškinimą, 
kurį jis išsiuntė visiems buvusiems kolegoms ministrams, dėl kontrabandos. Kaip 
anksčiau minėjau, tai buvo jo atsistatydinimo priežastis. Kontrabandos skandalas 
pradėtas tirti. Purickis įkliuvo, kai sacharinas ir kokainas surasti diplomatiniuo- 
se vagonuose, vykusiuose via Joniškis, per Latviją į Rusiją, kaip maisto pagalba 
badaujantiems Rusijos gyventojams, kartu ten buvo maisto prekės Lietuvos at- 
stovams Maskvoje. Taigi, jo pasiaiškinimas toks: 1917 metų rudens revoliucijos 
metinių dieną, kai Rusijos valdžia buvo atiduota į bolševikų rankas, per iškilmes 
rusų ambasadoje Kaune Lietuvos atstovas p. Avižonis“, Lietuvos vardu sveikinęs 
Rusiją, pažadėjo, kad Lietuvos vyriausybė skirs du vagonus maisto badaujančiai 
Rusijos liaudžiai. Avižonis nebuvo įpareigotes dalyti tokius pažadus. Jis neturėjo 


11. Avižonis Juozas (1882-?), mokytojas, visuomenės veikėjas. 1921-1922 m. Lietuvos atstovybės 
Maskvoje sekretorius ir patarėjas. 

kreditų, už kuriuos galėtų nupirkti žadėtus produktus Rusijai, atrodė, kad reikėtų 
atsižadėti iškilmingo Avižonio pažado. Tačiau Rusija šiais pažadais patikėjo, o jos 
ambasadorius Kaune” išsiuntė telegramą Čičerinui", jis dėkojo Lietuvos vyriausy- 
bei ir t. t. Atsižvelgiant į diplomatinius santykius su Rusija, buvo labai nepalanku 
atšaukti Aviżonio pažadą. Tada Purickis, būdamas užsienio reikalų ministru, pa- 
sitaręs su Avižoniu ir kitais, sumanė tokią kombinaciją: kartu su maistu nupirkti 
ir išsiųsti į Maskvą sacharino partiją, kurią pardavus Rusijoje sugrįžtų pinigai už 
nuvežtas maisto prekes. 

Štai taip bus ir avis sveika, ir vilkas sotus: pažadas bus įvykdytas, o Rusija 
dėkinga Lietuvai, kuriai ši operacija nekainuos nė cento. Kad šioji versija būtų įti- 
kinama, Purickis pridėjo laiškų Avižoniui ir kitiems citatas. Toks pasiaiškinimas 
atrodo labai įtartinas. Ką jau kalbėti apie moralinį tokios spekuliacijos aspektą, 
grįstą kainų skirtumu, ir apie tokiu būdu teikiamą labdarą badaujančiai Rusijai. 
Juo labiau neverta kalbėti, kaip atrodo šalis, kuri sau leidžia tokias „kombinacijas“. 
Kažin ar Purickio pasiaiškinimas ko nors vertas, nes labai jau neįtikėtinai skamba. 
Galima manyti, kad Avižonio pažadas buvo sugalvotas manevras paslėpti iš anks- 
to suplanuotai spekuliacijai. Šios spekuliacijos pelnas turėjo siekti per 20 milijonų 
ostmarkių. 


1921 metų gruodžio 22 d. 
Ketvirtadienis 


Iki pietų dalyvavau Tribunolo susirinkime ūkio reikalams. Apie pietus grįžau 
namo, suvalgiau ankstyvus pietus ir persirengiau kelionei. Susipakavau paskuti- 
nius daiktus, nusiunčiau Jadzę į miestą tvarkyti kelių reikalų ir apie 4 valandą su 
Jadze išėjome į traukinių stotį. Pagal naująjį traukinių tvarkaraštį keleivinis trau- 
kinys, vykstantis į Obelius, iš Kauno išvažiuoja 7 valandą vakaro. Norėjau stotyje 
būti anksčiau, kad užsiimtume vietas vagone, nes prieš šventes traukiniai esti sau- 
sakimši. Pasielgiau teisingai - man pavyko patekti į peroną prieš atvykstant trauki- 
niui, tad susiradau sau ir Jadzei geras sėdimąsias vietas. 


12. Aralovas Semionas (1880-1969), sovietų diplomatas, Sovietų Rusijos atstovas Lietuvoje 
(1920-1921). 
13. Cičerinas Georgijus (1872-1936), sovietų diplomatas, 1918-1930 m. užsienio reikalų komisaras. 

1921 metų gruodžio 23 d. 
Penktadienis 


Kelionė išvargino, nes negalėjome išsitiesti ant sėdimųjų suolų. Vagonas visą kelio- 
nę buvo sausakimšas. Gerai, kad bent jau nešalome. Be to, labai smarkiai vėlavome. 
Vakare Kėdainiuose traukinys stovėjo 2 valandas, nes užsidegė priekinė garvežio 
ratų ašis. Į Radviliškį, o vėliau į Panevėžį atvykome dvi valandas vėluodami. Pane- 
vėžyje į traukinį ėmė plūste plūsti keliautojai, skubantys šventėms į Rokiškį. Buvo 
užimtos ne tik sėdimosios vietos — visi praėjimai buvo užkimšti žmonių ir laga- 
minų, kad apskritai pajudėti neįmanoma. Nuo Panevėžio iki Rokiškio traukinys 
ilgiau stoviniavo stotyse, nei važiavo. 

Tad Rokiškyje vietoj 730 ryto atsiradome tik apie vidurdienį. Mane pasitiko 
Marynia rogėmis, o jaunoji Elvyros vaikų mokytoja - panelė Sofija Gerkovičuv- 
na“ — atvyko pasiimti Jadzės ir mano daiktų. Ši panelė, dvidešimt kelerių metų, 
privataus advokato iš Biržų dukra, paliko labai 
gerą įspūdį. Itin patraukli, natūrali, gerai išauk- 
lėta, lengvai sugyvenama. Elvyros vaikai labai 1 RI MITAS 


apsidžiaugė žaisliukais, kuriuos jiems atvežiau. TEVYNES GYNEJY LAIKRAŠTIS 


1921 metų gruodžio 24 d. rin 


Šeštadienis Nr. 20 0] Kaunas, 1921 m. Oruodžio m. 24 d. | i metai. 


Rinkimai į Vilniaus seimą. 


Kūčių diena. Rytą su panele Sofija ir dviem vy- 
resniais Elvyros vaikais — Helcia ir Andżeju- 
mi - nuvažiavome į Gojų“ eglutės. Gražu dabar 
važiuoti rogėmis, oras toks švelniai gaivus, tad 
pasivažinėjimas teikia didžiulio malonumo. Il- 
gai vaikščiojome po jauną mišką Karveliškėse, 
ieškodami tinkamos eglutės. Išsirinkome labai 
gražią ir nemažą. Patys iškirtome ir parsivežė- 
me namo. Eglė buvo aukšta, tad patrumpinome 
ir pastatėme didžiajame kambaryje. Panelė Sofi- 


ja ėmėsi ją puošti. 
Kūčių vakarienę valgėme šeimos rate. Tai ROEE » 
: Karikatūra pašiepia rinkimus į Vilniaus seimą. 
reiškia - Elvyra, Marynia, aš ir vaikai: Helcia, Trimitas, 1921, gruodžio 24, nr. 50. 


14. Zofja Siedkowiczówna. 
15. Miško pavadinimas. 

Andžejus ir Michasius. Vienintelė ne šeimos narė buvo Sofija, nors Bagdoniškyje ji 
gyvena neseniai, čia apsiprato ir susigyveno taip, kad, atrodo, yra artimas šeimai 
žmogus. 


1921 metų gruodžio 25 d. 
Sekmadienis 


Rytą visas mūsų dvaras, išskyrus vaikus, išvyko į Kriaunų bažnyčią. Kadangi mi- 
šios bažnyčioje labai ankstyvos, išvažiavome labai anksti. Marynia mus pažadino 
5 valandą ryto. Pirmose rogėse, didžiulėse ir plačiose, į kurias buvo įkinkyta Barka, 
važiavo Elvyra ir Marynia. Antrose rogėse - mažesnėse — aš su panele Sofija ir ji 
vadeliojo, o trečiose — samdinys Gavelis vežė tarnaites Anusią Krasovską ir Ve- 
rusią. Bažnyčioje kaip tik vyko antrosios mišios - giedamos. Išklausę nedrįsome 
pasilikti trečiose mišiose, sumoje, nes bažnyčioje buvo šalta, o po sumos dar turėjo 
skaityti pamokslą ir laikyti mišparus. Tad savo noro ta proga aplankyti ir kleboną 
nejgyvendinome. Iš bažnyčios nuvykome į Kriaunų dvarą pas Lisandrą, pas kurį 
seniai planavau užsukti. Pas jį viešėjome trumpai. Marynia Lisandrą pakvietė va- 
kare į Bagdoniškį, taip pat jo seserį p. Florovą ir svainį p. Florą. Taigi jie atvyko 
vakare ir, didžiam neišsimiegojusios Elvyros nusivylimui, viešėjo iki 11 valandos 
vakaro. Lisandro viešnagė gana išvargino, mat jis kalba vokiškai, o mes nepakan- 
kamai gerai mokame šią kalbą. Be to, Lisandras kalba greitakalbe, nepaprastai 
sunku jį suprasti. Tačiau kaimynas jis geras, daug padeda Elvyrai ir Maryniai. Jo 
galvoje nuolatos kirba mintys, įvairūs projektai, net nemažai grynųjų turi jiems 
įgyvendinti, vis dėlto panašu, kad jam reikia labai daug laiko, kol mintis virsta 
kūnu. Lisandro svainis Floras, viešintis čia kaip rezidentas, vis svajoja apie vienokį 
ar kitokį verslą. Iš pradžių nori pabandyti atidaryti aliejaus spaudyklą — jau net ir 
specialią įrangą atsigabeno. 

Panelė Sofija Gerkovičuvna, Marynia su ja kur buvus kur nebuvus vis pajuo- 
kauja, kad ši galėtų tapti Lisandro žmona, regis, kalbas rimtai paėmė į širdį. Pa- 
sipuošusi pagal Marynios patarimus vis viliasi, kad Lisandras į ją kreipia ypatin- 
gą dėmesį ir dar pavydi dėl mano dėmesio. Marynia, regzdama tokias intrigėles, 
linksminasi. Panelė Sofija, gera ir miela, nekvaila, taktiška, bet turi vieną silpnybę, 
ko gero, bendrą visoms panelėms, kurioms per dvidešimt - lengvai patiki įvairio- 
mis vedybinėmis ir meilės perspektyvomis. Ji svajoja apie artimus santykius su ki- 
tos lyties atstovais, ilgisi šeimyninio gyvenimo, ir mintys apie vyrus neišeina jai iš 
galvos. Iš tokio amžiaus panelių itin lengva pasišaipyti ir neblogai pasilinksminti 
dėl jų naivumo. Nėra nieko lengviau, nei įkalti joms į galvą, ką tik nori, ir jos tikės, 

kad vienas ar kitas vyras be proto jų geidžia. Šios fiziškai nepaliestos panelės, kurias 
mergystė ima slėgti, auga tarsi prisirpęs vaisius ir dega svajonių ugnimi. Svajonės, 
virtusios vizijomis, visiškai apakina ir jos, iš šalies žiūrint, tiesiog limpa prie vyrų. 
Be to, kiekviename vyre įžvelgia aistrą, kuria liepsnoja pačios. Lisandras, aš, kaip ir 
kiekvienas kitas, yra panelės Sofijos vizijų ir jaudulio objektas. Tačiau šios savybės 
netrukdo įžvelgti, kad panelė Sofija yra labai kilni ir miela mergina. 


1921 metų gruodžio 26 d. 
Pirmadienis 


Pavalgę ankstyvus pietus išvykome pasisvečiuoti į Gačionis. Vienose rogėse važia- 
vo Elvyra ir Marynia su samdiniu Zamulevskiu, kitose aš, aišku, su panele Sofija. 
Nuostabu tokiu metu važiuoti rogėmis - puikus kelias ir laikas tokiems pasivaži- 
nėjimams. Gačionyse sutikome gausią Rosenų šeimą. Be Piotro Roseno su žmona 
ir vaikais, buvo panelė Ana Pisaniova su kvailoka dukra Terenia ir Marysia Stavska 
su savo trim vaikais. Buvo atvykęs kalėdoti ir pasilikęs pasisvečiuoti Jūžintų klebo- 
nas. Erdviame Gačionių dvaro prieškambaryje stovėjo didžiulė, prabangiai išpuoš- 
ta eglė. Po kalėdojimo uždegė eglutės žvakutės ir visas būrys dvaro ir samdinių 
vaikų su merginomis tarnaitėmis bei samdiniais vyrais apsupo eglutę ratu. Panelė 
Pisaniova sėdo skambinti fortepijonu. Klebonas ėmėsi vadovauti linksmybėms ir 
pasiūlė sušokti figūrinius lietuvių liaudies šokius, vaizduojančius ūkio darbus ir 
tam tikrų augalų auginimą, pavyzdžiui, „aguonėlę“ ir kitus. 

Neblogai praleidome laiką Gačionyse. Man teko rūpintis panele Sofija ir jai 
asistuoti - nebuvo sunku ir nereikėjo ypatingų pastangų. P. Ana Pisaniova suma- 
nė panelei Sofijai, pelniusiai visų simpatijas, pripiršti p. Juzefą Stavskį iš Anapolio, 
pagyvenusį žmogų ir našlį, tačiau labai turtingą ir dorą. Iš tiesų, mintis puiki. Nu- 
sprendėme ir vėl atvykti į Gačionis, kur panelė Sofija susitiktų su Juzefu Stavskiu. 

Po vakarienės grįžome į Bagdoniškį. Čia sutikau Marysią Stavską, Rosenaitę, 
mūsų bendražygę ir bičiulę; ligi šiol mudu vienas į kitą kreipiamės „tu“. Nebuvau jos 
matęs kelerius metus. Apskritai tik kartą ją po vestuvių mačiau. Neseniai ji su vyru 
ir vaikais sugrįžo iš Rusijos. Vis dar atrodo patraukliai. Dvi jaunėlės jos dukry- 
tės - Anulka ir Marysia - gražios, apskritai visi trys vaikai labai mandagūs ir mieli. 
Marysia kilusi iš lenkų dvarininkų šeimos, o ištekėjo už lietuvių valstiečio Stavskio. 
Tuomet jos vedybos buvo sukėlusios skandalą, kurį itin skaudžiai išgyveno jos tėvai, 
broliai, seserys ir papiktino visus kaimynystėje gyvenančius dvarininkus. Tai buvo 
mezaliansas, pažeminęs Rosenus ir kėlęs pasipiktinimą tarp lenkų dvarininkų. Dar 
didesnį pasipiktinimą sukėlė žinia, kad susikūrė ši šeima ne dėl meilės, o dėl pa- 

prasčiausio atsitiktinumo, apgaubto paslapties. Buvo kalbama, kad galbūt Stavskis 
suvedżiojo Marysią, o gal jis ją vedė dėl to, kad ją suvedžiojo Eugenijus Falejevas'*; jį 
Marysia buvo įsimylėjusi. Jeigu Marysia būtų ištekėjusi už kokio vyro, gyvenančio 
toli ir nepažįstamo, tuomet nebūtų kilęs toks didelis „skandalas“ tarp aristokratų, 
kaip kad dabar, kai jos vyras gyvena visai šalia ir visi žino jo valstietišką luomą. Juk 
ne už kilmingųjų ištekėjo ir mano dukterėčios - Eva Romerytė-Mejerienė" ir Irena 
Prušanauskaitė-Venglovskienė“, tačiau jos tuokėsi jau karo laikais, kai aristokra- 
tiškos tradicijos ėmė griūti. Be to, Mejeris ir Venglovskis yra „lenkai“, lenkų kari- 
ninkai, žmonės, apie kurių kilmę niekas nieko nežino. Elizka Komorovska niekaip 
negali apsiprasti su Mejerio pavarde ir liautis gėdytis santuokos. Vis dėlto pirmuoju 
atveju buvo dar baisiau, nes ir laikai kiti, ir Stavskis - lietuvis, vadinasi, valstietis 
(šiuo atveju lenkų dvarininkams šleikštulį kėlė ne vedybos su lietuviu, nors jie buvo 
nekenčiami, o valstietiška jo prigimtis), pagal išsilavinimą lyg ir fotografas; apie jį 
sklandė įvairios nuomonės, beje, santuokos genezė buvo labai įtartina. Marysios ir 
Stavskio vaikai turi dvi tautybės, dažnai taip nutinka mišriose šeimose. Marysia 
save laiko lenke, be to, nepamiršta ir savo kilmingo kraujo, tad irgi ne itin mėgsta 
lietuvius, ko gero, dar labiau už kitus, nes dėl santuokos buvo numesta į jų lygmenį. 
Marysia skiepija vaikams lenkiškumą ir „geresnės prigimties“ sąvokas, o gamta ir 
jos santuokos logika paverčia juos lietuviškais vaikais. Tautiškumo problemą Ma- 
rysia planuoja išspręsti taip: sūnų išleisti į lietuvių gimnaziją ir paleisti lietuviškais 
keliais, o dukrytę auklėti pati pagal motinos tradicijas. 


1921 mety gruodžio 27 d. 
Antradienis 


Vakaras. Bagdoniškis. Sėdžiu savo kambaryje, viršuje. Tame kambaryje, kuris pri- 
klauso man jau dvidešimt kelerius metus; jo sienos matė, kaip augau, kaip iš ber- 
niuko virtau jaunuoliu, vyru - jaunu, subrendusiu, pagaliau dabar mato sulaukusį 
vidutinio amžiaus. Atvykus į Bagdoniškį, šis kambarys priklausydavo man. Viskas 
pasikeitė mano gyvenime - tik šis kambarys vis dar tas pat, tik jį vienintelį Bagdo- 
niškyje atrandu ir jaučiu, kad jis labai savas. Čia šilta ir tylu. Už sienos girdėti vien 
vėjo, keliančio pūgas, siausmas. Vėjas šėlsta senųjų liepų ir jaunųjų uosių viršūnėse, 
o dejonės kamine suteikia žavesio šilumai ir mano vienišai širdžiai. Medžiai ošia, 


16. Eugeniusz Falejew. 

17. Meyer Ewa Helena (1898-?), Marynios ir Vytauto Rómeriy dukra. 1920 m. ištekėjo už lenkų 
kariuomenės majoro Konstantino Mejerio (Konstantyn Meyer) ir apsigyveno Varšuvoje. 

18. Prušanovska Helena (Irena, Pruszanowska-Węgłowska; 1897-?), M. Romerio dukterėčia. 

vėjas kaukia įsisukęs į laukus ir kažką švilpauja bandydamas prasibrauti vidun pro 
orlaidę. Klasikinis Bagdoniškio vėjas, kuris čia beveik niekados nenutyla! Viršuti- 
nis naujo Bagdoniškio namo sparnas, stovintis ant plokščios kalvos viršūnės kraš- 
to, po kuria driekiasi Kriaunų žemuma, Pokenės pelkės ir Sartų ežeras, atsisukęs 
tiesiai prieš vėją, kuris visada daužosi į namų sienas. Žiemos pūgos, virstančios 
nuostabiu uraganu, čia normalus reiškinys. 

Turiu įprotį duoti užgesinti degtukus panoms. Žinoma, taip elgiuosi tik su to- 
mis panelėmis, kurias geriau pažįstu ir su kuriomis sieja tam tikras pasitikėjimas, 
o su kaimo mergomis (panomis) kasdieniuose santykiuose gana dažnai nutinka. 
Taip juokauju ir išbandau jų moteriškumą. Juk degtuko ugnis simbolizuoja karštį, 
įkvėpimą, emociją, gyvastį. Vis dėlto Moteris — nepaisant idealistinio poety vaiz- 
do - gesina bet kokį vyrišką karštį, užgesina jame ugnį, fiziškai ir psichiškai suval- 
do. Moteris tokį aiškinimą dažniausiai ginčija. Nieko čia nenuveiksi, nes moters 
prigimtis nulemia. Ji nepakenčia savo prigimtimi to vyriško užsidegimo, liepsno- 
jimo, jeigu jis nenukreiptas link Jos ir į Ją. Ji pavydi TOS ugnies ir nenurimsta tol, 
kol Jos neužgesina ar neapvaldo. 

Paimkime ir pašalinkime iš savo gyvenimo visas moteris: tikrai visa žmonių 
giminė, susidedanti vien iš vyrų, išmirtų per vieną kartą. Tačiau ar tuomet vyrai 
nesukurtų didžių, nemirtingų darbų, nes išlaisvinta vyriška energija, neapvaldyta 
moters, persikūnytų į meno kūrinius, technikos išradimus, mokslinę mintį? Iš ti- 
kro kokią vertę visa turėtų, jeigu nepaisant atsiradusios nenusakomos kūrybinės 
energijos išnyktų žmonių giminė? 

Ar galime įsivaizduoti Jėzų Kristų su žmona ir vaikais? Ar būtų Jis tuomet su- 
kūręs savo Didijį Kūrinį, ar būtų išpirkęs Žmonių kaltes per visišką kančios nukry- 
žiavimą! Kaip tik tuo remiasi Katalikų bažnyčios kunigų celibatas. Moteris apvaldo 
ir taip gesina vyro ugnį, subergždindama laisvą kūrybinį jo pradą, pakirpdama jam 
sparnus didžiajam skrydžiui. Vis dėlto šiame vaidmenyje Ji įvykdo labai subtilią ir 
garbingą funkciją. Kaip tik ji virsta stebuklingu įrankiu gesindama vyrišką karštį, 
paversdama jį žmonių giminės pratęsimu, užtikrindama nemirtingąjį giminės tęs- 
tinumą, gelbėdama gyvenimą nuo mirties. Kaip tik dėl moters gyvenimas nugali 
mirtį, Jos kilniosios misijos kaina randasi kad ir mažiausio skrydžio tęstinumas, o 
derlingumas įveikia bergždumą. 

Klasikinė moteris, tikra moteris — visuomet priešinasi tam, kas didinga; ne- 
mėgsta ji ugnies, užsidegimo, nekenčia šviesos ir įkvėpimo, kurie jai trukdo ir ją 
žlugdo. Jos simbolis, Jos karalystė — naktis ir meilė, tad todėl ji nuolat ieško, kaip 
išsivaduoti iš šviesos, ugnies, kaitros, jėgos ir energijos, kaip ją užgesinti, nes tik 
taip ji gali išreikšti savo esmę. 

Moteris yra antitezė to, kas kilnu, stipru, aišku, nuostabu ir.kas išreiškia vyriš- 
kojo Prado esmę. Kaip tik tokia ji ir privalo būti, nes kitaip nebus trokštamos dviejų 
pradų sintezės. 


1921 Metų gruodžio 28 d. 
Trečiadienis 


Neįmanoma atsiginti svečių. Kai atvykstu į Bagdoniškį, noriu kaimiškos namų ra- 
mybės ir poilsio, nesuvaržyto žodžiu „reikia“ ar kitokia prievarta. Kiekvienas sve- 
čias daugiau ar mažiau tą ramybę drumsčia. Bagdoniškyje laiką leidžiu visiškai nie- 
ko neveikdamas, tingiai ir neįpareigojančiai. Rašau tiktai dienoraštį, daugiau nieko. 
Kartais važiuodamas į Bagdoniškį kuriu kokio straipsnio, darbo projektą, kai čia 
atsirandu — nemoku ir nenoriu imtis darbo. Kartais - vien iš būtinybės - atlieku 
kokias nors pareigas, išklausau kokių prašymų arba turiu padėti sesėms patarimais. 

Daugiau nieko veikti savęs neverčiu ir laiką leidžiu be jokios programos ar par- 
eigos. Žaidžiu su vaikais įvairius žaidimus - šita veikla visada domina, o vaikai ir 
panelė Sofija mėgsta juoktis iš mano sąmojo. Stebiu, kaip sesės tvarkosi ūkyje, kar- 
tu einu pas gyvulius, taip praeina dar viena diena. Tačiau vis atvyksta kokie nors 
svečiai, su kuriais leisti laiką neretai dar ir nuobodu. 

Šiandien buvo Kriaunų kun. klebonas, iš Kavoliškio atvažiavo Elizka su Hek- 
toru ir Juleku. Paprastai svečius čionai aš traukiu. Tačiau Komorovskiai pasirodė 
ne tik dėl manęs. Jie turėjo reikalą: Hektoras pardavė Kumšas Michasiaus Kligio 
uošviui už 3000 dolerių, tad atvažiavo atsakyti nuomos Kumšų nuomininkei Ne- 
mickai. Būtina, kad ji atsisakytų teisių į nuomą, nes antraip neįmanoma parduoti 
valdos. Nemicka atsisakė nuomos už 3000 markių ir keliasdešimt pūdų rugių. Vis 
dėlto nesu tikras, ar Hektorui pavyks parduoti žemę, nes jis bandys gauti leidimą 15 
dešimtinių (didesniam plotui praktiškai neįmanoma leidimo gauti), o kitą Kumšų 
dalį nori išnuomoti 36 metams. Man atrodo, šis sandoris bus sudėtingas dėl įstaty- 
mų, susijusių su agrarine reforma”. Gaila Kumśy, nes Elvyrai, o ypač Maryniai, jos 
būtų puikus jų palikimo dalių papildymas, daug svarbesnis už kažkokį Staćiaragj, 
kurį šiandien turi Elvyra. Vis dėlto jeigu jau Kumšos turi būti parduotos, geriau, 
kad patektų į Kligių šeimos rankas, nei atitektų visiškai svetimiems žmonėms, nes 
su Kligiu Elvyra galės kartais dėl ko nors susitarti, ir kaimynystė bus gera. Dvari- 
ninkai, bent jų dauguma, ypač Komorovskiai, vienu atžvilgiu mane labai erzina: 


19. 1920 m. spalio 30 d. Seime buvo priimtas įstatymas apie privačias žemės valdas, pagal jį tie- 


siogiai vienas valdytojas galėjo turėti iki 77 ha. Visa kita valdoma žemė turėjo atitekti valstybei 
ir būti perduota bežemiams ir mažažemiams. 

jie ne tik nusiteikę neigiamai Lietuvos atžvilgiu, bet ir niekina visa, kas valstietiška 
ir lietuviška. Labai liūdna regėti tą panieką, norą sutrypti viską, kas savita, indivi- 
dualu mūsų šaliai, kurioje, beje, ir šie ponai gyvena. Ši panieka, šis piktybiškumas, 
savos šalies trypimas yra nenormalus ir labai liūdnas reiškinys, nes tai tas pats, kas 
savo lizdo niekinimas, juk jų taip niekinama Lietuva yra šių žmonių lizdas ir vie- 
nintelė buveinė. Liūdnos ir tuščios turi būti širdys tų žmonių, kurie nejaučia jokio 
meilės ryšio juos supančiai aplinkai — tokie tik akmenį užanty nešiotis gali. Kokie 
vis dėlto jie vieniši ir nelaimingi! Jų santykis su šalimi tik egzotinis ir materialus, 
be pilietinių pareigų. Kiek laimingesni už juos yra lietuviai - kiekvienas lietuvių 
inteligentas, mylintis šią šalį, džiaugiasi kiekvienu jos laimėjimu ir išgyvena dėl jos 
nesėkmių. Lietuvai ne visada gerai sekasi, tačiau tie, kurie ją myli, nori taisyti klai- 
das, džiaugiasi jas pastebėję ir galėdami ką nors vardan savo šalies nuveikti. Liūdna 
padėtis! Dvarininkų atsiribojimas, žmonių vertinimas pagal turimo turto kiekį iš 
šalies išgujo pilietinį aristokratijos instinktą ir pavertė ją svetima savo liaudžiai, 
blogesne už kolonistus. 


1921 metų gruodžio 29 d. 
Ketvirtadienis 


Ši diena labai tyli. Joks svečias, joks žmogus nesudrumstė ramybės. Bagdoniškis 
ruošiasi vestuvėms. Veda senasis Jonas Kligys. Po savo mylimos Emulkos mirties 
1919 metais tapo našliu. Vienintelis sūnus Michasius pernai vedė turtingą ūkininkų 
dukrą, kuri gavo kraičio ir jam padovanojo puikų dvarelį už Rudelių. Michasius 
Kligys jau susilaukė sūnaus, kurį pakrikštijo Algirdo vardu. Po sūnaus vestuvių 
senasis tėvas Jonas Kligys, dar stiprus vyras, penkiasdešimt kelerių metų, pasijuto 
vienišas ir apleistas. Tad nors ir labai gražius prisiminimus apie mirusią žmoną 
Emiliją išsaugojo, vis dėlto galvoje ėmė suktis mintys apie vedybas. Ilgai svyravo ir 
mąstė, o kadangi turi turto - Bagdoniškio valako ūkininkas, - merginoms ir naš- 
lėms yra neblogas kąsnelis. Tarp kandidačių buvo našlė Nemicka, Kumšų nuomi- 
ninkė, pasiturinti ir stipri ūkininkė, ir Elvyros tarnaitė - mūsų Bagdoniškio virėja 
Marytė Pagirytė, pusės valako ūkio savininko iš Ažubalio dukra. Jai per trisdešimt, 
visai graži, bet nutukusi mergina, nors, kita vertus, švelni, gera ir nekvaila. Ilgai 
mąstęs Kligys neseniai priėmė sprendimą: vesti Marytę. Dar šią savaitę turi va- 
žiuoti pas kleboną ir pakalbėti apie vestuves; jas nori iškelti kuo greičiau, be užsakų. 
Tai vedybos iš išskaičiavimo - un mariage de convenance”, tačiau grįstos abipuse 


20. Un mariage de convenance (pranc.) — meilė iš išskaičiavimo. 

simpatija ir nuoširdžiu jaunosios dėkingumu. Jonas Kligys — turtingas ūkininkas, 
labai tvarkingas ir gerbiamas. Mūsų santykiai labai geri. Prisimenu jį jaunystėje, 
dar anuomet, kai gyvas buvo tėvas — senasis Justinas Kligys, jau, berods, 20 metų 
miręs. Visiškai kitaip atrodė jo meilės reikalai prieš 30 metų, kai jaunas vaikinas 
mergino pirmąją žmoną Emilija Tičkutę, dirbusią pas mus kambarine. Tuo laiku 
jis kraustėsi iš proto dėl meilės ir pavydėjo savo išrinktosios nežmoniškai. Bėgiojo 
paskui Emilytę, vakarais po langais tupėdavo ir klausydavosi, ką ji veikia, šnipinėjo 
ir tūnojo prie jos namų naktimis, įtarinėjo, kad flirtuoja su liokajumi iš Antanašės 
Izidoriumi Krasovskiu, kurio nekentė, ir ketino pasamdyti ką nors, kas jį sumuštų. 
Tai buvo „un mariage d’ amour'*. 


1921 metų gruodžio 30 d. 
Penktadienis 


Planavau su Marynia važiuoti į Gojų, tačiau Marynia neišsiruošė. Elvyra su panele 
Sofija buvo nuvykusios į Rokiškį sumokėti mokesčių ir atiduoti Bagdoniškio rekvi- 
ziciją į intendantūrą. 

Elvyra iš Rokiškio parvežė paštą. Lietuvių balsą - opozicijos, vadovaujamos 
Smetonos ir Valdemaro leidinį, kuris nuo lapkričio pakeitė uždarytą Lietuvos balsą. 
Vietoj pastarojo imta leisti Tautos balsą?*. 

Šiemet žiema labai gili. Nuo lapkričio pradžios laikosi šaltis ir sniegas. Jau apie 
10 dienų oras švelnus, o temperatūra apie nulį - kartais pakyla aukščiau, o kartais 
nukrenta žemiau, bet vis sninga ir sniego daugėja. Keliai užpustyti, o pusnys kas- 
dien didėja. 


1921 mety gruodžio 31 d. 
Šeštadienis 


Baigiasi metai. 10 valanda vakaro. Brūkštelėsiu kelis žodžius dienoraštyje ir eisiu 
miegoti. Naujieji metai mane užklups miegantį, o kai prabusiu, jau bus 1922-ieji. Ko 
palinkėti Naujųjų proga? Sau - nedaug: asmeniniame gyvenime pasiekiau tokį lygį, 
kad sau jau nelinkiu nieko pozityvaus. Galiu tik pasakyti, ko sau nelinkiu, o tokių 
dalykų, kurių linkėčiau ir kurie galėtų išsipildyti — nėra. Turiu vieną linkėjimą, kad 
nenutiktų kas nors baisiau už mirtį, nes yra ir už mirtį baisesnių dalykų. Mirtis, 
21. Un mariage d’ amour (pranc.) - vedybos iš meilės. 


22. Tautos balsas - tautinės minties leidinys, ėjęs Kaune nuo 1921 m. gruodžio, redaktorius - . 
A. Smetona. Leidinį uždarius 1922 m. sausį, pradėtas leisti Tėvynės balsas. 

mano nuomone, mažiausias blogis ir jos visiškai nebijau. Lai ji ateina! Nesimeldžiu, 
kad mano gyvenimas tęstųsi, netrokštu jo. Myliu gyvenimą, tačiau ne savo asmeni- 
nį. Kas man buvo skirta gražaus patirti, tą Dievui leidus jau patyriau. Dievas man 
į rankas davė sklidiną ir gardžią gyvenimo taurę, kurią jau išgėriau. Na, šiandien 
maldauju vienintelės malonės: norėčiau rinktis verčiau mirtį nei nelaimę. Šiaip ar 
taip, mano asmeninis gyvenimas jau baigtas. Dar gyvas mano kūnas ir gyva aistra, 
tačiau gyvenimo tikslo nebeturiu. Tad mirčiai esu visiškai abejingas. Į savo gyveni- 
mo praeitį panardinęs žvilgsnį — su didžiuliu dėkingumu ir giliu meilės jausmu iš 
mirties šešėlių sugrįžta daug epizodų ir mielų man žmonių, tarp jų tarsi du dideli 
kelrodžiai, tarsi brangakmeniai Mama ir Ana“. Vien už jas tave, mano Dieve, myliu. 

Karščiausiai šiais metais trokštu, kad Lietuva atgautų Vilnių, kad įsivyrautų 
taika tarp lenkų ir lietuvių ir Lietuva su Lenkija susitaikytų. Žinau, tai nelengva, 
tačiau palinkėti juk galiu. Nesitikiu, kad susitaikymas įvyks greitai, ir manau, nej- 
manoma, kad jis įvyktų jau 1922 metais, net jeigu ir stotų formali taika. Taika labiau 
priklauso nuo Lenkijos nei nuo Lietuvos, tačiau Pilsudskio Lenkija taikai nepasi- 
duos. Pilsudskį myliu ir gerbiu. Jis gimė dvarininkų šeimoje Švenčionių apskrityje, 
augo Vilniuje. Iš šalies išvažiavo būdamas labai jaunas ir labai seniai, šiuolaikinės 
Lietuvos jis nepažįsta ir nesupranta, juolab kad visi visuomenės procesai įvyko tada, 
kai jis jų gyvai nebematė. Jo sieloje gyvena senoji dvarininkų lenkų Lietuva, ją jis 
myli ir vardan jos pasiryžęs didžiulėms aukoms. Kitokios Lietuvos jis nepažįsta ir 
nejaučia, tad nemoka ir negali jos įtraukti į savo politiką. Štai čia ir slypi didžio- 
ji jo Lietuvos politikos klaida, kuri turės patirti fiasko. Lenkija, sustiprinta liau- 
dies veiksnių Rytuose ir dėl to natūraliai nepriklausomų šalių - lietuvių, baltaru- 
sių, rusų, latvių žemėse, - taptų kaimyninių gyventojų susitikimų vieta, jų centru, 
politiniu jų koalicijos lyderiu. Pilsudskis to trokšta ir mano, kad būtina koalicija, 
kurios centrinis ir vienijantis vaidmuo tektų Lenkijai, tačiau neranda kelių, vedan- 
čių į tikslą, ir neturi rakto nuo paslapčių skrynios. Jis turi viską, išskyrus „aukso 
ragą (Vispianskis Vestuvės), kurį turėjo vykdydamas Lenkijos vidaus politiką. To- 
dėl Pilsudskis neįvykdys savo didžiojo siekio. Kelias negali vesti per dvarininkišką 
lenkišką Lietuvą ir Baltarusiją (juo labiau sustiprintą lenkų kolonistų, kaip dabar 
Baltojoje Rusioje, o tik per liaudies Lietuvą (Baltarusiją, Rusiją, Ukrainą) - apie jos 
egzistavimą Pilsudskis nenutuokia). Kol kas nė vienas lenkų politikos Kolumbas 
tokios Lietuvos neatrado ir neįsisąmonino. 


23. Anna Wolberg. 

1922 mety sausio 1 d. 
Sekmadienis 


Šiandien planavome traukti į Gačionis. Pakvietė į ponios Rosenienės vardines, ku- 
rias perkėlė iš penktadienio į šią dieną. Buvo ir kita vizito priežastis — p. Ana Pisa- 
niova sumanė p. Juzefui Stavskiui iš Anapolio pripiršti panelę Sofiją Gerkovičuvną. 
Juzefas Stavskis dabar jau nejaunas žmogus, jam maždaug 50 metų. Lietuvis, gra- 
žaus Anapolio dvarelio Dusetų valsčiuje ties Sartų ežeru savininkas. Jis turtingas 
našlys, labai taurus mūsų kaimynas. Buvo vedęs medicinos daktarę Gedminaitę 
iš Dusetų. Mylėjo ją beprotiškai, tačiau ji mirė po kelių bendro gyvenimo metų, 
vokiečių okupacijos laikais. Su Rosenais susigiminiavo per savo giminaitį, taip pat 
Juozą Stavskį, vedusį Marytę Rosenaitę. P. Pisaniova sukūrė panelės Sofijos pripir- 
šimo Stavskiui planą pusiau juokais, tačiau šioji mintis patiko ir gačioniškiams, ir 
mums, tad nebuvo vien tušti juokai. Be to, atrodo, nors panelė Sofija juokauja, jai 
mintis patinka ir ji nesikrato tokios galimybės. Ji labai norėjo važiuoti į Gačionis. 
Kol susiruošėme į Gačionis, pas mus atvyko su vizitu ponai Nefai — p. Jonas Ne- 
fas, vokietis, veterinaras, šiuo metu Lietuvos vyriausybės tarnautojas Rokiškyje, ir jo 
žmona Ava, buvusi Korsakaitė. Su ja susipažino vokiečių okupacijos laikais, kai dir- 
bo vokiečių karo veterinaru. Ją vedė ir pasiliko šalyje. Ponai Nefai pas mus užsibuvo 
iki sutemų. P. Ava Nefova, po trejų bergždžių santuokinio gyvenimo metų, pagaliau 
pastojo ir vasarį tikisi gimdyti. Kai Nefai išvažiavo, buvo per vėlu traukti į Gačionis. 


1922 metų sausio 2 d. 
Pirmadienis 


Tyli, rami diena. Vaikai su panele Sofija pradėjo mokytis. Aš iki pietų tvarkiau 
biblioteką. Po pietų su panele Sofija, Helcia ir Andžejumi išėjome pasivaikščioti. 
Sniego daug, šilta, lengvas atolydis. Mums patiko vartytis sniege, šokinėti, braidyti 
ir šiaip išdykauti. Buvome ir Gojuje. Marynia važiavo į Rokiškio turgų ir už pinigus, 
gautus iš miško pardavimo, nupirko 2 arklius. Elvyra važiavo į Ažubalius pas savo 
tėvus tartis dėl kraičio. Taip ir prabėgo diena Bagdoniškyje. 


1922 mety sausio 3 d. 
Antradienis 


Šiandien kartu su Elvyra ir Marynia nuvažiavome į Rokiškį. Vienose rogėse aš su 
Aleksiejūnu, Stačiaragio nuomininku ir girininku, kitose rogėse - Elvyra su Mary- 
nia. Kai išvažiavome, vėjas žarstė sniegą tiesiai mums į akis, o kelias buvo aklinai 


92 


užpustytas. Tačiau po truputį dangus ėmė giedrėti, liovėsi pustyti ir kuo labiau 
artėjome prie Rokiškio, tuo kelias gerėjo. Kol atvykau, kaip reikiant sušalau kojas. 
Rokiškyje Elvyra ir Marynia turėjo daug reikalų. Elvyra ėjo pas notarą dėl Viveliš- 
kių pardavimo Kotunios Prušanovskos vardu, Marynia pas ūkio inspektorių dėl 


Plytinės nuomos Eigminui, be to, turėjo apmokėti sąskaitas. Aš lydėjau seseris, nes 


esu teisininkas ir autoritetas daugelyje vietinių įstaigų. Dar pasisvečiavome pas Pei- 
sachą Ruchą; jis pavaišino mus arbata, medumi, meduoliais, riestainiais ir degtine. 
Į Bagdoniškį sugrįžome vakare. Važiuojant namo kelias buvo geresnis. Dangus vi- 


siškai giedras, vėjas nurimo, o švelnus šaltukas smarkiai nesikandžiojo. 


1922 Metų sausio 4 d. 
Trečiadienis 


Didžiąją dienos dalį tvarkiau biblioteką, kurioje tvyro 
visiškas chaosas. Mano biblioteka didžiulė. Asmeninį 
knygyną prieš karą sudarė apie 1200 kūrinių (tikrai 
ne mažiau nei 2000 tomų). Jis buvo sunumeruotas, 
tvarkingas, nors sistematiškumo ir trūko, knygos 
įtrauktos į katalogą. Knygyną sudaro 1901 metais te- 
tos Kazės Tiškevičienės iš Pleščenicų dovanota biblio- 
teka — apie 600 kūrinių, mano a. a. močiutės Vitalijos 
Rómerienćs (2 voto** Žukovskos), Mamos knygos, ke- 
liasdešimt knygučių, atitekusių iš Zigmunto Savickio, 
ir keli šimtai mano knygų. Vokiečių okupacijos me- 
tais visas mano knygynas buvo išmėtytas. Sugrįžęs 
į Bagdoniškį radau sujauktų knygų šūsnį. Dabar jas 
renku ir delioju pagal senąją numerologiją, tačiau ne- 
mažai trūks. Pirmiausia dėlioju knygas „Pleščenicos 
spintoje“; čia telpa apie 600 pavadinimų. Perku labai 
patogią spintą knygoms iš Kotunios Prušanovskos; 
pagal palikimą jai priklauso. Tvarkytis man padeda 
tarnaitė Jadzė. Kai išvyksiu, pagal senuosius nume- 
rius katalogą sudarys panelė Sofija. 

Mykolo Kazimiero Rómerio ir jo dukters Elvyros 
Rėmerytės Komorowskos autografai knygoje 
Notatki z różnoczasowych podróży po kraju przez 
Edwarda Chłopickiego (Inflanty, Żmudź, Litwa, 
Pobereże), Warszawa, 1863, faksimilė. Yra ir 
Kavoliškio dvaro bibliotekos ekslibrisas. 

Iš Algimanto Muzikevičiaus rinkinių. Dokumentai. 


24. Taip pažymėtos antrosios jos vedybos. Kalbama apie Mykolo Romerio tėvo Kazimiero 
Rómerio motiną Kobilinską, Kobilinskaitę Vitaliją (Kobylińska Witalia, Żukowska). Ji buvo iš- 
tekėjusi už Mykolo Stepono Rómerio. Jam mirus ištekėjo dar kartą už Aleksandro Žukovskio 


(Alexander Żukowski). 

Papos biblioteka Bagdoniškyje buvo didesnė už manąją. Ją sudarė sena ir graži 
biblioteka a. a. senelio Antano Romerio (mano senelio Mykolo Stepono Rómerio 
pusbrolis) iš Janapolės“ ir paties Papos knygos. Papos biblioteka buvo padalyta į 6 ly- 
gias dalis visiems paveldėtojams. Gavau keliasdešimt kūrinių, kurie papildys mano 
biblioteką. Papos knygos bus sunumeruotos ir įtrauktos į katalogą. Be bibliotekos, 
turiu čia didžiulį archyvą - savo ir a. a. Papos. Didžiulę archyvo dalį sudaro laiškai. 
Mano archyvas, kaip ir biblioteka, taip pat buvo išmėtytas. Tačiau jo tvarkyti dar 
nepradėjau. Tai bus kur kas sunkesnis darbas, nei tvarkingai susidėlioti knygas. 


1922 metų sausio 5 d. 
Ketvirtadienis 


Vėl didžiąją dienos dalį tvarkiau savo biblioteką. Nors šio darbo dabar neįstengsiu 
užbaigti, vis dėlto daug jau padariau. Prieš pietus su vaikais važiavau rogėmis į 
Gojų. Į roges įkinkė seną darbinę kumelę, vadinamą Damute; šiandien ji priklauso 
Elvyrai. Damutė - seniausia iš visų Bagdoniškio arklių. Vadeliojo Andrius. Aišku, 
visą dieną linksminau Sofiją ir vaikus. 

Elvyra su Marynia beveik visą dieną praleido miške, kiekviena savame: Elvy- 
ra Stačiaragio, o Marynia - Mataučiznoje. Per kelias dienas Elvyra ir Marynia iš 
retinto parduoto miško gavo kiekviena po kelis tūkstančius markių. Miškas ligi 
šiol yra vienintelis grynųjų pinigų šaltinis. Norinčiųjų pirkti mišką daug, kainą už 
medieną Marynia su Elvyra kelia kone kasdien, o pirkėjų niekada netrūksta. Jų ne 
tik netrūksta, bet ir per daug. Valstiečiai perka savo reikmėms. Aplinkiniams ūki- 
ninkams didžiulė laimė, kad Bagdoniškio miškų valstybė nenusavino, nes jiems tai 
vienintelis būdas apsirūpinti statybinėmis medžiagomis. Nusavinti miškai nepar- 
duodami paskirai, o tik sklypais ir visiškai iškirsti. Tad iš valstybinio miško vals- 
tietis negali nusipirkti savo poreikiams medienos tiesiai iš vyriausybės. Kas perka 
sklypą iškirtimui, iš būtinybės turi spekuliuoti, tačiau tokiam pirkiniui reikia dau- 
giau lėšų ir organizuotumo. Tad valstiečiai, išskyrus tuos, kuriems priklauso len- 
gvatos, gali pirkti iš valstybinių miškų savo poreikiams medieną tik iš trečiųjų ran- 
kų - tai yra iš spekuliantų. Aišku, valstiečiams toks privačių miškų suvalstybinimo 
rezultatas nenaudingas. Tad jie laimingi, kad Bagdoniško miškas išliko privačioje 
nuosavybėje, na, o mano seserys turi klientų daugiau, negu reikia. Ačiū Dievui, iki 
šiol Miškų departamentas neatnaujina bylos dėl Bagdoniškio miškų nuosavybės, 
tad niekas netrukdo kiekvienam iš mūsų turėti savo mišką. 


25. Janapolė - vietovė Latvijoje, kur Rómeriai turėjo valdas. 

1922 metų sausio 6 d. 
Penktadienis 


Šiandien buvome nusprendę vykti į Gačionis, 
mat naujametis vizitas neįvyko. Nelabai no- 
rėjau važiuoti, nes labai daug sniego, kelias 
prastas, o namie dar daug darbo bibliotekoje. 
Vis dėlto privalėjau važiuoti vien iš manda- 
gumo ir palaikyti draugiją panelei Sofijai, ku- 
riai mano draugystė — vienintelis būdas pra- 
siblaškyti. Kai Marynia su Elvyra nusprendė, 
kad panelė Sofija negali pati vadelioti dėl 
prasto kelio ir kad arba man, arba samdiniui 
reikės vadelioti, pasinaudojau susiklosčiusia 
padėtimi ir pasilikau. Panelė Sofija išvažiavo 
prastos nuotaikos. 

Nors pats ir neišvykau į svečius, tačiau 
svečio sulaukiau namie; visai netrukus, kai 
išvyko Elvyra, Marynia ir panelė Sofija, ap- 
lankė Lisandras. Jis ilgai neužsibuvo. Atva- 
žiavo ir išvažiavo ant ski““ pririštomis odiniu 
diržu prie rogių, kurios jį tempė. 

Dėliojau knygas savo bibliotekoje, skai- 
čiau garsiai Helciai ir Andžejui ir ant grindų 
su jais žaidžiau kortomis vaikišką žaidimą, 
vadinamą „durniumi“. 

Mykolo Kazimiero Römerio autografas knygoje Notatki 
zróżnoczasowych podróży po kraju przez Edwarda 
Chłopickiego (Inflanty, Żmudź, Litwa, Pobereże), Warszawa, 
1863 su jraśu: „Pirkau šią knygą 1864 m. pavasarį 
Antanašėje“, faksimilė. 

Iš Algimanto Muzikevičiaus rinkinių. Dokumentai. 


Dabar vakare, kai rašau dienoraštį, sėdžiu didžiajame kambaryje ir laukiu grįž- 


tančių iš Gačionių Elvyros, Marynios ir panelės Sofijos. Panelė Sofija turėjo susitik- 


ti su p. Juzefu Stavskiu iš Anapolio, galimu kandidatu į vyrus. 


1922 mety sausio 7 d. 
Šeštadienis 


Šiandien, likus dienai iki mano išvykimo, į Bagdoniškį sugužėjo svečių galybė. At- 
važiavo iš Antazavės p. Iza Ropaitė, iš Gačionių Piotras Rosenas, iš Užukriaunų 
Povilas Kozela, iš Kriaunų kunigas klebonas. Jie atvyko ne tik pasisvečiuoti, kie- 


26. Un ski (pranc.) — slidės. 

i TRIMITAS Rn 


Lankai dvarininkai Heja karčias ašaras del žemės reformos įstetymo. 


Lapams krintant. 


Atmeni mūsų pavasarį? 

Viskas buvo mūsų: saulė, gėlės, dainos. 

Vakarais lyg archaniuolo zefiriniai epamai tyliai kilo 
nuo žaliuojančių palankių balzgana migla, gaivia vuale 
globdama atćjusius laimės gyventi  nerūpestinguosius 


Karikatūra „Lenkai lieja karčias ašaras 
dėl žemės reformos“, faksimilė. 
Trimitas, 1921, rugsėjo 17, nr. 36. 


kvienas turėjo dar ir reikalų. Kunigas atvažiavo 
mūsų miško medžių bažnyčios stogui, Povilas 
Kozela, kaip mūsų palikimo superarbitras, atseit 
tam, kad su manimi pasitartų dėl arbitrų veiklos 
likvidavimo, o iš tiesų dėl savo turtinių teisinių 
reikalų. P. Ropaitė su tokiu pat tikslu, Piotras 
Rosenas taip pat tikėjosi mano patarimo. Mano 
viešnagė Bagdoniškyje vilioja svečius, nes kie- 
kvienam reikia patarti. Vargšai mūsų dvarinin- 
kai, išsigandę agrarinės reformos, sukasi kaip 
gali ir bando įvairiomis kombinacijomis išsau- 
goti kuo daugiau turto arba teisėtai parduoti jį, 
arba ieškoti būdų parduoti apeidami įstatymą. 
Sunku nesistebėti tokia dvarininkų pozicija, nes 
tas, kuriam kyla grėsmė - ginasi. Aš asmeniškai 
nesu nei entuziastas, nei šalininkas šios agrarinės 
reformos. Atvirkščiai, manau, ji nenaudinga vi- 
suomenei, jos sumanymas skriaudžia nukentėju- 
siuosius. Todėl palaikau dvarininkų gelbėjimosi 
akciją ir dėl to, kad įgimtas teisingumo instinktas 
kaskart verčia mane užjausti ir padėti engiamai 
pusei. Mano jausmai visada yra ne siundytojo, o 
užsiundytojo pusėje. O agrarinėje reformoje dva- 


rininkas yra la bête noire? — apsuptas jo turtų trokštančių persekiotojų. 


Nepaisydamas svečių buvau nuvykęs su Marynia į Gojų, į jos miško sklypą 
Mataučiznoje. Norėjau apžiūrėti sesers valdas. Vakare, kai svečiai išvyko, garsiai 


perskaičiau Ibseno „Norą“š. 


Gaila, kad jau rytoj turėsiu išvykti. Matau, didžiulį įspūdį padariau panelei So- 


fijai, bet mano širdyje ji nepaliko gilaus pėdsako, nors jaučiu jai žmogišką simpatiją, 
tačiau tokią pat, kaip kiekvienam mielam ir geram žmogui. Ech tos panelės, kaip 


naiviai jos žvelgia į vyrus! 


27. La bête noire (pranc.) — visiškas kvailys. 
28. Ibsenas Henrikas (1828-1906), norvegų dramaturgas. Nora (1882) — realistinė drama, at- 
skleidžianti netikrą miesčionišką moralę. 

1921 metų sausio 8 d. 
Sekmadienis 


Diena, kai turiu išvykti iš Bagdoniškio. Dar beveik visą dieną iki 7 valandos vakaro 
praleidau čia. Laiką skyriau daiktams pakuoti ir daugiausiai žaidžiau su vaikais, 
kuriems - ypač Andżejui - mano išvykimas tarsi gedulas. Didžioji daiktų pakavi- 
mo užduotis teko Maryniai ir mano tarnaitei Jadzei, nes diduma daiktų buvo mano 
maisto atsargų papildymas. Panelė Sofija jaudinosi, nervinosi dėl to, kad išvykstu. 
Ji labai jautri, tad labai lengvai susijaudina, pravirksta, nors ir bando jaudulį pa- 
slėpti po šypsena, tačiau ašaros rieda nevalingai. Būčiau per didelis egoistas ir tik- 
rai neteisingas, jeigu panelės Sofijos jausmus man pavadinčiau meile arba bent jau 
įsimylėjimu. Taip nėra. Tačiau ši mergina tokia jautri ir švelni, kad pati prigimtis 
verčia ją labai prisirišti prie žmonių, kurie elgėsi maloniai. Tokius švelnius jausmus 
ji ir man jautė. 

Su manimi į Kauną vyksta Marynia, nes nori gauti leidimą kirsti demarkacijos 
liniją ir nuvažiuoti į Vilnių. Vakare, kai atsisveikinau su Bagdoniškiu, išvažiavome 
į Rokiškio traukinių stotį. Mus palydėjo ir panelė Sofija, kuri mane nuvežė rogėmis 
į Rokiškį. Labai miela buvo ši atsisveikinimo kelionė su gera ir simpatiška mergina. 
Mėnulis švietė, kelias buvo geras, o važiuodami gėrėjomės gražiu Rudelių mišku. 


1922 metų sausio 9 d. 
Pirmadienis 


Su Marynia ir Jadze visą naktį keliavome. Nors vagone buvo ankšta, tačiau ne taip, 
kaip važiuojant iš Kauno į Rokiškį prieš šventes. Kauną traukinys pasiekė 10 va- 
landą rytoj. Buvome pavargę, tačiau ne baisiai. Būčiau nėjęs niekur iš namų, bet 
Maryniai labai reikėjo kuo skubiau gauti leidimą, dėl kurio čia ir atvyko, tad norėjo 
dar šiandien kreiptis į asmenis, galinčius padėti leidimą gauti. Po pietų, valgėme 
namie, pirmiausia nuėjome pas Žmuidzinavičius. Radome tik p. Žmuidzinavičienę, 
sužinojome, kad ji rytoj rytą su vyru vyksta į užsienį, vadinasi, niekaip neįstengs 
Maryniai padėti. Tada nuėjome pas Sližį”. Sližių šeima dar pieš karą priklausė au- 
gančiai turtingai lietuvių klasei, turinčiai žemių Utenoje, p. Antonienės Pisaniovos 
kaimynystėje. Taigi juos pažįstame seniai. Vienas iš jaunųjų Sližių, inžinierius Bo- 


29. Sližys Pranas (1889-1961), karo gydytojas, pulkininkas. 1920-1922 m. buvo Piliečių gynimo 
departamento direktorius, vienas iš Kauno medikų draugijos (1919) įkūrėjų ir narių. 

leslovas Sližys”, kelerius metus buvo įsimylėjęs Marynią. Dr. Sližys, jaunosios lie- 
tuvių pramonės pionierius, šiandien jau turtingas žmogus, iš pramonės gaunantis 
milijoninį pelną ir, aišku, nepatenkintas radikaliomis Lietuvos politikos srovėmis. 
Jis „ura“ konservatyvių pažiūrų opozicionierius, labai mielas žmogus. Mus labai 
maloniai sutiko ir pažadėjo Maryniai padėti sutvarkyti leidimą generaliniame šta- 
be. Pas jį pasilikome išgerti arbatos, tad namo su- 
grįžome vėlyvą vakarą. 


1922 mety sausio 10 d. 
Antradienis 


Šiandien buvau užsukęs į Tribunolą, tačiau dirbti 
nepradėjau. Pirmasis posėdis dėl ūkio reikalų. Ja- 
nulaitis dar negrįžo iš Berlyno, kol kas man teks 
referuoti visas bylas. 

Politinių naujienų lig tol sužinojau nedaug, 
žinios labai chaotiškos. Vakar Vilniuje vyko rin- 
kimai į Seimą“. Buvau sutikęs dr. Legeiką?, ką tik 
atvykusį iš Vilniaus. Jis sakė, kad rinkimai praėjo 
labai ramiai. Lietuviai, žydai ir baltarusiai (išsky- 
rus lenkofilišką Aleksiuko* grupę) rinkimuose 
nedalyvavo“. Kaimas balsavo gausiai. Kol kas 
rinkimų rezultatai nepaaiškėjo. 


Lietuvos užsienio reikalų ministru tapo ku- 


1922 m. sausio 8 d. rinkimai į Vilniaus seimą. nigas Jurgutis. Lietuvos delegacija išvyko į Tautų 
Rinkimų komisija skaičiuoja balsus, faksimilė. 

Iš Vyčio Ramanausko rinkinių. Litwa Środkowa: Vilniaus Z 
seimo rinkimų albumas. ir Vilniaus problema. Posėdis Ženevoje turi pra- 


Lygos posėdį Ženevoje, per kurį bus aptariama 


30. Sližys Boleslovas (1885-1957), inžinierius, pulkininkas. Krašto gynybos ministerijos In- 
žinerijos skyriaus viršininkas (1919-1922), krašto gynybos (1922-1924) ir susisiekimo (1924- 
1926) ministras. 

31. Kalbama apie 1922 m. sausio 8 d. rinkimus, kuriuos paskelbė Vidurio Lietuvos laikinoji 
valdančioji komisija. 

32. Legeika Vytautas (1882-1953), gydytojas. Baigęs studijas Maskvoje apsigyveno Vilniuje. 
Nuo 1933 m. buvo Sanitarinės pagalbos Vilniaus lietuviams draugijos ligoninės ir poliklinikos 
vedėjas. 

33. Aleksiuk Pavel (1892-?), baltarusių politikos veikėjas, pasisakęs už bendradarbiavimą su lenkais. 
34. Laikinasis Vilniaus lietuvių komitetas, kurio pirmininkas M. Biržiška, susitaręs su balta- 
rusių veikėjais, boikotavo rinkimus. Jų boikoto akcija buvo sėkminga, nes rinkimuose dalyvavo 
praktiškai vien lenkų tautybės žmonės. 


98 


1922 m. sausio 8 d. 
rinkimai į Vilniaus seimą. 
Rinkėjai, faksimilė. 

Iš Vyčio Ramanausko rinkinių. 
Litwa Šrodkowa: Vilniaus 
seimo rinkimų albumas. 


sidėti šiandien. Delegacijai vadovaus Naruševičius“, kiti nariai - Milašius““ ir Si- 
dzikauskas”. Galvanauskas, berods, nenuvyko. Seimo daugumos partijos į Ženevą 
išsiuntė savo atstovus, kad šie kontroliuotų valstybinės lietuvių delegacijos veiklą. 
Krikščionims demokratams atstovavo kun. Šmulkštys“, o socialistams liaudinin- 
kams - Seimo sekretorius, deputatas Natkevičius”. 

Purickis, susikompromitavęs spekuliacijos skandalu, jau pasiekė Vokietiją. Vi- 
suomenės nuomone, jo išvykimas reiškia pabėgimą. Kalbama, kad jis paspruko pa- 


35. Naruševičius (Norus) Tomas (1871-1927), inžinierius, visuomenės ir valstybės veikėjas, di- 
plomatas. Dalyvavo lietuvių ir rusų derybose, kai buvo pasirašoma taikos sutartis Maskvoje 
1920 m. liepos 12 d., buvo Lietuvos atstovas derybose su Lenkija Briuselyje, kai buvo aptariamas 
Hymanso projektas (1921), 1921-1923 m. Lietuvos įgaliotasis pasiuntinys Londone, susisiekimo 
ministras (1923-1924). 

36. Milašius Oskaras (Miłosz; 1877-1939), lietuvių ir prancūzų poetas, filosofas mistikas, di- 
plomatas. 

37. Sidzikauskas Vaclovas (1893-1973), teisininkas, visuomenės ir valstybės veikėjas, diploma- 
tas. Lietuvos atstovas Šveicarijoje (1919-1922), Lietuvos įgaliotasis pasiuntinys Šveicarijoje ir 
Austrijoje (1925-1931), Didžiojoje Britanijoje (1931-1934). 1920-1934 m. su pertraukomis buvo Lie- 
tuvos atstovas Tautų Lygoje. 1931-1932 m. buvo Lietuvos atstovas Hagos Tribunole sprendžiant 
Klaipėdos klausimą. 

38. Šmulkštys Antanas (1886-1951), kunigas, rašytojas, publicistas, visuomenės veikėjas. Stei- 
giamojo seimo narys (1920-1922), išrinktas pagal krikščionių demokratų sąrašą. 

39. Natkevičius Ladas (1893-1945), teisininkas, diplomatas, Steigiamojo seimo sekretorius 
(1920-1922). 1923-1939 m. dirbo Lietuvos ambasadoje Paryžiuje ir užėmė įvairias pareigas. Nuo 
1939 m. balandžio mėn. Lietuvos įgaliotasis pasiuntinys Sovietų Sąjungoje. 

tyliukais ir kirto sieną ties Eitkūnais**. Girdėjau įvairias versijas, kaip kirto sieną. 
Kalbama, kad kun. Staugaitis, Seimo vicepirmininkas, vienas iš krikščionių.demo- 
kratų lyderių, jam padėjo pasiekti sieną. Žmonės šneka, kad Purickis užsienyje turi 
keliolika ar net keliasdešimt milijonų markių ir vilą Rivjeroje“! 

Be to, girdėjau, kad Seimas pradėjo galutines derybas dėl agrarinės reformos 
trečiu detaliu skaitymu. Daug kalbama apie naują ir ryžtingą anglų politikos kryp- 
tį, skirtą tarptautinės Vokietijos ir Rusijos padėties restitucijai bei visos politinės 
sistemos, sukurtos Versalio traktatu, revizijai. Kalbama, kad Anglija šia kryptimi 
pradėjo veikti energingai. Iš tokios politikos lietuviai tikisi perspektyvų Vilniaus 
kraštui. Puse lūpų šnekama, kad bus peržiūrėtos Rygos sutartimi nustatytos sie- 
nos Rusijos naudai, o Lenkija atitraukta iki Kerzono (Cursono) linijos. Taip būtų 
atsikratyta lenkų pretenzijų į Vilnių ir palengvėtų Vilniaus grąžinimas Lietuvai su 
išlyga, kad Vilniaus kraštas bus autonomiškas. 

Laikraštyje skaičiau: karo komendantas iš Kauno ištrėmė Voldemarą*. Įsaky- 
mas dar neįvykdytas, tačiau egzistuoja. Voldemaras, ryškiausias opozicijos veidas, 
gerai ištampė nervus Vyriausybei ir Seimui [...]*. Jo pakęsti jau negali. 


1922 mety sausio 11 d. 
Trečiadienis 


Marynia jau gavo sau ir Elvyrai generalinio štabo leidimą vykti į Vilnių ir sugrįžti 
atgal. Tad rytoj ji grįžta į Bagdoniškį, iš ten kitą savaitę važiuos vežimu į Dūkštą. 
Buvome su Marynia Ūkio ministerijoje pas departamento direktorių Vienažinskį 
dėl Plytinės dvarelio nuomos. Įsikišus vietiniam Rokiškio ūkio inspektoriui dvare- 
lis be Marynios žinios buvo išnuomotas Eigminui ilgesniam laikui ir kitomis, nei 
Marynia nori, sąlygomis; visa tai netyčia išaiškėjo kaip neteisėta veikla. Vizitas pas 
Vienažinskį buvo vaisingas. Yra vilties, kad Rokiškio ūkio inspektoriaus veiksmai 
dėl Plytinės bus anuliuoti. 


40. Eitkūnai — miestelis Lietuvos ir Rytų Prūsijos pasienyje, traukinių linijos Kaunas-Karaliau- 
čius stotis. 

41. Viduržemio jūros pakrantės nuo Kanų Prancūzijoje iki La Spezijos Italijoje pavadinimas. 
42. A. Voldemaras 1921 m. rudenį tautininkų leidinio Vairas šeštame numeryje apkaltino 
E. Galvanauską valstybės interesų išdavimu. Voldemaro nuomone, E. Galvanauskas per vizi- 
tą Estijoje tarėsi su lenkais dėl Baltijos sąjungos organizavimo. Šioje Sąjungoje Lenkija galėjo 
dominuoti. E. Galvanauskas kreipėsi į teisingumo ministrą ir prašė patraukti A. Voldemarą 
baudžiamojon atsakomybėn už valdžios šmeižtą. Kauno miesto ir apskrities karo komendanto 
įsakymu Voldemaras ištremtas į Varnius vienam mėnesiui. Be to, jam buvo uždrausta gyventi 
Kaune galiojant karo padėčiai. Todėl iki 1926 m. pabaigos jis gyveno Kybartuose. 

43. Žodis neįskaitomas. 

„PaMiĘTAJ ŻE 
A LOSY KRAJU 
n OD CIEBIE 


x ZALEŻĄ j 


1922 m. sausio 8 d. 
rinkimai į Vilniaus 
seima. Rinkimų 
agitacinis plakatas 

„Atsimink, kad 
krašto ateitis tavo 
rankose“ faksimilė. 
Iš Vyčio Ramanaus- 
ko rinkinių. Litwa 
Srodkowa: Vilniaus 
seimo rinkimų 
albumas. 


Paaiškėjo, kad ir man teks greitai važiuoti į Vilnių. Buvau susitikęs su Žemaičiu; 
jis papasakojo, jog Mykolas Biržiška iš Vilniaus rašė, kad mano vizitas Vilniuje 
prieš atidarant Vilniaus seimą, tarp sausio 10 ir 15 dienos, būtų be galo naudingas, 
nes tarp kandidatų į Seimą iš „Odrodzenie“ yra tokių, kurie visiškai nelinkę pri- 
jungti Vilniaus kraštą prie Lenkijos ir mato jį Lietuvos sudėtyje. Su šiais asmenimis 
Biržiška norėtų užmegzti ryšius, jeigu paaiškės, kad jie į Seimą patenka. Ir būtų 
gerai, kad su jais susisiektų Lietuvos valstybingumo akcijos veikėjai. Todėl ir no- 
rety, kad aš atvykčiau. Biržiška taip pat rašė, kad būtų gerai, jei į Vilnių incognito 
atvyktų tie liaudininkų veikėjai, kurie pernai dalyvavo derybose su „Odrodzenie“ 
(deputatai Račkauskas, Makauskas, Felicija Bortkevičienė). Apie tai Žemaitis kal- 
bėjosi su liaudininkų lyderiu Sleževičiumi, tačiau pastarasis pareiškė: liaudininkai 
kategoriškai priešinsis, nes praėjusiais metais paaiškėjo, kad Vilniaus derybos ir 
visa, ką sakė lietuvių delegatai, į protokolą įtraukė „Odrodzenie“ atstovai ir perdavė 
Askenaziui**; Briuselio konferencijoje jis tai panaudojo prieš lietuvius. Pasak Sleże- 
vičiaus, galbūt liaudininkai galėtų pasinaudoti atitinkamu Vilniaus lenkų elemento 
kvietimu ir susitikti, bet neoficialiai ir neįpareigojamai, ir tik neutralioje vietoje. 
Žemaitis mane labai ragina nuvykti į Vilnių. Aš asmeniškai nelabai noriu, nes len- 
kų ir lietuvių pykčio atmosfera Vilniuje jau savaime atgraso nuo šios kelionės, ypač 
kai pačiam teks tose intrigose dalyvauti. Nekenčiu nieko, kas atsiduoda intriga, o 


44. Askenazis (Askenazy Szimon; 1866-1935), istorikas ir diplomatas. 1920-1923 m. pirmasis 


lenkų įgaliotasis pasiuntinys prie Tautų Lygos, Lvovo universiteto ir Lenkų mokslo akademijos 
profesorius. 

tokia akcija, siekianti susisiekti su deputatų dalimi, kad būtų galima juos atitraukti 
nuo partijos numatytos veiklos kelio, ypač veikiant paslapčia, nes, savaime aišku, 
apie atvirus veiksmus Vilniuje kol kas negali būti nė kalbos, kvepia labai nemaloniu 
sąmokslu. Tad Žemaičiui pasakiau: jeigu sutikčiau vykti, nors ir nenorom, tai tik su 
sąlyga, kad jokios iniciatyvos nesiimsiu, bet galiu Mykolui Biržiškai pageidaujant 
susisiekti su tais asmenimis, su kuriais jis mane suvesti norės. Vienu žodžiu, nesi- 
imsiu nieko daugiau, tik informacinės veiklos, kurią Mykolas Biržiška inicijuoja. 
Vilniuje pats nieko neorganizuosiu ir jokios iniciatyvos nesiimsiu. 
Paaiškėjo, gandai apie Purickio pabėgimą netikri. Jis jau sugrįžo į Kauną. 


1922 metų sausio 12 d. 
Ketvirtadienis 


Vakariniu traukiniu išvyko Marynia. Man buvo labai gera, kol ji pas mane svečia- 
vosi, o dabar įsivyravo tuštuma. Vis dėlto prie Marynios esu labai prisirišęs, la- 
biausiai iš visų savo seserų ir giminaičių ją myliu. Nuo pat ankstyvos vaikystės, 
nuo kūdikystės ji mano artima draugė. Iki šiandien po Mamos ir Anos - jos abi 
jau mirusios - ji man liko artimiausia iš visų gyvųjų, galbūt ne artimiausia savo 
įsitikinimais, tačiau tikrai artimiausia širdimi, o kartu siela ir psichikos sandara. 


1922 m. sausio 8 d. rinkimai į Vilniaus seimą. Rinkimų štabas dirba, faksimilė. 
Iš Vyčio Ramanausko rinkinių. Litwa Środkowa: Vilniaus seimo rinkimų albumas. 

Kartais pavydžiu jos meilės dukrai Evai, tai yra ne tiek pavydžiu, kiek man gaila, 
kad pasaulyje ji turi už mane artimesnį žmogų. Mano gyvenimo aplinkybės taip 
susidėliojo, kad mirus Mamai ir meilužei - žmonai - vienintelė dukra man sve- 
timesnė už seserį. Dukros nepažįstu ir mano jausmai jai plaukia ne tiek iš širdies, 
kiek iš svajonių ir vaizduotės, todėl labai žemiški. Broliška meilė Maryniai trykšta 
tiesiai iš širdies, ji labai šilta ir neblėstanti, nes nuolatos atnaujinama. Liūdna man 
šiandien buvo su ja atsisveikinti. 

Kol kas nežinau, ar važiuosiu į Vilnių. Neturiu noro ir dėl Vilniuje tvyrančios 
atmosferos, ir dėl neaiškaus vaidmens, kurį turėčiau atlikti. Kaip minėjau, neken- 
čiu intrigų ir nekenčiu prikišti prie jų nagus, bijau, kad mano išvyką ir viešnagę 
Vilniuje panaudotų kaip tik intrigoms. Tačiau yra kitas aspektas, kuris mane atgra- 
so nuo tokios kelionės. Baiminuosi, kad tokia kelionė nebūtų tapatinama su nese- 
niai vykusia senojo Rozenbaumo išvyka į Varšuvą. Nieko šita išvyka nepasiekčiau, 
o ilgainiui kiltų apkalbos ir pradėtų manimi nepasitikėti čia, Kaune, lietuviai, o 
Vilniuje ir gal net Varšuvoje lenkai. Būčiau kaltinamas savavališka nauja politine 
spekuliacija, mano veiklą įvardytų kaip kurstančią nesantaiką, kuria iš vienos ir 
kitos pusės bandoma užmegzti kapitalinį kontaktą dėl istorinio Vilniaus proceso. 
Nors važiuoti į Vilnių mane skatina tik Žemaitis ir Biržiška, vis dėlto Grinius apie 
ją žino ir mano, kad tokia išvyka reikalinga; tiesą pasakius, nenorėčiau prisiim- 
ti tokios atsakomybės pats arba būti remiamas kelių politikų. Norėčiau bent jau 
apie tai pasikalbėti su mūsų Glaudžios sąjungos“ nariais ir apsispręsti tik tada, kai 
jie mane palaikys ir tokiai kelionei pritars. Man svarbus moralinis palaikymas tų 
žmonių, kurių nuomonė rūpi ir kuriais pasitikiu. Tačiau šiandien mano kelionė į 
Vilnių pakibo ore dėl kitų priežasčių. Dar neaišku, kas buvo išrinktas į Vilniaus 
seimą. Galbūt paaiškės, jog tie „Odrodzenie“ kandidatai, kuriuos turėjo omeny 
Mykolas Biržiška, ir norėjo, kad aš su jais susitikčiau, visai nebuvo išrinkti į Sei- 
mą. Tuomet mano kelionė netektų prasmės. Lietuvai galėtų būti labai svarbu tai, 
kad Seimo nutartis Vilniuje, Seimo, kurį sudaro patys lenkai, nes lietuviai, žydai 
ir baltarusiai oficialiai rinkimuose nedalyvavo, taigi kad nutartis būtų paskelbta 
bent jau nevienbalsiai. Tada Lietuvos valstybės šalininkai galėtų teigti: net ir patys 
Vilniaus lenkai nėra vienminčiai, efektas būtų didesnis, jeigu rinkimuose dalyvau- 
tų iš Lenkijos atvykęs elementas, dėl to tas Seimas nebūtų net vietos lenkų valios 
išraiška ir todėl nėra šia prasme vienareikšmis. Jeigu vis dėlto nebuvo į Seimą iš- 
rinktas nė vienas asmuo, kurį patraukti savo pusėn tikisi Biržiška, mano kelionė į 
Vilnių neturi tokios prasmės, kokią mato Biržiška ir Žemaitis. Kadangi šiandien iš 


45. Masonų ložė „Lietuva“. 

Vilniaus turėjo atskristi Jonynas, greičiausiai 
atveš naujos informacijos, tad nusprendžiau 
su Žemaičiu palaukti ir rytoj spręsti, ar verta 


r ; keliauti į Vilnių. Kol kas iš Vilniaus turime 
tik tokių žinių: rinkimuose dalyvavo nedaug 
žmonių, o rinkėjų, priklausančių prie lietu- 
viškai kalbančių vietovių, aktyvumas buvo 
minimalus. Sklando šnekos, kad endekų lai- 
mėjimas - idėjos prijungti Lietuvą prie Len- 
kijos - buvo didelis. 


1922 mety sausio 13 d. 
Penktadienis 


Šiandien vis dar nežinau, keliausiu į Vilnių 
ar ne, nes Jonynas dar neatvyko iš Vilniaus. 
Greičiausiai pats laukia tikslių rinkimų rezul- 
tatų, kad galėtų į Kauną atvežti kuo tikslesnę 
informaciją. Sprendimas dėl mano kelionės 


vėl buvo atidėtas iki tol, kol sugrįš Jonynas. 


1922 m. sausio 8 d. rinkimai į Vilniaus seimą. Vis dėlto manau, kad mano kelionė neįvyks, 
Rinkimų agitacija, faksimilė. nes dažnai nutinka, jog tai, kas atidedama, 
Iš Vyčio Ramanausko rinkinių. Litwa Środkowa: as 5 ś s Šias 

Vilniaus seimo rinkai ABARA apskritai neįvyksta. Matau, net ir Žemaitis, 


kuris labai į širdį ėmė mano kelionę į Vilnių 
ir norėjo, kad kuo greičiau išvažiuočiau, išklausęs mano argumentus, šiek tiek atvė- 
so. O aš tuo tik džiaugiuosi, mat šioji kelionė didelio džiaugsmo nekelia. 

Vakar nespėjau parašyti, kad vakar rytą buvau Seimo konstitucinės komisijos 
posėdyje. Dalyvavau kaip vienas iš dalyko žinovų, nes buvo diskutuojama apie spe- 
cialųjį konstitucijos priedą, kalbantį apie tautinių mažumų teises Lietuvoje. Konsti- 
tucinė komisija, sukurta šiam skyriui, išrinko specialią komisiją. Tačiau dėl įvairių 
priežasčių pastaroji savo pareigos neįvykdė ir tai atliko vienas narys — ministras 
žydų reikalams Soloveičikas; jis pats suredagavo atitinkamą projektą ir pateikė 
Konstitucijos komisijai. Komisija į pagalbą pasikvietė dalyko žinovus specialistus, 
kurie galėtų peržvelgti projektą. Pakvietė visus mūsų Rytų Lietuvos reikalų komi- 
sijos narius, tai reiškia Žemaitį, mane, Rozenbaumą jaunesnįjį ir naują mūsų komi- 
sijos narį baltarusj Cerkasą. Be to, tarp specialistų buvo ir Dominykas Semaška. Iš 
Seimo konstitucinės komisijos vakar susirinkime dalyvavo jos pirmininkas Tumė- 

nas ir vicepirmininkas Sleževičius, projekto kūrėjas Soloveičikas, deputatai Star- 
kus“, dr. Lašas“, Venclauskas*, Čepinskis“, Ruseckas” ir galbūt dar keli asmenys. 
Diskusija buvo gana gyva, užtruko apie tris valandas. Daugiausiai kalbėjo Solovei- 
čikas, Žemaitis, aš, Sleževičius, Čepinskis, Starkus. Mums pavyko aptarti tik du 
pirmuosius straipsnius, kuriems komisija su mažomis pataisomis pritarė. Diskusiją 
atidėjome iki pirmadienio. Soloveićiko projektas apima tik vadinamosios perso- 
nalinės tautinės autonomijos organizavimą. Teritorinė sričių autonomija (Vilniaus 
kraštas, Klaipėda) į projektą neįtraukta. Tiesą pasakius, kalbant konkrečiai, teri- 
torinė sričių autonomija aptaria ir garantuoja ne tiek tautinę, kiek sričių autono- 
miją. Kadangi sričių įvairovė ir iš to išplaukiančios autonominės garantijos labai 
dažnai, o Lietuvoje ypač — pirmiausia kalbant apie Klaipėdą ir Vilniaus kraštą, - 
grindžiamos jų tautinės sudėties išskirtinumu, ši autonomijos forma turi įtakos 
ir yra susijusi su tautinių mažumų teisėmis. Kai kurioms tautinėms mažumoms, 
gyvenančioms visoje Lietuvos teritorijoje, ypač Lietuvos lenkams ir baltarusiams, 
teritorinė autonomija yra pagrindinė problema, nes susijusi su jų tautinės sąrangos 
nustatymu valstybėje. Todėl jos klausimas daug svarbesnis už personalinę autono- 
miją, kuri domina pirmiausia žydus. Pastariesiems tai alfa ir omega jų tautinių tei- 
sių, o teritorinė sričių autonomija žydų visiškai nedomina, atvirkščiai, giliai širdyje 
jie tokios autonomijos šalinasi. Todėl nieko keista, kad projekto autorius — žydas; 
Soloveičikas visą autonomijos problemą projekte suvedė į tezes apie personalinę 
autonomiją. Net ir toks apsukrus žmogus kaip Soloveičikas supranta, kaip Lietuvai 
svarbu pripažinti teritorinę sričių autonomiją, bet nejunta, kad sričių autonomijos 
labai susijusios su tautine autonomija. Tačiau mes su Žemaičiu apsisprendėme pra- 
plėsti autonomijos ribas ir įvardyti jas kaip tautines sričių Konstitucijos komisijoje 
arba bent jau to reikalauti. 


46. Starkus Zigmas (1874-1944), valstybės ir visuomenės veikėjas. 1920-1927 m. Seimo deputa- 
tas, išrinktas pagal krikščionių demokratų sąrašą. Pirmosios Lietuvos konstitucijos referentas, 
1922-1924 m. Agrarinės reformos valdybos pirmininkas. 

47. Lašas Vladas (1892-1966), gydytojas, daugkartinis Kauno Vytauto Didžiojo universiteto 
Medicinos fakulteto dekanas, Steigiamojo seimo ir I Seimo deputatas. 

48. Venclauskas Kazimieras (1880-1940), teisininkas, visuomenės ir politikos veikėjas, vienas iš 
Lietuvos socialdemokratų lyderių, Šiaulių miesto burmistras (1918-1919), Seimų deputatas, tarp 
jų ir Steigiamojo. 

49. Čepinskis Vincas. 

so. Ruseckas Petras (1883-1945), rašytojas, visuomenės veikėjas. Vienas iš Valstiečių sąjungos 
įkūrėjų (1906), Steigiamojo seimo deputatas, žurnalo Karys redaktorius (1922-1925), Šaulių są- 
jungos veikėjas. 

1922 metų sausio 14 d. 
Šeštadienis 


Vakar socialistų liaudininkų frakcija Seime pateikė prašymą atšaukti iš Vyriausy- 
bės frakcijos narį ministrą pirmininką dr. Grinių. Tai nėra visiškai netikėtas spren- 
dimas, jau kelis sykius partija svarstė Griniaus atšaukimą. Partijos kairieji, kurie 
pastaruoju metu itin sustiprino veiklą prieš oportunistinį Sleževičiaus sparną, jam 
priklauso pats Grinius, jau seniai buvo nepatenkinti liaudininkų ir krikščionių de- 
mokratų bloku; labai išraiškinga asmenybė buvo liaudininkas Grinius, vadovaujan- 
tis krikščionių demokratų vyriausybei, kurioje liaudininkai buvo tik nereikšmin- 
gos figūrėlės, savo vardais papildantys Seimo veiklą; vis dėlto tikrieji šeimininkai 
ir Lietuvos politikos veidas buvo krikščionys demokratai. Griniaus atšaukimas 
greičiausiai reiškia, kad iširs socialistų liaudininkų ir krikščionių demokratų blo- 
kas. Kadangi Grinius yra premjeras, jo dimisija veikiausiai sukels viso kabineto 
atstatydinimą, kartu ir Vyriausybės krizę. Įdomu, kas imsis kurti Vyriausybę, ko- 
kios jėgos dalyvaus ir kas pateks. Labai abejoju, kad dabartinė padėtis kaip nors 
paveiktų politikos krypties pakeitimą. Krikščionys demokratai - perdėm migloti, 


1922 m. sausio 8 d. rinkimai į Vilniaus seimą. Rinkimų komisija skaičiuoja balsus, faksimilė. 
Iš Vyčio Ramanausko rinkinių. Litwa Środkowa: Vilniaus seimo rinkimų albumas. 

neapsisprendę, perdėm demagogiškai kalba ir iš tiesų perdėm bailūs, kad ryžtųsi 
kokiems nors rimtiems pokyčiams ir sąžiningai viena ar kita kryptimi veiktų. 

Jei galima tikėti šiandien Lietuvoje pasirodžiusia informacija apie rinkimų į 
Vilniaus seimą rezultatus, tai balsuotojų skaičius svyruoja apie 60-70 % turinčiųjų 
teisę balsuoti. Tai nedideli skaičiai. Rinkimuose į Lenkijos steigiamąjį seimą 1919 
metais balsavo po 80, 90 ir iki 100 %, tokie pat skaičiai buvo ir renkant Lietuvos 
steigiamąjį seimą 1920 metais. Turint omeny, kad Seimo rinkimai Vilniuje vyko 
lenkų okupacijos laikais - „Vidurio Lietuvos“ nepriklausomybė yra farsas - ir kad 
tik viena, lenkų, pusė turi dirbtinę persvarą ir sąlygas veikti, rezultatas yra toks ir 
šio Seimo įtaka sprendžiant valstybinį ginčą dėl Vilniaus valstybinio priklausymo 
negali būti itin didelė. Jeigu tikėtume tomis žiniomis, gautų mandatų kiekis yra 
toks: endekai — 40, Kresy sargyba - 30, „Odrodzenie“ — 15, PSL - 12, demokratai 
(Vitoldo Abramovičiaus grupė) - 5, PPS - 3 ir „baltarusiai“ (greičiausiai Aleksiuko 
grupė) - 2. Jeigu neklystu, apytiksliai galima mandatus suklasifikuoti taip: pirmos 
dvi formacijos (endekai ir Kresų sargyba) išreiškia aneksines pozicijas (70 manda- 
tų), visos kitos - federalistines (37 mandatai). Tad endekų krypties laimėjimas nėra 
toks didžiulis, kokio buvo galima tikėtis. Federalistų stovykla gali sukurti gana 
stiprią opoziciją, pagaliau čia gali atsidurti ir kritiškesnės bei krajovciškos orienta- 
cijos grupelės. 

Vakar užsiminiau: jeigu personalinės autonomijos (tautinės savivaldos) klau- 
simas, kaip viena iš Lietuvoje gyvenančių tautinių mažumų teisių garantų, bus 
įtrauktas į Lietuvos konstitucijos projektą žydų pastangomis, mat kaip tik žydams 
tokia autonomija labai naudinga ir detaliai, kruopščiai aptarta specialiame skyriuje, 
tai teritorinė sričių autonomija tame pat Konstitucijos projekte ignoruojama. Kaž- 
kuriame konstitucinių straipsnių skyriuje užsimenama, tačiau labai apibendrinant, 
kad tokia teisė yra, bet jokios taisyklės bent apytiksliai nenustatytos; tuo tarpu Lie- 
tuvos krikščioniškoms tautinėms mažumoms - Lietuvos lenkams ir baltarusiams - 
sričių autonomija yra kur kas svarbesnė už žydams taip rūpimą personalinę auto- 
nomiją. Suprantama, žydai rūpinasi daugiausia savo interesais. Baltarusių ir lenkų 
Seime faktiškai nėra, ir taip susiklostė santykiai, kad dabar nėra kam rūpintis šių 
tautų teisėmis Konstitucijoje, kaip kad gali daryti žydai. Vis dėlto tai, kad patys 
valstybės vyrai ar Lietuvos politikai Seime nekreipia į tai reikiamo dėmesio - di- 
džiulė politinė jų klaida, nes šios problemos įtraukimas į Konstituciją turi milžiniš- 
ką reikšmę Lietuvos valstybingumui. 

1922 metų sausio 15 d. 
Sekmadienis 


Tai, kad lietuviai politikai mažiau baiminasi personalinės tautinės autonomijos nei 
sričių autonomijos - tai faktas ir šis faktas yra visiškai suprantamas. Pirmąja auto- 
nomijos forma daugiausiai pasinaudos žydai, o antrąja — Lietuvos lenkai ir baltaru- 
siai (Vilniaus kraštas), galbūt Klaipėdoje vokiečiai. Lietuviai, žvelgdami iš valsty- 
bės pozicijų (nekalbu apie visuomenines ar ekonomines), nebijo, nes žino: lietuvių 
tauta nepavirs žydais, taip pat niekas nepretenduoja žydus sulietuvinti. Tautinė 
žydų visuomenė šalyje yra visai atskiras reiškinys, tautiškai ir kultūriškai svetimas. 
Tad lietuviai, ypač demokratai, be jokių išlygų linkę toleruoti tokias sąlygas, kurios 
šiai visuomenei leis organizuotis taip, kaip jai pačiai patogu, ir šias sąlygas įtraukti 
į šalies Konstituciją. Visai kitaip atrodo lenkų problema, ypač tose vietovėse, kur 
jų gyvena daugiausiai - Vilniaus krašte, o Klaipėdoje - vokiečių. Vilniaus krašte 
lenkai, o Klaipėdoje vokiečiai yra perdėm artimi vietos liaudžiai, perdėm gimi- 
ningi savo mąstysena ir kultūra, nes patys dažniausiai yra tik polonizavimo arba 
germanizavimo produktas tos pat nuo amžių čia gyvenusios lietuvių tautos. Jų gys- 
lomis teka tas pat kraujas, tad, be jokios abejonės, jie nebus tik svetimkūnis šalies 
organizme taip, kaip žydai bus visais laikais, ir toliau bus taip, kaip yra šiandien, 
viso šalies polonizavimo arba germanizavimo proceso tęsinys — nelygu apie kurį 
kraštą kalbama. Nors nepriklausomoje Lietuvoje, net esant sričių autonomijoms, 
šiems polonizavimo ir germanizavimo procesams bus priešinamasi smarkiau nei 
iki šiol, vyks tautinio susikaupimo procesas ir net lietuvių tautybės atstovų daugės, 
vis dėlto lietuviai patriotai norėtų iš anksto susilpninti, o gal ir visiškai užkirsti 
kelią šalies polonizavimui ir germanizavimui. Tai viena iš priežasčių, dėl kurios 
jiems nemaloni sričių autonomijos idėja, suteikianti geresnes sąlygas konsoliduotis 
lenkų tautybės veiksniams (lenkų Vilniaus krašte, o vokiečių Klaipėdoje). Be to, 
išskyrus norą sustabdyti polonizaciją Vilniaus krašte, o Klaipėdoje germanizaciją, 
yra dar viena priežastis: tarp lietuvių patriotų labai populiarus tikėjimas tuo, jog 
Lietuvoje lenkai, net ir baltarusiai Vilniaus krašte gali labai greitai sulietuvėti, kad 
tik visi turėtų vienodas sąlygas šalyje ir kad jų neveiktų išorės veiksniai. Lietuvos 
lenkus ir baltarusius (nors mažiau nei lenkus) lietuvių patriotai vertina ne taip kaip 
žydus ir nelaiko jų svetimais, tačiau greičiau mano, kad tai pasiklydusios avelės, 
kurios palankiai susiklosčius aplinkybėms sugrįš į lietuvių kaimenę. Apie tai kal- 
bėdami garsiai ar tyliai pasvajodami, nenori suteikti tokių sąlygų, kurios pabrėžtų 
jų kitoniškumą, jų svetimumą lietuvių tautinėje visuomenėje. Kadangi jie jaučia ir 
žino (ir veikiausiai neklysta), kad sričių autonomija tam susvetimėjimui bus nau- 


108 


dingesnė nei tautinė personalinė autonomija, tad giliai širdyje jai priešinasi. Taip 
gali būti paaiškinamas lietuvių pasipriešinimas kantoninėms ar sričių autonomijos 
formacijos idėjoms dar net iki 1921 metų. Lietuviai visuomet stengėsi tautinių ma- 
žumų teisių garantijų problemą sieti ne su sričių autonomijos idėja, bet su perso- 
naline autonomijos sudėtine dalimi, taip ją apibrėžti ir išspręsti. Tokiems siekiams 
visada labiausiai priešinosi lenkai, kurie, vedini teisingo instinkto, konsekventiš- 
kai atsisakinėjo personalinės autonomijos. Ir tik 1921 metais lietuviai įsitikino: tiek 
Klaipėdos, tiek Vilniaus (šiuo atžvilgiu Želigovskio afera tapo jiems gera mokykla 
lavinant politinį protą) problema nėra tokia lengva ir paprasta, kaip kad jie tikėjosi, 
ir vien geranoriškumo neužtenka jai išspręsti. Tad tiek kalbant apie Klaipėdą, tiek 
apie Vilnių pagaliau lietuviai sutiko nusileisti iki teritorinės autonomijos, fiksuo- 
jant naują koncepciją atitinkamose Seimo deklaracijose. Tačiau šis principas jiems 
daugiau yra politinio proto ir valstybės konjunktūros išdava nei širdies padiktuotas 
poreikis. Nors ir pripažįstamas autonomijos poreikis - jis nėra populiarus. Todėl 
toliau apie tai kalbama nenoriai ir todėl Konstitucijos projekte atsirado nevienodi 
įrašai apie personalinę ir sričių autonomiją. Kad Seimo deklaracija Klaipėdos ir 
Vilniaus klausimu būtų veiksminga, būtina atitinkamai tokias pat tezes išsakyti ir 
Konstitucijoje. Jeigu to neatliks motu proprio? lietuvių Seimo politikai, priklausan- 
tys Konstitucijos komisijai, ta kryptimi turi veikti Rytų Lietuvos reikalų komisija. 
Pastarajai šita užduotis turėtų būti numeris vienas, ir mes su Žemaičiu tai turime 
omenyje. Be to, turime ir kitų pastabų Konstitucijos projekto tekstui - kalbu apie 
Rytų Lietuvą (Vilniaus kraštą) ir jo prijungimą prie Lietuvos. 


1922 metų sausio 16 d. 
Pirmadienis 


Girdėjau, kad socialistai liaudininkai ir krikščionys demokratai rengia pasitarimus 
dėl kabineto krizės likvidavimo, kuris numatomas dėl liaudininkų pareiškimo apie 
Griniaus atšaukimą iš Vyriausybės ir dėl tolesnio dviejų valdančiųjų partijų bloko 
išlaikymo. Šiandien girdėjau apie tai kalbančius seimūnus, kai buvau Konstituci- 
nės komisijos susirinkime. Kol kas Grinius dar nepateikė oficialaus pareiškimo apie 
savo atsistatydinimą. Socialistai liaudininkai pabrėžia du pagrindinius punktus: 
vienas — agrarinė reforma, liaudininkai kaltina krikščionis demokratus oportuniz- 
mu, nes jie savo politika kenkia bežemiams ir mažažemiams, kurie reikalauja žemės; 
kitas - universitetas, ant kurio krikščionys demokratai nori „uždėti savo ranką“ ir 


51. Motu proprio (lot.) - savo iniciatyva. 

paveikti jį konfesiškai. Dėl agrarinės reformos liaudininkai turi du priekaištus: kad 
neliečiamos nuosavybės maksimalus dydis būtų ne 50 dešimtinių, o 80 ha, projek- 
te numatytas atlygis už nusavintą žemę būtų pakeistas konfiskavimu (iš esmės tas 
atlygis toks juokingai mažas, kad vertas tik pašaipos, tačiau liaudininkų jis vis tiek 
netenkina), kad nuo nusavinimo, bent jau už tokį „atlygį“, turi būti apsaugotas in- 
ventorius. Neaišku, ar tokie debatai duos rezultatų, vis dėlto aš baiminuosi, kad jie 
gali baigtis baisiausiu kompromisu, koks tik gali būti: krikščionys demokratai gali 
„nusileisti“ dėl agrarinės reformos, o liaudininkai — dėl universiteto. Krikščionys de- 
mokratai labai susirūpinę universitetu ir apskritai švietimu, norėdami jiems turėti 
savo krikščioniškąją įtaką, nei kautis dėl didesnės žemės nuosavybės. O liaudinin- 
kai, ypač pataikaudami toms masėms, į kurias jie nori remtis - patenkinti apetitus 
dėl žemės. Tai Lietuvai būtų blogiausia išeitis, nes ši agrarinė reforma dabartiniame 
projekte jau ir taip yra per daug radikali, kraštui atneš daugiau žalos nei naudos, 
kadangi dezorganizuos visą ūkį ir skatins demagoginį veltėdžiavimą. Tuo tarpu 
švietimas kartu su universitetu būtų atiduoti obskurantizmo valiai. Turint omeny 
visą šį triukšmą, inicijuotą liaudininkų parašu, pastarieji labiau rūpinasi artėjančiais 
rinkimais, nei pergyvena dėl gerų, kokybiškų įstatymų rengimo. Jie rinkėjams nori 
pasirodyti kaip opozicinė partija, neprisiimanti atsakomybės už šiuolaikinės ekono- 
mikos padėtį ir Seimo įstatymus, kadangi jaučia, kad visuomenė nepatenkinta Sei- 
mo darbo vaisiais ir greičiausiai nebus patenkinta ir įstatymų pasekmėmis, net jeigu 
jos būtų laipsniu ar keliais laipsniais radikalesnės. Taigi, galima tikėtis, kad tvirtos 
sąjungos vis dėlto nebus. Tarp galimų kandidatų į ministro pirmininko vietą, jeigu 
Grinius atsistatydinty, minimos advokato Tumėno ir kun. Vailokaičio”? pavardės. 
Šiandien per Seimo konstitucinės komisijos posėdį buvo svarstomas tik vienas 
Soloveičiko projekto straipsnis apie tautinių mažumų teises. Šis straipsnis liečia 
visų svarbiausią projekto aspektą - tautinių mažumų ministerijų klausimą ir per- 
sonalinės autonomijos sąvoką bendrame valstybės kūrimo kontekste. Soloveičikas 
labai atkakliai gynė savo projekto pozicijas ir reikalavo atskirų ministerijų, siejan- 
čių tautines autonomijas su valstybe ir kartu išskiriančių jas iš valstybės sandaros. 
Soloveičikui labiausiai oponavo Čepinskis, įvertinęs personalinę autonomiją ir iš 
politinių, ir iš neutralių pozicijų. Užuot steigus atskiras ministerijas jis siūlė įkurti 
atitinkamus tautinius savivaldų skyrius prie Vidaus reikalų ministerijos Savival- 
dų departamento. Anot jo, personalinę autonomiją reiktų suteikti tik žydams ir 
lenkams, o punktą apie tautines problemas sujungti su sričių autonomija Vilniui 


52. Vailokaitis Jonas (1886-1944), Lietuvos Nepriklausomybės akto signataras, finansininkas, 


pramonininkas. Steigiamojo seimo deputatas, Krikščionių demokratų frakcijos narys, Finansų 
ir valstybės biudžeto komisijos pirmininkas. 

ir Klaipėdai. Tai iš tiesų labiau domintų ir galbūt tenkintų Lietuvos lenkus ir balta- 
rusius, o Klaipėdoje vokiečius, bet ne žydus. Čepinskį palaikė Sleževičius, sutikęs 
daugiausiai su viena tautinių mažumų ministerija. 

Soloveičikas kovojo labai aršiai. Savo ilgoje kalboje pateikė argumentų, kalbėjo 
apie garbę ir moralinius įsipareigojimus, kuriuos Lietuva jau turi prieš žydus, ir 
labai diplomatiškai, vos vos juntamai gerinosi krikščionims demokratams. Tačiau 
nė vienas pastarųjų atstovas neprašė balso. Problema nebuvo išspręsta. 


1922 metų sausio 17 d. 
Antradienis 


Sklinda kalbos, kad derybos tarp socialistų liaudininkų ir krikščionių demokratų 
buvo nevaisingos ir jų sąjunga nebus atnaujinta. Šiandien per Seimo posėdį krikš- 
čionys demokratai turėjo pateikti savo kontrdeklaraciją prieš socialistų liaudininkų 
deklaraciją. Tad visa atsakomybė dėl Vyriausybės sukonstravimo, atsistatydinus 
Griniui, kris ant krikščionių demokratų pečių. Jiems tai nebus nei lengvas, nei 
malonus uždavinys, kadangi per artėjančius rinkimus jie bus atsakingi už valdžią, 
kuria negalės pasidalyti su socialistais liaudininkais, pasprukusiais laiku. Kadangi 
per praėjusius rinkimus jie veikė naudodami demagogijos metodus ir lenktyniavo 
su kairiaisiais dėl radikalių pažadų, prisižadėjo tiek, kiek nepajėgia tesėti, tad tiek 
žmonių nepasitenkinimas valdžia, tiek neįvykdyti pažadai atsisuks prieš juos. 
Šiandien vyko mūsų Rytų Lietuvos reikalų komisijos posėdis. Kai gruodį Sei- 
mui buvo atiduota deklaracija dėl Vilniaus krašto autonomijos, kuri buvo įgyven- 
dinta daugiausiai mūsų Komisijos pastangomis, ir sumanyta sušaukti Rytų Lietu- 
vos reikalų tarybą, mūsų Komisija tapo labiau matoma ir su ja imta labiau skaitytis. 
Komisijos narių skaičių nuo naujųjų metų papildė naujas narys baltarusis. Išvykus 
Konopackiui, Komisijoje atsirado laisva vieta. Naujuoju nariu baltarusiu tapo Čer- 
kasas - pagyvenęs žmogus, prieš karą dirbo Drisoje, Vitebsko gubernijoje, o dabar 
Ministerijoje baltarusių reikalams (teisininkas). Iš principo Čerkaso dalyvavimas 
mūsų Komisijoje turi būti lyg ir laikinas, kol jo vietą užims Baltarusių tautinio 
komiteto patikėtinis. Tačiau labai dažnai teisinga patarlė: nieko pastoviau už laiki- 
numą; įtariu, kad ir šiuo atveju taip gali atsitikti. Šiandien per susirinkimą nagrinė- 
jome dvi labai svarbias problemas. Viena - tautinių mažumų teisių gynimas Seimo 
konstitucinėje komisijoje, kita - Rytų Lietuvos reikalų tarybos steigimas. Abu klau- 
simus aptarinėjau ir išvadas pateikiau aš. Tad mano principinėms išvadoms Komi- 
sija pritarė. Ji man pavedė parengti Tarybos organizavimo projektą. Parengiau jį ir 
papasakojau apie principus ir svarbiausius šios organizacijos aspektus, kurie turi 

būti pristatyti Komisijai svarstyti per organizacinį susirinkimą, spręsiantį visus 
su Taryba susijusius klausimus. Tai dar turime išsamiai aptarti mūsų Komisijo- 
je artimiausiu laiku. O dėl tautinių mažumų teisių gynimo iš Seimo konstitucijos 
komisijos nusprendėme reikalauti, kad Komisija į konstitucijos projektą, be sky- 
riaus apie tautinę personalinę autonomiją, įtrauktų aiškiai suformuluotą punktą 
apie Vilniaus krašto (ir Klaipėdos, jeigu bus tokia galimybė) teritorinę autonomiją 
laikantis taisyklių, numatytų iškilmingoje gruodžio mėnesio deklaracijoje. Kadan- 
gi personalinės autonomijos ir teritorinės autonomijos tapatinimas teisiškai kelia 
keblumų ir negalima vienos kurios nei išbraukti, nei pateikti taip, kad viena su kita 
konkuruotų - kur veikia viena, ten kita neveikia, nes tai neįmanoma, ypač atsiżvel- 
giant į žydus; jiems būtina vienalytė personalinė autonomija visoje Lietuvos terito- 
rijoje, neišskiriant ir autonominio Vilniaus krašto, o atsižvelgus į lietuvius, kurie 
Vilniaus krašto autonominėje srityje turės mažumos teises, negalima apsiriboti 
vien visoje šalyje galiojančia personaline autonomija, nes visos Lietuvos teritorijoje 
lietuviai negali naudotis personalinės mažumos teisėmis ir tada Vilniaus lietuviai 
būtų nuskriausti. Tad mes parengėme formuluotę, kuri minėtus sunkumus panai- 
kins, bet apie tai pakalbėsiu rytoj. 


1922 metų sausio 18 d. 
Trečiadienis 


Šiandien vėl turiu naujienų iš ministrų kabineto. Girdėjau, kad nesutarimų bus at- 
sisakyta, socialistų liaudininkų ir krikščionių demokratų kompromisas tęsis toliau. 
Sakoma, susitarimas dar nepasiektas, tačiau viskas krypsta gera linkme. Kalbas 
patvirtina Sleževičius, o jis vis dar yra socialistų liaudininkų vadas, pagrindinis po- 
litinis sraigtas, didysis meistras ir partinės bažnyčios dvasininkas. Kadangi jis šitas 
kalbas patvirtina, vadinasi, reikalas aiškus. Vienas iš slenksčių, grėsusių kompro- 
misui, kaip žinia, buvo ginčas dėl žemės grąžinimo vienuolynams. Grąžinimui pri- 
tarė krikščionių demokratų dauguma, nepaisydama kategoriškos kairiųjų ir socia- 
listų liaudininkų opozicijos. Iš esmės tai nėra labai svarbus klausimas, atrodo, kad 
tos žemės — bent jau taip tvirtina krikščionys demokratai — yra ne daug daugiau nei 
100 dešimtinių. Tačiau kairieji vien dėl savo tradicinių dogmų šitai pavertė esmine 
problema. Ir sakoma, kad kompromisas, kurio siekia liaudininkai ir klerikalai, bus 
grindžiamas nuolaidomis krikščionims demokratams dėl universiteto ir rezervuo- 
jant jiems laimėjimą dėl vienuolyno žemių. Na, o aš manau, kad nepriklausomo 
mokslo universitete užtikrinimas yra svarbesnis nei vienuolyno žemių klausimas, 
jeigu išties tų žemių yra nedaug. 

Šiandien Tribunolo posėdis užsitęsė iki 4 valandos po pietų, tai Tribunole pasi- 
instancijos nuosprendžius ir išteisinę kaltinamuosius, regis, tikrai įvykdėme tei- 
singumą. Sąžinė mums kuždėjo, kad kaltinamieji nekalti, nors tam tikrų sutapimų 
netrūko. Tačiau sąžinė mums sakė: tai buvo tik nelaimingas atsitiktinumas, tad 
išteisinę kaltinamuosius visi pajutome palengvėjimą ir pasitenkinimą. Ypatingai 
tai jaučiau tokių Ildefonso Goštauto? ir Taukelio Šmitos byloje. Prieš juos buvo 
tam tikrų įrodymų, buvo ir jų pasirašytas kaltės prisipažinimas milicijoje, tačiau 
sakoma, kad išgautas naudojant fizinę jėgą (mušimo sistema milicijoje ir įtariamųjų 
prisipažinimo išgavimas pas mus praktikuojamas itin dažnai). Kad juos išteisin- 
tume, mums pakako jų išklausyti. Ildefonsas Goštautas taip susijaudino dėl ištei- 
sinamojo nuosprendžio (Apygardos teismas abu nuteisė už arklių vagystę 3 me- 
tus griežto režimo kalėjimo), kad išėjęs su ašaromis akyse atsiklaupė prieš teismo 
salę, sunėrė rankas maldai ir padėkojo už teisingumą. Tas Ildefonsas Goštautas, 
senas dvarininkas nuo Krekenavos“, ūkininkas, turintis keliasdešimt dešimtinių 
žemės, yra klasikinis lietuvių liaudies dvarininkų tipas. Lietuvių kalbos nemoka, 
šneka lenkiškai, tačiau jo lenkų kalba yra „tuteišiška, vietinė“ tarmė, kurią būtų 
galima įvardyti lietuvių kalba, išreikšta lenkiškai. Lenkiškus žodžius jis sudėlioja 
pagal tobulą lietuvišką konstrukciją, vertą Jablonskio“ gramatikos. Štai keli tokio 
dialekto pavyzdžiai, kuriuos prisiminiau klausydamasis Ildefonso (koks klasikinis 
vardas tarp besimėgaujančių rinktiniais, aukštuomenės sluoksniui būdingais var- 
dais) Goštauto. Taigi užsirašiau: „suradau arklį jsisukusj” (lenkiška konstrukcija 
būtų tokia: suradau arklį įsipainiojusį); „saulei leidžiantis grįžau“ (klasikinis lietu- 
viškas sakinys, kuris lenkiškai skambėtų taip: sugrįžau, kai saulė leidosi); „Šulcas 
pripažino“ (vietoj prisipažino). Arba štai: „mano dalyvavimas“? (accusativus „moją 
udzielnicę“ - charakteringa vietos lenkų tarties forma, su vos girdimu nosiniu ga- 
lūnės accusativus femininum garsu - būdingu lietuvių kalbai); „tuomet“ („w tą porę” 
vietoj lenkiško „wtedy“). 


53. Ildefons Gasztowt. 

54. Taukiel Szmit. 

55. Krekenava - miestelis Panevėžio apskrityje ties Nevėžiu, dešiniajame jo krante, 32 km nuo 
Panevėžio. 

56. Jablonskis Jonas (1860—1930), lingvistas, bendrinės lietuvių kalbos kūrėjas. Lietuvių tautos 
atgimimo veikėjas, Kauno Vytauto Didžiojo universiteto profesorius. 

57. „Moja udzielnica“ - pastarojo žodžio apskritai lenkų kalboje nėra, matyt, tai vietos lenkų 
darinys (vertėjos pastaba). 

1922 metų sausio 19 d. 
Ketvirtadienis 


Ir vėl sklando kalbos, kad krikščionys demokratai su liaudininkais vis dėlto ne- 
susitars ir kad Vyriausybės krizė gali sprogti kiekvieną minutę. Man šiandien tai 
pasakojo ir Tumėnas, ir ministras baltarusių reikalams Semaška. 

Rytą Seimo rūmuose vyko jau trečiasis Seimo konstitucinės komisijos susirin- 
kimas, kuriame dalyvavo dalyko žinovai, sukviesti aptarti konstitucijos skyriaus 
apie tautinių mažumų teises projektą. Praėjusiame posėdyje buvo aštriai puolama 
idėja įkurti atskiras tautinių mažumų ministerijas, tai į projektą įtraukė Soloveiči- 
kas. Tokios ministerijos naudingiausios žydams, ir šiandien į posėdį, be Soloveičiko, 
atvyko dar du žydai deputatai Rozenbaumas senasis ir Rachmilevićius*, Pastarieji 
turėjo tik patariamojo balso teisę, nes nepriklauso konstitucinei komisijai. Susirin- 
kimo pradžioje Žemaitis turėjo perskaityti Rytų Lietuvos reikalų komisijos dekla- 
raciją, kuria prašoma konstitucijoje atsižvelgti į teritorinės autonomijos Vilniui ir 
Klaipėdai principus bei mūsų Komisijos sukurtą personalinės ir teritorinės autono- 
mijos suderinamumą. Žemaitis turėjo perskaityti mūsų deklaraciją, o aš privalėjau 
ją argumentuoti. Mes pateikėme planą sukurti personalinę autonomiją su terito- 
rine tokiu būdu, kad kiekviena tautybė, kuri Lietuvos tautiniam kadastrui pateiks 
ne mažesnį nei 10 96 narių skaičių iš visų gyventojų, gaus personalinės autonomijos 
teises visos Respublikos teritorijoje. Tos tautybės, kurios tokių sąlygų neatitinka, 
tačiau jų gyventojų skaičius sudaro bent 10 96 autonominėje teritorijoje, turi teisę į 
personalinę autonomiją autonominės teritorijos viduje, kuri būtų organizuota pa- 
gal tuos pat principus. Vis dėlto Žemaitis pavėlavo, tad mūsų Komisijos nutarimus 
pats referavau plačiai ir motyvuotai pasisakydamas. Kalbos pabaigoje jau ne mūsų 
Komisijos vardu, o savo vardu kalbėjau apie sunkumus, kuriuos gali sukelti faktas, 
jeigu į konstituciją įtrauksime Klaipėdos ir Vilniaus autonomijos teises, kai Klaipė- 
dos likimas dar neišspręstas tarptautiniu mastu ir kai Vilniaus sąjunga su Lietuva 
gali būti fiksuota derybomis ir susitarus su Vilniaus krašto liaudimi, o autonomijos 
teisės būtų vienašališkai ir nepakeičiamai įtrauktos į konstituciją. Tuomet kiltų pro- 
blemos, nes, kaip žinia, bet kurie konstitucijos pakeitimai gali būti daromi tik refe- 
rendumu. Vis dėlto manau, kad reikia vienaip ar kitaip į konstituciją įtraukti sričių 
autonomijos taisykles, ir pabrėžiau būdus, kokiais, mano nuomone, būtų galima 
šiuos įstatymus modifikuoti remiantis Vilniaus krašto gyventojų valia ir apeinant 


58. Rachmilevičius Nachmanas (Rachmilewicz Nachman; 1876-1941), žydų visuomenės veikė- 
jas, Lietuvos valstybės tarybos narys (1918). Prekybos ir pramonės ministerijos viceministras 
(1918-1920), Steigiamojo seimo deputatas, Lietuvos generalinis konsulas Tel Avive (1933-1940). 

normalią referendumo procedūrą. Vėliau diskutavome apie Soloveičiko projekto 
3 straipsnį. Ir vėl kalbėjome apie tautines ministerijas, kurių nepageidavo lietuvių 
dauguma; tokią idėją karštai gynė žydai. Paskui kalbėjome apie tautybes, kurios 
turės teisę į personalinę autonomiją. Svarstėme, ar autonomija turėtų būti apibrėžta 
gyventojų skaičiumi - Soloveičikas savo projekte pateikia 10 000 tam tikros tauty- 
bės asmenų kaip minimalų skaičių, leisiantį turėti teises į personalinę autonomiją. 
Ar reikėtų nustatyti gyventojų skaičių procentais, - mūsų Rytų Lietuvos reikalų 
komisijos siūlymu, tai turėtų būti 10 96 gyventojų. Aptarinėjome ir aną kartą de- 
putato Čepinskio teiktus siūlymus tiesiog išvardyti tautybės, kurioms konstitucija 
numato teises į personalinę autonomiją: Čepinskis siūlė, kad tokias teises turėtų tik 
žydų ir lenkų tautybės gyventojai, kadangi jos gausiai išsibarsčiusios po visą šalies 
teritoriją ir gali norėti bei pretenduoti į tautines savivaldas, nepaisant to, kokioje te- 
ritorijoje šios tautybės gyvena daugiausiai. Na, o kitų tautybių atstovai, gyvenantys 
tam tikrose bendrose teritorijose, nesuinteresuoti personaline autonomija. Vokietis 
deputatas Biuchleris* aršiai reikalavo tokių personalinės autonomijos teisių, kurio- 
mis galėtų naudotis ir Lietuvos vokiečiai. Diskusijoje buvo kalbama ir apie mano 
minėtas problemas; jas pateikiau Rytų Lietuvos reikalų komisijos vardu. 


1922 metų sausio 20 d. 
Penktadienis 


Vakar per Konstitucinės komisijos susirinkimą niekas neoponavo mūsų pateik- 
toms Rytų Lietuvos reikalų komisijos išvadoms. Susirinkimo dalyviai pripažino: 
Lietuvos konstitucijoje teritorijos autonomijos teisė turi būti ne mažiau svarbi nei 
teisė į personalinę autonomiją. Pastebėjau, kad Konstitucinės komisijos nariai, kiek 
galima spręsti iš jų pastabų ir pasisakymų, ypač iš praėjusio susirinkimo, kai dar 
nebuvo perskaitytas mūsų pranešimas, turi tendenciją apriboti personalinės au- 
tonomijos apimtis, kurias jie vertina kaip suis generis* privilegiją žydams ir yra 
linkę jai priešpriešinti teritorinę autonomiją kaip daug sveikesnę formą, padedan- 
čią užganėdinti susitelkusių tam tikrose teritorijose gyvenančių tautinių mažumų 
interesus. Tad galima teigti, kad teritorinės autonomijos tezė jiems kelia simpatiją, 
o personalinė autonomija — antipatiją. Juolab kad pastaroji konstitucijos projekte 
itin išryškinama, o pirmoji praktiškai nepastebima. Tai žydų su Soloveičiku prieša- 


59. Biuchleris Oskaras (Büchler Oscar; 1877-?), teisininkas, advokatas, Steigiamojo seimo depu- 
tatas. 1920-1922 m. buvo Aukštesniųjų kursų lektorius, o 1922-1926 m. - Lietuvos universiteto 
docentas. 

60. Suis generis (lot. ) - tam tikra. 

ky nuopelnas, kadangi žydams rūpėjo tik personalinė autonomija. Pasitarimas dėl 
Soloveičiko projekto labiau primena turgų ir kovos areną, kai Konstitucinės komi- 
sijos nariai bando kuo daugiau pataisų įtraukti į projektą, o Soloveičikas visais bū- 
dais bando jį apginti ir praleisti kuo mažiau pakeitimų. Kad konstitucijos projekte 
per mažai dėmesio skiriama teritorinei autonomijai, galima paaiškinti tuo, kad per 
menkai stengtasi veikti šia linkme, kadangi žydams teritorinė autonomija nerūpi, 
o lietuviai, būdami dauguma, nerodė iniciatyvos ir nenorėjo sukti galvos tiksliau 
konstitucijoje apibrėžti tautinių mažumų teises. Vienintelis vokietis deputatas su- 
interesuotas šia problema, nes baltarusių deputatų Seime nėra, o deputatai lenkai 
po garsaus skandalo, kuris iškilo jiems pateikus deklaraciją Tautų Lygai dėl lenkų 
persekiojimo Lietuvoje, praktiškai atsiribojo nuo dalyvavimo bet kokioje Seimo 
veikloje. Yra ir kitas paaiškinimas, kodėl per mažai dėmesio skiriama teritorinei 
autonomijai: kol kas faktiškai abi sritys, kurioms galėtų būti suteikta teritorinė au- 
tonomija - Klaipėdos ir Vilniaus - nepriklauso Lietuvos valstybei. Mano įsitikini- 
mu, jau dabar Konstitucinė komisija turi parengti prielaidas teritorinei autonomijai 
suteikti. Vakar net ir deputatai žydai per posėdį aistringai pritarė mūsų išvadoms, 
nes jaučia, kad pavojinga neigti ar priešintis teritorinei autonomijai, mat tai turėtų 
neigiamos įtakos jų taip pageidaujamai personalinei autonomijai. Tačiau jie dau- 
giau bandė suderinti šitas dvi autonomijos formas norėdami gauti mūsų paramą 
geidžiamai personalinei autonomijai. Vis dėlto konkrečiai buvo mažai pasisakan- 
čiųjų, kaip turėtų būti įgyvendintos mūsų išvados, nes dėl sunkumų, apie kuriuos 
jau kalbėjau, tai nėra paprasta. Vienintelis kun. Staugaitis konkrečiau kalbėjo apie 
šią problemą. Jis pasiūlė tiksliau apibrėžti teritorinės autonomijos sąvoką pačiame 
konstitucijos tekste, o tai padaryti bus sunku, kol Vilnius ir Klaipėda nėra sudėti- 
nės mūsų šalies dalys, tad daryti reikėtų kitame autentiškame tekste - deklaracijo- 
je; ji būtų konstitucijos numatomų įstatymų priedas. Ko gero, tai neprasta mintis. 
Šiandien ją ir svarstėme Rytų Lietuvos reikalų komisijoje. Soloveičiko projekto 3 
straipsnis vakar dar nebuvo galutinai aptartas per Konstitucinės komisijos posėdį. 
Tai svarbiausias viso projekto straipsnis, keliantis daugiausiai ginčų ir suteikiantis 
daugiausiai dėmesio personalinei autonomijai. Straipsnio tekstas išspręs ir tautinių 
ministerijų problemą, kurią žydai laiko kaip būtiną ir svarbią savo poreikiams, ku- 
riai - mano nuomone, visiškai teisingai - lietuviai komisijos nariai itin priešinasi. 
Siūlytiems 3 straipsnio pataisymams suredaguoti ir galbūt kai kuriems jų suderinti 
išrinkta pakomisė: Soloveičikas, Žemaitis, aš, Biuchleris, kun. Staugaitis, Sleževi- 
čius, Čepinskis ir Starkus. Pakomisė turi susirinkti rytojaus vakarą. 

Žinia, kad Konstitucinė komisija nepritaria tautinių mažumų ministerijoms, 
sukėlė didžiulę sumaištį žydų visuomenėje. Žydai mobilizuoja visas galimas jėgas 

ir imsis veikti, kad būtų išgelbėta jų geidžiama institucija. Jie ėmė kalbėti, kad to- 
kios ministerijos naudingos šaliai ir palankios Vilniaus politikai, prabilo apie savo 
tautos nuopelnus ir simpatijas valstybei, Lietuvos savigarbą, apie anksčiau jiems 
duotus pažadus ir įsipareigojimus. Štai šiandien pas mane buvo užsukęs Kacelen- 
bogenas* su prašymu leisti jam šią problemą iškelti rytoj per mūsų Glaudžios są- 
jungos susibūrimą. Šiandien oficialiai pranešta, kad vakar prezidentui buvo įteiktas 
viso Griniaus kabineto atsistatydinimo raštas. Tad oficialiai krizė jau prasidėjo. 


1922 mety sausio 21 d. 
Šeštadienis 


### 

Iki pietų dirbau Tribunole, kur vyko teismo posėdis. Buvo nagrinėjamos kasa- 
cine tvarka patekusios bylos. Didelį procentą Apygardos teismų nuosprendžių ci- 
vilinėse bylose mes panaikiname. Tai patvirtina tezę, kad kasacinė instancija buvo 
reikalinga. 

Maždaug 7 vakaro Seimo rūmuose įvyko ketvirtadienį Konstitucinės komisi- 
jos išrinktos pakomisės susirinkimas. Mūsų užduotis - suredaguoti visas pateik- 
tas pataisas Soloveičiko parengtam konstitucijos 3 straipsniui. Posėdyje dalyvavo: 
Soloveičikas, Biuchleris, aš, kun. Staugaitis, Čepinskis ir Konstitucinės komisijos 
pirmininkas Tumėnas. Pavestą darbą atlikome per valandą. Kadangi diskusija dėl 
3 straipsnio dar nebuvo išgvildenta pačioje Konstitucinėje komisijoje, gali atsirasti 
naujų pataisų arba būti keičiamos jau pateiktosios pataisos. 

Iš ten nuvykau tiesiai į mūsų Glaudžios sąjungos“ susirinkimą. Dalyvavo: aš, 
Kairys“, Vileišis“, Semaška, Janulaitis, Bielskis“, Kacelenbogenas ir Čepinskis. Iš 
organizacinių reikalų buvo aptariama galimybė suburti grupę Panevėžyje, kur jau 
apsistojo du mūsų nariai - Kacelenbogenas ir senasis Romas“. Pritarėme Gabrie- 


61. Kacelenbogenas Uria. 

62. Masonų ložė „Lietuva“. 

63. Kairys Steponas (1878-1864), inžinierius, vienas iš Lietuvos socialdemokratų partijos lyde- 
rių. Tarybos narys ir Nepriklausomybės akto signataras, aprūpinimo maistu ministras antrame 
Sleževičiaus kabinete (1919), Lietuvos seimo deputatas 1920-1927 m. 

64. Vileišis Jonas (1872-1942), teisininkas, vienas iš Lietuvos liaudininkų lyderių. 

65. Bielskis Vaclovas (1870-1938), inžinierius, visuomenės ir politikos veikėjas iš Šiaulių, soci- 
aldemokratas. Prieš Pirmąjį pasaulinį karą priklausė Vilniaus masonų ložei „Lietuva“, kuriai 
vadovavo M. Rómeris. 

66. Romas Jurgis. 

lės Petkevičaitės“ kandidatūrai į Panevėžio skyrių; ją priimti įpareigojome Romą 
ir Kacelenbogeną, dalyvaujant man arba Bortkevičienei. Jeigu Petkevičaitė. įstos į 
mūsų Sąjungą, Panevėžio grupė pradės veikti. Be to, dar numatytos kitos kandida- 
tūros - Moigio“ ir Petraškevičiaus“. Patvirtinome taip pat kandidatus į mūsų Kau- 
no grupę - deputatą Račkauską ir teisėją Sugintą”?. Paskui kalbėjomės apie kovą 
su klerikalizmu, kuris Lietuvoje užima vis stipresnes pozicijas ir kuriam paklūsta 
visos valstybinio gyvenimo sritys, o didžiausią įtaką klerikalai turi švietimo srity- 
je. Janulaitis pranešimą skaitė kaip tik šia tema. Nutarėme, kad būtina kovoti su 
klerikalizmu ne tik Seime, Aukštesniuosiuose mokslo kursuose”, bet ir visur kitur, 
kur mūsų nariai turi prieigą ir susiduria su klerikalų savivale ir gobšumu. Kadangi 
patys neturime lėšų išleisti leidinius, skatinančius kovoti su klerikalizmu, nuspren- 
dėme susisiekti su leidyklomis. Šiai akcijai išrinkome pakomisę, o jos nariais — Ja- 
nulaitį, Pureną? ir Vileišį. Tačiau man kyla abejonių, ar šios veiklos kryptis, jeigu ji 
tik išsiplėtos, gali dar labiau suaktyvinti klerikalizmo plėtotę. Klerikalizmu laikau 
religijos esmės iškreipimą, kai bažnyčia tiesiogiai pajungiama valstybei. Tuomet ir 
pati valstybė suvokiama per religijos prizmę. Į tokį vyksmą žvelgiu priešiškai, mūsų 
Sąjungoje jau įžvelgiu tokias tendencijas. Na, ir posėdžiui baigiantis buvo paliesta 
dabar aktuali tema apie personalinę autonomiją, kurią svarsto Seimo konstitucinė 
komisija, ypač vieną jos elementą - pavienes ministerijas ar tautinius ministrus. Šia 
tema norėjo pakalbėti Kacelenbogenas, prabilęs apie būtinybę steigti centrinį auto- 
nomijos organą - Tautinę tarybą, kiekviena tautinė mažuma įkurtų savą, - apie bū- 
tinybę turėti ministrus tautiečius, kurie, pasak Kacelenbogeno, ministrų kabinete 


67. Petkevičaitė Gabrielė (1861-1943), rašytoja, visuomenės ir politikos veikėja. Viena iš Moterų 
judėjimo Lietuvoje lyderių. 

68. Moigis Jonas (1867-1933), teisininkas, visuomenės veikėjas. 1922-1923 m. dirbo notaru Pane- 
vėžyje. 

69. Petraškevičius Česlovas (1886-1941), advokatas, visuomenės veikėjas, socialdemokratas. 
1919 m. dirbo V. Mickevičiaus-Kapsuko vyriausybės bolševikų komisariate. Vėliau apsistojo 
Panevėžyje ir iki gyvenimo pabaigos dirbo advokatu. Dalyvavo Miesto tarybos veikloje kaip 
socialdemokratų frakcijos narys, Lietuvos miestų sąjungos pirmininkas (1924). 

70. Sugintas Antanas (1890-?), advokatas, politikos veikėjas. 1923-1927 m. Lietuvos seimo depu- 
tatas, Liaudininkų frakcijos narys. Dirbo Kauno apygardos teismo teisėju (1921-1923), advokatu 
Kaune (1924-1944). 

71. Kauno aukštesnieji mokslo kursai veikė 1920-1922 m., vykdė vienintelės aukštosios moky- 
klos Lietuvoje funkciją tol, kol buvo atidarytas Lietuvos universitetas. Kursai turėjo penkis sky- 
rius: humanitarinį, teisės, matematikos-fizikos, gamtos mokslų, medicinos ir technikos. Kur- 
sams vadovavo Z. Žemaitis (1920) ir J. Vabalas-Gudaitis (1921-1922). Šių kursų pagrindu buvo 
steigiamas Lietuvos universitetas. 

72. Purėnas Antanas (1883-po 1958), chemikas, visuomenės veikėjas. 1919-1921 m. Rokiškio gim- 
nazijos direktorius, nuo 1922 m. profesorius, organinės chemijos dėstytojas Lietuvos universitete. 

turėtų sprendžiamąjį balsą tik tais atvejais, kai problema būtų susijusi su jų tautos 
autonomija. Jau buvo vėlus laikas, tolesnę diskusiją nukėlėme į kitą susirinkimą. 
Deja, tenka pripažinti, kad mūsų Glaudžios sąjungos veikla šlubuoja. Pasitaiko 
akimirkų, kai jaučiamas pagyvėjimas, tačiau jos retos ir daugiau atsitiktinės, švyste- 
li per posėdžius kartkartėmis. Sąjungai trūksta vienalyčio pulso, savarankiškumo ir 
su pagrindiniais idealais susijusios veiklos. Tai organizmas, kurio nuolatinė būsena 
yra letargas, o gyvybingos kibirkštėlės pasirodo tiktai retkarčiais ir tuoj pat išnyksta. 


1922 metų sausio 22 d. 
Sekmadienis 


Vakare nuo 5 iki 8 valandos Apygardos teismo posėdžių salėje aš pirmininkavau 
visuotiniam Lietuvos teisininkų draugijos” susirinkimui. Pagal taisykles, nusta- 
tytas per kasmetinį susirinkimą, kuris vyko gruodžio mėnesį, valdybos parei- 
ga yra esant galimybei kas mėnesį arba ir dažniau šaukti bendrus susirinkimus, 
kuriuose būtų skaitomi pranešimai ir svarstomi valstybės juridiniai reikalai, ju- 
risprudencija arba įstatymų projektai. Kadangi Seimo konstitucinė komisija ką 
tik paskelbė savo parengtą konstitucijos projektą (skliaustuose parašysiu, kad 
pastarasis modifikuotas tekstas kai kuriais itin reikšmingais elementais labai ski- 
riasi nuo pirminio, pateikto spalio-lapkričio mėnesiais svarstyti Konstitucinės 
komisijos specialistams), tad Teisininkų draugijos valdyba nusprendė jį apsvars- 
tyti savo draugijoje. Buvo sumanyta skaityti referatus ir diskutuoti bent apie pa- 
grindinius šio projekto skyrius. Šiandien aptarinėjome prezidentūros klausimą. 
Pirmiausia draugijos narys ir kartu Seimo konstitucinės komisijos pirmininkas 
advokatas Tumėnas trumpai referavo projekto atsiradimo istoriją, o vėliau savo 
referatu advokatas Noreika ir kontrreferatu Tribunolo teisėjas Janulaitis aptarė 
prezidentūros klausimą. Dabartiniame konstitucijos projekte Respublikos pre- 
zidento institucija, kurios nebuvo ankstesniame projekto tekste, yra numatyta, 
tačiau jai palikta tik šešėlinė valdžios galia, daugiausiai numatytas šalies repre- 
zentacinis vaidmuo. Noreika pasisakė už tai, kad institucijos valdžios galios būtų 
išplėstos ir prezidentas turėtų „veto“ teisę ir teisę paleisti Seimą. Janulaitis tei- 
gė, kad prezidento institucijos apskritai nebūtų. Susirinkimo dalyviai šia tema 
nediskutavo. Susirinkimas pavedė formuluoti dienos pranešimų tezes ir pateikti 
svarstyti kitame susirinkime, kuris turėtų įvykti ateinantį sekmadienį, ir pasi- 


73. Lietuvos teisininkų draugija veikė 1920 m. sausio 24-1940 m. birželio 15 d. 1920-1933 m. jos 


pirmininkas buvo A. Kriščiukaitis, 1934-1935 — P. Leonas, 1937-1938 — J. Gudauskas, 1938-1940 - 
Ć. Butkus. Draugija daug dėmesio skyrė teisinei kultūrai propaguoti Lietuvoje ir leido žurnalą Teisė. 

stengti rasti prelegentus konstitucijos skyriams aptarti. Greičiausiai valdyba pra- 
šys pasisakyti Voldemaro, kuris ką tik pradėjo skelbti virtinę kritinių straipsnių 
apie konstitucijos projektą; juos spausdino Tėvynės balsas. 

Vyriausybės krizė atsidūrė mirties taške. Griniaus kabineto atsistatydinimas 
pateiktas, tačiau dar nepatvirtintas. Tuo tarpu krikščionys demokratai su socia- 
listais liaudininkais ir toliau bando rasti kompromisą. Vis dėlto labai maža vilties, 
kad jį suras. Kaip galimą kandidatą į ministro pirmininko postą, jeigu Griniaus 
atsistatydinimas bus priimtas, dar mini Tumėną - vieną iš protingiausių Krikščio- 
nių demokratų partijos deputatų, be to, teisininką. Jo pozicija Seime pakankamai 
reikšminga. Jis yra Konstitucinės komisijos ir Teisinės komisijos pirmininkas. Pas- 
taroji sukurta visų įstatymų projektams redaguoti. Tumėnui netrūksta apsukru- 
mo ir net, sakyčiau, savotiško humoro jausmo. Protingas, labai sąžiningas žmogus, 
tad gerbiamas ir užsitarnavęs gerą vardą. Tačiau jis nepaprastai lėtas - flegmatikas, 
rimtas ir lėtapėdis. Kalba labai atsargiai ir iš lėto renka žodžius. Klausantis atrodo, 
kad burnoje juos dar „apvolioja“ ir per minutę pasako vos vieną žodį. Toks pat 
nuobodus ne tik kalbėdamas, bet ir imdamasis kokios nors veiklos. Tarybos laikais, 
1919 metais, ministrų kabinetas trumpą laiką priklausė dešiniesiems, klerikalams, 
su ultrakatalikiškuoju Dovydaičiu?* priešaky. Pats kabinetas, jo premjeras pasirodė 
itin neveiksnūs ir politiškai neįgalūs. Šito kabineto priešininkai šaipydamiesi va- 
dino jį „gyvo rožančiaus“ kabinetu. Dabar juokaujama, kad nuobodaus Tumėno 

„dėka“ kabinetas bus „negyvo rožančiaus“ kabinetas. 


1922 mety sausio 23 d. 
Pirmadienis 


Na, ir žiema šiemet! Kai pasnigo per Visus šventus, tai iki šiol žiema karaliauja 
visu smarkumu. Trečias jos mėnuo eina, o dar tiktai sausio pabaiga. Prieš akis vi- 
sas vasaris - klasikinis žiemos mėnuo, o mūsų klimate įprasta žiema išsitęsia ir į 
kovą. Tad dar mažiausiai mėnuo, o gal ir du liko. Buvo atlydžių prieš Kalėdas, bet 
itin švelnių ir jie žiemos karaliavimo nenutraukė. Dabar atslinko stingdančio šalčio 
banga kartu su gražiu saulėtu oru. Šįryt spaudė -18 laipsnių šaltukas. 

Rytą Seimo rūmuose vyko Konstitucinės komisijos posėdis. Ir šiandien ne- 
baigėme diskutuoti dėl 3 Soloveičiko projekto straipsnio, kalbančio apie tautinių 
mažumų konstitucines garantijas. Jau atrodė, kad netrukus diskusijos baigsis, mat 


74. Dovydaitis Pranas (1886-1942), publicistas, visuomenės veikėjas, Lietuvos Nepriklausomy- 


bės akto signataras, III Vyriausybės kabineto premjeras (1919 m. kovo 12-balandžio 12 d.), nuo 
1922 m. dirbo Lietuvos universitete ir vadovavo Istorijos katedrai. 

išseko kalbėtojų gretos, buvo aptartos visos pateiktos pastabos, ir Soloveičikas 
perskaitė baigiamąjį pranešimą kaip referentas. Savo prakalboje jis paminėjo tiek 
problemų, susijusių su pateiktomis pataisomis, kad visi priėjo prie išvados: reikia 
kiekvieną sakinį ilgame 3 straipsnyje aptarti detaliai, remiantis teisinga mintimi, 
geriau leisti per daug kalbėti ir galbūt rasti bendrą kalbą, nei trumpinti laiką ir 
ką nors konstitucijos tekste pražiopsoti arba įtraukti ne tai, ką reikia. Išklausius 
Soloveičiko kalbos, tenka sutikti su jo argumentais: formuoti personalinę auto- 
nomiją, ją apibrėžiant pagal tautinės mažumos procentus, - blogiau nei nustatyti 
minimalų tautinės mažumos atstovų skaičių arba tiesiog išvardyti tautines ma- 
žumas, kurios galėtų naudotis personalinės autonomijos privalumais. Išbraukiau 
Rytų Lietuvos reikalų komisijos 3 straipsnio pirmojo sakinio pataisą, kuri siūlė 
minėtą apibrėžimą (10 96), ir tvirtai pasakiau, kad remiu Čepinskio siūlymą tie- 
siog išvardyti atitinkamas tautines mažumas, turinčias teisę į autonomiją, o kon- 
krečiai — baltarusių, lenkų ir žydų. Tolesnė diskusijos eiga nukelta į ketvirtadienį. 
Šios dienos posėdyje nedalyvavo Žemaitis; jis turėjo kalbėti Rytų Lietuvos reikalų 
komisijos vardu ir išdėstyti, kaip, mūsų nuomone, turėtų būti teritorinė Vilniaus 
ir Klaipėdos krašto autonomija įtraukta į Konstituciją. Žemaitis apie tai dar pasi- 
sakys. Aš nenorėjau apie tai kalbėti šiandien, nes jau esu kalbėjęs apie teritorinę 
autonomiją per praėjusį susirinkimą, nenorėjau sudaryti įspūdžio, kad nors apie 
tai kalbama Rytų Lietuvos reikalų komisijos vardu, iš tiesų tokias mintis remia 
vien įvairiatautis, nelietuviškas jos elementas. Tad tegu šiuo klausimu suskamba ir 
lietuvių - Žemaičio — balsas. 

Panašu, kad netrukus iš Seimo pasklis naujiena, kuri nors ir neatrodo labai 
reikšminga, nes nekeis daugumos kiekybinio santykio, vis dėlto gali turėti tam ti- 
krą poveikį pačiam Seimui, žinoma, jeigu įvyks tai, apie ką kalbu. Dešinysis krikš- 
čionių demokratų blokas - „Ūkininkų sąjunga“ - krikščionių demokratų gretose 
yra mažai paveikus, nes klerikalinis krikščionių demokratų centras, tikrasis par- 
tijos branduolys, besivaikantis populiarumo ir manipuliuojantis visuomene dema- 
goginiais, radikaliais šūkiais, remiasi kairiuoju sparnu — „Darbo federacija“. „Ūki- 
ninkų sąjunga“, priklausydama šio bloko frakcijai, iki šiol taikstėsi su tuo, nors ne 
vienas iš jos narių ilgesingai žvalgėsi į klerikalinės „Žemdirbių sąjungos“ gretas, 
kuri solidarizavosi su opozicine „Pažanga“, nes jautė, kad kaip tik ten tarpsta ar- 
tima ideologija ir todėl jų vieta kaip tik ten, o ne klerikalinės demokratijos bloke. 

1922 Metų sausio 24 d. 
Antradienis 


Krikščionių demokratų bloko frakcijai priklausantys „Ūkininkų sąjungos“ nariai 
Seime ilgai kentė pažeminimą. Krikščionys demokratai, vaikydamiesi demago- 
ginių efektų, pataikavo savo kairiųjų bičiulių — „Darbo federacijos“ - augančiam 
apetitui, gėdingai nutylėdami „Ūkininkų sąjungos“ siekius. Tačiau krikščionių 
demokratų atstovai, laikydami už vadžių dešinįjį sparną, gebėjo išlaikyti discipli- 
ną, ir frakcija nesubyrėjo it kortų namelis. Štai dabar ji pradeda skeldėti veikiama, 
pavyzdžiui, tokių veiksnių: nepalankios ir nenaudingos turtingiems ūkininkams 
agrarinės reformos, savarankiškos ir nepriklausomos „Žemdirbių sąjungos“ įta- 
kos, kuri atstovauja pasiturinčių ūkininkų interesams, ir artėjantys Seimo rinki- 
mai. Pirmasis „Ūkininkų sąjungos“ gretas paliko ir Seime nuo kojų dulkes nusi- 
purtė deputatas Šilgalis“, ūkininkas ir publicistas, pasirašantis „Damazo Treigio“ 
pseudonimu. Jis - pasižymėjęs Seimo darbo referentas, rašantis į opozicinį „Pa- 
žangos“ dienraštį Tėvynės balsas (Tėvynės balsas yra uždarytų Tautos balso, Lietu- 
viy balso ir Lietuvos balso tęsinys). Tai pirmas toks deputato perėjimas dešiniųjų 
pusėn šio Seimo istorijoje. Šilgalis - pirmasis pranašas, kristalizavimosi pačiame 
Seime konservatyvios ir nuosaikios opozicijos, besikuriančios kaip reakcija į de- 
magogiją, išraiška. Ši opozicija auga ir stiprėja kasdien kaupdama jėgas veiklai. Jai 
vadovauja „Pažangos“ partijos ir „Žemdirbių sąjungos“ vadovai Antanas Smetona 
ir Voldemaras. Šilgalio, kurio nuotaikos ir nuomonė nebuvo paslaptis, pasitrauki- 
mas savaime jau būtų vertas dėmesio faktas, juo labiau kad paprastai sudėtingiau- 
sia yra pradžia, o pavyzdys užkrečia ir kitus, negalinčius kol kas apsispręsti žengti 
pirmo žingsnio. Ką tik vienas iš aktyvių „Žemdirbių sąjungos“ aplinkos veikėjų, 
Žilinskas?“, beje, mūsų Tribunolo prokuroro asistentas, prasitarė, kad Šilgalio pa- 
sitraukimas yra tik pirmas žingsnis, pirma besivystančios politinės diferenciaci- 
jos proceso kregždė. Jo pasekmė, anot kai kurių politinių jėgų, galėtų būti naujos 
dešiniųjų frakcijos - „Žemdirbių“ — susikūrimas Seime. Ji taptų Krikščionių de- 
mokratų partijos ir Vyriausybės opozicija. Tikimasi, kad Šilgalio pėdomis seks 
dar keli „Ūkininkų“ frakcijos nariai. Kol kas šie deputatai dar nėra apsisprendę 
tokiam žingsniui, tačiau pasekti Šilgaliu juos skatina už Seimo veikianti opozicija. 


75. Šilgalis Antanas (1885-2), publicistas, visuomenės veikėjas. Steigiamojo seimo deputatas, 
Lietuvių krikščionių demokratų frakcijos Seime narys. 

76. Žilinskas Aleksandras (1885-?), teisininkas, teisingumo ministras (1928-1934). 1919 m. tyrė 
LkKO veikėjų bylą. 1920-1928 m. dirbo Kauno apygardos teisme ir ėjo įvairias pareigas. Nuo 
1934 m. birželio 12 d. dirbo notaru Kaune. 1941 m. sovietų areštuotas ir ištremtas į Sibirą. 

Pagal Seimo reglamentą trys deputatai gali sudaryti frakciją. Taigi labai tikėtina ir 
įmanoma, kad Šilgaliui vadovaujant atsiras dar viena frakcija. Tai būtų sveikinti- 
nas ir sveikas politikos reiškinys. 


1922 mety sausio 25 d. 
Trečiadienis 


Kriščiukaitis” serga. Šios dienos Tribunolo teismo susirinkime jį pavadavo Janu- 
laitis, kuris ir buvo teismo posėdžio pirmininkas. Janulaitis pavadavo pirmininką, 
mat už mane vyresnis (trečiuoju teismo teisėjų nariu buvo pakviestas Staškevi- 
čius’). Nors Janulaitis gabus teisėjas, kaip teismo pirmininkas jis pasirodė netinka- 
mas. Atrodo, jam niekada iki šiol neteko būti teismo posėdžių pirmininku. Teisėjo 
karjerą pradėjo iškart aukščiausioje instancijoje, tad jam trūksta techninių darbo 
gebėjimų ir dėl to Janulaitis nepasitikėjo savimi, buvo susikaustęs. Šiandien įsitiki- 
nau, kad aš esu kur kas kvalifikuotesnis teisėjas pirmininkauti teismo posėdžiuo- 
se ir valdyti teismo procesą nei Janulaitis: turiu gebėjimų būti pirmininkas, žinau, 
kaip pasielgti įvairiose situacijoje, be to, man patinka posėdžiams pirmininkauti. 
Vis dėlto dar negreit galėsiu būti teismo proceso, vykstančio mūsų Tribunole, pir- 
mininkas. Veikiausiai kada nors, kai Tribunole dirbs daugiau teisėjų, įvyks sistemi- 
nis darbų pasidalijimas. Kol kas esame tik trise, kartu su pirmininku, o aš iš mūsų 
visų esu jauniausias. Nors į teismą patenka vis daugiau bylų ir vis daugiau darbo 
yra, kol kas susitvarkome su krūviu. Greičiausiai pavasarį reikės ieškoti dar vieno 
teisėjo, vis dėlto neaišku, ar Tribunolas, jeigu Lietuvos teritorija nepadidės, savo 
veiklą išplėtos taip, kad atsirastų keliolikos darbuotojų, kurie dirbtų atitinkamuo- 
se skyriuose, poreikis. Šiandien sužinojau, kad jau suformuota nauja Vyriausybė. 
Krikščionys demokratai su socialistais liaudininkais nepasiekė kompromiso, ir dėl 
to Griniaus kabineto atsistatydinimas virto faktu. Naujojo ministrų kabineto vado- 
vas yra Śilingas”, advokatas (dar tik prisiekusiojo advokato padėjėjas), buvęs Tary- 
bos pirmininkas, tas pat Šilingas, kuris nuo 1921 metų rugpjūčio iki gruodžio buvo 


77. Kriščiukaitis Antanas. 

78. Staškevičius Jonas (1879-1950), teisininkas, Kauno apygardos teismo teisėjas. 

79. Šilingas Stasys (1885-1962), teisininkas, visuomenės ir politikos veikėjas. Jo partinės pažiū- 
ros keitėsi. Savo partinės veiklos pradžioje buvo socialdemokratas. 1917 m. kartu su P. Leonu ir 
J. Baltrušaičiu buvo liberaliai demokratinės partijos „Santara“ įkūrėjas. 1919 m. paliko „Santarą“ 
ir prisidėjo prie Lietuvos ūkininkų sąjungos, pagal jos sąrašą 1922-1926 m. pateko į Seimą, kartu 
veikė Lietuvos šaulių sąjungoje. 1926 m. gruodžio 17 d. sąmokslo dalyvis, teisingumo ministras 
(1926-1928 ir 1934-1938), advokatas. 1928-1938 m. buvo Valstybės tarybos pirmininkas. Vienas iš 
artimiausių ir turinčių didžiausią įtaką Smetonai tautininkų valdymo laikais. 


123 


kalinamas Vilniuje. Kadangi visą dieną praleidau Tribunolo posėdyje, o po pietų 
niekur iš namų neišėjau, neturėjau progos sužinoti visų smulkmenų apie naujos 
Vyriausybės formavimo ypatybes. Vakarinės Lietuvos neskaičiau. Žinau tik tai, ką 
girdėjau iš penktų ar dešimtų lūpų. Taigi girdėjau, kad finansų ministro portfelis 
naujajame kabinete tenka Dobkevičiui“, o užsienio reikalų ministro - Ambrozai- 
Giui*. Pastarasis yra „Darbo frakcijos“ deputatas, agrarinės reformos Seime refe- 
rentas. Kam atitenka karo ministro portfelis - kol kas nežinau. Kalbama, kad tei- 
singumo ir švietimo ministrų portfelius gavo Karoblis ir Bizauskas*, Iš pavardžių 
galima spręsti, kad šis kabinetas bus tapatus partijų padėčiai Seime, kiek kitoks nei 
Griniaus kabinetas; krikščionių demokratų jame daugiau (Jurgutis, Ambrozaitis, 
Bizauskas ir Bičiūnas“). Tačiau kabinetui vadovauja žmogus, kuris nėra krikščio- 
nis demokratas. Maždaug 1910 metais, dar studijų laikais, Šilingas vadovavo pa- 
žangiajam Lietuvos jaunimui ir buvo artimas tuometiniams demokratams — tiesą 
sakant, liaudininkams (iš jų kilę šiuolaikiniai socialistai liaudininkai). 1916-1917 
metais kartu su Leonu** buvo vienas iš „Santaros“ įkūrėjų, kaip šios partijos narys 
1918 metais, sugrįžęs iš emigracijos, pateko į Tarybą. Paskui paliko „Santarą“. Da- 
bar jis nepartinis. Beje, geras oratorius, atrodo labiau kalbos nei veiksmo žmogus. 
Žmonės kalba, kad neturi organizacinių gebėjimų, kad yra sunkiai sukalbamas ir 
didžiulis savimyla. Dėl tokių savybių su juo sunku bendradarbiauti, nes jis visur, 
visiems ir visada nori primesti savo valią. Iš išorės neišvaizdus ir nepatrauklus. 
Kai jo kandidatūra buvo minima užsienio ministro postui užimti atsistatydinus 
Purickiui, buvo manoma, kad toks žingsnis reiškia susitaikymo gestą su dešiniąją 
„Pažangos“ opozicija, nes dar nuo Tarybos laikų Šilingą sieja artimi ryšiai su Sme- 
tona. Nors jis nėra „Pažangos“ atstovas, vis dėlto dešinieji jį laiko savu žmogumi. 


80. Dobkevičius Jonas (1866-1934), ekonomistas. Finansų, prekybos ir pramonės viceministras 
(1920-1922), ministras (1922), vėliau Finansų, pramonės ir prekybos ministerijos patarėjas. 

81. Ambrozaitis Kazimieras (1892—?), mokytojas, publicistas. Steigiamojo seimo deputatas, I-II 
Seimų prezidiumo sekretorius, III Seimo vicepirmininkas, Darbo federacijos pirmininkas. 

82. Bizauskas Kazimieras (1892-1941), krikščionių demokratų veikėjas, lietuvių diplomatas, 
Steigiamojo seimo deputatas, švietimo ministras (1920-1922). Lietuvos atstovas Vatikane (1922 
1923), Vašingtone (1923-1927), Rygoje (1927-1928), Londone (1928-1930) ir Hagoje (1930-1931), 
1939 m. vicepremjeras, Vyriausybės įgaliotinis prijungtame Vilniaus krašte (1939-1940). 

83. Bičiūnas Vytautas Pranas (1893-1945), kritikas, dramaturgas, prozininkas, dailininkas, mo- 
kytojas. Religijos departamento pirmasis direktorius, Steigiamojo ir I Seimo deputatas priklausė 
krikščionių demokratų frakcijai. 

84. Leonas Petras (1864-1938), teisininkas, lietuvių tautos atgimimo ir politikos veikėjas. 

85. „Santara“ - liberaliai demokratinė sąjunga, įkurta 1917 m. kovą Rusijoje. Pagrindiniai jos 
veikėjai J. Baltrušaitis, P. Leonas, S. Šilingas. 1918 m. jos atstovai buvo pakviesti į Lietuvos tarybą. 
Partijos leidinys buvo Peterburge ir Kaune leidžiama Santara (1917-1920). 1925 m. pasivadino 
Valstiečių partija. 

Smetoną su Šilingu labai suartino bendras darbas Taryboje, o vėliau, kai Smetona 
tapo Respublikos prezidentu - abiejų bendradarbiavimas. 

Jeigu Šilingas skiriamas ministru būtent dėl šių priežasčių, tai reiškia susitaiky- 
mą ar susitarimą su dešiniaisiais. Tuo tarpu kvietimas dirbti ūkio ministru aršiau- 
sio agrarinės reformos šalininko Seime Ambrozaičio reikštų staigų posūkį į kairę. 
Vienu žodžiu, šioje Vyriausybėje, regis, aiškiausiai matomas krikščionių demokra- 
tų dviveidiškumas, beje, jiems būdingas. Krikščionys demokratai garbina Dievą ir 
velnią vienu metu, tikisi partijoje suderinti tiek kairiųjų, tiek dešiniųjų pažiūras ir 
principus. Ypač jie vengia kategoriškai apibrėžti savo poziciją. Bet visa tai, ką rašau, 
kol kas tik mano pasvarstymai. 


1922 metų sausio 26 d. 
Ketvirtadienis 


Tai, ką vakar rašiau, išties buvo šakėmis ant vandens rašyta. Tiksliau tai, ką girdėjau 
apie Šilingo kabineto kūrimą. Iki šiol Vyriausybės krizė dar nesibaigė ir nepatvir- 
tintas ministrų kabinetas. Šiandien daugiausiai kalbama apie kandidatus užimti mi- 
nistro pirmininko postą - Šilingą ir deputatą kun. Krupavičių. Pastarasis itin garsus 
demagogas, krikščionių demokratų stovyklos lyderis. Mano manymu, Krupavičiaus 
kabinetas būtų blogiausias variantas iš visų galimų. Pastarosiomis dienomis vis 
daugiau rimtų kalbų girdėti apie galimą Galvanausko kabinetą. Tai būtų ne parti- 
nis kabinetas, visiškai priešingas galimam Krupavičiaus kabinetui, o vadinamasis 
profesionalus. Aš asmeniškai Galvanausko kabinetą pasveikinčiau su didžiausiu 
džiaugsmu. Kita vertus, visa tai dar tuščios kalbos, nes variantų galima prisigalvoti 
įvairių įvairiausių. Girdėjau, kad Grinius ir Sleževičius taip pat sulaukė pasiūlymo 
formuoti Vyriausybę — ne kaip socialistų liaudininkų partijos nariai, o kaip asmenys 
ir veikėjai - kiek žinau, jie, atsižvelgę į savo partijos pozicijas, pasiūlymo nepriėmė. 
Iš Vilniaus mus pasiekia nemalonios naujienos. Šiomis dienomis tenykštė val- 
džia atliko kratas ir suėmė nemažai iškilių lietuvių ir baltarusių veikėjų““. Žemaitis 
man parodė areštuotų asmenų sąrašą, išspausdintą Vilniaus lietuvių dienraštyje 
Vilnietis”; čia išvydau šias pavardes: Mykolas Biržiška, jo brolis Viktoras Biržiš- 


86. Lietuviai ir baltarusiai boikotavo 1922 m. sausio 8 d. rinkimus, kuriuos organizavo Laikinoji 
valdančioji komisija. Šis boikotas buvo itin sėkmingas, kadangi rinkimuose dalyvavo praktiškai 
vien lenkų tautybės rinkėjai. Aleksandro Meištovičiaus įsaku, jis vadovavo Laikinajai valdančiajai 
komisijai, 1922 m. vasario 4 d. 33 lietuvių ir baltarusių aktyvistų grupė buvo deportuota į Lietuvą. 

87. Vilnietis - dienraštis šiuo pavadinimu ėjo Vilniuje 1921 m. spalio-1922 m. birželio mėn. Re- 
daktorius ir leidėjas buvo Mykolas Biržiška. 

ka*, dr. Augustaitis“, Andrius Rondomanskis”, Boleslovas Stadzevičius“, kunigas 
Kukta” ir kiti. O sąraše minimi baltarusiai Karabačius“, Jeremičius“* ir kiti. Pasak 
vienos versijos, Vilniaus valdžia šiems asmenims ketina iškelti stambią bylą inkri- 
minuojant didžiulį nusikaltimą - valstybės išdavimą ir atseit turi surinkusi nema- 
žai kompromituojančios medžiagos. Pasak kitos versijos, kratas paskatino lenkų 
valdžiai perteikta žinia, kad minėtieji asmenys ketina Tautų Lygos atstovams, kurie 
turėjo netrukus atvykti į Vilnių, įteikti sukauptą didžiulę medžiagą, diskredituo- 
jančią neseniai Vilniuje vykusius Seimo rinkimus. Bet kuriuo atveju vėl turime 
labai nemalonią ir nesantaiką kurstančią padėtį, kuri dar labiau įkaitins nesan- 
taiką ir ginčus dėl Vilniaus krašto. Jeigu iš tiesų ketinama Vilniuje pradėti bylą 
dėl valstybės išdavystės, turi kilti klausimas, kokia ta išdavystė ir kokios valstybės 
(„ėtat“) — tai reiškia, kokiai valstybei įtariamieji nusikalto ir kokią „išdavė“. Jeigu 
Vilnius, vadinamoji „Vidurio Lietuva“, egzistuotų kaip valstybė, kuri būtų laikoma 


88. Biržiška Viktoras (1886-1964), visuomenės veikėjas, publicistas. Privačios lietuvių Vytauto 

Didžiojo gimnazijos Vilniuje mokytojas, Laikinojo Vilniaus lietuvių komiteto narys (1920-1922), 
Lietuvių mokslininkų draugijos Vilniuje narys (1920-1922), Lietuvos universiteto profesorius 

(1922-1939) ir Vilniaus universiteto profesorius (1940-1944). 

89. Augustaitis Pranas (1883-1941), poetas, publicistas. Lietuvos universiteto (1922-1939) ir Vil- 
niaus universiteto (1940-1941) profesorius, Laikinojo Vilniaus lietuvių komiteto pirmininkas 

(1920-1921). Bendradarbiavo su Vilniaus lietuviška spauda. 

90. Rondomanskis Andrius (1889-1943), Vytauto Didžiojo privačios gimnazijos Vilniuje moky- 
tojas (nuo 1922), žurnalistas, publicistas. 

91. Stadzevičius Boleslovas (Stadziewicz Bołesław; ?-?), krajovcas, Vilniaus krašto veikėjas, 
lenkų kalbos ir kultūros atstovas, laikantis save lietuviu. 1913-1914 m. buvo ketvirtinio leidinio 

Przegląd Handlowo-Przemysłowy (Prekybos ir pramonės apžvalga) redaktorius ir leidėjas; čia 

buvo rašoma Lietuvos ir Baltarusijos prekybos ir pramonės temomis. Leidinys stengėsi anali- 
zuoti ekonominius procesus buvusiose Lietuvos Didžiosios Kunigaikštystės žemėse, perkelda- 
mas krajovcų idėjas į ekonomikos lygmenį. Leidinyje bendradarbiavo ir M. Rómeris. Paskutinį 

leidinio numerį (1914 m. liepos 3 d.) pasirašė jau trijų narių redakcijos komitetas: Stadzevičius, 
Severinas Ludkevičius ir M. Romeris. 1919-1920 m. dalyvavo leidžiant Vilniuje leidinius lenkų 

kalba. Priklausė Echo Litwy redakcijai, buvo jos administratorius, o leidinio redaktorius M. Bir- 
žiška. 1922 m. kovo 4 d. deportuotas iš Vilniaus, apsigyveno Kaune. 

92. Kukta Juozapas (1873-1942), kunigas, vyskupas, visuomenės veikėjas. Lietuvių ir lietuvių 
kalbos gynėjas Vilniuje. 1918-1922 m. Laikinojo Vilniaus lietuvių komiteto narys, artimiausias 

arkivyskupo J. Matulaičio padėjėjas. 1922 m. kovo 4 d. deportuotas iš Vilniaus. Tada vyskupas 

J. Matulaitis paskyrė jį Vilniaus arkivyskupijos lietuviškosios dalies administratoriumi. 1925 m. 
balandžio 5 d. Popiežius jį konsekravo Kaišiadorių vyskupu. 

93. Karabačius Aleksandras, baltarusių visuomenės ir politikos veikėjas. Baltarusių tautinio 

komiteto Vilniuje pirmininko pavaduotojas (1919-1922). 1922 m. kovo 4 d. deportuotas iš Vil- 
niaus. Apsigyveno Kaune. 

94. Jeremičius Fabianas (1891-1958), baltarusių visuomenės ir politikos veikėjas. Baltarusių tau- 
tinio komiteto Vilniuje pirmininkas (1919-1922), Lenkijos II seimo deputatas, baltarusių valstie- 
čių sąjungos pirmininkas. 

savarankišku dariniu, kokiu yra, tarkim, Lenkija ar Lietuva, tai neabejoju, kad Bir- 
žiškos ir kitų areštuotųjų, kurie nori šią valstybę nugriauti ir prijungti Vilnių prie 
Lietuvos, veikloje atsirastų nemažai įrodymų dėl „valstybės išdavystės“. Tačiau tą 
pat galima pasakyti ir apie veiklą asmenų, ketinančių nuversti „Vidurio Lietuvą“ ir 
sujungti ją su Lenkija. Vis dėlto pastarieji Vilniuje ne tik oficialiai toleruojami, bet 
ir aiškiai remiami. Tad esant tokioms pat sąlygoms negi galima pirmiesiems kelti 
kaltinimus!! Vis dėlto „Vidurio Lietuva“ nėra tikras valstybinis darinys. Ne tik iš 
tarptautinių pozicijų tai dviejų šalių - Lenkijos ir Lietuvos - ginčo objektas, bet 
ir žiūrint jos kūrėjų bei valdytojų akimis tai laikinasis darinys, kurio valstybinė 
priklausomybė su Lenkija arba Lietuva turi būti paties krašto padiktuota. Vilniuje 
buvo sušauktas Seimas taip pat ne kokiu nors kitu tikslu, o tam, kad spręstų šio 
krašto valstybinę priklausomybę. Todėl Vilniuje atsiradę siekiai Vilniaus kraštą 
prijungti prie Lietuvos teisiškai gali būti tokia pat „valstybės išdavystė“ kaip ir no- 
ras jį prijungti prie Lenkijos. Greičiausiai ponai iš Vilniaus mano, kad tos pat teisės, 
kurias turėjo Lietuva peoviakų byloje, galioja ir „Vidurio Lietuvos“ lietuviams. Tiek 
Lietuva, tiek Lenkija yra valstybė, o „Vidurio Lietuva“ neturi valstybės statuso, nes 
tokia pati nepasiskelbė, bet iki šiol šis kraštas nėra ir Lenkija. 

Iš ponios Sofijos Gerkovičuvnos iš Bagdoniškio ir Marynios laiškų, rašytų šių 
metų sausio 20 dieną, žinau, kad Marynia su Elvyra jau kirto demarkacijos liniją ir 
yra Vilniaus krašte. Marynia planuoja namo grįžti maždaug vasarį, o Elvyra šiek 
tiek anksčiau. Negerai, kad abi iš namų išvažiavo vienu metu, kad paliko namus, 

1922 m. sausio 8 d. rinkimai į Vilniaus seimą. Rinkimų komisijos pirmininkas, faksimilė. 
Iš Vyčio Ramanausko rinkinių. Litwa Šrodkowa: Vilniaus seimo rinkimų albumas. 


ūkį ir Elvyros vaikus likimo valiai, tačiau jei Dievas leis, nieko bloga nenutiks. Šio- 
mis dienomis gavau ir Tado Romerio“ laišką; jis man rašė iš Varšuvos. Galbūt apie 
šį laišką dar užsiminsiu kitą kartą. 

Na, o rytoj dienoraštyje norėčiau aptarti šios dienos Konstitucinės komisijos 
posėdį. 


95. Romeris Tadeušas (Romer Tadeusz; 1894-1978), gimė Antanašėje, Bronislovo Antano sūnus. 
Išlaikęs brandos egzaminus išvyko į Šveicariją, studijavo politikos mokslus ir teisę (1913-1917), 
gavo visuomeninių ir politikos mokslų magistro laipsnį. 1915 m. tapo Pagalbos karo aukoms 
Lenkijoje komiteto sekretoriumi. Komitetui vadovavo žinomas rašytojas Henrikas Senkievičius. 
1917 m. dirbo Romano Dmovskio asmeniniu sekretoriumi, vėliau Lenkų tautinio komiteto Par- 
yžiuje sekretoriumi. Po karo dirbo diplomatinėje tarnyboje: iki 1921 m. sekretorius Paryžiaus 
pasiuntinybėje, 0 1921-1928 m. Užsienio reikalų ministerijos Varšuvoje darbuotojas. 1928 m. de- 
leguotas į Romą diplomatiniu patarėju, o vėliau chargé d'affaires Lenkijos ambasadoje. 1935-1937 
m. buvo Lenkijos ypatingų įgaliojimų pasiuntinys Lisabonoje, nuo 1937 m. atstovas, vėliau am- 
basadorius Tokijuje. 1943 m. Lenkijos Respublikos ambasadorius Londone, SSRS Kuibyševe, da- 
lyvavo konferencijose su Stalinu ir Molotovu. Nutraukus santykius su SSRS, komisaras lenkų 
reikalams Artimuosiuose Rytuose. Mirus gen. Sikorskiui tapo užsienio reikalų ministru Stanis- 
lavo Mikolaičiko kabinete (1943-1944). Po karo gyveno Londone, Kanadoje (nuo 1948). 

1922 mety sausio 27 d. 
Penktadienis 


Pastarosiomis dienomis parengiau įstatymo projekto dėl agrarinės reformos anali- 
zę (ne kritiką), kurią išdėsčiau didžiuliame straipsnyje, skirtame Przegląd Wilenski. 
Netrukus šiam leidiniui parengsiu ir kito didžiulio Lietuvos Respublikos konsti- 
tucijos projekto analizę. Šiuose dideliuose įstatymų projektuose iš tiesų matomas 
mūsų Steigiamojo seimo uždavinys. Mano bendradarbiavimas su Liudviko Abra- 
movičiaus leidžiamu Przegląd Wilenski ir grindžiamas pateikiant dalykinę infor- 
maciją apie Lietuvos valstybės kūrimąsi ir visuomeninius santykius. Tik labai gaila, 
kad susisiekimas su Vilniumi toks nereguliarus ir sudėtingas, kad bendradarbiauti 
yra be galo sunku. Aš, pavyzdžiui, čia, Kaune, apskritai nematau Przegląd Wilenski 
ir dėl to leidinį žinau tik iš nuogirdų. Iki šiol šiam leidiniui nusiunčiau du straips- 
nius. Šitas jau trečiasis. Labai mielai skirčiau daugiau laiko šiam darbui, bet turė- 
čiau turėti galimybę jį sekti, skaityti, prie jo prisitaikyti, galiausiai turėti galimybę 
reguliariai perduoti straipsnius, nes antraip labai daug medžiagos nueina niekais, 
mat ji praranda aktualumą ir informacijos patikimumą. Štai vakar pabaigiau rašyti 
straipsnį ir parengiau paketą išsiųsti, o staiga gavau žinią, kad jį perduoti dar šįryt 
negalima, tad gali tekti laukti dar dvi savaites. 

Baiminuosi, kad Mykolo Biržiškos areštas Vilniuje neturėtų neigiamos įtakos 
mano knygai apie lietuvių politines partijas išleisti*“. Nežinau, kas perėmė Mykolo 
Biržiškos darbus. Greičiausiai jo žmona. Visgi įdomu, ar tvyrant įtampai ir sumaiš- 
čiai, kurią sukėlė areštai, nenutrūks mano knygos leidimas. Sužinojęs apie Vilniuje 
vykusius areštus, vakar parašiau straipsniuką į dienraštį Litwa”. Jame vien iš tei- 
sininko pozicijų aptariu „Vidurio Lietuvos“ valstybės išdavystės galimybes, susiju- 
sias su veikėjais, kurie siekė, kad šis kraštas būtų prijungtas prie Lietuvos. 

Dienoraštyje noriu aprašyti vakarykštį Konstitucinės komisijos posėdį ir jo re- 
zultatus. Gaila, labai mažai vietos beturiu, tad temos neišnagrinėsiu išsamiai. Per 
praėjusį posėdį nutarta diskutuoti kiekvieną Soloveičiko projekto 3 punkto sakinį. 
Šitas straipsnis yra svarbiausias ir dėl to kelia daugiausiai ginčų iš viso personali- 
nės autonomijos projekto. Nuo to, kaip jis skambės, koks bus priimtas, priklausys 
valstybės pozicija tautinės personalinės tautinių mažumų autonomijos atžvilgiu. 
Pirmajame sakinyje daugiausiai ginčų sukėlė faktas, kurį iš trijų siūlymų imti pa- 
grindu personalinės autonomijos teisei suteikti. Pirminėje Soloveičiko versijoje įra- 


96. Knyga, pavadinta Lietuvos politinės partijos (117 p.), buvo išleista Vilniuje su 1921 m. data. 
97. Litwa leidžiama Vilniuje nuo 1922 m. birželio 2 iki vasario 4 d. Redaktorius - Vlodzimežas 
Sakovičius (Włodzimierz Sakowicz), redaktorius ir leidėjas — Pavelas Sipovičius (Paweł Sipowicz). 

šytas skaičius 100 ooo, tai reiškia, kad personalinė autonomija turi tarnauti toms 
Lietuvos tautinėms mažumoms, kurios tautiniame kadastre turi tiek užregistruotų 
narių. Pačioje diskusijos pradžioje apie šį straipsnį deputatas Čepinskis išsakė nuo- 
monę, kad tautinės mažumos, gyvenančios tam tikroje tautinėje teritorijoje, pa- 
vyzdžiui, lenkai ir baltarusiai Vilniaus krašte arba vokiečiai Klaipėdoje, turi turėti 
teisę į teritorinę autonomiją, nes jiems ji svarbesnė, suteikia jų teisėms didesnes 
garantijas ir labiau patenkina poreikius nei personalinė autonomija, tad personali- 
nė autonomija yra reikšminga tik toms konkrečioms tautinėms mažumoms, kurios, 
kaip kad žydai, yra išsibarsčiusios po visą šalį ir nesusikaupusios vienoje konkre- 
čioje teritorijoje arba kurios, tarkim, lenkai, sudaro didesnį gyventojų skaičių taip 
pat toje šalies dalyje, kurioje jokios autonomijos neturės, jos nereikalauja ir pasiūlė 
tiesiog įstatyme išvardyti dvi tautines mažumas - lenkus ir žydus - kaip turinčias 
teisę į personalinę autonomiją. Trečias siūlymas, kurį pirmiausia išsakė Sleževi- 
čius ir išplėtė Rytų Lietuvos reikalų komisija, parengusi pataisas, nustatė procentais 
minimalų tautinės mažumos gyventojų skaičių, palyginti su visos šalies gyventojų 
skaičiumi. Rytų Lietuvos reikalų komisija pasirinko procentinį metodą, kadangi 
manė, kad tai techniškai patogiausias būdas atskirti autonomines personalines gy- 
ventojų teises visoje šalies teritorijoje (to ypač reikalavo žydai) nuo tokių pat teisių 
autonominėse šalies teritorijose (šitai itin reikalinga lietuviams autonominiame 
Vilniaus krašte). Tad Komisija, kategoriškai neapibrėždama skaičiaus procentais, 
pasiūlė juos nurodyti kaip principą, kuris nulems, ar tautinė mažuma atitinka tam 
tikrą šalies gyventojų skaičių, ar tik tam tikroje autonominėje teritorijoje turi teisę 
į personalinės autonomijos teises — visoje šalyje arba tik tam tikroje teritorijoje. 


1922 metų sausio 28 d. 
Šeštadienis 


Šiandien per Tribunolo teismo posėdį iš Janulaičio išgirdau, kad naujosios vyriau- 
sybės kabineto formavimas jau baigtas. Janulaitis sakė, kad tai patikimos žinios. 
Kadangi neturėjau progos žinių patikrinti, aprašau kaip galimą variantą, nes gali 
paaiškėti, kad ir šios žinios pasklido per anksti, kaip prieš kelias dienas gandai apie 
tariamą Šilingo kabinetą. Taigi, sakoma, kabinetui vadovaus Galvanauskas; kabine- 
to nariai Šimkus (karo ministras), Skipitis (vidaus reikalų), Jurgutis (užsienio reika- 
lų), Karoblis (teisingumo). Finansus perima Dobkevičius. Kas gaus ūkio ministro 
portfelį - nežinau. Švietimo ministro postą, kaip sakoma, palieka Bizauskas, o kas jį 
pakeis - neaišku, tačiau girdėjau kalbant apie Šilingą. Tai būtų nepartinis ir apskri- 
tai ne politinis, o profesinis kabinetas. Ir iš tiesų čia krikščionių demokratų partinis 

elementas būtų dar labiau praskiestas nei buvo Griniaus kabinete. Jeigu ūkio minis- 
tro portfelis nepatektų į susijusio su agrarine reforma ministro rankas, šis kabinetas 
reikštų poslinkį į dešinę (pirmiausia Galvanauskas kaip kabineto vadovas, paskui 
Šilingas, politiškai artimas Smetonai, nors jis švietimo srityje, ko gero, pažangesnis 
už savo pirmtaką klerikalizmo šalininką Bizauską). Bet kuriuo atveju visa tai pa- 
teikiu kaip akimirkos informaciją. Dar girdėjau, kad užsienis daro spaudimą Gal- 
vanauską paskirti ministru pirmininku — jį palankiai vertina Prancūzija. Galbūt 
Galvanausko skyrimas ministru pirmininku ir susijęs su Vilniaus klausimu. 

Ir vėl grįžtu prie vakarykščių debatų dėl Soloveičiko projekto 3 straipsnio, vy- 
kusių Seimo konstitucinėje komisijoje. Dėl kriterijų, kurie leistų naudotis tautine 
personaline autonomija, buvo pasiūlytos trys alternatyvios formulės: a. tam tikro 
gyventojų skaičiaus minimumo (10 ooo pirminiame Soloveičiko projekte ir 37 555 
deputato Biuchlerio pataisoje. Pastarasis norėjo šį skaičių pritaikyti balsų skaičiui, 
tenkančiam vienam Seimo deputatui, skaičiuodamas, kad Lietuvos vokiečiai į Sei- 
mą gavo 1 mandatą); b. procentinio gyventojų skaičiaus formulė (Rytų Lietuvos 
reikalų komisija savo pataisoje pateikė tik patį principą, be konkretaus skaičiaus, 
kuris vis dėlto vėliau buvo įrašytas — būtent 10 94); c. išvardyti konkrečias tautines 
mažumas, turinčias teisę į personalinę autonomiją (anksčiau deputatas Čepinskis 
siūlė įrašyti lenkus ir žydus, Soloveičikas pasiūlė šį sąrašą papildyti baltarusiais, 
Biuchleris reikalavo įtraukti ir vokiečius). Kai Soloveičikas ir Rozenbaumas ėmė 
itin kritikuoti procentinio santykio formulę, teigdami, kad tokia formuluotė dis- 
kredituoja ir demoralizuoja šalies vidaus politinius santykius, nes tos tautybės, 
kurios negali pasiekti tokio skaičiaus, dės visas pastangas šiam skaičiui pasiekti ir 
sumažinti kitų tautybių procentinį skaičių, patikėjau jo argumentais ir Rytų Lie- 
tuvos reikalų komisijos vardu pašalinau pataisą, numatančią procentinį santykį, 
ir pritariau formulei, numatančiai įstatyme įvardyti konkrečias tautybes, būtent 
baltarusius, lenkus ir žydus, kaip tris vietos mažumas; jų svarba Lietuvoje, o ypač 
Vilniaus krašte, suteikia jiems teisę, nepaisant įvairių skaičiavimų, į autonomiją 
skirtingai nei kitoms Lietuvoje gyvenančioms tautinėms mažumoms. Kai tai pada- 
riau, Čepinskis, iš pradžių pats buvęs tautybių įvardijimo šalininkas, pareiškė: ka- 
dangi Rytų Lietuvos reikalų komisija pripažino, kad Konstitucijos projekte turėtų 
būti įtraukta teritorinė Vilniaus ir Klaipėdos krašto autonomija, tai jis asmeniškai 
mano esant būtina ir rems, atsisako savo siūlymo įvardyti konkrečias tautybes ir 
remia Rytų Lietuvos reikalų komisijos jau išbrauktą pataisą dėl 5 % gyventojų skai- 
čiaus minimumo, kaip teisės į autonomiją. Kai atėjo laikas balsuoti, Konstitucinės 
komisijos dauguma atmetė tautybių įvardijimą projekte ir minimalų gyventojų 
skaičių ir pritarė, kad gyventojų, turinčių teisę į autonomiją, skaičius turi sudaryti 

ne 5, 0 10 %. Tai buvo didžiulis smūgis žydams, kurie buvo labiausiai suinteresuoti 
personaline autonomija, nes žydai, kaip rodo rinkimų į Steigiamąjį seimą. rezul- 
tatai, šalyje sudaro apie 7, daugiausiai 8 % viso gyventojų skaičiaus; 10 % jie tikrai 
nesurinks. Pasirinktas apibrėžimas dėl 10 procentų visą autonomijos skyrių paver- 
čia beverčiu, jeigu Lietuva turės tas pačias sienas, kaip turi dabar, ir prie jos nebus 
prijungtas Vilniaus kraštas, nes jokia tautinė mažuma, išskyrus lietuvių daugumą, 
10 procentų nesudaro. O jeigu bus Didžioji Lietuvos valstybė su Vilniaus kraštu, 
žydai vis tiek neturės 10 procentų gyventojų; tik šis procentas leidžia turėti perso- 
nalinę autonomiją Lietuvoje. Manau, ja galės naudotis tik lenkai (galbūt dar tam 
tikromis sąlygomis ir baltarusiai), nes Vilniaus kraštas lenkų skaičių šalyje pakels 
taip stipriai, kad tikrai perkops per 10 procentų, ypač dabar, kai didžioji baltarusių 
katalikų dauguma ir net lietuvių Vilniaus krašte dėl vienokių ar kitokių priežasčių 
save įvardija lenkais. Tad negalima atmesti fakto: didžioji šio elemento dalis visam 
laikui sulenkės. Tokios konkrečios dešimties procentų barjero pasekmės, jeigu jos 
bus įtrauktos į Konstituciją. 


1922 metų sausio 29 d. 
Sekmadienis 


Vakare Apygardos teismo salėje įvyko antras Teisininkų draugijos posėdis, skirtas 
Seimo konstitucijos projektui. Ir vėl turėjau pirmininkauti. Apibendrintą praneši- 
mą perskaitė Draugijos narys profesorius Voldemaras. Aš iš Voldemaro tikėjausi 
turiningesnio referato, o ypač svarbesnės ir vertingesnės kritikos. Matyt, jis rašo 
kur kas geriau, nei kalba. Jis geras politikos publicistas, tačiau prastas referentas 
ir oratorius. Šįkart diskusijos nebuvo. Abu praėjusio susirinkimo referentai ir šios 
dienos referentas turi suformuluoti konkrečias tezes ir pateikti jas diskusijai. Susi- 
rinkime dalyvavo apie 30-40 asmenų. 

Šiandien kavinėje peržvelgiau paskutinį Litwos numerį ir nemaloniai apstulbau, 
koks jis neskoningas. Čia išspausdintas mano straipsnis (Litwoje pasirašinėju „Rys“ 
slapyvardžiu) ir dar keli straipsneliai - kažkokia pasakaitė apie Vilniaus krašto 
santykius ir kažkoks eilėraštukas, labai nepadoriai ir tiesmukai įžeidžiantis lenkus. 
Vienoje vietoje parašyta aliuzija, kad kiaulės ir lenkai yra giminės, kitoje - len- 
kai ir lenkiškumas tapatinami su purvu ir nešvarumais. Nesuprantu, kaip galima 
leisti tokius dalykus spausdinti laikraštyje, leidžiamame lenkų kalba ir skirtame 
lenkakalbiams Lietuvos gyventojams, kurių dalis greičiausiai laiko save lenkais. 
Tokie straipsniai, užuot skatinę juos susitapatinti su Lietuva, paveiks priešingai ir 
atstums nuo Lietuvos ir lietuvių. Tai absoliutus netaktas ir elementarios kultūros 

stygius. Aš pastoviai neskaitau Litwos, tad, matyt, prażiopsojau tokias rašliavas. Jei- 
gu būčiau žinojęs, kad tokie tekstai pakliūva į laikraštį, juo labiau visai šalia mano 
straipsnio, nieku gyvu nebūčiau čia spausdinęs savo darbų. Manau, tai ne Žemai- 
čio darbas, mat jis retai užsuka į redakciją. Vis dėlto atkreipsiu jo dėmesį į tokius 
dalykus. Tiek, kad dabar tai jau nebe svarbu, nes nuo vasario 1-osios dienraštis ne- 
bus leidžiamas. Žemaitis svajoja iš naujosios Vyriausybės gauti lėšų ir vietoj dien- 
raščio Litwa leisti savaitraštį. 

Naujojo ministrų kabineto formavimas dar nėra galutinai baigtas. Atrodo, tik 
viena kol kas visiškai aišku - naująjį kabinetą formuos Galvanauskas, kuris apsiė- 
mė šios misijos. 

Vakar rašiau, kad ketvirtadienį per Seimo konstitucinės komisijos susirinkimą 
dėl Soloveičiko projekto 3 straipsnio buvo nutarta: pirmas sakinys skambės taip, 
kad teises į tautinę personalinę autonomiją gauna tautinė mažuma, jeigu ji sudaro 
10 procentų visos šalies gyventojų. Žydams tai reiškia kapitalų pralaimėjimą, nes 
tokio santykio nei dabartinėmis sąlygomis, nei prie Lietuvos prisijungus Vilniaus 
kraštui jie nepasieks, o esant tokiai Lietuvai kaip šiandien, visas Konstitucijos sky- 
rius praranda reikšmę, nes nė viena tautinė mažuma šitokio skaičiaus procentais 
nėra pasiekusi. Tik tuomet, jeigu prie Lietuvos bus prijungtas Vilniaus kraštas, šį 
skaičių pasieks greičiausiai lenkai, o gal ir baltarusiai, bet tikrai ne žydai, kurie 
labiausiai suinteresuoti personaline autonomija. Susirinkime dalyvavę žydai - So- 
loveičikas, Rozenbaumas senasis ir Rozenbaumas jaunesnysis - labai nemaloniai 
nustebo ir susijaudino. Jei komisija priimtų įstatymą - nuosprendis būtų pateiktas 
ir visos žydų pastangos keisti kitas projekto vietas jau neturėtų realios prasmės. Vis 
dėlto jie nepasidavė ir kovojo toliau. Jie žino, jog komisija dar kreipsis į plenumą ir 
dar bus galima paliesti daug įvairių įtakos grandžių, kad ši nutartis būtų pakeista, 
o politinių argumentų, išjudinančių minėtąsias grandis, jiems nepritrūks, nes dėl 
daugelio priežasčių, o ypač kovojant dėl Vilniaus, jie jaučiasi reikalingi lietuviams. 
Todėl žydai tikisi: reikalai dar pakryps jiems naudinga linkme. Be to, jie bando, 
kaip pastebėjau, labai vikriai ir šalutiniais keliais, pasinaudodami politinėmis spe- 
kuliacijomis, į tolesnį tekstą įtraukti tokias pataisas, kurios prieštarautų įstatymui 
dėl procentinio skaičiaus ir suteiktų galimybę interpretuojant kvestionuoti jiems 
nenaudingą įstatymą. Per šį posėdį jiems pavyko šį bei tą nuveikti. Bet apie tai pa- 
kalbėsiu jau rytoj. 

1922 Metų sausio 30 d. 
Pirmadienis 


Atkreipiau Žemaičio dėmesį į tai, kad dienraštyje Litwa buvo labai grubiai ir ties- 
mukai šaipomasi iš lenkų ir lenkiškumo. Žemaitis, tik oficialiai vadovaujantis lei- 


diniui, tačiau faktiškai nesantis jo redaktorius ir negalintis juo būti, nes papras- 


čiausiai neturi laiko šiam darbui, savaime aišku, visiškai man pritaria. Leidinys jau 


Karikatūra „Po rinkimų Vilniuje". „Kryžiuotis: Ei, Lietuvi, 
pralaimėjai Vilniuje! Dabar gausi iš mūsų du kardelius: eik ir 
nugalėk lenkus! Lietuvis: Hm! Padaryčiau tai, jeigu galėčiau, 
deja, jūsų kardai nieko man gero nežada. Prisiminkit tuos du, 


kuriuos pasiuntėt 1410 m. Griunvaldo lauke Jogailai, o jis juos 


iškart po to išmirkė jūsų kraujyje?" 
Mucha, 1922, nr. 6. Dailininko Vaclavo Lipinskio piešinys, 


baigia skaičiuoti savo dienas, tad dabar ne 
laikas koreguoti jo klaidas, kadangi Žemai- 
tis mano, kad leidinys turėtų atgimti kaip 
savaitraštis, tad būtų gerai, kad jis pamąs- 
tytų, kas leidinyje turėtų būti netoleruo- 
jama. Galima labai aršiai ir kategoriškai 
priešintis Lenkijos intrigoms ir siekiams 
prisijungti Vilniaus kraštą bei bandymams 
užvaldyti visą Lietuvą, tačiau taip tiesmu- 
kai kalbėti apie lenkiškumą ir dar lenkų 
kalba leidžiamame leidinyje - neleistina. 
Tai kompromituoja pačią poziciją, kurią 
laikraštis gina. 

Šiandien vyko Seimo konstitucinės 
komisijos posėdis, kuriame dalyvavo eks- 
pertai specialistai. Buvo diskutuojama ir 
priimamas vienas po kito sakinys iš So- 
loveičiko projekto 3 straipsnio. Tačiau dėl 
eiliškumo kol kas grįšiu prie ankstesnių 
pasitarimų. Kai buvo priimtas pirmasis 
daug ginčų sukėlusio straipsnio sakinys ir 
pritarta procentinei taisyklei (10 96) kaip 
kriterijui, suteikiančiam teises į tautinių 
mažumų personalinę autonomiją, pradėtas 


svarstyti antrasis sakinys, labai ilgas; jame buvo kalbama apie dalykinę tautinės 


personalinės autonomijos kompetenciją. Pirminis Soloveičiko sakinys apėmė „vi- 


sas liaudies švietimo pakopas, visuomenės pagalbą, labdarą, savitarpio pagalbą ir 


apskritai tautinės kultūros ir tautinės būties klausimus“. Taigi pirmiausia aš opo- 


navau prieš perdavimą tautinei personalinei autonomijai kulto ir įstatymų kūri- 


mo klausimų. Kad tai nebūtų fiksuota konstitucijoje, minėti klausimai susiejami 

su tautiniais klausimais. Atkreipiau dėmesį, kad taip Lietuvos konstitucija sukurtų 
tam tikras tautines bažnyčias ir dar daugiau - sankcionuotų galimą tautinę - religi- 
nę prievartą visiems žmonėms, priskiriantiems save prie tam tikros tautinės mażu- 
mos, jeigu visi tos tautybės nariai norėtų naudotis šia konstitucine teise. Kalbėjau 
ir apie tai, kad pas mus tik viena tautinė mažuma - žydai - gali kalbėti apie savo 
tautinę bažnyčią, nes kitos didesnės mažumos, pavyzdžiui, lenkai arba baltarusiai, 
neturi savo tautinių bažnyčių ir save laiko katalikų bažnyčios atstovais ar katalikų 
ir stačiatikių, o šios bažnyčios yra visuotinės. Čepinskis, nors ir yra esdekas, pasisa- 
kė prieš mano poziciją, vis dėlto jau per ketvirtadienio susirinkimą, kai šį klausimą 
iškėliau per mūsų Glaudžios sąjungos posėdį, man pritarė. Soloveičikas, matyda- 
mas, kad po mano pasisakymo auga opozicija „kulto klausimams“, paprašė „kulto 
klausimus“ išbraukti iš teksto ir įrašyti 3 straipsnio pataisą, kuria sakoma: jeigu 
tam tikra tautybė, kuri naudojasi personalinės autonomijos teisėmis, išreikš pagei- 
davimą į savo rankas perimti kulto klausimų tvarkymą, jai tokia teisė bus suteikta. 
Savo poziciją gynė sakydamas, kad supranta, jog kitoms tautinėms mažumoms, ne- 
turinčioms savo tautinės bažnyčios, kulto klausimas nėra tapatinamas su tautybe, 
dėl to tekste apie kulto klausimą kalbėti nereikia, bet reikia suteikti teisę tokioms 
tautinėms mažumoms kaip žydai įtraukti į autonomijos sąrangą ir kulto klausimą, 
jeigu jie patys to norės ir manys, kad jiems tai naudinga. Aš ir toliau prieštaravau, 
nes personalinės autonomijos įstatymas nėra rašomas ir skiriamas ne vien žydams, 
o visoms tautinėms mažumoms, gyvenančioms Lietuvoje; tad pagal Soloveičiko 
pataisą kiekviena mažuma galėtų balsų dauguma pareikalauti įtraukti kulto klau- 
simą ir susikurti tautinę bažnyčią, kurią išlaikyti turėtų ir tie tautinės mažumos 
nariai, kurie, tarkim, nori likti visuotinės katalikų bažnyčios nariais, ir tie, kurie, 
pavyzdžiui, nesieja savęs su jokiu kultu. Paaiškinau, kad bendras konstitucijos pro- 
jekto įstatymas leidžia kiekvienai piliečių grupei sukurti religinę sąjungą ir laisvai 
plėtoti savo kultą. Kiekviena piliečių grupė gali panorėjusi inicijuoti tautinę baž- 
nyčią ir tautinę religiją, tačiau jai negali būti suteikta teisė paversti tokią bažnyčią 
visiems privaloma ir primesti tikėjimą visai konkrečiai tautinei mažumai, kaip kad 
galėtų atsitikti sujungus tautinės bažnyčios ir tautinės autonomijos klausimus. Ap- 
tariamas tautinės autonomijos projektas turi būti skirtas tautinėms organizacijoms, 
o ne religiniams poreikiams ir teisėms. Tautinės autonomijos nereikia painioti su 
kulto klausimais. Net ir kalbant apie žydus, apie tai, ar jų kultui reikia sukurti kokį 
teisinį valstybinį pagrindą, būtų galima svarstyti, tačiau ne dabar, kai kalbama apie 
tautinę autonomiją kaip tautinės prigimties poreikių tenkinimo išraišką. 

1922 mety sausio 31 d. 
Antradienis 


Noriu pagaliau baigti rašyti apie šiuos du paskutinius Seimo konstitucinės komisi- 
jos posėdžius, kuriuose balsuojant buvo priimamas Soloveičiko projekto 3 straips- 
nio tekstas — ši tema jau per ilgai tęsiama. Komisijos darbas redaguojant 3 straips- 
ni - tai kovos ir derybų su žydais dėl tautinės personalinės autonomijos istorija. 
Nors diskusijų dalyviai žydai — Soloveičikas, Rozenbaumas senasis ir Rachmilevi- 
čius — vis grįždavo prie Lietuvos tautai duoto pažado ir tarptautinių įsipareigojimų, 
kurių laužymas, anot jų, yra negarbingas žingsnis ir kenkia politikai, vis dėlto jie 
su pabrėžtu iškilnumu vengė derėtis kaip turguje dėl savo interesy ir patetiškai 
pareikšdavo: veikia ne dėl savo vienašališkų interesų patenkinimo, o rūpinasi visos 
valstybės gerove, stengdamiesi kuo geriau konstitucijoje suformuluoti šalies rai- 
dos prielaidas ir principus. Pralaimėję dėl komisijos priimto procentinio skaičiaus, 
suteikiančio teisę tautinėms mažumoms į autonomiją, žydai atsigriebė versdami 
kulto klausimus sudėtine autonominių teisių dalimi. Ir darė tai labai gudriai, pa- 
sirinkę puikią taktiką. Kai aš oponavau dėl kulto klausimų, kalbėdamas, kad Lie- 
tuvos konstitucija negali gimdyti kokių nors a priori” tautinių bažnyčių, galinčių 
tapti prievarta tam tikroms tautinėms mažumoms dėl konstitucijos įstatymų, ir kai 
dauguma jau linko man pritarti, žydai labai lengvai pajuto, jog lietuviai komisijos 
nariai, net ir lietuviai klerikalai iš krikščionių demokratų stovyklos man pritaria 
ne todėl, kad norėtų iš esmės atskirti kultą nuo teisinio valstybinio tautinės per- 
sonalinės autonomijos sąrangos sutvarkymo, o todėl, kad dėl tautinių priežasčių 
baiminasi, jog kulto klausimai, atsidūrę lenkų ir baltarusių rankose, autonominėse 
srityse, ypač pirmųjų rankose, netaptų polonizacijos įrankiu silpnesnio elemento 
Vilniaus krašte arba stipriu trukdžiu atlietuvinti sulenkintus gyventojus. Žinoma, 
šių baimių ir abejonių klerikalai nesieja su žydais ir žydų „kulto klausimu“. Žydai 
akimirksniu susiorientavę sutiko su visais argumentais, ir mano, ir kitų, kad iš au- 
tonomijos sąrangos būtų išbrauktas kulto klausimas — kai kalbama apie bendrus 
principus ir krikščioniškas bendruomenes. Tačiau ėmė įrodinėti savo kulto išskir- 
tinumą kaip tikrai tautinį ir dar labiau — kulto reikšmę jų gyvenime ir tautinei 
egzistencijai. Todėl apie tai gali spręsti tik jie patys, nes niekas geriau nežino ir ne- 
gali perprasti žydų tautos mąstysenos, kurios krikščionys nesupranta ir nejaučia, o 
žydų tikėjimas (Mozės) nėra jokia bažnyčia, tai būdinga kitoms tautoms, kurioms 
tikėjimas nėra tapatus religijai. Žydams jų religija yra svarbiausias tautiškumo ele- 
mentas, labai glaudžiai susijęs su tautybe, kuri žydams taip pat reiškia ką kita nei 


98. A priori (lot.) — iš anksto, nepatikrinus. 

krikščioniškoms Europos tautoms (istorinis faktas vis dar gyvas žydų bendruome- 
nėje, tačiau faktas, kad šiandien jau ardomas vis naujų, vis galingesnių veiksnių, 
verčiančių žydus evoliucionuoti link tautinės formacijos, įprastos Europos civili- 
zacijoje) - tad personalinės autonomijos projekte būtina žydams padaryti išimtį 
ir jiems vieniems leisti tapatinti kultą su tautine personaline autonomija. Veltui 
prieštaravau: komisija balsų dauguma pritarė 3 straipsnio pastabai, kad į žydų per- 
sonalinę autonomiją įtraukiami ir kulto klausimai. Šia pataisa žydai nušovė iškart 
du zuikius. Primo — išsiderėjo, kad kulto klausimai būtų ne valstybės, o jų auto- 
nominio tautinio, įstatymų leidimo ir valdymo objektas. Secundo - konstitucijos 
projekte iškovojo pastabą dėl savo teisės į personalinę autonomiją. Jeigu minėtasis 
10 procentų gyventojų skaičius jiems uždaro duris į personalinę autonomiją, tai 
ši pataisa atvėrė langą, pro kurį jie jau vieną koją stato ant autonomijos slenksčio. 
Nepaisant to, jog bendras įstatymas skamba taip, kad autonomijos teisėmis gali 
naudotis tik tos tautinės mažumos, kurios įrodys, jog jų gyventojų skaičius sudaro 
10 procentų bendro šalies gyventojų skaičiaus, vis dėlto 3 straipsnio pataisoje yra 
aiškus įrašas: į žydų personalinę autonomiją įtraukiami kulto klausimai, o tai iš 
anksto nulemia jų teisę į autonomiją. Kai šiai pastabai buvo pritarta, prakalbau apie 
anomaliją: arba reikia laikytis numatyto tautinės mažumos gyventojų skaičiaus 
procentais, arba norint individualiai kalbėti apie įvairių tautinių mažumų teises 
reikia apibrėžti kiekvienos tautinės mažumos teises atskirai. Na, ir vėl nebaigiau. 


1922 mety vasario 1 d. 
Trečiadienis 


Vis dar nesibaigė Vyriausybės krizė, nors ji tęsiasi geras kelias savaites ir iš dauge- 
lio galimybių bei kombinacijų buvo pasirinkta, berods, jau galutinai Galvanausko 
kandidatūra užimti ministro pirmininko postą. Iš gerai informuotų šaltinių gir- 
dėjau, kad dauguma ministrų portfelių jau išdalyta kandidatams, tačiau vis dar 
nepaskirtas ministras vietoj vidaus reikalų ministro Skipićio*, paliekančio postą. 
Tap pat postą palieka krašto gynybos (karo) ministras Šimkus®, sako, kad šis port- 
felis numatytas karo inžinieriui Boleslovui Sližiui, vienam iš brolių Sližių, kilusių 


99. Skipitis Rapolas (1887-1976), lietuvių valstybės veikėjas, 1920-1922 m. vidaus reikalų minis- 
tras, 1923-1926 m. Seimo deputatas, kartu dirbęs advokatu. Po karo pasitraukė į emigraciją. 

100. Šimkus Jonas (1873-1944), chemikas, visuomenės ir valstybės veikėjas. Prekybos ir pramonės 
ministras (1918 m. gruodžio 26-1919 m. vasario 12 d. ir 1919 m. balandžio 12-1919 m. spalio 7 d.), 
krašto apsaugos ministras (1921 m. balandžio 7-1922 m. vasario 4 d.), pirmasis Lietuvos univer- 
siteto rektorius (1922-1923), vėliau šio universiteto profesorius. 

iš Vilkmerges'* apskrities (dabar, regis, Utenos) ir ten turinčių žemės nuosavybės. 
Tai tas Boleslovas Sližys, kuris prieš karą buvo įsimylėjęs Marynią, o dabar neseniai 
padėjo jai ir Elvyrai gauti leidimus vykti į Vilnių. Marynia nuoširdžiai apsidžiaugs, 
kai sužinos apie Sližio paaukštinimą, nes jam iki šiol jaučia didžiulę simpatiją. Bro- 
liai Sližiai, vienas yra labai veiklus pramonininkas, o kitas gydytojas, priklauso 
lietuvių visuomenės dešiniajam sparnui, išpažįstančiam konservatyvias idėjas ir 
besipriešinančiam bet kokiai demagogijai ir radikaliosioms tendencijoms. Atrodo, 
tiek agrarinės reformos, tiek užsienio politikos klausimais laikosi nuosaikios po- 
zicijos ir nepritaria tiesmukiškiems arba rizikingiems sprendimams. Iš visų mano 
artimai pažįstamų lietuvių tik trys kategoriškai pasisakė už pritarimą Hymanso 
projektui — tai Jurgis Šaulys, teisėjas Šurna ir dr. Sližys. Manau, ir Boleslovas Sližys 
galėtų priklausyti šiai grupei. Jeigu iš tiesų taip yra, jis tiek šiuo klausimu, tiek ki- 
tais bus Galvanausko bendramintis. Įdomu, kad būtent tokį žmogų Galvanauskas 
pasirinko krašto apsaugos ministro postui užimti. Iš pavardžių, kurios minimos 
Galvanausko kabinete, galima spręsti, kad Vyriausybės veikla pasuks nuosaikes- 
niu keliu, o politika bus realistinė (oportunistinė). Atrodo, oportunizmas bus ryš- 
kiausias šio kabineto bruožas. Tarp kairiųjų jau girdimas nepasitenkinimas šiuo 
kabinetu. Apie jį jau kalbama pašaipiai. „Pažangos“ dešinieji, jiems Galvanauskas 
gana artimas, greičiausiai jam aršiai pasipriešins dėl to pat oportunizmo užsienio 
politikoje, priešiško ultra nepriklausomybės šalininkų stovykloje. 

Šiandien jau būtinai privalau baigti pasakoti apie Seimo konstitucinės komisijos 
posėdį ir sprendimus, susijusius su Soloveičiko konstitucijos projekto 3 straipsniu. 
Kadangi, kaip minėjau, žydai pralaimėjo kovą dėl personalinės autonomijos, įve- 
dus procentinį tautinės mažumos skaičiaus minimumą, tačiau „kulto klausimais“ 
jie laimėjo. Be mano siūlymo išbraukti iš personalinės autonomijos kompetencijos 
kulto klausimus, Čepinskis dar pasiūlė išbraukti ir visuomeninės pagalbos klausi- 
mą, kadangi tokia pagalba turi būti valstybės prerogatyva ir atiduoti ją į autonomi- 
nių sričių rankas negalima, juo labiau kad tokie reikalai nėra vien tautinių mažumų 
kompetencijoje ir kad tai neįeina į tautinės kultūros sąvoką. Kažkas kitas pasiūlė iš- 
braukti „tautinės būties“ problemas. Šiam siūlymui žydai neprieštaravo, nes į „tau- 
tinės kultūros problemas“, išvardytas projekte, įeina ir „tautinė būtis“. Tačiau dėl 

„visuomeninės pagalbos“ žydai, padrąsinti „kulto klausimų“ precedento, pasiūlė 
įrašyti pataisą ir į jau įtrauktą pataisos tekstą dėl „kulto klausimų“ perdavimo žydų 
autonomijai pridurti, kad jiems perleidžiami ir „visuomeninės pagalbos“ reikalai. 
Ypač šito reikalavo senasis Rozenbaumas ir aiškino, kad visuomeninė žydų pagalba 
veikia laikantis tautinių ir religinių principų, tad ir turėtų jiems priklausyti. Tada aš 


101. Rašant Dienoraštį taip buvo vadinama Ukmergė. 

ir vėl aštriai pasipriešinau, kad žydams būtų perleistos šios ypatingos teisės, kurias 
suteikti griežtai atsisakoma kitiems, nes tokia privilegija žydams suteiktų progą 
skųstis kitoms tautinėms mažumoms dėl diskriminavimo, jeigu religinio kulto 
klausimas gali būti sprendžiamas kitaip nei kitoms tautinėms mažumoms, netu- 
rinčioms savos tautinės religijos, vis dėlto visuomeninės pagalbos funkcija gali būti 
ir kitų tautybių išskirtinė funkcija, tačiau kitoms tautinėms mažumoms ši funkci- 
ja nebuvo suteikta. Pagaliau net ir Soloveičikas suprato, kad negalima tik žydams 
suteikti visuomeninės pagalbos privilegijos, ir kitame posėdyje paprašė išbraukti 
tokią pataisą, tad ir klausimas šis daugiau nebuvo svarstomas. 


1922 Metų vasario 2 d. 
Ketvirtadienis 


Jau kelintą dieną nesveikuoju. Matyt, peršalau. Turiu šiek tiek temperatūros, slo- 
guoju, laužo kaulus, ypač skauda kojas. Greičiausiai liga panaši į ispaniškąjį gripą 
arba influenca virusą. Bandau nepasiduoti ligai ir nenoriu gultis į lovą. Turiu labai 
daug darbo Tribunole ir namie, nes privalau parašyti visą eilę suplanuotų straips- 
nių įvairiems leidiniams, ką jau kalbėti apie tai, kad būtinai privalau pabaigti savo 
knygą apie politines lietuvių partijas. Pastarąjį darbą sustabdžiau iki to laiko, kol 
Vilniuje pasirodys pirmasis mano knygos tomas. Dabar dirbu prie didžiulio straips- 
nio Przegląd Wilenski, jame analizuosiu Lietuvos konstitucijos įstatymo projektą. 
Taip pat noriu parašyti į Przegląd politinį straipsnį apie Vyriausybės krizę ir naująjį 
Galvanausko kabinetą. O dar būtina imtis rašyti straipsnius į lietuvišką teisininkų 
leidinį, vėliau reikia parašyti straipsnį į žydišką liaudininkų pakraipos leidinį, lei- 
džiamą Panevėžyje; jo redaktorius yra Kacelenbogenas. 

Girdėjau, kad naujasis Galvanausko kabinetas jau suformuotas. Šiandien Lietu- 
va pranešė, kad prezidentas patenkino Griniaus kabineto atsistatydinimą ir įparei- 
gojo Galvanauską formuoti naują ministrų kabinetą. Matyt, visos kliūtys buvo pa- 
šalintos. Sužinojau, kad jau rastas kandidatas vidaus reikalų ministro postui užimti. 
Tai Oleka, buvęs Apygardos teismo teisėjas, mano kolega iš Kauno apygardos teis- 
mo. Oleka rudenį atsistatydino iš pareigų, nes negalėjo susitaikyti su teisme tvy- 
rančia netvarka ir anarchija. Pastaruoju metu jis buvo Valstybės centrinio archyvo 
direktorius. Kiti portfeliai išdalyti šiems asmenims: užsienio reikalų - kun. Jur- 
gučiui (vienintelis partinis kabinete, krikščionis demokratas ir Seimo deputatas), 
finansų - Dobkevičiui, susisiekimo - inžinieriui Petrui Vileiśiui'*, šalies gynybos 
102. Vileišis Petras (1851-1926), inžinierius, visuomenės ir ekonomikos veikėjas, tiltų statybos 


firmos savininkas, Lietuvių tautinio judėjimo mecenatas, 1922-1923 m. susisiekimo ministras, 
daugelio literatūros kūrinių ir brošiūrų, populiarinančių mokslą, autorius. 

(karo) — Baliui Sližiui, švietimo — pof. Juodakiui'*, ūkio - Aleksai““, teisingumo - 
Karobliui*“, ministras pirmininkas - Galvanauskas, be portfelio. Kol kas nežinau, 
kas taps ministrais žydų ir baltarusių reikalams. 

Šiandien dalyvavau Konstitucinės komisijos posėdyje. Praėjusio posėdžio metu 
buvo baigtas svarstyti Soloveičiko projekto 3 straipsnis. Žydams pavyko apginti 
punktą dėl tautinių mažumų ministerijų. Jų poreikis buvo svarstomas itin rimtai, 
ypač daug šiuo klausimu diskutavo kairiųjų atstovas Čepinskis ir dešiniųjų depu- 
tatas Starkus. Šį kartą žydų pusėn stojo kun. Staugaitis ir Sleževičius; jie iš politi- 
nio oportunizmo paskatų pasiūlė kompromisą: tad buvo pritarta tautinių mažumų 
ministrų tezei iš anksto nenumatant, ar šie ministrai neturės portfelių, kaip buvo 
iki šiol, ar ministerijos, kurios kuruos klausimus, susijusius su tautine personaline 
autonomija, — šito labai tikėjosi ir tikisi žydai. Bet kuriuo atveju ministerijos ins- 
titucija buvo išsaugota. Šiandien pritarta mūsų - Rytų Lietuvos reikalų komisijos — 
pataisai dėl autonominių personalinių teisių tautinėms mažumoms, turinčioms 
teritorines autonomines sritis, o vėliau buvo diskutuojama apie kitus Soloveičiko 
projekto straipsnius. Aš į diskusiją nesivėliau ir laikiausi kaip pasyvus klausytojas, 
mat buvo kalbama apie mažiau svarbų įstatymą, kuris nebūtinai turi būti įtrauktas 
į konstituciją. 


1922 metų vasario 3 d. 
Penktadienis 


Šiandien neturiu ką rašyti. Imu laisvadienį ir nieko daugiau neparašysiu. 


103. Juodakis Petras (1872-1940), chemikas, mokslo ir valstybės veikėjas. Aukštesniųjų mokslo 
kursų lektorius (1921-1922), Lietuvos universiteto profesorius (1922-1939), E. Galvanausko kabi- 
nete švietimo ministras (1922). 

104. Aleksa Jonas Pranas (1879-1955), agronomas, ekonomistas, visuomenės ir politikos veikėjas. 
Ūkio departamento direktorius (1918-1920), ūkio ministras (1920-1923), Kauno universiteto do- 
centas (1925-1942). 

105. Karoblis Vincas (1866-1939), teisininkas. Kauno apygardos teismo narys (1920-1922), daugkar- 
tinis teisingumo ministras K. Griniaus (1920 m. birželio 19 d.), E. Galvanausko (1922 m. vasario 2 
d.), L. Bistro (1925 m. rugsėjo 25 d.) kabinetuose. II Seimo deputatas nuo Ūkininkų sąjungos (1926). 

1922 mety vasario 4 d. 
Šeštadienis 


Vakar vakare ir šiandien ryte jaučiausi geriau, nors dar ne visai pasveikęs. Dabar, 
atrodo, ir vėl peršalau, nes į vakarą vėl blogai jaučiuosiu. Temperatūros neturiu, vis 
dėlto jaučiu tam tikrus peršalimo simptomus. Skauda galvą, kas man pasitaiko itin 
retai. Be reikalo išėjau iš namų ir per ilgai užsisėdėjau pas teisėją Fridmaną“, kurį 
norėjau aplankyti. Namie irgi šalta, nes krosnis blogai kūrenosi. Lauke spaudžia 
keliolikos laipsnių šaltukas. Ir apskritai visą laiką jaučiuosi ne visai pasveikęs, nes 
ir skrandis negaluoja. 

Todėl šiandien dienoraštyje daug nerašysiu. 

Galvanausko kabinetas jau suformuotas ir ministrų pavardės oficialiai paskelb- 
tos. Vakar vakare įvyko pirmasis naujosios Ministrų tarybos posėdis. 

Šiandien iš Vilniaus krašto į Bagdoniškį turėjo sugrįžti Elvyra. Būsiu ramesnis, 
kai sulauksiu žinių, kad ji jau grįžo. Neprotingai pasielgė mano sesės Elvyra ir Ma- 
rynia, kad kartu išvyko į tokią kelionę, palikdamos vaikus ir visą ūkį panelės Sofi- 
jos globai. Panelė Sofija veikli ir labai stengiasi, tačiau ne su visais sunkumais gali 
susitvarkyti. Marynia žadėjo sugrįžti namo keliomis dienomis vėliau už Elvyrą. 


1922 metų vasario 5 d. 
Sekmadienis 


Rytoj arba poryt turėsiu progą perduoti į Vilnių (važiuoja karininkas Bielūnas, Lie- 
tuvos ryšių karininkas prie Tautų Lygos Kontrolės komisijos, Stepono Bilevičiaus 
sūnus) laišką Liudvikui Abramovičiui ir straipsnį Przegląd Wileński. Tad skubėjau 
baigti rašyti straipsnį apie konstitucijos įstatymo projektą Lietuvos seime ir dar pa- 
rašiau straipsnį, pavadintą „Grinius - Galvanauskas“, apie jau pasibaigusią Vyriau- 
sybės kabineto krizę Lietuvoje. Visą dieną skyriau šiam darbui, nepaisydamas kas- 
dienio triūso - motyvų aprašymus Tribunolo nuosprendžiams (kasdien aprašau 
mažiausiai po vieną nuosprendį, bet tai sunkus ir kruopštus darbas, nes kiekvieną 
nuosprendį stengiuosi tobulai motyvuoti). 

Lietuvos užsienio reikalų ministras Jurgutis ir Lenkijos užsienio reikalų minis- 
tras Skirmuntas'7 vienas kitam rašo diplomatines notas Vilniaus klausimu. Pir- 


106. Fridmanas Bernardas. 

107. Skirmuntas Konstantas (Skirmuntt Konstant; 1866-1949), Lenkijos Respublikos pasiunti- 
nys Romoje (1919-1921), užsienio reikalų ministras (1921-1922), Lenkijos Respublikos pasiunti- 
nys ir ambasadorius Londone (1921-1922). 

aes 


1 

4 TRIMITAS 32 G2) į 202 TRIMITAS s 
Valdybos pranešimo apie 1921 metų darbuote matyt, kad 
sąjungos gana daug darbo atlikta Suorganizuotas kny- 
gynas - krautuvė su centu Kaune, Kedainiuose išnuo- 
mota dvaras - kolonija, Palangoj įkurta sanatorija, jstcig- 

tas spaudos fondas, leidžiamas spaudos organas, - i 

kykla ir gyvenimas", pastaruoju metu jrengta Kaune 

| 


sauli apgauti Norėta esą net rinkimus neapribotam lat- 
kui „atidėti“... 

Išleidžiant šį numerį dar neturėjome žinių, ar įvyko 
tinkimai ar iš tikrųjų juos „atidėjo“. ' 


mokslo priemonių paroda. 
Sąjunga turinti 22 skyrius su 1021 nariu 


Vilniuje. 


Vilniaus „Seimo“ rinkimai. 

Sausio 8 dieną turėjo įvykti lenkų ruošiamo Vilniaus 
„šeimo“ rinkimai. pas 
į je daug pinigų agitacijai, kad žmonės 
kuodaugiausia dalyvautų rinkimuose. Tuo tikslu ėmė citi 
visa eilė naujų lenkiškų laikraščių, buvo atspausdinta daue 
gybė atsišaukimų, tūkstančiai agitatorių važinėjo po kai- 
mus ir miestelius, žadėdami žmonėms neišpildomų dalykų, 
kad tik jie dalyvautų rinkimuose. Bet vis tik lietuviai, 
baltgudžiai ir Žydai atsisakė dalyvauti. Kadangi ty tau- 
tybių organizacijoms ir veikėjams draudžiama agituoti 
prieš rinkimus, tai lenkai nesusipratusius tų tautybių pilie- 

čius stengias patraukti prie rinkimų. 

Pats budas rinkimų labai keistas Rinkėjai užrašys 
savo ranka kandidatų sąrašo numerį ant bet kokių popie 
rėlių, O tik konverią gaus rinkimų komisijo} Kadangi i 
tame krašte didelė dauguma gyventojų ne tik numeny i 
parašyti, bet ir paskaityti nemoka, tai tur būt rinkimų ko- 
misijose bus lenkų agentai, kurie nemokantiems patarnaus, 
užrašydami tokius numerius, kokius norės. Atrodo, kad 
greičiausia šiuo tikslu nustatytas toks keistas balsavimo 
būdas. Be to, rmkimų komisijose dalyvauja tik lenkai, 
taigi jie turės galimybės patys tokių popic iukų prirašyti 
ir prikrauti į urnas. Žodžiu sakant, želigovskininkai imasi 
visų gybių kad gyventojų valią pamintų. 

Bet vis tik pastaruoju metu provokatorisko „seimo“ 
ruošėjai esą susirūpinę, kad jems vargiai pavyks visą pa- 


ze Boe 


Informacija apie rinkimus į Vilniaus seimą. 
Faksimilė. Trimitas, 1922, sausio 14, nr. 2. 


mąją notą sausio 27 dieną išsiuntė Jurgutis. Perskaitęs ją ilgai mąsčiau, ką ji galėtų 
reikšti ir kokiu tikslu buvo išsiųsta. Ne aš vienas negalėjau nieko suprasti. Jurgutis 
notoje kreipiasi į Lenkiją siūlydamas tiesiogines derybas ir kartu priduria, kad, sa- 
vaime aišku, Lietuva negali pripažinti nelegalių ir neatspindinčių tikrosios Vilniaus 
krašto gyventojų valios rinkimų į Vilniaus seimą. Tad neigia šį Seimą ir kaip pa- 
grindą pradėti derybas reikalauja paversti status guo*“* Suvalkų sutartį, pasirašytą 
1920 metų spalį. Tai yra, reikalauja, kad Lenkija likviduotų visus Želigovskio veiks- 
mus ir atitrauktų demarkacijos liniją į Suvalkus — vadinasi, iki Varėnos-Bastūnų. 
Manau, visi supranta, kad siūlymas derėtis tokiomis sąlygomis, net jeigu Lietuvos 
reikalavimai būtų ir teisėti, jokios praktinės naudos neturės, nes Želigovskio afera 
yra pagrindinis Lenkijos koziris, kuriuo ji jau sužaidė, o Vilnius Lenkijos rankose 
ir yra visų nesutarimų priežastis — „wo ist der Hund begraben*©. Po kelių dienų 


108. Status quo (lot.) - faktinė arba teisinė (dabartinė) padėtis (kurią norima išsaugoti arba 
atkurti). 
109. Wo ist der Hund begraben (vok.) — kur šuo pakastas. 

atėjo Skirmunto atsakymas. Jis entuziastingai vertina siūlymą pradėti derybas ir 
demonstruoja pasirengimą joms, išvardydamas visą eilę abiem pusėms aktualių 
problemų, kurias kuo skubiau reikėtų spręsti. Tad prašo nurodyti derybų vietą, lai- 
ką ir delegatus, kurie bus išsiųsti derėtis. Tačiau iš anksto pabrėžia: Vilniaus klau- 
simas nebus keliamas, nes ten, anot jo, veikia Seimas, išrinktas laisva valia, legaliai, 
ir tik jis gali priimti sprendimus tokius, kokius mano esant teisingus. Šio Seimo 
sprendimų Skirmuntas nekomentuoja ir iš anksto neprognozuoja, be to, mano, kad 
jų negalima kvestionuoti. 


1922 metų vasario 6 d. 
Pirmadienis 


Šiandien nebaigsiu savo svarstymų dėl Jurgučio ir Skirmunto pasikeitimo notomis, 
nes yra aktualesnė problema, betarpiškesnė, apie kurią ir noriu papasakoti. Po pie- 
tų dėl vieno reikalo nuėjau pasikalbėti pas eksministrą baltarusių reikalams Domi- 
nyką Semašką ir visai netyčia sužinojau, kad šiandien į Kauną atvyko visi Vilniuje 
areštuoti lietuvių ir baltarusių veikėjai. Man rodos, buvau užsiminęs dienoraštyje 
apie šią suėmimų bangą Vilniuje prieš dvi savaites. Tuo metu buvo atliekama daug 
kratų ir Lukiškėse - Lukiškių kalėjime - įkalinti žymiausi lietuvių ir baltarusių 
veikėjai su Mykolu Biržiška priešaky. Šiems areštams buvo numatytas „prologo“ 
vaidmuo dideliam politiniam teisiniam procesui dėl „valstybės išdavystės“ ir są- 
mokslo, netgi sukilimo organizavimo. Jonynas Lietuvos vardu užprotestavo dėl 
asmenų suėmimo Tautų Lygos Kontrolės komisijai, o šios komisijos pirmininkas 
pulkininkas Šardini ėmėsi šiuo klausimu kažkokių veiksmų Varšuvoje ir informa- 
vo, jog tikisi, kad labai greitai šis įvykis bus išnagrinėtas. Prieš kelias dienas atėjo 
žinių, kad septyni iš suimtų asmenų, tačiau tik tie, kurie yra lojalūs, buvo išlaisvinti, 
o pagrindiniai veikėjai vis dar sėdi. Sklido gandai, kad Varšuva spaudžia Vilniaus 
valdžią spręsti šį klausimą, tačiau tiksliau nieko nežinoma. Bylą gaubė tyla ir ramy- 
bė. Tačiau štai šiandien visas areštuotųjų būrys atvyko į Kauną. Vilniaus valdžia 
juos deportavo už „Vidurio Lietuvos“ ribų, atgabeno tiesiai iš kalėjimo iki demar- 
kacinės linijos Lietuvos pusėje. Tarp deportuotųjų, atvykusių į Kauną, yra keliolika 
baltarusių (girdėjau, kad tai vien baltarusių eserai, nes baltarusių esdekų, kurie 
taip pat nusiteikę priešiškai Vilniaus valdžios atžvilgiu ir jų politiką, ta pati valdžia 
nelaiko pavojingais, kadangi, jos manymu, esdekai neturi liaudies palaikymo, o 
eserai, jų yra ir Lastouskio „vyriausybėje“, turi įtaką liaudžiai ir sukelia Vilniaus 
valdžiai nepalankų sąmyšį. Taigi liko nepaliestas žinomas veikėjas Antonis Lucke- 

vičius™, o kitas baltarusis esdekas — Jeremičius - buvo su kitais suimtas, tačiau ne- 
trukus be jokių kaltinimų paleistas). Tarp deportuotų baltarusių yra Kraskovskis, 
Karabačius, kitų asmenų pavardžių neatsimenu, nes jų nepažįstu. Nors Semaškos 
Galvanauskas nepaskyrė ministru, tačiau šis vis dar eina ministro pareigas tol, kol 
bus paskirtas kitas asmuo. Jis laikinai ministerijos patalpose suteikė iš Vilniaus de- 
portuotiems baltarusiams prieglobstį. Norėjau susitikti su Kraskovskiu, tad nuėjau 
kartu su Semaška į ministeriją. Ten nė vieno iš baltarusių nesuradome. Mačiau, kad 
jiems gražiai įrengtos laikinos patalpos. Iš ligoninės jiems atvežė keliolika lovų su 
čiužiniais ir patalyne. Lovos buvo sustatytos trijuose ministerijos šoniniuose kam- 
bariuose. Šie kambariai priminė miniatiūriškas kareivines vargšams tremtiniams. 
Nemaža tikimybė, kad vienas iš Vilniaus deportuotų baltarusių bus paskirtas mi- 
nistru baltarusių reikalams. Kol kas šis postas tuščias. Galvanauskas, turėdamas 
omeny baltarusių patriotų nepalankumą Semaškai, jo neįtraukė į ministrų sąra- 
šą ir ketino pasitarti su Baltarusių tautiniu komitetu Vilniuje, kurį kandidatą į 
ministrus pasirinkti. Tarp deportuotųjų atsiras tikrųjų Vilniaus krašto veikėjų, 
turinčių artimų ryšių tame krašte ir dalyvaujančių tautiniame judėjime, turin- 
čių įtaką ir, be abejonės, autoritetą dėl deportavimo iš šalies už veiklą savo tautos 
naudai. Atrodo labai natūralu pasirinkti vieną iš jų ministru baltarusių reikalams. 
Toks sprendimas padarytų tam tikrą politinį efektą. Manau, šansų turi Kraskovs- 
kis, o gal Karabačius. 

Buvau susitikęs su broliais Biržiškomis - Mykolu ir Viktoru“; jie taip pat at- 
vyko su deportuotais lietuviais. Kažkas man užsiminė, kad jie yra „Metropolyje“ 
(lietuvių klube). Jie ten buvo kartu su broliu Vaclovu Biržiška““, Jonu Vileišiu ir 
operos solistu Petrausku"*, Pastarasis liūdnų deportuotųjų garbei vaišino šampanu 
ir vaisiais, vis dėlto nuotaika tvyrojo toli gražu ne pakili. Mykolas Biržiška kaip 


110. Luckevičius Antonis (Łuckiewicz Antoni; 1884-1946), baltarusių tautinio judėjimo ideo- 
logas, politikas, publicistas, Baltarusijos Liaudies Respublikos paskelbimo iniciatorius ir BLR 
ministras pirmininkas (1918), Baltarusių Aukščiausiosios tarybos pirmininkas, tarpukariu — 
baltarusių gimnazijos Vilniuje mokytojas. 

11. Biržiška Viktoras (1886-1964), inžinierius, visuomenės veikėjas, publicistas. Laikinojo 
Vilniaus lietuvių komiteto narys (nuo 1920), privačios Vytauto Didžiojo gimnazijos Vilniuje 
mokytojas, lietuviškos spaudos Vilniuje bendraautoris. 1922 m. vasario 4 d. Vidurio Lietuvos 
Laikinosios valdančiosios komisijos pirmininko įsakymu kartu su kitais aktyviausiais lietuvių 
ir baltarusių veikėjais deportuotas į Nepriklausomos Lietuvos teritoriją. 

112. Biržiška Vaclovas (1884-1956), bibliografas ir lietuvių kultūros istorikas. Lietuvos universi- 
teto Teisės fakulteto profesorius (1922-1940). Vienas iš Lietuviškosios enciklopedijos redaktorių 
(1932-1934), monumentalios tautinės bibliografijos Lietuvių Bibliografija autorius. 1911-1915 m. 
priklausė masonų ložei „Lietuva“, kuriai vadovavo M. Rėmeris. 

113. Petrauskas Mikas (1837-1937), operos solistas (tenoras), kompozitorius, choro dirigentas. 

visada atrodė rimtas, susikaupęs ir paniręs į savo mintis. Į Kauną atvažiavo, regis, 
apie 20 deportuotų lietuvių. Tarp jų buvo Stadzevičius, Randomanskis, Česlovas 
Landsbergis"*, dr. Augevičius"“. 


1922 metų vasario 7 d. 
Antradienis 


Iš Vilniaus į Kauną atvyko, berods, dvidešimt deportuotų lietuvių. Vakar broliai 
Biržiškos pasakojo, kad jų byloje buvo pradėtas tyrimas, juos prokuroro pave- 
dimu apklausė tardytojas. Jiems bandė įteigti, kad byla yra itin rimta, kad prieš 
juos sukaupta daug įrodymų. Jie buvo kaltinami šnipinėjimu, ginkluoto sukilimo 
organizavimu ir t. t., o paskui staiga vieną naktį jiems buvo liepta rengtis, sėsti į 
automobilius. Kiekvienam buvo leista trumpai užsukti į namus ir atsisveikinti su 
šeima, pasiimti šiltų drabužių. Paskui įtariamieji nuvežti į traukinių stotį, susodinti 
į vagonus ir išvežti iki demarkacijos linijos. O toliau — paliepta žygiuoti į Lietuvos 
pusę, kas yra tapatu draudimui sugrįžti į Vilnių. Mykolą Biržišką ši istorija labai 
paveikė, nes jis su Vilniumi labai suaugęs — veikla, visa savo esybe, o čia, sako, jį 
gaubs didžiulė tuštuma. Sako, jau geriau būtų išvežtas į Varšuvą ar kur nors kitur 
į internuotųjų stovyklą, nes iš ten anksčiau ar vėliau turėtų progą sugrįžti į Vilnių. 
Išvarymas į Kauną reiškia, kad nėra kelio atgal į Vilnių tol, kol jis liks dabartinės 
valdžios rankose. Su jais pasielgė pagal ultrareakcingojo Obsto"“ seniai rekomen- 
duojamus patarimus, spausdintus dienraštyje Rzeczpospolita. Obstas rekomendavo 
nežaisti mandagumo žaidimų ir neflirtuoti su neramiąja Vilniaus lietuvių grupe- 
le, nedaryti iš musės dramblio ir rimtai įvertinti jų agitaciją, nekeliant bylų ir to- 
kiu būdu šių veikėjų nepaverčiant kankiniais, o paprasčiausiai juos išgaudyti ir su 
apsauga išvežti iki demarkacijos linijos bei sugrąžinti Lietuvai savo veikėjus — lai 
Lietuva juos turi, o jie Lietuvoje jaučiasi laimingi, tegul mus Vilniuje palieka ramy- 
bėje, nes jie Vilniui nereikalingi. Pasak Obsto, tokia paprasta operacija vienu metu 
išspręstų lietuvių Vilniuje problemą, nes ji egzistuoja tik dėl Biržiškos ir keliolikos 


114. Landsbergis Česlovas (?), inžinierius, Vilniaus lietuvių veikėjas, Lietuvių prekybos ir 
pramonės banko Vilniuje pirmininkas (1921). 1922 m. vasario 4 d. Vidurio Lietuvos Laikino- 
sios valdančiosios komisijos pirmininko įsakymu kartu su 33 aktyviausiais lietuvių ir baltarusių 
veikėjais deportuotas į Lietuvos teritoriją. Nepriklausomoje Lietuvoje dirbo Geležinkelių tarny- 
boje (iki 1925), Lietuvos banko Klaipėdoje direktorius. 

115. Augevičius Jonas (1883-1953), lietuviškų mokyklų ir prieglaudų Vilniuje gydytojas. 1919- 
1922 m. Laikinojo Vilniaus lietuvių komiteto sekretorius, Vilniaus sanitarinis gydytojas, 1922 m. su 
33 kitais lietuvių ir baltarusių veikėjais deportuotas į Kauną, kur iki 1940 m. dirbo karo gydytoju. 
116. Obst Jan. 

jo aplinkos žmonių veiklos. Iš tiesų Vilnius labai daug prarado išplėšus Mykolą Bir- 
žišką iš Vilniaus, nes jis buvo be galo vertingas veikėjas - jį pakeisti bus itin sude- 
tinga, mat šis žmogus vertingas savaime. Tačiau problema ne tokia paprastutė, kaip 
galėtų atrodyti, kad vien ištrėmus Biržišką ir keliolika artimiausių jo bendraminčių 
ir bendražygių būtų palaidota visa Vilniaus lietuvių veikla. Inteligentų netrūksta 
ne tik Vilniuje, yra jaunimo ir ištisos lietuvių kolonijos, visuomeninės instituci- 
jos, kultūros ir švietimo įstaigos, kurias sistemingai materialiai remia Kaunas. Be 
to, įvairiose Vilniaus krašto vietose, ypač didžiojoje Švenčionių apskrities dalyje, 
tam tikrose Trakų apskrities vietose (Marcinkonyse, Valkininkuose, Varėnoje), net 
kur ne kur Lydos apskrityje esama lietuvių, kuriems šios gimtosios vietos tai žemė, 
nuolatos auginanti deportuotųjų sekėjus. Ir iš tiesų, pasak Biržiškos, lietuvių vei- 
kla tiek spaudoje, tiek leidyklose, mokyklose ir draugijose nenurimo nė minutės, 
kai buvo areštuoti iškiliausi lietuvių veikėjai. Išryškėjo naujieji lyderiai ir tuoj pat 
perėmė veiklą. Metodas, kai išvaromi lyderiai, yra ne tik brutalus, bet ir bevai- 
sis — toks būdas absoliučiai neveiksmingas. Lietuvių judėjimas Vilniaus krašte yra 
mažumos judėjimas, bet, nepaisant to, giliai įsišaknijęs, stiprus, kupinas azarto ir 
masinis, neretai į savo gretas pritraukiantis ir lenkiškai kalbančių asmenų, nors 
pastarųjų šiame judėjime vienetai. Klysta tie, kurie tiki, kad galima šį lietuvių judė- 


1922 m. sausio 8 d. rinkimai į Vilniaus seimą. Rinkimų agitaciniai plakatai, faksimilė. 
Iš Vyčio Ramanausko rinkinių. Litwa Środkowa: Vilniaus seimo rinkimų albumas. 

jimą nugalėti pasitelkus Obsto metodiką. Ne mažiau bevaisė yra tokia pat kova su 
baltarusių judėjimu šalyje, nes Vilniaus krašte daugiausiai gyventojų sudaro balta- 
rusiai. Nieko nereiškia faktas, kad didžioji baltarusių liaudies dalis kol kas dar nėra 
sąmoninga. Kai Vilniaus krašte vykdoma smarkaus lenkinimo politika, baltaru- 
sių sąmoningumas auga ir augs dar greičiau. Vilniaus lenkų viltys, kad galima šio 
krašto santykius išspręsti vien lenkų primesta valia, yra iliuzija. Neįmanoma nieko 
nuveikti prievarta. Tai tokia pati iliuzija, kuria gyveno lietuviai 1920 metais trum- 
pam perėmę į savo rankas Vilnių. Tik susitarimas, tik koordinuoti veiksmai ir įsi- 
klausymas į visų gyventojų valią gali išspręsti problemą. Kitokiu atveju laukia ka- 
tastrofa ir sprogimai, kurie anksčiau ar vėliau vyktų. Sprogimai kol kas nevyks, mat 
vienašališką Vilniaus lenkų politiką stipriai remia Lenkijos valstybė, tačiau ateis 
laikas, kai sprogimas įvyks, nes anksčiau ar vėliau užsidegs sprogstamoji medžiaga. 
Tokia politika pražūtinga ir neprotinga, tačiau šiandien politiką valdo maksima- 
lizmas, kuris akina ir neleidžia įžvelgti realybės. Labai smarkiai nekaltinu lenkų, 
nes jie daro tai, ką darė ir kiti, smerkiu pačią politiką. Nieko negalima nuveikti per 
prievartą ir vienašališkai apgaudinėjant. Deportuotieji iš Vilniaus šiandien lankėsi 
Užsienio reikalų ministerijoje, o vakare susirinko į pasitarimą, kaip jiems toliau 
elgtis atsidūrus Kaune. Mykolo Biržiškos taktiškumas bus geriausias patarėjas. 

Šiandien aplankiau įdomią lenkų agitacinės literatūros parodą (spauda, skra- 
jutės, atsišaukimai, plakatai), susijusią su Vilniaus krašto Seimo rinkimais. Paroda 
eksponuojama Meno kūrėjų draugijos"? būstinėje, Rytų Lietuvos reikalų komisijos 
iniciatyva. Išties įdomi paroda, tačiau labai liūdną įspūdį man paliko, tokį pat liū- 
dną, kaip ir pati lenkų politika. 


1922 mety vasario 8 d. 
Trečiadienis 


Vakar vakarą dalyvavau atsisveikinimo vakarienėje, surengtoje viename lietuvių 
klubo kabinete, buvusio ministro pirmininko dr. Griniaus garbei. Vakarienę or- 
ganizavo ministrų kabineto kanceliarijos darbuotojai ir institucijos, betarpiškai 
priklausančios ministrų kabinetui, tokios kaip Rytų Lietuvos reikalų komisija, nau- 
jienų agentūra „Elta“, valstybinių institucijų juriskonsultų komisija. Šioje atsisveiki- 
nimo vakarienėje dalyvavo itin nedaug žmonių. Be dr. Griniaus, atėjo vidaus reika- 


17. Lietuvių meno kūrėjų draugija įsteigta Kaune 1920 m. sausio 29 d. Draugijos įkūrimo inicia- 
toriai buvo dailininkai, rašytojai, architektai, teatrologai A. Galdikas, F. Kirša, A. Sutkus, Mai- 
ronis, J. Naujalis, J. Savickis, A. Varnas ir kiti. Draugija užsiėmė organizaciniais meno reikalais. 
Buvo 4 skyriai: teatro, muzikos, meno ir literatūros. Draugija veikė iki 1934 m. sausio 9 d. 

lų ministras Skipitis, Zigmantas Žemaitis, aš, juriskonsultų komisijos pirmininkas 
Veryko-Darovskis"*, naujasis „Eltos“ direktorius Šalčius™, Ministrų tarybos sekre- 
torius Lozoraitis“, viena mašininkė ir du Ministrų tarybos raštinės darbuotojai. 
Vakarienė vyko vadinamajame Trijų karalių kabinete. Šis kabinetas pavadintas taip, 
kadangi jame kabo trys dailininko Kalpoko'* nutapyti didžiųjų Lietuvos kunigaikš- 
čių portretai. Vakarienė kaip tokia buvo gera, o ypač skanus vynas. Tačiau, mano 
manymu, jai trūko gyvumo. Trumpai apie Grinių pasisakė Lozoraitis. Ne ką ilgiau 
kalbėjo ir vakarienės kaltininkas. Išsiskirstėme maždaug apie vidurnaktį. 

Telegramos informuoja apie popiežiaus rinkimus mirus Benediktui XV**. Nau- 
juoju popiežiumi tapo kardinolas Ratis, pasivadinęs Pijumi XT*, Anksčiau Ratis 
buvo popiežiaus nuncijus ar apaštališkasis vizitatorius Lenkijoje. Jo kandidatūra 
labai naudinga Prancūzijai ir Lenkijai, turės didelę įtaką lenkų politikai, vykdomai 
Rytuose. Panašu, kad šio popiežiaus išrinkimas siejasi su katalikybės propagan- 
dos plėtojimu Rytuose ir bažnytinės unijos idėja Rusijoje. Tai vienas būdų atkurti 
didžiuosius Vatikano planus apie Rytų ir Vakarų bažnyčių uniją. Ateitis parodys, 
kaip Vatikanas pasinaudos savo įtaka valstybėse, įsikūrusiose buvusios Rusijos va- 
karinėje dalyje. 

Greičiausiai nemažą vaidmenį vis dėlto Vatikanas skirs Lenkijai, kuri savo įta- 
ka pasinaudos vykdydama valstybinę politiką. 

Šiandien mano iniciatyva buvo sukviestas Rytų Lietuvos reikalų komisijos posė- 
dis, nes jau buvo pribrendę nemažai aktualių problemų. Pirmiausia reikėjo apsvars- 
tyti mūsų iškeltą problemą Konstitucinėje komisijoje dėl teritorinės autonomijos, 
išsiaiškinti dėl Rytų Lietuvos reikalų komisijos inicijuojamos Tarybos sušaukimo, 
pagaliau Komisijos požiūrį į Kaune esančius deportuotus Vilniaus veikėjus. Labai 
norėjau, kad šiame susirinkime dalyvautų ir Mykolas Biržiška, kuris itin giliai jaučia 


118. Nėra duomenų. 

119. Šalčius Matas (1890-1940), mokytojas, visuomenės veikėjas, publicistas, redaktorius, ke- 
liautojas. Vienas iš Šaulių sąjungos iniciatorių (1919), 1920-1925 m. buvo šios sąjungos leidinio 
Trimitas redaktorius, ilgametis valdybos narys ir valdybos pirmininkas (1925-1926). 1920 m. 
dienraščio Lietuva redaktorius. 1922 m. - lietuvių naujienų agentūros ELTA direktorius, Lie- 
tuvos rašytojų ir žurnalistų sąjungos vicepirmininkas (1924-1925). Daugelio knygų turizmo ir 
pasaulio tautų gyvenimo klausimais autorius. 

120. Lozoraitis Stasys (1898-1983), lietuvių diplomatas. 1919-1923 m. dirbo Ministrų tarybos 
raštinėje. Nuo 1923 m. diplomatinėje tarnyboje, 1934-1938 m. užsienio reikalų ministras, 1939 m. 
pasiuntinys Italijoje, po 1940 m. lietuviškų atstovybių užsienyje vadovas. 

121. Kalpokas Petras (1880-1945), lietuvių dailininkas, žinomas portretų meistras. 

122. Benediktas XV (Giacomo Della Chiesa; 1854-1922), markizas, popiežius nuo 1914 m. 

123. Pijus XI (Achille Ratti; 1857-1939), popiežius nuo 1922 m. 1918 m. buvo apaštališkasis vizita- 
torius Lenkijai ir Lietuvai. 

Vilniaus krašto problemas. Jo dalyvavimas mūsų komisijoje būtų be galo naudingas. 
Tiesą sakant, nemanau, kad mūsų komisija pagreitintų Vilniaus krašto problemos 
sprendimą, ir neabejoju, kad šiuo metu, tvyrant tokiems politiniams santykiams, 
dar labai ilgai ši problema nebus išspręsta, vis dėlto esu įsitikinęs: tinkamai ir kon- 
sekventiškai vykdoma Lietuvos valstybinė politika ir įstatymų leidyba, suderinta su 
Vilniaus krašto poreikiais, - amžina vertybė. Priklausys nuo to, gerai ar blogai Lie- 
tuvos valstybingumas išspręs šį uždavinį. Ir tuomet Lietuvai arba pavyks Vilniaus 

kraštą patraukti savo pusėn, arba atvirkščiai — atstums jį nuo savęs. Todėl laikausi 
nuostatos: vienas svarbiausių Ryty Lietuvos reikalų komisijos uždavinių - ypatin- 
gos atidos priežiūra, kad politika Vilniaus krašto atžvilgiu būtų vykdoma tinkamai. 
Tai daug svarbiau už agitaciją šalies viduje. Čia Mykolo Biržiškos balsas ir to balso 

įtaka, turint galvoje kaip Biržišką gerbia visuomenė, mums yra nepaprastai svarbus. 
Vis dėlto gali būti ir toks variantas, kad Mykolas Biržiška vengs angažuotis Rytų 
Lietuvos reikalų komisijoje, nes per susirinkimą, kuriame dalyvavo deportuoti iš 
Vilniaus veikėjai, buvo nutarta dėti visas pastangas, kad šie asmenys galėtų sugrįžti į 

Vilnių, kur, anot jų, ir yra tikroji jų veiklos vieta. Kad patys neapsisunkintų galimy- 
bių sugrįžti, nusprendė čia elgtis atsargiai ir nesiimti jokios viešos veiklos. Kol kas jie 

ieško būdų per Tautų Lygos Kontrolės komisiją ir kitais būdais atšaukti dabartinės 

Vilniaus krašto valdžios įsakymą neįsileisti jų į kraštą. 


1922 mety vasario 9 d. 
Ketvirtadienis 


Iki šiol nesulaukiau jokių žinių iš Bagdoniškio. Nėra jų, nors Elvyra jau turėjo būti 
sugrįžusi iš Panevėžio, tad jau būtų pats laikas gauti laišką. Man jau neramu. Jeigu 
Marynios planai nepasikeitė, vakar ji turėjo kirsti demarkacijos liniją ir dabar vykti 
į Bagdoniškį. 

Šiandien dalyvavau eiliniame Seimo konstitucinės komisijos posėdyje. Komi- 
sija susirinko svarstyti Soloveičiko konstitucijos projektą, o tiksliau skyrių apie 
tautinių mažumų teises. Šiandien buvo pradėtas trečiasis Soloveičiko projekto skai- 
tymas. Per trečiąjį skaitymą buvo priimti du pirmieji straipsniai. Komisija labai pa- 
tenkinta savo darbu, nes nori dar šią savaitę baigti šį skyrių svarstyti ir tuoj pat per- 
duoti visą konstitucijos įstatymo projektą, kuris, išskyrus šį skyrių, jau parengtas, 
Seimo plenumui. Todėl labai abejoju, ar šitaip skubotai svarstant projektą mums 
pavyks susitarti dėl teritorinės autonomijos. Mes, tai yra Rytų Lietuvos reikalų ko- 
misija, jau buvome iškėlę šį klausimą per antrąjį Soloveičiko projekto skaitymą, ta- 
čiau atsižvelgiant į tai, kad buvo kalbama apie konkretų tautinės autonomijos pro- 

jektą, negalėjome šio klausimo įtraukti į tuometinę diskusiją. Tačiau manėme, kad 
diskutuoti apie tai specialiai reikia, nes Ryty Lietuvos reikalų komisija in corpore" 
Seimo konstitucinės komisijos buvo paprašyta pareikšti savo nuomonę dėl tauti- 
nių mažumų teisių, įtrauktų į konstituciją. Turėjome oficialią teisę pabrėžti, kad, 
mūsų nuomone, skyrius apie tautinę personalinę autonomiją išsamiai neaptaria ir 
netenkina Rytų Lietuvos gyventojų poreikių bei pažeidžia jų teises. O pastarąsias 
iškilmingai pripažino savo deklaracijoje pats Seimas. Konstitucinė komisija išklau- 
sė mūsų argumentų ir iš principo jiems neprieštaravo. Tiek mes, tiek Konstitucinės 
komisijos nariai pabrėžėme, kad sudėtinga tiksliai apibrėžti konstitucijoje teritori- 
nės autonomijos teises Vilniaus kraštui (juolab Klaipėdai), kadangi Vilniaus kraš- 
tas iki šiol faktiškai nepriklauso mūsų valstybei. Vis dėlto, kadangi debatai toliau 
turėjo vykti dėl konkretaus Soloveičiko projekto, mūsų iškeltas klausimas pakibo 
ore. Kitą kartą priminėme šį klausimą Komisijai ir paprašėme, kad ji paskirtų laiką 
debatams, įtrauktų į darbotvarkę ir nustatytų vietą, kai bus aptariamas Soloveičiko 
projektas. Iš esmės Komisija mums pažadėjo surengti pasitarimą šiuo klausimu, ta- 
čiau paprašė, kad pateiktume jai svarstyti konkrečius siūlymus. Vis dėlto aš asme- 
niškai baiminuosi, kad Konstitucinė komisija neskirs pakankamai dėmesio mūsų 
iškeltai problemai. Vakar ją svarstėme susirinkę į Rytų Lietuvos reikalų komisijos 
posėdį. Puikiai supratome, kaip sudėtinga šiais laikais konstitucijoje apibrėžti teri- 
torinės autonomijos teises Vilniaus kraštui, supratome, kad Konstitucinė komisija, 
privalanti baigti derinti konstituciją, nelabai norės ir nelabai galės į konstitucijos 
tekstą įtraukti nuorodas ir Seimo deklaraciją Vilniaus klausimu arba prijungti do- 
kumentą kaip deklaraciją dėl Vilniaus krašto teisių, kurioje atsispindėtų konsti- 
tuciniai pažadai. Tokiu atveju pats įstatymas būtų netikslus, mat jame, be tikslių 
nurodymų, būtų įrašyti ir dar kažkokie „vekseliai“, kuriuos pagal konstituciją tektų 
ateity realizuoti. Tad sutikome, kad dabar nebūtų tiksliai aprašomi teritoriniai au- 
tonominiai pažadai konstitucijoje, ir palikome savo mintis embriono stadijoje. Kol 
kas pasitenkinome tuo, kad Seimo deklaracijos Vilniaus krašto ir Klaipėdos auto- 
nomijos klausimu jau savaime yra „autentiški aktai“, apie kuriuos kalbėjo kunigas 
Staugaitis. Tad nusprendėme paprašyti Komisijos, kad oficialiame komentare apie 
įstatymo projektą, kuriame motyvuojami sprendimai dėl įstatymo (tokį komentarą 
turi parengti Konstitucinės komisijos pirmininkas ir jos referentas Seime Antanas 
Tumėnas) būtų atskirai paminėta ir teritorinės autonomijos problema, nurodant, 
dėl kokių priežasčių ji nebuvo tinkamai aptarta konstitucijos įstatymo projekte, 
primenant ir minėtąsias Seimo deklaracijas kaip principą problemai spręsti. 


124. In corpore (lot.) - visi kartu. 

1922 vasario 10 d. 
Penktadienis 


Šiandien esu piktas dėl dviejų priežasčių: pirma - gavau laišką iš p. Sofijos Gerkovi- 
čuvnos iš Bagdoniškio, rašytą vasario 9 dieną. P. Sofija rašo, kad lig šiol nei Elvyra, 
nei Marynia negrįžo į Bagdoniškį. Ėmiau rimtai nerimauti. Daug kas gali nutikti 
šiais laikais kertant demarkacijos liniją. Galbūt mano sesės negalėjo jos kirsti, nes 
neturėjo lenkų išduoto leidimo, arba dėl to, kad norėjo persivesti arklius. Vienaip 
ar kitaip, jų vis dar nėra, o Bagdoniškyje liko Elvyros vaikai ir abiejų seserų ūkis 
paliktas panelės Sofijos globai. Panelė Sofija labai apsukri ir drąsi, tačiau ilgai vie- 
na šeimininkauti nepajėgs. Apie Bagdoniškio ūkį sulaukiau gerų žinių: Marynios 
tvarte apsiveršiavo pirma iš telyčių, išsirito pirma balandžių porelė. 

Antras sunervinęs dalykas - vakar nebuvo išsiųstas mano laiškas su straipsniais, 
skirtais Liudviko Abramovičiaus leidžiamam Przegląd Wilenski. Proga buvo puiki, 
tačiau jau pramiegota, o kada pasitaikys nauja — neaišku, nes Tautų Lygos Kon- 
trolės komisija likviduojama ir nei Jonynas, nei Biliūnas” greičiausiai jau niekur 
nevyks. Tad daugiau tokių oficialių progų perduoti straipsnius gali ir nepasitaikyti. 
Beliks konspiraciniai keliai, kuriais teka lietuviška agitacija. Teks jų ieškoti šaulių 
būrių neutralioje ir demarkacijos zonoje, vis dėlto šie būdai nepatikimi, netikri ir 
sudėtingi. Mano laiškas su straipsniais, parengtais perduoti, pragulėjo Rytų Lietu- 
vos reikalų komisijos sekretoriaus Diskino* stalčiuje. Šis žmogus daug žada, tačiau 
iš tiesų jau ne kartą pavedė ir nuvylė. Labai gaila man darbo, įdėto rašant straips- 
nius, ir jų pačių, nes tai kapitalūs darbai, kuriuos labai norėjau perduoti Abramo- 
vičiui. Dabar neturiu kitos išeities, kaip tik prašyti Rytų Lietuvos reikalų komisijos 
mašininkės, kad nukopijuotų šiuos rankraščius, ir kopijas įvairiais konspiraciniais 
keliais bandyti išsiųsti. Kai kurie egzemplioriai gali dingti, tačiau kai kurie gal ir 
pasieks tikslą. Visa tai truks labai ilgai. Ir dėl to esu be galo susierzinęs. 

Vakar žadėjau dienoraštyje smulkiau aprašyti, ko nusprendėme reikalauti iš 
Seimo konstitucinės komisijos Rytų Lietuvos reikalų komisijos vardu. Kaip jau ra- 
šiau, nusprendėme, kad konstitucijos įstatymo projekte neįmanoma suformuluo- 
ti teksto dėl teritorinės autonomijos, tad ir nėra tikslo daryti spaudimą, kad toks 
tekstas ten atsirastų. Tad apsiribosime reikalavimu, kad į Konstitucinės komisijos 
oficialius komentarus būtų įtrauktas punktas apie Seimo deklaracijas dėl Vilniaus 
ir Klaipėdos bei priežastys, dėl kurių konstitucijos projekte netinkamai suformu- 
luotos teritorinės autonomijos teisės. Tačiau nusprendėme kategoriškai pareikalau- 


125. Trūksta duomenų. 
126. Trūksta duomenų. 

ti, kad konstitucijos įstatymo projekte aprašytas straipsnis apie.Konstitucijos per- 
žiūrėjimą ir pataisas (pataisoms numatytas liaudies referendumas, kuris turi teisę 
paleisti Seimą, tik naujas Seimas turi įgaliojimus priimti atitinkamus konstitucijos 
pakeitimus) būtų papildytas tekstu apie tai, kad pirmasis Lietuvos seímas, kuris 
susirinks po rinkimų, vykusių visoje šalies teritorijoje (tai yra, imtinai su Vilniaus 
kraštu) turėtų konstitucijos numatytą teisę keisti konstituciją be referendumo. Tai 
reiškia, kad tas Seimas, kuriame pirmą kartą dalyvaus Vilniaus krašto gyventojai, 
turės Steigiamojo seimo įgaliojimus ir bus jo darbų tesėjas. Aš manau, kad ši tezė 
yra esminė, rodanti neliečiamą Vilniaus krašto teisę, kuriai neturėtų būti ir negali 
būti atimta teisė turėti įstatymų leidžiamąją („constituante“) funkciją, nes lenkų 
okupacija atėmė iš šio krašto gyventojų galimybę dalyvauti „konstituantoje *7. Tos 
pat nuomonės laikosi ir Mykolas Biržiška. Rytų Lietuvos reikalų komisijoje Že- 
maitis dėl to suabejojo, tačiau mano, Čerkaso ir Rozenbaumo balsais priėmėme 
specialų nutarimą Komisijos vardu. Iš tiesų Vilniuje dažnai kalbama, kad Lietuva 
Vilnių laiko jau savo kraštu ir suteikia jam tik pasyvias teises. Kitaip tariant, lai- 
ko jį sudėtine Kaune suformuotos valstybės Żemaitijos-Użnemunćs kraštų dalimi. 
Taip, iš esmės neguojama“š Vilniaus krašto teisė dalyvauti kuriant pačią valstybę, 
nes pagrindinė šio kūrinio išraiška yra įstatymų leidžiamoji funkcija. Jeigu Lietuva 
nori Vilniaus, gali jį priimti tik kaip bendrą kūrėją, negali su kraštu elgtis kaip 
su užimta provincija, kuri privalo priimti tai, kas jau sukurta ir kas jam primesta. 
Tad nusprendėme pateikti Konstitucinei komisijai šias pataisas, kurias aš jau kelis 
sykius siūliau. Bet, deja, labai abejoju, ar tokios pataisos turės kokios nors realios 
naudos, nes po trečiojo skaitymo konstitucijos įstatymo projektui pritarta ir pats 
reglamentas, ko gero, nesuteikia teisės dabar įtraukti kokių nors pataisų. Vis dėlto 
bent pareikalausiu, kad mūsų pareiškimas būtų įtrauktas į protokolą, galbūt kas 
nors per plenumą šią problemą dar iškels. 


1922 mety vasario 11 d. 
Šeštadienis 


Mūsų eilinis šeštadienio posėdis Tribunole užtruko neįprastai ilgai - iki 9 vaka- 
ro. Tai toks pirmas atvejis, kai pradėjau dirbti Tribunole. Buvau prieš pietus išėjęs, 
maždaug apie 1.30, nes skubiai turėjau išbėgti į Konstitucinės komisijos posėdį, ta- 
čiau tai neturėjo įtakos posėdžiui - jis nenutrūko, nes dalyvavo pakviestas ad hoc” 
127. Valstybės kūrimo darbe. 


128. M. Romerio parašytas žodis; veikiausiai turima galvoje nepripažįstama. 
129. Ad hoc (lot.) — šiuo atveju, be to. 

manęs pavaduoti Apygardos teismo teisėjas Šurna. Pietų pertrauka truko tik nuo 
3-5 valandos. Į Tribunolą patenka vis daugiau bylų. Kasacinė instancija byloms, 
apeliaciniu būdu nagrinėjamoms Apygardos teismuose, verčia mus vis daugiau 
paplušėti. Kasacinė instancija vis dėlto buvo labai reikalinga. Ypač civilinių bylų 
nuosprendžiuose matomos akivaizdžios spragos, dėl kurių mes panaikiname iki 
80 % nuosprendžių, jeigu ne daugiau. Tačiau darbo turime tiek daug, kad artimiau- 
siu laiku bus būtina papildyti Tribunolo teisėjų gretas. Jau dabar aš ir Janulaitis 
turime per daug darbo. 

Seimo konstitucinėje komisijoje per kelis paskutinius posėdžius, skubotai su- 
šauktus, trečiuoju bandymu buvo baigtas svarstyti Soloveičiko projektas. Buvo įra- 
šyta daug santrumpų, išbrauktas mažiau reikšmingas tekstas, be to, įvestos kelios 
itin svarbios ir pozityvios pataisos. Svarbiausi pakeitimai yra šie: į 3 straipsnį, kuris 
yra viso projekto ašis, buvo įrašyta deputato Starkaus inicijuota pataisa, keičianti 
visą tautinės personalinės autonomijos pobūdį. Dienoraštyje buvau užsiminęs, kad 
tokia autonomija (tautinės savivaldos) buvo tik kai kurių tautinių mažumų, ati- 
tinkančių tam tikrus reikalavimus, privilegija. Ginčytina tik tokios kvalifikacijos 
formulė: vieni reikalavo, kad tautybės būtų įvardytos, kiti siūlė nustatyti minimalų 
skaičių (100 000 tam tikros tautinės mažumos piliečių), treti - nurodyti tam tikrą 
minimalų gyventojų skaičių procentais. Per antrą skaitymą komisija pritarė antrai 
formulei ir nutarė, kad tautinėmis savivaldomis galės naudotis tos tautinės ma- 
žumos, kurių registruotų gyventojų skaičius kadastre sudaro ne mažiau nei 10 % 
visos šalies gyventojų. Dabar per trečią skaitymą deputatas Biuchleris (vokietis) 
siūlė įtraukti pataisą, kad būtų priimtos 2 formulės: viena išvardytų tautybes (bal- 
tarusius, lenkus, žydus ir vokiečius), kurios turėtų teisę į aukščiausią autonomijos 
stadiją, tai reiškia teisę turėti ministrą ar tautinės mažumos ministeriją. Deputatas, 
krikščionis demokratas Starkus pasiūlė pataisą, kuri irgi grindžiama Biuchlerio 
metodika, tačiau dar plačiau ir liberaliau nustato tautinių mažumų savivaldų teises. 
Starkaus pataisoms buvo pritarta. Buvo atmesta bet kokia kvalifikacija gauti teises į 
autonomiją ir pritarta minčiai, kad kiekviena tautinė mažuma sukuria tikrąją tau- 
tinę sąjungą, turinčią teisę į liaudies švietimą, savitarpio pagalbą, tautinę kultūrą 
ir teisę į savo reprezentacinius organus. Tos tautinės mažumos, kurių gyventojų 
skaičius viršija nustatytą procentinį santykį, turi savo ministrą. Man pareikalavus, 
šio procento minimumas buvo sumažintas iki 5 96. Pataisos plačiau apibrėžia auto- 
nomines teises ir tenkina visas tautines mažumas. Žydų reikalavimas, kad kons- 
titucija numatytų „ministerijas“, o ne „ministrus“, buvo atmestas ir paliktas kitų 
įstatymų prerogatyvai. Kita svarbi pataisa: išbraukta žydų privilegija, siejanti religi- 
nius jų klausimus su tautine autonomija. Aš stengiausi, kad šitai būtų išbraukta, nes 

konstitucija nesukuria jokios valstybinės bažnyčios šalyje (konstitucijoje numatyta, 
kad nėra valstybinės bažnyčios), tad toks įstatymas prieštarautų konstitucijai - jei- 
gu žydams būtų suteikta teisė į valstybinę religiją jų autonomijos ribose. Be to, tai 
būtų žydų privilegija, suteikianti šiai tautai išimtines teises. Man pritarė kunigas 
Staugaitis. Šį kartą ir kiti krikščionių demokratų deputatai nebalsavo už šią žydams 
suteiktą privilegiją, balsų dauguma, nepaisant žydų pozicijos, šis punktas buvo iš- 
brauktas. Konstitucijos įstatymo projekto skyriaus visuma buvo sukonstruota per 
trečią skaitymą ir yra kur kas geresnė, nei buvo per antrąjį. 


1922 metų vasario 12 d. 
Sekmadienis 


Tęsiu pasakojimą apie vakar dieną ir Seimo konstitucinės komisijos posėdžio pa- 
baigą. Šiame posėdyje buvo nagrinėjama mūsų Rytų Lietuvos reikalų komisijos pa- 
raiška. Ką mes buvome nusprendę - rašiau dienoraštyje užvakar. Jau minėjau, dėl 
kokių priežasčių abejoju, ar Konstitucinė komisija apsispręs bent jau svarstyti ją, o 
juo labiau balsuoti dėl mūsų svarbiausios paraiškos tezės, kuria mes reikalaujame 
papildyti konstitucijos projekto 88 straipsnio tekstą, kalbantį apie konstitucijos pa- 
keitimą, kurio sąlyga tokia, kad Pirmasis seimas, kuris susirinks iš visos Lietuvos 
teritorijos, tai yra dalyvaujant ir šiuo metu nuo Lietuvos atkirstų teritorijų depu- 
tatams, turėtų įgaliojimus savarankiškai keisti konstituciją nesušaukiant liaudies 
referendumo. Toks įstatymo papildymas išsaugotų Vilniaus kraštui teisę į įstatymų 
leidžiamąją funkciją, kurią dabar realizuoja Lietuvos vakarinė dalis per Steigiamąjį 
seimą. Referendumo principas, įtrauktas į konstitucijos įstatymo projektą, yra tik 
logiška išdava pagrindinio principo, priimto tame projekte. Jis skelbia, kad aukš- 
čiausia (suvereni) valdžia Lietuvoje yra „visų piliečių rankose“. Tad jeigu ji yra ne 
Seimo ir ne valstybės, kurios aukščiausias organas yra Seimas, rankose, o visų pi- 
liečių, labai natūralu, jog neatsižvelgęs bent jau į daugumos piliečių valią Seimas 
negali keisti konstitucijos įstatymų, nes tokiems pakeitimams reikalingas suvere- 
nus sprendimas. Tačiau tatai netaikoma šiuo metu egzistuojančiam Steigiamajam 
seimui, kuris dabar yra suverenus ir gali valdymo teises perleisti kam panorėjęs. 
Ne kas nors kitas, o Seimas savo konstitucijoje numatytomis teisėmis dabar gali 
perleisti jas „visiems piliečiams“. Todėl šiai konstitucijai referendumas nebūtinas, 
nes pats Seimas suvereniai priima sprendimus. Kadangi Vilniaus kraštas nedaly- 
vavo ir negalėjo dalyvauti Steigiamajame seime, į kurį ateityje susirinks Vilniaus 
krašto deputatai, ta pati suverenumo privilegija, kuria naudojasi dabartinis Seimas, 
bus sugrąžinta ir jiems. Štai šitaip Vilniaus kraštas bus prilygintas visai Lietuvai ir 


154 


turės tokias pat teises. Negana, kad jo gyventojai įsilies į bendrą masę „visų piliečių“, 
kurie nors ir yra suverenūs, tačiau suverenūs ne ipso facto“?, o pagal „konstitucijos 
numatytas“ teises prasuvereniame* Steigiamajame seime. Nuo tokio „prasuvere- 
numo“ Vilniaus kraštas bus atleistas ir „prasuverenumas“ taps Vakarų Lietuvos pri- 
vilegija. Kaip sakiau, baiminausi, kad mūsų paraiška liks neaptarta ir nediskutuota 
Seimo konstitucinėje komisijoje tiktai dėl formalių priežasčių. Konstitucijos įstaty- 
mo projektas jau buvo per trečią skaitymą priimtas, tad negali būti šioje stadijoje 
įtrauktos jokios pataisos arba priedai. Tačiau prieš pat baigiantis debatams ties tau- 
tinių mažumų teisių pataisomis, Konstitucijos komisija vakar pritarė keliems įsta- 
tymams, kuriuos parengė deputatas Starkus, dėl valstybinės kalbos ir vietinių bei 
tautinių mažumų kalbų vartojimo ir nutarta šiuos įstatymus įrašyti į bendrą kons- 
titucinio projekto tekstą. Mums tai buvo precedentas, nes jeigu galima papildyti 
kitus konstitucijos skyrius nauju tekstu, kurį sukūrė Starkus, galima papildyti ir 88 
straipsnį mūsų tekstu, jeigu jam bus pritarta. Kai buvo pritarta visam skyriui apie 
tautinių mažumų teises, Žemaitis Rytų Lietuvos reikalų komisijos vardu perskaitė 
mūsų išvadas, išdėstytas deklaratyvios formos raštu. Juos argumentuodamas žo- 
diniais paaiškinimais, atsakydamas į Seimo konstitucinės komisijos pirmininko, 
deputato Tumėno pastabą, kad konstitucijos projektas per trečią skaitymą jau yra 
suformuluotas ir kyla klausimas, ar šiuo metu apskritai įmanoma tekstą pildyti 
įvairiais priedais ar pakeitimais, Žemaitis labai lengvai atmetė jo argumentą ir kaip 
pavyzdį pateikė prieš kelias akimirkas įvykusį precedentą su Starkaus išvadomis. 
Tad taip buvo pradėta diskusija dėl mūsų siūlomų 88 straipsnio papildymų. Bet 
apie tai rytoj. 


1922 metų vasario 13 d. 
Pirmadienis 


Grįžtu vėl prie užvakar vykusios Seimo konstitucinės komisijos diskusijos dėl Rytų 
Lietuvos reikalų komisijos pateikto siūlymo papildyti konstitucijos projekto 88 
straipsnį. Iš pradžių Konstitucinės komisijos nariai labai palankiai išklausė mūsų 
išvadas. Bent jau taip galėjome spręsti iš deputatų elgesio, kai Žemaitis motyvavo 
siūlymus. Atrodė, kad visi pritaria jo mintims. Keli pasisakė taip pat palankiai. Ta- 
čiau vėliau paprašė balso deputatas Čepinskis. Jis neoponavo išvadų esmei. Sakė, kad 
jai pritaria, tačiau paprašė paaiškinti grynai teisiniais argumentais, ar tos pataisos 


130. Ipso facto (lot.) — pačiu faktu, dėl to, savaime. 
131. Tokį apibūdinimą vartoja Dienoraščio autorius. 

nepavers būsimo Pirmojo seimo, kuris susirinks iš visos Lietuvos teritorijos atsto- 
vų, naujuoju Steigiamuoju seimu, o dabartinis Steigiamasis seimas netaps kažkokiu 
„prieš Steigiamuoju seimu“, kuris, užuot kūręs valstybę, sukūrė tik kažkokį laiki- 
ną darinį. Čepinskio užklausa pateikta kaip pastaba, kurios, pats geriau pamąstęs 
pripažįstu, neįmanoma įvardyti neteisinga, nes tikrai gali sukomplikuoti Lietuvos 
valstybės teisinę sistemą. Ir tai sujaudino kitus deputatus ir sukėlė jų jtarumą. Aš 
Čepinskiui paaiškinau, kad nors pagal mūsų išvadas būsimas Seimas nebus Stei- 
giamuoju seimu tikrąja to žodžio prasme, nes nebus sušauktas kaip dabartinis 
Steigiamasis seimas kurti valstybei konstitucijos, tačiau turės išimtinę teisę keisti 
konstituciją nerengdamas gyventojų referendumo. Tai bus Seimas, turintis įstaty- 
mų leidimo funkcijas, nes turės valdžią, nevaržomą „visų gyventojų“ suverenumo. 
Mano aiškinimai nevisiškai išsklaidė abejones. Čepinskis jau nieko nesakė, tačiau 
deputatas Marma? paaiškino, kad jam visa tai neaišku ir kad iš principo nepriešta- 
rauja mūsų išvadoms, tačiau nėra tikras, ar joms pritarus nekils komplikacijų pačiai 
konstitucijai, arba jai neprieštaraus. Tada Soloveičikas pasiūlė pataisą mūsų išva- 
doms - siūlė apriboti įstatymų leidžiamąją teisę (tai reiškia teisę keisti konstituciją 
be referendumo) šio būsimo Seimo tik toms teritorijoms, kurioms neatstovauja da- 
bartinis Steigiamasis seimas. Soloveičiko pataisa iš principo pakeitė mūsų siūlymų 
idėją, siekiančią visiškai sulyginti Vilniaus krašto deputatų ir vakarų šalies sričių 
deputatų įstatymų leidžiamąsias funkcijas, galimybę kurti valstybę, o ne tik nusaky- 
ti Vilniaus krašto santykį su valstybe. Žemaitis buvo pasiryžęs sutikti su Soloveičiko 
pataisa, nes iš esmės tai tas pat, ką ir siūlė Žemaitis Rytų Lietuvos reikalų komisijo- 
je. Tačiau aš nurodžiau esminį išvadų ir pataisos skirtumą, o Žemaitis, kaip visada 
lojalus, pritarė, kad mūsų Komisija negali šioms pataisoms pritarti. Toliau buvo pa- 
skelbtas balsavimas. Prieš balsuojant kunigas Steponavičius“ paprašė balso, kad iš- 
aiškintų motyvus, nes Vilniaus krašto gyventojus stipriai veikia lenkų endekai ir per 
pirmuosius rinkimus Vilniaus krašte gali į Seimą patekti daug tokių deputatų, kurie, 
pasinaudoję jiems suteiktomis įstatymų leidžiamosiomis funkcijomis, galės pareikš- 
ti: „mes norime sugrįžti pas Motiną - tėvynę Lenkiją“, balsuoti prieš Lietuvos nepri- 
klausomybę ir palaikyti Lietuvos susijungimą su Lenkija. Tad jis, nenorėdamas rizi- 
kuoti Lietuvos nepriklausomybe esant tokiai neaiškiai padėčiai, balsuos prieš mūsų 
pateiktas svarstyti išvadas. Šis pareiškimas turėjo neigiamą įtaką mūsų išvadoms. 


132. Marma Mykolas (1886-?), visuomenės veikėjas, Steigiamojo seimo deputatas, Liaudininky 
frakcijos narys. Po Antrojo pasaulinio karo atsidūrė Sibire. 

133. Steponavičius Jonas (Stefanowicz Ivan; 1880-1947}, kunigas, filosofijos daktaras, visuomenės 
ir valstybės veikėjas. Švietimo draugijos Vilniuje „Rytas“ narys (1912-1914), Lietuvos mokslo 
draugijos, Lietuvos meno draugijos narys ir Steigiamojo seimo krikščionių demokratų deputatas. 

Kai Tumėnas paskelbė balsavimą, dauguma susilaikė ir nebalsavo. Pirmiausia buvo 

pakartotinai balsuojama už Soloveičiko pataisas, kurios „krito“. Toliau buvo balsuo- 
jama dėl mūsų išvadų. Du balsai (tarp jų ir Čepinskio) buvo „už“ ir du „prieš“. Tad 

išvados nebuvo patvirtintos. Balsavimo teisę turi tik Konstitucinės komisijos nariai, 
Seimo deputatai. Mane nuliūdino toks balsavimo rezultatas. Kunigo Steponavičiaus 

pastabą laikau nerimta, nes pagal mūsų išvadas teisę keisti konstituciją turėtų visas 

būsimasis Seimas, o ne tik jo dalis - Vilniaus krašto deputatai. Tačiau Konstitucinės 

komisijos nariai, matydami, kad tai galutinai nieko nelemia ir kad kai po pirmojo 

skaitymo Seime konstitucijos projektas sugriš į Komisiją, dar bus galima apmąstyti 

šį klausimą ir į pasitarimą pakviesti vėl Rytų Lietuvos reikalų komisijos narius, pri- 
durčiau, „ir Mykolą Biržišką“. Su tuo visi, suprantama, sutiko. 


1922 metų vasario 14 d. 
Antradienis 


Iki šiol nesulaukiu žinių iš savo seserų, nežinau, ar jos grįžo į Bagdoniškį. Tai mane 
vis labiau jaudina, juolab kad iki šiol neturiu kaip susisiekti su jomis ir jeigu jos 
negrįžo, nežinau ką ir daryti. Kol kas vis dar gyvenu mintimi, kad jos namo nesu- 
grįžo ne dėl to, jog kas nors nutiko, o dėl trijų galimų priežasčių: a. Elvyra išsigando 
stipraus šalčio, kuris atlėgo tik prieš dvi dienas, b. Elvyra ir Marynia nusprendė 
grįžti namo kartu ir c. Marynia turėjo sutvarkyti tiek daug neatidėliotinų reikalų, 
tarkim, dukros vizitas, palikimas Zamoscyje** ir kelionė į Bydgoščiaus miestą“, 
kur turėjo parduoti savo turtą, tad nespėjo taip greitai susisukti. Tačiau jeigu būtų 
nutikę kas nors rimto, jos iš tiesų neturėtų galimybės mums pranešti, o mes apie tai 
sužinoti. Nuo tada, kai Biržiška buvo areštuotas ir išvarytas iš Vilniaus, o Tautų Ly- 
gos komisija atšaukė savo veiksmus, man susisiekti laiškais su Vilniumi neįmano- 
ma. Padėtis tarp Vilniaus ir Kauno dabar yra tokia: jeigu kas nors iš čia pervažiuoja 
tą prakeiktą demarkacijos liniją į aną pusę arba iš anos pusės į šią, tai visus likusius 
artimuosius apima toks jausmas, kad žmogus dingo tarsi į šulinį - visos žinios apie 
jį kažkur dingsta. Lengviau susisiekti su Amerika nei Vilniui su Kaunu, nepaisant 
to, kad šiuos miestus per amžius siejo gera ar liūdna istorija ir jie susaistyti tūks- 
tančiais saitų. Tai nesuderinama su šių miestų prigimtimi. Netikiu, kad tai ims ir 


134. Zamoscis (Zamość) - miestas Zamoscio žemumoje, ties Labunka ir jos dešiniuoju intakų 
Topornica. 

135. Bydgoščius (Bydgoszcz) - miestas Torunės žemumoje, kairiajame Vyslos krante, išsidėstęs 
išilgai upės Brda ir Bydgoščiaus kanalo. 

pasikeis. Na, o Elvyra buvo pasiryžusi iš šio vizito pas vyrą parsivežti naują meilės 
vaisių, kuris pasaulį išvystų po devynių mėnesių! 

Šiandien vakarą buvau pakviestas į du renginius: į Aukštųjų mokslo kursų 
draugijos** renginį kaip Teisininkų draugijos delegatas. Buvo ruošiamasi aptarti 
šiuo metu aktualų universiteto klausimą, kuris užstrigo Seime dėl krikščionių de- 
mokratų nesutarimo su visu kairiuoju Seimo sparnu, kovojančiu su klerikalų gob- 
šumu pasitelkus obstrukcijos metodą — nesuteikti plenumui kvorumo. Be to, buvau 
pakviestas į iškilmingą II vietinės žydų bendruomenės savivaldų delegatų iš visos 
Lietuvos suvažiavimą. Nenuėjau nė į vieną, mat namuose turiu darbo: turiu para- 
šyti du straipsnius lietuviškai į būsimą teisininkų leidinį. 


1922 metų vasario 15 d. 
Trečiadienis 


Šiandien pirmoji pavasarinių vėjų diena. Tribunole vyko teismo posėdis. Nagri- 
nėjome civilines kasacines bylas - daugelio jų nuosprendžius panaikinome. Be to, 
diena buvo niekuo neypatinga, neturiu net ką parašyti. 

Rytų Lietuvos reikalų komisijoje vis dar negalime baigti organizuoti ir sušaukti 
„Rytų Lietuvos reikalų tarybos“. Šis projektas gimė jau seniai. Pastaruoju metu atro- 
dė, kad netrukus galėsime įvykdyti savo sumanymą (anksčiau iškildavo įvairiausių 
problemų, paskui kurį laiką vyriausybės sluoksniai nenorėjo pritarti projektui įkur- 
ti Tarybą). O mes prieš sušaukdami tikrąją Tarybą, norime sukviesti visuomenės 
veikėjų organizacinį susirinkimą - jo dalyviai praktiškai bus tie žmonės, kuriuos 
planuojame pakviesti į Tarybą. Susirinkimo metu norime galutinai priimti veiklos 
taisykles, o gal ir Tarybos statutą. Šiame susirinkime, be Rytų Lietuvos reikalų ko- 
misijos narių, dalyvautų 4 lietuviai (norime kviesti Antaną Smetoną, kun. Vailokaitį, 
Joną Vileišį ir Steponą Kairį), 4 baltarusiai, 4 žydai ir 4 Lietuvos lenkai arba Lietu- 
vos piliečiai, lenkų kultūros atstovai. Sudėtingiausia išsirinkti lenkus, nes, savaime 
aišku, ieškome tik tokių žmonių, kurie aiškiai pasisako už Lietuvos valstybingumą 
(nepriklausomybę) su Vilniumi. Taigi į šią grupę įtraukėme Jurgį Daujotą*, Steponą 


136. Aukštųjų mokslo kursų draugija įsteigta 1919 m. lapkričio mėn. Kaune siekiant išlaikyti Aukš- 
tuosius mokslo kursus. Ji ieškojo lektorių ir lėšų kursams išlaikyti, rūpinosi jų materialine baze. 
137. Daujotas Jurgis (Dowiatt Jerzy; ?—1924), dvarininkas, lietuvių patriotas. Dalyvavo Tarybos 
veikloje, buvo lietuvių delegacijos Paryžiaus taikos derybose delegatas (1919) ir konferencijos Spa 
delegatas (1920). 

Bilevičių“* ir Aleksandrą Tiškevičių?“ iš Kretingos; ketvirto kandidato nusprendė- 
me ieškoti tarp Kauno darbininkų ar amatininkų. Kai Žemaitis apie mūsų siūly- 
mą parašė Tiškevičiui, pastarasis iš esmės sutiko, vis dėlto parašė pastabą: kadangi 
ūkio ministras Aleksa, atsakydamas į kažkokią interpeliaciją Seime, įžeidė jį, tad 
jis, Tiškevičius, nusprendė tol, kol nesulauks atsiprašymo iš Vyriausybės, nevykti 
į Kauną ir nesiimti jokios viešos veiklos, išskyrus savo veiklą Kretingos apskrityje, 
kurliaudis išrinko jį į savivaldą. Jis galėtų priimti Žemaičio kvietimą tik tuo atveju, 
jeigu kvietimą patvirtintų Vyriausybė. Tiktai ši sąlyga jį tenkina. Na, o kadangi 
Daujotas ir Bilevičius yra lenkų kultūros atstovai, tačiau savęs lenkais tikrai nelaiko, 
ir kadangi surasti ką nors vietoj Tiškevičiaus yra be galo sudėtinga, o man asme- 
niškai atrodo (manau, ir apskritai tai būtų teisinga), kad susirinkimą reikia atidėti, 
kol bus išaiškintas incidentas su Tiškevičium, jis galėtų dalyvauti mūsų veikloje. 
Mane palaikė Čerkasas ir Rozenbaumas jaunesnysis. Tad šiuo metu Žemaitis aiški- 
nasi minėtąjį incidentą. Atrodo, Aleksa Seime nepasakė nieko esminio, kas neleistų 
vyriausybei paremti Tiškevičiaus kvietimą dalyvauti mūsų veikloje. Taigi kol kas 
organizacinis susirinkimas dėl Tarybos praktiškai kybo ore. Laikas bėga, bet ką 
daryti. Jokių naujienų apie Vilniaus seimą neturiu. 


1922 mety vasario 16 d. 
Ketvirtadienis 


Vasario 16-oji, šią dieną 1918 metais „Taryba“ Vilniuje dar vokiečių okupacijos lai- 
kais savavališkai paskelbė Lietuvos Nepriklausomybę. Tad ši diena yra Nepriklau- 
somybės diena, ryškiausia jaunos valstybės šventė. Kasmet ji iškilmingai minima. 
Šiemet taip pat nuo pat ryto miestas pasipuošė linksmomis tautinės vėliavos spalvo- 
mis ir skydais su Vyčio atvaizdu. Šiandien nedirba nei valstybinės institucijos, nei 
parduotuvės. Prieš pietus vyko didžiulės šventinės mišios, paskui žygiavo eisena, 
kurią sudarė įvairių sąjungų ir draugijų nariai nešini plakatais. Buvo sakomos kal- 
bos Nepriklausomybės proga - kalbėjo tiek liaudies, tiek valdžios ar visuomeninių 
institucijų atstovai (kalbą liaudžiai sakė meras Jonas Vileišis, ministras pirminin- 
kas Galvanauskas, Seimo pirmininkas Stulginskis'*, kartu einantis ir Respublikos 
prezidento pareigas). Taip pat prieš Karo muziejų buvo galima stebėti karinį paradą, 
didžiojo „Laisvės varpo“ pašventinimą — šis varpas, Amerikos lietuvių dovana Lie- 


138. Bilevičius Steponas (Bielewicz, Billewicz Stefan), Miškų departamento prie Lietuvos ūkio 
ministerijos direktorius (1921). 

139. Tiškevičius Aleksandras (Tyszkiewicz Aleksandr; 1882-1930), dvarininkas, diplomatas. Dir- 
bo rusų, vėliau lietuvių diplomatinėse tarnybose. Lietuvos pasiuntinys Londone 1920-1921 m. 
140. Stulginskis Aleksandras. 

A. Stulgi 


ginskis, 
I Lietuvos Steig, Seimo Pirmininkas. 


Atvirukas „A. Stulginskis, I Lietuvos Steigiamojo seimo 
pirmininkas. Lietuvos Steigiamojo seimo rūmas Kaune“. 
Reprodukcija. Miškinis A., Morkūnas K. Kauno atvirukai 1918-1940. 
Katalogas. Vilnius: Lietuvos nacionalinis muziejus, 2001, p. 57. 


tuvai, buvo pakabintas „Karo muziejaus 
bokšte. 

Pats nedalyvavau iškilmėse, tačiau re- 
gėjau jas per Apygardos teismo, įsikūrusio 
Laisvės alėjoje, langus. Eisenoje, beje, daly- 
vavo lenkų ir žydų mokyklos. Pramogos - 
kinas, teatras, koncertas - buvo nemoka- 
mos. Vakarop šaudė fejerverkai, o Laisvės 
alėja pasipuošė gražiu apšvietimu. 

Dalyvavau kitoje iškilmingos šventinės 
programos dalyje. Kartu su Kriščiukaičiu 
ir Janulaičiu gavau Seimo pirmininko-Pre- 
zidento kvietimą į iškilmingą Steigiamojo 
seimo posėdį ir vakarą Lietuvių klube. Bu- 
vau ir ten, ir ten. Seimo posėdis iškilmingai 
banalus. Jis apsiribojo tik Stulginskio kalbos 
išklausymu. Kalba kažkuo priminė karalių 
kalbą, buvo labai stilizuota, paviršutiniškai 
apžvelgianti praėjusius ketverius Nepri- 
klausomybės metus ir Seimo įvykdytus už- 
davinius. Pabaigoje su ovacijomis išklausyti 
sveikinimai, skirti salėje esantiems užsienio 
šalių atstovams. Paskui Seimo sekretorius 
Natkevićius'* perskaitė kelias telegramas ir 
iškilmingas posėdis baigėsi. Vakare Lietu- 
vių klube susirinko minia svečių. Čia šei- 
mininkavo Stulginskis. Vaišinta gausia šalta 


vakariene d la fourchette'*, degtine ir vynu. Vakarienė pavyko, tačiau svečių būta 
per daug, o salė per maža, kad būtų galima laisvai jaustis (bufeto salėje ir dviejuose 
bufeto kabinetuose stovėjo trys dideli ir vienas mažesnis stalai). Na, o po vakarie- 
nės vyko šokiai, kuriuose dalyvavo ir pats Stulginskis. Per šią vakarienę daugiausiai 
bendravau su baltarusiais, deportuotais iš Vilniaus, gėriau ir valgiau su Kraskovs- 
kiu. Vakarienėje užtrukau tik 2 valandas. 


141. Natkevičius Ladas (1893-1945), teisininkas ir lietuvių diplomatas, 1920-1922 m. Seimo de- 
putatas, nuo 1930 m. dirbo Užsienio reikalų ministerijoje ir nuo 1934 m. Lietuvos atstovybės 
Paryžiuje patarėjas, 1939 m. Lietuvos pasiuntinys SSRS, nuo 1944 m. gyveno emigracijoje. 

142. A la fourchette (pranc.) - šakutė; šiuo atveju — su šakute. 

Vyriausybė išsprendė universiteto klausimą; jis 
buvo įstrigęs Seime. Padarė tai prakirpdama Gor- 
dijaus mazgą — paskelbė Vyriausybės dekretą. Tad LIETUVOS 


Lietuva jau turi universitetą. UNIVERSITETAS 


1922 metų vasario 17 d. 1922. II. 16-1927. II. 16 


Penktadienis 
x PIRMUJU PENKERIŲ VEIKIMO METŲ APYSKAITA 
Šiandien užsukau į Rytų Lietuvos reikalų komisijos 
būstinę ir Žemaitis man parodė jo paties - Komi- 
sijos pirmininko - rašytą raštą Ministrų tarybos 
pirmininkui; Komisijos vardu jis nurodo būtinybę 
išlaisvinti Lietuvos Prezidentui visus nuteistuosius 
POW** byloje. Žemaitis prašė laišką perskaityti ir 
paklausė, ar sutinku su tokiu pareiškimu Komisijos 
vardu. 


OAJO EB 


THE UNIVERSITY OF LITHUANIA 
Savaime aišku, sutikau ir buvau laimingas, kad | page FBIS 77 

Zemaitis jį parašė. Manau, peoviakų išlaisvinimas Es 

ir šio liūdno, nemalonaus reikalo baigimas būtų di- 

džiulio politinio takto bei teisingumo išraiška. Že- 

maitis dėl pareiškimo iš anksto susisiekė su Galva- Leidinio Lietuvos universitetas 1922. II. 16 - 1927. 
kü Prezid Stulginski ; š toki 11.16. Pirmųjų penkerių veikimo metų apyskaita. 

nausku. Prezidentas Stulginskis taip pat yra uż tok} | Kaunas, 1927, titulinio lapo faksimilė. 

projektą, nes jo vardu bus suteikiama malonė. Šiuos 

veikėjus išlaisvinti paskatino vieno iš pagrindinių nuteistųjų Nekrašo“* mirtis kalė- 

jime nuo vidurių šiltinės. Girdėjau, kad dar keli peoviakai taip pat mirė nuo vidurių 

šiltinės; itin pavojinga jos forma siaučia Kauno kalejime'*. Šis išlaisvinimas kartu 


143. POW - LkKO (Lenkų karinė organizacija). Inspiruojama J. Pilsudskio ir jo aplinkos, 1919 m. 
rugpjūčio pabaigoje organizacija bandė nuversti Lietuvos vyriausybę ir, pasitelkusi Lenkijos ka- 
riuomenę, besąlygiškai prijungti Lietuvą prie Lenkijos. 

144. Nekrašas Janas (Niekrasz Jan, pseud. J. Jelski; 1896-1922), vienas pagrindinių Lenkų kari- 
nės organizacijos (POW) veikėjų Kaune (1919), POW Žvalgybos skyriaus vadas. Lietuvos teismo 
areštuotas ir nuteistas. Mirė kalėjime nuo vidurių šiltinės. 

145. 1920 m. gruodį kaltinamasis aktas buvo surašytas 117 asmenų, tačiau prieš teismą stojo 60, 
iš kurių 51 pripažintas kaltas ir nuteistas kalėti (6 iki gyvos galvos, 18 nuo 6 iki 15 metų kalėjimo, 
likusieji nuo 8 mėnesių iki 4 metų). 1921 m. liepą papildomai buvo teisiami 8 kaltinamieji dėl 
priklausymo Panemunės šaulių organizacijai (Organizacja Strzelców Nadniemiańskich), iš jų 
2 nuteisti iki gyvos galvos, o kiti nuo 8 iki 20 metų kalėti. Dalis nuteistųjų abiejose bylose arti- 
miausiais metais buvo paleista arba iškeista neoficialiai susitarus su Lenkija. Du, o ne daugiau, 
kaip tekste teigia M. Romeris, Janas Nekrašas ir Janas Konstantinovičius, 1922 m. mirė kalėjime 
siaučiant vidurių šiltinei. Kai kurie iš jų atgavo laisvę pasibaigus kalinimo laikui. 

POW byla. Ypatingos tardymo 
komisijos pirmininkas ats. pulk. 
leit. J. Liandsbergis. Valstybės 
gynėjas pulk. leit. Juozas 
Papečkys. Teismo pirmininkas 
pulk. Petras Šniukšta darbo 
kabinete. 


Nuotraukos iš 1919-1929 Kariuome- 
nės teismas, Kaunas, 1929. 

būtų labai kilnus atsakymas į Meištovičiaus represijas Vilniuje. 
Bus gražus aktas tiek viduje, tiek išorėje. Ir paliks tikrai -teigia- 
mą įspūdį toms Europos zonoms, kurios stebi lietuvių ir lenkų 
nesutarimų eigą. Greičiausiai paliks įspūdį Varšuvai ir pačiam 
Vilniui, aišku, išskyrus tuos politinius sluoksnius, kurie apskri- 
tai nenori jokio susitaikymo, priešingai - bet kokia kaina siekia 
aitrinti padėtį ir kurstyti nesutarimų liepsną. Visa ši peoviakų 
istorija buvo kaip tik ta nesantaiką kurstanti ugnis ir pateikiama 
tam, kad įsižiebtų dar didesnė neapykantos ugnis prieš Lietuvą ir 
lietuvius, o kurstė ją Vilniuje esančios grupės, siekiančios atplėšti 
Vilnių nuo Lietuvos. Kelių peoviakų mirtis, ypač Nekrašo, sutei- 
kė jiems progą dar labiau aitrinti santykius. O malonės aktas peo- 
viakams, kuris būtų tarsi seno rūbo nusimetimas ir užmiršimas 
šio sunkaus epizodo, vykusio kuriantis Lietuvos Nepriklausomy- 
bei, neleistų Lietuvos priešams galąsti ginklų ir ne vieną priešiš- 
kai nusiteikusį teigiamai nuteiktų Lietuvos atžvilgiu. Šie motyvai 
išdėstyti Žemaičio rašte. Tuo aš labai džiaugiuosi. Akimirka pa- 
skelbti malonę pasirinkta labai vykusiu metu, nes būtent dabar, 
kai Meištovičiaus valdžia Vilniuje, atrodo, eidama prieš Varšu- 
vos valią ir nepaisydama Vilniaus seimo pozicijų (bent jau tokios 
kalbos sklinda) brutaliai iš Vilniaus išvarė iškiliausius lietuvių ir 
baltarusių veikėjus, kurie prieš tai buvo kalinami ir veltui prašė 
būti teisiami. O Kauno peoviakai, nors jų veikla buvo nusikals- 


tama Lietuvos Nepriklausomybės atžvilgiu, vis dėlto yra švarūs 
idėjos žmonės; juos laikyti kalėjime iki bausmės pabaigos būtų 
labai žiauru. Kalėjimo vadovybė praneša, kad kalėjime jie elgiasi 
pavyzdingai ir verti aukščiausios pagarbos. 

Žemaitis sako: peoviakams šimtu procentų bus suteikta 
malonė, kuri bus susieta su vakarykštėmis Nepriklausomybės 
metinėmis. Nemoku pasakyti, kaip mane džiugina šioji žinia ir 
kaip malonu, kad į tai buvo įtraukta Rytų Lietuvos reikalų ko- 
misija! Kas žino, ar tai tam tikru mastu nėra susiję su Jurgučio 
ir Skirmunto pasikeitimu notomis ir su tam tikro psichologinio 
pagrindo derybų idėjai kūrimu, kuri šiuo metu, deja, man atro- 
do, vis dar būtų bevaisė. 

Tačiau horizonte ir vėl pasirodė Babianskis““, nenuilstantis 
susitarimų idėjų, Hymanso projektų ir įvairaus plauko derybų 
propaguotojas. Bėgioja jis pas Žemaitį, kalbasi su deportuotais 
vilniečiais, ir kas žino, ar slapta nesikalbėjo su Galvanausku ir 
Jurgučiu. Labai jau domisi peoviakams suteikiama malone, ne 
mažiau nei kitados domėjosi Vyriausybės ir Seimo deklaraci- 
ja Vilniaus krašto liaudžiai. Veikia labai aršiai, nes pernelyg iš- 
juokta yra jo veikla bet kokių susitarimų priešininkų ir per daug 
nepopuliari tarp jų Babianskio pavardė. Kartu Babianskis tikisi 
gauti pasą ir išvykti. Neabejoju, savo veiklą toliau tęs Varšuvoje ir 
Vilniuje, kur veiks tais pat metodais. 


1922 metų vasario 18 d. 
Šeštadienis 


Galų gale sulaukiau žinių apie seseris. Laukiau jų nekantriai ir su 
baime. Abi jau atsidūrė šioje demarkacinės linijos pusėje. Bent 


POW byla. Petras Vrubliauskas 
(Daukantas), Aldona Čarneckaitė 
laikraščio Glos Litwy redakcijoje. 
Nuotraukos iš Lossowski P. Konflikt 
polsko-litewski 1918-1920, Warszawa, 
1996. 


jau tai gerai, nes tai svarbiausia. Iškilo joms problemų kertant demarkacijos liniją, 


bet tai mane mažiau jaudina. Šiandien Tribunole gavau telegramą su Marynios ir 


Elvyros parašais, siųstą iš Utenos. Sesės prašė, kad susisiekčiau su Boleslovu Sližiu 


ir kuo skubiau nuvyktume į Generalinį štabą, nes „Žvalgyba“ (karinė žvalgybos 


ir saugumo tarnyba) jas laiko jau dvi dienas Utenoje ir nenori išleisti, mat sese- 


146. Babianskis Aleksandras (Babiański Aleksander; 1853-1931), teisininkas, politikos veikėjas, 
kilęs iš Kauno gubernijos. Buvo atstovas III Rusijos valstybės dūmoje, įtakingas lenkų pabėgėlių 


veikėjas Pirmojo pasaulinio karo metais Petrograde. Į Lenkiją grįžo 1919 m. 

rys per demarkacijos liniją persivedė arklius be leidimo. Telegramoje rašo, kad su 
seserimis kartu važiuoja ir ponia Bžozovska (Piotro Roseno uošvė). Jeigu iš tiesų 
jas laiko tik dėl arklių, tai nesusipratimas, kurį bus nesunku paaiškinti. Arklių 
gabenimas per demarkacijos liniją be leidimo negali būti baudżiamas. Manyčiau, 
atvirkščiai, turėtų būti skatinamas arklių pergabenimas iš kitos demarkacijos li- 
nijos pusės, nes Lietuva turės iš jų naudos. Tikiuosi, jog „Žvalgyba“ nemano, kad 
tai Trojos arkliai, kurių viduje slepiasi lenkų Želigovskio legionieriai, pasiruošę 
vykdyti perversmą Lietuvoje! Gal seserys galėjo būti sulaikytos dėl pasibaigusių 
leidimų, mat jie galiojo tik iki sausio 26 dienos, tačiau apie tai nieko telegramoje 
nerašo. Jeigu būtų sulaikytos dėl šios priežasties, pakaktų surašyti protokolą, ir 
tiek. Problemų negalėtų kilti, nes Elvyra ir Marynia yra Lietuvos pilietės, turi 
pasus, nuolatinę gyvenamąją vietą, nekilnojamojo turto ir ūkį, tad niekur nepa- 
bėgs. Boleslovas Sližys, kurio pagalbos prašo mano seserys, yra karo ministras. 
Tai gerai. Kadangi turėjau būti Tribunolo teismo posėdyje, pas Sližį galėjau nueiti 
tik maždaug apie 4 valandą po pietų. Išaiškinau jam problemą, perdaviau seserų 
rašytą telegramą ir paprašiau tarpininkauti. Sližys man pažadėjo, kad tuoj pat 
išsiųs atitinkamą žinutę „Žvalgybos“ viršininkui. Tikrai turiu vilties, kad jos ne- 
turės daugiau problemų. Ir jau lioviausi nerimavęs, priešingai, džiaugiausi, kad 
mano seserys yra šioje demarkacijos linijos pusėje. 

Janulaitis raukosi sužinojęs, kad ketinama suteikti malonę nuteistiesiems LkKO 
byloje. Pasak jo, tai rodo lietuvių valdžios bejėgiškumą, didžiulį minkštumą, nuo- 
laidžiavimą ir padlaižiavimą Lenkijai, kitaip tariant, toks lietuvių žingsnis reiškia: 
Lietuva yra tarsi pasviręs medis, ant kurio bet kada gali nebaudžiamos visos ožkos 
lipti. Jo manymu, šis veiksmas atitinka Hymanso projekto dvasią, nes tai bandymas 
įsiteikti Lenkijai, kuri, aišku, tuo pasinaudos ir pateiks dar didesnius reikalavimus. 
Toks elgesys suteiks Lietuvos vidaus ir išorės priešams daugiau drąsos veikti nebau- 
džiamiems. Šitoks žingsnis byloja apie Lietuvos silpnumą, negebėjimą nepasiduoti 
kitų įtakai. Kartu įrodo, kad Lietuvai trūksta savigarbos, kadangi malonė nuteis- 
tiesiems turi būti suteikta kaip tik tuo metu, kai Vilniaus Meištovičiaus valdžia 
tyčiojasi iš visų įstatymų ir be jokio pagrindo išvaro iš Vilniaus tuos veikėjus, kurie 
jiems nepatinka. Janulaitis mano, kad lenkų valdžia Vilniuje suvoks peoviakų iš- 
laisvinimą kaip priemonę atšaukti potvarkį dėl 30 veikėjų išlaisvinimo. Ji trium- 
fuos ir sakys, kad su chamais tik taip ir reikia elgtis: kai buvo ištremti nepritaikius 
jokių teisinių priemonių, tai lietuviai suminkštėjo ir iškart išleido peoviakus. Pasak 
Janulaičio, tokie žmonės kaip Tupalskis'* ir į jį panašūs skleis Vilniuje panašias 


147. Tupalskis (Tupalski), gen. L. Želigovskio kariuomenės pulkininkas. 

kalbas, o gal ir pats Meištovičius šitaip samprotaus. Nors taip gali būti, tačiau man 
atrodo, kad Janulaitis neteisus. Vis dėlto Janulaitis tikrai ne vienintelis taip manan- 
tis lietuvis. Visuomenėje gana populiari būtent tokia nuomonė. 


1922 mety vasario 19 d. 
Sekmadienis 


Šiandien ilgai kalbėjausi su Boleslovu Stadzevičiumi, vienu iš 30 deportuotų vilnie- 
čių. Šį žmogų labai mėgstu, labai seniai pažįstu. Daugelį metų su juo susitikdavau 
įvairiuose pradedančio gyvuoti demokratinio judėjimo renginiuose. Visada jis jau- 
tė didžiulę simpatiją lietuviams, tačiau tos simpatijos pagrindas buvo ne tautinės 
paskatos, o meilė šaliai. Jis iki šiol nemoka ir niekada nemokėjo lietuvių kalbos, 
kilęs iš pusiau inteligentų pramonininkų amatininkų sluoksnio ir toliau jam pri- 
klauso, yra laisvos profesijos atstovas (pats yra draudimo tinklo darbuotojas). Iki 
1905 metų buvo nuolatos susijęs su šiomis lenkų demokratinėmis srovėmis Vilniuje. 
Minėtos srovės veikė pagal vadinamąjį šalies principą ir priešinosi visalenkiškai 
nacionalistinei endekų politikai. Tačiau tikrajame lietuvių judėjime šis žmogus 
nedalyvavo. Kol kas čia neturėjo ryšių ir asmeninių pažinčių. Tai nelabai išsilavi- 
nęs, tačiau labai teisingas ir geras, stipriai prisirišęs prie savo krašto ir jo savitumo 
žmogus. Stiprus ir užsispyręs, savo įsitikinimus narsiai ginantis. Kai lenkų demo- 
kratinis judėjimas Vilniuje ėmė vis labiau krypti nuo krajovcinių pozicijų link na- 
cionalistinių, pasirinkdamas visalenkišką politiką, Stadzevičius ėmė nuo jo tolti ir 
linkti prie lietuvių judėjimo. Iš pradžių vienišas stovėjo ant vieno ir kito judėjimo 
slenksčio, tačiau ėmė save vadinti lietuviu su krajovcinio piliečio potekste, ne lenku 
visalenkiškos nacionalistinės politikos šalininku. Tik tada, kai Lenkija perėmė Vil- 
nių ir savo politika užliejo visą kraštą primesdama jam visalenkišką koncepciją, šis 
žmogus galutinai apsisprendė prisidėti prie lietuvių veiklos Vilniuje. Nuo 1919 metų 
jis tapo vienu iš veikliausių ir aistringiausių lietuvių judėjimo, kurio pradininkas 
buvo Biržiška, veikėjų. Iš principo jis liko toks, koks buvo: ne lietuvis nacionalistas, 
o tvirtas ir stiprus lietuvis krajovcas, pasirengęs sąžiningai atremti lenkų naciona- 
lizmą ir valstybingumą, nusitaikiusį į Lietuvos savarankiškumą, ne mažiau pasi- 
ryžęs atremti lietuvių nacionalizmą, jeigu šis bandys varžyti kita kalba kalbančius 
ir kitai kultūrai priklausančius piliečius. Tai krajovcas iš prigimties, stiprus savo 
vidumi ir narsus. Nėra jis unikalus Vilniaus krašte, rodos, ponai, gyvenantys Var- 
šuvoje, patys sukurs vis daugiau tokių, į Stadzevičių panašių Žmonių - lietuvių ne 
dėl tautybės ir kalbos, tačiau dėl prigimtinės meilės kraštui. Varšuvos įtaka sukels 
reakciją vilniečių sąmonėje ir norą pasipriešinti net tarp lenkiškai kalbančių ir len- 

kais save laikančių, tačiau sudarančių savitą rūšį. Mano nuomone, Lietuvos lenkai 
Vilniaus krašte, ką jau kalbėti apie vienetus, apie visą liaudies masę, yra tik viena iš 
trijų krašto visuomenės rūšių (lietuvių, lenkų, baltarusių), turinčių visų šių tauty- 
bių savybių, kurios ir suformuoja jų savitumą. Jie yra labiau krašto visuomenės nei 
lenkų tautos atstovai. 

Visą popietę skyriau darbui su savo straipsniu, skirtu teisininkų leidinio pir- 
mam numeriui, kuris netrukus turi pasirodyti. Šis leidinys vadinsis Teisė’. Mano 
straipsnis jau beveik baigtas. Dirbau prie jo kaip jautis, vienu prisėdimu, vienu ato- 
dūsiu net iki nakties ir likau patenkintas. Pavadinau savo straipsnį „Luomų tvarka 
ir papročiai“. Straipsnis ilgas'*. 


1922 metų vasario 20 d. 


Pirmadienis 


Šiandien girdėjau, kad peoviakų malonė turi 
būti vykdoma ne visai taip, kaip rašiau anks- 
čiau. Į Prezidento savavališką malonės aktą 
turi patekti tik tie, kurie šioje byloje nuteisti 
trumpesniems kalėjimo metams (ar ne ilges- 
niems) nei 10 metų. Pagrindiniams nuteistie- 
siems už sunkius nusikaltimus malonė nebus 
taikoma, tačiau jeigu jie patys parašys malo- 
nės prašymą, jis bus patenkintas. Persakau 
generolo Babianskio žodžius, kuriam šią žinią 
pranešė Žemaitis. Žemaitį mačiau tik prabė- 
gomis, buvo užsiėmęs, tad neturėjau progos 


jo smulkiau išklausinėti. Babianskis skubėjo 
šią žinią pranešti atitinkamiems lenkų sluoks- 
niams, susijusiems su peoviakais, ir įkalbėti 
juos, kad likusieji peoviakai parašytų malo- 
nės prašymus. Pats Babianskis rytoj išvyksta 


Karikatura. „4/VII 1569 — Liublinas - Vilnius 20/l 1922“. i Varšuvą per Karaliaučių-Tezevą. 
„Varšuva sako Kaunui - Slėpk kūjį! Jau šio vazonėlio i Aj ; t yik 
nesudaużysił Dabar aš jau jj saugau!" Apie Vilniaus seimą turiu tik tiek žinių: 
Mucha, 1922, nr. 9. Dailininko Bogdano Nowakowskio piešinys. didžiosios daugumos balsais — septynias- 


148. Teisė — leidinys, skirtas teisės mokslui ir praktikai, leidžiamas Kaune 1922-1940 m. Pirmasis 
redaktorius buvo A. Kriščiukaitis (1922-1933), o vėliau Jurgis Byla. 
149. Straipsnis buvo publikuotas Teisė, 1922, nr. 1, p. 19-35. 

dešimt keliais ir prieš 29, berods, — buvo priimta rezoliucija dėl Vilniaus krašto 
(„Vidurio Lietuvos“) prijungimo prie Lenkijos be jokių išlygų ir sąlygų. Opozicija 
gynė tezę, kad Vidurio Lietuvos sąjunga su Lenkija turėtų būti Vilniaus ir Varšuvos 
susitarimo pagrindas (ne prijungimas, o sąjunga). Kiek girdėjau, opozicijoje pir- 
muoju smuiku (pagal pasisakymų iš Seimo pakylos skaičių) griežia Liudvikas Cho- 
minskis5* („Odrodzenie-Wyzwolenie“ grupės lyderis) ir Stefanas Mickevičius“: 
(„Odrodzenie“). Mickevičius su keliais deputatais valstiečiais laikosi radikalesnių 
pažiūrų ir labiausiai iš visų Seimo frakcijų yra priartėjęs prie lietuviškų pozicijų 
(artimiausių Lietuvos nepriklausomybei, tačiau neatmeta galimybės laikytis sąjun- 
gos su Lenkija tezės). Vis dėlto panašu, kad dėl tarptautinės įtakos, kurios Varšuva 
negali ignoruoti, sudėtinga Vilnių tiesiog prijungti prie Lenkijos; ši įtaka palanki 
Pilsudskio siekiams sukurti guasi sąjungą Vilniaus su Lenkija. Vis dėlto savo žodį 
šiuo klausimu turės tarti ir Varšuva. 

Žemaitis man pranešė žinias, kurias šiandien gavo Lietuvos karinė žvalgyba, 
apie kažkokius didžiulius darbininkų sukilimus Lenkijoje, Varšuvos apskrityje ir 
su jais susijusias kariuomenės dalinių dislokacijas, skirtas tvarkai palaikyti. Pats 
nesiimu vertinti, ar žinios teisingos, ar ne. 

Praėjusią savaitę Lietuvos steigiamasis seimas priėmė jau galutinį Agrarinės 
reformos įstatymą. Paskutinę minutę buvo įtrauktos dar kelios pataisos, iš kurių 
svarbiausia, atrodo, yra ta, kad žemės valdos, neviršijančios 150 ha, savininkai gaus 
kompensaciją už nusavintą žemę. Išmokų dydis bus skaičiuojamas dabartine rin- 
kos kaina, o ne fiktyvia, kurią numato įstatymas nusavintų žemių visumai. Kita 
vertus, žemės valdos, neviršijančios 150 ha, pagal įstatymą dėl žemės nusavinimo 
gali būti atimtos tik viršijus 80 ha neliečiamos žemės tada, kai visos kitos žemės 
valdos jau bus nusavintos. Trečiu skaitymu pritarta labai svarbiai pataisai, sakan- 
čiai, kad kilnojamasis inventorius nebus nusavinamas. Yra dar kažkokia pataisa 
apie 80 ha nenusavinamos žemės apsaugą. Nepaisant visų šių pataisų, esu šio įsta- 
tymo priešininkas. Artimiausiu laiku įstatymas bus paskelbtas Vyriausybės žiniose 
ir įsigalios. Vadinasi, tai įvyko. 

Kol kas negavau laiško iš seserų. 


150. Chominskis Liudvikas (Chomiński Ludwik; 1890-1958), žurnalistas, visuomenės veikėjas, 
bibliofilas. Redagavo ir leido Biuletyn Wileński (1916-1918), Unia (1919), Nasz Kraj (1919), Gazeta 
Krajowa, Gazeta Ludowa, Gazeta Wilenska, Alma Mater Vilnensis. Buvo Spaustuvės „Lux“ Vil- 
niuje savininkas. 

151. Mickevičius Stefanas (Mickiewicz Stefan; apie 1886-?), advokatas, liaudies judėjimo Vil- 
niaus krašte veikėjas. 1922 m. Vilniaus seimo deputatas, į Seimą pateko pagal Lenkų liaudies 
sąjungos „Odrodzenie“ sąrašą. 

Neturiu supratimo, ar jos vis dar Utenoje, ar jau grįžo į Bagdoniškį. Per daug 
nesijaudinu, nes visada atsiras koks nors sprendimas. Svarbiausia, kad jos jau šia- 
pus demarkacijos linijos. Viliuosi, kad Sližys pašalino kliūtis, dėl kurių mano sese- 
rys įstrigo Utenoje. Galėtų man ir parašyti iš Utenos, o ne vien apsiriboti lakoniška 
telegrama, iš kurios sudėtinga susidaryti realų vaizdą. 


1922 Metų vasario 21 d. 
Antradienis 


Šįryt atėjęs į Tribunolą vėl radau Marynios siųstą telegramą. Šį kartą jau iš Rokiškio. 
Telegrama išsiųsta vasario 20 dieną - vakar. Jos turinys toks: „Ačiū. Vakar laimingai 
sugrįžome namo. Rašau. Marja.“ Labai lauksiu laiško, kuris rytoj mane turi pasiekti. 
Dėkui Dievui, seserys jau Bagdoniškyje. Esu laimingas ir nusiraminęs. Matyt, minis- 
tro Sližio įsikišimas greitai suveikė ir seseris išleido. Labai įdomu, kaip klostėsi jų ke- 
lionė, kaip joms sekėsi Vilniaus krašte, kaip persivedė arklius ir ką rado Bagdoniškyje. 

Pagaliau atsirado galimybė perduoti Liudvikui Abramovičiui straipsnius, skir- 
tus Przegląd Wilenski. Tiesioginiu keliu neturėjau jų kaip perduoti, tad keliaus per 
Gdanską ir iš ten bus išsiųsti paštu Liudvikui Abramovičiui į Vilnių. Iškart pasitai- 
kė net dvi progos. Viena per Juleką Komorovskį, vykstantį per Gdanską į Berlyną, 
ir kita per Rozenbaumą jaunesnįjį, kuris vyksta į Gdanską. Turiu vilties, kad šį sykį 
laiškai adresatą pasieks. Paskutinis straipsnis - apie konstitucijos projektą - dar ne- 
bus išsiųstas, nes reikia jį išspausdinti keliais egzemplioriais spausdinimo mašinėle, 
o šis darbas dar nebaigtas. Rankraščiai spausdinami mašinėle keliais egzemplio- 
riais, kad galėtų būti skirtingais keliais išsiųsti. 

Dėl peoviakų išlaisvinimo iš dviejų priešingų stovyklų mus pasiekia viena kitai 
prieštaraujančios žinios. Lenkų nacionalistiniuose sluoksniuose, pasak Juleko Komo- 
rovskio, su kandžia pašaipa kalbama: kas, kad kelis išlaisvino, jeigu drąsiausius užkrė- 
tė kalėjimo utėlėm ir bacilom, o ir iš tų išlaisvintų keli jau guli ligoninėje ir greičiausiai 
gyvi iš jos neišeis. Tai tik parodomasis manevras, lietuviai nesulauks dėkingumo už 
tokią „malonę“! Girdėjau ir žinias, sklindančias iš lietuvių nacionalistinių sluoksnių; 
jie baisisi Janulaičiu, nes šioji „malonė“ skirta dvarininkams, mat tarp gavusių ma- 
lonę minimos Geištoro“*, Stepono Zyberk-Pliaterio'3 pavardės, ir t. t. Tad praktiškai 
malonės aktas skirtas keliems ponaičiams. Ech - išties sunku įtikti žmonėms. 


152. Geištoras Steponas (Giejsztor Stefan, „Kairys“; 1868-?), vienas iš dvylikos POW apskrities 
komendantų. 

153. Pliateris-Zyberkas Steponas (Zyberk-Plater Stefan, „Socha“; 1891-1943), dvarininkas, foto- 
grafas menininkas. Už veiklą prieš Lietuvos Respubliką ir dalyvavimą Lenkų karinėje organiza- 
cijoje įkalintas. Pritaikius malonę apsigyveno Lenkijoje. 

1922 mety vasario 22 d. 
Trečiadienis 


Šiandien buvau kirpykloje ir įsitikinau: turiu labai daug žilų plaukų. Dar visai ne- 
seniai jų neturėjau. Pirmieji pavieniai ėmė rastis tik prieš metus. Ir dabar tik pavie- 
niai žili plaukai, tačiau jų jau daug. Nereikia sklaidyti plaukų, kad juos aptiktum, 
nes jų pilna visa galva. Žili plaukai labai greitai lenda į paviršių. Netrukus mano 
galva bus dvispalvė, o paskui visai žila. Artėja senatvė. Nejaudina manęs ta žilė ar 
senatvės artėjimas, nes mirties nebijau. Nuo tada, kai mirė Ana, lioviausi bijojęs 
mirties ir praradau prisirišimą prie savo gyvenimo. Ne, nesilioviau mylėjęs gyve- 
nimo, kaip tokio, išskyrus savo individualumą. Yra priežasčių, dėl kurių ilgiuosi 
mirties, atnešančios nusiraminimą ir išsilaisvinimą iš galimų dar blogesnių likimo 
vingių. Bet bus taip, kaip Dievas lems. 

Šiandien gavau Marynios laišką, kurį rašė jau būdama Bagdoniškyje. Džiugu, 
kad sesuo sugrįžo ir yra gerai nusiteikusi, labai džiaugiasi, kad jai nesant ūkiu gerai 
pasirūpinta. Yra prieauglio, karvė veršiuojasi, ožka taip pat netrukus atsives ma- 
žylių. Pavasaris artėja, o tai džiaugsmo kaimui metas. Tai gyvybės atsinaujinimas, 
grįžimas prie darbo ir kūrybos. Po šios kelionės seserys sako jaučiančios dar di- 
desnį jėgų antplūdį. Nemalonią staigmeną joms iškrėtė Utenos „Žvalgybos“ virši- 
ninkas, kuris su Marynia ir Elvyra elgėsi brutaliai, šaukė ant jų, neteisėtai sulaikė, 
kamavo. Patarsiu Maryniai, kad ministrui Sližiui nusiųstų oficialų skundą dėl to 
tamstos veiksmų. Reikalinga pamoka, jis privalo išmokti gerbti piliečių teises. Toks 
girtas chamas, išauklėtas carinės Rusijos savivalės pavyzdžiu, mano: jeigu turi rei- 
kalų su lenkų tautybės Lietuvos piliečiais, tai turi teisę juos kamuoti ir už tai nebus 
nubaustas. Joks nusikaltimas manęs taip neerzina, kaip policijos žandarmerijos 
organų savivalė. Tokius maskvietiškos dresūros mokyklos auklėtinius be jokio pa- 
sigailėjimo karčiau tarsi šunis. 

Šiandien buvau sutikęs Kraskovskį. Šiomis dienomis jis su Mykolu Biržiška ir 
baltarusiu Horeckiu“*, taip pat deportuotu iš Vilniaus baltarusių poetu, vyksta į 
Rygą. Mykolas Biržiška ir Horeckis yra delegacijos nariai, pakviesti į 100-ąsias la- 
tvių rašto ar latvių spaudos metines. Kraskovskis' iš Rygos važiuos į Dineburgą; 


154. Gareckis Maksimas (Harecki, Horecki, pseud. Belarus, Maksim Belarus, M. G. it. d.; 1893-1938), 
rašytojas, literatūros tyrinėtojas, leksikografas, baltarusių veikėjas. 1920-1921 m. Vilniuje leido ir re- 
dagavo žurnalą Nasza Dumka, o nuo 1921 m. — Belaruskija Wiedamasci. 1922 m. kalintas Lukiškių 
kalėjime Vilniuje, vėliau kartu su 33 kitais lietuvių ir baltarusių veikėjais deportuotas į Kauną. 

155. Kraskovskis Ivanas (Kraskouski Ivan; 1880-1955), pedagogas, baltarusių visuomenės ir po- 
litikos veikėjas, kartu su M. Rómeriu buvo veiklus masonų ložės narys Vilniuje iki Pirmojo 
pasaulinio karo ir vėliau Kaune. Nukentėjo nuo Stalino represijų. 

vietos baltarusių veikėjai čia kviečia baltarusių darbuotojus dirbti kultūrinį darbą, 
ypač Baltarusių gimnazijoje Dineburge. Sako, Latvijos Dineburgo kraštuose labai 
energingai plinta baltarusių spauda ir latviai ją priima palankiai. Kraskovskis vyks- 
ta apsižvalgyti, tačiau greičiausiai apsispręs ten pasilikti ir patraukti iš Kauno kai 
kuriuos kitus baltarusius, deportuotus iš Vilniaus. Kraskovskis man pasakė, kad 
Vilniaus baltarusių tautinis komitetas, į kurį Galvanauskas kreipėsi per tarpininką, 
kunigą baltarusį Cekotą (ar Cykotą)55, kad šis įvardytų kandidatus užimti ministro 
baltarusių reikalams vietą Lietuvos vyriausybėje. Šis pateikė tris kandidatus: Kras- 
kovskį, Horeckį ir Kochanovičių"7iš Vilniaus. Tačiau Kraskovskis neturi didelio 
noro eiti šių pareigų. Jam dabar geriau užsiimti kultūrine veikla ir, atrodo, jį labai 
vilioja Dineburgas. Kol kas jokio oficialaus pasiūlymo dėl ministro posto iš Lietu- 
vos vyriausybės jis nesulaukė. 


1922 Metų vasario 23 d. 
Ketvirtadienis 


Man šis tas nutiko — labai staigiai ir netikėtai. Visa tai rašau dieną po įvykio, nes 
buvau tokios būklės, kad negalėjau pajudėti. O buvo taip: rytą atsibudau ir jaučiausi 
visiškai normaliai. Atlikau Miulerio pratimus — pritūpimus ir specialius pratimus 
atsigulęs ant grindų. Puikiai jaučiausi. Tačiau kai maždaug apie 10 ryto nuėjau pas 
daktarą Frumkiną**, pas jį gydausi, staiga vilkdamasis paltą kambaryje pajutau 
ties kryžiumi skausmą, tarsi kas nors į nugarą būtų peilį įsmeigęs, ir sustingau. 
Susvyravau ir vos nenualpau. Nenugriuvau ant žemės tik didžiulių valios pastangų 
dėka. Įėjau į daktaro laukiamąjį ir atsisėdau ant kėdės, o jausmas buvo toks, kad 
nežinojau, ar sugebėsiu nuo jos pakilti. Nuo mažiausio judesio jaučiau spazmus ir 
skausmą kryžiaus srityje. Negalėjau suvokti, kas tai. Buvau išsigandęs, kad galbūt 
tai paralyžius. Vis dėlto jaučiau: valdau rankas ir kojas, tiksliau galėčiau valdyti, 
jeigu taip labai neskaudėtų nugaros. Skaudėjo ją taip, kad sujudėjęs jaučiausi visas 
156. Cikota Andriejus (Cykota Andrzej; 1891-1952), kunigas, marijonas, baltarusių visuomenės 
veikėjas. Baigęs Peterburgo dvasininkų akademiją 1918-1920 m. dėstė teologiją Minske. Vysku- 
po Jurgio Matulaičio įkvėptas 1920 m. įstojo į Marijonų vienuolyną. Novicijumi buvo Marijam- 
polėje, kur išmoko lietuvių kalbos. 1921 m. įsteigė Marijonų vienuolyną ir baltarusių gimnaziją 
Drujoje. Buvo šių įstaigų vadovas iki 1933-ųjų, tais metais buvo išrinktas marijonų generolu. 
Mirė tremtyje Sibire. 

157. Kochanovičius Mykolas (Kochanowicz Michał, Kachanowicz Michaś; 1882-1934), vertėjas, 
publicistas, baltarusių politikos veikėjas Vilniuje, Sovietų Baltarusijos redaktorius, nubaustas 
mirties bausme už dalyvavimą neegzistuojančioje organizacijoje Baltarusių tautinis centras. 
158. Frumkinas - žinomo žydų veikėjo, gydytojo Simono Frumkino (1886-1918) sūnus, taip pat 
gydytojas. 

skausmo surakintas. Vis dėlto, atėjus mano eilei eiti pas gydytoją, įėjau į jo kabinetą. 
Buvau išblyškęs ir vos pastovėjau ant kojų. Pasiskundžiau daktarui kryžiaus skaus- 
mu. Jis iškart įjungė elektrinį prietaisą ir atliko juosmens masažą. Tuo metu atrodė, 
kad palengvėjo. Tačiau vis dar labai skaudėjo juosmenį, negalėjau eiti. Iš daktaro 

ėjau jau tiesiai namo, norėjau atsigulti, nes jaučiausi labai silpnas. Jutau, kad nega- 
liu susilenkti, o kiekvienas judesys kėlė milžiniškus spazmus ir juosmens skausmą. 
Vos parsivilkau į Žaliakalnį - labai lėtai ėjau pėsčiomis, man atrodė, kad geriau 

jau vilktis pačiam, nei kratytis karietoje. Grįžęs pabandžiau atsigulti nenusirengęs 

drabužių, tačiau man nepalengvėjo, o kai norėjau atsistoti, kankinausi nežmoniš- 
kai. Vis dėlto susikaupiau ir parašiau kelis žodžius Maryniai, paaiškinau, kaip jai 

elgtis mano mirties atveju. Laišką įsidėjau į kišenę, nes nežinojau, kas man atsitiko, 
ir maniau, kad visada reikia būti pasiruošusiam mirčiai. Paskui šiaip taip nusiren- 
giau ir įsiropščiau į lovą. Lovoje spazmai nesiliovė, o kartkartėmis skausmas tiesiog 
sukaustydavo — tarsi replėmis suspausdavo. Spazmai buvo tokie skausmingi, kad 

liežuvis išlįsdavo iš burnos ir tik didžiulėmis pastangomis susivaldydavau nerėkęs. 
Baisiausia, kad menkiausias judesys sukeldavo skausmo bangą. Jokia kūno poza 

nebuvo man patogi. Norėdamas apsiversti pasijusdavau tarsi patekęs į pragarą. Vis 

dėlto papietavau atsisėdęs prie stalo, tačiau vilkėjau tik marškinius. Neturėjau jėgų 
sėdėti ir valgyti lovoje. Kojas valdau, bet tas juosmuo! Po pietų pasijutau dar blo- 
giau: nugaros spazmai buvo dažnesni ir skausmingesni. Neturėjau iš ko rinktis, jau 
temstant nusiunčiau Jadzę, kad pakviestų daktarą Roką Šliūpą"?. 

Atėjo doras žmogus ir nedaug paskaičiavo už paslaugas. Prieš ateinant daktarui 
įsitikinau, kad tai ne paralyžiaus ataka, ir ėmiau svarstyti, ar spazmai nėra nervinės 
kilmės. Daktaras Šliūpas pamatavo man temperatūrą. Ji nebuvo pakilusi. Padaužė 
nugarą, apžiūrėjo ir pasakė, kad inkstai ir visi kiti vidaus organai sveiki ir kad tai 
tikrai labai aštrios formos radikulitas. Prirašė miltelių, į kurių sudėtį įeina salicilas, 
phoenacetynas ir kofeinas, patarė tepti nugarą kamparu ir būtinai gulėti šiltoje lo- 
voje, šildyti nugarą buteliais su karštu vandeniu. Girdėjau, kad panašius radikulito 
priepuolius kitados kentė jau miręs Zysius Komorovskis'*. 


159. Šliūpas Rokas (1865-1959), gydytojas, lietuvių tautinio judėjimo veikėjas, Raudonojo kry- 
žiaus Lietuvoje įkūrėjas. 

160. Komorovskis Zygmuntas (Zygmunt hr. Komorowski; 1865-1920), grafas, Kavoliškių dvaro 
Rokiškio apskrityje paveldėtojas, Elizos Irenos Rómer, Mykolo Romerio sesers, vyras. 

1922 mety vasario 24 d. 
Penktadienis 


Visą dieną pragulėjau lovoje. Vis dėlto šiandien išties jaučiuosi geriau — tai mane la- 
bai džiugina ir teikia vilties. Pasijutau ramiau jau vakar, kai mane aplankė daktaras 
Šliūpas, bent jau žinau, kad tai praeinantis reiškinys. Tačiau skausmas gali varginti 
ir kankinti, jeigu radikulitas užsitęs. O dar ir oras už lango bjaurus - atlydis, drė- 
gmė, sunkuma, jokios vilties, kad dangus išsigiedrins. Manau, geras oras ir saulė 
būtų man veiksmingiausias vaistas. Bet kuriuo atveju turiu save patausoti. Šiai ligai 
padeda ne tiek vaistai, kiek šiluma. Taip pat labai svarbu neperšlapti. Rytą raumenų 
spazmai dar kartojosi, bet buvo reti ir ne tokie aštrūs kaip vakar. Vakare spazmai 
tik kelis kartus užėjo, bet jau švelnesni. Bijau sau nepakenkti rašydamas dienoraštį, 
nes buvo nelengva. Sunkiausia vakare nueiti iki tualeto, nors eidamas išsitepiau 
nugarą vaistais ir apsivyniojau šiltu rankšluosčiu. Man šlykštu gamtinius reikalus 
atlikti namie ir nemalonu prašyti Jadzės, kad paskui kibirą išneštų. Tačiau jau galiu 
lengviau atsigulti į lovą ir persiversti nuo vieno šono ant kito. 


1922 metų vasario 25 d. 
Šeštadienis 


Naktį ir rytą tarsi blogiau jaučiausi nei vakar vakare, arba man taip atrodė. Gulėda- 
mas tiek ant nugaros, tiek ant šono jaučiau tam tikrą nelabai stiprų, tačiau nuolatinį 
kryžiaus raumenų skausmą. Tai net ne skausmas, o tam tikras negalavimas, kuris iš 
juosmens raumenų plinta į šonus ir pasiekia priekinius skrandžio raumenis. Jaus- 
mas kažkuo primena pilvo pūtimą. Jau pradėjau nerimauti ir jaučiausi prislėgtas. 
Baiminausi, kad vakar rašydamas dienoraštį ir prisivertęs nueiti į išvietę pakenkiau 
sau ir grįžau į vakarykštę būseną. Vis dėlto po truputį raumenų spazmai liovėsi. 
Naktį tik kartą suskaudo nugarą, skausmas buvo silpnas. Dieną spazmai nepasi- 
kartojo. Po pietų jau jaučiausi kur kas geriau — geriau negu vakar. Tačiau kol kas 
jaučiuosi nusilpęs ir manau, kad dar ilgai užtruks, kol pasveiksiu. 

Gulėdamas lovoje daug skaitau. Dabar tai pagrindinis mano užsiėmimas. Skai- 
tau ir vadovauju Jadzei. Atnešė darbo iš Tribunolo, tad teoriškai galiu rašyti nuos- 
prendžius, bet kol kas neturiu jėgų dirbti. 

Šiandien gavau išsamų Marynios laišką, tai jau antrasis jai grįžus namo. Pa- 
cituosiu vieną pastraipą apie Vilniuje tarp lenkų sklandančią versiją dėl lietuvių 
ir baltarusių veikėjų sulaikymo ir deportavimo iš Vilniaus krašto. Ši versija, sa- 
vaime aišku, netiksli ir perdėta, kupina melo. Tai pastebės kiekvienas, pažįstantis 

tokius žmones kaip Biržiška ir Stadzevičius, ir t. t., ir žinantis, ką galima manyti 
apie jų veiklą. 

Štai ką rašo Marynia apie Vilniuje sklandančias kalbas: „Dabar parašysiu Tau, 
ką žinau apie tą lietuvių ir baltarusių sąmokslą Vilniuje. Norėta pasielgti panašiai 
kaip kad Želigovskis - atimti Vilnių. Iš Minsko krašto buvo pakviesta baltarusių 
bolševikų divizija, kuri turėjo pulti Vilnių, o Kapsukas“ planavo sukurti vietinę 
savanorių armiją Vilniaus, Suvalkų ir Gardino kraštuose. Iš tiesų baltarusių divizi- 
ja pajudėjo, kirto sieną ir pasiekė Dolhinovą'*, bolševikai apie tai pranešė lenkams. 
Taip buvo atskleistas Vilniaus sąmokslas. Pas kun. Kuktą'“ rastas ginklų sandėlis, 
o paskui suimti visi veikėjai. Pulkininkas Tupalskis“* ėmėsi vadovauti visam są- 
mokslo tyrimui, tačiau atvyko Pilsudskis ir atstatydino Tupalskį dėl per didelio 
uolumo. Jis pasakė, kad negalima šitaip erzinti lietuvių, ir be teismo išsiuntė visus 
įtariamuosius už Vilniaus krašto ir Vidurio Lietuvos ribų. Vilnius labai pasipikti- 
nęs Pilsudskio veiksmais. Sakoma, galėjo būti į šį reikalą įveltų daug nekaltų žmo- 
nių, tačiau teismo nebuvo ir jie tiesiog buvo deportuoti.“ Žinoma, daug nesąmonių 
šiuose žodžiuose ir tipiškų lenkų ponų visuomenei žinučių (Kapsukas? Juk jis su 
kitais lietuvių komunistais sėdi užrakintas Prūsuose, kur juos suėmė Karaliaučiaus 
konferencijoje? Kapsukas ir Želigovskis? Kapsukas ir sąmokslas su Kaunu? Sava- 
norių armija iš Suvalkų? Kun. Kukta? Ginklų sandėlis? Ir t. t.). Visgi labai įdomu, 
ką toliau Marynia rašo pasakodama savo įpūdžius apie Vilnių. Marynia, kuri yra 
labiau lenkė nei lietuvė ir kuri iš visų jėgų Lenkiją, o ne Lietuvą laiko savo tėvyne 


161. Mickevičius-Kapsukas Vincas (1880-1935), lietuvių bolševikų veikėjas. 1918-1919 m. vado- 
vavo Lietuvos-Baltarusijos Sovietų Respublikos (LitBelo) vyriausybei. 1920 m. vadovaudamas 
revoliuciniam komitetui Vilniuje rengėsi perimti valdžią Lietuvoje. 

162. Dolhinovas (Daūhinava, ĮĮafrinasBa, ĮĮonrunosBo, Dołhinow) - miestelis, dabar esantis Bal- 
tarusijos teritorijoje. Įsikūręs prie kelio, jungiančio Vilnelę su Dysna, į šiaurę nuo dešiniojo Ne- 
ries kranto. 

163. Kukta Juozapas (1873-1942), vyskupas, lietuvių tautinio judėjimo dalyvis, Vilniaus lietu- 
vių veikėjas. 1901 m. lietuviams gavus Šv. Mikalojaus bažnyčią paskirtas jos klebonu. 1906-1908 
m. Vilniaus kunigų seminarijoje dėstė lietuvių kalbą, 1909 m. dalyvavo komisijoje, kuri turėjo 
spręsti lietuvių kalbos vartojimo Vilniaus vyskupijos bažnyčiose klausimą. 1917 m. vysk. E. Ro- 
pas jį paskyrė Vilniaus katedros kanauninku. 1918-1922 m. Lietuvių draugijos dėl karo nukentė- 
jusiesiems šelpti pirmininkas ir Laikinojo Vilniaus komiteto narys. Atvykus į Vilnių vyskupui 
J. Matulaičiui jis tapo artimiausiu jo padėjėju. 1922 m. sausį buvo suimtas ir uždarytas į Lukiš- 
kių kalėjimą kaip (šitaip teigiama tekste) Vilniaus krašto sukilimo prieš to meto lenkų valdžią 
vienas iš 9 organizatorių. 1922 m. vasario 6 d. kartu su 19 lietuvių ir 13 baltarusių veikėjų buvo 
ištremtas iš Vilniaus į Lietuvą. 1922 m. kovo 3 d. vysk. J. Matulaitis paskyrė jį administruoti 
Lietuvos pusėje esančią Vilniaus vyskupijos dalį. 1925 m. popiežius Pijus XI skyrė jį Vilniaus 
vyskupijos dalies apaštališkuoju administratoriumi, 1926 m. balandžio 5 d. kuriant Lietuvos 
bažnytinę provinciją, popiežius jį patvirtino ir konsekravo Kaišiadorių vyskupu. 

164. Trūksta duomenų. 

ir myli. Štai tolesnis jos laiško tekstas: „Tau rašau tai, ką ten girdėjau. Aš nesikišu į 
politiką, tačiau man skaudu, kad Vilnius šitaip iš Lietuvos išplėštas. Jis nebus Len- 
kija, nes liaudis yra kitokia, ir amžinai bus suluošinta. Važiuodama arkliais nuo 
Obodovcų per Kanutą, Kuženecą, Medilą, Karolinuvą (dėdienės nebuvo), Adutiškį, 
Tverečių, Vidiškes, Dūkštą, mačiau šiuos pokyčius ir liaudies nepasitenkinimą. Da- 
lis šių vietovių iš pradžių Lenkija, paskui Lietuva, paskui vėl Lenkija, kur negalima 
prekių iš Vilniaus pargabenti, o tik iš Gardino - tai didžiulis nepatogumas.“ 

Iš tiesų keistai karpoma liaudis ir kraštas, kuris nėra Lenkija. Todėl keista, kad 
tai ne Lenkija, tačiau Lenkijos karpoma politinių spekuliacijų tikslais. 


1922 metų vasario 26 d. 
Sekmadienis 


Visad naktimis atrodo, kad sveikata blogėja. Paryčiais paprastai skausmas kryžiuje 
būna stipresnis. Naktį miegu daug ir gerai, iš vakaro mane aplanko įvairūs sapnai, 
paprastai labai sudėtingi su probleminiu siužetu, kurį reikia išnarplioti, praktiškai 
filosofinės užduotys. Šiandien paryčiais juosmens raumenų spazmai pasikartojo 
kelis kartus, bet nebuvo labai skausmingi. Rytą apsirengiau, nes privalėjau nueiti 
į išvietę. Sugrįžęs išgėriau kavos ir nenusirengęs pabandžiau parašyti motyvaci- 
nį nuosprendį vienoje byloje. Rašydamas sėdėjau taip, tarsi būčiau nuimtas nuo 
kryžiaus: kiekvienas kūno judesys tarsi aidas atsiliepdavo diegliu nugaroje. Kai 
baigiau rašyti ir atsistojau, skausmo tarsi nebūta, ir labai lengvai, nepersikreipęs 
galėjau vaikščioti. Tai buvo džiuginantis atradimas, nes ligi šiol, sėdėdamas kėdėje 
ir paskui atsistojęs, jaučiau skausmą, kiekvienas žingsnis buvo tikra kančia. Tad 
šiandien nusprendžiau: vis dėlto mano sveikata taisosi. Nors ir labai iš lėto, tačiau 
taisosi. Vis dėlto kol nebus gero oro ir saulės, nesitikiu pasveikti. Nesitikiu, kad 
greitai atsikelsiu iš lovos, o juo labiau išeisiu iš namų į miestą. Bus gerai, jeigu savai- 
tės pabaigoje drįsiu išeiti į miestą. Jaučiuosi nusilpęs nuo gulėjimo lovoje. Vis dėlto 
rytinis eksperimentas mane kiek nuramino, išdrįsau į vakarą vėl apsirengti ir atsi- 
sėsti rašyti dienoraščio. O paskui pabandyti parašyti laišką ir dar vieną nuosprendį. 

Šiandien mane aplankė Boleslovas Stadzevičius ir apygardos teisėjas Fridmanas. 
Jų vizitas ilgokai užtruko. Esu išvargintas nuolatinio gulinėjimo lovoje ir pasiilgęs 
žmonių draugijos. 

Dabar žinau, kokia sunki ir skausminga liga yra radikulitas. Ji užklumpa staiga, 
nukrenta ant nugaros tarsi bomba, o išnyksta lėtai, tarsi vėžlys! Galbūt tai vadi- 
namasis „iochias“, sunkesnė radikulito forma. Ir viena, ir kita liga yra reumatinės 
kilmės. Ar gali būti, kad dabar atsiliepia mano dalyvavimas Legionuose 1915 metais. 

Mykolas Rėmeris Lenkijos legionuose. Nuotraukos darytos 1917 m. birželio 21 d. Zegžėje (Zegrze) 
netoli Varšuvos, faksimilė. 

Mykolo Rómerio įrašo ant nuotraukos — Mykolas Rómeris Lenkijos legionuose - antra pusė, 
faksimilė. Parašyta: Nuotrauka daryta 1917 VI 21. Joje nufotografuoti lenkų kariuomenės (Legionų) 
I Kampanijos I pulko kapralai. Asmeninė kapralų sudėtis - Aš, Mykolas Romeris, tuomet kapralų 
komendantas, vyresniojo kario (jefreitoriaus) laipsnyje, pseudonimas Mateusz Rzymski (Mateuš 
Žymski) ir 7 pašauktiniai, kuriuos aš mokiau. Toje pačioje kaip ir aš, į kairę nuo manęs, eilėje stovi: 
1. Skuza, 2. Szywiak, 3. Szczygielski; Priklaupusiųjų eilėje ta pačia kryptimi: 4. Chojenta, 5. Wartka, 
6. Drygasiewicz ir 7. Miarkuszewski. Mykolas Romeris 9. II. 1921. 


Ar gali tai būti pavėluotas anų įvykių aidas'“, o gal šis aidas — įspėjimas, kad ateity 
užklups dar stipresni radikulito priepuoliai? Mirti viena, o sirgti ir būti neįgaliam 
labai liūdna ir baisu. Neleisk, Dieve, kad šitaip nutiktų! 


1922 mety vasario 27 d. 
Pirmadienis 


Juosmens skausmas pamažu silpnėja, radikulitas švelnėja, vis dėlto ir pats kasdien 
jaučiuosi vis silpnesnis. Įtariu, tie vaistai, kurie sukelia prakaitavimą, taip nusilpni- 
no mano organizmą. Esu išblyškęs ir toks nusilpęs, kad, rodos, menkiausias vėjelio 
per kambarį, akyse ima suktis, vaizdas šokinėja, galvoje ūžia, atrodo, tuoj tuoj ap- 
alpsiu. Apetitu nesiskundžiu, valgau gerai, bet mano jėgos senka. Šiandien dirbau 
taip pat kaip vakar, tačiau akys limpa, o nuovargis sekina. Širdies veikla irgi trinka, 
įtariu, tai dėl fenacetino, esančio milteliuose, kuriuos geriu tris kartus per dieną. 
Bandydamas įveikti ligą (radikulitą), matyt, ir savo organizmą baigiu sunaikinti. 
Dar tolimas kelias iki visiško radikulito įveikimo. Labai ilgiuosi gražaus oro ir sau- 
lės, nes tai būtų veiksmingiausi vaistai, tačiau jokioje vaistinėje jų neparduoda. Šių 
vaistų galima įsigyti tik Dievo vaistinėje. Šiandien apie pietus oras išsigiedrino ir 
kelis sykius išlindo saulė, bet labai greitai vėl tamsūs debesys užtraukė dangų, vėl 
purškė lietus, oras sunkus - ne vėjuotas. 

Šiąnakt visai nepatyriau spazminių nugaros skausmų juosmens srityje. Tačiau, 
kaip visada, ryte nugarą labiau skaudėjo nei po pietų. Kaip man ši liga atsibodo, 
kada ji baigsis! 

Vienoje prancūziškoje knygoje, kurią šiomis dienomis skaitau, radau prancūzų 
patarlę; ją autorius pateikė kaip tik apie radikulitą: „Nukirptai avelei Dievas vėją 
siunčia saikingai.“ Tai reiškia, kad Dievo apvaizda, pasigailėdama gyvulėlio, pra- 
radusio natūralią apsaugą, siunčia vėjo tiek, kiek jo tas gali pakelti. Tad tas, kuriam 
peršalimas sukėlė reumatinius skausmus (radikulitą), yra kartu apsaugotas nuo 
slogos: geraširdiška Dievo apvaizda tuo pat metu jam nesiunčia slogos. Ir iš tiesų 
radikulitas mane užklupo tada, kai sloga praėjo. Peršalęs buvau gana seniai, sloga 
praėjo pakankamai lengvai, o visi peršalimo padariniai susikaupė reumato prie- 
puolyje. Kuo labiau susikaupusi liga puolė, tuo aršiau pasireiškė. Vis dėlto norėčiau, 
kad būtų įvykę atvirkščiai: kad peršalimas pasireikštų sloga, o ne kryžiaus skaus- 
mais. Bet ką čia - Ponas Dievas geriau žino. 


165. 1915 m. spalį M. Romeris slapyvardžiu Mateuś Žymski buvo Pirmos brigados I pulko eilinis, 
dalyvavo kovose ties Manevyčiais, Gorodoku, Trojanuvka Polesėje. 

1922 metų vasario 28 d. 
Antradienis 


Paryčiais nugaros skausmas (ir kirkšnies) paprastai esti stipriausias. Raumenų mėš- 
lungio praktiškai nejaučiu. Ryte pirmą kartą keldamasis iš lovos, judėdamas, vaikš- 
čiojau sunkiausiai. Tada kūnas yra tarsi sustingęs, atrodo, kad ant nugaros būtų 
kas sunkų alavo svarmenį uždėjęs. Paskui tokia būklė praeina, o judesiai pasidaro 

lengvesni ir minkštesni. Na, o rytais vis tas pat, kasdien tenka įveikti kūno stingulį 

ir kiekvieną rytą atrodo, kad sveikata pablogėjo. Tokį pat įspūdį susidariau ir šian- 
dien keldamasis iš lovos, tačiau netrukus įsitikinau: klystu. Sėdėjau, vaikštinėjau 

po kambarį, buvau nuėjęs į išvietę, dirbau prie nuosprendžių, guliausi ir vėl kėliausi 

iš lovos — visa tai daryti man nebuvo sunku. Šiandien jau visą dieną nenusirengiu. 
Rodos, jaučiuosi nepalyginti geriau. Nugaros skausmą ties juosmeniu vis dar jaučiu, 
galbūt jis net dažnesnis, nei buvo vakar ar užvakar, bet jis yra kažkoks lengvas, gal- 
būt net malonus, kintantis, šokinėjantis iš vienos vietos į kitą, vienoje ar kitoje vie- 
toje kartais švelniai duriantis, nieko bendra neturintis su skausmingais dūriais ar 
alavo svorio spąstais. Dabartinis skausmas, palyginti su buvusiu, atrodo tarsi šam- 
panas, lyginamas su degtine arba sunkiu naminiu alumi. Per pietus dar ir dangus 

išsigiedrino, o saulė nušvito skaidriame, jokio debesėlio netemdomame danguje, ir 
sukėlė man didžiulę viltį pasveikti. Galbūt rytoj pabandysiu nueiti į miestą. Galbūt, 
nes bijau Žaliakalnio purvo ir sušlapti kojas. Šiandien jaučiausi labiau atsigavęs nei 

vakar, mažiau mieguistas. Sumažinau vaistų dozes (miltelių su salicilu, fenacetinu 

ir kofeinu). Nuo vakar pradėjau gerti miltelius 2 kartus per dieną vietoj 3 kartų. Ta- 
čiau po piety ir vėl jaučiausi mieguistas, sugrįžo ir silpnumo jausmas, savijauta vis 

tiek buvo šiek tiek geresnė nei vakar. Stiprus ir atsigavęs jaučiuosi po pietų tik tada, 
kai guliu. Tačiau kai atsisėdu dirbti, jaučiuosi mieguistas ir silpnas. 

Nuo pat ryto maždaug iki 2 valandos po pietų stipri patrankų kanonada virpi- 
no orą — net namo sienos drebėjo. Iš pradžių pamaniau, kad tai pirmasis pavasario 
griaustinis, bet, matyt, Kauno forte vyko karinės pratybos. 

Gavau pavėluotą Marynios ir Elvyros laišką, rašytą iš Salako“, kai tik sese- 
rys perėjo demarkacijos liniją, tad dar prieš nuotykius Utenoje. Tik iš jo sužinojau, 
kad Elvyra su Marynia persivedė po 3 arklius. Marynia tris arklius pirko skolon 
už 45 000 Vokietijos markių (!) iš Mečio Bohdanovičiaus iš Obodovcy. Marynios 
arkliai yra iš tų, kuriuos Mečys pirko ir atsivarė iš Krokuvos apylinkių - atrodo, jie 
kilę iš Vengrijos žirgyno. Vadinasi, tai žirgai. Marynia tikisi iš jų gerai užsidirbti, 


166. Salakas - kaimas, to meto Zarasų apskrities valsčiaus centras, įsikūręs 18 km į šiaurės vaka- 
rus nuo Zarasų ant Luodžio ežero kranto. 

sako, kad Bagdoniškis dar niekada nematė tokių nuostabių žirgų (net tais laikais, 
prieš 40-50 mety, kai Bagdoniškio arklidėse stovėdavo puikūs veisliniai žirgai, ku- 
riuos pamenu šiek tiek iš pasakojimų, o kartais tarsi per rūką regiu vaikystės pri- 
siminimuose). Marynia tikisi, kad kiekvienas iš žirgų bus įvertintas čia po 40-50 
tūkstančių markių! Kažin, ar tai įmanoma. Iš vėlesnių jos laiškų žinau, kad du iš 
atsivežtų žirgų (atrodo, tai kumelės) ji ketina parduoti Kamajų? arklių turguje, 
vyksiančiame per šv. Kazimierą, o trečią kumelę nori pasilikti sau. 


1922 metų kovo 1 d. 
Trečiadienis 


Šiandien pagaliau pabandžiau išeiti iš namų. Pirmą kartą po ilgos pertraukos nuė- 
jau netoli: pas kirpėją nusiskusti. Meistras, pas kurį patraukiau, turi savo kirpyklą 
prie Ukmergės plento, toje vietoje, kur susikerta akmeniniai laiptai, vedantys iš 
Žaliakalnio iki Kauno daubos (į Ožeškovos gatvę). Tad tai viso labo pusiaukelė iki 
miesto. Kirpyklą pasiekiau sėkmingai. Nesijaučiu pavargęs ir turiu vilties, kad pa- 
sivaikščiojimas man nepakenks. Dabar jau ir sėdžiu, ir vaikštau nesunkiai, nors vis 
dar nuolatos jaučiu savo nugaros svorį. Šiąnakt ir paryčiais taip pat geriau jaučiausi 
nei praėjusiomis naktimis. Jei Dievas leis, netrukus būsiu visiškai sveikas. Nuo šiol, 
matyt, jau visą gyvenimą baiminsiuos radikulito — niekada nemaniau, kad tai tokia 
nemaloni ir skausminga liga. 

Oras jau antrą dieną keičiasi, regis, ir tai teigiamai veikia mano kančią. Drėgnas 
ir nejaukus atolydis, lydimas rūko ir žemų debesų purškiamo lietaus, toks tamsus 
ir skleidžiantis puvėsio kvapą tirpstantis sniegas jau praeityje. Dabar jį išsklaidė 
smarkūs kovo vėjai, džiovinantys žemę ir retkarčiais nustumiantys debesis nuo 
mylimos saulės, ir leidžia jos spinduliams paglostyti žemę. 

Šiandien pelenų diena. Pasninkauju. 

Mano dienos tokios vienišos. Nuo sekmadienio nieko nemačiau, su niekuo ne- 
sikalbėjau, išskyrus tarnaitę Jadzę, kuri yra visiškai kvaila ir neturi jokių kvalifika- 
cijų būti pašnekovė. 

Iš laikraščių, kuriuos skaitau, sprendžiu, kad jokių ypatingų politinių įvykių 
pastaruoju metu neįvyko. 

Atmintin įstrigo pokalbis su dr. Roku Šliūpu - kalbėjausi pirmąją ligos dieną. 
Dr. Šliūpas, matyt, linkęs paplepėti, nes užsisėdėjo pas mane ilgokai ir daug kal- 


167. Kamajai - miestelis, to meto Rokiškio apskrityje buvęs valsčiaus centras, įsikūręs 18 km nuo 
Rokiškio. 1923 m. čia gyveno 625 gyventojai. 

bėjo. Man atrodo, kad labai protingai mąsto apie Vilniaus problemą. Sako: jeigu 
šiandien Vilnius nenori priklausyti Lietuvai, tai neverta siekti jo kokiomis nors 
kombinacijomis ir, pasitelkus politinę spekuliaciją, pasiekti, kad būtų prijungtas 
prie Lietuvos. Jo manymu, spekuliacijos būdu prie šalies prijungtas Vilniaus kraš- 
tas nejaus tvirto ryšio su valstybe ir šalyje nebus sveikų santykių. Jei tikėtum realiu 
pagrindu šitaip prijungti Vilnių, o kartu ir būtinybe jį išsaugoti ateityje, geriau 
palaukti, kol to norės patys vilniečiai, kol jų sąmonė prabus. Tada Vilnius ateis į 
Lietuvą ir sukurti tinkamus tarpusavio santykius nebus sudėtinga. Jo žodžiuose, 
be abejo, skamba daug gyvenimiškos patirties ir protingos logikos, atrodo, kad 
tokia logika būdinga visiems Hymanso projekto priešininkams. Išties faktas, kad 
dažniausiai Hymanso projektų šalininkai arba kitokių politinių ir tarptautinių 
spekuliacijų mėgėjai tarp lietuvių politikų yra žmonės, kurie paprastai labiau svai- 
dosi garsiomis frazėmis ir garsiai rėkia, nei mąsto realiai. Tai reiškia, šie žmonės 
yra linkę į politines spekuliacijas. 


«x 


Na, kita vertus, ar teisinga manyti, jog ta Vilniaus krašto „liaudies“ „valia“ šian- 
dien yra tokia aiški, kad ja remiantis galima manyti: Vilniaus krašto gyventojai 
nusiteikę prieš Lietuvą ir nori priklausyti Lenkijai! Jeigu kalbėtume ne apie Vil- 
niaus miesto gyventojus ir lenkų inteligentus, o iš tiesų apie didžiulę tautiškai miš- 
rią liaudies masę, gyvenančią toje šalies dalyje, tai atrodo, kad sąmoninga jų valia 
pasisakyti už Lenkiją yra didžiulis mitas ir pasaka, kuria nevalia suabejoti. 


1922 metų kovo 2 d. 
Ketvirtadienis 


Naktį ir vėl oras subjuro. Rytą tvyrojo rūkas, purškė lietus, drėgmė skverbėsi vidun. 
Bijojau pajudėti iš namų, kad staiga gatvėje manęs nesuriestų radikulitas, kaip nu- 
tiko prieš savaitę, ir nepakeistų visų pastangų, kurių dėka jaučiuosi gerai. Bijau net 
pagalvoti, kad vėl prasidėtų radikulito priepuoliai, mat jie užklumpa žmogų tarsi 
perkūnas iš giedro dangaus, o priepuolio nei nujausti, nei numatyti neįmanoma. 
Kiek galėdamas prisirengiau, kad tik išvengčiau peršalimo - gerai apsijuosiau juos- 
menį minkštu šiltu rankšluosčiu, apsivilkau dvejus marškinius, użsimoviau dve- 
jas pamautes. Atrodžiau kaip besmegenis, tačiau vis dar nesijaučiau saugus. Ilgai 
svarsčiau, pasilikti namie ar ne, ir tik apie pietus išdrįsau išeiti. Lauke dar vis buvo 
debesuota, tačiau oras šiek tiek pragiedrėjo, pūtė lengvas vėjelis, sumažėjo debesų. 
Nuėjau į Tribunolą, užtrukau apie valandą, tik tiek, kiek užtruko mano pokalbis su 
pirmininku, ir laimingai grįžau namo. Be jokios abejonės, mano savijauta kasdien 

vis gerėja. Tad po pietų dar kartą išsiruošiau į miestą. Pasiėmiau.Jadzę. Laimei, su- 
tvarkiau būtinus reikalus ir nieko bloga nenutiko. ; 

Markės ir vėl smunka, o doleriai brangsta. Aišku, kartu kyla ir kainos. Tai nėra 
malonus reiškinys, kai tenka gyventi iš nuolatinio atlyginimo. 

Marynia man rašo, kad Regina““, viešėdama Vilniuje - atvyko iš Gardino ar 
Lunos'“ ir dabar ten gyvena, - atidavė Cesią"“ mokytis į Brigitiečių"! vienuolyną, o 
pati labai tikslingai apžiūrinėjo jai priklausantį Rómeriy šeimos palikimą, kaupia- 
mą dideliame istoriniame Rómeriy name Bokšte (Savičiaus gatvė). Tai buvo prose- 
nelio Mykolo Rėmerio**, Vilniaus miesto prezidento Napoleono žygio laikais, vė- 
liau Lietuvos ir Vilniaus gubernijos didikų maršalo, vieno iš Lietuvos masonų ložių 
pirmininko XIX amžiaus pradžios nuosavybė. Tad čia, sename prosenelių name, 
kuris nuo tada visada priklausė šeimai (tai senelio Edvardo Romerio, vyriausio iš 
prosenelio Mykolo sūnų, butas, vėliau priklausęs Edvardo žmonai bobutei Sofijai 
(iš Bialozorų Rómerytei), paskui jų sūnui Edvardui, Reginos tėvui, o dar vėliau naś- 
lei Reginos motinai ir mano uošvei - dėdienei Juziai Edvardienei Rómerienei, dar 
vėliau Jurekui Rómeriui, Reginos broliui, kuris mirė 1919 metais). Šiame bute per 
tiek metų susikaupė nemažai prisiminimų ir relikvijų, keliavusių iš rankų į rankas, 
iš kartos į kartą. Taigi sako, kad Regina šias relikvijas apžiūrinėja ir tikisi parduo- 
ti, o dabar bute sukiojasi žydai, kurių buvimas kelia įtarimą, kad Regina ruošiasi 
visą turtą išparduoti. Taigi Helcia Čarna Rómeryte (dailininkė iš Ciskady Rėmerių 
iš Latvijos, Felicijono dukra ir Leono sesuo) ir Stasius Romeris (Izidoriaus sūnus, 
Eugenijaus brolis iš Tytuvėnų)"?, gyvenantys tame name, susirūpinę ir sunerimę 


168. Romerienė Regina (1882-1940), Edvardo Motiejaus Romerio ir Juzefos iš Chelkovskių dukra, 
Mykolo Romerio žmona. Jų santuoka, įvykusi 1909 m., iširo praėjus vos keliems mėnesiams po 
vestuvių; sutuoktiniai neišsiskyrė iki 1932 m. 

169. Luna (Lunny, Łunna, Łonna) - miestelis prie Nemuno Gardino apskrityje. Valsčiaus cen- 
tras, nuo Gardino nutolęs 43 km. 

170. Rómerytć Celina (1910-1944?), Mykolo Rómerio ir Reginos Rėmerienės dukra. Celina augo 
su motina, ryšį su tėvu palaikė tik laiškais. Iš pradžių gyveno Lietuvoje, o nuo trečiojo dešimt- 
mečio pradžios Gardine. 

171. Brigytietės - Brigitos vienuolynas, Švenčiausiojo Išganytojo vienuolynas (Ordo Sanctissimi 
Salvatoris) įsteigtas apie 1346 m. Vadstenoje (Švedija). Steigėja Brigita Švedė. 

172. Romeris Mykolas (1778-1835). 

173. Romeris Stanislavas Maria (1892-1965), Izidoriaus ir Celinos Rómeriy sūnus. Karo laikais 
nuo 1916 m. tarnavo rusų armijoje, nuo 1918 m. - I lenkų korpuso rusų kariuomenėje, vėliau 
lenkų kariuomenėje. Būdamas 77 pėstininkų pulko karininku praėjo visą mūšio lauką. Da- 
lyvavo 1920 m. kampanijoje ir vadinamajame Želigovskio „bunte“. Po 1922 m. dirbo Vilniuje, 
apylinkės valsčiuje, o vėliau buvo Vilniaus apskrities Šalies oro gynybos lygos direktorius. 1939 
m. internuotas Lietuvoje. 1940 m. liepą pervežtas į Kazliškių II stovyklą. Kartu su gen. Anderso 
armija perėjo į Artimuosius Rytus. Po karo apsigyveno Anglijoje (1947). 

Reginos ketinimais parduoti šeimos relikvijas. Tačiau atrodo, kad tokio „pasipikti- 
nimo“ ir pasiaukojimo šeimai genezė yra ne tiek Stasiaus ir Helios noras apsaugoti 

šeimos relikvijas, kiek pyktis ant Reginos, kad pastaroji, viešėdama Vilniuje, išpra- 
šo Helcią ir Stasių iš buto, nes greičiausia, gyvendami senajame Rómeriy šeimos 

name, nematė reikalo mokėti Reginai nuomos - šitaip rašo Marynia. Aš labai gerai 

žinau šį šlėktišką „pasipiktinimą“ tariamai nekaltų „Rėmerių būdos“ avelių. Man 

labai įdomu, kaip galėčiau užprotestuoti Reginos sandorį. Helia ir Stasius, mano 

mylimi giminaičiai, dabar prisiminė mano - Reginos vyro - teises, o kitados, mūsų 
santuoką ištikus krizei, trypė teises padoriais ir nepadoriais būdais ir neigė mano 

autoritetą. Tai, kas kartą buvo sugadinta, jau nebus pataisoma, ypač kai kalbama 

apie tokią kvailą moterį, kokia yra Regina. Galų gale man dar įdomu, iš kokių lėšų 
turi pragyventi Regina ir už ką auginti savo vaiką, jeigu dvaras sunaikintas, o name 

gyvena mylimi giminaičiai, norėdami gyventi už dyką, dar ir šeimos relikvijų par- 
duoti neleidžia! 


1922 metų kovo 3 d. 
Penktadienis 


Mano sveikata gerokai pasitaisė. Dienomis juosmens jau praktiškai neskauda. Tik 
naktį, tikriau paryčiais dar šiokį tokį skausmą jaučiu ir tada galvoju, kad man vėl 
pablogėjo. Vaistus vis geriu — 2 kartus per dieną. Šiandien bjaurus oras, dangus ap- 
niukęs, pučia šaltas vėjas, kuris nuo žemės paviršiaus nušluoja drėgmę, tai man yra 
labai palanku. Buvau nuėjęs į Tribunolą ir dalyvavau susirinkime dėl ūkio reikalų. 
Tačiau po pietų grįžau namo ir daugiau eiti į miestą neketinu. 

Vėl iš savo santaupų nusipirkau 10 dolerių už 2460 markių (po 260 markių už 
dolerį). Tai didelė kaina, panaši į buvusią rudenį, kai markės vertė staigiai krito. 
Dar prieš mėnesį, o juo labiau prieš du galėjau nusipirkti dolerių už maždaug 170- 
180 markių. Tačiau atrodo, kad ir dabar nieko neprarandu, nes markės nuosmukio 
tendencija didžiulė. Dabar iš viso turiu 25 dolerius. Prieš karą didžiulė suma, o 
šiandien - didelė. Beveik du Lietuvos Aukščiausiojo tribunolo teisėjo atlyginimai. 

Prieš dvi savaites netikėtai gavau savo portretą. Iki šiol tokio nesu turėjęs. Ki- 
tados - 1907 metais - mano portreto škicą nupiešė Krokuvoje dailininkas lietuvis 
Vaitiekus Staneika”* (mano portretas buvo eksponuojamas vienoje pirmųjų lietu- 
viškojo meno parodų, berods, 1908 ar 1909 metais ir antrą kartą lietuvių retros- 


174. Staneika Adalbertas Vaitiekus (1885-1962), lietuvių tapytojas, portreto meistras. 1903-1905 


m. studijavo Krokuvos menų akademijoje. 1921-1930 m. dirbo Lietuvos ambasadoje Romoje. 
Nuo 1949 m. gyveno JAV. 

pektyvaus meno parodoje 1920 metais. Jo autorius Staneika šiuo. metu Romoje yra 
Lietuvos ambasados prie Šventojo sosto sekretorius). Antrą kartą mano portretą — 
škicą — piešė p. Janulaitienė-Jurašaitytė, teisėjo Augustino Janulaićio”> žmona. Tai 
jau išbaigtas škicas, pieštas anglimi. Ponios Janulaitienės darbas man patiko ir kurį 
laiką ketinau pasisiūlyti jį nupirkti, tačiau bijojau, kad bus per brangus, ir pagailėjau 
pinigų, kurių ir taip daug neturiu. Jeigu turėčiau sūnų ir jo dėka nenutrūktų mano 
šeimos Rómeriy linija, kuri tik vyriška išlaiko tęstinumą, galbūt būčiau įsigijęs tą 
portretą, kad juo papildyčiau mūsų šeimos portretų galeriją Bagdoniškyje. Nežinau, 
ar ponios Janulaitienės škicas išliko, jį piešė tik norėdama pasitreniruoti, ir gali 
būti, kad jį jau ištrynė. Na, o apie portreto istoriją, kurį įsigijau ir kuris šiandien 
kabo mano kambaryje Kaune, bet vėliau bus pervežtas į Bagdoniškį, papasakosiu 
kitą kartą. Manau, tai tam tikra korupcija, noras papirkti mane - Tribunolo teisėją. 
Tokią nuojautą turiu, tačiau tiksliai savo įtarimų negaliu patvirtinti. 


1922 mety kovo 4 d. 
Šeštadienis 


Oras vis dar būdingas kovui. Tai pasirodo saulė ir pučia žemę sausinantis vėjas, tai 
dangų užtraukia debesys - sunkūs ir galingi, iš kurių prapliumpa lietus ir žemę 
užkloja rūkas. Per dieną oras pasikeičia daug kartų. 

Šiandien beveik neišėjau iš namų. Tik po pietų buvau pas Perkauską cukrainėje 
176 iš Sapiežiškės. Tada nuėjau į 
Vilniaus deportuotųjų lietuvių ir baltarusių koloniją pakalbėti su Karabačium, pas- 


išgerti kavos. Ten sutikau inžinierių Julių Janušauską 


kui gatvėje sutikau Dominyką Semašką ir užsukau su juo į cukrainę išgerti kavos. 
O šiaip visą laiką išsėdėjau namie. Šiandien šventė — Lietuvos globėjo šv. Kazimiero 
diena. 

Vakar vakare, o ypač šiandien dieną labai intensyviai dirbau: rašiau antrą su- 
planuotą straipsnį kuriamam lietuvių teisininkų leidiniui Teisė. Straipsnį pavadi- 
nau lietuviškai „Lietuvos Suvereninė Valdžia konstitucijos projektu“. 

Tai vienos iš konstitucijos projekto tezių kritika. Tezė kalba apie suverenios 
Lietuvos valdžios perdavimą „visiems šalies piliečiams“. Kovoju su šia teze pagal 
Jelineko”* mokyklą — taigi siūlau tezę, kad „valstybė“, o ne „visi piliečiai“ turi su- 


175. Janulaitienė-Jurašaitytė Elena (1893-1982), lietuvių tapytoja. 

176. Trūksta duomenų. 

177. Straipsnis buvo spausdintas Teisė, 1922, nr. 1, p. 3-12. 

178. Jelinekas Georgas (Jellinek Georg; 1851-1911), vokiečių teisininkas, valstybės teisės žinovas 
ir šalies teisės teoretikas. 

verenią valdžią. Antras straipsnis toks pat išsamus kaip ir pirmasis. Rašiau jį visą 
rytą ir iki pietų, o vėliau dar 2-3 valandas vakare. Pabaigiau. Ir esu šiuo straipsniu 
patenkintas. Jaučiuosi pavargęs po tokio intensyvaus darbo. Mano sveikatos būklė 
kur kas geresnė. 


1922 metų kovo 5 d. 
Sekmadienis 


Jeigu jausčiausi visiškai pasveikęs, šiandien būčiau nuėjęs 5 valandą pasiklausy- 
ti viešos Mykolo Biržiškos prakalbos apie kultūrinio darbo laimėjimus Vilniuje į 
vieną iš universiteto aulų arba į Teisininkų draugijos posėdį, kuriame advokatas 
Samajauskas"? turi perskaityti kritinį referatą apie teisėtvarkos organizavimą lai- 
kantis konstitucijos projekto. Kadangi dar nesijaučiu visiškai sveikas ir ši diena lie- 
tinga bei vėjuota, pasilikau namie ir šiandien, išskyrus tai, kad parašiau motyvuotą 
vieno nuosprendžio nuosprendį, neturiu daugiau ką veikti. 

Rytą buvau užsukęs pas Žemaitį, o paskui nuėjau pasivaikščioti prie Nemuno. 
Norėjau pažiūrėti, kaip Nemunu slenka ižas. Šiemet buvo daug ledo, o sniegas ėmė 
tirpti staiga. Neseniai ledai sueižėjo ir upė pajudėjo, nešė didžiulius ledo luitus, 
stumdė juos į krūvą ir pati nuolat didėjo; iškilo rimtas pavojus, kad ižas sugadins 
tiltus ir prasidės potvynis. Kelias dienas specialūs kariniai daliniai sprogdino ledus 
dinamitu šalia tiltų, kad šie susmulkėtų ir nesusidarytų ledo grūsčių. Tas garsas, 
kurį kelias dienas girdėjau ir maniau, kad tai artilerijos pratybos Kauno fortuose, 
buvo kaip tik sprogdinamų ledų garsas. Šiandien upės vidurys jau be ledų, vanduo 
senka ir teka tolygiai. Tik krantai, nejudrios įlankos ir sala vis dar aptraukti ledais. 

Taigi papasakosiu, kaip gavau savo portretą. Kartą, prieš kelias savaites grįžęs 
papietauti, namie radau manęs laukiantį kažkokį jaunuolį, žydą. Jis prisistatė, kad 
yra fotografijos salono, pavadinto „Progress“, įsikūrusio Laisvės alėjoje, savininkas. 
Paklausė, ar prisimenu, kad kartą fotografavausi pas jį. Neatsiminiau tokio fakto, 
bet kai parodė juostą ir išvydau savo nuotrauką, mažo, pasui reikalingo forma- 
to, prisipažinau, kad tai iš tiesų mano nuotrauka. Pamaniau, gal nusifotografavau 
ir pamiršau pasiimti nuotraukas ir susimokėti. Tačiau ne. Kai jaunuolio paklau- 
siau, ko jis pageidauja, paaiškino, kad prie Lietuvos artistų draugijos „Meno kū- 
rėjų draugija“ kuriasi artistinės fotografijos skyrius ir buvo surengtas konkursas 
fotografo menininko talentui atskleisti. Šiam konkursui turi būti pateikti portretai, 
kuriuos fotografai padarė iš fotojuosty. Taigi jaunuolis iš savo nuotraukų rinkinio 


179. Samajauskas Kazimieras (1869-1937), advokatas, visuomenės veikėjas. 

išrinko trijų žmonių atvaizdus — būtent mano, Seimo pirmininko Stulginskio ir 
poeto Vaičiūno““ — ir iš mažų fotojuostelių rankomis padidino portretus iki prak- 
tiškai natūralaus dydžio. Vis dėlto nenorėdamas jų panaudoti be konkrečių asmenų 
žinios ir sutikimo, atėjo atsiklausti, ar leisiu eksponuoti savo portretą konkurse ir 
galbūt konkurso darbų parodoje. Aš sutikau, o jis man pažadėjo atnešti jau pa- 
rengtą portretą. Kai jam pasiūliau užnešti į Tribunolą, o ne į namus, jis pasakė, kad 
verčiau atneš man į namus. 


1922 metų kovo 6 d. 
Pirmadienis 


Perrašau vieną pastraipą laiško, rašyto šiandien Maryniai: 

„Dėl tavo pasakojimo apie deportuotus Vilniaus veikėjus (lietuvius ir baltarusius) 
ir apskritai visą Vilniaus krašto problemą, pasakojimą perskaičiau tavo laiške; čia 
daug pasakos elementų ir šlėktiškų paskalų bruožų, sukurptų šiek tiek iš faktų ir šiek 
tiek iš fantazijų. Žmonės dažniausiai tiki tuo, kuo nori tikėti! O kadangi Vilniaus 
inkorporavimo į Lenkiją šalininkams Vilniaus lietuvių ir baltarusių (Biržiškos ir 
kitų) veikla tarsi krislas akyje, tad visokie gandai, kurie galėtų juos kokiu nors būdu 
apdergti ir susieti su nekenčiamais bolševikais, atrodo labai patikimi, ir kiekviena 
apie tai išgirsta žinutė pavirsta virtine gandų, skleidžiamų toliau ir virstančių sensa- 
cingomis žiniomis; iš tiesų jose nėra tiesos, o jeigu ir yra koks krislas, tai labai smul- 
kus. Atrodo tiesa, kad vienas bolševikų pulkas peržengė sieną ir pasislinko (galbūt 
iki Dolhinovo). Kad baltarusių ir lietuvių veikla nukreipta prieš Vilniaus krašto pri- 
jungimą prie Lenkijos, taip pat tiesa. Tačiau melas, kad pas kun. Kuktą buvo rastas 
ginklų sandėlis. Kaip ir tai, jog Kapsukas netapo ir negalėjo tapti sąmokslo organi- 
zatoriumi vien dėl to, kad jis rudenį kartu su bendraminčių grupele buvo sučiuptas 
Karaliaučiuje per slaptą komunistų konferenciją ir iki šiol kali Vokietijoje. Gryna 
fantazija ir žinia, kad Kapsukas ar kiti komunistinio judėjimo lyderiai turėjo tikslą, 
užėmus Vilnių, verbuoti kažkokią savanorių armiją... Suvalkuose (!); kuo čia dėti 
Suvalkai? Gali būti, kad vienas ar kitas lietuvių ar baltarusių veikėjas galėjo būti 
palankus komunistams, tikėdamasis paties velnio pagalbos neleisti Vilniaus kraštą 
prijungti prie Lenkijos, ir galbūt net bandė su komunistais tartis. Kad tai būtų buvęs 
gerai organizuotas lietuvių, baltarusių ir komunistų sąmokslas Vilniuje su tokiais 
veikėjais priešaky kaip Mykolas Biržiška, visiškai netikiu, nes tai nėra ir negali būti 


180. Vaičiūnas Petras (1890-1959), lietuvių poetas ir dramaturgas. 1920-1926 m. dirbo Valstybi- 
nio Kauno teatro direkcijoje. 

tiesa. Pagaliau deportuotieji iš Vilniaus nieko daugiau nereikalauja, kaip tik sugrįžti 
į Vilnių ir būti teisiami. Ne tie, kurie kaltina, tačiau deportuotieji reikalauja teismo, 
o tie, kurie juos kaltina, kaip tik stengiasi teismo išvengti. Kaltinamieji nebėgo nuo 
teismo, tačiau kaltintojai juos išvarė, kad teismo procesas neįvyktų. Tokiomis są- 
lygomis kaltinama tik viena pusė. Kaip tik tokiu pat būdu Vilniuje lenkai pripaišo 
lietuviams ir baltarusiams nesamas kaltes ir sąžiningai tiki, kad kiekvienas lietuvis 
yra bolševikų velnias, kuriantis sąmokslą prieš Lenkiją, o čia, Lietuvoje, lietuviai 
įsivaizduoja ir nuoširdžiai tiki, kad kiekvienas lenkų dvaras šnipinėja Želigovskiui, 
turi sukūręs sąmokslą su lenkų kariuomene, organizuoja jų nusižengimus, slapta 
siunčia javus ir pinigus, kad pamaitintų lenkų kariuomenę Lietuvoje ir šitaip pasku- 
bintų Vilniaus perdavimą Lenkijai. Žmonės yra tiktai žmonės, kad ir kur jie gyven- 
tų, ir akli, nesvarbu, ar jie lietuviai, lenkai ar baltarusiai. 

O dėl to, kas vyksta Vilniuje, kaltinu tiek lenkus, tiek lietuvius, nes pastarie- 
ji taip pat padarė daug netaktiškų klaidų, savo veikla atbaidydami Vilnių. Taigi, 
mano nuomonė yra tokia. Tiesa ta, kad Vilniaus ir Kauno išskyrimas yra priešiškas 
pačiai prigimčiai ir kad anksčiau ar vėliau šitie du vienos šalies kraštai susijungs. 
Nesutinku su mintimis, kad įvairiaspalvė Vilniaus krašto masė (kaimo masė, ne 
Vilniaus) sąmoningai ir tvirtai yra lenkų kilmės ir įsitikinimų, trokšta prisijungti 
prie Lenkijos ir nepriklausyti Vakarų Lietuvai. Ta masė kol kas pasyvi ir apskri- 
tai jokios veiklos nesiima. Vis dėlto labiausiai šiame krašte veikia tie, kurie siekia 
Vilniaus kraštą prijungti prie Lenkijos. Tačiau nors jų yra mažuma, jie diktuoja 
sąlygas, mat veikia ryžtingai, drįsta imtis iniciatyvos, tuo tarpu su neveikliosios 
daugumos nuomone niekas nesiskaito. Tas pat vyksta šalies ir tautų istorijoje, kaip 
ir privačiame ūkyje bei apskritai gyvenime. Iniciatyva, drąsa, veiklumas daugiau 
reiškia nei masė, kiekis, bevalė fizinė materija. Laimi tas, kuris sugeba norėti, kuris 
žino, ko nori...“ 


1922 mety kovo 7 d. 
Antradienis 


Toliau cituoju pastraipą iš mano rašyto laiško Maryniai: 

„„„Tad Vilniaus krašte nemiegančios ir neveiklios masės nuotaikos, nors ir la- 
bai nepatenkintos istorijos eiga, tačiau energija ir valia darbingiausių ir geriausiai 
išsivysčiusių elementų šiuo metu sprendžia šalies likimą. Daugiausiai dirbantis ir 
geriausiai išvystytas to krašto elementas yra lenkai ir pirmiausia pats Vilnius - pas 
mus toks elementas yra lietuviai. Ir nepaisant to, kad daugiausiai dirbantis elemen- 
tas sudaro mažumą, vis dėlto būtent jis turi lemiamą balsą ir geba sufabrikuoti 

tariamos daugumos įspūdį — tokį, kokio pats siekia. Tad susiklosčius tokioms sąly- 
goms šiandien galima pasakyti: Vilnius (mat Vilniaus krašte Vilnius valdo pasyvų- 
jį kaimą) šiandien nori priklausyti Lenkijai ir nenori būti prijungtas prie Lietuvos. 
O kadangi įvykiai klostosi būtent taip, tai dabar neverta siekti prijungti Vilnių prie 
Lietuvos nepaisant jo valios ir naudojant kokias politines tarptautines spekuliacijas 
ir t. t. Tai išties būtų politinė spekuliacija. Net jeigu toks žingsnis ir būtų veiksmin- 
gas, tas kraštas nuolatos kunkuliuotų tarytum vulkanas, kurstomas abiejų pusių, o 
jo rusenimas visuomenei taptų nepakeliamas ir būtų nesveikas reiškinys. 

Vilniaus kraštas pirmiausia turi pats suvirškinti įvykius, nuotaikas, norus. Kaip 
ir bet kurioje kitoje vietovėje, kur gyvena įvairių tautybių gyventojai, virš jo kabo 
prakeiksmo kardas. Tai reiškia, kad šį kraštą alina vidinės kovos ir plėšo priešiškos 
srovės, — ir visa tai dar truks labai ilgai. Atrodo, šio krašto prijungimas vienokiu ar 
kitokiu būdu neišvengiamas. Nebus tai amžinas darinys, nes vien dėl prijungimo 
Vilniaus kraštas savaime netaps Lenkija, tačiau tada, kai bus prie jos prijungtas, iš 
lėto bręs ir kristalizuosis sąmonė, kad Vilniaus kraštas yra tikroji (tiek geografiškai, 
tiek fiziškai ir dvasiškai) ne mozūrų ties Vysla ir Varta, o lietuvių ir visos žmonijos, 
gyvenančios prie Nemuno ir žemutinės Neries, sesuo. Štai tada ir ateis laikas, Vil- 
niaus krašte ims dominuoti nuotaikos ir sąmoningas noras priklausyti Lietuvos vals- 
tybei. Tada, kai ne tik viena pusė (Kaunas) kaip šiandien, tačiau abidvi (Kaunas ir 
Vilnius) norės susijungti, nebus sudėtinga susitarti dėl sąlygų, kuriomis tokia sąjunga 
turėtų būti grįsta (autonomija, kantonai, teisių į kalbą pripažinimas, teisių į tautybės 
deklaravimą ir t. t.). Kol tokios sąjungos siekia tik viena pusė (Kaunas), o kita (Vil- 
nius) tyli arba tiesiogiai jai priešinasi, nebus naudos nei iš sentimentų, nei iš meilės. 

Tad lietuvių (ir baltarusių ar netgi lenkų vadinamoji „krajova“ - vadinasi, ta, kuri 
siekia sąjungos su Lietuva, jeigu Lietuvoje bus garantuotos tautinės lenkų teisės) vei- 
kla turėtų siekti ne kurstyti sukilimus ar juolab bolševikų intervenciją, kuri pasmaug- 
tų ir vienus, ir kitus, tačiau veikti vidinės propagandos principais — skatinti gyventojų 
sąmoningumą ir norą pareikšti valią prisijungti prie Lietuvos. Kiek žinau, toks yra 
Mykolo Biržiškos veiklos principas. Tikiu, ilgainiui Vilnius prisijungs prie Lietuvos, 
tačiau abejoju, kad tokią sąjungą galima būtų pasiekti politinėmis spekuliacijomis..“ 

Na, galbūt per daug kategoriškos mano anksčiau išdėstytos mintys. Mykolo 
Biržiškos veiksmai, be abejonės, neapsiribojo vien propaganda, jis veikė skatina- 
mas tikėjimo, kad įmanoma iškart sukurti Vilniaus krašto sąjungą su Lietuva, ir 
dėl to stengėsi (faktas byloja, kad Mykolas Biržiška neatsisakė nedelsiant sujungti 
Vilnių su Lietuva ir jis priklauso prie Hymanso projekto šalininkų). Jo įsitikinimu, 
neužkirstas kelias tuoj pat sukurti Vilniaus krašto sąjungą su Lietuva net ir dabar- 
tinėmis sąlygomis, tereikia sulaukti tinkamos progos. Tačiau aš vis labiau įsitikinu: 

Lietuvoje pirmiausia turi subręsti mintis ir prisitaikyti prie Vilniaus krašto valios, 
kol bus įmanoma sukurti tvirtą sąjungą, dėl to Lietuvos valstybininkų veikla pir- 
miausia turi skatinti minties brandą ir atsisakyti spekuliacijų, kombinacijų gaudyti 
progas ir, joms pasitaikius, tiesiog pasiimti Vilnių. 


1922 metų kovo 8 d. 
Trečiadienis 


Jau jaučiuosi sveikas. Dar kartais, kai bandau lenktis į priekį, suskausta nugarą, bet 
tas skausmas nereikšmingas. Švelnų juosmens raumenų skausmą jaučiu taip pat 
naktį ir rytą. Nepaisydamas to, jau jaučiuosi sveikas ir stiprus. Nebegeriu vaistų, 
kasdien nekuriu krosnies, nešildau juosmens šilto vandens buteliu. Tačiau kasdien 
apsijuosiu šiltu rankšluosčiu, užsivelku dvejus apatinius marškinius ir užsimaunu 
dvejas pamautes, nes labai bijau peršalti. 

Nebuvau nuėjęs į sekmadieninį Teisininkų draugijos susirinkimą, kuriame advo- 
katas Samajauskas perskaitė referatą apie teisėsaugos organizavimą. Man pasakojo, 
kad referatas buvo silpnas ir daugeliu atžvilgių, švelniai tariant, keistokas. Nė kiek 
nesistebiu, nes Samajauskas mąsto chaotiškai ir netiksliai, jo galva kupina keistų ir 
nekoordinuotų labirintų. Tačiau sako, kad šis jo referatas sukėlė gyvą diskusiją - kri- 
tiką Konstitucijos projekto skyriaus, kalbančio apie Teismo instituciją. Visi susirin- 
kusieji ypatingai pasipiktino Konstitucijos straipsniu, kad Tribunolo (Aukščiausiojo 
teismo) teisėjus skiria Seimas iš tų kandidatų, kuriuos Seimui pateikia Ministrų ta- 
ryba. Visi teisininkai vienbalsiai pritarė, kad vykdomosios ir įstatymų leidžiamosios 
valdžios įtaka aukščiausiajai teismo valdžiai paverčia pastarąją priklausomą toms 
dviem valdžioms ir pažeidžia Konstitucijos principus, kad Teismo institucija turi 
būti nepriklausoma. Per susirinkimą buvo išrinkta komisija, kuri kartu su Teisinin- 
kų draugijos valdyba savarankiškai parengtų skyriaus pataisų projektą dėl teismo 
teisių, numatytų Konstitucijoje, ir pateiktų per artimiausią Teisininkų draugijos 
susirinkimą, kuriame turėtų būti patvirtinta, o vėliau Teisininkų draugijos vardu 
pateikta Seimo frakcijoms ir Seimo konstitucijos komisijai. Vakar po pietų Tribu- 
nolo pirmininko kabinete dėl to susirinko valdyba: pirmininkas Kriščiukaitis, aš, 
Noreika, Toliušis ir komisijos nariai ad hoc Samajauskas, teisėjas Budreckas““, teisė- 
jas Beliackinas'* (žydas, vienas geriausių Lietuvos teisininkų, puikus Europos įsta- 


181. Budreckas Juozas ( 1860-1929), teisėjas, Teisingumo ministerijos patarėjas, Kauno apygar- 
dos teismo narys. 

182. Beliackinas Simonas (1874-1944), teisėjas, Žydų reikalų ministerijos juriskonsultas (1921), 
Lietuvos universiteto profesorius (nuo 1922). 

tymų žinovas, itin gabus žmogus, mokantis lietuvių kalbą). Buvo trumpai užsukęs 
Jonas Vileišis - paliko savo sukurtą projektą ir išėjo (jis visada skuba, nes yra Kauno 
burmistras ir turi labai daug veiklos, o šiomis dienomis vyksta su miesto reikalais 
į Londoną). Nors ir buvome susirinkę, tačiau darbo nebaigėme. Sutarėme rytoj vėl 
susirinkti ir baigti užduotį. Iš Budrecko ir Samajausko komisija neturi jokios nau- 
dos. Šiedu žmonės yra tokie plepūs, netikslūs ir nesuprantantys teisinių sąvokų, kad 
tampa destruktyviu bet kokio darbo veiksniu. Po diskusijų atmetėme keistas Sama- 
jausko ir Budrecko konstrukcijas, pritarėme dviem tezėms, skambančioms taip pat, 
kaip ir pateiktame Konstitucijos projekte: 1. Teismas yra nepriklausomas; 2. Teismo 
nuosprendžiai skiriami vadovaujantis Lietuvos Respublikos įstatymais. Šių tezių 
konstrukcija labai gera, iš principo logiška ir nepriekaištinga. Ilgiau diskutavome 
apie žemiausios teismo valdžios formulavimą Konstitucijoje. 


1922 metų kovo 9 d. 
Ketvirtadienis 


Šiandien Rytų Lietuvos reikalų komisijoje dvi valandas skaičiau naujus Varšuvo- 
je leidžiamus laikraščius, išėjusius kovo 4 ir 5 dienomis (Rzeczypospolita', Robo- 
tnik“*, Nasz Kurjer“, Kurjer Polskis“). Laikraščiai atkeliavo per Gdanską (specialiai 
į Gdanską važiavo Rozenbaumas jaunesnysis, kad organizuotų nuolatinį Varšuvos 
spaudos siuntimą per Gdanską). Labai įdomiai klostėsi įvykiai priimant inkorpo- 
racinę nutartį Vilniaus seime. Situacija buvo pakankamai keista, kadangi Vilniaus 
„seimas“ priėmė nutartį dėl Vilniaus krašto prijungimo prie Lenkijos, „be jokių iš- 
lygų“, o Lenkija, užuot pasinaudojusi tokia padėtimi, pradėjo reikšti „išlygas“. Tad 
Vilnius pasirodė „plus papiste que le pape““?. Geriau Lenkija būtų pareikalavusi in- 
korporacijos, o Vilnius („Vidurio Lietuva“) jai priešintųsi, kaip kad buvo anksčiau, 
prieš daugelį amžių sudarant uniją. Dabar pats Vilnius (tiesa, tik lenkiškas „Seimo“ 
Vilnius) sulindo Lenkijai į gerklę, reikalaudamas, kad ši jį prarytų. Lenkija gynėsi, 


183. Rzeczypospolita - politinis informacinis dienraštis, leidžiamas Varšuvoje 1920-1932 m., 
lenkų krikdemų spaudos organas. Iki 1924 m. daugiausiai buvo finansuojamas iš I. Paderevskio 
lėšų. Vyriausiasis redaktorius S. Stronskis (S. Stroński). 

184. Robotnik (Darbininkas) — socialistų leidinys, leidžiamas nuo 1894 m. Karaliaučiuje neregu- 
liariai ir nelegaliai, PPS spaudos organas. Nuo 1919 m. legaliai ėjo Varšuvoje kaip PPS dienraštis. 
Redaktoriai buvo F. Perlas, M. Nedzialkovskis (nuo 1927). 

185. Nėra duomenų. 

186. Kurier Polski (Lenkų kurjeris) — informacinis politinis leidinys, leidžiamas 1898-1939 m. Va- 
ršuvoje. Tarpukariu atstovavo didžiųjų pramonininkų interesams. Redaktoriai buvo I. Rosneris 
(1920-1926), Z. Lempickis (nuo 1931). 

187. Plus papiste que le pape (pranc.) — didesnis popiežiaus gerbėjas nei pats popiežius. 

purtėsi, kratėsi ir nenorėjo šio kąsnio nuryti. 
Bent jau toks vaizdas susidarė stebint iš šalies. 


Pirmutinis kultūringas juokų ir satiros laikraštis 


Klysta tie, kurie mano, kad šalys veikė vedi- 
nos altruizmo, nenoro užimti ne savo žemę, 
pagarbos lietuvių ir baltarusių individualiz- 
mui. Priežastys buvo visiškai kitos. Viena iš 
realių priežasčių - didžiųjų užsienio valstybių 


spaudimas. Vakarų valstybės kategoriškai ne- 
; s IA ISA ina kas mėnuo, kain: s akcijos adresas: „Garnio* re. $ 
sutinka su paprasta Vilniaus aneksija ir įspė- jo ika P "sko i dates akto gate Kr E Kaune $ 


numerio 50 ct Amerikoj I Keičiani adresą reikia atsiųsti 1 Hit 
jo Lenkiją, kad tokio fakto jos nepripažins ir aa aa a a, 


pasipriešins. Kita priežastis buvo Pilsudskio > ea 


ir vadinamujy federalisty politikos pagrindi- Įsigytas naramumas. 
nė idėja. Taigi pagal tokią politiką ašis yra ne 
Vilnius ir Lenkijos teritorijos prijungus Vilnių 
išplėtimas, o Vilnius kaip kabliukas, kurį už- 
metus ateityje galima būtų parsitraukti ir visą 
Lietuvą, kurios neįmanoma gauti aneksuo- 
jant, bet galima sukurti sąjungą su Lenkija ir 


paversti ją Lenkijos satelitu, besisukančiu jos 


Łenkas. O kad jį bała lą Vilnių! 


politikos orbitoje ir priklausančią jos įtakos 
zonai. Jeigu Vilnius būtų taip paprastai pri- 


jungtas prie Lenkijos, šio plano nebūtų jma-  Karikatūra,Įsigytas neramumas“ pašiepia netvirtą 


Lenkijos valstybės padėtį prisijungus Vilnių. 


noma įvykdyti, o jeigu būtų paliktas quasi AlE 


valstybės forma, su Seimu ir vidine organiza- 

cija, tvirtoje sąjungoje su Lenkija, tai suteiktų vilties, kad ilgainiui gretimos Lietu- 
vos teritorijos (pirmiausia Kauno Lietuva, atverianti prieigą prie jūros), jaučiančios 
trauką prie Vilniaus, susilies su juo ir tokiu būdu prisijungs prie Lenkijos. Aišku, ne 
tam Pilsudskis 1919 metais išleido atsišaukimą Vilniui, ne tam nepašalino Osmo- 
lovskio vyriausybės, priešinosi aneksijai, inscenizavo Želigovskio aferą ir sukūrė 
„Vidurio Lietuvą“, o galų gale ir „Vilniaus Seimą“, be to, mini Vilniaus aneksiją, kuri 
galėjo būti atlikta ir be visų šitų skambių inscenizacijų. Tad Pilsudskis, kuriam 
labai būdingas tikrai lietuviškas užsispyrimas ir valia ir kurio įtaka ir partija Len- 
kijoje yra itin stiprios, kaupė visas pajėgas lemiamam momentui. Jį rėmė ir palaikė 
didžiosios Vakarų valstybės, nepritariančios aneksijai. Tad „šioje dvasioje“ pavyko 
gauti Seimo užsienio reikalų komisijos Varšuvoje nutartį. Pilsudskio politika pa- 
ėmė viršų. Pritarta taisyklei, kad Vilnius su Lenkija gali būti sujungtas „Statuto“ 
principu (organizacinio ar autonominio), ir Vilniaus delegaciją išsiuntė derėtis su 

vyriausybe. Tokiu keliu turėjo būti pasiektas sujungimo ir sąjungos, o ne aneksi- 
jos įspūdis. Endekai, siekiantys tiesioginės inkorporacijos, pralaimėjo. Vis dėlto jie 
sugebėjo pasiekti, kad Vilniaus seimo delegacija, kurioje dominavo tikrieji endekų 
broliai, tikrieji aneksininkai, pareikalautų į sutarties dėl Vilniaus krašto prijungi- 
mo pagal „Statuto“ principus įtraukti žodžius „kaip numatoma Konstitucijoje“. Dėl 
tokios apibrėžties sutartis pasidarė fiktyvi, net nesudarė reikalingo tikrosios sutar- 
ties įspūdžio, kadangi Vilniaus santykis su Lenkija buvo pagrįstas Lenkijos konsti- 
tucija. Šiame reikalavime slypėjo dar kitoks momentas. Konstitucija apibrėžia tiek 
įstatymų leidžiamąją savivaldą (3 straipsnis), kuri turi teisinės valstybinės auto- 
nomijos bruožus, tiek vietinę savivaldą (berods, 65 straipsnis), kuri yra paprastoji 
vaivadijų ir apskričių savivalda. Tad teiginys „kaip numatoma Konstitucijoje“ gali 
sumažinti minėtąjį Vilniaus krašto „Statutą“ iki paprastos „vaivadijų“ savivaldos, 
kurioje, net ir žiūrint per mikroskopą, neįmanoma įžvelgti jokių Vilniaus guasi 
valstybės liekanų. 


1922 metų kovo 10 d. 
Penktadienis 


Taigi šiandien perskaičiau Varšuvos spaudoje, kad prie teksto dokumento, kurį 
Lenkijos vyriausybė pateikė pasirašyti Vilniaus seimo delegacijai, kalbančio apie 
Lenkijos ir Vilniaus krašto žemių sujungimą pagal autonominio statuto principus, 
kurį (statutą) nota bene turi patvirtinti Lenkijos Respublikos seimas, Vilniaus de- 
łegacijos dauguma (dešinieji, arba aneksininkai) pareikalavo įrašyti žodžius „kaip 
numatoma Konstitucijoje“. Buvo tvirtinama, kad delegacija negali pasirašyti akto 
be šio priedo, nes tada būtų nesilaikoma Vilniaus seimo inkorporacinio įstatymo, 
numatančio Vilniaus krašto prijungimą be jokių sąlygų ir išlygų. Lenkijos vyriau- 
sybė kategoriškai atsisakė pasirašyti šį priedą, o Vilniaus delegacijos mažuma (kai- 
rieji, arba federalistai), jų lyderis, atrodo, Bronislavas Kšyžanovskis (jis yra vienas 
iš Vilniaus seimo vicepirmininky)**, pritarė Lenkijos vyriausybei ir pasirašė su- 
redaguotą aktą. Nė viena iš šalių nenorėjo nusileisti, tad automatiškai abi atsidūrė 
situacijoje be išeities. Kaip visada žodinė kova priminė Talmudo scholastiką, sofis- 
tinę kovą su kardais — nepaprastai aistringą, kai abiejų šalių žodžių mūšis išaugina 


188. Kšyžanovskis Bronislavas (1867-1943), teisininkas, politikos ir visuomenės veikėjas. Nuo 
1906 m. kartu su M. Rómeriu buvo Gazeta Wileńska redaktorius, 1911 m. su kitais padėjo išleisti 
Przegląd Wileński. 1920 m. gen. L. Želigovskio politinio štabo narys. 1921 m. veikė PSL „Odro- 
dzenie”, 01922 m. buvo išrinktas Vilniaus seimo pirmininku, vėliau Lenkijos Respublikos seimo 
deputatas iš PSL „Piast“. 1922-1927 m. senatorius. 

tvirtovę. Taigi vieni tvirtino: inkorporacija nebus įvykdyta be dešiniųjų parašo, nes 
Vilniaus sąjunga su Lenkija bus palikta už Lenkijos valstybingumo vartų, o Vil- 
niaus seimas pritarė besąlygiškai inkorporacijai. Kairieji tvirtino: jeigu Vilniaus 
seimas pritarė inkorporacijai be sąlygų ir išlygų, dabar to Seimo delegacija negali 
reikalauti jokių prierašų ir priedų, o privalo sutikti su tokia Vilniaus ir Lenkijos 
sąjungos forma, kokią vienašališkai padiktuos Lenkija. Vadinasi, šioje kovoje dėl 
formuluotės abi pusės palaiko Vilniaus seimo inkorporacinį įstatymą, tai rodo, kad 
vadinamieji federalistai iš tiesų jau nebe tie federalistai — šiandien jie gina vien fede- 
ralizmo liekanas. Jie išsaugojo tik federalizmo efekto įspūdį, patys palaikydami tą 
pat, kaip ir aneksininkai, taisyklę. Kita vertus, federalizmo idėjos žlugimas jau ne 
naujiena. Seniai žengdami žingsnį po žingsnio oportunizmo keliu, jie prarado savo 
pirmykštę idėją ir pasidarė panašūs į juokdarius pajacus, apsisiautusius sulopytais 
rūbais. Ir tai jų pagrindinė silpnybė, nepaisant to, kad greičiausiai jie laimės. Tačiau 
laimėjimas, atsižvelgiant į idėjos žlugimą, nebus daugiau nei netikras vaizdas - tai 
nebus nei federacija, nei inkorporacija, nei Lietuvos ar Lenkijos valstybingumas. 
Man atrodo, kad žvelgiant iš Lietuvos valstybės pozicijų taip bus geriau, nes nebaig- 
tas reikalas negali būti nebaigtas ir kurstyti dviejų priešingų veiksnių aistras. Taigi 
pakaks kalbėti bendrais bruožais. Išskyrus žodžių karą, šioje dialekto kovoje tarp 
kairiųjų ir dešiniųjų, žinoma, tvyro ir uolesnė kova dėl reikalo esmės: aneksinin- 
kai konsekventiškai siekia, kad Vilnius priklausytų Lenkijos valstybei, o „federa- 
listai“ — kad būtų palikti praviri vartai ir Vilniuje sukurtas precedentas Pilsudskio 
išsvajotai guasi Jogailaičių formacijai; jos principas apjuosti Lenkiją rytuose juos- 
ta guasi valstybėlių, esančių sąjungoje su Lenkija. Šiame konflikte, neturinčiame 
išeities, nes nė viena konfliktuojanti pusė nenori nusileisti, Lenkijos Ponikovskio'* 
vyriausybė atsistatydino““. Kova prasidėjo Varšuvoje, spaudoje, Seime, visuomenė- 
je. Savaime aišku, endekai su visu įtūžiu puolė kairiuosius, Vyriausybę, Belvederį, 
sukeldami daugelio Vilniaus delegacijos narių pasipriešinimą. Pasirinkta teatralinė 
priemonė: štai visas Vilniaus seimas in corpore atvyko į Varšuvą (šioje ekskursijoje 
nedalyvavo tik maža radikaliausia ir kartu artimiausia šalies pozicijoms Stepono 


189. Ponikovskis Antonis (Ponikowski Antoni; 1878-1949), politikas, visuomenės veikėjas, inži- 
nierius. Regentų tarybos vyriausybėje 1917-1918 m. švietimo ministras, 1918 m. premjeras. 1921- 
1922 m. premjeras, švietimo, kultūros ir meno ministras. Nuo 1928 m. buvo Lenkijos krikdemų 
narys, 1930-1935 m. Seimo deputatas. 

190. Taigi, delegacijos bei paties Vilniaus seimo atvykimas į Varšuvą neišsprendė problemos, dėl 
kurios, iš esmės, ir buvo sušauktas, o sukėlė vyriausybės krizę. Vėliau paaiškėjo, kad krizė tik 
sustiprino vyriausybės pozicijas; bandant surasti kandidatą premjero postui užimti (atsisakė Vi- 
tosas (Witos) ir Glombinskis (Głąbiński) paaiškėjo, kad tik Ponikovskis, būdamas neparlamen- 
to narys, yra tinkamas kandidatas visoms politinėms partijoms. Naujoji vyriausybė, sudaryta 
kovo 10 d., buvo iš principo tokia pati, tik su nežymiais skirtumais. 

Mickevičiaus valstiečių grupė, kurią sudaro, regis, 3 ar 4 deputatai). Endekai ti- 
kėjosi, kad Vilniaus seimo delegacijos atvykimą galima bus paversti didžiule de- 
monstracija: sveikino deputatus stotyje, stengėsi sukurti išvyką kuo efektyvesnę, 
inscenizavo mišias ir iškilmingą „Te Deum“ su ilga arkivyskupo, endekų ir Lenkų 
frakcijos vyriausiojo dvasininko Teodorovičiaus'"' kalba, kinkė žirgus į karietą, ku- 
rioje važiavo surūgęs arkivyskupas, Vilniaus deputatas Hryneveckis.** 


1922 metų kovo 1 d. 
Šeštadienis 


Varšuvos spauda nesiliauja rašiusi apie Vilnių. Vilniaus problema kelia didžiules 
aistras Lenkijos politiniuose santykiuose. Atrodytų, niekas iš išorės negalėtų su- 
gadinti to reikalo, kurį susitvarkė Lenkija pagal save. Nors Lenkija fiziškai ir turi 
Vilnių - tai reiškia, turi valdžią, gebėjo Vilniuje sušaukti Seimą, kuris jai priklauso. 
Visi kitaip mąstantys nušalinti nuo bet kokių sprendimų. Vis dėlto yra šis bei tas, 
kas trukdo sprendimų laisvei - tarsi šmėkla tų žmonių, kurių nėra, bet kurie dar 
gyvi, tarsi prisiminimas tų jėgų ir veiksnių, kurių nors ir nėra tarp šitų aktorių, vis 
dėlto jie realiai egzistuoja. Yra scena ir yra gyvenimas. Gyvenimas trukdo scenai. 
Nors būtent scenai priklauso balsas, gyvenimas kuria realius faktus. Ir scena tai 
jaučia. Taip, Lenkija! Esi inscenizacijų meistrė, turi didžiulį meno magą - Pilsuds- 
kį - ir vis tiek nuo scenos negali valdyti pasaulio. Ir nerviniesi, ir išsenki nuo savo 
aistros, kaip aktorė stengiesi sufabrikuoti kombinaciją, kurią norėtų priimti pats 
gyvenimas. Puikiai žinai, kad Vilniuje negali susitapatinti su gyvenimu, nors na- 
mie tą ir gali padaryti, o ten dabar laikai egzaminą, po kurio paaiškės, priims tave 
Vilnius, ar ne. Teisiškai tu esi Vilniaus valdovė, bet iš tiesų turi su juo skaitytis ir 
prieš jį lankstytis. 

Taigi, kai prasidėjo Varšuvos ministrų kabineto krizė ir atvyko Vilniaus seimo 
nariai, vienu metu jau atrodė, kad krizė ras kompromisinį variantą. Paskutinės 
žinios Varšuvos laikraščiuose kovo 5 dieną skelbė, kad praėjusį vakarą pagaliau 
surasta formuluotė, suderinanti dvi skirtingas pozicijas. Tokia magiška formuluotė 
turėjo būti žodžiai „pagal Lenkijos Respublikos konstituciją“. Iš principo skirtumas 


191. Teodorovičius Juzefas Teofilis (Teodorowicz Józef Teofil; 1864-1938), armėnų katalikų arki- 
vyskupas. Religinio ir visuomeninio Lenkijos armėnų gyvenimo reorganizatorius, kartu vienas 
iš Galicijos lenkų dvasinių vedliy. 1919-1922 m. - Lenkijos Respublikos Steigiamojo seimo depu- 
tatas, vėliau senatorius (iki 1923). 

192. Hryneveckis Karolis (Hryniewecki Karol; 1841-1929), arkivyskupas. Lvovo katedros kapi- 
tulos narys (nuo 1885), apsigyveno Lvove. 1922 m. būdamas vyriausias Vidurio Lietuvos seimo 
Vilniuje deputatas, pradėjo Seimo darbą. 

labai menkas, vietoj „kaip numatyta“ - 
„pagal“. Tokia formulė „pagal“ turėjo, 
sprendžiant iš spaudos, išreikšti vienos 
pusės inkorporacines taisykles, supla- 
kant į viena Vilniaus statutą ir Lenkijos 
Respublikos valstybingumą. Šiam prin- 
cipui federalistai, pametę savo pirmykštę 
idėją, jau seniai pritarė. Frazė apsaugojo 
Vilniaus statutą, kaip vykdomąjį orga- 
ną vieno ar kito konstitucijos įstatymo 
straipsnį, paverčiant jį atskiru konstitu- 
cijos aktu. Vis dėlto šiandien iš Varšuvos 
laikraščių, išleistų kovo 7-ąją, sužinojau, 
kad kitą dieną iš šio kompromiso nieko 
neliko. Ir Lenkijos vyriausybė, ir Vil- 
niaus delegacijos kairieji atsisakė pasira- 
šyti formuluotę „pagal konstituciją“. Tad 
krizė tęsiasi toliau, endekai įsiutę, abi pu- 
sės dega pykčiu, puola viena kitą. Tęsiasi 
ir vyriausybės krizė, o Vilniaus seimas 
sulipo atgal į traukinio vagonus ir grįžo 
į Vilnių. Vilniaus sujungimo su Lenkija 
klausimas pakibo ore ir kybos, kol bus 


TRIMITAS Je 16 


Protesto mitingas. 
„ „Balandžio 19 dieną Vilniuje turėjo įvykti iškilmingas 
Vilnijos žemės prijungimas prie Lenkijos. 

Balandžio 23 dieną Kaune Rotušės eikštėj įvyko di- 
deliausias protesto mitingas prieš tokį prijungimą. Keli 
tūkstančiai žmonių atydžiai klausė kalbų ir pagaliau priėmė 
potisto rezoliuciją. Kalbėjo ištremtųjų vilniečių vardu 

ykolas Biržiška, žydų d-ras Rozenbaumas, baltgudžių 
Zajac ir kun. Tumas. M. Biržiška vaizdžiai nupiešė vil- 
niečių lietuvių sunkų darbą, lenkams visais būdais perse- 
kiojant Vilniečiai didele ištverme ir pasišventimu tesia 
savo darbą ir toliau ir jie tvirtai tiki, kad Vilnijos kraštas 
vėliau ar anksčiau prisijungs prie Lietuvos. 

P. Zajac išdėstė tas baisiausias nuoskaudas, kurias 
lenkai daro baligudžiams, atimdami iš jų žemę, uždarydami 
kultūrines įstaigas, naikindami mokyklas, kankindami kalė- 
jimuose baltgudžių darbuotojus Sako, baltgudžių tauta 
tamsi ir nesusipratusi, bet dabar lenkai savo begėdiškais 
plėšimais ir persekiojimais puikiausiai kelia baligudźią po- 
litinę sąmonę ir tautinį susipratimą. Jau baltgudžiai su- 
sipranta ir jie, kaip ir lietuviai, nepakęs lenkų viešpatavimo 
jų Žemėje. 

Kun. Tumas labai vaizdžiai nupasakojo kokiomis prie- 
monėmis lenkai pagrobė Vilnijos kraštą. Anot jo, lenkai 
savo milijardais skolintų popierėlių labai sudemoralizavo 
daugelį to krašto gyventojų. Bet Vilnijos kraštas su savo 
smiltynais nega! gyventi be Lietuvos, ir gyventojai netrukus 
tai supras, kada lenkai perstos pit 8 kraštą savo mi- 
lijardus, o pradės imti milijardus duoklės („daninos“). 

Lenkai paėmė Lietuvos sostinę ne tam, kad ji jiems 
būtų brangi ar labai reikalinga; jie paėmė Lietuvą už ger 
kiós, norėdami priversti ją pasiduoti į Lenkų rankas. Ne- 
išnaikino Lietuvos Rusija, neišnaikino Vokietija, o juo læ 
biau neišnaikins žemaitis dvarininkas Pilsudskis. 

Dabar reikia mums pakilti iš tamsumo, iš ištvirkimo 
ir girtuoklystės, reikią, kad tauta bity svèika, susipratusi, 


ir mekas jos pavergt nepajėgs, o Vilnius pats prašysis, 


Informacija apie protesto mitingą Kaune prieš 
Vilniaus įjungimą į Lenkijos sudėtį, faksimilė. 
kas padėtis tokia: nė žingsnio į priekį, nė Trimitas, 1922, balandžio 30, nr. 16. 


likviduota vyriausybės krizė. Žodžiu, kol 


žingsnio atgal. 

Man atrodo, kad šios komplikacijos Lietuvai naudingos. Bent jau susidaro įspū- 
dis, kad net patys lenkai, nors ir giriasi, jog rinkimai jiems suteikė teisę patiems 
spręsti Vilniaus problemą, vis dėlto nėra tokie vieningi, labai stiprūs, nepasitiki 
savimi ir nemano, kad Vilniaus įtraukimą į Lenkiją galima išspręsti taip paprastai, 
be jokių komplikacijų ir skrupulų. 

Esu ramus dėl Vilniaus ir Lietuvos, nes ateityje viskas pakryps kita linkme. Bet 
kuriuo atveju ši „inkorporacija“ negalės įvykti be statuto. Tad Vilnius turės šiokią 
tokią savo santvarką ir turės Seimą. Jeigu kokia nors revoliucija arba išorės kata- 
klizmas nenušluos nuo žemės paviršiaus pačios inkorporacijos, tai bent jau išliks 
formos ir įrankiai, kuriais pasinaudos šalies opozicija. Nė kiek neabejoju, šitokia 
opozicija yra, ji augs ir plėsis. Taip pat neabejoju jos triumfu, jeigu ne dabar, tai po 

kurio laiko. Šiandien opozicija boikotuoja legalias priemones ir formas, sukurtas 
taikant inkorporacines kombinacijas. Boikotuoja, nes tikisi pagalbos iš užsienio, 
kuris visą lenkišką valstybinę kombinaciją nugriaus vos jai susikūrus. Tačiau jei 
vykdomas kūrinys išliks, tada opozicija pasinaudos Vilniaus krašte egzistuojan- 
čiais įstatymais, Seime susikurs lizdą ir savo veiklos atspirties tašką. Endekai elgiasi 
labai logiškai: jie nori, kad Vilniaus kraštas neturėtų tokių teisių. Jų instinktas visai 
teisingas. Jie žino, kad tai bus kovos įrankis ne sąjungai su Lenkija sutvirtinti, o nuo 
jos atsiskirti. Tai ne lenkų inkorporacijos, o atsiskyrimo pradžia, kuri prasidės kaip 
tik Vilniaus krašte. 


1922 mety kovo 12 d. 
Sekmadienis 


Vakar vakare po ilgos pertraukos įvyko mūsų Glaudžios sąjungos posėdis. Nega- 
lėjome susirinkti dėl įvairių priežasčių, o pastaruoju metu dėl mano ligos ir dėl to, 
kad neradome tinkamos vietos posėdžiams. Kaune labai ankšta, sudėtinga rasti 
gyvenamąjį plotą, o susirasti būstinę slaptam susirinkimui beveik neįveikiama 
užduotis. Tad nuo tada, kai Ministerijos baltarusių reikalams būstinė, kurioje rin- 
komės paskutiniu metu, mums nebeprieinama, nes primo Semaška jau nėra minis- 
tras, o secundo visas šios būstinės sparnas buvo skirtas iš Vilniaus deportuotiems 
baltarusiams, turėjome didžiulių problemų ieškant tinkamos vietos. Tad nepaisant 
to, kad atvykus iš Vilniaus deportuotiems veikėjams, tarp kurių yra ir mūsų senieji 
bičiuliai (Mykolas Biržiška ir Kraskovskis), labai reikėjo mums susirinkti - negalė- 
jome to padaryti. Vis dėlto aš nusprendžiau pasinaudoti šita būstine, nes kol kas tai 
dar įmanoma, mat Semaška laikinai eina dar nepaskirtojo ministro pareigas. Šios 
dienos susirinkime dalyvavo: aš, Bielskis, Mykolas ir Vaclovas Biržiškos, Sleževi- 
čius, Semaška, Kraskovskis ir Žemaitis (nedalyvavo Janulaitis, Kairys, Čepinskis, 
Vileišis, Kacelenbogenas ir Purėnas — jie laikinai išvykę iš Kauno). Šiandien plana- 
vome kalbėtis apie mūsų Sąjungos išorės ryšius, tarpusavio santykius - tai viena 
esminių problemų, siejančių mūsų Sąjungos narius. Pirmiausia ji yra brolybės są- 
junga, bendraminčių sąjunga, o tarppartiniai santykiai antraeiliai. Tačiau ne visi 
mūsų nariai prisimena šiuos pagrindinius principus ir dėl to mūsų Sąjungos nariai 
pradeda ne nuoširdžiai, o paviršutiniškai bendrauti. Šiandien nepriėmėme naujų 
kandidatų į Sąjungą, kadangi du iš jų, kuriuos nusprendėme priimti, vienas teisė- 
jas Sugintas, sutikęs įsilieti į mūsų gretas, išvykęs iš Kauno, o antrasis deputatas 
Račkauskas, su kuriuo kalbėjausi aš, vis dar svarsto mūsų siūlymą. Statuto klausi- 
mas šiandien taip pat negalėjo būti išspręstas, kadangi Purėnas, apsiėmęs išversti 

statuto projektą į lietuvių kalbą, kurį parašiau lenkiškai, į susirinkimą neatvyko. 
Tad jau manėme, kad susirinkimas neįvyks, bet aš nusprendžiau pasinaudoti pro- 
ga, susirinkus kvorumui, ir aptarti bent jau neatidėliotinai svarbius organizacinius 
klausimus. Labai gerai pasielgiau, pavyko priimti kelis naudingus sprendimus ir 
apskritai tvyrojo itin nuoširdi nuotaika, o tai be galo svarbu mūsų Sąjungai — vi- 
dinio bendravimo atmosfera yra mūsų Sąjungos pagrindas. Su malonumu stebė- 
jau, kad labai broliškai nusiteikęs Sleževičius, pastaruoju metu retai pasirodydavęs 
mūsų susirinkimuose, atrodė, tarsi mūsų šalintųsi, toltų. Man pasiūlius į prezi- 
diumą buvo išrinktas Bielskis, nes iki šiol susirenkame nepastoviu grafiku, tad 
kol nepriėmėme savo Sąjungos statuto, aš vienas vadovauju Sąjungai. Nuo šiol su 
Bielskiu jau sudarysime kolegišką prezidiumą. Po to pasiūliau sukurti specialią 
komisiją, kuri priimtų statutą. Tokią komisiją, išskyrus prezidiumo narius, su- 
darytų keli mūsų bičiuliai - ilgiausiai priklausantys ir išbandyti mūsų Sąjungos 
nariai. Į šitą komisiją, išskyrus prezidiumo narius (aš ir Bielskis), buvo išrinkti 
Mykolas Biržiška, Sleževičius, Kraskovskis. Vis dėlto balsų dauguma buvo nutar- 
ta: komisija savo darbo vaisių privalo pristatyti svarstyti plenumui. Aptarėme ir 
galimybę užmegzti organizacinius ryšius su analogiškomis kaimyninių Baltijos 
šalių — Latvijos ir Estijos - formacijomis. Paskui kalbėjomės apie kandidatus į 
mūsų Sąjungos narius iš Vilniaus deportuotųjų tarpo. Nutarėme pritarti iškart, be 
tiriamosios procedūros, tik dviem kandidatūroms: Viktoro Biržiškos ir Boleslovo 
Stadzevičiaus. Kraskovskis turėjo tam tikrų priežasčių atsiliepti apie deportuotųjų 
baltarusių kandidatūras, tad jos iš dienotvarkės buvo išbrauktos. Išrinkę vilniečius 
kandidatus, kalbėjome apie mūsų Sąjungos vaidmenį ir užduotis, susijusias su Vil- 
niaus problema. Įkalbėjome Mykolą Biržišką padirbėti prie šios temos ir per kitą 
posėdį perskaityti referatą. 


1922 mety kovo 13 d. 
Pirmadienis 


Šiandien neskaičiau lenkiškų laikraščių; nors jie ir prenumeruojami Gdanske už 
Rytų Lietuvos reikalų komisijos lėšas, yra pristatomi ne į Komisijos būstinę, o į 
„Eltą“ (Lietuvos telegrafo agentūrą), čia su pateikta informacija dirba Komisijos 
tarnautojas. Šitą spaudą būtent „Eltoje“ lengviausia apdoroti. Tačiau man Lenki- 
jos spauda tampa sunkiau pasiekiama. Gaila, šiuo metu ji daug rašo apie Vilnių, 
ir būtų įdomu paskaityti. Šiandien man pasakojo minėtasis Komisijos tarnautojas, 
kad Lenkijoje ministerijų krizė jau baigėsi, o mandatas sukurti naująją vyriausy- 
bę ir vėl suteiktas Ponikovskiui. Per tą laiką ne tik visas Vilniaus seimas, bet ir 

jo delegacija, išrinkta pasirašyti Vilniaus ir Lenkijos susijungimo aktą, jau grįžo 
į Vilnių. Tad kol kas šis klausimas pakibo ore, kai Varšuvoje bus sukurta. naujo- 
ji vyriausybė, vėl iškils į dienos šviesą ir privalės būti sprendžiamas. Faktas, kad 
Ponikovskis pakviestas formuoti vyriausybę ir jai vadovauti, savaime aišku, labai 
sustiprins jo pozicijas ir sprendžiant Vilniaus problemą, nes Seimas jam vėl pati- 
kėjo vykdomąją valdžią, o kartu sutiko su jo vykdoma politika kilus konfliktui su 
Vilniaus delegacijos ir Vilniaus seimo dauguma. Girdėjau, kad Ponikovskis dabar 
nenori visiškai nieko girdėti apie kokias nors nuolaidas, kurių reikalauja Vilniaus 
delegacijos dauguma, ir nenori girdėti apie jos inicijuotą prierašą „kaip numatoma 
Konstitucijoje“ arba „pagal konstituciją“. Sako, ir Vilniaus seimo dauguma susivo- 
kė, kad pralaimėjo šį žaidimą ir jie nebegali nieko daugiau kaip tik pasirašyti Len- 
kijos vyriausybės suredaguotą Vilniaus prijungimo prie Lenkijos aktą. Greičiausiai 
tai įvyks. Endekai pralaimėjo. Jų trokštama paprastoji aneksija neįvyks. Laimėjo 
Pilsudskis ir „federalistai“. Tačiau šis Pilsudskio ir ištikimų jo federalistų „laimė- 
jimas“ tėra vargana kitados Pilsudskio sukurtos Rytų programos dalelė. Pirmaja- 
me Pilsudskio programos variante Lenkija turėjo būti tarsi didžioji saulė, apsupta 
satelitų, su ja federacijos sąjungoje esančių Lietuvos, Baltosios Rusios ir Ukrainos 
valstybių, o visas darinys užlietas Lenkijos spindulių. Vilnius, Minskas ir Kijevas — 
trijų valstybių sostinės, paklusnios ir dėkingos didžiajai Žečpospolitai, Varšuvai, 
laimingos, visa širdimi linkstančios prie Lenkijos, vienu ritmu su ja kvėpuojančios, 
solidarios išorėje, pripažįstančios Pilsudskį savo vadu. Štai tokia buvo didžioji sva- 
jonė, štai tokia didžiojo senosios Žečpospolitos kresų riterio programa arba sapnas, 
nušviestas Jogailaičių aureolės. Šioje svajonėje atgimė Žečpospolita nuo jūros iki 
jūros, nevisiškai tokia pat, pakoreguota Gegužės 3-osios konstitucijos, tačiau ta pati, 
tik papildyta vienu metu trijų šalių - Lietuva, Baltoji Rusia ir Ukraina. Šios šalys, 
vadovaujamos Lenkijos, turėjo sudaryti vieną sistemą. Tai turėjo būti galingas da- 
rinys Rytuose, esantis tarp Vokietijos ir Rusijos, papildytas labai glaudžios sąjun- 
gos su Latvija, Estija ir Suomija, kurios niekaip nebūtų įstengusios Pilsudskio sapne 
atsispirti tokiai pramogai. Idėjos vardan 1919 metais išleistas garsusis Pilsudskio at- 
sišaukimas Vilniui, po to 1920 metų pavasarį Lenkija Rusijai iškėlė taikos sąlygas — 
pareikalavo atkurti 1772 metų sienas, kurios įrėmintų Žečpospolitą, o paskui prasi- 
dėjo įspūdingas maršas į Kijevą ir susitarimas su hetmanu Petliūra ir pagaliau, kai 
atsitiesė po 1920 metų vasaros pralaimėjimo, išleido į tris puses tris „apsišaukėlius“: 
Želigovskį (Lietuva), Balachovičių (Baltarusija) ir Petliūrą (Ukraina). Endekai veikė 
pasitelkę visą protą, pasinaudodami net bolševikų laimėjimu, vis dėlto nuostabų 
planą sugadino Rygos sutartis, kuri buvo visiškas pralaimėjimas. Taip sugrąžino 
Lenkiją į tautinės valstybės lopšį. Iš viso didžiojo projekto liko tik maža dalelė — 

„Vidurio Lietuva”, Vilnius. Ir štai šiandien įgyvendinama šita nedidukė milžiniško 
projekto dalis. Endekams nepavyko savo tikslo - gauti Vilnių - pasiekti šimtu pro- 
centų, tačiau Vilniaus sąjungos su Lenkija forma, inkorporacinė statutinė, nėra nei 
velnias, nei gegutė. Tai pusinė sąjunga ir turi šį bei tą iš endekiškosios prigimties, 
į ją įpinta šiek tiek Pilsudskio svajonių. Beje, silpnoji vieta - sistemos ir logikos 
stoka. Tokia sąjunga neišsprendžia nei Lietuvos, nei federacijos ar kokios nors kitos 
problemos apskritai. Pilsudskis, rengdamas didįjį planą, padarė esminę klaidą. Pil- 
sudskis — dvarininkiškos Lietuvos vaikas, o toks būdamas puikiai jautė ir pažinojo 
Žečpospolitą, kuri iš tikrųjų Lietuvos, Baltosios Rusios ir Ukrainos liaudžiai nėra 
nei gyva, nei širdimi suvokiama. Bandymas atgaivinti Žečpospolitą nedavė vaisių. 
Liaudį galima prisijaukinti tik tuo, ką ji myli, o šios Žečpospolitos ji jau nebemylėjo. 
Ją mylėjo tiktai Pilsudskis ir mažytė prijaučiančiųjų grupelė. Liaudies kooperacijos 
idėją galima buvo realizuoti beatodairiškai palaikant Nepriklausomybę. 


1922 mety kovo 14 d. 
Antradienis 


Baltarusių ir lietuvių santykiai nuolatos šlubuoja. Baltarusiai jaučia nepasitenkini- 
mą lietuviais ir nešiojasi pyktį. Taip jaučiasi ne tik Lastouskio tautinės vyriausy- 
bės aplinkos žmonės, tačiau ir deportuotieji iš Vilniaus baltarusiai, kurie dabar čia 
sukūrė vilniečių baltarusių koloniją. Baltarusiai priekaištauja lietuviams, kad šie 
nesąžiningi Baltarusių atžvilgiu, kad valstybinė jų koncepcija Vilniaus klausimu 
labai skurdi, kad jie ignoruoja baltarusių veiksnius ir nenori suprasti, jog kaip tik 
baltarusių problema yra viena iš svarbiausių sprendžiant Vilniaus problemą. Prie- 
kaištauja lietuviams dėl slepiamo imperializmo - lietuviai visą Vilniaus kraštą kartu 
su lenkų ir baltarusių gyvenamosiomis teritorijomis laiko savo žeme, kurią reikia 
užvaldyti ir ateityje sulietuvinti. Lietuviai, pasak baltarusių, tokių ketinimų atsi- 
sakyti nesugeba ir nepaiso skaudžios pamokos, kurią jiems parodė Lenkija. Tokie 
priekaištai ne naujovė. Šitaip lietuvius kaltina baltarusiai, ir šitaip kaltino lenkai. Be 
jokios abejonės, priekaištuose slypi nemažai tiesos, nors kita vertus negalima teig- 
ti, kad pamoka lietuviams nuėjo veltui. Lietuviai iš prigimties nelabai lankstūs, o 
šios savybės ir polinkis, kuriuo juos kaltina baltarusiai, ko gero, būdingi kiekvienai 
tautai, pretenduojančiai į tam tikrą teritoriją, apgyvendintą ne vienos tautybės gy- 
ventojų. Ir nepaisant to, kad lietuviams trūksta prigimtinio lankstumo, nepaisant 
fakto, kad Lietuva užsidariusi šiuolaikinėse Kauno ribose mąsto provincialiai, lie- 
tuvių Vilniaus politika pasidarė daug lankstesnė. Vis dėlto tokiam lankstumui dar 
labai toli iki tobulybės; baltarusiai pirštu bado į trūkumus, o jie turėtų atsižvelgti 

į tai, kad lankstumas, kuris visiškai patenkintų baltarusius, turėtų reikšti nuolan- 
kų pataikavimą baltarusių norams; atrodo, didžiausias jų noras gauti pinigų, kuo 
daugiau pinigų ir dar kartą pinigų... Baltarusiai, kurių tautinio judėjimo ir tautinių 
valstybinių aspiracijų poreikiai yra didesni už turimas lėšas, norėtų, kad lietuviai ir 
jų valstybė taptų melžiama karve, nuolatos duodančia pieno, arba višta, be pertrau- 
kos dedančia auksinius kiaušinius. O lietuviai yra gana šykštūs. Baltarusiai mano: 
remdami lietuvių kovą su lenkais, jie turi teisę reikalauti, kad Lietuva tenkintų įvai- 
rius jų poreikius, suprantama, tai darytų autonominiais metodais - tai yra taip, kad 
lietuviai duotų, o baltarusiai tvarkytųsi patys. Be to, baltarusiai norėtų, kad Lietuvos 
valstybę eksploatuotų ne tik lietuviai, bet ir baltarusiai savo tikslams. Manau, tik 
tada jie būtų visiškai patenkinti ir nereikštų pretenzijų lietuviams. Iš principo Mi- 
nisterija baltarusių reikalams Lietuvos valstybėje turėjo ir turi būti skirta tokiems 
tikslams, tačiau ligi šiol tokios funkcijos ji neatliko. Kaltę dėl lietuvių ir baltarusių 
trinties turi prisiimti abi pusės: viena vertus, lietuviai yra per mažai lankstūs, per 
daug kritiški baltarusiams, per daug priešinasi santykiui do ut des“, kita vertus, bal- 
tarusių reikalavimai tokie dideli, kad lietuviai, net ir labiausiai norėdami, negalėtų 
jų patenkinti nepakenkę savo šalies valstybingumui. Lietuvių ir baltarusių santykių 
diagnozė Vilniaus klausimu, apibrėžta baltarusių reikalavimuose, iš esmės teisinga, 
tačiau baltarusių apetitas, man atrodo, nepamatuotai didelis. 

Dabartinis konfliktas, apie kurį pasakoja Kraskovskis negailėdamas karčių 
žodžių lietuviams, liečia ir ministro baltarusių reikalams postą. Rytoj apie tai pa- 
pasakosiu dienoraštyje, jeigu niekas nesutrukdys. Iki šiol Ministerija baltarusių 
reikalams, vadovaujama Semaškos, kuris save laiko daugiau lietuviu nei baltaru- 
siu, labiau priminė parodiją ir nevykdė numatytų užduočių. Pats Semaška ir jo 
vadovaujama ministerija buvo ne baltarusių poreikių išraiška Lietuvos valstybėje, 
o lietuvių įrankis baltarusiams laikyti. Tiesą sakant, tai buvo karikatūra, su kuria 
baltarusiai labai rimtai kovojo. 


1922 metų kovo 15 d. 
Trečiadienis 


Semaškos ir jo vadovaujamos Ministerijos baltarusių reikalams bei baltarusių 
konfliktas itin griausmingai sprogo 1920 metais, kai Vilnius atsidūrė lietuvių ran- 
kose. Tuo metu lietuviai, turėdami Vilnių ir jausdamiesi nenugalimi jo šeiminin- 
kai, neįžvelgė (praktiškai iki paskutinės minutės) Lenkijos keliamo pavojaus. Kai 


193. Do ut des (lot. ) - duodu, kad ir man duotum. 

kurie lietuviai, apsėsti neapykantos ir noro atkeršyti lenkams, naikino viską, kas 
lenkiška, labai ryškiai lietuvino kraštą, neigė viską, kas nelietuviška, išskyrus žy- 
dus. Žmonės, kuriuos Kaunas neprotingai išsiuntė į Vilnių, visur ir visada demons- 
tratyviai kalbėjo rusiškai, kai tik turėjo reikalų su nelietuvių kilmės gyventojais. Jų 
manymu, rusų kalba ir rusiškos formos buvo laikinos, neutralios. O nenoras pripa- 
žinti vietinių gyventojų savitumą - lenkus, baltarusius - liaudžiai primetė rusų kal- 
bą kaip laikiną vienintelės ir teisėtos lietuvių kalbos pakaitalą. Vieni tokių, kurie 
užėmė aukštas pareigas Vilniuje, buvo, pavyzdžiui, Kalnietis“ ir Penkaitis*%, Kiti 
asmenys, užėmę aukštas pareigas to meto Vilniuje (Žemaitis, Jonynas, Kurkauskas), 
elgėsi protingiau. Jie neerzino lenkų, priešingai, manė, kad jeigu Lenkija liausis 
kovoti dėl Vilniaus, tai lenkai, gyvenantys Vilniaus krašte, ne tik nekels Lietuvai 
pavojaus, bet ir galės būti naudingi piliečiai, mat tai elementas, kurį galima prieš- 
priešinti baltarusiams. Jokiu būdu netvirtinu, kad taip manė ir to siekė Žemaitis; 
tuo laiku polonofiliśkoje lietuvių stovykloje šita mintis ėmė ryškėti labai stipriai. 
Kai kurie ne visai konkrečiai ją apčiuopė, kiti praktiškai pasąmoningai taip manė. 
Lietuvių pasidavimas polonofiliškai srovei tą trumpą laiką, kai Vilnius atsidūrė jų 
rankose, yra neginčijamas faktas. Ta srovė, ko gero, būtų konsekventiškai ir toliau 
plėtojama, jeigu Lenkija jos nebūtų nutraukusi savo reikalavimais ir Vilnius ne- 
būtų patekęs į jų rankas. Toks politikos krypties pokytis sutramdė polonofiliškas 
sroves dar pernelyg neišsiplėtusias. Didžiulę įtaką šiame gimstančiame polonofiliš- 
kame judėjime suvaidino požiūris į baltarusius ir baltarusių siekius Vilniaus kraš- 
te. Lietuviai manė, kad baltarusiai kelia didesnį pavojų Lietuvos valstybingumui 
nei lenkai (aišku, jei pastarieji nekeltų reikalavimų perimti Vilniaus kraštą, o kai 
vis dėlto tokie reikalavimai pasigirdo, lietuviai į šalį atidėjo ateities santykius su 
baltarusiais ir su jais susivienijo, kad atlaikytų Lenkijos smūgius). Tad abi srovės, 
tuo metu egzistuojančios Vilniuje - ir ekskliuzyvinė nacionalistinė srovė, ryškiai 
polonofobiška ir polonofiliška, - buvo neigiamai nusiteikusios baltarusių atžvil- 
giu. Pirmoji srovė apskritai neigė baltarusius, nenorėjo pripažinti jokios baltarusių 
problemos Vilniaus krašte, o baltarusius laikė arba nutautėjusiais lietuviais, kurie 
turėtų sugrįžti prie lietuviškų šaknų, arba rusais (stačiatikius baltarusius rytinėje 
Vilniaus krašto dalyje). Antroji srovė jų neneigė, tačiau bijojo ir jais nepasitikėjo, 
kadangi jie šalies gyventojai, bet nelietuvių kilmės. Semaška, lietuvių valstybingu- 


194. Kalnietis Vincas (1876-19417), teisininkas, prieš Pirmąjį pasaulinį karą buvo teismo tardy- 
tojas Taline, 1920 m. grįžo į Lietuvą ir dirbo Kauno apygardos teisme, vėliau Lietuvos Tribunole. 
1941 m. birželį išvežtas į Sibirą. 

195. Penkaitis Antanas Algirdas (1902-?), teisininkas. 1922 m. baigė Vytauto Didžiojo lietuvių 
gimnaziją Vilniuje, studijavo Lietuvos universitete (1922-1926). 

mo agentas, siekiantis įtraukti baltarusius į valstybinės politikos gniaužtus, pasida- 
rė nepatikimas patiems baltarusiams. Galbūt jis visai neturėjo noro engti baltaru- 
sių ir su jais kovoti - galbūt jo sąmonė neveikė taip, kaip anksčiau minėtų dviejų 
srovių atstovų Vilniaus atžvilgiu. Vis dėlto pakako fakto, kad jis buvo ne jų atstovas 
Lietuvos valstybėje, o tas, kuris jiems primetė politinę Lietuvos Respublikos valią. 
Baltarusiai labai greitai suprato: toje valstybės valioje slypi labai daug nesutampan- 
čių su jų aspiracijomis elementų ir dėl to jiems kelia pavojų, su kuriuo, ko gero, teks 
kovoti, labai aršiai pasipriešino Semaškai, pirmiausia jo darbo metodams, kuriuos 
sukūrė vadovaudamas Ministerijai baltarusių reikalams; ši institucija netenkino jų 
tautinio judėjimo poreikių. Štai kur glūdi konflikto, prasidėjusio itin skambiai 1920 
metais, esmė. 


1922 metų kovo 16 d. 
Ketvirtadienis 


Baltarusių ir Semaškos konfliktas nesibaigė ir po 1920 metų. Nors lietuviai, pralai- 
mėję kovą dėl Vilniaus, suprato, kad jų politikos klaida buvo baltarusių ignoravi- 
mas, 1920 metų lapkričio-gruodžio mėnesiais Kaune suteikė prieglobstį Lastouskio 
tautinei baltarusių vyriausybei ir sudarė su ja sutartį, o kartu lietuvių ir baltarusių 
santykiai tapo sveikesni. Lietuviai rėmė įvairias baltarusių veiklos sritis, tačiau pas- 
tarieji nesušvelnino nė per plauką savo neigiamo santykio su Semaška, kurį jie lai- 
kė uzurpatoriumi, neteisėtai, prieš baltarusių valią užėmusiu ministro baltarusių 
reikalams postą Lietuvos vyriausybėje. Kaip minėjau, nors Lietuvos vyriausybės 
pozicija pasikeitė baltarusių atžvilgiu ir buvo jiems palanki, vis dėlto netenkino 
baltarusių. Jų priekaištai nesiliovė, priešingai, jų vis daugėjo, o Lietuvos vyriausybė 
iš tiesų konsekventiškai nesilaikė baltarusių politikos. Kita vertus ir baltarusių rei- 
kalavimai buvo itin dideli, o juos visiškai patenkinti lietuviams būtų itin sudėtinga, 
net jeigu jie norėtų tai daryti nuoširdžiai ir iš visos širdies. Tačiau baltarusiai buvo 
įsitikinę, kad net jeigu lietuvių santykis su jais ir būtų geriausias, ir tenkintų visus 
jų reikalavimus, vis dėlto niekada nebus teisingas, jei lietuviai nepašalins Semaš- 
kos. Vien tas faktas, kad 1920 metais Semaška pasirodė kaip agentas, primetantis 
baltarusiams Lietuvos vyriausybės valią, užuot buvęs baltarusių atstovas Lietuvos 
vyriausybėje, baltarusiams buvo nepriimtinas, nepaisant to, kokią valią ir kokią 
kryptį jiems primesti norėtų Vyriausybė. Baltarusiai reikalavo, kad ministru bal- 
tarusių reikalams būtų jų patikėtinis. 1920 metų vasarą jie Vilniaus baltarusių tau- 
tinio komiteto vardu iškėlė Kraskovskio kandidatūrą šiam postui užimti. Kadangi 
tuo metu Griniaus kabineto pozicijos buvo tvirtos ir nekvepėjo jokia ministerijos 

krize, niekas Lietuvos vyriausybėje negalvojo apie Semaškos atstatydinimą, tad 
nebuvo ir laisvos vietos Kraskovskiui — taip šis klausimas nutilo; mat ir teisiškai 
keliamas negalėjo būti. Ir tik 1922 metais, atsistatydinus Griniaus kabinetui, kai 
Galvanauskas ėmėsi formuoti naują kabinetą, šis klausimas vėl buvo iškeltas. Iškėlė 
jį faktiškai pats Galvanauskas, nepakvietęs Semaškos į savo formuojamą kabinetą. 
Ministro baltarusių reikalams postas liko laisvas. Sklido kalbos, kad Galvanauskas 
į šią vietą nori paskirti kandidatą, prieš tai pasitaręs su baltarusiais. Baltarusiai, 
žinia, buvo patenkinti, o Galvanauskas jiems paliko teigiamą įspūdį. Dabar aiškėja, 
kad Galvanauskas jau turėjo nusižiūrėtą kandidatą į ministro baltarusių reikalams 
postą — kun. Stankevičių““ iš Vilniaus, vieną populiariausių ir drąsiausių baltaru- 
sių tautinio judėjimo veikėjų. Kunigas Stankevičius, be abejonės, turėtų baltarusių 
tautininkų pasitikėjimą, kad ir kokiai partijai jie priklausytų (baltarusių partinė 
diferenciacija prieš jų tautinę valstybinę poziciją šioje judėjimo stadijoje yra antra- 
eilė ir liečia daugiau tam tikrų veiklos metodų skirtumus nei ideologijos, o galbūt 
ne tiek metodikos, kiek temperamento ir veiklos sferas. Tad baltarusių eserai, kurie 
šiandien tautiniame judėjime dominuoja ir iš kurių sukurpta Lastouskio vyriausy- 
bė, puikiai sutaria ir solidarizuojasi išorėje su liaudininkais, kuriems priklauso ir 
kunigas Stankevičius; ir baltarusių esdekai, kurių gretose yra tokie veikėjai, kaip, 
tarkim, Antonis Luckievičius arba Vilniuje Jeremičius, nors ir buvo labai susipykę 
su eserais, atsisakė kovoti dėl politinės įtakos ir stojo į vieną gretą veikti išorėje 
kartu su jais ir liaudininkais). Tad Galvanauskas, norėdamas kandidatu pasirinkti 
kunigą Stankevičių, žinojo: šiai kandidatūrai vienbalsiai pritars Vilniaus baltaru- 
sių tautinis komitetas. Taip klostėsi reikalai, kai vasarį Kaune atsidūrė kun. Cikota 
[Antanas Cykota — R. M. |, jėzuitas, baltarusis, apsukrus ir energingas žmogus, ki- 
tados pagarsėjęs kaip tautinis veikėjas Minske. Tas kun. Cikota, baltarusis, „litvi- 
nofilas“, o pasak baltarusių, kas žino, ar jis ne daugiau lietuvis nei baltarusis. Vis 
dėlto baltarusiai jį vertina, net jeigu jis ir būtų labiau lietuvis nei baltarusis, tai juk 
nebūtų toks kvailas kaip Semaška, jeigu jam tektų Lietuvoje atstovauti baltarusių 
politikai ir tapti, tarkim, ministru baltarusių reikalams, be jokios abejonės, veiktų 
kitaip nei Semaška, jo politika būtų kitokia: švelnesnė, neerzinanti baltarusių ir 
paisanti jų nuomonės. 


196. Stankevičius Adamas (Stankiewicz Adam; 1892-1949), kunigas, baltarusių visuomenės ir 
politikos veikėjas, rašytojas, istorikas. Vienas iš Baltarusių krikščionių demokratų partijos įkū- 
rójy (1917), 1924-1926 m. Baltarusių mokyklų draugijos pirmininkas, Biełaruskaja Krynica, Ślach 
Moladzi, Samapomać, Kałośsie redaktorius. Mirė tremtyje Sibire. 

1922 mety kovo 17 d. 
Penktadienis 


Kai baltarusis kun. Cikota, atsidūręs Kaune, susisiekė su Galvanausko vyriausybe, 
labai greitai rado bendrą kalbą. Lietuvos vyriausybė įsitikino, kad kaip tik jis yra 
tinkamiausias kandidatas užimti ministro baltarusių reikalams postą. Kiek žinau, 
kun. Cikota irgi buvo linkęs priimti šį siūlymą, tačiau pirma turėjo nuvykti į Vilnių. 
Viešėdamas Vilniuje planavo susisiekti su Vilniaus baltarusių tautiniu komitetu ir 
gauti sutikimą šiam postui užimti, arba sužinoti, kokį kitą kandidatą pasiūlys ko- 
mitetas. Šio žingsnio reikalavo pats Galvanauskas, tenkindamas baltarusių reika- 
lavimus, manė, kad, prieš skiriant ministrą baltarusių reikalams, būtina susisiekti 
ir susitarti dėl kandidatūros su Vilniaus baltarusių tautiniu komitetu arba bent jau 
sužinoti šios organizacijos nuomonę. Kun. Cikota laikėsi kitokios nuomonės. Vil- 
niaus baltarusių komitetas yra vienintelė vieša baltarusių formacija, su kuria Lietu- 
vos vyriausybė šiuo klausimu bendradarbiauti neturėtų. Negali ji, aišku, ir tartis su 
Lastouskio vyriausybe, kuri atstovauja šiuolaikinei Baltarusijos valstybės valdžiai 
ir dėl to negali turėti balso sprendžiant, kam atiteks ministro baltarusių reikalams 
postas Lietuvoje. Na, o dėl baltarusių partijos, tautinės Baltarusijos partijos ofici- 
aliai palaiko nepriklausomybę, ir tai trukdo lietuviams su jais derėtis dėl vidinio 
Lietuvos valstybės klausimo. Išskyrus šias partijas, yra įvairių formacijų ir aktyvių 
grupių arba tokių, kaip Aleksiuko, visiškai tarnaujančių lenkų politikai, arba tokių 
kaip Taraškevičiaus“? ir Vaclavo Ivanouskio“* grupės, kurios atstovavo taikos politi- 
kai su Lenkija ir anksčiau aktyviai dalyvavo Želigovskio ir „Vidurio Lietuvos“ aferoje. 
Be jų, netrūksta įvairių atšakų ir baltarusių guasi formacijų, nors iš tiesų jos ne 
baltarusiškos, o rusiškos, besislapstančios po baltarusiškais pavadinimais, tačiau 
priešiškos baltarusių tautiniams siekiams, tokios, pavyzdžiui, yra Bojevo“* ir Kor- 


197. Taraškevičius Bronislavas (Taraszkiewicz Bronisłau; 1892-1938), kalbininkas, politikas, Bal- 
tarusių valstiečių ir darbininkų hromados vadas, pirmosios baltarusių gramatikos autorius. 1933 
m. keičiantis politiniais kaliniais atsidūrė Minske, buvo sušaudytas už šnipinėjimą Lenkijai. 
198. Ivanouskis Vaclavas (Iwanouski Wacłau; 1880-1943), politikas, leidėjas, mokslininkas, bal- 
tarusių tautinio judėjimo XX a. pradžioje vienas iš kūrėjų, BLR švietimo ministras. 1942-1943 m. 
Minsko burmistras, žuvo per pasikėsinimą. 

199. Bojevas Vsevolodas (1885-1954), advokatas, baltarusių visuomenės ir politikos veikėjas. 
Buvo Baltarusių tarybos Gardine narys ir Baltarusijos seimo deputatas (1918). Lenkų areštuotas 
užimant Gardiną (1919 m. gegužę). Tarpininkaujant prof. L. Petražickiui paleistas iš kalėjimo. 
Apsistojo Kaune ir dirbo Ministerijoje baltarusių reikalams. Buvo Užsienio reikalų ministerijos 
juriskonsultas, Lietuvos gynybos komiteto narys. Po Antrojo pasaulinio karo apsigyveno Čika- 
goje, dalyvavo kultūriniame lietuvių emigrantų gyvenime. 

činskio*“* grupės Kaune, dalis baltarusių emigrantų iš Gardino, taip pat veikiančių 
Kaune, ir t. t. Nei su šiais įvairaus plauko aktyvistais, nei su užsimaskavusiais rusais 
Lietuvos vyriausybė negali sau leisti užmegzti kontakto (su pirmaisiais) ir neturėtų 
(su antraisiais), nors su pastaraisiais, kai valdžioje buvo Grinius ir Semaška, ne- 
retai būta bandymų kontaktuoti. Kalbant apie susitarimą su baltarusiais, savaime 
aišku, galima turėti omeny tik tokį elementą, kuris daro įtaką tautinei baltarusių 
visuomenei ir iš tikrųjų atstovauja tautinei srovei. Tokį autoritetą turi tik nepri- 
klausomybininkai - partijos ir grupės. Jos faktiškai ir dominuoja Vilniaus balta- 
rusių tautiniame komitete, kuris oficialiai yra tautinė sričių organizacija. Kadangi 
tai yra būtent ta sritis, kuri įeina į Lietuvos valstybę ir dėl kurios per savo tautinę 
Lastouskio vyriausybę baltarusiai pasirašė sutartį su Lietuva, sutikdami, kad kol 
faktiškai pradės egzistuoti Baltarusijos valstybė, ši sritis priklausys Lietuvai, pasi- 
likdami sau galimybę nustatyti sienas tarp Lietuvos ir Baltosios Rusios, kai Balta- 
rusių Respublika pradės faktiškai egzistuoti; tad Vilniaus komitetas yra co ipso vie- 
tinė baltarusių, Lietuvos piliečių organizacija, bent jau labai prie tokios artėja. Dėl 
visų šių priežasčių Lietuvos vyriausybei gali būti svarbi, vykdant Lietuvos valsty- 
bėje baltarusių politiką, tik šio Komiteto nuomonė, o ne kokios nors kitos tautinės 
baltarusių formacijos. Taip visą problemą suvokia baltarusiai. Su tokiu mandatu į 
Vilnių išvyko kun. Cikota, kandidatas užimti ministro baltarusių reikalams postą 
Lietuvos vyriausybėje. Tačiau Vilniuje kun. Cikotos planai, susisiekus su vyskupo 
kun. Matulaičio kurija, pasikeitė. Kun. Cikota grįžo į Kauną su žinia, kad vyksta 
į Ameriką asmeniškai vykdyti tam tikros misijos. Tad planai, jog jis taps ministru 
baltarusių reikalams, žlugo. Tačiau kun. Cikota atvežė žinią, kokį kandidatą šiam 
postui užimti siūlo Vilniaus tautinis baltarusių komitetas. Jis siūlo lietuviams iš- 
sirinkti vieną iš trijų kandidatų: Kraskovskio, Horeckio ir Kochanovičiaus. Kun. 
Stankevičiaus Vilniaus komitetas nepasirinko, kadangi kun. Stankevičius, pasak 
komiteto, reikalingas Vilniuje. Kun. Cikota žinią pranešė Lietuvos vyriausybei ir 
grupei baltarusių, deportuotų iš Vilniaus, tarp kurių buvo du iš trijų nurodytųjų 
kandidatų - Kraskovskis ir Horeckis. Deportuotų iš Vilniaus asmenų grupė per 
delegatus Karabačių ir kažkurį kitą oficialiai atsakė Lietuvos vyriausybei apie kan- 
didatus, kuriuos pasirinko Vilniaus komitetas. 


200. Korčinskis Ivanas (Korczynskij Iwan; 1864-1935), popas, Lietuvos stačiatikių veikėjas, Lietu- 
vos tarybos narys (1919-1920), Gardino apskrities ir miesto viršininkas (1920). 1921-1922 m. dirbo 
Ministerijoje baltarusių reikalams, 1923-1935 m. Lietuvos stačiatikių vyskupijos pirmininkas. 


203 


1922 metų kovo 18 d. 
Šeštadienis 


Dar vienas mirties nuosprendis mano teisėjo praktikoje. Nuosprendis paskelbtas 
kasacinėje byloje, tad iš principo jis ne mūsų. Mūsų darbas yra patikrinti kasaci- 
nės bylos motyvus, jeigu motyve randame pėdsakų, kad teismas, nagrinėjęs bylą 
normalia tvarka, pažeidė įstatymus, mes sprendžiame, ar iš tiesų teismas nusižengė 
įstatymams, ar nepalaikė kaltinamosios pusės interesų, o vėliau, remiantis tokios 
analizės motyvais - mūsų darbas arba panaikinti teismo nuosprendį ir grąžinti bylą 
į teismą nagrinėti iš naujo, arba kasacinį skundą atmesti. Tad kai į mūsų teismą pa- 
tenka kasacinė byla su mirties nuosprendžiu, tai yra ne mūsų nuosprendis, nors mes 
ir atmestume kasacinį skundą. Mirties nuosprendis negula ant mūsų teismo teisėjų 
sąžinės. Vis dėlto, kai tenka pripažinti, kad mirties nuosprendis skirtas teisingai, ap- 
ima negeras jausmas. Mirties nuosprendžiai būna tik bylose, patekusiose pas mus iš 
Karo teismo. Jau kelis mėnesius pasitaiko kur kas rečiau, nei anksčiau. Tačiau šian- 
dien susidūrėme vėl su mirties nuosprendžiu, kuris buvo juo labiau nemalonus, kad 
abu nuteistieji, jiems patiems reikalaujant, dalyvavo teismo posėdyje, sėdėjo kaltina- 
mųjų suole surakinti antrankiais, apsupti padidintos apsaugos. Jų kasacinis skundas 
buvo tik dėl bylos esmės, jame nebuvo jokių kasacinių nurodymų, tad negalėjome 
pasielgti niekaip kitaip, kaip tik atmesti skundą. Nuteistieji - du jauni vokiečiai, Di- 
džiojo karo ir vokiečių okupacijos metų demoralizuotos atmatos. Jų profesija tapo 
banditizmas. 1921 metais jiedu atvyko čia iš Vilniaus, kur greičiausiai vykdė tokius 
pat plėšimus. Atvykę per kelias savaites užmezgė kontaktą su vietos banditėliais ir 
įvykdė du ginkluotus žydų namų apiplėšimus. Aišku, bausmę jie užsitarnavo, nors 
ir neigė savo kaltę. Pats faktas liūdnas, ir šie jauni svetimšaliai greičiausiai bus nu- 
bausti mirties bausme; kas jų pagailės ir paprašys jų vardu Prezidento malonės. Tai 
du visiškai pasimetę žmonės, Didžiojo karo vėjų atblokšti į demoralizacijos šiukš- 
lyną, esantį svetimame krašte. Ir bus greičiausiai sunaikinti, kad nemėtytų po šalį 
demoralizacijos šiukšlių ir nesėtų savo elgesio sėklų. Niekas jų nepagailės, niekas 
neapraudos. Kaip atvyko niekam nežinomi, taip nežinomi ir žus, atguls į žemę - du 
vargani pasiklydę žmogeliai. Jauni ir patrauklūs vyrai. Vargas jiems, tačiau ir gėda 
žmonijai, kurios aistros tokius karus pagimdo. Gerai, gana jau rašyti liūdna tema. 
Verčiau papasakosiu apie baltarusius. Taigi Lietuvos vyriausybė pasiūlė užim- 
ti ministro baltarusių reikalams postą tik vienam iš trijų kandidatų - Horeckiui. 
Horeckis yra poetas ir kultūros veikėjas, kadangi jis politikos nemėgsta ir mažai 
ja žaidžia, tokios garbės atsisakė. Be to, Horeckis nemėgsta lietuvių dėl ligšiolinių 
santykių su baltarusiais ir dar nemaloniai nustebo, kad Lietuvos vyriausybė krei- 

pėsi į jį, nepaisydama pirmojo kandidato Kraskovskio. Be to, jį papiktino pokalbis 
su Galvanausku, kuris ketino postą paskirti ne laikantis susitarimo su baltarusiais, 
o norėjo tiesiog pasiūlyti postą, kurį užėmęs asmuo gautų marionetės vaidmenį. 
Netrukus po šio įvykio Horeckis išvyko į Latviją, planuoja apsistoti Dineburge ir 
imtis kultūrinės šviečiamosios veiklos, kuri tarp baltarusių labai sparčiai vysto- 
si Latgaloje. Na, o Lietuvos vyriausybė, sužinojusi, kad Horeckis siūlymo atsisakė, 
daugiau niekam posto nesiūlė. Baltarusiai pasibjaurėję tokiu Vyriausybės elgesiu 
ir vėl pyksta ant lietuvių. Jų manymu, lietuvių politika - paprasčiausias antausis, 
skeltas Vilniaus baltarusių komitetui. Pasak baltarusių, lietuviai, engdami balta- 
rusius, daro žalą sau ir praranda taip reikalingus kozirius Vilniaus klausimu. Jų 
manymu, verčiau jau apskritai nereikėjo kreiptis į Vilniaus komitetą su prašymu 
nurodyti kandidatus, nei kreiptis ir paskui ignoruoti siūlymus. Visiems aišku, kad 
baltarusiai tautininkai tokiomis politinėmis sąlygomis yra polonofilai. Pasak jų, 
nors lenkai juos spaudžia ir be pasigailėjimo naikina baltarusių judėjimą, sugeba 
išlaikyti kur kas švelnesnes veiklos formas nei lietuviai, kurie Vilniaus klausimu 
yra baltarusių sąjungininkai. Tad nauja kartėlio banga užliejo lietuvių ir baltarusių 
santykius, o baltarusiai liko pasibaisėję Kauno politika. Jie kalba net apie tai, kad po 
paskutinių įvykių, ko gero, geriausia būtų apskritai nutraukti santykius su Kaunu 
ir savo veiklą perkelti į Varšuvą, nes labiau išsivysčiusioje ir kultūringesnėje lenkų 
visuomenėje atsiras žmonių, su kuriais galės surasti ryšių ir susitarti dėl opozicinės 
veiklos, ko negali padaryti šioje periferinėje lietuvių visuomenėje ir vyriausybėje. 


1922 metų kovo 19 d. 
Sekmadienis 


Baltarusiai labai įsiutę dėl lietuvių vykdomos politikos, o ypač Kraskovskis. Neži- 
nau, ar jam rūpi paties pozicija ir kaip, nes šiuo atveju lietuviai būtent jį ignoravo, 
ar vis dėlto rūpi baltarusių reikalai, kaip pats teigia. Tačiau Kraskovskis tikrai turi 
teisę pykti dėl mūsų Glaudžios sąjungos narių, kai kurių mūsų bičiulių lietuvių 
elgesio, aišku, jeigu Kraskovskio informacija patikima. Pasak jo, kai kurie mūsų 
bičiuliai, turintys įtakos lietuvių politikoje, o ypač Vilniaus politikoje (Kraskovskis 
paminėjo Sleževičių ir Žemaitį), asmeniškai atkalbinėjo Vyriausybės narius teikti 
Kraskovskio kandidatūrą, sakydami, kad Kraskovskis nėra tikrasis baltarusis, nes 
prieš karą Vilniuje jis laikė save rusu, kad buvo ir iš tiesų yra rusas liberalas, iš- 
laikęs Rusijos valstybingumo instinktus, o vėliau paskutiniais metais Kraskovskis 
tarnavo įvairiems tautiniams dievams ir save „skolino“ tai ukrainiečiams, tai gru- 
zinams, o štai dabar jis „baltarusis“, kai turėjo grįžti į šalį ir prisišlieti prie vienos 

ar kitos stovyklos. Kraskovskis visa tai neigia, šie kaltinimai jį erzina ir, atrodo, yra 

jam labai skausmingi. Galbūt skausmingi del to, kad, nepaisant jo neigimo, śiuo- 
se žodžiuose nemažai tiesos. Kraskovskis teigia: jeigu patys baltarusių tautininkai 

neneigia jo tautinių baltarusiškų kvalifikacijų ir jo kandidatūrą užimti ministro 

baltarusių reikalams Lietuvoje postą įrašo pirmoje vietoje, tai atrodo juokinga ir 
neteisinga, kai lietuviai šiuo atžvilgiu prisimeta didesniais popiežiaus gerbėjais 

už patį popiežių. Ir iš tiesų Kraskovskis turi didžiulį pasitikėjimą tarp baltarusių 

tautininkų ir kelis mėnesius būdamas Vilniuje baltarusiams buvo labai naudingas, 
ypač dėl neeilinių organizacinių gabumų: jis sugebėjo susieti ir sujungti bendrai 

organizacinei veiklai neretai susipykusį elementą, Vilniaus baltarusiams tapo jų 

susivienijimo ir tautinio bendradarbiavimo simboliu, ir dėl to visi vienbalsiai jį lai- 
kė savo tautos lyderiu. Gebėjimas suvienyti pajėgas ir sukaupti įvairų elementą, be 

jokios abejonės, yra didžiulis privalumas ir byloja apie gebėjimą išlikti taktiškas. 
Tokie žmonės labai vertinami, ypač sunkiais ir atsakingais gyvenimo momentais. 
Visi baltarusiai apie Kraskovskį atsiliepia pagarbiai, vertindami jo atliekamą darbą. 
Aišku, visa tai negali sutrukdyti lietuviams kreipti dėmesį į tokias ar kitokias jo 

charakteristikas, vienokius ar kitokius bruožus ir kvalifikacijas bei požiūrį į Lie- 
tuvos valstybingumą. Mano manymu, ne tas reikalas, o jeigu tas ar anas lietuvių 
veikėjas iš mūsų bičiulių rato ką nors ir pasakė, tai greičiausiai dėl jo veiklos formos. 
Pagal mūsų Sąjungos esminę idėją visi turėtume būti solidarūs ir sąmoningai veikti 

dėl bendro tikslo Žmonijos ir įvairių tautų labui. Tad mūsų Sąjungos nariams tu- 
rėtų rūpėti, kad savi žmonės dalyvautų įvairiose politinėse veiklose, kad jų veikla 

atsispindėtų visuomenės, kultūros, valstybės ir tautiniame gyvenime. Aišku, tai 

nereiškia, kad negalime vieno ar kito žmogaus iš savo tarpo laikyti netinkamu im- 
tis kokios nors veiklos. Tačiau tokiu atveju pirmiausia tai reikėtų aptarti mūsų Są- 
jungos viduje ir tarp savų žmonių sąžiningai išsiaiškinti iškilusias problemas, o ne 

veltis į užkulisines politines intrigas už Sąjungos ribų ir veikti prieš vieną iš mūsų, 
nes tokiu atveju pati mūsų Glaudžios sąjungos esmė netenka prasmės. Negalima 
Sąjungos paversti kokia nors formalia draugija, reikalinga tarppartiniam bendra- 
vimui, nes mūsų Sąjungos prigimtis slypi kur kas giliau. Deja, mūsų bičiuliams dar 
toli iki Sąjungoje priimtos disciplinos ir toli iki pačios Sąjungos esmės suvokimo. 
Politinė spekuliacija yra tarsi rūdys, kurios apsupa daugelį iš mūsų ir atplėšia nuo 
tikrosios didžiosios brolijos prigimties, kuri yra mūsų Sąjungos ašis. Kraskovskis 
nori apie visa tai pakalbėti per mūsų Sąjungos susirinkimą. 

1922 metų kovo 20 d. 
Pirmadienis 


Pirmasis mūsų lietuviškas teisinis leidinys netrukus išvys dienos šviesą. Pirminin- 
kas Kriščiukaitis, apsiėmęs būti jo redaktorius, pagaliau sugebėjo po ilgų ir nevai- 
singų paieškų rasti spaustuvę, kuri išspausdins leidinį per trumpą laiką. Ši spaustuvė 
yra Marijampolėje, o čia, Kaune, yra jos darbuotojas, priimantis užsakymus ir kas- 
dien medžiagą perduodantis automobiliu, važiuojančiu Marijampolė-Kaunas trasa. 
Kaune su spaustuvių paieška problematiška, nes jos pačios yra apverktinos būklės. 
Ne tik nežmoniškai brangios jų paslaugos, tokios brangios, kad lietuviškus leidinius 
labiau apsimoka leisti Prūsuose ir Klaipėdoje nei vietoje, bet ir tų spaustuvių stygius 
lyginant su spausdinimo poreikiais. Spaustuvių nemažai, tačiau užsakymų dar dau- 
giau, tad jos yra perkrautos darbo, visiškai nesirūpina klientais ir neieško užsaky- 
mų. Nė viena Kauno spaustuvė nesiėmė išleisti mūsų teisinio leidinio anksčiau nei 
gegužės mėnesį. Jos turi tiek užsakymų, kad nesugeba susitvarkyti su darbu, aišku, 
kelia kainas, kurios didėja net neadekvačiai su kylančiomis spausdinimo paslaugų 
kainomis. O darbininkų organizacijos, prisidengusios jaunojo proletariato šydu ir 
siekiančios ginti darbuotojus nuo išnaudojimo, pačios išnaudoja konsumentus be 
pasigailėjimo ir spekuliuoja turėdamos darbo monopolį - kelia atlyginimus, prieš 
kuriuos inteligentų atlyginimai atrodo nenormaliai maži. Sudėtinga tapti spaustu- 
vės darbuotoju, nes netrūksta įvairių apribojimų, tad darbo jėgos nedaugėja ir negali 
plėstis spaustuvių tinklas Kaune, negali būti konkurencingas ir iniciatyvus. Patys 
spaustuvininkai neprisileidžia konkurentų, o spausdinto žodžio poreikis auga, tad 
jie virsta padėties valdovais ir gali diktuoti pramonininkams atlyginimo už dar- 
bą sąlygas, keldami savo kainą be galo ir be krašto. Darbininkų akcija jau nebėra 
kova su juos išnaudojančiais kapitalistais, ji jau seniai tapo spekuliaciniu susitari- 
mu, vos ne banditiškuoju sąmokslu darbo su kapitalu prieš vartotojus. Spaustuvių 
savininkai nieko nepraranda, kai atlyginimai auga ir didėja spausdinimo kainos; 
jie žino: išspausdins viską, ir tas spausdintas žodis atsilieps jų kišenei, nes moka 
tie, kurie užsako darbus, ir tie, kurie perka leidinius. Darbininkų akcija, siekianti 
profesinio darbo monopolio, kartu apsisaugo nuo konkurencijos ir palieka vartoto- 
jus, savo malonei ar nemalonei, priklausomus nuo darbininkų interesų. Populiarūs 
darbininkų šūkiai, jų kova su kapitalu ir t. t. yra pačių darbininkų iškoneveikti ir iš 
tiesų panaudoti tikslui, tai neturi nieko bendra su darbininkų klasės emancipacija, 
su darbo triumfu prieš kapitalą, su teisingumu visų visuomenės sluoksnių atžvilgiu. 
Tačiau susižavėjimas darbininkų šūkiais ir jų nešama vėliava, po kuria darbininkai 
slapsto savo rankomis vykdomą spekuliaciją, nėra niekuo geresnė už kitas išnaudo- 


207 


jimo formas. Jų spekuliacijos mastai yra tokie dideli, kad darbininkų vėliava kaip 
tokia, kurioje įrašyta Laisvės ir Teisingumo idėja, virto vienu dideliu fetišu, kad ir ką 
darytų darbininkai vardan savo interesų, tam niekas, išskyrus reakcingas partijas 
ir žmones, nedrįsta pasipriešinti, kad nebūtų darbininkų klasės priešai ir neužsitar- 
nautų „išnaudotojo“ etiketės. Konkuruoja politinės partijos, kurios daugiau himnų 
sugiedos darbininkų garbei, įstatymų leidėjai juos apgaubia globa ir visi jiems lanks- 
tosi. Tuo tarpu tas Darbininkas, rytojaus žmonijos herojus, Didžiosios ateities riteris, 
atsiveržia diržą ir šaiposi iš rytdienos, nes šiandien puikiai gyvena iš spekuliacijos. 
Tokia spaustuvių ir spaustuvininkų padėtis, tačiau ji vis labiau ryškėja ir kitose dar- 
bo sferose, neišskiriant ir samdinių dvaruose. Darbininkas iš riterio, kovojančio dėl 
šviesesnio rytojaus, pavirto šios dienos parazitu. 

Na, o grįžtant prie spaustuvių - didžioji Kauno leidinių dalis spausdinama Klaipė- 
doje, Tilžėje, Karaliaučiuje. Provincija — Šiauliuose, Panevėžyje, Marijampolėje — šiuo- 
se miestuose spausdinami ir leidiniai, kurių Kauno spaustuvės nesiėmė spausdinti. 

Mūsų teisinis leidinys greičiausiai spaudoje pasirodys balandžio pradžioje. 
Jame bus išspausdinti du didžiuliai mano darbai, be to, bus Mačio, Leono ir kelių 
kitų autorių straipsniai. Bus rubrika, skirta Aukščiausiojo Tribunolo darbui; ten 
bus spausdinamos ištraukos iš svarbiausių Tribunolo nuosprendžių, juos susiste- 
minti - Kriščiukaičio darbas. Šiame Tribunolo nuosprendžių skyriuje daugiausiai 
bus spausdinami mano parengti nuosprendžiai. 


1922 metų kovo 21 d. 
Antradienis 


Seimas pradėjo antrą Lietuvos Respublikos konstitucijos skaitymą. Seimo daugu- 
ma arba krikščionys demokratai įnešė daug pataisų į Konstituciją, ji tampa vis 
labiau konservatyvios krypties. Konstitucinėje komisijoje krikščionys demokratai 
elgėsi tyliai, sėdėjo ausis suglaudę, beveik nesipriešino vienokiems ar kitokiems 
radikaliems įstatymams, kuriuos siūlė kairieji. Tačiau dabar be jokių ceremonijų 
per plenumo posėdį išmeta visa, kas atsiduoda radikalizmu, ir siekia išlaikyti po- 
litinį konservatizmą. Apskritai pastaraisiais metais krikščionys demokratai Seime 
mažiau žaidžia radikaliuosius žaidimus ir atviriau rodo savo tikrąjį veidą. Pana- 
šu, kad visa jų demagogija išsisėmė per agrarinę reformą, kuri buvo duoklė beže- 
miams ir mažažemiams ir pataikavimas vadinamajai „Darbo federacijai“, o jos 
skiriamasis bruožas — proletariatui būdingas vilko apetitas be proletariato idėjos. 
Žlugus krikščionių demokratų kompromisui su socialistais liaudininkais ir pra- 
dėjus kilti atsiskyrimo fermentui dešiniajame krikščionių demokratų sparne, va- 

dinamojoje „Ūkininkų sąjungoje“, greičiausiai ir Galvanausko vyriausybės įtaka, 
o gal dėl visų minėtųjų priežasčių pagrindinio krikščionių demokratų demagogo 
Krupavičiaus atsisakymas Seimo mandato, krikščionys demokratai pajuto naują 
konservatyviųjų jėgų pliūpsnį. Įdomu tai, kad artėjant naujiems Seimo rinkimams 
krikščionys demokratai sukasi dešinėn. Manau, tai reiškia, kad krikščionys de- 
mokratai baiminasi augančios konservatyvios srovės, sklindančios iš „Žemdirbių 
sąjungos“*"", kuri populiarėja tarp valstiečių. Greičiausiai krikščionys demokratai 
jaučia: šalis pavargo nuo tuščiai skambančių frazių ir demagogiškų eksperimentų 
ir trokšta tvarkos, stabilumo, saikingos valdžios. Atrodo, krikščionių demokratų 
polinkis į konservatyvumą labai charakteringas, nes iš esmės krikščionys demo- 
kratai turi neblogą uoslę ir nujaučia visuomenės nuotaikas. Na, ir rinkimai į Sei- 
mą, kurie, regis, bus ne už kalnų, parodys, ką visuomenė iš tiesų mano ir kokių 
pozicijų laikosi. 

Tuo tarpu mūsų Teisininkų draugija vis dar dirba ties Konstitucijos projekto 
skyriumi: dėl teismo. Specialioji komisija, turėjusi kartu su valdyba šią užduotį at- 
likti, projektą pateikė. Užvakar, sekmadienį, davė jį svarstyti ad hoc sukviestam 
Draugijos susirinkimui. Tačiau visuotiniame susirinkime dalyvavo labai nedaug 
žmonių: Kriščiukaitis, Janulaitis, Toliušis, Budreckas, Braćiulis**, Landsbergis”, 
Żolkovskis***, Beliackinas, Fridmanas?“ ir aš, dar kažkoks žmogus ir svečias - Seimo 
deputatas ir Seimo konstitucinės komisijos narys Marma?%. Nors dalyvių nedaug, 
susirinkimas įvyko, nes pagal Draugijos statutą teisininkų klausimus gali svarsty- 
ti 3 asmenų kvorumas. Nepaisant to, kad buvo nedaug žmonių, išsivystė įdomi ir 
aistringa diskusija. Buvo diskutuojama daugiausiai dėl teismo nepriklausomybės, 
dėl jos išsaugojimo ir apsaugojimo, dėl pačios sąvokos, elementų ir pasekmių. Kilo 
dvejopa diskusija: dėl teismų valdžios nepriklausomybės, kaip vienos iš valstybės 
suverenios valdžios elementarių ir betarpiškų funkcijų, ir dėl teismų nepriklausomo 
darbo apsaugos, nors teismo valdžia kaip tokia nebuvo teisiniu valstybiniu požiūriu 


201. Lietuvos žemdirbių sąjunga — politinė grupuotė, įkurta 1919 m. gegužę Kaune. Ją įkūrė lie- 
tuvių tautininkų šalininkai. Laikėsi negatyvios pozicijos agrarinės reformos projektų atžvilgiu. 
202. Bračiulis Pranas (Bradchulis Francis; 1869-1952), pirmasis lietuvių advokatas JAV. Į Čikagą 
išvyko 1886 m. Aktyviai dalyvavo lietuvių emigrantų visuomeniniame kultūriniame gyvenime, 
į Lietuvą sugrįžo 1920 m. Kartu su M. Rómeriu ir Fridmanu buvo Vilniaus apygardos teismo 
teisėjas (1920 m. rugsėjo 3-spalio 9 d.). 1921-1922 m. - Kauno apygardos teismo narys. 1922 m. 
gegužę sugrįžo į JAV. 

203. Landsbergis Česlovas. 

204. Nėra duomenų. 

205. Fridmanas Bernardas (1859-1929), teisininkas. 

206. Marma Mykolas (1886-?), teisininkas. Nuo 1922 m. sausio 13 d. Steigiamojo seimo deputatas 
(socialdemokratų frakcija). 1940 m. ištremtas į Sibirą. 

savarankiška, Šiuo atžvilgiu komisija nebuvo konsekventiśka. Ji nutarć pritarti, kad 
Teismo institucija būtų nepriklausoma - turėtų nepriklausomas suverenios valdžios 
funkcijas, ir tuoj pat kituose straipsniuose teismą susiejo su vykdomąja valdžia, nes 
pritarė: Aukščiausiojo Tribunolo teisėjus skirtų Respublikos prezidentas (tiesa, jis 
rinktų iš kandidatų, kuriuos pateiktų pats Tribunolas). Diskutuojant iškilo klausi- 
mas: arba išvis atsisakyti teismo, kaip turinčio valdžios funkcijas, nepriklausomybės 
principų ir išsaugoti tik jo veikimo laisvę, arba prisiimti visas šio teisinio įstatymo 
pasekmes. Buvo manančiųjų, kad kompromisas įmanomas. Galų gale, atėjus laikui 
sukonkretinti išvadas, buvo pritarta teiginiui, kad Teismo institucija liks nepriklau- 
soma, su niekuo nesusaistyta. Per susirinkimą buvo diskutuojama ir apie kitokias 
į Konstituciją įtrauktas tezes apie teismo darbo organizavimą, ypač apie sunkiai 
suformuluojamą, paliekant visiškai nepriklausomą Teismo instituciją, Tribunolo - 
aukščiausiojo teismų organo — teisėjų skyrimo tvarką. Vėliau svarstyta, turi ar ne- 
turi teisės teismai nagrinėti įstatymų teisėtumą. Kalbėta apie poreikį nuodugniai 
išaiškinti bylas, patekusias į Aukščiausiąjį teismą, apie Tribunolo teisę nustatyti, ar 
įstatymai atitinka Konstituciją, ir t. t. Galiausiai nustačius tam tikras teisines taisy- 
kles ir gaires, Komisijai kartu su valdyba buvo pavesta parengti atitinkamas tezes 
atitinkamiems Konstitucijos projekto įstatymams. 


1922 metų kovo 22 d. 
Trečiadienis 


Jau gana vėlu, o aš jaučiuosi pavargęs. Nenoriu ilgai sėdėti, tad šiandien daug ne- 
raśysiu. 

Rodos, mano dienos Ryty Lietuvos reikalų komisijoje jau suskaičiuotos. Apsi- 
sprendžiau išeiti, tačiau nenoriu to daryti prieš pat sušaukiant Tarybos susirinkimą, 
apie kurią buvo tiek daug kalbama Komisijoje, kuriai buvo tiek ilgai ruošiamasi ir 
kuri pagaliau sėkmingai pradės veikti. Minėtasis susirinkimas turi vykti poryt. Tai 
dar nebus tikroji Taryba, tiesiog susirinkusi iš poreikio atlikti užduotis, sukurti 
tikrosios Tarybos formą bei nustatyti veiklos gaires. Pasitarimas vyks tomis pat 
tautinio pariteto sąlygomis, kokiomis kuriama ir pati Taryba. Tai bus jos prototi- 
pas, jos embrionas — na, bent jau taip įsivaizduoja iniciatoriai. O aš nesu visiškai 
tikras, ar ši Taryba duos kokį nors vaisių, ar išties bus tikrosios Tarybos pirmtakas 
ir apskritai rimta organizacija. Bet kokiu atveju kol kas palauksiu ir neteiksiu at- 
sistatydinimo prašymo, nenoriu Komisijos kompromituoti ir palikti prieš pat su- 
šaukiant Tarybą. Pakeisti savo sprendimo nenoriu - turiu daug priežasčių. Pirmoji 

ta, kad Komisija neveiksni. Nėra darbų tęstinumo, trūksta sistematiškumo, aiškiai 
nenustatyta veikla valstybės politikoje. Mūsų komisija yra tarsi vyriausybės arba 
jos pirmininko pastumdėlė, arba tarsi šiaudinė baidyklė, retkarčiais užsiliepsno- 
janti kokios nors minties ugnimi, tačiau ugnis užgęsta ir nelieka nieko. O kartais 
ištisus mėnesius ji tėra kokio politinio organo fikcija, egzistuojanti tik dėl to, kad 
keli žmonės turėtų priežastį imti varganą papildomą atlygį. Ne apie tokią komi- 
siją svajojau, kai ji buvo kuriama. Be to, mane neretai erzina lenkus niekinančios 
brošiūros, kurios skamba kvailai, kiauliškai, o Komisija jų leidybą finansuoja arba 
pati jas leidžia. Yra tam tikrų dalykų, kuriuos Žemaitis atlieka Komisijos vardu, 
kuriems neturiu jokios įtakos, bet niekaip negaliu su jais taikstytis. Na, ir paskutinė 
priežastis, tikrai ne menkiausia, ta, kad man būnant Aukščiausiojo šalies teismo 
teisėju nedera imti Vyriausybės mokamo atlygio. Teisiniu požiūriu teisėjai neturė- 
tų eiti antraeilių pareigų ir gauti už tai atlyginimo, tačiau tokia praktika plačiai pa- 
plitusi. Pastarosiomis dienomis kaip tik ši problema buvo aršiai aprašyta spaudoje 
(Tėvynės balsas*7). Laikraštis rašė apie įvairių ministerijų juriskonsultų pareigas, 
kurias eina teisėjai. Aš nesu juriskonsultas, tačiau man, teisėjui, nedera būti Ko- 
misijos, kuri yra Vyriausybės organas, nariu. Visiškai sutinku su tokia nuomone, 
suprantu ir žinau, kad toks kelias veda prie teismo nepriklausomybės sunaikinimo. 
Tad privalau pasidaryti atitinkamas išvadas. 


1922 mety kovo 23 d. 
Ketvirtadienis 


Šiandien apie savo ketinimus atsistatydinti iš Rytų Lietuvos reikalų komisijos raštu 
informavau Žemaitį, tačiau neoficialiai. Padariau tai, kad jis iš anksto žinotų mano 
sprendimą ir galbūt per rytdienos pasitarimą paieškotų kito asmens, kuris Komi- 
sijoje atstovautų lenkams. Įspėjau, kad oficialų atsistatydinimo prašymą pateiksiu 
balandžio 1 dieną, ir pabrėžiau: jeigu Taryba susikurtų ir jos įstatai neužkirstų man 
kelio dalyvauti, mielai jai priklausyčiau. Su dideliu noru imčiausi tokio visuomeni- 
nio darbo, o tarnautoju, kuriam mokamas atlyginimas, būti nenoriu, ypač kai šios 
institucijos kompetencija nėra aiški. Man labai įdomu, koks bus rytdienos Tarybos 
embriono susirinkimas. Susitiks labai įvairialypis elementas, taigi bus Smetona, 


207. Tėvynės balsas — tautininkų spaudos organas, leidžiamas Kaune nuo 1922 m. sausio užda- 
rius Tautos balsą. Nuo tų metų balandžio - dienraštis, anksčiau - savaitraštis. Redaktorius — 
A. Voldemaras. 

Aleksandras Tiśkevićius**, Daujotas”, Bojevas - kiekvienas atstovauja skirtingai 
ideologijai — ir ryškūs baltarusių revoliucionieriai, tarp kurių bus Golovinskis** ir 
Zajacas*" arba esdekas Kairys, ir t. t. Pagrindinė diskusijos tema — poreikis ir būti- 
nybė įsteigti „Rytų Lietuvos reikalų tarybą“ ir organizaciniai jos įsteigimo reikalai. 
Tarybą turi sudaryti 4 pagrindinių Vilniaus krašto tautybių atstovai, organizacija 
turi būti panaši į „priešparlamentinę“. Kai kurių veikėjų nuomone, nereikia kurti 
tokios institucijos, nes tokią funkciją turėtų atlikti pati Rytų Lietuvos reikalų ko- 
misija. Šiek tiek yra tiesos, šiek tiek ne. Vis dėlto Komisija yra Vyriausybės orga- 
nas, o Taryba būtų visuomeninis organas, reguliuojantis Komisijos veiklą ir kryptį. 
Taryba galėtų atlikti teigiamą vaidmenį, nes joje dalyvautų įvairių tautybių ir vi- 
suomenės elementų atstovai, kurie nagrinėtų Lietuvos valstybinę politiką Vilniaus 
klausimu. Pagal projektą, kurį Komisija pateiks rytoj aptarti, Taryba sušaukiama 
atstovauti ir tenkinti Rytų Lietuvos teisėms ir poreikiams Lietuvos valstybės poli- 
tikoje ir įstatymuose, kaip numato iškilminga gruodžio deklaracija, kurią pabrėžė 
Steigiamasis seimas. Ji nagrinėtų Seime svarstomus įstatymus ir Vyriausybės ak- 
tus, jeigu jie būtų susiję su Rytų Lietuva, pateiktų savo išvadas ir pastabas atitin- 
kamiems valstybės organams, veiktų per Rytų Lietuvos reikalų komisiją, turėtų 
įtakos jos sudėčiai. Tarybos pirmininkas dalyvautų Ministrų tarybos posėdžiuose 
ir turėtų patariamąjį balsą. Taip turėtų atrodyti Taryba pagal Komisijos projektą. 
Sudėtingiausia nustatyti, kokiomis taisyklėmis vadovaujantis Taryba bus išrinkta. 
Iki šiol Komisija nesugebėjo jokių tikslių taisyklių suformuluoti. Įžanginis steigia- 
mosios Tarybos posėdis, per kurį gali atsirasti tikrosios Tarybos embrionas, turi 
įvykti rytojaus vakarą vienoje iš Seimo patalpų. 

Šiandien Semaška man papasakojo daug sensacingų ir skandalingų žinių apie 
baltarusius iš Lastouskio baltarusių liaudies vyriausybės. Galbūt Semaškos žodžiai 
perdėti, nes karinės intrigos, šios vyriausybės narių trintis su Semaška ir jo politika 
Lietuvos ministerijoje baltarusių reikalams greičiausiai neleidžia Semaškai būti ša- 
liškam. Taigi jis pasakojo apie sandorius, kokius bolševikų ambasada Kaune rezgė 
su Lastouskio aplinkos žmonėmis. Bolševikų diplomatai bendravo su baltarusiais, 
priiminėjo juos, vaišino, o kai jokių realių susitarimų nepavyko pasiekti, bolševikų 
diplomatai susivokė, kad baltarusiai mėgsta pramogauti ir amžinai godūs pinigų. 
Tada jiems pasiūlė dvi sumas už tai, kad atsisakytų Baltarusių Liaudies Respublikos 
vardo. Bolševikai įsitikino: baltarusių vyriausybės grupė yra iš principo silpna, o 


208. Tiškevičius Aleksandras. 
209. Daujotas Jurgis. 
210. Nėra duomenų. 
211. Nėra duomenų. 

vienintelė jos jėga, vienintelis koziris yra Respublikos vardas ir jo autoritetas. Las- 
touskis nesutiko su tokiu bolševikų pasiūlymu, tačiau kai kurie šios „ministerijos“ 
ministrai ir atstovai su dideliu godumu pradėjo seilėtis užuodę pinigus. Sako, bol- 
ševikai pinigų duoda kiekvienam šios grupės nariui, kuris sutinka atsistatydinti 
iš „vyriausybės“, ir tikisi, kad netekusi žmonių visiškai nustos veikti ir egzistuo- 
ti pati vyriausybė, kurios veikimo pagrindas yra vien jos vardas. Esą tokiu būdu 
buvo nupirktas Duśauskis**, kuris jau atsisakė dirbti Lastouskio vyriausybėje ir 
už pinigus, gautus iš bolševikų, įkūrė kažkokį techninį biurą; esą tokiu pat keliu 
išeis ir Holovinskis (Semaška itin nemėgsta Holovinskio), tad kas žino, ar jo speci- 
aliai nejuodina. Apskritai baltarusių didžioji darbo dalis iš „vyriausybės“ sluoksnių 
yra gauti pinigus, iš kurių tik mažytė dalis atitenka šalies poreikiams, o didžioji 
paskęsta „vyriausybės“ klikos kišenėse. Pavyzdžiui, už milijoną Vokietijos markių, 
kurias Lietuva išmokėjo 1921 metų rudenį pasirašydama Lietuvos ir Baltarusijos 
sutartį. Esą iš jų tik 54 tūkstančiai panaudoti realiai veiklai šalies naudai ir pateko 
į šalį. Cvikevičius*“, „užsienio reikalų“ ministras Lastouskio vyriausybėje, Berlyne 
išlaiko puikų butą ir didelę šeimą. Žinau, daugelis šių baltarusių veikėjų gyvena 
plačiai ir mėgsta pasilinksminti. O vedybiniai ir erotiniai šios klikos santykiai esą 
kupini skandalų. Keista, neretai idėja ir pasiaukojimas siejamas su palaidu gyveni- 
mo būdu, vynu ir moterimis, nes idėja [...J2*. 


1922 metų kovo 24 d. 
Penktadienis 


Šiandien turėjo įvykti susirinkimas dėl Rytų Lietuvos reikalų tarybos įsteigimo, 
tačiau neįvyko. Susirinkimą Žemaitis nukėlė į rytdieną. Vakar Žemaitis kalbėjosi 
su Aleksandru Tiškevičiumi, atrodo, kad laikinai nėra mieste Soloveičiko - sako 
sugrįš rytoj. Šio pokalbio detalių nežinau, nes kai šiandien buvau sutikęs Žemaitį 
Komisijoje, jis buvo labai užsiėmęs ir neturėjo nė minutės laiko, nors sakė norintis 
pasikalbėti su manimi apie pokalbį su Tiškevičiumi. Sužinojau tik tiek, kad Žemai- 
tis porą valandų kalbėjosi su Tiškevičiumi. Tiškevičius Žemaičiui paliko teigiamą 


212. Dušauskis-Duž Klaudijus (Duszewski; 1891-1959), inžinierius, baltarusių visuomenės ir 
politikos veikėjas. Nuo 1909 m. dalyvavo baltarusių tautiniame judėjime, 1919 m. Vilniuje įkū- 
rė baltarusių „Dumką“, buvo Vilniaus ir Gardino baltarusių tarybos pirmininkas. Nuo 1920 
m. persikėlė į Kauną. Čia organizavo Baltarusių veiklos centrą ir redagavo baltarusių spaudą 
(Białoruski sciag 1922 m., Krivić 1923-1927 m., Biełaruski Asiūrodek 1933-1936 m.). 

213. Cvikevičius Aleksandras (Cwikiewicz Aleksander; 1888-1937), istorikas, publicistas, balta- 
rusių visuomenės ir politikos veikėjas. 

214. Neįskaitomas žodžių junginys. 

įspūdį ir pasakė kažkokius itin svarius argumentus prieš Tarybos steigimą. Jie pri- 
vertė Žemaitį susimąstyti, ar tokia Taryba apskritai reikalinga. Tad Žemaitis dar 
apie Tarybą nori pasikalbėti su Galvanausku ir Jurgučiu. Bet kokiu atveju susirin- 
kimas įvyks. Rytoj prieš susirinkimą pabandysiu susirasti Žemaitį ir'pasikalbeti, 
nes man sakė, kad nori, jog aš susitikčiau su Tiškevičiumi. 

Šiandien švelniai paklausiau Kraskovskio apie skandalingas žinias, kurias su- 
žinojau apie baltarusius (Holovinskį ir Dušauskį), apie jų santykius su Sovietų am- 
basada Kaune, bolševikų pinigus ir t. t. Žodžiu, apie tai, ką vakar man pasakojo 
Semaška. Kraskovskis labai griežtai atsakė, kad tai šmeižtas ir kad tokių švarių ir 
sąžiningų žmonių kaip Holovinskis dar reikia paieškoti, neįmanoma net įsivaiz- 
duoti, kad jis šitaip galėtų pasielgti. Sakė, kad jis šimtu procentų įsitikinęs, jog tai 
melagingi gandai. Esą tiesa tik tai, kad Lastouskio vyriausybė vedė kažkokias dery- 
bas su sovietų diplomatais, ypač su Baltarusijos Sovietų Respublika Minske. Sakė, 
kad šiose derybose kaip tik baltarusiams atstovavo Holovinskis, tačiau jos neturėjo 
nieko bendra su kažkokiu bandymu papirkti. Aš taip pat esu linkęs manyti, kad 
Semaška išmąstė tokias informacijas, norėdamas sukompromituoti Lastouskio vy- 
riausybės baltarusių tautininkų veiklą, mat su jais labai seniai nesutaria. Tačiau net 
ir Kraskovskis pripažįsta: baltarusiai elgiasi neprotingai ir neatsargiai, leisdamiesi 
į sandorius su bolševikais. Sovietų politikoje ir diplomatijoje yra daug azijietiškų 
bruožų ir rytietiško apsukrumo. Tad negalima paneigti, kad, simuliuodami gerus 
santykius su baltarusiais ir vesdami su jais derybas, jiems už nugarų veikia prieš 
juos, pakišdami lietuviams įvairias intrigas, kompromituojančias baltarusius. At- 
rodo, baltarusių diplomatija niekada nesielgia sąžiningai ir savo metodais primena 
nerangią Rytų dukrą, yra ištikima klasikinei caro diplomatijai, kurios veiklos me- 
todai - apgaudinėti priešus ir tariamus draugus visus su visais supriešinant. 


1922 metų kovo 25 d. 
Šeštadienis 


Šiandien dienoraštyje norėčiau papasakoti apie keturis įvykius — apie savo vizitą pas 
seną gerą pažįstamą Matużevski*5, kuris čia yra Sovietų Rusijos viceambasadorius, 
apie Teisininkų draugijos valdybos susirinkimą, per kurį pagal draugijos visuotinį 
susirinkimą priimtas nuostatas buvo suredaguotas Teisininkų draugijos sukurtas 


215. Matuševskis Vladyslavas (Matuszewski Władysław; 1882-1942), teisininkas. 1903 m. įstojo į 
PPS; šiai skilus (1906) perėjo į PPS-Lewica (kairiuosius), o nuo 1907 m. į Lietuvos socialdemokratų 
partiją. 1917 m. Petrogrado komiteto PPS-Lewica ir Komisariato lenkų reikalams sekretorius. 1920— 
1921 m. Sovietų komisijos Berlyno kaliniams evakuoti narys. Vėlesniais metais sovietų diplomatas. 

Konstitucijos skyrius apie teismą, paskui apie arbatėlę pas Lastouskį, kurią šis orga- 
nizavo ketvirtųjų metinių Baltosios Rusios nepriklausomybės paskelbimo Minske 
proga, na, ir apie vakar vakarą vykusį susirinkimą, kurio tikslas suformuoti Rytų 
Lietuvos reikalų tarybą. Kadangi trūksta vietos, dviejų pirmųjų temų atsisakysiu. 
Greičiausiai apie Matuševskį pakalbėsiu kada nors vėliau. 

Baltarusijos nepriklausomybės metinių iškilmės buvo švenčiamos tarp savų žmo- 
nių. Lastouskis, kaip Baltarusijos Liaudies Respublikos ne namie dirbančios vyriau- 
sybės premjeras, šia proga pakvietė arbatos. Iškilminga arbatėlė vyko vyriausybės 
patalpose. Susirinko iki 40 žmonių, iš jų apie 10 baltarusių, kurie jautėsi šeimininkais 
ir savo laiką skyrė svečiams, vienas žydas, berods, Soloveičikas, vienas lenkas — aš, 
likusieji svečiai - lietuviai, tarp jų buvęs ministras pirmininkas dr. Grinius, Seimo 
vicepirmininkas dr. Staugaitis, socialistų liaudininkų lyderis deputatas Sleževičius, 
ūkio ministras Aleksa, karo viceministras Papečkys, Užsienio reikalų ministerijos 
Rytų departamento direktorius Lastauskas*“, Mykolas Biržiška ir dar daug kitų. At- 
vyko daugiausiai kairiosios pakraipos lietuvių, artimų socialistams liaudininkams. 
Buvome vaišinami kava, arbata, likeriais, krupniku, pyragais, tortu ir vaisiais. Per 
pobūvį žmonės linksmai kalbėjosi, tačiau bendravo tik su staliuko kaimynais. Jokių 
prakalbų, garsiai sakomų tostų. Privačiai baltarusiams buvo linkima, kad kitas nepri- 
klausomybės metines švęstų laisvoje savos Respublikos teritorijoje. 

Iš šio pobūvio nuskubėjau tiesiai į Seimą, kur viename iš kabinetų 7 valandą 
turėjo įvykti susirinkimas dėl Rytų Lietuvos reikalų tarybos formavimo. Išskyrus 
visus Rytų Lietuvos reikalų komisijos narius, tai yra Žemaitį, mane, Čerkasą ir Ro- 
zenbaumą jaunesnįjį, susirinkime dalyvavo lietuviai - Seimo krikščionių demo- 
kratų partijos deputatas dr. Jokantas, socialistai liaudininkai dr. Grinius ir Seimo 
vicepirmininkas dr. Staugaitis, esdekas deputatas Kairys, Mykolas Biržiška. Lenkas 
buvo tik vienas — Aleksandras Tiškevičius iš Kretingos. Baltarusiai - baltarusių 
vadinamosios „Suwiaž“, tautinių partijų sąjungos, deleguoti Zajacas ir Golovinskis, 
deportuotų iš Vilniaus baltarusių atstovas Karabačius ir advokatas Bojevas, pri- 
sistatantis baltarusiu, nors iš tiesų besislepiantis po baltarusiška vėliava rusas - jį 
delegavo moskalofiliška vadinamoji „Hromada“, jungianti elementus, apsimetan- 
čius baltarusiais, ir veikianti ne tautiniais tikslais, o dirbanti rusams, besiilginti 
tos „vienintelės, nedalomos“ senosios Rusijos, žydai - ministras žydų reikalams 
Lietuvos vyriausybėje Soloveičikas, deputatai Rachmilevičius (ortodoksų pakrai- 
pa), Rozenbaumas senasis (sionistai) ir Finkelšteinas (demokratai), na ir Landau?” 


216. Trūksta duomenų. 


217. Landau Samuelis (1886-?), žydų veikėjas, Lietuvos Steigiamojo seimo deputatas. Buvo žydų 
frakcijos atstovas, vėliau Centrinio kooperacijos banko direktorius. 

(atrodo, jis priklauso socialistų tautininkų stovyklai, vadinasi, kuriai nors iš soci- 
alinių sionistinių formacijų). Be minėtųjų asmenų, susirinkime dalyvavo dar Bo- 
leslovas Stadzevičius, tikras vilnietis iki kaulų smegenų, lenkų kalbos ir kultūros 
atstovas, save laikantis lietuviu, ir dar kažkoks žmogus, kurio nežinau nei pavardės, 
nei tautybės. Dėl įvairių priežasčių nedalyvavo šie pakviestieji: Antanas Smetona, 
Dominykas Semaška, Jurgis Daujotas ir du Žemaičio šiomis dienomis pakviesti 
lenkai - kažkokie Voleišo ir Stulinskis - Kauno magistrato darbuotojai. Žemaičiui 
šiuos asmenis nurodė kaip Lietuvos valstybingumą palaikančius valstybės piliečius. 
Jie priėmė kvietimą ir pažadėjo atvykti, tačiau paskutinę minutę Žemaičiui pranešė, 
kad negali susirinkime dalyvauti, nes lenkų tautinė organizacija - Centrinis rin- 
kimy komitetas**, kuriam vadovauja Kazimieras Jančevskis“? (greičiausiai tai tas 
pat Lenkijos informacinis biuras) ir kuriam jie privalo paklusti, - uždraudė daly- 
vauti susirinkime, mat jeigu ieškomi veikiančių lenkiškų organizacijų atstovai, tai 
susirinkimo organizatoriams derėtų kreiptis į veikiančias organizacijas ir prašyti 
deleguoti savo žmones, o ne veikti savavališkai. 


1922 mety kovo 26 d. 
Sekmadienis 


Labai nemalonu, kad vakar į susirinkimą neatvyko du pakviesti lenkai. Jų neatvy- 
kimas gali pakenkti planuojamiems veiksmams. Nors negalima nepripažinti, kad 
lenkai teisūs sakydami, jog Rytų Lietuvos reikalų komisija, norėdama, kad susi- 
rinkime dalyvautų lenkų tautybės atstovai, turėjo laikytis elementarių taisyklių ir 
kreiptis į atitinkamas institucijas, o šios deleguoti asmenis į pasitarimą — tokius, 
kokius mano esant tinkamus, tačiau kartu niekam neatstovaujančius, tiktai sau. 
Juolab kad ieškodami kitų tautybių atstovų susirinkimo iniciatoriai pirmiausia 
kreipėsi į tautines jų organizacijas, o tik paskui į nurodytus kandidatus. Tad dviejų 
lenkų atsisakymo motyvai kartu reiškia atitinkamos lenkų organizacijos protestą ir 


218. Lenkų centrinis rinkimų komitetas per dvarininkų suvažiavimą įsteigtas 1920 m. vasario 
18 d. Kaune. Komitetas rengė kandidatų lenkų deputatų vietoms užimti Lietuvos seime sąrašą. 
Ilgainiui jis susijungė su Lenkijos informaciniu biuru. Komiteto įkūrėjas ir pirmasis pirminin- 
kas buvo K. Jančevskis, vėliau - Eugenijus Romeris. Komitetą sudarė įvairių lenkiškų politinių 
partijų atstovai, kuriuos siejo bendras komiteto tikslas: dvasinio ir materialaus Lietuvos lenkų 
gyvenimo gynimas. Šio komiteto funkcijas perėmė Lietuvos lenkų komitetas, įsteigtas 1928 m. 
lapkričio 17 d. Kaune per lenkiškų organizacijų suvažiavimą. Šis komitetas buvo oficialus Lietu- 
vos lenkų atstovas Lietuvoje. 

219. Jančevskis Kazimieras (Janczewski Kazimierz; 1878-1959), dvarininkas, vienas žymiausių 
lenkų veikėjų Lietuvoje, Lenkų komiteto pirmininkas. Tarybos narys, o vėliau ir Kauno miesto 
tarybos pirmininkas. 

konflikto genezę. Vakar į susirinkimą atėję asmenys sužinojo, kodėl atsisakė jame 
dalyvauti du lenkai, ir sakė, kad jie teisūs, o Aleksandras Tiškevičius, vienintelis 
susirinkimo dalyvis lenkas, nuolatos kartojo, kad susirinkime jis dalyvauja kaip 
Aleksandras Tiškevičius ir, gink Dieve, ne lenkų tautybės gyventojų atstovas, tad 
neturi teisės atstovauti savo tautiečiams ir reikšti nuomonės jų vardu. Šis nesusipra- 
timas gali turėti neigiamą įtaką, jeigu vystantis Tarybai kiltų poreikis kreiptis į tau- 
tines lenkų organizacijas. Na, o sprendžiant iš nuotaikų, tvyrančių per pasitarimą, 
greičiausiai būtent taip bus formuojama Taryba - dėl kandidatų kreipiantis į tauti- 
nes organizacijas, neišskiriant lenkų ir tautinių jų organizacijų. Tačiau tada lenkų 
organizacijos jau turės pagrindą atsisakyti, nes jeigu lenkai buvo ignoruojami per 
pirminį pasitarimą ir jiems nedalyvaujant buvo pradėta formuoti Taryba, tai kaip 
galima po to juos kviesti į jau suformuotą organizaciją. Tad dėl šio nesusipratimo 
lenkai gali arba paskelbti Tarybos boikotą, kuris turėtų pagrindą, tačiau iškreiptų 
Tarybos sukūrimo principus ir užduotis, arba reikalauti gerai patikrinti visą infor- 
maciją, pateiktą susirinkime. Sunku būtų priešintis tokiam reikalavimui, nepažei- 
džiant lenkų teisių. Šiai susiklosčiusiai situacijai, kuri vakar išryškėjo ir neliko ne- 
pastebėta, dienoraštyje skiriu daug dėmesio, kadangi įtariu: iš jos gali išsirutulioti 
rimtas konfliktas, trukdysiantis imtis planuotos veiklos. Rašau apie problemą dar 
ir todėl, kad man, lenkui, Komisijos nariui, ji itin nemaloni ir juo labiau kad tenka 
pripažinti, jog kaltė dėl šitaip susiklosčiusios padėties krenta ant iniciatorių pečių. 
Atsakomybė tenka ir man, tikrai negaliu pasiteisinti. Teks pasidaryti atitinkamas 
išvadas ir dar dėl šios priežasties atsistatydinti. Nors ir taip ketinau palikti Komisi- 
ją, tačiau dabar atsirado rimčiausia priežastis tai padaryti. Ką galiu pasakyti sau ir 
Komisijai pateisinti? Turime šį bei tą pasakyti, bet to nepakanka pasiteisinti, ypač 
jei susirinkimas pripažins, kad formuojant Tarybą reikalingi lenkų organizacijų at- 
stovai, pasisakantys už Lietuvos valstybingumą, neginčijant jų a priori meritum?" 
valstybinės pozicijos. Lenkų rinkimų komitetas ar Informacinis biuras, kas, atrodo, 
yra vienas ir tas pat, oficialiai pasisako už šalies valstybingumą, už Lietuvos nepri- 
klausomybę ir nedalomumą. Nors reikia pripažinti, kad realioje veikloje ne kartą ir 
labai rimtai nusižengė deklaruojamai pozicijai (pakanka paminėti, kad toje orga- 
nizacijoje nuolatos susikerta Lenkijos valstybinė politika, neišskiriant ir Vilniaus 
krašto politikos. Šis biuras - juk vienas iš atspirties taškų politinio Lenkijos ginčo 
dėl Vilniaus, ji visiškai nesutampa su siekiu, kad Vilnius būtų Lietuvos rankose, o 
šių siekių išraiška ir vienas iš jų veiklos metodų būtent ir turi būti kuriama Taryba. 
Ta formacija buvo laboratorija, iš kurios pasigirdo nelemtas lenkų deputatų skun- 


220. A priori meritum (lot.) - ankstesnė vertybė. 

das dėl Lietuvos, pateiktas Tautų Lygai, ir t. t., tai aš tikrai gerai žinau). Iš esmės 
būtų galima rasti daug priežasčių šiai lenkų organizacijai neįtraukti formuojant 
Tarybą, nes tikrai su didžiąja šios organizacijos veiklos dalimi formuojama Taryba 
ir turėtų kovoti. Iš esmės ir formaliai — ne tas pat. Abejoju, kad dabartinis susi- 
rinkimas pasitenkintų tokiais faktais. Ir jeigu jau buvo ignoruojama organizacija, 
reikėjo kviesti tik tokius žmones, kurie yra nepartiniai ir nepriklauso šiai organi- 
zacijai; nepateisinama kviesti jos narius ir ignoruoti pačią organizaciją. Negalima 
teisintis, kad visi kvietimai buvo asmeniški, mat kitų tautybių narius siuntė kaip 
tik organizacijos, pirma jų oficialiai atsiklaususios ir paprašiusios skirti savo narius. 
Nelemtas lietuvių ir lenkų konfliktas toks jau yra: kad ir kokiu būdu prisiliestum 
prie Vilniaus problemos, nesvarbu, ar tai darytų lietuviai ar lenkai, visada yra šan- 
sas įsidurti į šio konflikto dyglius. 


1922 metų kovo 27 d. 
Pirmadienis 


Šiandien buvau užsukęs pas Žemaitį. Norėjau pasikalbėti apie galimybę į rytdienos 
susirinkimą, kuris bus šeštadienio susirinkimo tęsinys, pakviesti Lenkų rinkimų 
komitetą - tikriau, kad šis Komitetas išrinktų savo delegatus — lenkų tautybės at- 
stovus. Tačiau sužinojau, kad tai jau padaryta. Tad bent jau ši grubi klaida ištaisy- 
ta. Vis dėlto abejoju, kad iš tokių miltų galima būtų iškepti pyragą, nes kaip gali 
projektuojamoje veikloje, kuri iš principo neigia visą Želigovskio aferą, Vidurio 
Lietuvą ir dabartinį Vilniaus seimą, dalyvauti atstovai tos krypties, kurie visiems 
minėtiems faktams yra palankūs, ir iš principo yra net šios Pilsudskio Vilniaus 
krašto kombinacijos rėmėjai. Na, pagyvensim, pamatysim... Aš įtariu, kad Rinki- 
mų komiteto ar Lenkų informacinio biuro grupė arba visiškai atsisakys dalyvauti 
formuojant Tarybą, arba dalyvaus turėdama tikslą gauti informacijos, tačiau Ta- 
ryboje jos nariai nebus veiklūs. Jeigu vis dėlto neatsisakys dalyvauti, tai dalyvaus 
mala fide”, nes kitaip turbūt ir būti negali. Vis dėlto labai pykstu, kad ši grupė 
gebėjo suvienyti visą lenkų visuomenę ir laiko monopolį savo rankose, be jos nėra 
jokios kitos organizuotos politinės grupės, jokios kitos politinės krypties. Yra tik 
keli veikėjai, dirbantys savarankiškai, kurie negali gauti jokio mandato. Visa tai 
minėtai grupei suteikia didelį privalumą, jeigu kur nors reikalingas lenkų tautybės 
gyventojų atstovavimas, šie būtinai turi gauti organizacijos sutikimą. 


221. Mala fide (lot.) - nesąmoningai. 

Na, bet pažiūrėsime, ką atneš rytojus. O kol kas papasakosiu apie šeštadienio 
susirinkimo eigą. Aš buvau išrinktas susirinkimui pirmininkauti, sekretoriumi 
tapo Kairys. Žemaitis pasakojo apie Rytų Lietuvos reikalų komisiją, jos veiklą ir 
Tarybos projektą. Tarybos poreikiu suabejojo tik Aleksandras Tiškevičius, pasak jo, 
jeigu jau Vilniaus krašto problema tapo tarptautinė ir jai turi įtakos užsienio po- 
litika bei diplomatija, visuomeninis organas, kitaip tariant, Taryba, negalės nieko 
nuveikti, nes užsienio politiką gali vykdyti tik Vyriausybė, beje, Seimo kontroliuo- 
jama. Aš Tiškevičiui atsakiau, kad, išskyrus tarptautinius veiksnius ir metodiką, 
Vilniaus problema lygiagrečiai gali ir turi būti sprendžiama vidiniais metodais, kad 
ir kokios jėgos veiktų, galutinis rezultatas priklausys nuo Vilniaus krašto liaudies 
valios. Net jeigu šis kraštas kokiu nors diplomatinių kombinacijų būdu ir sugrįš į 
Lietuvą, grįžimas nebus tvirtas, jei Lietuvos valstybingumas nejsitvirtins žmonių 
sąmonėje. Savaime aišku, valstybė negali atsisakyti diplomatinių kelių, kartu nė 
minutės negali nutrūkti ir darbas šalies viduje — skirtas Vilniaus krašto gyventojų 
švietimui, kurti šalį ir jos politiką, kad atitiktų gyventojų poreikius. Taigi Tarybos, 
tokios, kokią suvokiu aš, uždavinys ir būtų veikti šalies viduje, o ne užsiimti diplo- 
matija ar užsienio politika. Yra labai daug neatliktų darbų, be to, būtinas nuolatinis 
budrumas, kad šalies įstatymai ir politika neerzintų ir neatstumtų Vilniaus krašto 
nuo Lietuvos valstybės. Kartais būtina apeiti įstatymus, kuriuos Vyriausybė ir Sei- 
mas patvirtino ir kurie gali pakenkti Vilniaus krašto liaudžiai. Pakanka pažvelgti 
į konstituciją, baltarusių problemą, valstybės santykį su lenkų tautybės žmonėmis, 
būtinybę peržvelgti visus esamus įstatymus, atsižvelgiant į Vilniaus krašto teises ir 
poreikius, be to, būtina turėti Vilniaus valdymo programą pereinamuoju laikotar- 
piu, kad nepasikartotų 1920 metų klaidos, jeigu kažkokiu būdu Lietuvai dabar ati- 
tektų Vilnius, ir t. t. Mano argumentai įtikino Tiškevičių. Visi kiti taip pat pritarė, 
kad Taryba būtina. Ginčą sukėlė tik du dalykai: ar Taryba turi būti visuomeninė 
organizacija, ar turėtų būti įtraukta į valstybinių organizacijų sistemą ir ar turėtų 
būti įkurta remiantis kokiu nors aktu, tai yra Seimo įstatymu. Pastarąją tezę ypač 
gynė Soloveičikas. Pasibaigus diskusijai buvo nubalsuota, kad Taryba turėtų būti 
visuomeninė organizacija, ir nutarta išrinkti komisiją, kuri sukurtų Tarybos sta- 
tutą. Kartu buvo atmestas projektas, pasiūlytas Rytų Lietuvos reikalų komisijos. 
Vadovaujantis tautinio pariteto taisyklėmis, į statuto komisiją buvo pakviesti My- 
kolas Biržiška (lietuvis), Aleksandras Tiškevičius (lenkas), Zajacas (baltarusis) ir 
Soloveičikas (žydas). Penktasis narys turi būti Rytų Lietuvos reikalų komisijos pir- 
mininkas arba delegatas. Komisija savo darbą turi baigti iki rytdienos, antradienio. 
Rytoj vakare susirinkimas bus pratęstas. 

1922 mety kovo 28 d. 
Antradienis 


Antrasis šeštadienio pasitarimo posėdis turėjo vykti šiandien, tačiau Žemaitis jį 
nukėlė, mat dar nebuvo gautas Lenkijos rinkimų komiteto atsakymas, nors vakar 
šio komiteto pirmininkui Kazimierui Jančevskiui buvo įteiktas oficialus kvietimas. 
Komisija, išrinkta Tarybos statutui redaguoti, ją sudaro Mykolas Biržiška, Alek- 
sandras Tiškevičius, Soloveičikas, Zajacas ir Žemaitis - pastarasis pateko kaip Rytų 
Lietuvos reikalų komisijos pirmininkas, — savo pareigą įvykdė dar užvakar. Vis 
dėlto Žemaitis išsiuntė kvietimą Lenkų rinkimų komitetui, nes norėjo atitaisyti 
klaidą ir nesuteikti Lenkų rinkimų komitetui progos priekaištauti, kad kvietimas 
gautas tada, kai visas projektas buvo suderintas. Žemaitis nusprendė palaukti šios 
organizacijos atsakymo ir pabrėžė: jeigu Komitetas norėtų dalyvauti pasitarime ir 
nusiųsti savo atstovus, vieną jų gali deleguoti ir į Statuto komisiją. Tada komisi- 
ja, pasipildžiusi naujuoju atstovu, dar kartą svarstys Tarybos statuto projektą prieš 
pateikiant svarstyti plenumui. Tad dabar visi laukiame Lenkų tautinio komiteto 
atsakymo. 
Mano sveikata vis dar prasta. Klūpau. 


1922 metų kovo 29 d. 
Trečiadienis 


Buvau susitikęs su Piotru Rosenu, atvykusiu su visa valstiečių plutokratijos iš Ro- 
kiškio gvardija. Tarp jų buvo Alfonsas Masiulis iš Jurguičių, Kirlys nuo Kamajų, 
Narbutas iš Šakubalių ir kiti. Buvo ir visokio plauko spekuliacijos meistras — Ro- 
seno svainis Stavskis. Tai greitai augančios, narsios ir darbščios valstiečių buržua- 
zijos atstovai, kilę iš nedidelių dvarelių ir stambių ūkių, iš prigimties kruopštus ir 
žemės ūkio tradicijas puoselėjantis elementas. Pastaraisiais metais dėl karo sukel- 
tos ekonomikos ir valiutų krizės, ir t. t. šio elemento ekonominės ir visuomeninės 
pozicijos gerokai išaugo vien dėl didžiulės gaminamos produkcijos paklausos. Ši 
visuomeninė klasė vystosi itin intensyviai ir yra be galo reikšminga šiuo metu 
vykstančiame visuomenės klasių persitvarkyme. Tai įdomi tema tikslesniam tyri- 
nėjimui. Net neabejoju, jeigu kiltų kokie nors karo ar revoliucijos sukelti katakliz- 
mai, kurių metu staiga šalis būtų nusiaubta, ši klasė artimiausiu metu suvaidins 
labai svarbų vaidmenį, ypač kai gyvename tokioje ryškioje žemės ūkio šalyje kaip 
Lietuva. Ši naujoji buržuazija, kuri, panašu, bus dvarininkų pirmaujančio vai- 
dmens paveldėtoja, kupina jėgų siekti, tikėjimo savimi ir veiklos energijos. Dabar 

dvarininkai, atakuojami iš visų pusių, degraduoja ir neturi jėgų ir valios kovoti. 
Panyra į liūdną dekadenciją, o naujoji valstiečių buržuazija, taip pat žemės ūkio 
atstovė, mūsų tautinė lietuviškoji, kupina jėgų, energijos ir vidinės valios veikti. 
Ji vystosi, didėja žinodama savo svarbą visuomenėje, gerai suvokdama, ko siekia, 
todėl drąsiai žengia pirmyn, bet vis dėlto sugeba realiai mąstyti ir labai konkre- 
čiai veikti. Be galo įdomu stebėti šios klasės kilimą. Aišku, ji yra konservatyvi, 
nepritaria radikalioms permainoms ar revoliuciniams šūkiams, tačiau ji prieši- 
nasi demagogijai; šis bruožas buvo vienas svarbiausių ir leido jai pakilti ir judėti. 
Demagogija ir tuščios kalbos ne tik negali šios klasės patenkinti, bet ir trukdo 
kuo toliau, tuo labiau jai vystytis ir siekti užsibrėžtų tikslų. Tad ši klasė energin- 
gai organizuojasi ir suvokia reakcijos elementą, kuris turi užkirsti kelią tolesniam 
demagogijos plitimui ir atšaukti įvairius veikiančius šios demagogijos aktus. Ši 
klasė, populiariai vadinamieji „žemdirbiai“ - ūkininkai, dvarininkai, tačiau ne 
žemvaldžiai, vadinami šlėktomis. Taigi su šių „žemdirbių“ palyda atvyko čia ir 
Piotras Rosenas. Jie atvyko turėdami tikslą įkurti vietos bendrovę, o ilgainiui gal- 
būt ir sąjungą, kuri eksportuos žemės ūkio produkciją. Atrodo, kartu šie žmonės 
bando užmegzti ryšius su politine organizacija „Žemdirbių sąjunga“ - kadangi 
artėja Seimo rinkimai, tai yra labai aktualu Rokiškio kraštui, kuriam trūksta or- 
ganizacijos. Viešėdami čia ir bendraudami su įvairių sluoksnių ir partijų atstovais, 
sužinojo apie brandinamą projektą atgaivinti Birštono sanatoriją. Sužinojo ir štai 
jau vyksta automobiliais į Birštoną su vieno iš Ūkio ministerijos departamentų 
direktorių Apolinaru Vienožinskiu apžiūrėti ir išnagrinėti šią spekuliacinę kom- 
binaciją. Piotras Rosenas vis dar su jais. Šis žmogus amžinai sėdi ant kelių kėdžių. 
Lenkų dvarininkų bendruomenėje niekas taip bjauriai neatsiliepia apie lietuvius, 
niekas taip jų neniekina, kaip Rosenas. Būdamas su lietuviais apsimeta lietuvių 
patriotu, ieško populiarumo ir ryšių su „Žemdirbiais“, kuriuos širdyje niekina, 
tačiau labai realiai vertina ir mato kontrrevoliucines jų vertybes. Taip pat ieško 
artimų ryšių ir pažinčių aukštesniuose valdžios sluoksniuose, kurių iš tikrųjų visa 
širdimi nekenčia. Prie visko turi prisiliesti, visur tyliai ir nešvariai veikti, taip jis, 
vikriai apėjęs įstatymus, sugebėjo fiktyviai išparceliuoti Gačionis, tad jie išvengs 
agrarinės reformos. 

Vakarą praleidau „Versalyje“ vakarieniaudamas su gausiu būriu mano aprašytų- 
jų „Žemdirbių“ iš Rokiškio, su jų artimaisiais ir bičiuliais, gyvenančiais Kaune. Tai 
buvo Rokiškio-Jūžintų kolonija, didžiulis valstiečių buržuazijos būrys. Susirinku- 
sieji šventė restorane, juos linksmino kabaretas, vaidinantis atviroje restorano sce- 
noje. Valstietis ir kabaretas! Prieš karą tai - nesuderinamos sąvokos, jas sugretinti 
atrodė mažų mažiausiai keista. Ką gi vaizdavo kabaretas atviroje restorano scenoje? 

Garnys, 1927, nr. 6. Karikatūra pašiepia vyro silpnybes. 


Beplgu 


Ogi karininkus ir rusų karininkus, kurių elge- 
sį smarkiai pakeitė revoliucija. Kas būtų prieš 
karą pamanęs, kad ponai rusų karininkai ir jų 
jaunos elegantiškos žmonos, kurie linksminosi 
tokiuose pat restoranuose, o valstiečius nieki- 
no, dabar linksmina scenoje būtent valstiečius. 
O kokios gražios jūsų kojos, ponios karininkie- 
Roda ins adv Kaoma Ko Aka e. [r 8107) nės, kokia graži jūsų kūno poezija, maitinan- 
Pa O ti valstiečio vaizduotę! Negi dar neįsitikinote: 
visi žmonės yra lygūs. Manau, jau įsitikinote. 


1922 mety kovo 30 d. 
Ketvirtadienis 


Mūsų susirinkimas vis dar atidėliojamas, bijau, 
kad netrukus šis reikalas ne tik bus atidėlioja- 


mas, bet ir komplikuosis dėl lenkų dalyvavimo 


PZA 
g | moteriai“: Ji negeria, nekortuoja, pi moterys nerūpi. Taigi 
B neturi jokių pagundų Kas kita vyras F z 


ir jų pozicijos. Apskritai tai savaime sudėtinga 
problema — aišku, ne tiek pasitarimo tęsinys, 
kiek jo esmė — tad lengva suprasti, kodėl susi- 
komplikavo reikalai. Galbūt ir gerai, kad stri- 
gome šioje vietoje, nes gal greičiau paaiškės, kas yra kas, ir greičiau išryškės tie ne- 
sutarimai, kurių neįmanoma išvengti ir pašalinti. Svarbiausia išvengti neišsakytų 
minčių, slopinamų jausmų, griaužiančių iš vidaus ir ardančių bet kokius santykius. 
Tad galima palaukti, kol susiformuos pūlinys, tačiau tegul jis paskui išteka, tegul 
kas nors įvyksta, net jei tai būtų ir itin nemalonu. 

Šiandien paskutinė numatyta antro susirinkimo diena, o rytoj Aleksandras 
Tiškevičius jau išvyksta. Neaišku, kada jis ir vėl pasirodys, būtų labai gerai, kad 
dalyvautų antrame pasitarime. Kol kas dar yra Daujotas - manau, jo dalyvavimas 
būtų labai pageidautinas. Tačiau šiandien nepavyko sukviesti susirinkimo. Vakar 
Žemaitis sulaukė Lenkų centrinio rinkimų komiteto atsakymo, taigi Jančevskis 
jam atnešė štai tokią žinią: Lenkų rinkimų komitetas subūrė lenkų tautybės žmo- 
nes dalyvauti rinkimuose į Įstatymų leidžiamąjį seimą. Tie žmonės išrinko tris de- 
putatus, kurie dabar turi išskirtinį mandatą atstovauti lenkų tautybės gyventojams. 
Rinkimų komitetas savo užduotį įvykdė ir šiandien jau negali imtis tos veiklos, ku- 
rią turėtų vykdyti asmenys, turintys atstovauti lenkų tautos interesams. Jančevskis, 
pabrėždamas, kad deputatai turi vienintelę teisę - mandatą atstovauti lenkų tautai, 

paaiškino, jog deputatai atstovauja visiems trims lenkų tautybės žmonių sluoks- 
niams - kaimas, miestas ir darbininkai (reikia suprasti taip: kaimas - Grajevskis**, 
miestas - kun. Lausas**, darbininkai - Snelevskis***). Prie lenkų deputatų frakcijos 
įsikūrė „Deputatų biuras“, tačiau tai - frakcijos patariamasis ir informacinis orga- 
nas, tad ir jis negali skirti lenkų tautybės atstovų į šį susirinkimą. Išvada tokia: rei- 
kia kreiptis į deputatų frakciją, kuri vienintelė turi kompetenciją teikti atsakymus. 

Nors žinome, kad lenkų deputatų frakcija sukurta maždaug tokiomis taisyklė- 
mis, kaip ir partijų frakcijos, kurios paklūsta direktyvoms ir yra partijų organai, o 
ne partijos šiųjų frakcijų patariamasis informacinis organas, kad „Deputatų biu- 
ras“, ar „Informacinis biuras“, turi kaip tik tokią funkciją, kaip partijos savo Seimo 
frakcijoms. Aš tai gerai žinau, mat kurį laiką, 1920 metais, pats buvau biuro narys ir 
iki šiol mano santykiai su Grajevskiu geri, be to, puikiai žinau, koks buvo santykis 
iki paskutinio lenkų frakcijos akto - memorialo Tautų Lygai. Vis dėlto, gavus tokį 
Jančevskio atsakymą, neliko nieko kita, tik apsispręsti kreiptis į Lenkų deputatų 
frakciją ar nedelsiant ir negaištant laiko sušaukti kitą pasitarimą. Žemaitis pranešė 
„statutinės komisijos“ nariams apie Jančevskio atsakymą ir prašė, kad šie išsaky- 
tų savo nuomonę. Tiškevičius ir Biržiška pasisakė, kad būtų kreipiamasi į frakciją. 
Žemaitis, kai buvome susitikę, dar neturėjo savo nuomonės, o aš laikausi griežtos 
nuomonės: šitaip susiklosčius situacijai, būtina kreiptis į Lenkų frakciją. 

Nemanau, kad pradėtas pasitarimas dėl Tarybos toliau vyks sklandžiai. Visas 
šis reikalas susikomplikavo jau iš pat pradžių, tačiau tiek to. Gali būti, kad kompli- 
kacija pakenks visam mūsų Tarybos projektui, ir juo toliau, juo labiau esu įsitikinęs, 
kad taip ir bus. Tačiau bent jau bus aiškiai išsakytos nuoskaudos, požiūris vienų į 
kitus ir išryškės nuomonių skirtumai. Atrodo, kartėlį labiausiai jaučia du Lenkų 
frakcijos nariai ir lyderiai - Grajevskis ir Lausas. Ir tas jų kartėlis yra toks dide- 
lis, kad, ko gero, jie nemokėtų kalbėtis su lietuviais nekaltindami ir nesiveldami į 
nervų karą. Apie kitus Jančevskio atsakymo motyvus papasakosiu rytoj. Juos man 
papasakojo Daujotas, su kuriuo kalbėjausi. 


222. Grajevskis Adolfas (Grajewski Adolf; 1877-1967), teisininkas, ilgametis M. Rómerio bičiulis, 
Pirmojo Lietuvos seimo Lenkų frakcijos deputatas. POW narių Kauno byloje gynėjas 1920 m. 
Vėlesniais metais dirbo advokatu Lietuvoje. 

223. Lausas Bronislavas (Laus Bronisław; 1872-1941), kunigas, žinomas lenkų veikėjas Lietuvoje, 
Kauno miesto tarybos narys, Lietuvos seimo Lenkų frakcijos deputatas, valdžios išvarytas iš 
Kauno. Ilgus metus gyveno tremtyje. 

224. Snelevskis Juzefas (Śnielewski, Śmielewski Józef; 1885-2), darbininkas, Pirmojo Lietuvos 
seimo Lenkų frakcijos narys. 

1922 metų kovo 31 d. 
Penktadienis 


Taigi jau pasakojau, koks buvo Jančevskio atsakymas į Žemaičio jam rašytą kvieti- 
mą. Po atsakymo greičiausiai bus kreipiamasi su tokiu pat prašymu į Lenkų depu- 
tatų frakciją. Na, o Jančevskio požiūris į mūsų planuojamą pasitarimą išryškėjo pa- 
sikalbėjus su Daujotu. Jančevskio nuomonė sutampa su visos lenkų vadovaujančios 
grupės nuomone, taip pat sutampa su Lenkų deputatų frakcijos, nes oficialiai Jan- 
čevskis yra visos grupės lyderis. Kad Lenkų deputatų frakcijos nariai nepriklauso 
nuo šios grupės, susitelkusios neva Centriniame rinkimų komitete ar neva Lenkų 
deputatų (informaciniame) biure, tikra fikcija. Bet kuri veikla, susijusi su vietos 
lenkų visuomene, vykdoma uoliai laikantis šios vadovaujančios grupės nurodymų. 
Pagrindinė grupės organizacija yra Deputatų biuras ir Rinkimų komitetas. Jie iš 
rankų nepaleidžia ir vietos lenkų spaudos (dienraštis Dziennik Kowieński*5 ir po- 
puliarus savaitraštis liaudžiai Strzecha Rodzinna*“, jos organas yra Lenkų deputatų 
frakcija; jai priklauso švietimo organizavimas, jos įtakoje veikia žemės savininkų 
profesinė organizacija „Prodrol“ (Žemės ūkio gamintojų sąjunga)**, ji vadovauja 
lenkų rinkimų akcijai vietos savivaldose (ypač Kauno miesto taryboje). Politika, 
visuomeninė, ūkinė, kultūrinė veikla, švietimas - sritys, kurioms ši grupė vadovau- 


225. Dziennik Kowienski (Kauno dienraštis) - pagrindinis lenkų tautinės mažumos spaudos or- 
ganas Lietuvoje. Įsteigtas 1919 m. vaario 9 d. Głos Kowieński (Kauno balsas) pavadinimu. Dėl 
lietuvių cenzūros dažnai keisdavo savo pavadinimą: nuo 1919 m. balandžio 16 d. Ziemia Ko- 
wieńska (Kauno žemė), nuo 1920 m. balandžio 4 d. Dziennik Kowieński (Kauno dienraštis), nuo 
1920 m. spalio 19 d. Gazeta Kowieńska (Kauno laikraštis), nuo 1920 lapkričio 13 d. Goniec Ko- 
wieński (Kauno pasiuntinys), nuo 1921 m. liepos 10 d. Dzień Kowieński (Kauno diena). Pastaruoju 
pavadinimu ėjo ilgiausiai. M. Romeris trumpai, 1920 m. vasarą, priklausė Dziennik Kowieński 
redakcijos komitetui kartu su Okuličiumi, nors ir nesutiko su leidinio programa. 

226. Strzecha Rodzinna (Šeimos pastogė) — Kaune leidžiamas savaitraštis lenkų kalba (1922- 
1923), labai populiarus lenkų visuomenėje. Buvo leidžiamas 8-9 tūkst. egzempliorių tiražu. 
Pirmasis redaktorius buvo Lietuvos seimo I kadencijos deputatas kun. Bronislavas Lausas. 
Nuo 1923 m. rugsėjo 25 d. ėjo Chata Rodzinna (Šeimos troba) pavadinimu ir tęsė ankstesnio 
leidinio tradicijas. | 

227. „Prodrol“ organizacija atsirado Boleslavo Lutyko (Bolestaw Lutyk) iniciatyva per lenkų 
dvarininkų suvažiavimą, kuris įvyko 1920 m. vasario 18 d. Pagrindinis jos tikslas — ginti len- 
kų dvarų nuosavybę, tačiau ilgainiui, kai agrarinė reforma materialiai sužlugdė dvarininkus, 
tikslą ir užduotis išplėtė ir apėmė apskritai lenkų gyvenimą kaime. Organizacijai priklausė 15 
apygardos skyrių, 795 nariai. Pirmininkai: 1920-1924 m. - B. Lutykas; 1924-1938 m. - Eugenijus 
Romeris; nuo 1938 m. - Zygmuntas Švoinickis (Zygmunt Szwoynicki). 

ja, o joje pagrindiniu smuiku griežia Jančevskis, Budzinskis**%, Okuličius, Velhors- 
kis?” ir dar keli asmenys. Jie yra rimta jėga, labai gerai organizuota, kontroliuojanti 
visas gyvenimo sritis. 

Taigi Jančevskis mano: vienintelė kuriamos iš keturių tautinių mažumų atsto- 
vų Tarybos užduotis greičiausiai yra ne Vilniaus problema ir jo likimas ateityje, 
nes kalbėti apie Vilniaus krašto problemas tiek Taryba, tiek jos nariai, suburti 
iš Kaune veikiančių organizacijų, neturėtų jokios teisės, o santykių formavimas 
tarp tautinių mažumų atstovų čia, „Kauno“ Lietuvoje. Tad tai nebūtų jokia „Rytų 
Lietuvos reikalų“ taryba. Jeigu taip būtų apibrėžtos Tarybos užduotys, lenkai la- 
bai mielai dalyvautų, nes įžvelgia poreikį kuo skubiau išspręsti vidinių santykių 
problemą, turi daug skundų ir priekaištų, beje, nemažai teisingų reikalavimų, kad 
nebūtų Lietuvoje laikomi II ar III kategorijos piliečiais, kurie yra tarsi invalidai, 
pastumdėliai, trypiami kiekviename žingsnyje, ir kad galėtų turėti bent tiek pat 
teisių ir prerogatyvų, tiek pat pripažinimo ir tokias pozicijas, kokias turi žydai 
ar baltarusiai, turintys teisę į savivaldas, tautines tarybas, tautines ministerijas, 
tenkinančias jų poreikius. Pasak Jančevskio, nelabai tikėtina, kad Rytų Lietuvos, o 
konkrečiau Vilniaus krašto, problemą spręstų kokia nors iš įvairių tautybių žmo- 
nių sudaryta visuomeninė organizacija, čia įsikūrusi: problema yra arba valstybės 
Vyriausybės, arba paties Vilniaus krašto prerogatyva. Šie Jančevskio žodžiai, sa- 
vaime aišku, reiškia: jis pripažįsta, kad Vilniaus seimas išrinktas ir dirba teisėtai, 
kaip ir apskritai viskas, kas Vilniaus krašte įvyko įsikūrus vadinamajai „Vidurio 
Lietuvai“. Tuo tarpu Lietuvos nepriklausomybininkai visą šitą istoriją nuo pra- 
džios iki pabaigos laiko nelegaliu užsienio valstybės dariniu, sukurtu okupacijos 
tarpsniu. Tad, jeigu lenkai dalyvaus pasitarime, tikrai laikysis Jančevskio nubrėž- 
tos politinės linijos ir du priešingi poliai turės susikirsti. Iš šios trinties negali at- 
sirasti joks kompromisas. Aišku, tai, ką Jančevskis kalba apie vienintelę galimai 
susikūrusios Tarybos užduotį - vidinių santykių tarp čia gyvenančių tautinių 
grupių suderinimą ir ypač apie radikalias permainas lenkų tautybės gyventojų 
atžvilgiu — išties yra labai opi problema, jos negalima išbraukti iš Tarybos darbų 
sąrašo, jeigu ji kuriama „Rytų Lietuvos problemoms spręsti“, nes tiksli Vilniaus 


228. Budzinskis Viktoras (Budzinski Wiktor; 1886-1976), dvarininkas, vienas iškiliausių lenkų 
veikėjų Lietuvoje, Lietuvos seimo deputatas ir Lenkų frakcijos pirmininkas. Daugelį metų švie- 
timo draugijos „Pochodnia“ (Deglas) pirmininkas. Po 1945 m. išvyko į Lenkiją. 

229. Velhorskis Vladyslavas (Wielhorski Władysław; 1885-1953), lenkų veikėjas Lietuvoje, isto- 
rikas, daugelio publikacijų Lietuvos istorijos ir etnografijos, lenkų ir lietuvių santykių temomis 
autorius. Vienas iš lenkų tautinės mažumos Kauno Lietuvoje lyderių. 1924 m. prarado Lietuvos 
pilietybę ir buvo deportuotas. 1931-1939 m. Rytų Europos mokslo tyrimų instituto Vilniuje di- 
rektorius. Po karo veikė ir rašė emigracijoje - Didžiojoje Britanijoje. 

krašto santykių tarp žmonių diagnostika ir teigiama įtaka jiemsturety milžinišką 
įtaką Vilniaus kraštui. Pagal Tarybos sumanytojų projektą šis klausimas yra Vil- 
niaus krašto problemos elementas ir tik šiuo atžvilgiu jis būtų Tarybai svarbus, o 
štai Jančevskis tvirtai įsitikinęs, kad tai būtų vienintelis ir savarankiškas, maža to — 
vienintelis Tarybos uždavinys. Na, trumpai tariant, Jančevskis „Vidurio Lietuvos“ 
klausimo visiškai nemato prasmės gvildenti. 


1922 metų balandžio 1 d. 
Šeštadienis 


Šiais metais žiema ilgai kovoja su pavasariu ir nenori užleisti savo pozicijų. Pava- 
saris labai vėluoja. Kasdien sninga, kasdien šalta, dažnai termometro stulpelis nu- 
krenta žemiau nulio. Kol kas pavasariu net nekvepia. Kaimas jau dejuoja, kad pava- 
saris vėluoja, ir su didžiuliu ilgesiu jo žvalgosi, nes išlaikyti inventorių vis sunkiau. 
Žiema prasidėjo dar lapkričio pradžioje, o dabar balandis, taigi praėjo 5 mėnesiai, 
o pavasario kaip nėr, taip nėr. Tačiau čia, Kaune, padėtis nėra tokia bloga, kaip 
mūsų gimtuose Rokiškio kraštuose. Ten vis dar gili žiema, daug sniego, puikus 
rogių kelias. 

Šiandien Tribunole nagrinėjome praktiškai vien politines bylas. Nekenčiu jų. 
Labiausiai kankinantis momentas mano darbo praktikoje. Vis dėlto esu patenkin- 
tas šios dienos darbo rezultatais. Trijose bylose - tarp jų buvo dvi dėl Lietuvos pilie- 
čių savanoriškos tarnybos lenkų kariuomenėje (Jagelovičiaus ir Kulo byla) ir vieno- 
je dėl karinio šnipinėjimo Želigovskiui (Tarnovskos byla) - paskelbti išteisinamieji 
nuosprendžiai arba dėl įkalčių stokos, arba dėl nusikalstamos veikos nebuvimo. 
Karo teismas, kurio nuosprendžius panaikinome, stebėtinai lengvai pripažįsta kal- 
tinamųjų kaltę, nes vadovaujasi „intuicija“, kuri šiame teisme visada randa nusi- 
kaltimo bruožų. Šiandien kaltinamieji buvo išteisinti, kadangi mano nuomonę pa- 
laikė pirmininkas Kriščiukaitis, o Janulaitis ir Šniukšta** balsavo prieš. Pastarasis 
praktiškai visada pasisako už kaltinamųjų nuteisimą. Janulaitis kiek kitoks, tačiau 
politinio nusikaltimo bylos jam taip pat visada pažadina inkvizitoriaus instinktą — 
visada mato kaltinamojo kaltę. Šis baltasis revoliucionierius uolesnis valstybinin- 
kas nei pedantiškiausi apsaugininkai. Na, turiu pripažinti, susižavėjau dalykišku ir 
neśaliśku Kriščiukaičio darbu, kuris turi labai gerai išvystytą ir jautrų teisėjo ins- 


230. Šniukšta Petras (1877-1952), Maskvos universiteto absolventas, baigė teisės mokslus. 1919 m. 
buvo pašauktas į kariuomenę, kurioje ir pasiliko. Karo teismo pirmininkas iki 1934 m., gynybos 
ministras dviejuose J. Tubelio kabinetuose (1934-1935). 

tinktą. Lietuvos teisingumo sistema gali didžiuotis Kriščiukaičiu, dirbančiu pagal 
geriausias teisėsaugos tradicijas. 

Šiandien pas mane buvo užsukęs atsisveikinti Kraskovskis. Išvyksta į Latviją — 
ketina apsistoti Dineburge ir pasiaukoti švietėjiškam baltarusių darbui. 

Žemaitis man atsiuntė kvietimą į rytdienos Statutinės komisijos posėdį, ku- 
ris turi būti šeštadienio susirinkimo tęsinys. Žemaitis paaiškino: ne visi komisijos 
nariai pritarė, kad lenkų deputatų frakcijai būtų išsiųsti kvietimai (jeigu neklystu, 
prieštaravo Soloveičikas). Tad dabar Žemaitis nori šį klausimą iškelti komisijoje 
(prieš tai jis laiškais atsiklausė komisijos narių). Kadangi Aleksandras Tiškevičius 
jau išvyko ir toje komisijoje nėra nė vieno lenko, kaip nebuvo nė vieno lenkų tau- 
tybės atstovo ir šeštadienio pasitarime, išskyrus Tiškevičių, Žemaitis prašo manęs 
ateiti. Ateisiu, tačiau reikalausiu, kad būtų išsiųstas kvietimas Lenkų frakcijai. Jeigu 
jau buvo kreiptasi į Lenkų rinkimų komitetą, kodėl nesikreipus į deputatų frakciją. 
Lenkai reikalingi, kad būtų tinkamai sukonstruota Rytų Lietuvos reikalų taryba ir 
veiktų laikantis paritetinių pasitarimų taisyklių. 


1922 metų balandžio 2 d. 
Sekmadienis 


Apie 12 valandą dienos Rytų Lietuvos reikalų komisijos būstinėje įvyko Statutinės 
komisijos posėdis. Ši komisija veikia laikinai ir atlieka organizacinės komisijos 
funkciją kuriant Rytų Lietuvos reikalų tarybą. Susirinkime dalyvavo Žemaitis, 
Soloveičikas, Zajacas. Mykolas Biržiška neatėjo. Aleksandro Tiškevičiaus nėra 
Kaune. Aš dalyvavau tik kaip kviestinis dalyko žinovas, arba patarėjas, mat Tiš- 
kevičiui išvykus neliko lenkų tautybės atstovo, galinčio dalyvauti susirinkime. Aš 
iškart pabrėžiau, kad galiu dalyvauti tik tokiame vaidmenyje - vadinasi, ne kaip 
komisijos narys. Buvo kalbama apie Lenkų deputatų frakcijos kvietimą. Solovei- 
čikas, kuris anksčiau nesutiko, kad būtų siunčiamas kvietimas Lenkų frakcijai, 
dabar aršiai neprotestavo, tik paaiškino, kodėl mano, jog kvietimo siųsti nereikia. 
Taigi Lenkų frakcijos nariai jau nuo rudens neprisideda prie Įstatymų leidžiamojo 
seimo darbo; suprantama, kyla klausimas, ar jie vis dar yra deputatai ir neatsisakė 
mandatų. Dar kalbėjo apie tai, ar kilus konfliktui tarp Lenkų deputatų frakcijos 
ir Seimo, jei bus kreipiamasi į Lenkų frakciją, ar neatsisakys dalyvauti susirinki- 
me lietuvių frakcijos nariai, ir t. t. Soloveičiko abejones atmetėme, kadangi lenkų 
deputatai mandatų neatsisakė, Seimas jų taip pat neatėmė, o dėl lenkų frakcijos ir 
Seimo konflikto - lietuvių frakcijos ir Seimas laiko šį konfliktą jau praėjusiu, tiesą 
sakant, mano, kad formaliai jis neegzistuoja, nes laiko įvykius, tapusius konflikto 

pagrindu, likviduotus; vis dėlto pati Lenkų frakcija nepripažįsta, kad konfliktas 
neegzistuoja, ir toliau gyvena konflikto dvasia. Todėl nėra priežasčių, kad lietu- 
vių frakcijos laikytų įžeidimu faktą, jeigu Lenkų frakcijai būtų išsiųstas kvietimas. 
Lenkų frakcija mano, kad ji konfliktuoja tik su dabartiniu Seimu, o ne su Lietuvos 
seimu apskritai. Kita problema yra ne formalus konfliktas, o faktinė aplinkybė, 
kad Lenkų frakcijos deputatai yra tie pat asmenys, kurie 1921 metų rudenį nu- 
siuntė Tautų Lygai garsųjį memorialą dėl persekiojamų lenkų tautybės gyventojų 
Lietuvoje. Tas memorialas virto ginklu lenkų diplomatijai kovojant prieš Lietuvą 
Vilniaus klausimu. Todėl šių asmenų kvietimą dalyvauti Taryboje, kuri turi būti 
vienas iš būdų Vilniaus klausimui iš Lietuvos valstybingumo pozicijų spręsti, ga- 
lima laikyti neteisingu žingsniu. Jeigu buvo nutarta kreiptis su kvietimu į Lenkų 
rinkimų komitetą, išrinkusį deputatus ir pritarusį jų vykdomai politikai, tai ne- 
logiška nesiųsti tokio kvietimo Lenkų frakcijai. Su šiais argumentais Soloveiči- 
kas sutiko. Tačiau paklausė, ar ne geriau kreiptis ne į Lenkų frakciją su oficialiu 
kvietimu, o asmeniškai kvietimus įteikti jos nariams: Grajevskiui, kun. Lausui ir 
Snelevskiui. Šiuos žmones Rinkimų komiteto vardu nurodė Jančevskis, kartu juos 
laikydamas ad hoc deleguotais lenkų organizacijos, į kurią buvo kreiptasi, nariais. 
Mes atsakėme, kad negalima šitaip interpretuoti Jančevskio atsakymo: Jančevskis 
aiškiai pabrėžė, kad nei Rinkimų komitetas, nei Lenkų informacinis biuras nega- 
li turėti pretenzijų lenkų tautybės žmonėms, kadangi vienintelis lenkų tautinės 
mažumos atstovas yra Lenkų frakcija, ir dėl to atsisakoma deleguoti kokius nors 
atstovus. Vis dėlto buvo nutarta, kad būtina kreiptis į Lenkų frakciją. Tačiau So- 
loveičikas, baimindamasis, kad gali kilti kokių nors nesklandumų, pakenksiančių 
vos prasidedančiam Tarybos darbui ir galinčių sunaikinti visą ligšiolinį darbą, ir 
norėdamas to išvengti, pasiūlė Lenkų deputatų frakciją pirmiausia pakviesti į Sta- 
tutinės komisijos posėdį ir čia pirmiausia aptarti problemą kartu su lenkais, da- 
lyvaujančiais pasitarime, o tik paskui sušaukti pasitarimo plenumą galbūt jau su 
lenkų tautinių mažumų atstovais — šio pasitarimo asmenis ir paskirtų pati lenkų 
frakcija. Su šia Soloveičiko mintimi susirinkimo dalyviai sutiko. Tad kvietimai 
bus išsiųsti lenkų deputatams - frakcijos nariams. 

1922 mety balandžio 3 d. 
Pirmadienis 


Šiuo metu Lietuva yra visiškai izoliuota. Len- 
kija labai vikriai ir konsekventiškai realizuoja 
savo Baltijos šalių sąjungą, kuriai pati rengiasi 
vadovauti, kartu izoliuoja Lietuvą, dėl nesuta- 
rimo su Lenkija negalinčią dalyvauti tokiose 
kombinacijose. Ką tik Varšuvoje įvyko Balti- 
jos valstybiy**- Latvijos, Estijos ir Suomijos 
atstovų - sąjūdis; jo tikslas nustatyti šių vals- 
tybių imtinai su Lenkija per didžiąją tarptau- 
tinę Genujos konferenciją? poziciją. Baltijos 
šalių sąjūdis Varšuvoje turėjo nagrinėti ben- 
drus Baltijos šalių ir Lenkijos ekonomikos 
klausimus, tačiau sukūrė gynybinę sąjungą - 
tikrą politinę šalių imtinai su Lenkija sąjungą. 
Šios šalys viena kitai garantavo teikti pagal- 
bą, jeigu kuriai nors kiltų realus ginkluotas 
pavojus, ir įsipareigojo nepasirašinėti su kita 
šalimi jokių sutarčių, galinčių pakenkti ku- 


4 TRIMITAS M8 (78) 


Savaitės įvyklai. 


Lietuvoje, 
Lietuva pakviesta į Genuos konferenciją. 

Vasario 18 dieną Italijos atstovas Rygoj p. Macchioro 
Vivalba įteikė Lietuvos atstovui dr. Zauniui oficialinį Ita- 
lijos valdžios pakvietimą Lietuvai į Genuos konferenciją 

Drauge patiekė tos Konferencijos programą ir Aukš- 
čiausios Tarybos nutarimus Kannos konterencijoj. 

Lietuvos Universito atidarymas. 

Vasario 16 dieną, nepriklausomybės šventėje, įvyko 
Ikilmingas Lietuvos Valstybės Universito atidarymas, 
E. Prezidento pareigas p. Stulginskiui perskaičius univer- 
sito atidarymo aktą, į atidarymo iškilmes susirinkę auk- 
štieji valdžios atstovai ir visuomenės darbuotojai sveikino 
ir linkėjo naujai ir pirmai Lietuvoje Aukštajai Mokyklai- 
Universitui tiktu mokslu skinti kelią ir tvirtinti mūsų 
nepriklausomos valstybės pamatus. 

Žemės Reformos Įstatymas priimtas. 

Vasario 15 dieną Lietuvos Steigiamasis Seimas ga- 
tutinai priėmė trečiuoju skaitymu Žemės Reformos Įstatymą. 
Naujas Rusų atstovas Lietuvai. 

Vasario 13 d. Užsienių Reikalų Ministeris priėmė 
atvykusį Kaunan naujai paskirstąjį Rusijos atstovą Lietu- 
vai p Davtianą o vasario 14 d naują atstovą priėmė 
Valstybės Prezidentas. 

Dei iremtyjų fè Vilniaus. : 

„„ Lietuvos atstovas prie Tautų Sajungos kontrolės ko- 
misijos p. Jonynas vasario 7 dieną įteikė tai komisijai, $- 
važiuojančiai iš Lietuvos, raštą del ištremtu'į vilniečių. 

Tame rašte tarp kito ko sakoma: „Šis įžymių lietuvių 
ir gudų darbuotojų išvarymas yra taip pat sauvalingas, 
kaip ir jų minėtas auėmimas Tas jų iš as tegali 
būti tuo aiškinamas, kad lenkų okupacijos valdžia negali 
Fasti jjems jokio apkaltinimo, kuriuo galėtų juos atiduoti 


Informacija apie Lietuvos kvietimą į Genujos 
tarptautinę konferenciją, faksimilė. 
didžiulis Lenkijos politikos Rytuose triumfas Trimitas, 1922, vasario 25, nr. 8. 


rios nors iš jų interesams. Kad ir kaip būtų, tai 


231. Baltijos šalių konferencija dalyvaujant Lenkijai, tačiau nedalyvaujant Lietuvai įvyko Varšu- 
voje 1922 m. kovo 13-17 d. Konferencijos metu buvo pasirašyta sutartis dėl bendro šalių pasiprie- 
šinimo. Lenkija, Latvija, Estija ir Suomija įsipareigojo karo atveju „priimti geranorišką poziciją“ 
užpultos šalies atžvilgiu. Nors ši sutartis nepradėjo galioti, jos neratifikavo Suomija, vis dėlto 
suartino Lenkiją su kitomis Baltijos šalimis. Lenkijoje buvo manoma, kad Lietuvos pozicija dėl 
šios įvykusios Varšuvos konferencijos susilpnėjo. Ir iš tiesų — ypač išryškėjo lietuvių ir latvių 
trintis. Lietuviai nesėkmingai bandė įtikinti latvius šios sutarties neratifikuoti. 

232. Konferencija įvyko Genujoje 1922 m. gegužės 10-19 d. Lietuvos delegacija siekė atkreipti 
didžiųjų valstybių dėmesį į lenkų ir lietuvių santykius ir priimti sprendimą Lietuvą pripažinti 
de jure. Lenkija šioje konferencijoje dalyvavo turėdama tikslą užmegzti asmeninius kontaktus 
ir siekti, kad jos rytų sienos būtų pripažintos galiojančiomis. Lietuvių delegacija iš dalies lai- 
mėjo. Didžioji Britanija iškėlė klausimą, kad konferencija pradėtų lenkų sienų reviziją, imtųsi 
Vilniaus krašto ir Mažosios Lenkijos problemos. Prancūzija, Belgija ir Italija priešinosi tokiai 
Didžiosios Britanijos paraiškai. Iškilus grėsmei, kad konferencija bus nutraukta, ji pasibaigė 
visišku kompromituojančiu fiasko. Esminis jos rezultatas buvo grėsmingas pareiškimas, kad 
netikėtai kontinente pasikeis situacija, mat Rusija ir Vokietija netoli esančiame Rapallo (1922 m. 
balandžio 16 d.) pasirašė dvišalę sutartį, atveriančią kelią dvišaliam Vokietijos ir Sovietų Rusijos 
ekonominiam, politiniam ir kariniam bendradarbiavimui. 

ir kartu sunkus Lietuvos politikos pralaimėjimas, juo labiau kad Lenkija paskelbė 
ir Vilniaus krašto prijungimo prie šalies aktą. Dėl akto ne tik neprotestavo Baltijos 
šalys — Lietuvos kaimynės, — tačiau juo buvo sankcionuota taikos sutartis. Tad Lie- 
tuva pralaimėjo dvejopai: viena vertus, žlugo idėja sukurti trijų Baltijos respublikų — 
Lietuvos, Latvijos ir Estijos egalitarinę karinę tarpusavio pagalbą ir priešpriešinti 
egalitarinę trijų respublikų sąjungą Baltijos ir Lenkijos sąjungai, kuriai vadovauja 
Lenkija; kita vertus, Lietuva liko vieniša ir apsupta šiuo metu didžiausios savo prie- 
šės - Lenkijos karinės hegemonijos ir politinės įtakos žiedu. Dar neaišku, ar Estija 
su Suomija ratifikuos Varšuvos sutartį, tačiau Latvijos seimas jau ratifikavo. Lie- 
tuva ir visas pasaulis mano: ši sutartis sudaryta, kad pakenktų Lietuvos siekiams 
atgauti Vilniaus kraštą. Dabar Lietuva izoliuojama labiau nei kada nors anksčiau, 
yra priklausoma nuo Lenkijos malonės ir negali tikėtis, kad kaimynės padės jai 
reikšti pretenzijas į Vilniaus kraštą. Lietuvą atstūmė artimiausios kaimynės, tad ji 
neteko galimybės palaikyti su jomis artimų ryšių. Kartu Lietuva mirtinai susipyko 
su Lenkija, kuri šioje šiaurės rytų Europos dalyje yra pagrindinė Antantės agentė 
ir jos mandato turėtoja, bent jau galingosios Prancūzijos, turinčios įtaką visame 
kontinente. Lietuvos iki šiol de jure nepripažino didieji pasaulio politikos veiksniai, 
ir ji pateko į sunkią ir nepavydėtiną padėtį. Reikalaudama savo teisėto valstybinio 
palikimo, ypač Vilniaus ir Klaipėdos, be kurių ji nėra visavertė, negali tikėtis jokios 
pagalbos, o pati klaidžioja tamsoje ir ieško kokių nors neapibrėžtų perspektyvų ir 
galimybių - karų, revoliucijų, istorijos įvykių, kurie suteiktų jai galimybę atgau- 
ti šiuos kraštus ir sukurti reikiamus ryšius. Tačiau visa tai tėra neapibrėžta tarsi 
kabala; ja remiantis sunku kurti aiškią politiką. Dabar Lietuvos politika atsidūrė 
kryžkelėje. Ji tikisi sunkios, kabalistinės padėties, bet ji nepadės sukurti tikslaus 
politinio kelio - kitados tokia politika jau rėmėsi lietuvių politikai ir manė, kad 
Lietuva privalo pritarti Hymanso politikai. Jie matė, kad projektas yra blogas, ta- 
čiau tikėjosi, kad jo dėka Lietuva atgaus betarpišką ryšį su Vilniaus kraštu, nu- 
statys sienas ir legalizuos savo padėtį tarptautiniu mastu, net ir tada tikėjosi, kai 
jos santykiai su Lenkija visiškai pašlijo. Vėliau manė atsilaikysianti prieš politinį 
Lenkijos gobšumą, neleisianti jai išplėsti valstybingumo savo žemėse ir laimėsianti 
kovą dėl Vilniaus, ypač dėl jo atskyrimo. Tačiau ši kova būtų buvusi kur kas tiks- 
lingesnė, jeigu būtų paremta teisiniais pagrindais, kurie padėtų Lietuvai turėti tam 
tikrą pagrindą po kojomis, tam tikrą įtaką ir teises į Vilniaus kraštą. Taip sampro- 
tavo Hymanso projekto šalininkai. O štai šiandien Lietuva izoliuota, palikta likimo 
valiai, be jokios tarptautinės paramos, be legalizuotos padėties ir teisių į Vilniaus 
kraštą, be to, be pagalbos kovoje su Lenkija. Su kuo, esant tokioms sąlygoms, ji gali 
ieškoti kontakto, į ką atsispirti? Į Vokietiją, Sovietų Rusiją? Vokietija šiandienėje 

Europoje yra bankrutavusi šalis ir pats kontaktas su ja prilygsta kompromitacijai. 
Šiandien vokiečiai ta Europos tauta, kuri primena susitepusį žmogų, kurio vengia 
„save gerbiantys 


CZ 


žmonės ar norintys išlaikyti „gerą vardą“, o jeigu jį sutinka, nori 
kuo greičiau atsikratyti - nesisveikinti, nusukti akis ir vaidinti, neva jo nemato, kad 
tik kas neapkaltinty, jog su tuo nelemtu bankrutavusiu žmogumi palaiko drau- 
giškus santykius. Ir taip jau Kauno priešai, ypač Lenkija, nuolat priekaištauja, kad 
Lietuva palaiko santykius su Vokietija ir yra pavojinga vokiečių numylėtinė Rytuo- 
se. Vadinasi, Vokietija netinka, jos reikia vengti kaip kokio užkrato ir neleisti, kad 
susidarytų net menkiausios draugystės su ja įtarimas. 


1922 metų balandžio 4 d. 
Antradienis 


Vakar įvyko mūsų Glaudžios sąjungos? posėdis. Į mūsų būrį priėmėme teisėją 
Sugintą““, kurį įvedė Vaclovas Bielskis. Posėdyje dalyvavo: aš, Bielskis, Vileišis, 
Semaška, Janulaitis, Kacelenbogenas, Purėnas ir Sugintas. Kai iškilmingai buvo 
įvestas naujasis narys Sugintas, posėdis prasidėjo nuo Kacelenbogeno klausimo 
nagrinėjimo. Kacelenbogenas atkreipė dėmesį į būtinybę tvirčiau laikytis brolybės 
idėjos mūsų visuomenėje ir apskritai jos laikytis, kad kuo ryškiau dominuotų ben- 
dravime, veikloje kaip moralinis humanitarinis veiksnys ir neleistų įsivešėti speku- 
liaciniam poetiniam bendravimui. Iš tiesų privalome nuolat save kontroliuoti, kad 
mūsų Sąjunga nenukryptų nuo pagrindinės idėjos ir netaptume politiniu klubu; 
tokios tendencijos visada išlieka, nes politinio klubo linija reikalauja mažiausiai 
pastangų, kartu tai bevaisė linija, nesutampanti su pačios Sąjungos idėja. Jeigu bū- 
tume politinis klubas, mūsų Sąjunga apskritai nebūtų reikalinga. Kacelenbogenas 
konkrečių veiksmų nenurodė, paprašė pasisakyti labiau patyrusius Sąjungos narius, 
labiau savo dvasia ir tradicijomis susijusius su Sąjunga. Trumpai pasikeitę mintimis 
šia tema, kelias interpeliacijas pateikė vienas iš mūsų naujesnių bičiulių, Purėnas. Jis 
neseniai iš lenkų kalbos į lietuvių kalbą vertė mano parengtą Sąjungos statutą. Tad 
turėjo progos įsigilinti į statutą ir pasakė kelias savo mintis. Viena simboliškesnė. 
Jis pastebėjo mūsų lietuviškai vartojamą sąvoką „Didieji Rytai“ („Grande Orient“) 
ir ja suabejojo. Pasak Purėno, ją reikėtų pakeisti sąvoka „Didysis Saulėtekis“, nes 
žodis „Rytai“ yra geografinis terminas, nurodantis Rytų šalis, arba astronomijos 
terminas, tuo tarpu „saulėtekis“ reiškia rytus gilesne prasme, tai saulės patekėjimas 


233. Masonų ložės „Lietuva“. 
234. Sugintas Antanas. 

arba kylanti saulė, o kartu ir šviesos gimimas, tiesos gimimas, naikinantis tamsą ir 
nakties šešėlius. Tai simboliškas žodis, labiau atitinkantis Atgimimo idėją = mūsų 
Sąjungos idėją. Tad Purėnas, versdamas mano Statuto projektą, vartojo ne žodį 
„Rytai“, o „Saulėtekis“. Atsirado nepritariančių šiai nuomonei. Kai kurie (Bielskis) 
buvo linkę palikti sąvoką „Rytai“, nes ji genetiškai labiau atitinka mūsų Sąjungos 
tradicijas. Aš pasakiau, kad pateiksiu klausimą statuto komisijai, kuri jį apsvars- 
tys ir savo išvadas išsakys per visuotinį susirinkimą. Kad būtų tinkamai išnagri- 
nėtas šis klausimas, liečiantis senas Sąjungos simbolikos tradicijas, reikėtų geriau 
išmanyti mūsų Sąjungos genezę, jos raidą, o mes nesame itin gerai susipažinę su 
Sąjungos ištakomis ir, deja, esame priversti remtis daugiau intuicija nei tiksliomis 
žiniomis. Trūksta literatūros, trūksta ir gilių žinių. Neturime atitinkamos literatū- 
ros, tik dabar tarpininkaujant Šauliui?s 
Purėnas labai rimtai prakalbo apie mūsų santykį su mirties bausme, ir ši diskusija 


„esančiam Romoje, tikimės ją gauti. Po to 


truko net iki vidurnakčio. Be jokios abejonės, tai itin opus klausimus, kuris pa- 
gal mūsų Sąjungos humanitarinius veiklos principus turi būti apibrėžtas. Vis dėlto 
Purėnas nelabai teisingai iškėlė klausimą, kadangi ėmė priekaištauti mums - man 
ir Janulaičiui, Tribunolo teisėjams. Purėnas mus apkaltino, kad Tribunolas švais- 
tosi mirties bausmėmis. Atsakydamas į jo priekaištus aš bandžiau paaiškinti, kad 
į Tribunolą patekusios bylos skiriasi kasacine ir apeliacine tvarka, Kai į Tribunolą 
patenka kasacinės bylos, Aukščiausiasis teismas bylos nenagrinėja iš esmės ir kal- 
tinamųjų neteisia. Jis tik išnagrinėja, ar žemesnės instancijos teismas darbą atliko 
gerai ir ar laikantis įstatymų buvo priimtas nuosprendis. Daugiau kompetencijų 
Aukščiausiasis teismas neturi. Jeigu Tribunolas pastebi, kad žemesnės instancijos 
teismas pažeidė kokius nors teisės aktus, nuosprendį panaikina, o jeigu nusižen- 
gimo neranda, kasaciją turi atmesti ir neturi teisės bylos tirti iš esmės. Mano pa- 
aiškinimas Purėno netenkino. Tokias teismo procedūras jis pavadino jėzuitiškuoju 
išsisukinėjimo būdu, o kasacino teisėjo vaidmenį, kuris mirties bausmės nepanai- 
kina, aiškindamas, kad neatsako už tokį nuosprendį, išvadino rankas nusiplaunan- 
čiu Pilotu. Privalėjau replikuoti, mat kasacinis teisėjas neturi teisės nagrinėti bylų 
ir teisti, vadinasi, jis turi tiek pat bendro su žemesnės instancijos skirta mirties 
bausme ir tokią pat atsakomybę prisiima, kiek bet kuris kitas pilietis, neišskiriant 
ir Purėno, kuriam įstatymai neleidžia nagrinėti bylų ir kuris yra tos neleidusios ša- 
lies, vykdančios mirties bausmes, pilietis. Apie kitus diskusijos etapus, o ypač apie 
požiūrį į apeliacines bylas, papasakosiu rytoj. 

235. Šaulys Jurgis (1879-1948), politikos veikėjas, diplomatas. 1919 m. užsienio reikalų ministras, 


vėliau pasiuntinys Berlyne ir Brno, 1923 m. Romoje prie Vatikano, 1931 m. vėl Berlyne ir 1938 m., 
užmezgus ryšius, pasiuntinys Varšuvoje; po karo gyveno emigracijoje. 

1922 metų balandžio 5 d. 
Trečiadienis 


Purėno ataka, vykusi užvakar Sąjungos posėdyje, buvo labiausiai skirta Janulaičiui. 
Janulaitis esdekas — dešiniojo sparno partietis, kovojantis su kairiuoju sparnu, tu- 
rinčiu polinkį į komunizmą. Tokie žmonės, kaip, tarkim, Venclauskas ir Janulaitis, 
nors ir priklauso vienai partijai, be galo skiriasi savo išpažįstama ideologija. Janu- 
laitis pirmiausia yra valstybininkas ir tautininkas. Pasak jo, visuomenė gali vysty- 
tis tik tautinėje šalyje. Jo manymu, pati valstybė taip pat yra forma ir kartu įrankis 
visuomenės raidos, pažangos ir socializacijos. Valstybei Janulaitis skiria itin daug 
dėmesio ir mano, kad valstybės laisvė reikalauja aukų, ne tik pavienių; prireikus 
vardan valstybės pateisinama paaukoti žmonių ir visuomenės grupių gyvybes. Visą 
pasaulį Janulaitis mato per valstybės prizmę, kuri taip pat yra visuomenės raidos 
ašis. Būdamas esdekas, negali taip atvirai reikšti pritarimo ir simpatijų mirties 
bausmei, tačiau yra tvirtai įsitikinęs, kad mirties bausmė reikalinga. Tad jau kelis 
kartus Tribunole, nagrinėjant apeliacines bylas, kitaip tariant, nagrinėjant jas iš 
esmės, balsavo už mirties bausmės nuosprendį - ypač per vadinamąsias bolševiki- 
nes bylas (tiktai bolševikines), nes bolševikų agitaciją, inspiruotą Rusijos, jis laiko 
didžiausiu nusikaltimu tautinei valstybei ir kartu rusiškojo imperializmo išraiška. 
Socialdemokratų partija dažnai griežtai kritikavo Janulaitį — tiek partinėje spaudo- 
je, tiek per posėdžius ir konferencijas. Sklinda kalbos, kad šitaip siekiama iš partijos 
pašalinti Janulaitį. Na, o Purėnas taip pat priklauso šiai partijai. Purėnas pasielgė 
labai teisingai, kad Sąjungoje prakalbo apie mūsų narių požiūrį į mirties bausmę ir 
apskritai apie ją, kaip neatitinkančią humanistinio mūsų Sąjungos prado. Tačiau jis 
niekaip negalėjo suvokti, kuo skiriasi mirties bausmė, pripažinta kasacinėse bylose, 
kai teisėjo vaidmuo apsiriboja įvertinant žemesnės instancijos teismo darbą, kai 
teisėjas yra tik įstatymų vykdytojas ir neturi jokios įtakos anksčiau skirtai baus- 
mei, nuo apeliacinių bylų, kurios nagrinėjamos iš esmės. Pastaruoju atveju tai reiš- 
kia Tribunolo apeliacinėse bylose (nes įstatymai, kuriais vadovaujasi Tribunolas, 
nenumato, kad teisėjas besąlygiškai skirtų baudą, taip buvo, pavyzdžiui, Lenkijos 
teismuose). Asmeniškai aš nė karto nebalsavau už mirties bausmę ir tai tvirtai pa- 
sakiau Purėnui. Mano pasakymas Purėno nepatenkino, nes jis paprasčiausiai ne- 
sugebėjo suvokti kasacinės teismo funkcijos. Na, o Janulaitis gynėsi kitokiu būdu. 
Pateikė Purėnui tokius argumentus, kad ne teisėjus reikia kaltinti dėl netobulų įsta- 
tymų ir bausmių sistemos, o deputatus, Seimą, advokatus, kurie garsiai šaukia, jog 
mirties bausmės būti neturėtų, tačiau teisiamiesiems negarantuoja pakankamos 
gynybos ir nepanaikina mirties bausmės. Pulti ir kaltinti teisėjus yra tas pat kas 

kaltinti kalėjimo prižiūrėtojus už tai, kad kalėjime laiko nusikaltėlius. Seimas (ir 
čia dirbantys kai kurie mūsų Sąjungos nariai) palaiko karinę padėtį ir mirties baus- 
mę esant karo padėčiai, tad jis ir atsakingas už ją. Atsakingi yra net ir tie deputatai, 
kurie pasisako prieš mirties bausmę, nes dėl jos neatsisako Seimo nario mandato ir 
kartu sankcionuoja instituciją ir santvarką, kurioje mirties bausmė dar vykdoma. 
Po diskusijos visi susirinkimo dalyviai, išskyrus Sugintą, kai kuriais atžvilgiais pa- 
sisakė už vienareikšmišką nepritarimą mirties bausmei (labai humanistinę kalbą 
pasakė Vileišis). Pasisakymuose išryškėjo tik kai kurie mūsų brolių požiūrio į teisė- 
jus skirtumai kalbant apie mirties bausmės skyrimo faktą — taigi nutarėme atidėti 
mirties bausmės debatus ir svarstyti plačiau mūsų Sąjungoje, neapsiribodami vien 
teisėjo vaidmeniu ją skiriant. Be to, Janulaitis pasiūlė Sąjungoje aptarti Universiteto 
klausimą ir su juo susijusią kovą su klerikalizmu. Pats pasisiūlė būti pranešėjas. Šiai 
temai buvo paskirtas ypatingas ad hoc posėdis šios savaitės penktadienį. Kova su 
klerikalizmu - Janulaičio arkliukas. Klerikalizmo jis nekenčia ne mažiau nei bolše- 
vikinės Rusijos imperializmo, mano, kad tautinei valstybei, jos visuomenės raidai 
šitie organiniai veiksniai kenkia. 


1922 metų balandžio 6 d. 
Ketvirtadienis 


Lietuvai dėl dviejų priežasčių itin sunku pakelti vienatvę, į kurią ji pateko dėl len- 
kų politikos. Lietuva atsidūrė kryžkelėje ir neturi jokių galimybių sustiprinti savo 
tarptautinių pozicijų sudarydama su kitomis šalimis solidarumo susitarimus. Lie- 
tuva negali gintis ir neturi kur kreiptis pagalbos kovodama su Lenkija dėl Vilniaus. 
Lenkija jai neleido sudaryti sutarčių su kaimynėmis. Lietuva svajojo apie tokias 
sutartis, jomis norėjo sustiprinti savo valstybę. Tuo pat metu dėl pasaulio politinės 
konsolidacijos Lietuva negali viena sudaryti susitarimo su dviem kitomis didžiomis 
valstybėmis — Vokietija ir Rusija, kurios kartu yra ir Lenkijos varžovės. Su Vokie- 
tija draugiški santykiai negalimi vien dėl to, kad joms pralaimėjus bet kokie ryšiai 
su vokiečiais Europoje laikomi kompromituojančiais. O susikompromituoti tokia 
jauna valstybė kaip Lietuva, kuri nėra net oficialiai pripažinta, negali sau leisti, nes 
užrūstintų visagalę Antantę. Vis dėlto faktas: Lietuvoje nemažai simpatizuojančių- 
jų Vokietijai. Kodėl? Vien dėl to, kad ji yra didžiausia Lenkijos priešė. Lietuvoje 
tikima, kad ateityje Vokietija atsities ir išmuš valanda atkeršyti Lenkijai. Kaip tai 
įvyks, neaišku, gal bus pasirašyta rimta sutartis su Rytais. Daug lietuvių taip mano, 
tačiau šiandien tokios viltys ir simpatijos Vokietijai kruopščiai slepiamos, mat kol 
saulė patekės, rasa akis išės: kol iš tiesų Europa ims skaitytis su Vokietija ir Rytais, 

kol Lietuva galės šiomis jėgomis pasiremti ir turėti naudos, pati Lietuva jau gali 
neegzistuoti. Tad šiandien neturime kito kelio, kaip tik vaidinti nepasitenkinimą 
vokiečiais, nors patyliukais jiems ir simpatizuojame. Kita vertus, tikėtis vokiečių 
pagalbos taip pat pavojinga: kai Vokietija atsities, greičiausiai jai nerūpės, beje, ir 
nesitikės mažytės Lietuvos pagalbos. Jeigu Vokietija nusisuka nuo Lenkijos, tai dar 
nereiškia, kad nenusisuks tuo pat metu ir nuo Lietuvos ir nepareikalaus Klaipėdos. 
Gali nutikti taip, kad Vokietija nesvyruodama paaukos Lietuvą, skiriančią ją nuo 
Rusijos ir ribojančią jos kelią į vokiečių kultūros Baltijos šalis - Kuršą, Livoniją, 
Estiją. Tad aljansas su Vokietija šiandien yra kompromitacija, o rytoj negarantuo- 
ja jokios naudos. Su Sovietų Rusija sudėtingiau užmegzti glaudesnius ryšius. Pir- 
miausia todėl, kad tarp valstietiškosios Lietuvos ir komunistinės Rusijos kiurkso 
praraja, kurią sudaro didžiulis pozicijų skirtumas. Antra dėl to, kad tokia sąjun- 
ga ne mažiau kompromituotų ir suteiktų Europai stiprų argumentą leisti Lenkijai 
užimti Lietuvą — Rusijos koloniją, esančią pakeliui iš Rusijos į Vokietiją. Rusijos ir 
Vokietijos diplomatija trina delnais ir džiaugiasi, kad Lietuva izoliuota, o pačios 
Lietuvai slapta kužda: vienintelis jų išsigelbėjimas yra suartėjimas su Rusija. Vis 
dėlto tuo pat metu Rusija geba meiliai glostyti ir Lenkiją, leidžia jai solidariai daly- 
tis įtakos zonomis. Jeigu Lenkija vienokiu ar kitokiu būdu prarytų Lietuvą, kurios 
gabalą - Vilniaus kraštą - jau atsikando, Rusija tikriausiai nesikištų ir neprimintų, 
kad Lietuva yra nepriklausoma valstybė, su sąlyga, jog Lenkija neribos jos įtakos 
Latvijoje ir Estijoje. Tad bet kokie santykiai su Sovietų Rusija ne tik kompromituotų 
Lietuvą, bet ir keltų pavojų jos nepriklausomybei, mat Rusijos palankumas Lietuvai 
gali būti ne kas kita kaip tik Judo palankumas. Be to, yra dar senoji Rusija, kontrre- 
voliucinė - monarchinė ar demokratinė, bet taip pat imperialistinė, Rusija in spe“, 
nuolatos svajojanti apie senosios santvarkos atkūrimą savo paribiuose (kresuose), 
kuriems priklauso ir Lietuva. 

Vienu žodžiu, izoliuotos Lietuvos padėtis yra nepaprastai sudėtinga. Nieku gyvu 
negali tikėtis ilgalaikio aljanso perspektyvų, neturi stiprios tarptautinės paramos. 
Galbūt niekada iki šiol per savo trumpą valstybinį egzistavimą Lietuvos tarptauti- 
nės pozicijos, bent jos ginčas su Lenkija, nebuvo patekusios į tokią tragišką padėtį, 
kokioje atsidūrė dabar. Vis dėlto yra tam tikras gaivalas - jam priklauso Janulaitis — 
piešiantis Lietuvos ateitį rožinėmis spalvomis, nusiteikęs optimistiškai ir manantis: 
pats faktas, kad Lietuva, atsidūrusi izoliacijoje, išliko, yra įrodymas, kad ji gyvybin- 
ga ir išliks šioje didžiojoje tarptautinių interesų kovoje Rytuose. Pasak Janulaičio ir 


236. In spe (lot.) - laukiama, ateityje. 

Ne t1 (81) TRIMITAS 3 


Be to bijoma dar vieno: būtent, emisijos teisè, duo- 
dama galingą jnagj į valdžios rankas, dalinai paliuosuoja 
ję nuo seikalo skaitytis su visuomene. Esant pas mus dar 

kurioms srovėms, kurios dar nesuskubo įeiti į pilną 
kontaktą su (lietuviškaja) visuomene, bijoma, kad jos pri- 
puolamai įsigalėjusios ir pasinaudojusios emisijos gale ne- 
sutrukdytų mūsų valstybės ir visuomenės gyvenimo sune 
kios ir brangios demokratėjimo evoliucijos. 

Ar šiaip ar taip mes stovėdami nuošaliai, ir žinodami, 
kad pas mus viskas yra rišama apmąstytai ir visai ne- 
skubotai, turime tikros vilties, kad šis klausimas bus lai- 
mingai išspręstas ir ar anksčiau ar vėliau mes turėsime 
savo gražučius pinigėlius, kurie turės tikrojo pastovaus 
aukso vertę. S Š 


Žemės reforma. 


„Vasario 16 d. Steigiamasis Seimas galutinai trečiuoju 
skaitymu priėmė įstatymą apie žemės reformą. Žemės sa- 
vininkams paliekama iki 80 hektarų; kas turi daugiau, nuo 
to atimama į Valstybinį Žemės Fondą. Už atimamą žemę 
pripažinta atlyginti Svetimšalius, kurie turi nejudinamojo 
turto, šis įstatymas neliečia. Jiems duodama teisė likviduoti 
nuosavybę per trejus metus, Jei jie tai neįvykdytų, tuomet 
įstatymas ir juos liečia. Svetimšaliais šiame reikale laikoma 
tie asmenys, kurie Rusų laikais turėjo nejudinamojo turto, 
Lietuvoje, kaipo svetimšaliai, 

Ligi būs išdalyti stambieji dvarai, tie ūkiai, kurie turi 
nedaugiau 150 hektarų žemės būs neliečiami. Aukščiausia 
atlyginimo kaina 480 auks. už hektarą. Jei atimama iš ūkio 
200 hektarų, tai uż 70 hektarų atlyginama vidutinėmis to 
meto rinkos kainomis, o už 50 hekt. — nustatyta kain, 
Už žemes P miškais mokama po 120 auks, 

e atlyginimo imama: 1, nusta atingu įsta 
mu žemės nuošimtis kariškiams sii Pija a paty 
žemės: smiitynai, balos; 3, B ūkininkų neteisėtai kitados 
pagrobtas žemės; 4, nejudinamasis turtas ty savininkų, ku; 


Žemės reformos įstatymo priėmimas 
Steigiamajame seime, faksimilė. 
Trimitas, 1922, kovo 18, nr. 11. 


kitų jo aplinkos veikėjų, jeigu, nepaisant izo- 
liacijos, Lietuva vis dar gyva - niekas nedrįsta 
jos sunaikinti, nors apetito tokiam žingsniui 
ir netrūksta, tai įrodo, kad ji turi šioje tarp- 
tautinėje santvarkoje egzistuoti, - tai jos ga- 
rantija ir stiprybė. Optimistai taip mąstydami 
tikisi, kad ateityje juos parems angliškosios 
Baltijos jėgos. Tokios optimistų mintys man 
primena garsųjį Žečpospolitos [Respublikos] 
devizą, nuskambėjusį XVII ir XVIII amžiuje: 
Lenkija laikosi dėl valdžios? Taip, stovėjo ir 
nesugriuvo iki tam tikro laiko, tačiau ilgainiui 
ėmė judėti ir griūti, skausmingai įrodydama 
optimistų devizo melą. 

Vyriausybės žiniose (valstybės įstatymų 
leidinyje)” pagaliau paskelbtas Agrarinės re- 
formos įstatymas. 


1922 metų balandžio 7 d. 
Penktadienis 


Šiandien vyko mūsų Glaudžios sąjungos po- 
sėdis. Šį kartą jo pirmininkas buvau ne aš, o 
Vaclovas Bielskis, laikinasis prezidiumo na- 
rys. Jis pirmininkavo, nes vakare turėjau kitų 


reikalų ir negalėjau dalyvauti susirinkimą atidarant, tad paprašiau Bielskio mane 


pavaduoti, o kai apie 10 vakaro sugrįžau, jau neperėmiau iš jo pirmininko funkcijos, 


juolab kad norėjau per posėdį rinkti prezidiumą, ir labai troškau, kad šie rinkimai 
įvyktų ne man pirmininkaujant. Prieš posėdį atvedžiau kandidatą Viktorą Biržišką, 


kuris šiandien turėjo būti priimtas į mūsų bičiulių būrį. Viktorą Biržišką atvesti pa- 


vedė ne man, o jo broliui Mykolui Biržiškai; Viktoro kelias savaites nebuvo Kaune, 
tad Mykolas pranešė, kad jo pristatyti negalės. Na, o aš šiandien vakarop netikėtai 
sutikau Viktorą gatvėje ir sužinojau: į Kauną jis sugrįžo naktį. Kai paklausiau, ar 


Mykolas jam ką nors sakė apie tam tikrą susirinkimą šiandien vakare ir ar klausė, 


237. Vyriausybės žinios - savaitraštis, leidžiamas nuo 1920 m. Leidėjas - ministrų kabinetas. Čia 
spausdinami teisės aktai, vyriausybės ir visuomenės potvarkiai, sutartys su užsienio šalimis ir t. t. 

ar norėtų priklausyti tam tikrai sąjungai, Viktoras, jau seniai suuodęs mūsų orga- 
nizacijos egzistavimą ir ne kartą Vilniuje interpeliavęs Mykolui, kuris susaistytas 
priesaikos viską neigė, pats mane nutraukė supratęs, apie ką kalbu, ir įvardijo mūsų 
organizaciją, kartu paaiškino, kad Mykolas lig šiol jam apie ją nieko nepasakojęs. At- 
rodo, Viktorui Biržiškai mintį apie mūsų organizaciją ir brolio Mykolo priklausymą 
jai pakišo p. Tadeušas Vrublevskis**, kuris niekada nepriklausė mūsų organizaci- 
jai, ir, atrodo, nė vienas iš mūsų jam savo paslapties neatskleidė, apie mūsų Sąjun- 
gą informuotas puikiai. Reikalas tas, kad kai 1910-1911 metais, iškart, kai Rusijoje 
buvo įsteigta Sąjunga, į Vilnių atvyko jos delegatai; tarp jų buvo keli žinomi rusų 
opozicijos nariai, norintys Vilniuje įsteigti Sąjungą ir ieškantys Vilniuje atitinkamų 
žmonių, dirbančių įvairiose srityse, pirmiausia kreipėsi į vieną iš vietos lenkų veikė- 
jų - Tadeušą Vrublevskį. Vrublevskio vardas, jo praeitis, įsitikinimai, visuomeninė 
veikla — visa tai rodė, kad kandidatūra yra tinkamiausia. Vrublevskis atsisakė pasiū- 
lymo, tačiau nepamiršo smulkiai išsiklausinėti emisarų ir giliai į atmintį įsirašyti 
to, ką pokalbio metu išgirdo. Tokiam žmogui kaip Tadeušas Vrublevskis, mąstantis, 
puikiai išmanantis slaptųjų sąjungų istoriją ir žmogaus prigimtį, nereikėjo daug in- 
formacijos, kad puikiai suvoktų, kuo tokia sąjunga užsiima. Turėdamas siūlo galą, 
nuolatos stebėdamas ir analizuodamas aplinką (Vrublevskis tikras stebėjimo ir ana- 
lizės meistras - niekas Vilniuje taip gerai nežino visų įvykių kaip jis, nors neretai 
ištisas savaites ar net mėnesius nosies neiškiša iš savo buto - bibliotekos. Žinios pas 
jį suteka įvairiais keliais, ir niekas nesugeba taip kaip jis išgaudyti minčių, istorijos 
fragmentų, iš kurių galima rekonstruoti įvykių, santykių ar veiksmų eigą), tad ne- 
sunkiai Vrublevskis sekė neviešinamą mūsų slaptos Sąjungos veiklą. Neretai stebė- 
tinai tiksliai tiktai stebėdamas ir analizuodamas atkurdavo įvykius, vykusius mūsų 
Sąjungoje iš tiesų. Labai puikiai išmano daugelio mūsų brolių Vilniaus lenkų, pri- 
klausančių mūsų Sąjungai, recesijos istoriją ir jų požiūrį į lenkų organizacijas, žino 
jis ir apie mus, ir apie lenkų organizacijos akciją Vilniuje ir Varšuvoje, gerai žino 
daugelio, priklausančių mūsų ratui, pavardes. Nemažai žino ir apie mane, ir apie 
Mykolą Biržišką, Janulaitį, Šaulį, ir t. t. Neretai gaudo mūsų žodžius, mums į akis 
sako apie mūsų priklausymą organizacijai, pasakoja įvairias smulkmenas. Tačiau 
jis perdeda įsivaizduodamas, kokia galinga ir plati mūsų veiklos sritis. Kaip tik jis 
238. Vrublevskis Tadeušas Stanislavas (Wróblewski Tadeusz Stanisław; 1858-1925), advokatas, 
bibliofilas. 1881-1883 m. buvo tremtyje Sibire, Peterburgo universiteto teisės absolventas (1886 ), 
1900 m. įsteigė Šubravcų draugiją, kuri laikėsi XIX a. Šubravcų draugijos tradicijų. Daugelio po- 
litinių procesų advokatas, garsėjęs demokratiniais įsitikinimais ir simpatijomis kraštui, 1912 m. 
įsteigė draugiją, pavadintą Eustachijaus ir Emilijos Vrublevskių biblioteka; jai perdavė asmeninį 


knygyną (dabar tai Lietuvos mokslų akademijos biblioteka). 1906 m. artimai bendradarbiavo su 
M. Rėmerio leidžiamu Gazeta Wilenska. 

ir turėjo pašnabždėti apie mūsų organizaciją Viktorui Biržiškai. Na, o kai Viktoras 
man pats pasakė mūsų organizacijos pavadinimą, neturėjau kitos išeities, kaip tik 
pakalbėti su juo atvirai ir pasiūlyti dalyvauti, nes jo kandidatūrai mūsų Sąjunga jau 
buvo pritarusi. Viktoras labai įdėmiai klausėsi ir veržėsi į Sąjungą, matyt, jau seniai 
apie ją svajojo. Viktoro priėmimo ritualą įvykdė Bielskis. Dabar savo Sąjungoje turi- 
me 3 Biržiškas: Mykolą, Vaclovą ir Viktorą. 


1922 metų balandžio 8 d. 
Šeštadienis 


Vakar mūsų Sąjungos posėdyje dalyvavo aš, Bielskis, Bortkevičova, Janulaitis, Se- 
maška, Mykolas, Vaclovas ir Viktoras Biržiškos, Purėnas ir Sugintas — iš viso 10 
asmenų. Dėl pateisinamų priežasčių posėdyje nedalyvavo Sleževičius, Kairys ir Če- 
pinskis. Susirinkimo dalyviai norėjo prezidiumo rinkimus atkelti į vieną iš kitų 
susirinkimų, bet aš reikalavau, kad kaip tik šiandien būtų renkamas prezidiumas; 
juk negalime nuolatos gyventi organizaciniame chaose. Pirmiausia turėtume būti 
gerai organizuoti. Turime turėti vykdomąjį organą, turi būti nustatytos funkcijos. 
Turime turėti prezidiumą planuojamai akcijai ir viso darbo organizacijai koordi- 
nuoti. Negali amžinai tęstis laikina būsena, tokia, kokia tvyro dabar, kai aš vienas 
esu atsakingas už visą mūsų Sąjungos veiklą, turiu skirti posėdžius, surašyti jų 
darbotvarkę, galvoti apie viską ir už visus. Artimiausiu laiku, vadinasi, iškart po 
švenčių turime priimti statutą, kuris iki šiol yra tik projekto fazėje. Šis laikinumas 
jau dvejus metus tęsiasi, bet negali tęstis amžinai. Kai turėsime statutą ir prezidiu- 
mą, pagaliau turėsime kažką konkretaus ir tada galėsime imtis planuotos veiklos, 
užmegzti ryšius su tarptautinėmis organizacijomis. Greičiausiai bus sudėtinga tai 
pasiekti, tačiau, kita vertus, gal ne taip komplikuota, kaip mums atrodė. Neseniai 
Šaulys iš Romos atsiuntė vieną prancūziškai rašytą literatūros leidinį apie mūsų 
organizaciją ir bibliografiją. Netrūksta ir periodinių Sąjungos leidinių, yra Tarp- 
tautinis biuras, vyksta tarptautiniai kongresai. Tad esama organų, į kuriuos galė- 
sime kreiptis. Tačiau pradėti privalome patys nuo savęs ir atitinkamai susitelkti. 
Prezidiumas buvo išrinktas. Reikėjo dar išrinkti keturis asmenis šioms funkcijoms 
atlikti: a. katedros meistro, b. prižiūrėtojo, c. oratoriaus ir d. sekretoriaus ir iždi- 
ninko viename asmenyje. Pagal Sąjungos statutus ir įpročius į prezidiumą gali būti 
išrinkti tik broliai, turintys meistro laipsnį. Broliai, turintys mokinio laipsnį, turi 
tik veiklią, bet ne pasyvią rinkimų teisę. Mokinio laipsnius turi Žemaitis, Kacelen- 
bogenas, Čepinskis, Purėnas, Sugintas ir Viktoras Biržiška, tai reiškia visi tie, kurie 
buvo į Sąjungą priimti jau Lietuvoje. Tie nariai, kurie dirbo prieškario organiza- 

cijoje mūsų šalyje, kurie siekė atnaujinti Sąjungą ir buvo jos įkūrėjai, vieni kitus 
pripažino meistrais. Aš pateikiau 5 kandidatūras į prezidiumą, iš jų reikėjo išrinkti 
keturias: save, Sleževičių, Vileišį, Kairį ir Mykolą Biržišką. Po balsavimo lapeliais 
buvo išrinkti: katedros meistru — aš vienbalsiai (išskyrus mano balsą), prižiūrėto- 
ju - vienbalsiai Mykolas Biržiška, oratoriumi - daugeliu balsų Kairys, sekretoriumi 
ir iždininku - dauguma balsų Sleževičius. Atrodo, toks pasirinkimas neblogas. Na, 
o susirinkime svarstėme Universiteto klausimą ir jo įtaką jaunimui. Referatą skaitė 
Janulaitis. Jo išvada buvo tokia: pažangus ir laisvamanis elementas, o ypač mūsų 
broliai, stabdytų klerikalizmo kišimąsi į Universiteto veiklą, jo įtaką šiai mokslo 
įstaigai net iki tol, kol šie liausis manifestuoti savo įtaką. Tačiau diskutuodami Są- 
jungos nariai nemanė, kad tai būtina veikla, ir nepritarė šiai minčiai. Buvo nutarta 
priešingai, kad reikia pasilikti Universitete ir kovoti su klerikalizmu viduje. Bet ku- 
riuo atveju mūsų broliai, dalyvaujantys Universiteto veikloje (ten yra nemažai mū- 
siškių - Janulaitis, Žemaitis, Mykolas Biržiška, Čepinskis, Purėnas), turėtų veikti 
ne savavališkai, o solidariai ir, pasitaikius galimybei, pasitarę su Sąjunga. Buvo 
daug kalbama apie įtaką jaunimui, apie lietuvių mokslinės literatūros kūrimą ir 
ugdomųjų veikalų populiarizavimą. Taip pat apie bendravimą su jaunimu ir po- 
veikį jiems gyvuoju žodžiu. Visa tai suplanuoti turės Purėnas ir Vaclovas Biržiška. 

Labai gražus mūsų devizas, kurį sužinojau tik dabar iš knygų, atsiųstų Šaulio. 
Štai jos legenda: Lege, lege, lege et relege; labora et ora, cogita et invenies, Žodis 
„cogita“ yra žodžio „ora“ arba „oral“ alternatyva (greičiausiai senoji reikšmė) arba 
„cogita“. Metai skaičiuojami nuo 4000 metų iki Kristaus eros, pavyzdžiui, 1922 
metai yra 5922 metai. Patys metai prasideda nuo kovo, kuris vadinasi 1-uoju mė- 
nesiu, ir t. t. 


1922 metų balandžio 9 d. 
Sekmadienis 


Išvykau iš Kauno Velykų proga beveik 2 savaitėms. Važiuoju į Bagdoniškį, o Jadzę 
palikau savo bute Kaune. Vykstu tik iki Panevėžio, o naktį iš Panevėžio toliau. Iš 
Kauno pajudėjau apie 10 valandą ryto ir apie 7 vakaro jau atsidūriau Panevėžy. Ši- 
čia atvažiavau mūsų Sąjungos reikalais — buvau įgaliotas priimti narę - Gabrielę 
Petkevičaitę. Panevėžyje šiuo metu gyvena du mūsų broliai (abu žydai): Kacelen- 
bogenas ir senasis dr. Romas, kuris nenori grįžti į Vilnų, o Kaune negali rasti buto 


239. Perfrazuotas šūkis, o turėtų būti: Lege, lege, lege et relege; labora et invenies (lot.) - melskis, 
skaityti, skaityti, skaityti, skaityti dar jūs rasite. 

ir patogiai gyventi, tad apsistojo ir pradėjo dirbti gydytoju chirurgu Panevėžyje. 
Kai bus priimta Gabrielė Petkevičaitė, Panevėžyje turėsime jau tris mūsų brolius. 
Nors pagal Sąjungos tradicijas savarankiškai veikti sąjunga gali, jeigu jai priklau- 
so 7 nariai, vis dėlto mūsų ankstesnė praktika ir jai pritaikytas statuto projektas 
leidžia egzistuoti ne visai pilnoms sąjungoms, turinčioms 5 narius. Tokia nepilna 
sąjunga pirmiausia turi siekti, kad narių skaičius pasiektų 7; tada ji bus visiškai 
savarankiška. Kol yra nepilna, tol neturi visų organizacinių teisių, tačiau jau gali 
tartis savo rate ir savarankiškai rinkti narius, bet bus susijusi su motininiu ratu, iš 
kurio susikūrė. Nepilni ratai gali kurtis tik tose vietovėse, kurios neturi pilno rato. 
Taigi Panevėžio rato - embriono sukūrimas - pirmojo rato provincijoje - mūsų 
organizacijai turės teigiamą įtaką. Gabrielė Petkevičaitė yra viena iš lietuvių tauti- 
nio judėjimo sensorių, literatė ir veikėja, visada kupina humanitarinio idealizmo ir 
geraširdiška. Ji kilusi iš Panevėžio dvarininkų šeimos. Šiandien jai per 60 metų. Jos 

veikla kupina tautinių idealų, humanizmo ir demokratijos, pati visada laikėsi tvir- 
čiausių Vinco Kudirkos?“ ir Povilo Višinskio? idealų. Jos veikla tekėjo senosios 

demokratų partijos vaga, iš kurios yra kilusi šiandienė socialistų — liaudininkų - 
demokratų partija. Dėl saviveiklos 1920 metais Petkevičaitė buvo išrinkta Įstatymų 
leidžiamojo seimo deputate ir kaip senjorė, vyriausia iš visų Seimo narių, turėjo 

garbės pirmininkauti pirmajam atgimusios Lietuvos Seimui atidarymo dieną. Ta- 
čiau klasių kova, kuria užsiėmė partija revoliucijos realizavimo dienomis, brutalus 

elgesys ir prievarta nugalėto visuomenės priešo atžvilgiu, žeidė taurią, idealistišką 
Petkevičaitės prigimtį. Beatodairiška Agrarinės reformos programa, brutalus devi- 
zas „vae victis“*** pasirodė iš tiesų esą ne tokie gražūs, kupini paprasčiausio masių 

egoizmo ir gobšumo, nei idealai, jų pirmtakai, kurie priešrevoliuciniu laikotarpiu 

gimė kovotojų vardan demokratijos mintyse, kurie tekėjo švariu šaltinio vandeniu 

iš ilgesio ir noro atkurti visuomeninį teisingumą. Anuomet tokie siekiai buvo pro- 
testo išraiška ir siekis atitaisyti klaidas, šiandien virto prievartos, gobšumo aktais, 
dega noru sužeisti priešininką. Petkevičaitė negalėjo pakęsti šitaip pasikeitusių ko- 
votojų - iš tauriųjų kovotojų virtusių brutaliais laimėtojais. Tad pasišalino iš politi- 
kos, paliko Seimą ir įsikūrė Panevėžyje; čia dirba savo mėgstamą darbą, tokį artimą 

kultūrai ir tokį tolimą brutaliai politikai. Užsiimdama pedagogine veikla, daryda- 
ma poveikį jaunimui, gindama moteris ir abiejų lyčių teises, surado vietą, kur gali 


240. Vincas Kudirka (1858-1899), gydytojas, vienas lietuvių tautinio atgimimo lyderių, demokra- 
tinio leidinio Varpas redaktorius, rašytojas, lietuvių himno autorius. 

241. Povilas Višinskis (1875-1906), lietuvių publicistas, literatūros kritikas, tautinio judėjimo 
veikėjas, leidinio Varpas bendradarbis. 

242. Vae victis! (lot.) — vargas pralaimėtojams! 

išlieti savo energiją, rado kam atiduoti širdį idealistinei veiklai, nenusižengdama 
savo humanistiniams idealams. Netrukus Panevėžyje ji tapo pagrindine figūra ir 
visos gražios humanistinės veiklos siela. 


1922 metų balandžio 10 d. 
Pirmadienis 


Dar papasakosiu apie Gabrielę Petkevičaitę ir jos priėmimą į Sąjungą. Kai Gabrielė 
Petkevičaitė paliko Seimą ir atsikratė politinės atsakomybės dėl veiksmų, kuriems 
nepritaria — ypač socialistų liaudininkų metodams, vis dėlto partijos oficialiai ji 
nepaliko. Partijai priklausė dėl sentimentų praeities darbams ir žmonėms, su ku- 
riais ją sieja ilgi metai. Iš jos partijos kolegų Kaune teko girdėti priekaištus, kad 
Petkevičaitės kultūrinė veikla Panevėžyje pernelyg oportunistinė. Kolegos jai prie- 
kaištauja, kad savo veikloje per mažai dėmesio skiria pasirinktų bendradarbių įsiti- 
kinimams, griežtai neatsiriboja nuo klerikalų, retkarčiais kreipiasi pagalbos į kuni- 
gus. Ypač telkdama pagalbą neturtingam jaunimui šviesti ji nesiima propagandos 
priemonių, o organizuodama pagalbą kaliniams leidžia sau bendradarbiauti su ku- 
nigais. Tačiau visiems šiems žmonėms derėtų suprasti: užsiimdama visuomenine 
humanitarine veikla provincijos mieste, Petkevičaitė yra priversta bendradarbiauti 
su įvairiais žmonėmis, net jeigu jie ir priklauso priešingoms politinėms stovykloms. 
Veiklių žmonių nėra itin daug, ypač provincijoje, tad tam tikras oportunizmas bū- 
tinas, jeigu norima ką nors apskritai nuveikti. Taip man pasakojo Petkevičaitė. Pet- 
kevičaitės manymu, negerai neturtingą besimokantį jaunimą nuo jauniausių gim- 
nazijos klasių skirstyti į „socialistus“ ir „klerikalus“; tai bando daryti kai kurios 
kitos draugijos, suteikiančios pagalbą besimokančiam neturtingų šeimų jaunimui 
(tarkim, organizacija „Žiburėlis“*; jai vadovauja Andrius Bulota?**). Kita vertus, 
būtent Petkevičaitės įtaka jaunimui per šviečiamąją veiklą yra tikrai humanitarinė 
ir pažangi. Na, vienu žodžiu, nors šiuos priekaištus Petkevičaitei ir išsakė mūsų Są- 
junga Kaune, vienbalsiai nutarėme priimti Gabrielę Petkevičaitę į mūsų Sąjungą - į 


243. „Žiburėlis“ - draugija, rėmusi besimokantj neturtingą lietuvių jaunimą. Ją 1893 m. įsteigė 
Gabrielė Petkevičaitė ir Jadvyga Juškytė. Iki 1905 m. veikė pogrindyje, vėliau legaliai. 1911-1915 
m. M. Rómeris priklausė draugijos valdybai. 

244.Bulota Andrius (1872-1941), lietuvių tautinio judėjimo veikėjas, politikas, advokatas, po- 
litinių bylų gynėjas. 1907-1912 m. II ir III Rusijos dūmų deputatas, 1912-1915 m. advokatas Vil- 
niuje, masonų ložės „Lietuva“ , kuriai vadovavo M. Rómeris, narys. 1917 m. išrinktas į Rusijos 
steigiamąjį susirinkimą. Nepriklausomoje Lietuvoje dirbo advokatu Marijampolėje. 1929 m. už 
dalyvavimą pasikėsinime į Voldemarą uždarytas į koncentracijos stovyklą. 1940-1941 m. ben- 
dradarbiavo su sovietų valdžia, o karui prasidėjus buvo hitlerininkų nužudytas. 

kuriamą Panevėžio ratelį. Petkevičaitę į mūsų Sąjungą įtraukiau-greitai. Maždaug 
valandą su ja kalbėjausi, paaiškinau mūsų Sąjungos idėją, tikslus ir principus. Pa- 
aiškėjo, kad ji visiškai pasirengusi ir subrendusi būti narė, nes pati ne kartą svajojo 
apie tokią organizaciją. Tad pasikalbėjęs su ja ir paklausinėjęs paprašiau pasirašyti 
iškilmingą priesaiką ir savo misiją baigiau. Turiu vilties, kad Panevėžio ratelis, tu- 
rėdamas du žmones, susijusius su etiniu ir humanistiniu judėjimu, kaip Gabrielė 
Petkevičaitė ir Kacelenbogenas, gali labai neblogai plėtotis. O toliau ši grupė pati 
ieškos narių. Toks provincialus Panevėžio susibūrimas gali išvengti Sąjungos vei- 
klos painiojimo su politika, ko mes Kaune, savo susibūrime, niekaip negalime iš- 
vengti. Panevėžio ratelis gali visą savo darbą skirti visuomeninei, humanitarinei ir 
kultūrinei veiklai, kuri nuosekliausiai atskleidžia pamatinius Sąjungos principus. 
Ypač kai savo gretose turime Petkevičaitę ir jeigu dar atsiras naujų taip pat mąstan- 
čių žmonių, galbūt Sąjunga turės didelę įtaką jaunimui, kaip kitados tokią turėjo 
Vilniuje (filomatai, filaretai, spindulingieji, kurie taip pat, kaip ir Šubravcų draugi- 
jas, buvo veikiami tuometinių „laisvųjų mūrininkų *49), 

Šiandien pasiekiau Bagdoniškį. Buvo jau vakaras. Traukinys, važiuojantis iš Kau- 
no į Obelius, Panevėžyje turėjo būti apie 3 valandą nakties. Laukiau Panevėžio stotyje, 
traukinys siaubingai vėlavo. Atpūškavo į Panevėžį tik apie 11 valandą prieš pietus. 
Visą naktį kankinausi Panevėžio stotyje. Snūstelėti pavyko tiktai paryčiais, bet koks 
tas miegas sėdint ant suolo. Rokiškyje buvau apie 4 valandą po pietų. Stotyje manęs 
laukė Marynia. Kaip gražu buvo važiuoti namo - visą kelią lydėjo mus pilnatis! 


1922 metų balandžio 1 d. 
Antradienis 


Bagdoniškio apylinkėse vis dar žiema. Sniegas visiškai dengia žemę, vis dar puikus 
rogių kelias. Šiais metais pavasaris labai vėluoja, o mūsų kraštuose jis net nosies 
nebuvo įkišęs. Kaune šalta, dažnai termometro stulpelis rodo kelis laipsnius šalčio, 
sninga. Tačiau iš seno sniego jau nė ženklo nelikę, o ką tik iškritęs labai greitai 
tirpsta, na, o čia vis dar laikosi žiemos sniegas. Važiuodamas iš Kauno į Rokiškį, 


245. Visas minėtąsias draugijas įkūrė Vilniaus universiteto studentai 1816-1820 m. Jų tikslas — 
žinių siekimas ir vidinis tobulėjimas. Šubravcų draugijos nariai (Mykolas Balinskis, Kazimieras 
Kontrimas, Laurynas Putkameris, Tomas Zanas ir kt.) buvo užsibrėžę tikslą pakeisti visuomenę. 
246. Laisvieji mūrininkai Lietuvoje pradėjo veikti 1776 m. Masonų ložės labai aktyviai reiškėsi 
XIX a. pradžioje. Laisvieji mūrininkai Rusijoje, kaip ir Lietuvoje, kėlė Aleksandro I nepasiten- 
kinimą, kuris 1822 m. rugpjūčio 13 d. įsakė uždaryti Rusijos imperijos masonų ložes. To meto 
valdžios atstovai Lietuvoje konfiskavo masonų archyvus, o dar po metų Pohuliankoje, Vilniaus 
priemiestyje, sudegino visą įrangą ir dekoracijas. 

pirmiausia apskritai nepastebėjau jokio sniego, paskui kur ne kur mačiau baltus 
lopinius - ypač ant šlaitų šiaurinėje pusėje arba giliuose grioviuose. Toliau nuo Ra- 
dviliškio sniego vis daugėja, o kai kur, ypač daubose ir miškuose, jo dar itin daug, 
tačiau tik nuo Panemunėlio?“ sniegas visiškai dengia žemę ir prasideda rogiake- 
lis. Nuo Rokiškio iki Bagdoniškio driekiasi vientisas sniego patalas, o sniegas dar 
toks gilus, kad kaime nesimato tvorų. Bagdoniškyje jo gylis siekia apie 4-1 metrą. 
Ūkininkai sunerimę, nes pašaro gyvajam inventoriui jau turi itin mažai; dar pra- 
eis daug laiko, kol gyvulius galės išginti į laukus. Vėluoja ir lauko darbai - žemės 
arimas, sėja. 

Šį pavasarį Elvyros ir Marynios ūkis daug stipresnis nei buvo pernai - jos turi 
daugiau inventoriaus ir darbo jėgos, beveik pakankamai arklių. Abi iš Vilniaus 
krašto atsivarė stiprius ir sveikus arklius. Be to, Marynia šiandien nusipirko dar 
suaugusj veislinį darbinį arklį. Na, o Elvyra, be atsivarytų ir kelių anksčiau turė- 
tų Bagdoniškyje arklių bei dviejų dvimečių kumelaičių, turi dar keturis darbinius 
jaučius. Pas Marynią daugėja karvių ir veršiukų. Elvyra karvių turi mažiau nei Ma- 
rynia, o šiųmečių veršiukų dar neturi nė vieno. Pašaro kol kas pakanka, veisiamų 
paukščių irgi nemažai, sėklos taip pat yra. Šiek tiek susikaupė neatiduotos rekvizi- 
cijos, tačiau ją būtina atidėti. Be jokios abejonės, ūkio padėtis yra geresnė, išskyrus 
kovą su nuovargiu ir problemomis, kurios ypač vargina Elvyrą, dar gąsdina agrari- 
nės reformos šmėkla. Bagdoniškio miškų likimas vis dar neaiškus, nors bandome 
guostis ir gyventi viltimi: šalies valdžia jų nelies, status guo pats nusistovės ir nepri- 
reiks daugiau kelti klausimo, kuris galėtų būti pavojingas. Neaišku, ir kaip bus su 
nuomininkais - Eigminu Marynios plytinėje ir Aleksiejumi Elvyros Stačiaragyje, 
nes agrarinė reforma pirmiausia bus pritaikyta nuomojamoms žemėms. Reformos 
šmėkla kelia nerimą ir labai kenkia Elvyros sveikatai, nors ir Marynia kartais dėl 
to jaučia didžiulį nerimą. 


1922 metų balandžio 12 d. 
Trečiadienis 


Taip labai noriu miego, kad neturiu jėgų rašyti. Saulė, ryte užliejanti kambarį, paža- 
dina mane 4.30 val. Neturiu langinių, žaliuzių ar užuolaidų, o medžiai, kurie auga 
už lango rytų pusėje, vis dar nuogi, tad saulės spinduliai be kliūčių patenka į mano 
kambarį ir priverčia pramerkti akis. Vakare norisi eiti miegoti kartu su vištomis. 


247. Panemunėlis - miestelis prie Nemunėlio to meto Zarasų apskrityje, buvusi Komorovskių 


nuosavybė. Katalikų parapija, geležinkelio stotis, traukinių trasoje Radviliškis-Kalkūnai, 26 
km iki Obelių stoties. 

1922 metų balandžio 13 d. 
Ketvirtadienis 


Vis dėlto balandžio saulė tirpdo sniegą. Dienos yra gražios, saulėtos, o naktys šaltos. 
Dieną termometro stulpelis pavėsyje rodo 3 laipsnius šilumos, tačiau saulės spindu- 
liai po truputį tirpdo sniegą. Kasdien matosi vis daugiau pilkų kalvų viršūnių. Vir- 
šutinis sniego sluoksnis minkštas tarsi pieno plėvė. Daubose, lankose ir grioviuose 
renkasi vanduo. Upeliai kol kas dar neteka, dar nesimato didžiosios pavasarinės 
vandens kelionės. Vanduo vos ne vos sunkiasi pro sniegą. 

Esu kilęs iš šlėktų - dvarininkų, tai reiškia lenkų ir lietuvių šeimos. Kaune ati- 
trūkstu nuo savo kilmės, turiu kitokių pažįstamų ir savarankišką darbą, su savo 
kilmės žmonėmis bendrauju labai mažai. Dvarininkiškas - šlėktiškas - gyvenimas 
Lietuvoje ir lietuvių tautinės visuomenės pasaulis yra du priešingi poliai. Tačiau 
visa mano šeima priklauso dvarininkų pasauliui, o pats viena koja stoviu viename, 
kita kitame iš šių skirtingų pasaulių. Gal dėl to skvarbiau mąstau, geriau suvokiu 
ir vieno, ir kito pasaulio psichologiją, esu lankstesnis ir supratingesnis, tačiau man 
abu pasauliai trukdo laisvai judėti ir veikti. Negaliu pradėti mąstyti vien kaip kuri 
nors pusė ir tapti vienalypis, tas negalėjimas neretai sukelia vidinį nerimą ir susi- 
dvejinimą, ypač tokiu laiku kaip dabar, kai priešingi visuomenės ir tautiniai poliai 
vra susipykę ir galutinai kovoja dėl išlikimo. Matant tokią kovą labai sunku ir skau- 
du tokiems kaip aš, kurie nemoka arba negali tapti vienos kurios nors pusės atsto- 
vais. Kai atvykstu į Bagdoniškį, visada atsirandu dvarininkų - šlėktų — aplinkoje, 
nes mano seserys šiai aplinkai visiškai priklauso ir tokio dvilypio jausmo, kuris 
kankina mane, nepatiria. Ypač Elvyra, nes Marynia, jos mąstysena lankstesnė ir 
protas jautresnis, gali pajausti ir suprasti kito pasaulio subtilybes, nors šiam pa- 
sauliui ir nepritaria. Man dvarininkiška šlėktiška aplinka visada kelia nemalonius 
jausmus, erzina jos požiūris į šalį ir vietos tautinę visuomenę, erzina tai, kad jiems 
ta visuomenė svetima, tad patys dvarininkai šalyje primena parazitus, nepritarian- 
čius šalies raidos procesams. Kita vertus, jaučiu skriaudą, daromą dvarininkams, 
šiam nelaimingam lenkiškam dvarininkų pasauliui. Dvarininkai primena vilkus, 
kurie naikinami ir puolami, tačiau vis dar nepalenkiami ir kaip vilkai priešiškai 
nusiteikę žmonių atžvilgiu. Tikrai grožio ir taurumo nestinga šioje dvarininkų vi- 
suomenėje, apsuptoje ir nekenčiamoje, bet dar išdidžiai nepriklausomoje, perse- 
kiojamoje ir gaudomoje, apsuptoje žiauraus medžioklės žiedo. Negaliu neużjausti 
persekiojamųjų, nors ir žinau, kad tie persekiojamieji yra tarsi vilkai savo šaliai ir 
tautinei visuomenei. Ar vilkai neturi teisės likti vilkais? Ar negali pasilikti su savo 
nuomone ir savo teiginiais? Iš tiesų šunys, kurie persekioja žvėrį, ne tauresni už 

bėgantį žvėrį. Tad negalima stebėtis, kad lenkų dvarininkų visuomenė šalyje iš visų 
pusių brutaliai puolama taip pat, kaip ir per medžioklę, negula su didžiule meile 
tiesiai po peiliu, bet ginasi ir alsuoja neapykanta persekiojamajam. Dabar mūsų 
dvarininkų karta moka istorijos skolas už tai, ką jos protėviai padarė praeityje, vys- 
tantis valstybei. 


1922 mety balandžio 14 d. 
Penktadienis 


Didysis penktadienis jau nėra toks įspūdingas kaip anksčiau. Anksčiau buvo „sau- 
sas“ pasninkas, ant stalo nebuvo pieno, sviesto ir kiaušinių, bet buvo ruošiami vely- 
kiniai valgiai - kepami mieliniai pyragai, tortai, mazurkai (tradicinis lenkų velyki- 
nis pyragas), kalakutai, paršiukai, kumpiai ir t. t. Namai kvepėjo mėsa ir pyragais, 
pagunda didžiulė, tačiau pasninkas griežtas. Dabar iš pasninko ir švenčių tiktai 
parodija liko. 

Pasikeitė oras. Lauke atlydis, 9 laipsniai šilumos, tačiau debesuota, pučia vaka- 
rų vėjas, lyja. Toks oras veikia sniegą tarytum ricina skrandį. Laukuose jau čiurlena 
vandens upeliai, sniegas labai greitai tirpsta, išlenda vis daugiau plikos žemės lopi- 
nių. Po savaitės, matyt, jau visai nebus sniego, o ir dabar rogių kelias baigiasi. 

Mūsų dvarininkiška šlėkta ant savo pečių neša dvigubą istorinį prakeiksmą. 
Vienas yra visuomenės prakeiksmas viso dvarininkų luomo, kuris gyveno turėda- 
mas privilegiją išnaudoti žemesnius sluoksnius. Kaip kiekvienas aukštesnis sluoks- 
nis visur, kad ir kur gyventų, kitados atliko tautai naudingą funkciją, o pakilusi il- 
gainiui pamiršo savo prievolę ir pasiliko tik privilegiją, kuri buvo glaudžiai susijusi 
su funkcija. Šią privilegiją pavertė savo teise, nepriklausančia nuo visuomeninės 
funkcijos, pasidarė egoistiška ir neteisėtai pasisavino kitų uždarbį, o kartu ėmė pa- 
razituoti. Tų šalių, kurių visuomenės raida dėl politinių sąlygų ir aplinkybių susto- 
jo, privilegijuotas sluoksnis — aristokratija (šlėkta) - nespėjo savo privilegija pasi- 
naudoti ir išnaudoti besikuriančios naujos visuomenės, kuri dar nebuvo susikūrusi; 
aristokratija negalėjo reikšti savo teisių į turtą, atsiradusių dėl pamirštos funkcijos, 
naujo pagrindo būti naudingai. Tad kai buvo sunaikintos kliūtys, stabdančios nau- 
jos formos kūrimąsi, aristokratija atsidūrė tuštumoje kaip anachronizmas. Jos tei- 
sė - privilegija - buvo numesta ant paskutinio tirpstančio žiemos sniego. Kaip pa- 
vasaris nekenčia žiemos ir ją naikina, taip revoliucijos vėjas, pas mus realizuojantis 
pavėluotą revoliuciją, nekenčia ir naikina aristokratijos teises, net savo turtines tei- 
ses. Toks likvidavimas prilygsta skriaudai, nes tarp šios aristokratijos slypi didieji 
kultūros lobiai, esama taurių žmonių, kurie praverstų kuriant naują liaudies visuo- 


245 


menę. Vis dėlto vykstantis procesas yra aklas. Neapykanta rauna pirmyn ir naikina 
beatodairiškai viską, kas pasitaiko jos kelyje. Neapykanta puola tarsi paukščiai ir 
žvėrys, plėšia aštriais snapais, kanda ir pribaigia savo bendrą. Gyvenimas kupinas 
neapykantos, jos tiek pat daug, kiek ir meilės. Tai, kas bunda gyventi ir kas kupinas 
gimdymo jėgos, su džiaugsmu ir triumfo dainomis puola naikinti viską, kas žlunga 
ir stokoja jėgų kovoti. Tad labai liūdna stebėti pribaiginėjamus, ypač kai pastarieji 
būna nekalti. Dabartinė karta moka už praeities skriaudas, prakeiksmas lydi šiuo- 
laikinius dvarininkus. Tačiau mūsų nelaimingoji dvarininkiškoji šlėkta ant savo 
pečių velka dar ir kitą prakeiksmą - tautinį. 


1922 metų balandžio 15 d. 
Šeštadienis 


Antrasis mūsų dvarininkiškosios šlėktos prakeiksmas — nutautėjimas. Sulenkėjo ji 
per Lietuvos istorijos tėkmę ir prarado tvirtą ryšį su liaudimi. Savo šalyje pasidarė 
liaudžiai svetima, o Tėvyne laikė ne gimtąją šalį, mylėjo ne savo tautą, iš kurios kita- 
dos pati kilo, o svetimą šalį - Lenkiją pamilo. Kol liaudis miegojo ir elgėsi pasyviai, 
tol ji, vadovaudama ir savo valia primetusi meilę Lenkijai, nesijautė čia svetima, net 
kai šalis nebuvo sulenkinta. Išsaugojo pilietinį instinktą, nors šalį vystė ir orientavo 
svetima kryptimi. Vos tik liaudis prabudo ir pakeitė šalies vystymosi kryptį, vos 
tik ėmė kalbėti apie tautinę valstybę ir didžiuotis savo tautybe, sulenkėjusi šlėkta 
atsidūrė kryžkelėje. Ne Lietuva, o Lenkija pasirodė esanti jos Tėvynė. Savarankiš- 
koje Lietuvoje, kuri kūrėsi vardan savęs, mūsų šlėkta ėmė jaustis svetima ir ne na- 
mie. Jos ilgesys, jos prisiminimai ir ryšiai buvo glaudžiai susiję su Lenkija. Tad čia, 
nepriklausomoje Lietuvoje, išnyko pilietinis dvarininkų jausmas. Kadangi tuo pat 
metu ją ėmė pulti visuomenė ir įsiplieskė aštrus konfliktas tarp jaunos emancipuo- 
tos Lietuvos ir Lenkijos, nemokančios atsisakyti istorinių svajonių dar nuo Unijos 
laikų, lenkų šlėkta Lietuvoje daugeliu atžvilgių jaučiasi išsigimusi ir svetima. Tas 
tautinis šalies šlėktos ir liaudies atsiskyrimas yra dvarininkijos prakeiksmas ir tra- 
gedija. Laisvoje šalyje ji prarado žemę iš po kojų ir ėmė panėšėti į egzotišką augalą, 
pasodintą po šiaurės dangumi, nors ne šioje žemėje ir ne po tokiu dangumi jis iš- 
augo. Liūdna dvarininkijos padėtis, liūdna regėti, kaip išsiskyrė žmonių, turinčių 
tokias pat šaknis, keliai jų šalyje. Dalis dvarininkų, kurie nesulenkėjo ir kurie yra tik 
„purement et simplement'** lenkai, paprasčiausiai išsinešdino iš šalies ir prieglobs- 
tį rado Lenkijoje, o į svetimą Lietuvą sugrįžti nenori arba nedrįsta. Taip, tarkim, 


248. Purement et simplement (pranc.) — visai paprastai. 

Rómeriai iš Antanašės (Motiejus, Tadeušas) yra tik lenkai ir jų Tėvynė tiktai Lenkija. 
Su Lietuva juos sieja tiktai materialiniai ryšiai, nes čia turi žemės valdą. Nedomina 
jų Lietuva ir vykstančios permainos, jiems įdomu tik parduoti turtą. Tokie, kurie 
pasiryžo dėl turto pasilikti, atrodo liūdniausiai, tačiau bent jau kenčia mažiau, nes 
jokių sentimentų šitai nedraugiškai Lietuvai nejaučia. Nemažai esama ir tokių dva- 
rininkijos atstovų, kurie sulenkėjo ir Tėvyne laiko Lenkiją, vis dėlto kaip ir anksčiau 
yra prisirišę ir jaučia sentimenty šaliai. Jų kančia — didžiausia. Tam tikru atžvilgiu 
jie dvilypiai, savyje slepia dvejopus, tarp savęs nesutariančius jausmus. Tai asmeninė 
jų tragedija. Ir aš prie tokių priklausau, nors dvilypiuose mano jausmuose lietuviš- 
kasis sentimentas ima viršų - ir tai suteikia stiprybės. Daugelis kitų šios kategorijos 
žmonių jaučiasi labiau lenkai, o lietuviškojo patriotizmo turi tik liekanas. Juos labai 
skausmingai palies procesas, kuris nesibaigs su viena karta: vieni visiškai susvetimės, 
ims nekęsti nepalankios šalies, likviduos savo turtą ir pabėgs į Lenkiją, kiti — susita- 
patins su aplinka ir grįš į Lietuvos glėbį visa savo mąstysena, visu savo kūnu. Tačiau 
šiandien drama aktuali ir itin skausminga. Nesutarimas tarp Lietuvos liaudies ir 
lenkiškosios šlėktos labiausiai į akis krinta stebint Kauno ir Vilniaus atsiskyrimą: 
Kaunas - jaunosios tautinės Lietuvos pergalės sfera, Vilnius - senosios lenkų šlėktos 
tvirtovė. Tai nėra kokia nors kryžkelė, abi pusės trokšta laimėti ir turėti visą teritori- 
ją. Vilniuje lenkų - šlėktos - dvarininkiškasis pradas jaučiasi kaip namie, o liaudies 
pradas jaučiasi persekiojamas. Kartu ten vis dar gajos Unijos tradicijos. Kiekvienas 
iš mūsų dvarininkų ilgisi Vilniaus krašto ir jį idealizuoja. Tačiau šiame lenkiškame 
dvarininkiškame rojuje iš apačios auga priešiška liaudies srovė, kuri kaupiasi ir ruo- 
šiasi kovai; taip auga baltarusių ir lietuvių liaudies sąmoningas pasipriešinimas. Šioji 
liaudis anksčiau ar vėliau laimės, taip laimėjo ir Kauno Lietuvoje. O lenkiškas šlėk- 
tiškosios Lietuvos pasaulis anksčiau ar vėliau visoje teritorijoje turės spręsti dilemą: 
arba taip - arba taip: atsiskirti arba tapti šalies gyventojais, pasirinkti kolonisto ar 
piliečio mąstyseną — tertium non datur“. 


1922 mety balandžio 16 d. 
Sekmadienis 


Pirmoji Velykų diena. Šiais metais Kristaus prisikėlimo šventė išties virto į gamtos 
prisikėlimo šventę - gyvenimo laimėjimą prieš mirtį, pavasario laimėjimą prieš 
žiemą. Vakar pavasaris jau galutinai paėmė viršų. Nugalėtoji žiema kapituliavo. 


249. Tertium non datur (lot.) - trečio neduota, taip arba taip. 

Vakar ir šiandien pakilo iki 12-13 Rėaumuro““ laipsnių. Vakar.lijo, buvo vėjuota, 
o dabar jau saulės spinduliai budina visa, kas gyva. Orą virpina paukščių plasno- 
jimas ir jų meilės giesmės. Vakar pasirodė pirmosios varlės, sode knibžda dar pu- 
siau apsimiegojusių driežų, parskrido gandrai, kurių žvalgai, berods, prieš 10 dienų 
buvo užklydę, tačiau, išvydę žiemą, čia nepasiliko. Dabar, ko gero, jau sugrįžo visai 
vasarai. Vakar po pietų Bagdoniškį aplankė gandras, nutūpė ant didžiulio svirno 
stogo ir po minutėlės nuplasnojo į savo lizdą didžiulėje liepoje. Ten tupi du gandrai, 
tvarko lizdą, paskraido po pievas ir vėl sugrįžta linksmai klegėdami ilgais snapais. 
Pamažu randasi ir musių, pavienių bambalų, drugelių, šiandien mačiau, kad avilyje 
jau darbuojasi bitės. Gojuje pražydo žibutės, o gėlynuose kalasi bijūnai, narcizai 
ir kitos pavasario grožybės. Laukuose čiurlena upeliai, skleisdami ausiai malonų 
garsą, sniegas tirpsta akyse. 

Su vaikais ridenau kiaušinius, po pietų su Marynia, Helcia ir Andžejumi bu- 
vau Gojuje, paskui su Andžejumi stebėjau, kaip Pielanų pelkynuose šniokščia 
vanduo. 

Šventinį stalą paruošė a. a. Papos kabinete. Marynia ir Elvyra pagamino savo 
šventinio maisto ir nukrove stalą. Velykinius Marynios valgius valgome dviese — 
aš ir ji, o Elvyros - ji ir trys jos vaikai: Helcia, Andžejus ir Michasius. Stalas toks 
gausus, kad, rodos, prie šventinio stalo turėtų sėsti kelis kartus didesnė draugija. 
Marynia paruošė keptą kumpį su duona, iškepė veršienos ir žąsį, Elvyra - kum- 
pi. veršienos, veršienos pašteto, abidvi patiekė sūrių, sviesto, margučių, špėkučių 
(pyragaičių su lašinukais), mielinių pyragų. Elvyra dar pridarė ir mažų sūrelių. Be 
pyragų ir saldėsių, Marynia prikepė sausainių, migdolinių ir šokoladinių keksiukų, 
Elvyra šokoladinį tortą, džiovintų kriaušių. Iš prieskonių turėjome krienų ir gėri- 
mo - degtinės, bet geriausias skanėstas iš visų buvo nuostabus naminis lietuviškas 
alus?" — gardus ir sveikas alkoholinis gėrimas. 


250. Rėaumur — temperatūros matavimo skale. Rėaumuro skalė buvo paplitusi visoje Europoje, 
ypač Prancūzijoje, Vokietijoje, taip pat nuo 1730 m. Rusijoje, ją pasiūlius prancūzų mokslinin- 
kui Renė Antoine Ferchault de Rėaumur. Gana retai sutinkama moksliniuose darbuose, tačiau 
naudojama kai kuriose vietovėse buitinėms reikmėms. Atraminiai skalės taškai sutampa su Cel- 
sijaus skalės taškais — vandens užšalimo-tirpimo temperatūra ir vandens virimo temperatūra, 
o skalės reikšmė nustatoma, kai pakyla aštuoniasdešimtoji intervalo tarp atraminių taškų dalis. 
Vadinasi, su Celsijaus skale galioja (6) priklausomybė: R = 0,87 C. 

251. Žodį „alus“ M. Romeris vartoja lietuviškai (vert. pastaba). 

1922 metų balandžio 17 d. 
Pirmadienis 


Šiandien nieko ypatinga neįvyko. Pavasaris darosi vis galingesnis, vis labiau savo 
šiluma apgaubia žemę. Šiandien buvo jau 15” Rėaumuro pavėsyje. Paskutiniai snie- 
go likučiai itin greitai tirpsta. Žemė palengva džiūsta, nykstant paskutiniams ją 
kausčiusiems ledams. Vandens tėkmė laukuose pamažu senka, tačiau vis dar spar- 
čiai čiurlena nedideli upeliai. 


1922 metų balandžio 18 d. 
Antradienis 


Šiandien saulėta ir šilta diena, tokia pat, kaip ir praėjusios. Sniegas tuoj tuoj visiš- 
kai ištirps, vandens lygis laukuose senka, tiktai gilesniuose grioviuose, daubose ir 
kur ne kur laukų pakraščiuose arba šiaurinėse vietose, kur nuolatos tvyro pavėsis, 
dar baltuoja sniego lopiniai. Diena buvo labai graži, bet vakarop ėmė niaukstytis 
dangus, pūsti stiprus šiaurys ir termometro stulpelis pradėjo kristi žemyn. Dabar, 
vakare, kai rašau dienoraštį, šalta, o už lango pučia smarkus vėjas, įšoka į kaminus 
ir ūžauja kalbėdamasis su aidu orlaidėse. Tad šaltis dar nevisiškai suvaldytas. 
Šiandien Elvyrai ir Maryniai parašiau įvairiausių prašymų į visokias įstaigas, 
tvarkiau sąskaitas, žaidžiau su vaikais — ridenome kiaušinius, — ėjau su Andžejumi 
pažiūrėti, kaip laukuose čiurlena upeliai. Gavau pirmą savo Bagdoniškio palikimo 
dalį grynaisiais - 3400 už parduotus medžius - dar prieš oficialų miško padalijimą. 
Tokia suma man teko jau atmetus įvairias išlaidas, reikalingas turtui padalyti. Taigi 
šie pinigai ir 1000 markių, kurias man balandžio pradžioje Marynia sumokėjo už 
žemę, kurią jai nuomoju (mokestis už 1922-1923 metus) - vieninteliai pinigai, gauti 
iš Bagdoniškio. Tačiau išlaidų ligi šiol turėjau keliolika kartų daugiau nei pajamų. 
Neduoda pelno žemės nuoma Maryniai; su ja sudarėme 6 metų nuomos sutartį ir 
numatėme nuomos mokestį po 5000 markių per metus. Už pirmuosius nuomos 
metus pinigų iš Marynios neėmiau. Antraisiais metais Marynia už mane mokėjo 
įvairius mokesčius, kurie priklausė dar prieš padalijant turtą, taigi maždaug 3500 
markių, o 1000 markių davė grynaisiais. Kai su Marynia praėjusį pavasarį suda- 
rėme nuomos sutartį, markė buvo penkis kartus vertingesnė nei dabar. Šiandien 
už tuometinius 5000 markių tektų mokėti 25 000, o nuomos kaina nepakilo, taigi 
mokestis išliko toks pat, nors faktiškai penkis kartus sumažėjo. Jeigu taip nutiko 
per pirmuosius nuomos metus, tai ko galiu tikėtis šeštaisiais metais! Vis dėlto žemę 
nuomoju ne svetimam žmogui, o savo Maryniai, nesijaudinu dėl pinigų. Tegul jai 

sekasi, nes mano išnuomotos žemės labai reikia, be to, gerai žinau, kad ji žemės 
nenualins ir neapleis. Ir pats turiu naudos — Marynia prikrauna visokių gėrybių, 
kurias parsivežu namo. 


1922 metų balandžio 19 d. 
Trečiadienis 


Paskutinė diena Bagdoniškyje. Rytoj su Elvyra ir Marynia važiuojame į Kavoliškį, 
o iš ten tiesiai į geležinkelio stotį. Poryt privalau būti Kaune, nes šeštadienį numa- 
tytas Tribunolo teismo posėdis. Vakarop su Elvyra pavaikštinėjau po jos valdas ir 
apžiūrėjau, kaip atrodo žemė, suskirstyta į septynis gabalus; kiekviename augina- 
mi vis kiti kultūriniai augalai. 

Norisi porą žodžių tarti apie mažą trimetį Michasiy Mečkovskį, Elvyros sūnelį. 
Vaikas labai drąsus, su charakteriu, vėlai pradėjo kalbėti ir iki šiol šneka neaiškiai, 
o žaisdamas tik savaip burbuliuoja. Iškraipo žodžius, bet iškraipydamas turi savo 
sistemą; jo kalbai būdinga dviskiemenių žodžių daryba. Maži vaikai dažnai linkę 
kurti žodžius iš dviejų vienodai skambančių skiemenų, pavyzdžiui, „babach“ (par- 
griūti), „didi“ (išvažiuoti), „liuliu“ (miegoti). Michasiaus kalboje tokie žodžiai labai 
ryškūs. Žodžiais „babach“, „dydy“, „lulú“ ir pan. jo fantazija neiśsisemia. Štai keli 
žodžiai, kuriuos pamenu: „kukuje“ (dėkoju), „papacej“ (pasivaikščiojimas), „baba- 
ta“ (arbata), „bobota“ (darbas), „Diediela“ arba „Nieniela“ (Adelė), „tietiego“ (šven- 
to), „kokoju“ (kambario), „didiki“ (kalakutai), „diedieko“ (toli), „tieteńka” (panelė), 
„Numusia“ (Anusia). 


1922 metų balandžio 20 d. 
Ketvirtadienis 


Jau išvykau iš Bagdoniškio. Turėjau iš pradžių kartu su Elvyra ir Marynia nuva- 
žiuoti į Kavoliškį, tad susiruošėme ankstyvą rytą. Marynia su samdiniu Lasinskiu 
nugabeno mano daiktus puskariete, o aš su Elvyra patraukiau „brička“. Rokiškyje 
Elvyra ir Marynia turėjo sutvarkyti daug reikalų — nueiti pas taikos teisėją, darbo 
inspektorių, Ūkio ministerijos įgaliotinį, veterinarą Nefą, į apskrities intendantūrą, 
paštą — sesės užtruko viską tvarkydamos iki 5 val. po piety. Tad nusprendėme, kad 
jau vėlu prastu keliu važiuoti į Kavoliškį, mat man netrukus reikėtų į traukinių 
stotį, o seserims - namo. Jos mane nuvežė tiesiai į stotį. Čia atsisveikinome, aš likau 
laukti traukinio, o jos patraukė namo - į Bagdoniškį. 

Vis dėlto žiema neužleidžia savo pozicijų pavasariui. Kelios dienos buvo šiltos ir 
pavasariškos, bet štai dabar, po Velykų, vėl pučia žvarbus šiaurys. Jau vakar atšalo, 
o šiandien dar šalčiau. Laukuose siaučia vėjas, šaltis spaudžia visai kaip žiemą. Ir 
dangus visiškai žiemiškas, plaukia plieno spalvos debesys, sninga. Balandžio sau- 
lė, pasirodanti retkarčiais, neįstengia sušvelninti šiaurio žvarbos. Važiuodamas iš 
Bagdoniškio sušalau kojas — jaučiuosi, tarsi į Kauną vykčiau ne balandį, o sausį. 

Iš Bagdoniškio išvykstu prisikrovęs produktų, kurių nepagailėjo mano „nu- 
omininkė“ Marynia: sviesto, rūkytų mėsos gaminių, kiaušinių, miltų, pupelių, 
kruopų, vištos. Naminiai produktai didžiulė pagalba man, gyvenančiam Kaune. 

Taip pat vežuosi 14 000 markių ir jas iš Kauno išsiųsiu į Gdanską Kotuniai 
Pruśanovskai** ir Henrysiui Volovićiui** - 9000 Henrysiui ir 1360 Kotuniai už par- 
duotas Viveliškes. 


1922 metų balandžio 21 d. 
Penktadienis 


Važiavau visą naktį. Gana neblogai įsitaisiau, tačiau bendrakeleivių turėjau daug 
ir negalėjau prigulti. Visai neprastai pasnaudžiau sėdėdamas. Naktis buvo šalta, 
laimei, vagonas kūrenamas, ir nesušalome. Naktį snigo, rytą laukus ir vėl apklojo 
balto sniego patalas. Baisogaloje** pravažiavome vietą, kurioje vakar susidūrė trau- 
kiniai ir žuvo keli žmonės. Tai įvyko tarp Žeimių ir Jonavos“. Važiuodamas ma- 
čiau jau laukuose triūsiančius artojus, o Bagdoniškyje dar niekas net negalvoja apie 
arimą. Kaune pavasaris taip pat vėluoja - medžiai dar pliki, be lapų, žolė neskuba 
žaliuoti, šaltis skverbiasi pro duris. 

Kauną pasiekiau apie 11 valandą. Pavyko parsivežti vištą, visus daiktus ir pini- 
gus Kotuniai. Traukinių stotyje mane pasitiko tarnaitė Jadzė. Jaučiausi pavargęs, tad 
grįžau namo ir jau nekišau nosies į miestą. Parsigabenau tik iš Tribunolo bylas, ku- 
rios bus rytoj nagrinėjamos ir kurias turėsiu referuoti. Namie jas gerai išnagrinėjau. 


252. Konstancija Michalina Prušanovska Romeryte (Konstancja Michalina Pruszanowska z d. 
Rómerów; 1870-1940), vyriausioji M. Romerio sesuo. 

253. Henrikas Volovičius, Valavičius (Wołowicz Henryk; ?), M. Romerio sūnėnas, Helenos Zu- 
zanos Rachelos Romerytės, ištekėjusios 1893 m. už Juzefo Volovičiaus (Valavičiaus), sūnus. 

254. Baisogala — miestelis ir dvaras Šiaulių apskrityje prie Kiršino upelio, 49 km nutolęs į pietus 
nuo Šiaulių. Buvusi Komarų nuosavybė. 

255. Žeimiai — miestelis ir dvaras, 45 km į šiaurę nuo Kauno. 

256. Jonava - miestelis ir dvaras (Skarulių) Kauno apskrityje, dešiniajame Nėries krante, esantis 
prie Kauno-Ukmergės plento, 32 km nuo Kauno ir 35 km nuo Ukmergės. 

Kol kas jokių naujienų nežinau. Dolerio kursas šiek tiek smuktelėjo: dabar jis 
kainuoja apie 300 markių. Laikraščiai rašo apie Tarptautinę Ženevos konferenci- 
ją, kuri jau prasidėjo. 


1922 metų balandžio 22 d. 
Šeštadienis 


Prieš Velykas, jau man išvykus iš Kauno, Seimas priėmė įstatymą dėl Universiteto. 
Pagal šį įstatymą Universitete buvo įkurtas Teisės fakultetas (pagal pirminį suma- 
nymą ir dar Vilniuje 1918 metais priimtą Tarybos įstatymą, kuris tapo šių metų 
vasario 15 dieną paskelbto Vyriausybės potvarkio pagrindu, buvo ne Teisės fakul- 
tetas, o tik teisės skyrius Humanistiniame fakultete). Universiteto senatas kreipėsi 
į Teisininkų draugijos valdybą su prašymu nurodyti asmenis, kurie galėtų imtis 
organizuoti Teisės fakultetą ir dirbti jo katedrose. Teisininkų draugijos valdyba 
tada kreipėsi į visuotinį narių susirinkimą. Per visuotinį draugijos susirinkimą 
Janulaitis, kalbėdamas apie spragas Universiteto įstatyme ir ypač Teisės fakulteto, 
ragino siūlymą atmesti. Tačiau visuotinis susirinkimas nepritarė Janulaičio išve- 
džiojimams, prieštaravo Toliušis“, Sleževičius, Vaclovas Biržiška ir buvo nutar- 
ta kreiptis į Universiteto senatą. Priėmus nutartį susirinkimas išrinko 7 asmenis, 


257. Suklysta, nes čia kalbama apie Genujos konferenciją. 1922 m. balandžio 10 d. Genujoje buvo 

sušaukta tarptautinė konferencija. Jos iniciatorės, Anglija ir Prancūzija, vylėsi, kad konferencija 

pagerins santykius su parklupdyta Vokietija ir padės pamatus civilizuotam ryšių atkūrimui su 

bolševikine Rusija. Deja, šios viltys nepasiteisino. Priešingai, atsidūrusios didžiųjų Europos aut- 
saiderių vaidmenyje Rusija ir Vokietija sugebėjo šį tarptautinį forumą panaudoti savo destruk- 
tyviems tikslams. 1922 m. balandžio 16 d. šalys sudarė vadinamąją Rapallo sutartį, pagal kurią 

viena kitos atžvilgiu atsisakė visų ankstesnių skolų ir reparacijų, pripažino viena kitą de jure ir 

atvėrė galimybes glaudžiam tarpusavio ekonominiam, politiniam ir kariniam bendradarbiavi- 
mui. Vokietija tapo pirma didžiąja Europos valstybe, oficialiai pripažinusia bolševikinę Rusiją ir 
użmezgusia su ja normalius diplomatinius santykius. Tik konferencijai pradėjus darbą, balan- 
džio 12 d. Lietuvos delegacija įteikė pirmajai subkomisijai (politinei) pareiškimą apie Lietuvos 

ir Lenkijos santykius. Delegacijos vadovas E. Galvanauskas kalbėjo finansų, transporto, ekono- 
minės komisijos plenumuose, Lietuvos ir Lenkijos santykių klausimas buvo keliamas komisi- 
joms priimant rezoliucijas, buvo pabrėžiama, kad Lietuvai jos negali būti taikomos dėl Lenkijos 

agresijos. Buvo prašoma, kad komisijų vadovai perduotų klausimą subkomisijai. E. Galvanauską 
išklausė visos komisijos, o jo pareiškimus perdavė politinei subkomisijai. Lietuvos keliami klau- 
simai iškilo į pirmą planą, kai gegužės mėn. konferencijoje tarp Anglijos ir Prancūzijos įvyko 

susidūrimas (plačiau žr. Žepkaitė R. Lietuva tarptautinės politikos labirintuose (1918-1922 m.), 
Vilnius: Mintis, 1973, p. 166-169). 

258. Toliušis Zigmas (1889-1971), teisininkas, visuomenės ir politikos veikėjas, publicistas. 1922- 
1926 m. Lietuvos seimų narys ir liaudininkų frakcijos pirmininkas, Teisininkų draugijos narys. 
1922-1940 m. dirbo advokatu Kaune. 

galinčius sukurti Lietuvos universiteto Teisės fakultetą. Tarp minėtųjų septynių 
teisininkų buvo ir mano pavardė, dar buvo išrinkti Tribunolo teisėjas Janulaitis, 
advokatas Leonas, advokatas Šalkauskas*? iš Šiaulių, advokatas ir deputatas Tu- 
mėnas, teisininkas Beliackinas*““. Tad buvau įtrauktas į kūrybinį darbą - profeso- 
rių būrį, kuriantį Teisės fakultetą. Be abejo, Universiteto senatas pakvies oficialiai 
Teisininkų draugijos nurodytus asmenis. Jau anksčiau kelis kartus manęs klausė, 
ar sutikčiau dėstyti universitete, bet tada atsakydavau, kad ne. Nežinau ir dabar, 
ar apsispręsiu imtis tokios veiklos. Greičiausiai - ne. Turiu daug priežasčių, dėl 
kurių negaliu išdrįsti tapti Universiteto profesoriumi. Pirma - nemoku neprie- 
kaištingai lietuvių kalbos, ypač šnekamosios. Antra — nesu oratorius ir ex cathe- 
dra prieš auditoriją visada sunkiai kalbu. Trečia - niekada niekam nesu dėstęs, 
neturiu patirties ir praktikos. Ketvirta — nors ir esu teisininkas, atrodo, neblogas, 
visomis teisės temomis galiu pakalbėti, o mano smegenys pagimdo ne vieną ir ne 
dvi mintis, tačiau tai visiškai kas kita nei dėstyti. Norint dirbti profesoriumi reikia 
sistemiškumo, tad paskaitoms ruoštis tektų skirti labai daug laiko, kurio man ir 
taip trūksta. Na, žiūrėsim, kaip viskas klostysis toliau. Kai gausiu oficialų kvieti- 
mą, nuvyksiu į pirmąjį Teisės fakulteto „embriono“ susirinkimą ir pasiaiškinsiu, 
kas konkrečiai vyksta. 

Žydų visuomenėje pastebimas sujudimas dėl tautinių motyvų. Seimas antruoju 
skaitymu išbraukė tautines ministerijas ir konstitucines dispozicijas dėl tautinių 
mažumų kalbų prerogatyvų įstaigose ir teismuose. Tarp žydų tai sukėlė protesto 
bangą ir tikrą aliarmą. Ministras žydų reikalams Soloveičikas*“! pateikė prašymą 
atsistatydinti. Žydų spauda plačiai aprašo šitą įvykį. Kai kurie lietuvių politikai, 
vertinantys žydų paramą Lietuvai, suteikia žydams vilties, kad viską dar bus ga- 
lima atitaisyti trečiuoju skaitymų; vis dėlto žydų nusivylimas ir nepasitenkinimas 
yra didžiuliai. Kita vertus, lietuvių visuomenė vis atviriau rodo nepasitenkinimą 
tokiu flirtu su žydais. 


259. Šalkauskas Kazys (1885-1960), teisininkas. 1912-1915 m. advokatas Samarkande. Docentas, 
vėliau Lietuvos Vytauto Didžiojo universiteto 1922-1936 m. ir Vilniaus universiteto 1940-1950 m. 
profesorius. Stasio Šalkauskio (1886-1941), filosofo, neotomisto, Vilniaus universiteto rektoriaus 
(1939-1940) brolis. 

260. Beliackinas Simonas. 

261. Soloveičikas Maksas. 

1922 metų balandžio 23 d. 
Sekmadienis 


Šiandien Rotušės aikštėje buvo numatytas didelis mitingas prieš Vilniaus prijungi- 
mą prie Lenkijos. Kalbėti turėjo lietuviai Mykolas Biržiška, profesorius Voldemaras, 
kun. Tumas, Steponas Kairys, žydas Rozenbaumas, baltarusis Zajacas**. Mitingo 
iniciatyvos, atrodo, ėmėsi Rytų Lietuvos reikalų komisija, vadinasi, faktiškai Že- 
maitis. Girdėjau, kad mitingas įvyko. Nenuėjau į jį, pirmiausia, dėl to, kad apskritai 
mitingai man nepatinka, nors ir suvokiu jų svarbą politinių ginklų arsenale, antra, 
dėl to, kad esu lenkas ir man nemalonu girdėti, kaip puolami lenkai ir Lenkija, 
ypač tvyrant tokiai emocingai mitingų atmosferai. Mąstau taip, nors pats Lenkijos 
ir Lietuvos kovoje dėl Vilniaus laikausi kategoriškos nuomonės, kad Vilnius turi 
priklausyti Lietuvai. 

Vakar pasakojau apie didžiulį sujudimą, kurį sukėlė žydai dėl Konstitucijos 
projekto antro skaitymo metu išbrauktos pataisos, susijusios su tautinių mažumų 
teisėmis. Apie tai kalbėjausi su keliais žydais iš vadinamosios demokratų stovyklos 
(dienraščio Najs** aplinkos), su advokatu Černichovu*““, senuoju vilniečiu; jis su- 
grįžo iš Rusijos ir jau kurį laiką gyvena Kaune. Kalbėjau su Rozenbaumu jaunes- 
niuoiu ir dar kažkokiu žydu, grįžusiu iš Klaipėdos, su kuriuo Rozenbaumas mane 
supažindino. Iš principo atskirų tautinių ministerijų iš Konstitucijos projekto iš- 
braukimas galutinai neatima teisės tokioms ministerijoms egzistuoti. Kaip ir vi- 
siškas tokių ministerijų likvidavimas, kurios, tiesą sakant, yra tam tikra anomalija, 
solidarios politiškai ir atsakingos prieš valstybės Seimą Ministrų tarybos sandaroje, 
nenubraukia tautinių mažumų teisės į išsamią ir reikšmingą tautinę personalinę 
autonomiją, kurią galima susieti su šalies valdžia ir kitomis institucijoms, ne vien 
tautinėmis ministerijomis. Kur kas didesnę reikšmę gali turėti iš konstitucinio pro- 
jekto tam tikrų išlygų dėl tautinių mažumų kalbų teisių išbraukimas, tačiau šis 
klausimas vis dar atviras, o žydų reikalavimai suteikti teisę naudotis jų žargonu 
iš tikrųjų gali būti sunkiai įvykdomi. Kol kas Seimo nutarimai nesudavė tokio sti- 
praus smūgio, kaip žydams atrodo. Vis dėlto žydiškasis instinktas neklysta, kad 
lietuvių tautinėje visuomenėje kyla nepasitenkinimas politiniu flirtavimu su žydais 
ir didžiuliu nuolaidžiavimu jų reikalavimams. Žydai supranta: Seimo nutarimai 
atsirado dėl minėto visuomenės nepasitenkinimo ir sukėlė tikrą aistrų audrą. Žy- 


262. Zajacas Leanardas. 

263. Najs (Naujienos) - liaudininkų (folkistų) krypties žydų savaitraštis, kurį 1921-1922 m. leido 
grupė rašytojų ir žurnalistų, palikusių Rusiją ir vykusių į Vakarus, bet apsistojusių Kaune. 

264. Nėra duomenų. 

dai priprato, kad kurdamasi jaunoji Lietuvos valstybė yra suinteresuota gauti tarp- 
tautinę paramą, kuriai įtaką turi žydai, tad lengvai pritarė ir nuolaidžiavo visoms 
jų užgaidoms, o jausdami, kad toks lietuvių nuolaidžiavimas yra ne nuoširdus, o 
greičiau oportunizmo apraiška dėl susiklosčiusios politinės situacijos, bet kokia 
kaina norėjo užfiksuoti šios pirmykštės koncesijos rezultatus konstitucijoje. Žydai 
pabrėžtinai kalba apie tai, kad jiems visų svarbiausia, atsižvelgiant į jų tautybę ir 
teises gyvenant Lietuvoje, yra atitinkama tautinė personalinė autonomija, kuri yra 
precedentas viso pasaulio ir visų kitų valstybių atžvilgiu. Tačiau kalbama ne apie 
žydus, gyvenančius mažoje Lietuvoje, kuri be Vilniaus jiems labai mažai reikšmin- 
ga, o apie žydų teisinės valstybinės padėties precedento realizavimą, kurio jie savo 
tautos vystymosi laikais reikalauja. Tad Lietuvos seimo nutartis jie laiko visuotiniu 
žydų tautos apskritai, o ne tik Lietuvoje, pralaimėjimu. Karštesni žydų elementai, 
įsiutę dėl Seimo nutarčių, pradeda atvirai kalbėti, kas žydų prigimtinėje psichikoje 
jau itin seniai knibžda: maža Lietuva pati savaime labai mažai juos jaudina ir, jeigu 
ji negali jiems suteikti to, ką jie matė kaip realią tautinę precedento vertybę, jie ver- 
čiau pradės palaikyti lenkus, nes Lenkijoje - nors žydų padėtis ten ir blogesnė - jų 
daugiau, gausesnė visuomenė ir apskritai tai didesnė valstybė, turinti platesnių ho- 
rizontų, didesnių visuomenės ir kultūros interesų. Ten galima giliau kvėpuoti, yra 
didesnis laukas pasireikšti temperamentui ir paprasčiausia daugiau perspektyvų. 
Jeigu Lietuva negali jiems suteikti to, ko jie tikėjosi, tai jie pasirengę palaikyti lenkų 
siekius į Vilnių. 


1922 metų balandžio 24 d. 
Pirmadienis 


Aštriu žydų visuomenės nepasitenkinimu ir nusivylimu Lietuva po paskutinių Sei- 
mo nutarčių pradėjo naudotis Lietuvos priešai. Tokiai progai atsiradus nemiega ir 
lenkų politika, siekianti sistemingai izoliuoti ir atriboti „Kauno“ Lietuvą nuo bet 
kokių sąjungininkų, kad ji nebetektų visokios tarptautinės paramos. Iki šiol žydai 
buvo vieni didžiausių Lietuvos sąjungininkų tarptautinėje politikoje, savo parama 
atsidėkojo už suteiktą teisinį valstybinį precedentą, kuriuo realizavo tautinius savo 
siekius. Tarptautinė žydų įtaka yra didžiulė - žydai vadinami „anonimine valstybe“ 
ir vertinami tarptautiniu mastu. Žydų parama Lietuvai visada buvo nepalanki Len- 
kijai, bandžiusiai diskredituoti „Kauno Lietuvos“ valstybingumą kaip tariamą vo- 
kiečių intrigos vaisių, kad galėtų pati imtis atitinkamų žingsnių Lietuvos atžvilgiu 
ir įgyvendinti Lenkijos siekį įtraukti Lietuvą į Lenkijos kuriamą galingą valstybinę 
sistemą. Žydų įtaka buvo didžiulė kliūtis Lenkijos siekiams dar ir todėl, kad, rem- 

dami Lietuvą, jie tuo pat metu labai aštriai pasisakydavo prieš vidinę antisemitinę 
Lenkijos politiką, kiekviename žingsnyje stengėsi diskredituoti Lenkijos valstybin- 
gumą ir kenkė jam, kiek tiktai galėjo. Išskyrus didžiulį turgų, kurį priminė tarp- 
tautinė žydų įtaka, žydų pozicija ir vaidmuo buvo labai svarbus vietiniarne lietuvių 
ir lenkų ginče dėl Vilniaus. Ne tik buvo, bet ir yra iki šiol, nes Vilniaus problema, 
nors formaliai vienašališkai Lenkijos išspręsta, iš esmės dar iki galo nebaigta, tai 
labai puikiai žino Lenkija. Lenkai suvokia, kad Vilniaus krašte žydai yra svarbus 
ir realus veiksnys, į kurį negalima numoti lengva ranka. Jie supranta, kad Vilniaus 
krašte galima ignoruoti baltarusius, kurių yra daugiausia, tačiau kas iš to, kai jie 
gyvena pasyviai, o baltarusių tautybės lyderiai jau izoliuoti. Jie supranta, kad gali- 
ma ignoruoti Vilniaus lietuvius, kurių skaičius ten nėra didelis, o žydų ignoruoti 
jokiu būdu negalima, nes jie itin solidarūs, drausmingi ir palaiko vieni su kitais 
glaudžius ryšius. Lenkijai ir Vilnių valdantiems lenkams labai svarbu atitraukti 
žydus nuo lietuvių ir baltarusių bloko Vilniuje ir įgyti jų palankumą. Net tokie 
ryškūs visalenkiškos idėjos Vilniuje atstovai kaip Studnickis*5, kurie visiškai igno- 
ruoja lietuvius ir baltarusius, sako, kad būtina palaikyti gerus santykius su žydais. 
Pasak jų, jeigu Vilniuje lenkai su žydais stotų vienoje barikadų pusėje, tai lietuvių ir 
baltarusių opozicija taptų quantité négligeables, o lenkų laimėjimas būtų visiškas 
ir neatšaukiamas. Tad lenkų politika, Lenkijoje žydams nepalanki ir neleidžian- 
ti jokių autonomijų, Vilniuje būtų kitokia - paisytų žydų poreikių. Vilniuje juos 
glostytų, vertintų, apipiltų pažadais, su jais būtų tariamasi, vengiama bet kokių 
antisemitinių išpuolių ir suteikiama perspektyva jiems tapti stipria grupe. Tačiau 
žydų solidarumas siekia toliau už valsčiaus, apskrities, srities ir šalies ribų. Jis yra 
tarptautinis, tiesą sakant, apima visą visatą, planetą. Žydų parama Lietuvai prieš 
Lenkiją buvo visuotinis jų interesas, jie negali nusileisti ypatingam žydų interesui 
Lenkijoje. Tad Vilniaus žydai liko ištikimi solidarumui, nepasidavė lenkų flirtams 
ir pažadams tą lemiamą akimirką, kai buvo agituojami dalyvauti Vilniaus seimo 
rinkimuose ir tokiu būdu buvo inscenizuojamas Vilniaus krašto ir Lenkijos susilie- 
jimo aktas. Jie nestojo lenkų pusėn ir boikotavo rinkimus. Tačiau net ir lenkų fiasko 
prieš žydus nepakeitė lenkų politikos Vilniaus žydų atžvilgiu. Lenkai neišdrįso nu- 
traukti flirto su žydais, kurie nuo jų nusisuko. Tad dabar, kai žydai rodo nepasiten- 


265. Studnickis Vaclavas (Studnicki (Gizbert) Wacław; 1874-1962), istorikas, archyvistas, poli- 
tikos veikėjas. Iš pradžių susijęs su PPS (1897-1909), vėliau su endekais, dar vėliau su nepri- 
klausomybininkais. Nuo 1909 m. Vilniaus miesto archyvo darbuotojas, 1917-1918 m. Ūkio ir 
valstybinių išteklių archyvų referentas. 1923-1929 m. Valstybinio archyvo Vilniuje direktorius, 
M. Romerio bičiulis nuo studijų Paryžiuje laikų (1902-1905). 

266. Quantité négligeable (pranc.) — nesiskaityti su kuo nors, laikyti nereikšmingu. 

kinimą Lietuva, Lenkija ieškos naujos galimybės užmegzti ryšius su žydais, o gal ne 
tik Lietuvoje, bet ir visoje Lenkijoje. Susidariusi padėtis lenkams labai naudinga. Ir 
kas žino, ar ne protingiau elgėsi lenkų politikai, pradėję nuo antisemitizmo ir dabar 
turintys poziciją, kurios gali atsisakyti ir nuolaidžiauti žydams tada, kai jie tampa 
reikalingesni ir geidžiamesni už lietuvių politikus, pirmiausia suteikusius žydams 
labai plačias koncesijas, kurių patys negali suvirškinti, ir paskui buvo priversti atsi- 
sakyti savo žingsnio, atimti iš žydų tai, ką jiems jau buvo davę. Lenkai, mokėdami 
nuolaidžiauti ir suteikti koncesiją, gali žydus patraukti savo pusėn. Net jeigu lenkų 
nuolaidžiavimas būtų kuklesnis nei tai, kas liks žydams, kai lietuviai atsisakys teik- 
tų privilegijų, vis dėlto lenkai galės lengviau pritraukti žydus ir laimės, o lietuviai 
juos praras ir pralaimės. 

Turiu parašyti dar vieną faktą. Taigi Šarota (Szarota)?9, Lenkijos konsulas Klai- 
pėdoje - noriu priminti, kad lenkų konsulai ir diplomatai išmėtyti visur aplink 
Lietuvą ir turi užduotį šnipinėti Lietuvą ir silpninti jos pozicijas - pasakoja Lietu- 
vos žydams, su kuriais bendrauja, kad štai, kai Lietuva naikina tautinių mažumų 
ministerijas ir ypač ministeriją žydų reikalams, Lenkija, priešingai, tik turi tiks- 
lą sukurti specialią ministeriją, skirtą tautinių mažumų poreikiams. Nors tai bus 
bendra visų tautinių mažumų ministerija, bet ji niekaip nespręs jokių autonomijų 
tam tikroms mažumoms, kaip nutiko Lietuvoje; vis dėlto faktas tas, kad Lenkija 
pradeda kažką suteikti, o tai teikia vilties. Tuo tarpu Lietuva atšaukia tai, ką jau 
buvo suteikusi, ir kartu nuo savęs stumia tautines mažumas. Šarota akimirksniu 
susigaudė, kokios nuotaikos sklando tarp žydų; jas sukėlė Lietuvos seimo nutartys, 
ir kala geležį, kol karšta. Apie patį Šarotą papasakosiu dienoraštyje rytoj. 


1922 metų balandžio 25 d. 
Antradienis 


Marcelis Šarota, lenkų konsulas Klaipėdoje, apie jį vakar šiek tiek užsiminiau die- 
noraštyje, yra mano kolega iš LEcole libredes Sciences Politiques Paryžiuje, kur 
įstojo metais anksčiau už mane, tai yra 1901 metais. Su juo draugavau dvejus me- 
tus. Aš jį gerai pažįstu, nes sutikau 1906-1907 metais, kai slapsčiausi Krokuvoje 


267. Šarota Marcelis (Szarota Marceli; 1876-1951), istorikas, publicistas, diplomatas. Nuo 1902 m. 
PPS narys, 1903 m. pačiam prašant išbrauktas iš partijos sąrašo. 1902-1907 m. gyveno Paryžiuje 
ir Šveicarijoje, nuo 1914 m. buvo Lenkų legionuose. 1918 m. pabaigoje išsiųstas į Liublianą ir Za- 
grebą užmegzti kontaktų su tenykšte valdžia, 1920-1921 m. lenkų pasiuntinys Vienoje. 1920-1921 
m. Lenkijos Respublikos delegatas prie Sąjungininkų komisijos Klaipėdoje, M. Romerio kolega 
iš LEcole libredes Sciences Politiques (Laisvosios politinių mokslų mokyklos) Paryžiuje laikų. 

nuo Vilniaus prokuratūros man iškeltos politinės bylos pagal įžanginį straipsnį 
(„Liepsnojantis pusratis“ - „Ogniste półkole”), kurį parašė Norbertas Barlickis į 
mano Gazeta Wileńska**, o kitą kartą su juo susidūriau 1915-1916 metais Vienoje 
ir, berods, Piotrkove (Petrakave) legionų laikais. Šarota buvo legionų karininkas, 
tačiau vengė tarnauti linijiniame fronte, apie kurį, atrodo, neturėjo žalio suprati- 
mo. Jis legionuose priklausė Sikorskio** stovyklai ir tarnavo Kariniame NKN?79 
departamente, užėmė kažkokius verbavimo postus ar tarnavo giliai kariuomenės 
užnugaryje. Regis, tokį postą jis turėjo ir Vienoje, beje, toks liko, kai jis buvo len- 
kų vyriausybės politinis agentas, o vėliau Lenkijos atstovas pokario Vokietijos- 
Austrijos Respublikoje*". Girdėjau, kad jis buvo tik antraeilis diplomatas. O štai 
1921 metais jį paskyrė Lenkijos konsulu Klaipėdoje. Šis postas yra pakankamai 
atsakingas, nes Klaipėda vienas išskirtinių lenkų politikos intrigų objektų, skirtas 
sunaikinti Kauną. Kiek žinau iš informacijos, kuri mane pasiekė per žydus, Šarota 
itin kruopščiai užsiima šita intriga ir dirba su Lietuvos žydais, turėdamas tikslą 
susilpninti lietuvių ir žydų santykius, suartinti žydus su lenkais ir sustiprinti po- 
litines polonofiliškas sroves tarp mūsų žydų. Šarotos gebėjimai yra labai nedideli, 
tačiau siekiai - didžiuliai. Jis pats žydas ir, atrodo, neperkrikštytas, o tik sulenkė- 


268. Gazeta Wilenska - dienraštis, rašęs politikos, literatūros ir visuomenės temomis. Leidėjas ir 
redaktorius 1906 m. vasario 28-rugpjūčio 7 d. buvo M. Rėmeris. Viename iš paskutinių, liepos 
22 d. (rugpjūčio 4 d.), laikraščio numerių buvo išspausdintas autoriaus viešai nepasirašytas, o iš 
tiesų parašytas redakcijos sekretoriaus N. Barlickio vedamasis straipsnis „Ugnies pusratis“; ten 
buvo teigiama, kad revoliucijai tiesiogiai įveikti carizmo tvirtovę Peterburgą, kuriame telkėsi 
patvaldystės smegenys, centro įstaigos ir gerai ginkluotos pagrindinės pajėgos, esą nepapras- 
tai sunku, o sukilimų gaisras, kilęs valstybės pakraščiuose, pajėgus jį užtroškinti ir likviduoti 
caro valdžią arba bent priversti ją paklusti tautų ir liaudies reikalavimams. M. Rómeriui buvo 
iškelta byla pagal Rusijos 1903 m. Baudžiamojo statuto 129 straipsnio 1 ir 2 dalis, numatančias 
atsakomybę už kurstymą sukelti maištą ar išdavystę ir sugriauti valstybėje esančią visuomeninę 
santvarką. Jam grėsė katorga iki 8 metų. Todėl jis slapta išvyko į Krokuvą. Beveik po pusantrų 
metų - paskutinėmis 1907 m. dienomis - jis slapta grįžo į Vilnių, o po to į Bagdoniškį. 1909 m. 
sausio 14 d. M. Rómerj teisė Vilniaus teismo rūmai, jį gynė žymus Vilniaus advokatas Tadas 
Vrublevskis. Teisiamasis kaltas neprisipažino. Stokojant įrodymų, veiksmingai ginamas advoka- 
to M. Rómeris buvo išteisintas. Už Laikinųjų periodinių leidinių taisyklių pažeidimą jam buvo 
skirta 400 rublių bauda, kurią jis ir sumokėjo (Maksimaitis M. Mykolas Rómeris — Lietuvos 
sūnus, Vilnius: MRU leidykla, 2006, p. 65-68). 

269. Sikorskis Vladyslavas Eugenijus (Sikorski Władysław Eugeniusz; 1881-1943), Lenkijos ne- 
priklausomybės veikėjas, generolas, politikas. Vienas iš paramilitarinių lenkų organizacijų Ga- 
licijoje organizatorių (1908-1914), Vyriausiojo tautinio komiteto narys (Naczelny Komitet Naro- 
dowy - NKN) (nuo 1914) ir Karinio NKN departamento viršininkas (nuo 1915). 

270. Karinis NKN departamentas — vienas pagrindinių NKN skyrių, veikęs Austrijos-Vengrijos 
okupuotoje karalystėje. Nuo 1915 m. vidurio Karinis departamentas konfliktavo su J. Pilsudskiu 
dėl skirtingų koncepcijų, kaip panaudoti Lenkų legionus. 

271. Turima galvoje vokiškoje Austrijos Respublikoje (Republika Niemiecko-Austriacka). 

jęs dėl karjeros, nes karjera yra didžiausias jo gyvenimo tikslas (Šarota - tai pseu- 
donimas, greičiau nauja pavardė, nes tikroji skamba labai negražiai - Szacherlei 
ar Szacherlein). 

Be abejo, žydų nepasitikėjimas Lietuva kilo ne tik dėl pastarųjų Kauno seimo 
nutarčių dėl Konstitucijoje garantuojamų tautinių mažumų teisių, ko gero, dar di- 
desnį nepasitenkinimą sukėlė neklystanti žydų uoslė, kad Lietuvos valstybė paklus 
lietuvių visuomenės nuotaikoms ir po truputį, planuotais žingsneliais atsisakys 
koncesijų, kurias lietuvių politikai anksčiau suteikė žydams, kad tai labai puikus 
laikas lenkams patraukti žydus savo pusėn ir atitolinti nuo Lietuvos. Žydams maža 
valstietiškoji nepriklausoma Lietuva savaime neįdomi. Žydų masės, išskyrus itin 
nedideles išimtis — tikrai neeilinius žmones, kuriuos galima ant vienos rankos pirš- 
tų suskaičiuoti, yra visiškai abejingos šalies jausmams, visiškai svetima ir tolima 
tai, ką kuria jaunoji lietuvių kultūra. Piniginiai interesai taip pat nesieja žydų su 
nepriklausoma Lietuva. Pagrindinė žydų veikla, jų egzistavimo pagrindas yra pre- 
kyba, kapitalistinė spekuliacija, tarpininkavimas dideliuose ir mažuose sandoriuo- 
se; žydai yra judrus gaivalas, veiklus, spekuliuojantis, neprisirišantis prie vietos, o 
jauna valstiečių valstybė - lietuviai juk valstiečių tauta — siekia būti savarankiška, 
atsiskirti nuo kaimynių didžiųjų valstybių, žydams tai visiškai svetima. Iš tikrųjų 
žydai norėtų, kad atgimtų senoji didžioji Rusija nuo Baltijos jūros iki Karpatų, nuo 
Ledinės jūros iki Ramiojo vandenyno. Tada jie galėtų plėtoti savo prekybą aukš- 
čiausiu lygiu (didelės atviros teritorijos, didžiulis veiklos laukas ir ypač viliojantys 
tyri it mergaitė prekybos eksploatacijos plotai didžiuosiuose Rusijos ir Sibiro ry- 
tuose), kadangi žydai Lenkijoje, Lietuvoje ir Rusijoje iš tiesų yra viena ir ta pati vi- 
suomenė. Jeigu visose šiose teritorijose negali atgimti viena valstybė — Rusija, — tai 
žydai verčiau rinksis dvi - Rusiją ir Lenkiją — negu tris - Rusiją, Lenkiją ir mažytę 
Lietuvą — ir dar kažkokias smulkmes kaip Latvija, Estija, Baltoji Rusia, Ukraina ir 
t. t. Štai toks gilus žydiškųjų siekių fonas. Nepaisydami visos savo prigimties, jie 
aistringai rėmė ir vis dar remia Lietuvą ne dėl ko nors kito, o tik dėl teisinės vals- 
tybinės žydų padėties precedento, kurį jiems lietuvių valstybė užtikrino ir kuris 
tautiniu požiūriu yra itin reikšmingas. Tačiau jeigu šią privilegiją Lietuva atšauktų, 
žydai prarastų prasmę ją remti ir būti jos sąjungininkai. Didžioji pirklių ir stam- 
biųjų žydų spekuliantų dalis jau seniai ilgesingai žvilgčioja ir emigruoja į lenkišką 
Vilniaus kraštą, kuriame gali savo veiklą plėsti. 

1922 metų balandžio 26 d. 


Trečiadienis 


Ryte Švietimo ministerijos kurjeris atnešė laišką, adresuotą man, o „pasirašytą 


Aukštųjų mokyklų departamento direktoriaus. Laiške departamento direktorius 


prašo kuo skubiau Švietimo ministerijai atnešti savo autobiografiją, nurodyti 


mokslo laipsnį, išvardyti mokslo darbus ir t. t., kadangi būsiu pristatytas Respubli- 
kos prezidentui, kuris mane skirs dirbti Teisės fakultete. Kurjeris paprašė į šį laišką 


iškart atsakyti. Tad departamento direktoriui atsakiau, kad iki šiol aš nei išreiškiau 


Jonas Šimkus - Universiteto rektorius 
(1922-1923). 

Reprodukcija iš Lietuvos universitetas 1922. 
Il.1 -1927.1116. Pirmųjų penkerių veikimo 
metų apyskaita. Kaunas, 1927, p. 34. 


norą tapti Teisės universiteto direktoriumi, nei sulaukiau 
tokio pasiūlymo. Šiuo atsakymu leidau suprasti: kadangi 
pats nededu pastangų tapti profesoriumi, tad pirma norė- 
čiau sulaukti pasiūlymo ir sužinoti, ar apskritai imsiuos 
šito darbo, o ne reikalauti autobiografijos vien dėl to, kad 
kam nors šovė į galvą teikti mano kandidatūrą. Ir iš tiesų — 
Teisininkų draugija mano pavardę įrašė tarp kelių kitų re- 
komenduojamų užimti profesorių vietas, tačiau tai manęs 
neįpareigoja iškart rašyti autobiografiją. Jeigu tam tikri 
veiksniai, pirmiausia Universiteto rektorius p. Šimkus“, 
nori iš šios rekomendacijos pasidaryti išvadas, tai turėtų 
iš pradžių man pateikti siūlymą. Nesielgiu taip iš išdidu- 
mo, paprasčiausiai pats dar nenusprendžiau ir pirmiausia 
turėčiau tokį pasiūlymą gerai apsvarstyti, pasikalbėti su 
atitinkamais žmonėmis ir gerai pamąstyti. Netrukus po 
Tribunolo teismo posėdžio man raštinės darbuotoja pasa- 
kė, kad rektorius Šimkus ieškojo manęs telefonu ir prašė 
pasakyti laiką, kada su juo galėčiau susitikti. Jam atsakiau, 
kad galiu rytoj ir jam palieku nuspręsti, kokiu laiku ir ko- 


kioje vietoje galėtume pasikalbėti. Rektorius paskyrė susitikimą rytoj per pietus. 


Pats ateisiąs pas mane į Tribunolą. Aišku, pateiksiąs man pasiūlymą. Nežinau, ar 
jį priimsiu. Turiu prisipažinti, kad labai bijau imtis šio darbo. Netikiu, kad turiu 


dėstytojo talentą, nesijaučiu pakankamai kompetentingas šitai daryti. Bijau, kad 


darbas bus ne mano jėgoms, nes vien pasiruošti paskaitoms reikės labai daug laiko, 


be to, turėsiu dirbti ne šiaip dėstytoju, o profesoriumi. Apie tokį darbą niekada ne- 


mąsčiau ir jam nesiruošiau. Problemų gali kilti ir dėl dėstomosios lietuvių kalbos. 


Kraštutiniu atveju, jeigu turėčiau apsispręsti teigiamai, atsižvelgdamas į faktą, kad 


272. Šimkus Jonas. 


260 


Universitetui labai trūksta teisės profesorių, galbūt galėčiau apsiimti dėstyti Napo- 
leono kodeksą ar hipotekos teisę, vykdomą Suvalkų krašte. Pastarasis dalykas labai 
sudėtingas ir reikalauja kruopštaus pasirengimo, tai specialybė tik labai ypatin- 
giems šios teisės šakos žinovams, tačiau yra vienas iš tiksliųjų mokslų, viliojančių 
mane tobula logika, praktiškai matematine. Sunku tokią sritį įvaldyti, į ją įsigilin- 
ti, tačiau tai padaręs jautiesi kaip žuvis vandenyje, nes nereikia pasitelkti fantazi- 
jos, ieškoti vaizdingų žodžių, pakanka tiksliai analizuoti pasitelkus geležinę logi- 
ką. Viskas priklausys nuo to, kaip bus sukonstruotas Teisės fakultetas, ar greičiau 
profesorių „embrionas“. Jeigu reikės iš karto apibrėžti savo katedrą arba iš anksto 
sutikti imtis profesoriaus darbo, o juo labiau tuoj pat pradėti dėstyti, greičiausiai at- 
sisakysiu. O jeigu kol kas kalbama tik apie dalyvavimą organizuojant fakulteto, be 
įsipareigojimų a priori3 apmąstyti savo galimybes pasirenkant dėstomąją kryptį, 
tai gal iš karto ir neatsisakysiu. 


1922 metų balandžio 27 d. 
Ketvirtadienis 


Šiandien buvo užsukęs rektorius Šimkus. Sutikau dalyvauti Teisės fakulteto bran- 
duolyje, arba „embrione“. Šimkus mane patikino, kad tas Teisės fakulteto branduo- 
lys skirtas tik fakultetui organizuoti. Kol kas tai būtų ne fakultetas, o tik organi- 
zacinis fakulteto branduolys. Bent jau tokias išvadas pasidariau išklausęs Šimkaus 
pasiūlymą ir atsakymų į savo klausimus. Aš jam iškart pabrėžiau, kad kol kas nesu 
galutinai apsisprendęs, ar dėstysiu Universitete, ir dar turiu pamąstyti. Geriausia 
būtų priimti vienokį ar kitokį sprendimą stebint besikuriantį fakultetą. Tačiau vė- 
liau kalbėdamasis su Janulaičiu, kuris yra nusprendęs nedalyvauti kuriant šį fakul- 
tetą, nes Universitete bus ir Teologijos fakultetas, o tai, pasak Janulaičio, reiškia kle- 
kad tas įstatymas nenumato jokio organizacinio branduolio. Įstatymas numato tik 
fakultetą, kurį sudaro profesoriai ir docentai ir kuriam gali priklausyti vadinamieji 
lektorių delegatai. Fakultetas pagal įstatymą pradeda automatiškai funkcionuoti, 
kai susirenka penki profesoriai, skiriami Respublikos prezidento. Tad peršasi iš- 
vada, kad tai, ką Šimkus vadina branduoliu, iš esmės yra pirmas elementarus pro- 
fesorių penketukas. Vis dėlto šis įstatymas apibrėžia profesorių ir docentų kvali- 
fikacijas, jie privalo turėti mokslo laipsnį arba bent jau turi būti parašę ypatingus 
mokslo darbus. Na, o aš neturiu nei mokslo laipsnio, nei jokių ypatingų mokslo 


273. A priori (lot) - iš anksto. 

94 MOKOMASIS PERSONALAS 
I IO, 


ROEMERIS MYKOLAS, o. prof. Tr. 


g. 1880. V. 17 Rokiškio apskr. Kriaunos val. Bagdoniškio dv.; 1901 b. 
Petrapilio A. Teisių Mokyklą; 1902 stud. Krokuvos Un-te; 1905 b, Pary- 
žiaus Politinių Mokslų Mokyklos ckon. skyrių; 1922. IX. 3 L. Un-to doc., 
valstybinės teisės kat; 1923. VI. 12 e. o. prof.; 1926. VI. l o. prof. 
1926. 1X. 1 — 1927 Un-to prorektorius. 


RUDZINSKAITE-ARCIMAVICIENR MARIJA, doc. HMC. 


g. 1885. VII. 16 Kedainių apskr. Śaravoje; 1916 b, Maskvos A. Moterų 
Kursus ir išlaikė valst. kvot Maskvos Un-te; 1922. VI. 13 L. Un-to doc., 
visuotinos istorijos kat.; dėstė rytų istoriją ir egiptologiją; 1925. IX. 1 
atsistatydino. 


SAVICKAS ALEKSANDRAS, į. asist. p. e. Mi. 
g. 1897. V. 19 Panevėžyje; 1925 b. L. Un-to Med. fak.: 1923. IV. 10 L. 
Un-to j. asist. p. €., anatomijos kat. ; 1926. VII. 1 atleistas. 


SENNAS ALFREDAS. doc. (TFI) AMI. 


g. 1899. III. 19 Elzase, Blotzheime: 1921 b. Friburgo (Żv.) Un-to Filosof. 
fak. su fil. d-ro laipsniu; 1922. X. 14 L. Un-to Teol. fil. fak. priv. doc. (iki 
1923, IX. 14), lotynų liter.; 1923. I. 1 Hum. m. fak. doc., graikų kalbos 
kat.; 1924. IX. 19 lyginamojo kalbų mokslo kat. 


5EZEMANAS VASYLIUS, e. o. prof. HMI. 


g. 1884. V. 31 Rusijoje, Petrapilyje: 1909 b. Petrapilio Un-to Istor.-filolog. 
fak.; 1913 Petrapilio Un-te išlaikė mag. kvot.; 1915—18 Petrapilio Un-to 
priv, doc.; 1918-—19 Viatkos Pedagog. In-to doc.: 1919—21 Saratovo Un-to 
doc.; 1922—23 Rusų In-to Berlyne doc.; 1923. IX. 1 L. Un-to e. o. prof., 
filosofijos kat. 


$IPAVICIUS BRONIUS, v, asist. p. e. Mt. 


R. 1885, I. 26 Raseinių apskr. Kelmės val. Padratvinio dv.: 1914 b, Maskvos 
Un-to Medicinos fak.; 1924. XI. 1 L, Un-to v. asist. p. e., teismo ir qociales 
medicinos kat.; 1926. X. 1 pasiliuosavo. 


SKVIRECKAS JUOZAPAS, o. prof. TEFL 


g. 1873. LK. 20 Biržų apskr. Pumpeny par. Rinkūnų-Pašiliečiuose; 1899 
b. Petrapilio Dvas, R. K. Akademiją teol, mag. laipsniu: 1922. IX. 1 L. 
Un-to o. prof. šv. Rašto Naujojo Įstatymo kat. ved. 


Lietuvos universiteto 1922-1927 m. mokomojo personalo 


sąrašas, kuriame yra ir profesoriaus Mykolo Romerio pavardė. 
Faksimilė iš Lietuvos universitetas 1922.11.16-1927.I1.16. Pirmųjų penke- 


rių veikimo metų apyskaita. Kaunas, 1927, p. 94. 


darbų iš teisės srities. Jeigų prisidengus šiuo 
branduoliu turiu būti paskirtas profesoriu- 
mi, tai mano paskyrimas būtų nelegalus, 
o postas neteisėtas ir bet kas galėtų man 
priekaištauti dėl melo ir apsimetinejimo — 
baisiausia, kad tokių priekaištų paneigti 
negalėčiau. Pagal įstatymus galiu būti tik 
lektorius, bet ne profesorius ar docentas. 
Jokių pereinamųjų stadijų organizuojant 
fakultetą įstatymas nenumato. Na, jeigu tas 
organizacinis branduolys, kuriam priklau- 
syti mane kalbina Šimkus, turėtų būti ne 
tarnybinė organizacija, o kažkas panašaus 
į patariamąją komisiją dėl Teisės fakulteto 
organizavimo, kam tada reikėtų mano kan- 
didatūrą tvirtinti Respublikos prezidentui? 
Kol kas visa tai iki galo neaišku. Privalau 
gerai pamąstyti, kad nežengčiau neteisingo 
žingsnio. Jeigu priimčiau skyrimą ir nepai- 
syčiau įstatymų, vadinasi, jų nepaisyčiau 
ir išties galėčiau įsipainioti į vienokių ar 
kitokių veiksnių žaidimą, o tada nebūčiau 
vienas iš nepriklausomų Teisės fakulteto 
organizatorių. 

Šiandien Černichovo prašomas pa- 
rašiau straipsnį žydų leidiniui Najs apie 


tautinių mažumų teises. Straipsnyje kritikavau žydų požiūrį į paskutinius Seimo 
sprendimus dėl tautinių mažumų teisių. Sakiau, kad būtina suvokti tautinių mažu- 


mų klausimo visumą, kuris yra vienas iš elementarių Lietuvos valstybės kūrimosi 


problemų, o ne, kaip žydai mano, tam tikrų epizodų „prakišimas“ ir tam tikrų 
privilegijų suteikimas tiktai žydams. Nežinau, ar mano straipsnis žydams patiks. 
Greičiausiai nelabai. Vis dėlto norėjau išdėstyti pačią problemos esmę. 

Iki šiol neturėjau progos dienoraštyje pakalbėti apie Apygardos teismą, kuria- 
mą Šiauliuose. Jis kūrėsi įvairiomis įdomiomis fazėmis, įdomiai rutuliojosi ir šio 


teismo pirmininko kandidatūros rinkimas. Pažangusis elementas forsavo, kad šio 


teismo pirmininkas būtų Bugailiškis, žinomas ir narsus visuomenės bei kultūros 
veikėjas Šiauliuose; jis dirba taikos teisėju. Bugailiškis taip pat yra mūsų Glaudžios 

sąjungos brolis. Tačiau biurokratinė aplinka, sudaryta iš buvusių teisininkų, dir- 
bančių Rusijos tarnyboje, senosios rutinos biurokratų su teisingumo ministru 
Karobliu priešaky, norėjo šiame poste matyti kažkokį Einorj**, buvusį tardytoją, 
dirbusį Rusijoje. Prezidentas Stulginskis su krikščionimis demokratais į šias par- 
eigas paskyrė Šurną, savo numylėtinį teisininką, Kauno apygardos teismo teisėją. 
Šurna jau paskirtas. Jis neblogas ir nekvailas žmogus, politiškai bespalvis, lojalus 
bet kokiai valdžiai, tipiškas tarnautojas ir šiek tiek karjeristas. Tačiau jis teisininkas 
naujokas. Bugailiškis taps vicepirmininku, o Einoris, sako, prokuroru. 


1922 mety balandžio 28 d. 
Penktadienis 


Kai po švenčių grįžau į Kauną, dar nebuvau sutikęs Žemaičio. Kas pastaruoju 
metu vyksta Rytų Lietuvos reikalų komisijoje, sužinojau prieš kelias dienas trum- 
pai pasikalbėjęs su Rozenbaumu jaunesniuoju. Rytų Lietuvos reikalų tarybos 
klausimas taip ir nepasistūmėjo į priekį, mat neaišku, ar lenkai dalyvaus kuriant 
Tarybą - visa tai rašiau dar prieš šventes. Kai Žemaitis sulaukė Kazimiero Jančevs- 
kio atsakymo, vadinamojoje būsimos Tarybos statutinėje komisijoje buvo aptarta 
lenkų problema. Tada Žemaitis raštu kreipėsi į kiekvieną iš trijų Seimo lenkų frak- 
cijos narių ir kvietė juos dalyvauti pasitarime arba nurodyti asmenis, galinčius 
jame dalyvauti. Paskui, praėjus kelioms dienoms, dar prieš šventes, gavo deputatų 
Lauso ir Snelevskio atsakymus. Šiedu rašė, kad oficialų atsakymą galės pateikti tik 
tada, kai frakcijoje bus aptartas šis klausimas. Kadangi jų trečiasis kolega (tarkime, 
ir lyderis) deputatas Grajevskis šiuo metu yra išvykęs į kaimą, frakcijos pasitari- 
mas galės įvykti tik jam grįžus į Kauną. Laiške buvo rašoma, kad jie Grajevskiui 
išsiuntė telegramą su raginimu sugrįžti į Kauną. Taip šis klausimas ir pakibo ore, 
kiek žinau, lenkų deputatų frakcija iki šiol atsakymo nepateikė. Tad kol kas Ta- 
rybos likimas nepaaiškėjo. O šiaip Rytų Lietuvos reikalų komisija, kaip ir įprasta, 
anemiškai vegetuoja: susirinkimų neorganizuoja, jokių planuotų veiksmų nesiima, 
praktiškai neužsiima jokia veikla, tiktai Žemaitis kartu su raštinės darbuotojais 
imituoja kažin kokius veiksmus, užsižaisdami ad hoc smulkiais darbeliais, turin- 
čiais šiokį tokį ryšį su Vilniaus problema. Aš į Komisijos patalpas neinu ir neieš- 
kau jos narių, nes jau pirmomis šio mėnesio dienomis Žemaičiui atidaviau oficialų 
atsistatydinimo prašymą ir manau, kad jau nesu Komisijos narys. Rozenbaumas 
užsiminė, kad mano atsistatydinimo dar nepatvirtino, nes Komisija kol kas nu- 


274. Nėra duomenų. 

sprendė manęs neatleisti - iki tol, kol bus išspręstas Tarybos kūrimosi klausimas ir, 
berods, apskritai tikisi mane įkalbėti neatsistatydinti, tačiau, pirma, niekas man 
to oficialiai nepranešė, antra, esu jau apsisprendęs palikti Komisiją ir jokiu būdu, 
jeigu niekas nepasikeis, joje nepasiliksiu, o kad jokių pakitimų Komisijos darbe 
neįvyks ir nepasikeis narių priėmimo sąlygos — esu praktiškai tikras. Komisija 
bespalvė ir nuobodi, nors kai kūrėsi, atrodė, kad bus naudinga organizacija. Ji 
turėjo būti varomoji Vilniaus klausimo jėga, tačiau pavirto į kažkokį šlubą biuro- 
kratijos įrankį, deklaruojantį, kad veikia Vilniaus krašto labui, bet nesiima jokios 
realios veiklos. Tokia Komisija manęs nedomina ir negaliu būti jos narys. Ji man 
jau kaip reikiant įgriso ir visiškai jos nesiilgiu. Be to, turiu dar ir kitą priežastį, dėl 
kurios nenoriu būti Rytų Lietuvos reikalų komisijos narys. Oficialiai Komisiją turi 
sudaryti keturi pagrindiniai Vilniaus krašto tautybių atstovai — lietuvis, lenkas, 
baltarusis ir žydas. Aš buvau narys lenkas. Ir tikrai esu lenkas, tačiau neabejotinas 
faktas: mano požiūris į Vilniaus kraštą nesutampa su Lietuvos lenkų daugumos 
požiūriu. Tad mano kaip lenko dalyvavimas gali sudaryti vaizdą, kad yra imi- 
tuojamas lenkų dalyvavimas Komisijoje. Tai apgaulingas vaidmuo, vaidmuo kaž- 
kokios figūrėlės, kuri vaidina atstovaujanti lenkų tautybės gyventojams. Nenoriu 
ir toliau būti šito spektaklio dalis. Mano pozicijos gali būti tokios, kokios man 
patinka, nes esu mąstantis, laisvas žmogus, tačiau leistis būti išnaudojamas var- 
dan kažkokios vaidybos ir veltis į kokias nors dviprasmybes visiškai neturiu tikslo. 
Kitados, kai kūrėsi Komisija, galėjo atrodyti, kad mano dalyvavimas pasitarnaus 
kokiai nors Vilniaus-Kauno sutarčiai. Tačiau šiandien derybų viltys jau žlugusios. 
Mano asmeniška veikla yra laisva ir niekas man negali dėl jos priekaištauti, nes 
veikiu vedinas tvirtų savo įsitikinimų. O vaidybos, kad kažkam atstovauju, kas iš 
tiesų neegzistuoja, imtis nenoriu, nes bet kas turėtų teisę apkaltinti mane melu ir 
mandato pasisavinimu. Be jokios abejonės, pati Komisija, mane turėdama, siekia 
sukurti įvaizdį, kad šioje veikloje dalyvauja ir lenkų elementas. 


1922 metų balandžio 29 d. 
Šeštadienis 


Praėjusį sekmadienį ir pirmadienį Kaune vyko visuotinė Lietuvos socialdemokratų 
partijos (LSD) konferencija. Ši partija jau seniai išgyvena krizę. 1917-1918 metais, 
Rusijos revoliucijos laikais, kai daugelis veiklių partijos narių gyveno Rusijoje, ne- 
mažai jų pasidavė revoliuciniam judėjimui. LSD Rusijoje suskilo į daugelį grupių ir 
mažyčių formacijų, kurias kartkartėmis sudarė tik keli nariai. Taip atsirado daug 
atspalvių, iš kurių susikūrė pavienės organizacijos. Tuo metu sustiprėjo Lietuvos (o 

greičiau Lietuvos ir Baltosios Rusios) komunistų partija su Kapsuku-Mickevičiu- 
mi“" ir Aleksa-Angariečiu"“ priešaky. Šios partijos ramstis buvo Rusijos komunistų 
partija ir bolševikų revoliucija. LSD sutrupėjo į šipulius, bet šalyje išliko. Čia vokie- 
čių okupacijos laikais ji, vadovaujama Kairio, nors buvo silpna ir neturėjo daug na- 
rių, išliko solidari ir nesubyrėjo. Čia ji skilo tik tautiniu atžvilgiu: kai lietuviškasis 
partijos elementas su Kairiu priešaky prisidėjo prie Lietuvos valstybingumo kūri- 
mo, lenkiškasis šios partijos elementas (tarp jų ir Zaštautas) Vilniuje, nesutikdamas 
su partijos pasirinkta valstybine tautine kryptimi, paliko partiją. LSD, vienalypė 
tautiniu atžvilgiu, tapo solidari su Tarybos kuriama Lietuvos valstybe. Ji nesusi- 
jungė su pačia Taryba, kurią 1918 metais Kairys su kairiųjų grupele paliko. LSD 
rėmė Vyriausybę. Pats Kairys, buvęs tiekimo ir maitinimo ministru, 1919 metais 
priklausė koaliciniam Sleževičiaus kabinetui. Tad LSD savaime kategoriškai buvo 
priešpastatyta Lietuvos komunistų partijai, kuri, 1919 metais bolševikams užėmus 
Vilnių, su Kapsuku priešaky ėmė kurti Sovietų Lietuvos-Baltarusijos Respubliką 
(vadinamąjį „Lit-Belą“), federacijoje su Sovietų Rusija. Daugelis senųjų LSD narių, 
gyvenusių emigracijoje Rusijoje, prisidėjo prie Kapsuko Lit-Belo kūrimo, Tačiau 
tada, kai Pilsudskis išbloškė bolševikus iš Vilniaus ir Kapsuko Sovietų Lietuva 
praktiškai bankrutavo, daug jos darbuotojų, senųjų LSD-kininkų, labiau prisiri- 
šusių prie savo krašto ir realaus visuomeninio darbo šalyje nei prie komunistinių 
lozungų, persikėlė į Kauną ir grįžo į buvusią savo LSD partiją, šį kartą jau kaip Lie- 
tuvos Respublikos sąjungininkai. LSD virto opozicine partija ir palaikė Lietuvos 
valstybingumą. 1919 metų taikioji koalicinė Kairio taktika buvo pamiršta. LSD da- 
lyvavo Steigiamajame seime. Tačiau ši partija faktiškai atsidūrė kryžkelėje tiek dėl 
ideologijos ir principų, tiek dėl pasirinktos veiklos metodų. Joje susikūrė kairysis 
sparnas, prijaučiantis bolševikams, žvilgčiojantis į komunistus ir su jais flirtuo- 
jantis, ir dešinysis sparnas, kurio ryškiausias atstovas yra Janulaitis, kategoriškai 
atsiribojantis nuo komunizmo ir bolševikų, akivaizdžiai besilaikantis tautinės ir 
valstybinės pozicijos, visuomeniškai nuosaikus, turintis aiškių ideologinių princi- 
pų, atmetantis tiek kairįjį, tiek dešinįjį oportunizmą. Centre, tarp šių dviejų atšakų, 
stovi Kairys ir kai kurie kiti, bandantys išlaikyti ir sustiprinti organizaciją ir dėl 
to laviruojantys tarp dviejų skirtingų polių, tačiau labiau palaikantys stipresnes 


275. Mickevičius-Kapsukas Vincas (1880-1935), Lietuvos komunistų lyderis, 1918-1919 m. vado- 
vavo Lietuvos-Baltarusijos Sovietų Respublikos komitetui. 1920 m. vadovavo revoliuciniam ko- 
mitetui Vilniuje ir rengėsi perimti valdžią Lietuvoje. 

276. Angarietis-Aleksa Zigmas (1882-1940), Lietuvos komunistų lyderis. 1918 m. dirbo Sovietų 
Rusijos komisariate lietuvių reikalams. Nuo 1918 m. gruodžio 8 d. vidaus reikalų komisaras So- 
vietų Lietuvos vyriausybėje, nuo liepos mėn. Vilniaus revoliucinio komiteto narys. 

partijos sroves, t. y. kairiuosius, kurių ryškiausias atstovas yra deputatas advokatas 
Venclauskas. Kova tarp partijos kairiųjų ir dešiniųjų labai arši. Dešiniesiems krislui 
akyje prilygsta Janulaitis, kuris nė per žingsnį nenusileidžia ir neatsisako savo įsi- 
tikinimų. Dešiniųjų grupė mažesnė ir mažiau iškalbinga, ją išstūmė tiek iš partijos 
centrinio komiteto, tiek iš leidinio. Atrodo, dešinysis sparnas turi tik du aiškius 
lyderius - Janulaitį ir jauną deputatą Digri”7. 


1922 metų balandžio 30 d. 
Sekmadienis 


Janulaitis jau nuo seno buvo „la bėtenoire“* kairiajam LSD partijos sparnui, o tie- 
są sakant, simpatizuojančiam bolševikams šios partijos elementui. Janulaitis lai- 
kosi radikalių pažiūrų, turi stiprų charakterį (keista, nes fiziškai jis nepajėgus, o 
tikriau, yra lytinis impotentas; kiek žinau, šita problema jį seniai kamuoja). Tai 
ryškus žmogus, aistringas veikėjas, nekenčiantis kompromisų ir oportunizmo. Jis 
turi daug fanatiko bruožų, pats nelimpa prie nieko, o kitus mėgsta traukti prie 
savęs. Tai žmogus, kuris partijoje gali gerai jaustis tik tada, kai vadovauja ir kai jo 
įsitikinimai ir valia yra visos partijos įsitikinimai ir valia, tad kartu ir jos varomo- 
ji jėga. Priešingu atveju beatodairiškai kovoja ir nė už ką nenuolaidžiauja, kovos 
logika vadovaujasi visur ir visada. Su savo priešininkais kovoja aistringai, juos de- 
maskuoja, ieško melo ir puikiai sugeba jį diskredituoti. Šis žmogus - stiprus indivi- 
dualistas, originali asmenybė, tačiau kampuota, išraiškinga ir priešiška bet kokiai 
nepatogiai pozicijai. Jis protingas ir konsekventiškas, turi budelio instinktą. Tam 
tikromis sąlygomis galėtų būti Dantonas*?, o gal klystu, greičiau ne Dantonas, o 
Robespjeras***. Daugeliui LSD bolševikams prijaučiančio sparno narių, kurie suda- 
ro partijos daugumą, buvo nenuilstantis priešininkas, kurio jie negalėjo suvirškinti. 
Jeigu jis būtų buvęs tik paprastas oponentas, neturėtų tokio kovos aštrumo, kuria 
pasižymi, būtų labai lengvai nugalėtas arba ignoruotas. Tačiau Janulaitis nepaliko 


277. Digrys Stasys (1886-1959), ekonomistas, visuomenės ir socialdemokratų veikėjas. Steigia- 
mojo seimo deputatas, socialdemokratų frakcijos narys. 1920 m. rugpjūčio 16 d. įsteigto Koope- 
racijos banko iniciatorius, Lietuvos banko tarybos narys. Aukštųjų kursų Kaune lektorius. 

278. La bėtenoire (pranc.) - visiškas kvailys. 

279. Danton Georges Jaques (1759-1794), vienas iš Prancūzų revoliucijos lyderių, pagal išsilavini- 
mą advokatas, puikus oratorius. Žuvo nuo giljotinos. 

280. Robespierre Maximilien Marie (1758-1794), vienas iš pagrindinių prancūzų revoliucijos ly- 
derių, pagal išsilavinimą advokatas. Nuo 1793 m. faktiškai vadovavo Prancūzijos politikai, įvedė 
diktatorišką jakobinų valdymą ir naudojo teroro politiką. Įvykus valstybės perversmui 1794 m. 
liepos 27 d. areštuotas, o vėliau nužudytas, nukirtus galvą. 


266 


jų ramybėje, nepavargdamas sekė kiekvieną 
partijos priešininko žingsnį, priekaištavo, 
kad veikia nekryptingai, nenusibrėžę pa- 
grindinės veiklos linijos. Partijos bailumas ir 
nuolaidžiavimas bolševikams, taip pat baimė 
atvirai palaikyti bolševikus komunistus lėmė 
LSD skilimą ir stiprios ideologijos praradimą. 
Janulaitis sugebėjo pajausti šito oportunizmo 
pasekmes - oportunizmo, kuris gimė nuolai- 
džiaujant kairiesiems, vis dėlto pakenkė ir 
privertė nuolaidžiauti ir dešiniuosius - tar- 
kim, dėl klerikalizmo, kurio mirtinas priešas 
yra Janulaitis, įtakos. Jis pirštu į juos baksno- 
jo, kad susilpnino LSD įtaką visuomenėje ir 
jaunimui, kalbėjo apie kairiojo sparno para- 
doksą, slepiantį po skambiomis frazėmis re- 
voliucinius polinkius, kuo iš tiesų naudojasi 
reakcija. Sugebėjo iškapstyti problemos esmę. 
Pagauti nusikaltimo vietoje, bausti aštria kri- 
tika. Kadangi dažniausiai jis buvo teisus, už- 
sitraukė savo priešininkų iš kairiojo sparno 
nemalonę, o kai kurių ir neapykantą. Jam 
neleido užimti jokių postų ir turėti įtakos 
partijoje, jį stengėsi izoliuoti, neleido pasisa- 

4 __TRIMITAS 


————— 


Genua, Genua... 


„Italijos miesto Genuos vardas dabar kartojamas mi- 
Kardais kartų viso pasaulio laikraščiuose ir kalbose. Ge 
nuoj susirinko didžiausia iki šiol buvusių pasauly konfe- 
rencija, į kurią susirinko visų Europos valstybių vyriau- 
sybių galvos, gudriausieji politikai, šimtai laikraštininkų. 

Konferencijos tikslas įstatyti įsisiūbavusį dj į tai- 
kos ir atstatymo vėžes. Konferencija prasidėjo balandžio 
10 dieną. Atidarė ją Italijos ministeris pirmininkas Fakta, 
savo kalboj pabrėždamas Europos valstybių ekonominio 
gyvenimo suirimą ir būtiną reikalą jį atstatyti. 

Bet jau pasisveikinimo kalbose kilo ginčų Rusų 
ie Prancūzų oj si kadangi Rusai pakėlė nusiginklavimo 
klausimą, o tam francūzai griežtai pasipriešino. 

Konferencija tuojau pasiskirstė | keletą komisijų ir pa- 
komisijų, kuriose būtų apsvarstyti įvairiūs politiniai, eko- 
nominiat, susisiekimo ir kiti klausimai. 

Pradžioj darbas vyko gana sklandžiai, Rusai pareiškė 
sutinką sumokėti senas rusų caro skolas, pripažįstą apsau- 
goti svetimų turtuolių Rusijoj turtas ir neliečiamybę. San- 
tarvininkai jau gamino Rusijos atstatymo sumanymus. 

tai tuo tarpu, Velykų pirmą dieną, Rusijos ir Vo- 
kietijos delegatai pasirašo sutarti apie pilną politinių ir 
Ekonominių ryšių atnaujinimą tarp Rusijos ir Vokietijos 
Žinia apie šios sutarties pasirašymą perkūnu trenkė į vi- 
sus konferencijos dalyvis, A. 

Apie ryšių užmezgimą su Rusija tarėsi tam tikroj 
komisijoj patys didžiausi Genuos galiūna, kiekvienas, ži- 
noma, norėdamas tvirčiau tuos ryšius užmegzti savo 
naudai. 

Tuojau buvo išaiškinta, kad Rusija ir Vokietija Sali- 
nasi nuo sutartino s o klausimų apie Rusijos atsta- 
tymą ir kad tai priešinasi visos konferencijos nustatytiems 
dėsniams. Todel didžiosios ir mažosios santarvės valsty- 
bės įteikė paki Rusams. protestą, eaa 

aikinti tik ką pasirašytą su itaip grasino neleisi 
okiečių svarstyti Rusijos daia Bet į tai vokiečiai 

Informacija apie Genujos tarptautinę 
konferenciją, faksimile. 
Trimitas, 1922, balandżio 30, nr. 16. 


kyti partijos spaudoje. Janulaitis, likęs partijoje, iš esmės visą laiką jai priešinosi. 
Atrodo, vienintelis partijos narys, su kuriuo jis rado bendrą kalbą, buvo jaunas de- 
putatas Digrys. O partijos centras su lyderiu Kairiu priešaky, matydamas, kad kai- 
rysis sparnas užima lyderio pozicijas, per daug nesisielojo dėl Janulaičio izoliavimo. 
Janulaičio įsitikinimuose ir veikloje, ypač teisėjo darbe, yra keli elementai, kurie 
labai tiksliai sutampa su visuotiniais valstybiniais jo įsitikinimais. Kitais atvejais 
jis nesilaiko socialdemokratų tradicijų, kartais labiau primena ne socialdemokratą, 
o klasikinį socialistą. Vienas iš tokių elementų yra antisemitizmas. Janulaitis yra 
nacionalizmo ir kartu antisemitizmo šalininkas. Kita vertus, esdekai, ieškodami 
antisemitizmo pėdsakų, kartais juos randa net ten, kur jų iš tikro nėra, o žydus ir 
visa, kas su jais susiję, paverčia tabu, kurį palietus grasina pateikti kaltinimus dėl 
antisemitizmo. Šį populiarų tarp socialistų jautrumą antisemitizmui kursto patys 
žydai, jie daro didžiulę įtaką socializmui, nes kaip gaivalas, daugiausiai engiamas, 

žydai plačiai atveria duris socializmui, kovojančiam prieš visokį engimą. Taigi tam 
tikri Janulaičio antisemitizmo bruožai ir per didelis esdekų jautrumas antisemitiz- 
mui padeda kairiajam sparnui kovoti su Janulaičiu prisidengiant būtinybe kovoti 
su antisemitizmu partijoje. l 


1922 metų gegužės 1 d. 
Pirmadienis 


Nuostabiai graži pavasario diena nusišypsojo darbininkų pasauliui kaip tik gegu- 
žės 1 dieną, kuri Lietuvos Respublikoje paskelbta valstybine švente. Šiais metais 
pavasaris labai vėlavo, tačiau pagaliau nugalėjo šaltį ir žemei įšilti neleidžiančius 
orus. Šiandien pavėsyje 19” pagal Rėaumuro skalę, skaisčiai šviečia saulė. Žolė jau 
ūgtelėjo, krūmai sužaliavo, sprogsta medžių pumpurai, gražiai pasipuošę švelniai 
žaliais lapeliais. Vis daugiau ir daugiau žalios spalvos aplinkui. 

Na, gerai, dar tarsiu žodelį apie LSD partinę konferenciją, vykusią prieš savaitę, 
ir apie partijos santykį su Janulaičiu. Antisemitinės Janulaičio nuotaikos ir veikla, 
be jokios abejonės, palengvino kairiųjų sparnui jį diskredituoti ir su juo kovoti. 
Nors reikia pripažinti, kad neretai priekaištai dėl antisemitizmo plaukė iš faktų, 
kurie absoliučiai nieko bendra su antisemitizmu neturėjo, pavyzdžiui, dėl kovos su 
nelegalia spekuliacija ir vadinamuoju „sukčiavimu“ vien dėl to, kad spekuliantai ir 
sukčiautojai paprastai yra žydai (o jie moka gintis ir gindami savo sukčiavimą geba 
labai garsiai šaukti, kad paminamos jų teisės, ir svaidosi kaltinimais dėl antisemi- 
tizmo), vis dėlto niekaip negalima paneigti, kad Janulaitis iš tiesų turi antisemito 
bruožų. Daug priekaištauja esdekų kairysis sparnas Janulaičiui ir dėl jo darbo teis- 
me, mat esdekų kairiesiems priklauso keli advokatai (Venclauskas?“, Pożela?*). 

Janulaitis nejaučia palankumo advokatams, o jo inkvizicinės tendencijos teisė- 
jo praktikoje nagrinėjant baudžiamąsias bylas, bičiulystė su Karo teismo teisėjais 
ir šio teismo nuosprendžių palaikymas, jo aštrus požiūris į politines bylas, ypač 
susijusias su bolševikų veikla, galų gale nuostata į mirties bausmę — visa tai panau- 
dojo kairysis sparnas kovodamas su Janulaičiu. Per partijos konferenciją Janulaitį 
užsipuolė. Jis gynėsi labai energingai, kartais pats pereidavo į puolimą ir tvirtai 
atremdavo kaltinimus savo krūtine. Tačiau jis buvo vienišas kovotojas, nes vienin- 
telis Digrys išdrįso jį atvirai paremti. Vėliau konferencijoje buvo iškeltas mirties 
bausmės klausimas ir priimtas sprendimas, kad joks partijos narys ne tik negali 

balsuoti ir kaip nors kitaip prisidėti prie mirties bausmės, bet ir negali dirbti tokia- 
me Seime, kuris gali skirti mirties bausmę, net jeigu nagrinėtų bylas, susijusias su 
mirties nuosprendžiu, tik kasacine tvarka. Po nutarties Janulaičiui iškilo dilema: 
arba pasiduoti ir pralaimėti, atsistatydinti iš Tribunolo ir likti partijoje, arba palik- 
ti partiją. Aišku, jis pasirinko antrą sprendimą ir išėjo iš partijos, nes šis žmogus 
įsitikinimų taip greitai neatsisako. Tokiam žingsniui jau seniai ruošėsi. Būtent dėl 
to, kad jis nelinkęs greitai pasiduoti, nemano, kad pasitraukimas iš partijos reiškia 
kovos pabaigą. Priešingai, jo manymu, dabar turės laisvas rankas kovoti. Tad savo 
pasitraukimą jis linkęs paversti LSD partijos skilimu ir tikisi sukurti naują social- 
demokratų partiją. O šioji diferenciacija būtina. Man įdomu, ar pavyks Janulaičiui 
sukonstruoti naują partiją ir kokia ji bus. 

Na, o dėl esdekų priimtą nutartį dėl mirties bausmės — turiu priminti, šį klau- 
simą ir mūsų Glaudžioje sąjungoje pasiūlė esdekas Purėnas, kuris keistu būdu jį 
iškėlė. Mes jo dar nenagrinėjome, kaip tik turime apie tai kalbėti per artimiausią 
posėdį. 


1922 mety gegužės 2 d. 
Antradienis 


Prieš du mėnesius (žiūrėk dienoraščio šių metų kovo 3 ir 5 dienas) pradėjau ra- 
šyti savo portreto atsiradimo istoriją. Taigi vieną dieną pas mane užsuko jaunas 
žmogus, žydas, kaip paaiškėjo, fotografijos salono „Progres“ savininkas pavarde 
Besarabija ir pareiškė, kad iš nuotraukos nutapė padidintą mano portretą. Šį darbą 
su kitais portretais jis nori teikti fotografijos konkursui, organizuojamam Lietuvos 
meno kūrėjų draugijoje. Paklausė, ar sutinku, kad mano portretas dalyvautų kon- 
kurse, nes be mano leidimo nenori to daryti. Aš sutikau. Man net mintis nekilo, 
kad ši istorija gali virsti kokia nors intriga. Žodžiu, aš ja patikėjau. Besarabija pas 
mane užsibuvo gal penkiolika minučių, surūkė papirosą ir pradėjo pasakoti apie 
problemas, kurių turi dėl buto, o tiksliau dėl savo fotosalono, be to, namo savinin- 
kas jį nori išvaryti iš salono. Jam tada būtų galas. Jis bankrutuotų, nes šiandien 
susirasti būstinę salonui geroje Kauno vietoje praktiškai tolygu stebuklui. Jis, Be- 
sarabija, įdėjo daug kapitalo studiją remontuodamas ir įrengdamas. Klausiausi jo 
truputį per prievartą. Tačiau kai užsiminė, kad namo savininkas jam iškėlė bylą dėl 
išsikraustymo ir kad byla jau buvo nagrinėjama Apygardos teisme, kur Besarabija 
pralaimėjo ir nuosprendį jau apskundė ar dar tik ketina apskųsti, vadinasi, ši byla 
pateks į Tribunolą, suklusau ir atkreipiau jaunuolio dėmesį į tai, kad aš esu teisėjas, 
kuriam gali tekti nagrinėti šią bylą. Taigi su juo apie šitą istoriją kalbėtis negaliu, 

man net nedera jos klausytis. Besarabijai mano pastaba buvo nå motais, ir jis dar 
kurį laiką tęsė pasakojimą. Vis dėlto aš nesileidau į kalbas, nepratariau nė žodžio, 
ir netrukus Besarabija atsisveikino sakydamas, kad po kelių dienų užneš parodyti 
portretą, o išeidamas dar leptelėjo: jeigu panorėsiu, galės man portretą perleisti. 
Pasakiau, kad tikrai mielai jį įsigysiu, jeigu man patiks. Negeras jausmas apėmė tik 
jam išėjus. Kilo mintis, kad galbūt tai bandymas mane papirkti dėl bylos, kurią gali 
tekti nagrinėti. Tačiau nebuvau tikras. Visą istoriją papasakojau atėjęs į Tribuno- 
lą teisėjams Kriščiukaičiui ir Janulaičiui, kurie nusprendė, kad nėra čia nieko per 
daug įtartino ir jeigu visur ieškotume korupcijos, tektų visai pasitraukti iš visuo- 
meninio gyvenimo, mat bet kur ir bet kada galima susipažinti ar susitikti su bylo- 
je dalyvaujančiu asmeniu. Teisėjai mane patikino, kad galiu be sąžinės graužaties 
pirkti portretą. Aš visgi apsidraudžiau: jeigu Besarabijos byla patektų į Tribunolą 
(tuo metu patikrinau ir įsitikinau, kad tokios bylos dar neturėjome), pasišalinsiu 
iš jos nagrinėjimo. Netrukus, sutartą dieną, Besarabija atnešė man portretą, įrė- 
mintą ir įstiklintą. Portretas išties neblogas, panašus į mane, gal geriau įsižiūrėjus 
mano išraiška šiek tiek per rūsti. Tačiau man atrodo, kad tai ne tapyba, o padidin- 
tos nuotraukos kopija, vadinasi, darbas atliktas mechaniškai, galbūt tik retušuotas. 
Besarabija pasiūlė portretą pirkti. Paklausiau kainos, tokiais laikais ji atrodė labai 
maža: 200 markių. Ir vėl mane apniko negeras jausmas, nes, ko gero, vien rėmai ir 
stiklas tiek verti. Bandžiau Besarabiją įtikinti, kad per mažai prašo už portretą, o 
jis tvirtino: kadangi portretas buvo sukurtas konkursui, jo poreikiams, vadinasi, 
dabar nereikalingas, tad mielai jį perleis, nes ne užsidirbti norėjo jį piešdamas. Na, 
tokie žodžiai įtikino, juolab kad Besarabija buvo man dėkingas už tai, jog leidau 
jam portretą eksponuoti konkurse. Turėjau per mažai pagrindo mesti jam į akis, 
kad savo pasiūlymu jis mane kompromituoja, tad sutikau portretą įsigyti. 


1922 mety gegužės 3 d. 
Trečiadienis 


Na, šitaip įsigijau savo portretą. Labiausiai stebino ir dar labiau kurstė nuojauta, 
kad esu bandomas papirkti. Fotografas Besarabija nusipirktą portretą man tiesiog 
paliko. O juk anksčiau aiškino, kad portretas buvo nupieštas konkursui, kuris dar 
tik turėsiąs būti, ir kad atnešiąs man jį tik įvertinti ir pasižiūrėti. Taigi liepiau da- 
bar jį pasiimti ir atnešti man pasibaigus konkursui, tačiau Besarabija ėmė aiškinti, 
kad jau turi pakankamai darbų konkursui, o jeigu prireiktų, jis pasiskolintų dar 
ir mano portretą. Kol kas šita neaiški istorija taip ir baigėsi. Niekaip negalėjau su- 
prasti, kam Besarabija piešė mano portretą, kam nešė man į namus ir taip pigiai 

pardavė, jeigu jam nereikalingas konkursui. Juk ne dėl tų varganų 200 markių, ku- 
rių pakanka sumokėti vien už rėmus ir stiklą. Vienintelis mįslės paaiškinimas gali 
būti tas, kad Besarabijai iškelta byla, kuri pateks į Tribunolą, o aš juk esu Tribunolo 
teisėjas. Na, dabar neabejojau, kad tai bandymas papirkti mane — teisėją, o visa 
istorija su konkursu iš piršto laužta. Portretas liko pas mane. Štai kokių žingsnių 
kartais imasi gudragalviai, nedrįstantys tiesiog pakišos siūlyti. Teisėjas turi būti 
itin atsargus. Kita vertus, nuo mano teisėjavimo Kolne laikų tai pirmasis bandymas 
papirkti. Kai dirbau Kolne, kelis sykius bandė papirkti, ten tokių bandymų ėmėsi 
kurpių valstiečiai ir darė tai patriarchaliniu būdu, be jokių simuliacijų: atnešdavo 
kiaušinių, sviesto ir kitokių kaimiškų produktų. Aš tokį geradarį apšaukdavau, ir 
jis pabėgdavo kartu su savo gėrybėmis. Šitas bandymas subtilesnis. Nesunku susi- 
vokti, kur šuo pakastas. Nuo tada ir sekiau bylas Tribunolo kanceliarijoje, laukiau, 
kada bus pristatyta Besarabijos byla. Taigi ji pateko į mūsų teismą ir pirmininkas 
paskyrė ją nagrinėti šiandien. Vakar pateikiau deklaraciją, papasakojau apie atvejį 
su portretu ir neapkaltinau tiesiogiai Besarabijos bandymu papirkti, bet nurodžiau, 
kad mano dalyvavimas byloje gali atrodyti šališkas, ir atsisakiau dalyvauti bylos 
nagrinėjime. Šiandieniame posėdyje, atėjus laikui nagrinėti Besarabijos bylą, aš 
nusišalinau. Manau, Besarabija, tai sužinojęs iš raštiško priedo prie bylos, buvo ne- 
maloniai nustebintas ir nusivylęs. Ir gerai — lai žino, kad nėra sukto kelio į teismą, o 
tokio paieškos gali ne padėti, bet pakenkti. Tai jam bus pamoka. Kainavo portretą. 
Norėjai mokėti kainą už nešvarų sandorį, tai ir mokėk, tačiau jokios prekės mai- 
nais negausi, aš irgi vaidinau, kad nesuvokiu tavo ketinimų, mano sąžinę nusipirkti 
norėjęs šmikis. 


1922 metų gegužės 4 d. 
Ketvirtadienis 


Šiandien sužinojau, kad fotografas Besarabija bylą Tribunole pralaimėjo. Taigi jo- 
kios naudos iš savo pastangų neturėjo. Pralaimėjo, nes paaiškėjo, kad kitaip ir ne- 
galėjo būti. Dabar jau visiškai aišku: taip pigiai parduodamas portretą, Besarabija 
norėjo mane papirkti. Aplankė jis ir Kriščiukaitį, kuriam taip pat siūlė portretą. 
Tačiau Kriščiukaitis jau buvo iš manęs girdėjęs apie istoriją su portretu ir labai grei- 
tai Besarabijos atsikratė. Vakar Janulaitis Besarabiją po teismo posėdžio pamatė ir 
prisiminė, kad jau yra matęs šitą žmogų, kuris anksčiau jam yra siūlęs portretą ar 
kažką panašaus. Janulaitis labai greitai jo atsikratė net nežinodamas, kad Besara- 
bijos byla pateks į Tribunolą. Vadinasi, Besarabija skrupulingai ieškojo būdų prieiti 
prie visų Tribunolo teisėjų. Portretą pavyko įkišti tik man, greičiausiai Besarabija 

triumfavo, iš anksto džiaugėsi, kad turės mano paramą, bet, deja, turėjo nusivilti. 
Dar geriau šito asmens pastangas atspindi bandymas prisigretinti prie priešingos 
šalies atstovų. Priešingos šalies advokatas buvo Sleževičius, o dr. Lašas, Seimo de- 
putatas iš socialistų liaudininkų frakcijos, Sleževičiaus partijos kolega, už kažko- 
kias salono paslaugas buvo Besarabijai skolingas porą šimtų markių. Prieš kelias 
dienas gatvėje jis sutiko Besarabiją ir pasakė, kad artimiausiomis dienomis grąžins 
skolą. Tačiau Besarabija atsakė, kad tokios nereikšmingos skolos nereikia grąžinti, 
paprašė užstoti prieš Sleževičių ir pasidomėti jo byla Tribunole. Lašas su tokiu pa- 
siūlymu nesutiko ir sutikęs Sleževičių juokais prasitarė, kad galėjo iš jo užsidirbti 
kelis šimtus markių. Štai tokie sumanymai sukasi mažų niekšelių galvose. 

Šiomis dienomis rašau straipsnius į žydų leidinius. Parašiau demokratiniam 
dienraščiui Najs apie tautinių mažumų problemą Lietuvoje, dabar rašau straipsnį 
savaitraščiui ar dvisavaitraščiui Lite (Lietuva), kurį Panevėžyje leidžia Kacelenbo- 
genas. Čia faktiškai žodis žodin, praktiškai in extenso*5, kartoju savo straipsnį, pa- 
vadintą „Prekyba ir žydai“; jis buvo išspausdintas 1912 metais Przegląd Wilenski“. 
Kai baigsiu šitą darbą, kuriam reikia visai nedaug kūrybinių pastangų, turėsiu vėl 
rašyti Najs kritišką straipsnį apie tautinių mažumų ministerijas. Žydai šiai insti- 
tucijai skiria labai daug dėmesio, o aš asmeniškai vertinu ją skeptiškai ir nemanau, 
kad ji garantuoja tautinių mažumų teises. Be to, tokią instituciją nelengva įkurti, 
kad ji lengvai funkcionuotų valstybės mechanizme. Mano nuomone, šios teisės 
būtų garantuotos, jeigu veiktų trys teisinės institucijos: a. teritorinė autonomija 
mišriose srityse, b. tautinių mažumų tautinė personalinė autonomija valstybėje 
arba autonominėse srityse ir c. teisė į gimtąją kalbą tautinėms mažumoms tose 
valstybingumo sferose, kurios nebuvo perleistos autonomijos funkcijoms. 

Šiandien kalbėjausi su senuoju Rozenbaumu; jis labai nervinasi ir piktinasi 
balandžio sprendimais dėl tautinių mažumų teisių, įtrauktų į Konstituciją. Žydų 
frakcija Seime, protestuodama prieš šiuos sprendimus, kuriuos laiko Lietuvos įsi- 
pareigojimų laužymu ir skriauda tautinėms mažumoms, nusprendė nedalyvauti 
Seimo posėdžiuose tol, kol Seimas (o tai gali nutikti tik per trečią Konstitucijos 
projekto skaitymą) neištaisys neteisybės ir nepanaikins paskutinių nutarimų. Taigi 
jau antroji tautinė mažuma stabdo savo dalyvavimą Steigiamojo seimo darbuose. 
1921 metais taip pat iš Seimo veiklos pasitraukė lenkų deputatai, o dabar tą pat pa- 
darė ir deputatai žydai. Seime, išskyrus lietuvių partijas, dirba vienintelis deputatas 
nelietuvis — vokietis Biuchleris. 


283. In extenso (lot.) - pažodžiui. 
284. Römer M. Handel i Żydzi (Prekyba ir žydai), Przegląd Wileński, 1912, nr. 8. 

1922 mety gegužės 5 d. 
Penktadienis 


Kaune vieši Elizka Komorovska su dukra Zitka. Jos ruošiasi išvažiuoti į użsie- 
nį - į Lenkiją. Pasus jau turi, dabar dar laukia vokiečių vizos. Zitka, berods, visiems 
laikams išvyks iš Lietuvos. Jai dvidešimt treji. Metai bėga ir nešasi mergaitišką jau- 
nystę. Zitka išsilavinusi ir gali save išlaikyti, tačiau išauklėta taip, kad už viską la- 
biau nori ištekėti. Kita vertus, tokia merginų prigimtis, kuri gi nesvajoja ištekėti! O 
Zitka, išauklėta pagal visas lenkiškas ir bajoriškas tradicijas, kurių nepalietė jokios 
demokratijos srovės, net neįsivaizduoja, kad galėtų ištekėti ne už aristokratijos at- 
stovo. Lietuva visiems Kavoliškio gyventojams yra tik geografinė sąvoka. Jų tėvynė 
yra didžioji Lenkija — istorinė, luominė, moderni Lenkija. Tik į senąją šlėktišką ly- 
gybės sampratą įtraukta aristokratiška pataisa. Tokia Lenkija slypi jų sąmonėje, to- 
kią myli, tokios ilgisi ir trokšta. Lietuva yra tik geografinė sąvoka - didžiosios luo- 
minės aristokratinės Lenkijos dalis. Jeigu ši sąvoka būtų įgyvendinta, tai Lietuvą, 
kurioje yra Kavoliškis ir kurioje tvyro ryšiai aukštesniuose dvarininkų sluoksniuo- 
se, mylėtų jie kartu su liaudimi, tam tikra prasme toleruotų jos kalbą kaip tam tikrą 
vietinį koloritą, tačiau visada su sąlyga, kad ši liaudis yra tik didžiosios luominės 
lenkų formacijos elementas. Lietuva ir vietos liaudis, kuri netelpa į šitą formaciją ir 
sukuria kažką savarankiško, nori būti tauta, valstybė, demokratinė visuomenė, ko- 
vojanti net su lenkų aristokratija šalyje, kurią bando sunaikinti Agrarinė reforma, 
ir t. t., yra svetimkūnis, keliantis nepasitenkinimą, pyktį, pasibjaurėjimą, kaip kas 
nors arogantiška ir kvaila. Vadinamoji aukštuomenė panašiai vertino ir valstie- 
tiškąją Lenkiją, nes jai sąvoka „valstietis“ ir „darbininkas“ reiškia, kad tai amžini 
tarnai. Lenkija juos žavi ne tiek savo gyventojais, kiek aristokratijos spindesiu, ku- 
ris vis dar ryškus. Tad čia, mažytėje Lietuvoje, nėra tinkamų jaunuolių panelėms 
Komorovskoms iš Kavoliškio. Jos gali tuoktis tik su lenkais aristokratais. Tokia par- 
tija galėtų ir čia pasitaikyti, vis dėlto tikimybė tokia menka, kad praktiškai visos 
tikimybės žinomos ir nė vienas iš galimų jaunuolių vedyboms netinka. Apskritai 
Komorovskiai iš Kavoliškio, o ypač pati Elizka, šiandien atrodo kaip balta varna. 
Tokių žmonių ir šeimų jau reikėtų gerai paieškoti, tokių, kurie vis dar gyvena pagal 
senąsias aristokratiškas tradicijas. Atrodo, tos sąvokos yra tikros geologinės iškase- 
nos. Gyvos demokratijos srovės (gink Dieve, ne socialistinės, o elementarios demo- 
kratinės) kažkokiu keistu būdu visai nepalietė šios šeimos mąstysenos. Priešingai, 
juo stipriau šėlo revoliucija, juo labiau keitėsi visuomenės susiskirstymas sluoks- 
niais, ir labiau Komorovskių šeimoje įsitvirtino senojo, jau nykstančio visuomenės 

sluoksnio sąvokos. Elizka mano tikroji sesuo. Mes kilę iš vieno lizdo. Mūsų gyslo- 
mis teka tas pat kraujas, mes buvome taip pat auklėjami, tačiau mąstome visiškai 
skirtingai. Ne tik aš, bet ir Elvyra su Marynia - jų požiūris į tautybę ir visuomenę 
labai skiriasi nuo manojo, - palyginti su Elizka Komorovska, atrodo tarsi revo- 
liucionierės. Zitkai visiškai negaila palikti Lietuvą, nejaučia jai jokių sentimentų. 
Atrodo, ji turi tūkstantį dolerių, kuriuos padovanojo Elizka už parduotas Kumšas, 
tai yra jos dalis iš Kavoliškio palikimo. Pinigai turi būti skirti kur nors investuoti 
arba nuosavybei Lenkijoje nusipirkti. Už juos Zitka turi įsitvirtinti Lenkijoje ir dar 
susirasti kokio nors darbo; nors jos mąstysena atsilieka, vis dėlto ji darbšti kaip ir 
visi Komorovskiai iš Kavoliškio - tad Lenkijoje pradės savo šeimos koloniją. Zitka 
Lenkijoje apsigyvens visiems laikams, o kiek vėliau jos pėdomis paseks ir Litka 
(Felicija), kol kas jai tik trylika metų. Elizka gyvens tai pas dukras Lenkijoje, tai 
pas sūnus Kavoliškyje. Greičiausiai Zitka Lenkijoje ras tinkamą jaunikį. Na, o da- 
bartinė išvyka yra tik žvalgomoji, tačiau niekas iš Kavoliškio neabejoja, kad Zitka į 
Lenkiją ir visai persikels. 


1922 metų gegužės 6 d. 
Šeštadienis 


Vakar pas Sleževičių įvyko pirmasis mūsų Glaudžios sąjungos prezidiumo posė- 
dis. Susirinkome visi keturi - aš, Mykolas Biržiška, Mykolas Sleževičius ir Stepo- 
nas Kairys. Dirbome prie statuto. Aš skaičiau Purėno verstą vieną statuto projekto 
straipsnį po kito, kartais pagalbon pasitelkdavau savo rašytą lenkiškąjį teksto ori- 
ginalą. Purėno vertimas labai silpnas, praktiškai pažodinis, išlaikęs tikslią lenkiškų 
sakinių sandarą, dėl to neretai lietuviškas tekstas skamba nenatūraliai, sakiniai at- 
rodo griozdiški, o kartais net ir nesuprantami. Kelis straipsnius paprasčiausiai rei- 
kėjo duoti versti iš naujo. Apskritai būtina visą vertimą stilistiškai ištaisyti. Galbūt 
šio darbo imsis Kairys per vasaros atostogas. Kairio lietuvių kalba yra labai graži. O 
šiaip prezidiumas mano projektą taisė labai mažai. Pritarėme 25 straipsniams, bet 
tai tik viena ketvirtoji visos projekto apimties. 

Vakar kalbėdamas su Elizka sužinojau — ir, žinoma, niekam negaliu saky- 
ti, - kad keli asmenys, tarp jų Velhorskis*5, turi pareigas, panašias į lenkų konsu- 
lų Vilniuje. Aišku, tos pareigos yra konspiracinės, nes Lietuva šiuo metu kariauja 
su Lenkija. Tad jie slapta tarpininkauja tarp Lietuvos ir Lenkijos, ypač palengvina 
susisiekimą, duoda leidimus asmenims, norintiems išvykti į Lenkiją, leidimus pa- 


285. Velhorskis Vladyslavas (Wielhorski Wladystaw). 

tvirtina Lenkijos konsulai Karaliaučiuje, Klaipėdoje, Rygoje, o vėliau tokių leidimų 
pagrindu išduodamos vizos. Asmenys, gavę Lenkijos vizas, keliauja lengviau, nes 
Lenkijos konsulai iš kaimyninių miestų Lietuvos užsienio pasuose nededa antspau- 
dų, tad Lietuvos pareigūnai nežino, kad šie asmenys apskritai buvo išvykę į Lenkiją. 
Net neabejoju, kad tokių konspiracinių Lenkijos konsulų agentų veikla neapsiribo- 
ja tik pagalba tam tikriems asmenims vykstant į Lenkiją. Jie nuolat palaiko politi- 
nį kontaktą su Lenkijos vyriausybe per jos diplomatinius organus tiek Klaipėdoje, 
Karaliaučiuje ir Rygoje, tiek Vilniuje. Jau 1920 metais žinojau, kad tokie kontaktai 
yra, tuomet juos organizavo Lenkų informacinis biuras Kaune, o ir dabar specia- 
lių organų vykdomi. Kontaktai plėtojami dviem kryptimis: Lenkijai teikiama in- 
formacija apie Lietuvą ir čia vykdomą lenkų politiką laikantis instrukcijų, gautų 
iš Varšuvos. Žinodamas Velhorskio įsitikinimus visiškai nesistebiu, kad jis ėmėsi 
tokios veiklos. Velhorskis yra vienas iš pagrindinių Dzień Kowienski?*“ publicistų 
ir Lenkų informacinio biuro Kaune deputatų - pagrindinės vietos lenkų organiza- 
cijos lyderių. Tai patvirtina įtarimus, kad politinė vietos lenkų akcija priklauso nuo 
Varšuvos. Žinoma, tokiomis sąlygomis sunku kalbėti apie kokį nors realų lenkų 
(pavienių asmenų ar lenkų frakcijos ir „Deputatų biuro“) bendradarbiavimą su Lie- 
tuvos valstybės veikėjais, o ypač Vilniaus klausimu, kuris būtent labiausiai sukirši- 
no Lietuvą su Lenkija. Todėl šių lenkų organizacijų ar formacijų atstovai, savaime 
aišku, negali dalyvauti kuriamoje Rytų Lietuvos reikalų taryboje, nes susikirstų du 
priešingos veiklos poliai. 


1922 metų gegužės 7 d. 
Sekmadienis 


Sleževičius surengė vakarėlį, į kurį pakvietė ir mane. Kaip visada pas Sleževičius 
stalas lūžo nuo gausių vaišių. Vakarėlyje dalyvavo apie 50 asmenų - ponų ir ponių. 
Atėjo keli kitataučiai iš diplomatinės aplinkos su savo šeimomis, būrys lietuvių vei- 
kėjų, aukštesnio rango valstybės tarnautojų, karininkų, šeimininko bičiuliai ir pa- 
žįstami politikai. Taigi iš žymesnių veikėjų vakarėlyje dalyvavo: Respublikos pre- 
zidentas Aleksandras Stulginskis, vyriausiasis vadas generolas Stanaitis**", buvęs 
ministras pirmininkas dr. Grinius, Miškų departamento direktorius Steponas Bi- 


286. Dzień Kowieński (Kauno diena) - Dziennik Kowieński (Kauno dienraščio) tęsinys, pagrindi- 
nis lenkų mažumos Lietuvoje leidinys. Šiuo pavadinimu ėjo ilgiausiai (1921-1935). 

287. Stanaitis Juozas (1865-1925), generolas, Lietuvos kariuomenės vyriausiasis vadas (1922 m. 
vasario 11-1923 m. birželio 5 d.). 

Juzefas Pilsudskis šventina I-ojo legionierių pulko pėstininkų vėliavą Lukiškių aikštėje, 
Vilnius, 1922 m. Leonardo Siemaškos nuotraukos faksimilė. 
Lietuvos mokslų akademijos Vrublevskių biblioteka, nuotraukų kolekcija SFg-2107. 


levićius***, Apygardos teismo prokuroras Rimśa**, Seimo pirmininko pavaduotojas 
dr. Staugaitis, Mykolas Biržiška, Zigmantas Žemaitis, dr. Alekna?” ir kiti. Svečiai 
daugiausia susirinko su šeimomis. Per vakarėlį vyko šokiai, buvo šiek tiek muzikos, 
o štai kortomis nebuvo žaidžiama. Patiekė šaltąją vakarienę d la fourchette” — kep- 
ta mėsa ir paukštiena, šviežia ir konservuota žuvis, lengvi užkandžiai ir t. t. Buvo 
vaisių, saldumynų, tortų, daug įvairių rūšių degtinės, puikūs originalūs likeriai, 
vynai, krupnikas, anglišku stiliumi vaišino viskiu su soda, kava, arbata. Žodžiu, 
vakarėlis, kuriam surengti, abejoju, ar pakaktų keliolikos tūkstančių markių. Rei- 
kia būti turtingam, kad tokias vaišes pasiūlytum. Na, o šeimininkai elgėsi maloniai 
ir vaišingai, tvyrojo puiki atmosfera, visi, atrodo, gerai praleido laiką. Buvau iki 
vakaro pabaigos, tai reiškia iki 3 valandos nakties. 


288. Nėra duomenų. 

289. Rimša Julijonas (1882-1952), teisininkas. Nuo 1920 m. Kauno apygardos teismo prokuroras. 
Nuo 1926 m. valstybės skiriamas teisiamųjų advokatas Vyriausiajame tribunole. 1928-1933 m. 
Vyriausiojo tribunolo teisėjas. 

290. Alekna Jurgis (1873-1952), gydytojas, visuomenės veikėjas. Tarybos narys 1918 m. iš demo- 
kratų ir liberalų sąjungos „Santara“. Vidaus reikalų viceministras M. Sleževičiaus kabinete (1918 
m. gruodžio 26-1919 m. gruodžio 25 d.). 

291. A la fourchette (pranc.) - šaltieji pietūs. 

Pas Sleževičių gyvenantis Boleslovas Stadzevičius taip pat dalyvavo vakarėly- 
je. Jis man davė paskaityti garsiosios Juzefo Pilsudskio prakalbos, perskaitytos per 
iškilmes Vilniuje, surengtas Vilniaus prie Lenkijos prijungimo garbei, tekstą. Dėl 
šios kalbos Pilsudskį koneveikia ir lietuviai, ir lenkai (endekai). O pati kalba įdomi, 
nepopulistinė. Pirmojoje kalbos dalyje šlovinama senovės Lietuva, kurios didžiau- 
sias kūrinys yra Vilnius, užkeiktas lietuvių valios ir veiklos simbolis, didžioji tautos 
sostinė — kovinga ir graži. Nesugebu jos atpasakoti taip taikliai, kaip tai padarė 
Pilsudskis. Jo išvada telpa į vieną posakį: „Nebuvo mūsų — buvo miškas, nebebus 
mūsų - bus miškas.“** Tai galima interpretuoti štai taip: buvo čia (Vilniuje) prieš 
mus Lietuva, kol mes (suprask: lenkai) čia atėjome, ir bus čia Lietuva, kad ir ką mes 
bandytume padaryti (suprask: kai išeisime). Šio posakio stiprumas, kad Lietuva 
yra Vilniuje, su niekuo nepalyginamas. Nesugebėtų geriau ir taikliau pasakyti net 
lietuvis. Pirmosios kalbos dalies joks lenkas negalėtų sukurti, nes kalbama apie tai, 
kas lenkų sąmonėje neegzistuoja. Tačiau likimo ironija panorėjo, kad tokia kalba 
buvo pasakyta švenčiant Vilniaus atplėšimą nuo Lietuvos. Kaip tik tą dieną nu- 
skambėjo tokia gili tiesa apie Vilnių ir Lietuvą. Ir Pilsudskio kalbos, kuria sveikina 
Vilnių su šventėmis ir vadina ją Vilniaus vardinėmis, pabaiga niekaip logiškai ne- 
sutampa su pirmąja jos dalimi. Kaip galima vardinėmis vadinti bandymą nužudyti 
Vilnių! Pabaiga yra Pilsudskio pirmosios dalies išdavystės aktas. Antrąją kalbos 
dalį galėjo sukurti lenkas, tačiau negalėjo jos sukurti lietuvis, kalbėjęs pirmojoje. 
Lenko lūpomis ta antroji Pilsudskio kalbos dalis būtų natūrali ir nieko smerktino 
joje neįžvelgčiau, tačiau žmogus, kuris rašė pirmąją kalbos dalį, negali nebaudžia- 
mas rašyti tokios pabaigos, o jeigu rašo, tai jo lietuviu pavadinti negalima. Trumpai 
tariant, tai — išdavystė. Ar iš tiesų Pilsudskis nori būti Valenrodas**. 


1922 metų gegužės 8 d. 
Pirmadienis 


Šiandien jaučiausi pavargęs po vakarykščio vakarėlio pas Sleževičius, nes namo 
grįžau tik apie 4 valandą ryto, tad visiškai neišsimiegojau. Be to, vakar išgėriau ir 
dabar kamavo švelnios pagirios, kaip paprastai išgėrus kokybiško alkoholio. Vis 
dėlto šiandien iš namų praktiškai nebuvau išėjęs, tik vakare išlindau pasivaikščioti. 
Dirbau namie, kadangi, be kitų įvairių darbų, stengiausi pabaigti rašyti Tribuno- 
lo nuosprendžius, labai noriu, kad neliktų nebaigtų darbų prieš išvykstant atosto- 


292. „Nie było nas - był las, nie będzie nas - będzie las.“ 
293. Adomo Mickevičiaus kūrinio Konradas Valenrodas herojus (vert. pastaba). 

gauti. Nebaigtų darbų nėra daug, o kad juos pabaigčiau, kasdien.privalau parašyti 
maždaug trijų nuosprendžių motyvus. Na, jau pradėjau savo autobiografiją rekto- 
riui Šimkui. 


1922 Metų gegužės 9 d. 
antradienis 


# 

Šiandien nedaug mūsų Glaudžios sąjungos narių susirinko į posėdį, tad ir susi- 
rinkimas buvo trumpas. Jame dalyvavo: aš, Mykolas Biržiška, Sleževičius, Semaška, 
Čepinskis, Purėnas, Viktoras Biržiška. Iš pradžių pasikeitėme trumpa informacija, 
o vėliau kalbėjomės apie universitetą. Šiandien turėjome gvildenti mirties bausmės 
temą, kurią ketino pristatyti Purėnas, narių susirinko nedaug, tad temą atidėjome 
kitam kartui. 

Perskaitęs užvakar Juzefo Pilsudskio prakalbą Vilniui, nusprendžiau jam pa- 
rašyti. Vakar vakare pradėjau rašyti laišką, o baigiau šiandien ryte. Pažįstu Pil- 
sudskį, su juo daug kalbėjomės apie Lietuvą; tie pokalbiai vienu metu - 1919 metų 
pavasarį - mus suartino ir paskatino veikti su vienu tikslu - tad dabar jaučiuosi 
įpareigotas pasakyti savo nuomonę apie jo vaidmenį šioje veikloje. Pastaraisiais 
metais kelis kartus, ypač kai Želigovskis įžengė į Vilnių, norėjau kreiptis į Pil- 
sudskį asmeniškai, bet paskui atsisakydavau tokios minties. Tačiau šįkart ryžausi. 
Laišką išsiųsiu per Gdanską, Klaipėdą ar Vilnių, kai tik rasiu progą, o iš ten jį 
kas nors nuneš į paštą ir išsiųs. Laišką perskaičiau Mykolui Biržiškai. Jis pritaria 
mano mintims ir prašo prieš išsiunčiant Pilsudskiui išspausdinti jį kokiame nors 
leidinyje kaip atvirą laišką. Kol kas to daryti nenoriu. Lai tai būna mūsų su Pil- 
sudskiu betarpiškas bendravimas, paskutinis mūsų pokalbių ir ryšių, kurie mudu 
siejo ir visada vienokiu ar kitokiu būdu lietė Lietuvą, aktas. Tai bus finalas, ryšio 
nutraukimas, tiktai dar ne viešas. Nors esame susitikę tik kelis sykius, tačiau per 
daug „intymiai“ kalbėjomės, kad nenutraukęs santykių eičiau tiesiai į viešą erdvę. 
Biržiška sako, kad laiškas nepasieks Pilsudskio, nes įstrigs raštinėje arba jį perims 
jo patikėtiniai. Pilsudskis tikriausiai gauna tūkstančius įvairių laiškų ir greičiau- 
siai visų neskaito. Galbūt ir nepasieks jo mano laiškas, o jeigu pasieks ir Pilsudskis 
į jį žvilgtelės, net neabejoju — perskaitys. Na, bet kuriuo atveju laišką išsiųsiu, o 
turinį perrašysiu dienoraštyje. 

1922 metų gegužės 10 d. 
Trečiadienis 


Oro temperatūra ir vėl smarkiai nukrito. Šiandien buvo vos apie 7° R., kurį laiką 
iš dangaus krito mažytės, lengvos it pūkas snaigės. Augmenija dar pusiau miega: 
daug medžių plikomis šakomis, kiti jau su lapeliais, tačiau labai smulkiais ir retais. 
Nei vaismedžiai, nei alyvos dar nežydi. Po savaitės važiuosiu atostogauti visą mėne- 
si į Bagdoniškį, ten rasiu dar mažiau pavasario nei čia, Kaune. 

Pradedu perrašinėti laišką, kurį parašiau Juzefui Pilsudskiui**: 

Skaičiau Tavo kalbą, Pone, paskelbtą Vilniuje per Vilniaus prijungimo prie Len- 
kijos iškilmes. Perskaičiau ją Kaune. Nuryk kartėlį, Pone, skaitydamas šiuos Lietuvos 
sūnaus ir piliečio žodžius apie savo kalbą. Pats girdi tai, ką Tau sako lenkai, kurių 
vieni Tave dievina, kiti - smerkia ir nekenčia. Tačiau žmogus, gyvenantis prie Vyslos, 
ir Lenkijos valstybės vadas, pasivadinęs „vilniečiu“ ir perskaitęs šią kalbą Vilniui, ne- 
turi teisės išsisukti nuo lietuvių teismo. Puikiai žinai, Pone, Vilniaus svarbą, žinai, ką 
reiškia mažytis geografinis taškas žemėlapyje, vadinamas Sostine, kurioje sukauptos 
visos tautos ir šalies istorinės pastangos. Pats tai savo kalboje labai meistriškai at- 
skleidei. Tad kai Tu, visa tai suprasdamas, pasivadinai vilniečiu - jau negali trauktis 
ir savo veiklos patikėti tiktai Lenkijos tautiniam istoriniam egzaminui, privalai nu- 
ryti kartėlį ir pateikti jį tokiam pat Lietuvos egzaminui. O Lenkijai, kuri vykdo Vil- 
niaus prijungimą prie Lenkijos, neturėtum būti toks, koks esi pirmojoje savo kalbos 
dalyje. Lenkija kalba ne apie svetimos teritorijos užėmimą, o apie savo tautinės teri- 
torijos sulipdymą, Vilnius jai reiškia tą pat, ką Liublinas, Poznanė, ko gero, ir Lomža. 
Lenkija būtent taip suvokia šį žingsnį arba bent jau teigia, kad suvokia, ir taip savo 
teises į Vilnių, kilus ginčui su Lietuva, bando Europos akyse pateisinti. Tuo tarpu 
Lietuva Vilnių mato tokį, kokį Tu savo kalboje atskleidei, taip jį supranta ir tokiu 


294. M. Romerio laiškas Juzefui Pilsudskiui buvo reakcija į valstybės vado kalbą, paskelbtą ba- 
landžio 20 d. per Vilniaus prijungimo prie Lenkijos iškilmes. Šiuo laišku M. Rėmeris išsako savo 
nusivylimą Pilsudskio politika, vykdoma Lietuvos atžvilgiu. Tai buvo kartu atsisveikinimas ir 
artimų santykių nutraukimas, kurie kitados juos siejo. Nepaisydamas M. Biržiškos įkalbinėji- 
mų, M. Romeris neapsisprendė spausdinti jį kaip atvirą laišką ir paskelbti spaudoje, nors ir bai- 
minosi, kad jis nepasieks maršalo. Vis dėlto nekreipdamas dėmesio į abejones, Pilsudskis laišką 
perskaitė. Tačiau apie tai M. Romeris sužinojo praėjus daugeliui metų iš giminaičio Eugenijaus 
Romerio, kuris bendravo su Pilsudskiu Varšuvoje. Kartą, kai kalba pakrypo apie Mykolą Róme- 
ri, Juzefas Pilsudskis pasakė: „Mykolas Romeris - taip, jis mane išbarė, tačiau jis „turi širdį.“ 
Laiško tekstą Atsakymas Juzefui Pilsudskiui kartu su Broniaus Makausko įžanga išspausdino 
Znak (1989, nr. 6, p. 72-75); taip pat jis buvo spausdintas Pasmo czynności ciągiem lat idące... Z 
dziejów Romerów na Litwie, Anna i Andrzej Rosnerowie, Warszawa, 1992, $. 158-162. Lietuviška- 
sis laiško vertimas buvo spausdintas Kultūros baruose (1991). 

supratimu grindžia savo teisę į sostinę, savo siekius, protestą prieš jo prijungimą prie 
Lenkijos. Savo kalba, Pone, patvirtinai, kad priklausai ne tik Lenkijos, bet ir Lietuvos 
istorijai, tad ne tik Lenkijai, bet ir Lietuvai Tavo veiksmai turėtų būti skirti, už juos 
privalai būti atsakingas prieš Lietuvą ir jos istoriją. Tokios kalbos kaip Tavoji lenkas 
negalėtų sukurti, o jeigu ir sukurtų, jeigu ją perskaitytų - prieštarautų savo reikala- 
vimams ir įsitikinimams. Pirmojoje kalbos dalyje Tu žemai lenkiesi senajai Lietuvai, 
kurios kūrybinio darbo vaisius yra Vilnius - lietuvių valios ir veiklos užkeiktas sim- 
bolis, didžioji Tautos Sostinė, graži ir kupina jėgos. Tikroji šios dalies išvada pateikta 
viename vieninteliame posakyje, įtrauktame į Tavo kalbą: „nebuvo mūsų - buvo 
miškas, nebus mūsų - bus miškas“. Šie kalbos žodžiai, prisimenant tai, ką pasakei 
apie Sostinę ir Lietuvą, negali būti suprantami kitaip, kaip kad čia, Vilniuje, prieš 
mus buvo Lietuva, kad ir ką mes darytume (arba - kai išeisime). Kitaip tariant: Vil- 
nius - Lietuvos kūrinys ir jos sostinė - yra ir liks toks, o ne kitoks, nes tokį jį tautos 
ir besikeičiančių kartų valia sukūrė; bet kokios kombinacijos, noras veikti priešingai, 
bet koks bandymas sufabrikuoti kitokią Vilniaus prigimtį paprastu įtraukimo aktu, 
„Seimo“ nutarimu ir t. t. sutrupės kaip nevykusios šiuolaikinės statybos, suręstos nū- 
dienos lenkų troškimo uždirbti Varšuvoje ar Vilniuje.„Nebus mūsų - bus miškas“: 
Vilnius atgaus savo pozicijas, sugrįš į Lietuvą kaip teisėta Sostinė, sukurta Lietuvos. 
Šio Lietuvos Vilniuje patvirtinimo jėga Tavo, Pone, kalboje neprilygstama. Joks 
lietuvis negebėtų tokio fakto išreikšti geriau ir tvirčiau. Vilnius yra ne tik Lietuvos 
sostinė - jis yra jos drama. O Lenkijai jis — tik praryjamas kąsnis. 
Rytoj tęsiu toliau. 


1922 mety gegužės 11 d. 
Ketvirtadienis 


Mano laiško Juzefui Pilsudskiui tęsinys: 

Likimo ironija - Vilniaus ir Tavo, Pone, ironija - faktas, kad šie žodžiai buvo 
paskelbti per Vilniaus išplėšimo iš Lietuvos iškilmes. Per iškilmes buvo ištarti žo- 
džiai, paneigiantys būtent šią tiesą apie Lietuvą ir Vilnių tada, kai virš Vilniaus ėmė 
plazdėti lenkiškos spalvos. Tie žodžiai nuskambėjo iš Lenkijos valstybės vado lūpy! 
Ir štai Tavo kalbos pabaiga, kuria sveikini iškilmes ir vadini jas Vilniaus „vardinė- 
mis“, niekaip nėra nei logiškai, nei kaip nors kitaip susijusi su pirmąja dalimi. Kaipgi 
laidojimo aktą, bent jau bandymą numarinti tai, kas yra tikriausia Vilniaus esmė, 
galima vadinti jo „vardinėmis“! 

Pirmojoje kalbos dalyje buvai, Pone, lietuvis. Lenkas nesukurtų tokių žodžių, 
negalėtų jų ištarti, nesugebėtų. Tavo kalbos pabaiga, Pone, yra lietuvių išdavystės 

aktas, o neigimas tos minties, kurią pats suvokei ir ištarei pirmojoje dalyje, yra 
Tavo paniekos aktas. Nuryk kartėlį skaitydamas, ką Tau sakau, Pone, nes jeigu 
sukūrei pirmąją šios kalbos dalį, jau buvai pasivadinęs lietuviu. Antrąją dalį galėjo 
ir lenkas sukurti, jo lūpomis ištarti žodžiai skambėtų natūraliai. Jie negalėtų net ir 
lietuvio įžeisti. Tačiau negali tokių žodžių ištarti lietuvis, tas, kuris skaitė pirmąją 
kalbos dalį. 

Vienu metu dviem Dievams tarnauti neįmanoma, ypač kai tie Dievai kaip tik 
vienas su kitu kariauja. Aš suprantu, kad lenkai Tave smerkia už pirmąją kalbos dalį, 
kurią rašei laikydamas save lietuviu. Ji paneigia jų pastangas ir principus. Būdamas 
Lenkijos valstybės vadas, privalai būti tik lenkas. Nevalia Tau šiame Lenkijos ir Lie- 
tuvos ginče būti lietuviu. O jeigu šio ginčo metu esi lietuvis, nevalia Tau būti Lenkijos 
valstybės vadu. Tu, norėdamas pateisinti Lenkijos valstybės vado postą, savo kalbos 
pabaigoje iš lietuvio pavirtai lenku. Ir tada, paneigdamas anksčiau sakytus žodžius, 
ištiesei ranką lietuviams ir pavadinai juos „broliais“. Atrodė, kad esi jų brolis pirmo- 
joje kalbos dalyje, bet pabaigoje pats broliškus saitus nutraukei. Ir vis dėlto tikiesi, 
kad jie Tau ranką paspaus! 

Aš suvokiu Lietuvos lenkų, kurie nėra nei tik lietuviai, nei tik lenkai, tragediją. 
Suvokiu, nes pats toks esu. Tačiau tais istoriniais momentais, kai susijungia Lietu- 
vos ir Lenkijos keliai, dvilypumas gali duoti vaisių, o kai keliai išsiskiria, dvilypumą 
labai sunku pakelti. Tada, kai keliai išsiskiria, tenka stovėti arba šalikelėje, arba 
jeigu norisi veikti, rinktis vieną iš dviejų stovyklų. Nieku gyvu negalima suvokti, ti- 
kėti ir sakyti viena, o daryti, deklaruoti ir net toje pat kalboje išreikšti kita, kaip 
tik paneigiant tą pirmą mintį, išsakytą prieš akimirką. Todėl Tu, Pone, kuris buvai 
didis kovodamas dėl Nepriklausomos Lenkijos, kuris laikei aukso ragą kurdamas 
Lenkiją, Lietuvoje esi silpnas, visiems laikams nugalėtas. Tavo Rytų politika turėjo 
subliūkšti, o Tavo didžiosios mintys apie federaciją vykdomos ne erelio skrydžiu, o 
kupriaus žingsniais. Tavo veikla šioje srityje, galbūt prieš Tavo norą, nekuria to, ko 
trokšti, ir tapo lenkų įgeidžių įrankiu, paprastų nacionalistinių etnografinių lenkų, 
kurių tarnu pats pavirtai, ir privalai pritarti jų kombinacijoms ir spekuliacijoms, 
vykdomoms Tavo rankomis. Lietuva Tave vertins ne pagal Tavo kalbos pirmuosius 
žodžius, o pagal Tavo veiklą, kuri iš esmės drasko gyvą jos kūną. Statai Lietuvoje 
ne amžinąjį kūrinį, o mūrinį namelį, kuris netrukus subyrės. Gal to ir nenori, Pone, 
tačiau būtent tai darai. 

Rytoj pabaigsiu. 

1922 metų gegužės 12 d. 
Penktadienis 


Laiško Juzefui Pilsudskiui pabaiga: 

Visose Tavo kalbose, visuose Tavo veiksmuose, susijusiuose su Lietuva, yra vienas 
ir toks pat būdingas faktas, kuris ir šioje kalboje išryškėjo: pradedi vienaip, o baigi 
kitaip. Kai stojiesi nuo kėdės, esi lietuvis, kai ant jos sėdiesi - jau lenkas, kyli į dan- 
gų erelio sparnais ir tuoj pat vaikštai žeme tarsi kuprius. Nelaimėsi, Pone. Lietuvos 
istorijoje Tavo pavardė nebus įrašyta didžiosiomis raidėmis kaip kitų jos herojų, jei- 
gu... nesi Valenrodas. Tad jeigu nesi Valenrodas, darinys, kurį rezgi Vilniuje, nėra 
nei didis, nei Tavo. Tai prievartos ir valdymo, elementaraus Lenkijos nacionalizmo 
darinys. Tai net ne dmovskių, o arkivyskupo Teodorovičiaus““ir į jį panašių asmenų 
veikalas, o Tu - nori ar nenori - esi jų tarnas. Nedera Tau sakyti tokius žodžius, ku- 
rie nuskambėjo pirmojoje kalbos Vilniui dalyje. Tau nedera dėstyti lietuvio minčių 
apie didžiąją Vilniaus dramą. 

Kovojau, Pone, Tau vadovaujant dėl Lenkijos 
nepriklausomybės. Tikėjau, kad ši Nepriklausomybė 

Vili yra kelias ir į mano Tėvynės Lietuvos nepriklauso- 
N mybę, kad tai jos laisvės garantas. Tikėjimo vis dar 

= 3, nepraradau ir nepaisiau visko, kas nutiko. Tačiau ne 
wy teodorovičiai šį tikėjimą gali pateisinti, o Tavo dar- 


vy a 


bai Vilniuje, Pone, vykdo teodorovičių spekuliacijas, 
tad Tau belieka erelio plunksnomis puoštis. Garbinau 
Tave, Pone, kai kovojai dėl Lenkijos nepriklausomy- 


pen 


bės, nes šioje kovoje buvai didis. O štai Lietuvos is- 
torijos tėkmėje esi daugiau nei mažas. Nuryk kartėlį 
mano žodžius skaitydamas, nes rašau Tau aš, vienas 
iš tavo būrio kareivių. Visa tai sakau, nes Tu pats pa- 
sivadinai lietuviu, nes lietuviškas mintis pažėrei, tad 
nori ar nenori - Lietuva Tave teis. 

Štai toks laiško tekstas. Noriu jį išsiųsti Pilsuds- 
kiui, kai tik atsiras tinkama galimybė. Keliose vie- 
tose pasinaudoju tam tikromis Pilsudskio kalbos 
metaforomis. Pavyzdžiui, pastraipa apie pasipelnyti 


Juzefo Pilsudskio biustas. 
Skulptoriaus inicialai - J. A. 
Lietuvos nacionalinis muziejus, Sk.100. statomus namus, kuriuos renčia nūdienos lenkai 


295. Teodorovičius Juzefas Teofilis (Teodorowicz Jozef Teofil; 1864-1938), armėnų katalikų vys- 
kupas. 

Varšuvoje ir Vilniuje ir kurie sugriūva po 20 metų, priešingai, nei amžinai tvirti 
senieji Vilniaus mūrai, pakilę į viršų senosios Lietuvos kūrėjų milžiniškos valios 
pastangomis, paimta iš Pilsudskio kalbos. 

Šiandien vakare pas Sleževičių ir vėl vyko mūsų Glaudžios sąjungos prezidiu- 
mo posėdis. Prezidiumo nariai - aš, Mykolas Biržiška, Steponas Kairys ir Myko- 
las Sleževičius. Perskaitėme ir pritarėme tolesniems projekto straipsniams, iki 69 
straipsnio imtinai. 


1922 metų gegužės 13 d. 
Šeštadienis 


Šiandien Žemaitis man į Tribunolą atsiuntė lenkų deputatų frakcijos laiško kopi- 
ją — tai jų atsakymas į siūlymą dalyvauti Ryty Lietuvos reikalų taryboje. Laišką 
pasirašė visi trys lenkų deputatai: Adolfas Grajevskis, kun. Lausas ir Snelevskis. 
Jie dalyvauti atsisako. Iš principo sutinka, kad Rytų Lietuvos problemą spręsti pir- 
miausia reikia ieškant būdų suderinti visų šio krašto tautinių mažumų interesus, ir 
sako, kad siūlymas, bent jau lenkų mažumai, yra pavėluotas. Lenkai, gyvenantys 
vakarinėje Lietuvos dalyje, dalyvavę Steigiamojo seimo rinkimuose, turi pripažinti 
faktą: jeigu ne visa Vilniaus krašto liaudis, tad bent tose žemėse gyvenantys lenkų 
tautybės atstovai galutinį sprendimą išsakė Vilniaus seimo nutartimi. Todėl Stei- 
giamojo seimo deputatai lenkai, būdami šios Lietuvos srities lenkų atstovai, nemato 
galimybių dalyvauti kuriamoje Taryboje. Vadinasi, tokiu atsakymu jie pripažįsta 
Vilniaus seimą kaip legalų, žiūrint iš Vilniaus lenkų pozicijų. Atsakyme aiškiai pa- 
brėžiama, kad jokiu būdu iš anksto nekvestionuoja „lenkų sprendimo dėl Vilniaus 
teisėtumo“, tačiau mano, kad lenkai jau pareiškė savo sprendimą dėl Rytų Lietuvos 
likimo būtent Vilniaus seimo nutarimu (nutarimas dėl Vilniaus prijungimo prie 
Lenkijos). Be to, lenkų deputatų atsakyme labai smarkiai kritikuojama ligšiolinė 
Lietuvos valstybės nacionalistinė politika lenkų atžvilgiu. 

Žemaitis, perdavęs laiško kopiją, kartu mane pakvietė į Rytų Lietuvos reika- 
lų komisijos ir kuriamos Tarybos statutinės komisijos posėdį, kuris vyks šiandien 
7 valandą. Posėdyje nedalyvavau. Visą vakarą pylė smarkus lietus, o darbo prieš 
išvažiuodamas atostogų turiu itin daug. Be to, nenoriu būti įveltas į šitą Tarybą ir 
savo dalyvavimu simuliuoti, kad Lietuvos lenkai dalyvauja akcijoje. Asmeniškai aš 
nesutinku su teisėtos lenkų politinės reprezentacijos pozicija, kita vertus, jos pozi- 
cija nedalyvauti Tarybos veikloje suprantama. O man, lenkui, dalyvauti Taryboje, 
kurios funkcijos yra tautinės reprezentacinės, nesinori, nes aš atstovauju ne lenkų 
pozicijoms, o tik sau. 

1922 mety gegužės 14 d. 
Sekmadienis 


Dirbu labai daug, kad kuo greičiau visų darbų atsikratyčiau ir prieš išvykdamas 
turėčiau kelias laisvas dienas asmeniniams reikalams sutvarkyti, daiktams susipa- 
kuoti ir pan. Jau rytoj prasideda mano vasaros atostogos, kurias suskirsčiau į dvi ne- 
lygias dalis: pirmoji - dabar — visas mėnuo, vadinasi, iki birželio vidurio ir antroji — 
dviejų savaičių atostogos vasaros pabaigoje. Vasaros pabaigoje labai noriu bent jau 
iki Klaipėdos ir Juodkrantės (Schwarzort)*“ nuvažiuoti, o gal trumpai aplankyti ir 


a TRIMITAS M 19 (89) 


kaip žiūrėtojai. Anglai ir Italai daro“ pastangų, kad su 

sitarty. 

.. „Genuoj dar besiderant, Prancūzijoj, Lenkijoj ir Rusi- 

joj jau imama žvanginti ginklais, imama grąsinti karu. 
Tokiu būdu iki šiol! konferencija nieko ypatingo dar 

nėra nutarusi ir taikos apsaugojimas nėra laiduotas. 


Vilniaus klausimas Genuoj. 

Gegužės 10 dieną buvo paliestas Vilniaus klausimas 
sąryšy su mūsų delegacijos balandžio 12 dieną įteiktų 
laišku. Loid Džordžas pasiūlė tą klausimą perduoti smul- 
kiai apsvarstyti pirmaį pakomisijaj. Francūzų atstovas siūlė 
visai lietuvių - lenkų ginčo nesvarstyti, nes tokie klausimai 
nejeiną į konferencijos dienotvarke, „Loid Džordžas paaiš- 
kino, kad ginčų del sienų neišrišimas sudaro pavojų tai- 
kai, o konferencija kaip tik rūpinasi taikaus valstybių su- 
gyvenimo nustatymu. 

„Vilniaus klausimas perduotas svarstyti pirmai pakomi- 
sijai, ~ 
Suomiai nelenda į Lenkų pinkles 


Varšuvoj Lenkų, Latvių. Estų ir Suomių konferenci- 
jo] pasirašytąją sutartį Suomijos Seimas nepatvirtino. Taja 
sutartimi nustatomas susitarusiųjų valstybių bendras veiki- 
mas politiniuose dalykuose. Nepatvirtindamas sutartį, Suo- 
mijos Seimas tuo parodė, kad Suomija nesutinka su Len- 
kų vedamąją užgrobimų politika. ` 
„Suomių ministeris pirmininkas Vennola gegužės 12 d. 
įteikė respublikos prezidentui atsistatydinimo raštą nes 
Seimas, nepatvirtindamas Varšuvos sutartį, tuo padiu pa- 
reiškė vyriausybei nepasitikėjimo. 

Taigi iš Varšuvos sutartinės palieka Lenkų prieglob- 
sty tik mūsų artimesnieji kaimynai Latviai ir Estai, 

Didelė paskola Vokietijai. 

Gegužės 21 dieną Paryžiui susirinksianti farpiaiitinė 
konferencija, kurioj bus tariamasi apie paskolos suteikimą 
Vokietijai. 


Gdanską, ir Lenkiją - pavyzdžiui, Helo“? pusia- 
salį. Tačiau iš Kauno išvyksiu tik ketvirtadienį. 
Na, o dabar skubiai baigiu rašyti nuosprendžių 
motyvacijas, kad neliktų jokio nebaigto darbo. 
Anksčiau per dieną parašydavau po 9, o per pas- 
tarąsias dienas ir šiandien — po 4 nuosprendžių 
motyvacijas. Rytdienai liko tik vienas nuospren- 
dis — paskutinis! Dar reikės baigti rašyti auto- 
biografiją universitetui ir trumpą straipsnį apie 
tautines ministerijas žydų dienraščiui Najs. 
Šiandien kalbėjausi su Čerkasu, baltarusiu, 
Rytų Lietuvos reikalų komisijos nariu. Sužino- 
jau, kad vakar planuotas Žemaičio posėdis ne- 
įvyko, nes atėjo tiktai Žemaitis ir dar du asme- 
nys (Čerkasas ir Zajacas). Matyt, kitus atbaidė 
pliaupiantis lietus, galbūt dingo susidomėjimas 
kuriama Rytų Lietuvos reikalų taryba. Pasak 
Čerkaso, ir pats Žemaitis nelabai entuziastingai 
žvelgia į šios Tarybos formavimą. Kad ir kaip 
būtų, nedalyvaujant lenkams ji nebus visaver- 
tis organas. Pakeisti lenkų nedalyvavimą guasi 
lenkais arba atsitiktiniais asmenimis, kurie ats- 


Vilniaus klausimas Genujos konferencijoje, faksimilė. 


Trimitas, 1922, gegužės 20, nr. 19. tovauja tik savo nuomonei, taigi tokiems kaip aš, 


296. Juodkrantė - kaimas Kuršių nerijoje. 

297. Helas - miestelis Helo nerijos pakraštyje, ties Gdansko įlanka (Baltijos jūra). Helo 
nerija (lenk. Mierzeja Helska, Półwysep Helski, kaś. Hėlsko Sztremlėzna; vok. Halbinsel 
Hela arba Putziger) — siauras, seklumoje susiformavęs pusiasalis, esantis šiaurinėje Lenkijo- 
je, Pamario vaivadijoje, Pucko apskrityje. Jis skiria Pucko įlanką nuo Baltijos jūros. Helą nuo 
XIX a. pamėgo vasarotojai. Tarpukariu žuvininkystės centras ir paplūdimys. 

reikštų fikciją ir lenkų dalyvavimo Taryboje simuliaciją — tai išties netikslinga. O 
Žemaitis, kuris neretai gana naiviai dairosi tarptautinių ryšių ir mąsto pernelyg 
optimistiškai, dabar labai tiki Genujos konferencijos perspektyvomis. Iš tiesų tarp- 
tautiniu lygiu ir Genujos konferencijoje šiuo metu vyksta įdomūs politinės įtakos ir 
politinių susitarimų žaidimai, tačiau aš nesu toks optimistas, kad tikėčiau, jog šita 
konferencija padės greitu laiku išspręsti Vilniaus problemą. 

Šiandien papenėjau malonumais savo aistrą, tiesa, gana brangiais ir, deja, trum- 
pais, tačiau aštriais, panašiais į paryžietiškus, o tokių Kaune nelengva patirti. To- 
kias malones man organizavo sena pažįstama iš Vilniaus, ją žinau tradiciniu, dar 


jos jaunystės, prabėgusios Vilniuje, Vieros vardu 
(tikrasis jos vardas yra Ana Dubatovska. Ji balta- 
rusė, kilusi iš Stolpcy** kaimo Minsko krašte). Da- 
bar gyvena Kaune išlaikoma žydo meilužio. Jai jau 
30 metų. Dėl senos mūsų pažinties ir, aišku, no- 
rėdama užsidirbti, retkarčiais atsiunčia merginų, 
kurios patenkina mano kūnišką aistrą. Labai retai 
naudojuosi jos paslaugomis, nes tai brangu, bet 
„Viera“ dažnai man siūlo savo paslaugas, ir kartais 
pasiduodu pagundai. Štai šiandien ji atsiuntė lie- 
tuvaitę iš Raseinių - Oną Daugirdaitę - vaidilutę 
(mokamą), puikiai atliekančią nekasdienes Vene- 
ros praktikas, sui generis? meistrę. 


1922 metų gegužės 15 d. 
Pirmadienis 


Baigiau rašyti paskutinio nuosprendžio motyvaci- 
ją. Nuo rytdienos jau oficialiai atostogauju, tačiau 
dar dvi dienas praleisiu Kaune. Iki ketvirtadienio 
išvažiuoti negaliu. Šiandien pabaigiau autobiogra- 


TEISIŲ FAKULTETO APYSKAITA. 
REPORT OF THE FACULTY OF LAW. 


Teisių fakultetas veikia nuo 1922 metų rudens semestro: pirmas fakul- 
teto tarybos posėdis įvyko 1922 VIII, 16. Iki 1927. It, 16 fakulteto tarybos 
posėdžių padaryta 117: juose žymi darbo dalis buvo pavesta mokslo planui 
tvarkyti. 

Skyrių Teisių fakultete nebuvo Un-to statuto numatyta, het fakulteto 
tarybos nutarimu nuo 1924 m. rudens semestro pradėtą organizuoti ekono- 
minis skyrius greta veikusio teisių skyriaus. Sąryšy au fakulteto padali- 
nimu į tuos skyrius teko žymiai pertvarkyti mokslo planus. Fakulteto 
etatai pritaikyti tik teisių skyriui, todel. nebuvo galima steigti naujų ka 
tedry ir aptarnauti jų nauju personala Fakultetas turėjo pasitenkinti 
pakvietimu tik 4 naujų dėstytojų ekonominio skyriaus dalykams, o visus 
kitus dalykus pasiėmė dėstyti kaip teisių skyriaus, taip ir kitų fakultetų 
mokomasis personalas. Fakulteto mokslo planai numato, kad abiem sky- 
tiame dėstomi bendrai viel dalykai pirmame ir antrame semestre, kituose 
tik kai kurie kursai bendri teisininkama ir ekonomika. 

Sudarydamas paskaitų planą fakultetas paėmė pagrindų prieškarinių 
Rusijos universitetų teisių fakultetų tvarką, dalimi ją pakeisdamas ir pri- 
taikydamas Lietuvos gyvenimo reikalavimams. 

1927 metų pavasario semestre Teisių fakulteto mokomąjį personalą su- 
daro 7 ordinariniai profesoriai (E. Baloga, A. Janulaitis, A, Jai- 
čŠenka A.Kriščiukaitis.P.Lsonas,V.Mačysir M Rymeris), 
4 ckstraordinariniai profesoriai (S. Biciiackinas, Vacl, Biržiška. 
V. Jurgutisir M. Pokrovękia), 8 docentai (J. Aleksa, V. Jung- 
feria A Moravskis. A. Rimka, V. Stankevičius, K. Šalkau- 
skis P, šalčius ir A. Tumėnas), I privatdocentas (G. Feterau- 
akas) ir 1 vyr. asistentas (A. Veriga-Dasevskis). 

Dėstyti nustojo docentai O. Biuchleris, J. Vilcišis ir J. Pa- 
pečkys (nebuvo pradėjęs). 

Teisių fakulteto dekanu per visą 1922—1927 metų laikotarpį buvo per- 
renkamas ord. prof. P. Leonas, sekretorium — e. ord. prof. Vacl, Bir- 
żikka. 

Iš kitų fakultetų mokomojo personalo dėstė Teisių fakultete: Mat. 
gamtos fak. — o. prof. P. Juodakis, doc. T. Daukantas. doc, Vikt. 
Biržiška: Technikos fak, — o. prof. J. Šimkus, doc. J. Mašiotas: 
Medicinos fak. — lekt. V. Viršila 


Mokomojo personalo skaičius augo tokiu būdu: 


1922 m. rud. sem. 12 asm. 
1923 n pav. „ 14 , 


fiją, reikalingą Universiteto senatui. I ją jtraukiau 
savo gyvenimo ir veiklos detales, kurios daugeliu 
atžvilgių yra įdomios, tačiau į autobiografiją ne- 
įtraukiau savo mokslinių darbų, kurių labiausiai 


Pirmųjų penkerių metų Lietuvos universiteto Teisės 
fakulteto apyskaita; tarp 7 ordinarinių profesorių 
paminėtas ir profesorius Mykolas Rómeris. 

Faksimilė iš Lietuvos universitetas 1922.11.16-1927 Il.16. Pirmų- 
jų penkerių veikimo metų apyskaita. Kaunas, 1927, p. 94. 


298. Stolpcai (balt. Stoubcy; lenk. Stolbce) - kaimas Bresto apskrityje, 53 km nuo Bresto. 
299. Sui generis (lot.) — savo rūšies, savotiškas, tam tikras. 

tikisi universitetas. Na, bet yra kaip yra, nesu parašęs mokslo darbų teisės tematika. 
Kita vertus, ne vienas iš mano kasacinių nuosprendžių arba publikuojamų straips- 
nių gali tapti visai neblogu mokslo darbu, vis dėlto nėra tai, kas vadinama „mokslo 

darbu“ — nėra vientisas ir išsamus darbas. Iš visų darbų tiktai knygą Litwa” ir 
praėjusių metų monografiją apie politinių partijų ir visuomeninių organizacijų ge- 
nezę galima būti pavadinti mokslo darbu. Šie darbai - istorinė ir organinė lietuvių 

visuomenės genezė. Paskutinis veikalas, pavadintas Nepriklausoma Lietuva (Litwa 

Niepodległa)**, kažkur nugrimzdo neapibrėžtą laiką ir neturiu supratimo, koks bus 

jo likimas. Nežinau, ar Vilniuje buvo išspausdintas. To nežinau aš, nežino ir Myko- 
las Biržiška. Vis tiek abu darbai nėra iš teisės mokslo srities, tai visuomenės mokslų 
studijos. 


1922 metų gegužės 16 d. 
Antradienis 


Ruošiausi išvykti. Apmokėjau sąskaitas, rūšiavau ir pakavau daiktus. Pietauti nuėjau 
pas advokatą (buvusį teisėją) Preisą**. Šįryt Universiteto rektoriui išsiunčiau auto- 
biografiją kartu su deklaracija. Deklaracijoje atkreipiau dėmesį į tai, jog iš jo žodžių 
supratau, kad minėtas Teisės fakulteto branduolys, kuriam turiu priklausyti, imsis 
organizuoti Teisės fakultetą, tačiau pats savaime dar nebus fakultetas. Peržiūrėjęs 
Universiteto statutą supratau, kad Statute išvis nekalbama apie tokį „branduolį“. Ten 
yra tekstas tik apie fakultetą, kurio pirmuosius 5 darbuotojus skiria Lietuvos pre- 
zidentas. Tad jeigu šis „branduolys“ nėra Statuto numatytas fakultetas, o fakultetą 
formuojantis organas, nenumatytas Statute, kitaip tariant, atliekantis patariamosios 
komisijos funkcijas prie rektoriaus ar Švietimo ministerijos, tad nesuprantu, kam 
reikalingas Respublikos prezidento skyrimas. Na, o jeigu tai jau bus fakultetas, su- 
darytas iš pirmųjų penkių paskirtų dirbti asmenų, atkreipiu dėmesį į tai, kad aš 
neturiu mokslo laipsnio, nesu parašęs jokio ypatingo mokslo darbo iš teisės srities, 
tad ir neturiu kvalifikacijos eiti profesoriaus ar docento pareigas, numatytas Statu- 
to. Kadangi pažadėjau autobiografiją parašyti, tai ir padariau, tačiau palieku atitin- 


300. Römer M. Litwa. Studium o odrodzeniu narodu litewskiego, Lwóv, 1908. Neseniai darbas 
buvo išverstas ir išleistas lietuvių kalba: Romeris M. Lietuva. Studija apie lietuvių tautos atgimi- 
mą. Vilnius: Versus aureus, 2006, 280 p. 

301. Darbas pasirodė Vilniaus spaudoje pavadintas Litewskie stronictwa polityczne (Lietuvos po- 
litinės partijos; Wilno, 1921, 117 p.). Šio darbo recenziją parašė Vladimiras Sakovičius (Sakowicz. 
Przegląd Wileński, 1922, nr. 37-38). Be to, jis buvo paskelbtas ir periodinėje spaudoje: Litwa Nie- 
podlegta, Glos Litwy, 1921, nr. 69-71, 73, 75-79. 

302. Nėra duomenų. 

kamiems asmenims priimti tinkamą sprendimą mano atžvilgiu. Dėl dalyvavimo 
Teisės fakultete yra numatytas kandidatų pasitarimas, kuriame bus aptariami ir 
dalyvavimo šiame fakultete pliusai ir minusai, kol kas norėčiau savo kandidatūrą 
matyti oficialiai, kad nesukurčiau vaizdo, jog dedu pastangas patekti į fakultetą. Šis 
prašymas galioja tol, kol aptarsiu savo dalyvavimą fakultete su kolegomis. 

Rektorius Šimkus atsiuntė atsakymą, kad mano autobiografiją perdavė švieti- 
mo ministrui Juodakiui**. Rytoj Janulaitis planuoja sukviesti tuos teisininkus, ku- 
rių kandidatūros numatytos Teisės fakultete. 


1922 metų gegužės 17 d. 
Trečiadienis 


Vakare advokato Leono bute įvyko Janulaičio kviestas pasitarimas dėl Teisės fakul- 
teto įkūrimo. Pasitarime dalyvavo buvusių Aukštesniųjų mokslo kursų lektoriai. 
Šie kursai buvo universiteto surogatas ir dabar jau yra panaikinti. Aš buvau vie- 
nintelis žmogus iš šalies. Tad pas Leoną konkrečiai susirinko šie asmenys: Leonas, 
Janulaitis, advokatas Šalkauskas, advokatas deputatas Tumėnas, deputatas Digrys, 


Kaunas — Lietuvos Universitetas =N 
The Lithuanian University p~ 


SIE 


“= zę 

Onos Vitkauskytės leisti atvirukai. „Kaunas — Lietuvos universitetas“. 
Reprodukcija iš Miškinis A., Morkūnas K. Kauno atvirukai 1918-1940. Katalogas. 
Vilnius: Lietuvos nacionalinis muziejus, 2001, p. 34. 


303. Juodakis Petras. 

Vaclovas Biržiška ir deputatas vokietis Biuchleris. Nieko konkretaus per šį pasita- 
rimą nebuvo nutarta - pasirodė, kad tai paprasčiausias laiko švaistymas. Daugelis 
susirinkusiųjų energingai gynė nuomonę, kad reikia eiti dirbti į universitetą ir kur- 
ti Teisės fakultetą nepaisant, ar tas darbas sutampa su Universiteto statutu, net jeigu 
asmenys, pakviesti į fakultetą, neatitinka konkrečių reikalavimų ir neturi reikiamų 
kvalifikacijų. Janulaitis ir Digrys vieninteliai rodė tam tikrą nepasitenkinimą uni- 
versitetu, tačiau iš esmės nieko konkretaus prieš dalyvavimą jame nedrįso pasakyti. 

Janulaitis, taip aistringai aiškinęs man apie Universiteto statuto ydas ir galimas 
pasekmes dėl įsidarbinimo, iki šiol kartu su Voldemaru pasisakė prieš šį universi- 
tetą, nuolatos baksnojo į jo ydas, o dabar suminkštėjo ir tarsi pamiršo visus anks- 
tesnius savo principus. Pabrėžė vien tai, kad reikia parinkti atitinkamus žmones ir 
kad buvusių Aukštesniųjų kursų lektoriai sudarytų pirmąjį Teisės fakulteto bran- 
duolį. Klausantis jo žodžių susidarė įspūdis, kad jam rūpi žmonės, o ne esminė 
problema. Aš prakalbau apie pagrindinius dalykus, susijusius su teise, būtent apie 
tai, kad, prieš kuriant fakultetą, pirmiausia reikia parengti atitinkamą pereinamąjį 
įstatymą, kuris numatytų, jog iš pradžių gali dirbti asmenys, neturintys Statute nu- 
matytų kvalifikacijų, nes antraip visi pradiniai skyrimai bus neteisėti, nes nė vienas 
iš mūsų neatitinka Statute numatytų reikalavimų. 

Šis pasitarimas buvo visiškai bergždžias ir pavirto paprasčiausiu pokalbiu 
apie nieką. 


1922 mety gegužės 18 d. 
Ketvirtadienis 


10 valandą ryto išvykau iš Kauno. Važiuoju visam atostogų mėnesiui - iki birželio 
vidurio. Paskui dar rugpjūčio mėnesį turėsiu dvi savaites atostogų. Tarnaitė Jadzė 
Čepaitė su mano daiktais vyksta vakariniu traukiniu, važiuojančiu tiesiai į Rokiškį. 
O aš išvažiavau rytiniu, kuris vyksta tik iki Panevėžio. Naktį sulauksiu Jadzės ir 
toliau keliausiu su ja. Neturiu jokio rimto reikalo vykti į Panevėžį, tačiau nenoriu 
be veiklos būti Kaune iki vakaro, geriau jau pakeisiu aplinką ir vakarą praleisiu Pa- 
nevėžyje. Buvau sumanęs Panevėžyje susitikti su Kacelenbogenu, pasikalbėti apie 
mūsų Glaudžios sąjungos veiklą Panevėžyje, apie paskutinį mano straipsnį žydų 
leidinyje Lite. Gaila, bet namie jo neradau. Panevėžio stotyje sutikau vietos teis- 
mo antstolį, kuris amžinai pataikauja viršininkams ir tampa toks nuolankus, kad 
kartais net nepatogu. Ypač kai be galo lipšniai meilikaudamas pradeda mandagiai 
siūlyti paslaugas, nuo kurių, kad ir kaip stengtumeisi, niekaip nepavyksta išsisukti. 
Taigi antstolis pakvietė mane išgerti arbatos savo namuose, nusivežė, vaišino degti- 

ne, konjaku, rūkyta mėsa, paskui išleido mane pasižvalgyti po miestą. Išleisdamas 
labai prašė, kad dar vakare užsukčiau ir pailsėčiau prieš kelionę. Aš taip ir padariau, 
o antstolis ir vėl vaišino arbata, užkandžiais ir konjaku, paskui apie 3 valandas nu- 
snūdau lovoje. Antstolis pažadino mane apie 3 valandą nakties, o kai atėjo laikas 
traukti į stotį, tūpčiojo apie mane taip, kaip buvo tūpčiojama rusų laikais apie gu- 
bernatorių: manęs laukė miesto milicijos viršininkas, prisistatė ir davė savo puska- 
rietę su dviem kinkytais arkliais. Antstolis man suveikė atskirą kupė, o traukinio 
personalas su manimi elgėsi kaip su aukštas pareigas užimančiu žmogumi. Vienu 
žodžiu, jaučiausi nepaprastai pagerbtas. 


1922 metų gegužės 19 d. 
Penktadienis 


Ryte su Jadze atvykome į Rokiškį. Stotyje laukė Marynia, atvykusi karieta. Žvalgiausi 
važiuodamas namo - augmenija dar šiose vietose nėra labai vešli, ypač seni medžiai, 
liepos ir uosiai vis dar pliki, be lapų. Vyskupas Karevičius, besilankantis mūsų apylin- 
kėse, šiuo metu vieši Rageliuose, o iš jų šiandien vyksta į Rokiškį. Jo garbei visas kelias 
iš Rokiškio net iki Karklėnų išpuoštas triumfo arkomis, tautinėmis vėliavėlėmis. 

Bagdoniškyje medžiai taip pat dar pliki. Kol kas nežydėjo vaismedžiai. Lankose 
žolė neaukšta, žiemkenčiai mažyčiai, o ir patys lauko darbai ką tik prasidėjo. Iki 
šiol čia buvo šalta ir vos ne kasdien pylė lietus. Laukuose taip šlapia, kad praktiškai 
neįmanoma įvažiuoti, arti ir akėti galima tik kalvas. Tačiau po truputį oras gerėja ir 
visur gražėja. Pavasario oras gaivus, paukščiai ritasi iš kiaušinių, darželiuose žydi 
Vaikai kaip paprastai su dideliu džiaugsmu, krykštaudami mane pasitiko. Tačiau 
panelė Sofija Gerkovičuvna, mokytoja, šį kartą, matau, be nuotaikos: neteko ji tėvo, 
turėjo kitų asmeninių nemalonumų. Sako, Bagdoniškyje jau ilgai neužsibus. 


1922 Metų gegužės 20 d. 
Šeštadienis 


Rytą buvau nuėjęs į Jonavos kaimą, kur matininkas turi matuoti ūkininkų žemę ir 
išparceliuoti ją mažais rėžiais. Kaimas neturi savo žemės plano. Mes tokį planą tu- 
rime, jį buvo užsakęs Papa. Tad planą nunešiau matininkui ir paaiškinau, kur turi 
būti brėžiamos ribos tarp Mataučiznos, Prapultynės ir Apušynės, kurios priklauso 
Henrysiui Volovičiui. Senoji 35 dešimtinių Bagdoniškio dvaro žemė, esanti Jona- 
vos kaime, padalijus palikimą, atiteko Henrysiui Volovičiui, jam jau nepriklauso. 

Šios žemės 1/3 dalį visi turto paveldėtojai 
padovanojo Kazimierui Jankauskui, o 2/3 
dalies parduota Henrysiaus vardu tokiam 
Baltrukėnui. Jonavoje aplankiau ir Kazi- 
mierą Jankauską. Kazimiero ūkį perėmė 
antrasis jo sūnus Antanas. Prieš kelias sa- 
vaites atvyko ir Kazimiero žentas, jo du- 
kros Marijos vyras - Byra, lenkas iš Liu- 
blino krašto, kažkur nuo Tomaśuvo**. Su 
Maryte Jankauskaite jis susipažino ir su- 
situokė karo metais, išeivijoje Peterburge. 
Kai 1918 metais Marytė Byrienė su broliais 
grįžo namo, jos vyras liko Peterburge. Pas- 


taraisiais metais jį likimas mėtė ir vėtė, kol 


Karikatūra pašiepia Lenkijos pretenzijas į europietiškos 
kultūros „apsaugininko“ vaidmenį Rytų Europoje. R $ , RACOT 
Trimitas, 1921, gruodžio 24, nr. 50. kiją. Iš Lenkijos bandė patekti į Lietuvą, 


pagaliau šių metų pradžioje sugrįžo į Len- 


tačiau visi jo bandymai buvo nesėkmingi. 
Galų gale jam pavyko nuo Lietuvos sienos išsiųsti telegramą Jankauskams ir pra- 
nešti savo buvimo vietą. Antanas Jankauskas nuvyko į neutralią zoną ties Salaku ir 
slapta persivedė jį per sieną. Dabar jis mąsto, kaip legaliai apsigyventi Lietuvoje ir 
ką veikti toliau. Lietuvių kalbos visiškai nemoka. Lenkiškai kalba taip pat su rusų — 
Lvovo - akcentu (poszedłem, chodiłem, widziałem, kirčiuoja po, cho, wi). 

Pastebiu, kad Marynia vis pikčiau kalba apie Lietuvą. Ji prenumeruoja ir skaito 
Dzien Kowieński (Kauno diena) ir Strzecha Rodzinna (Šeimos pastogė) - šie leidi- 
niai labai ją paveikė ir nuteikė prieš Lietuvą. Aštrus W. W. (Velhorskio) tonas labai 
taikliai pataiko į jautriausią skaitytojų stygą ir nuteikia Lietuvos lenkus prieš Lie- 
tuvą. Aišku, jeigu kas nors nepatinka, labai lengva rasti neigiamų dalykų, o jokių 
privalumų nepastebi ir pastebėti nenori. Šiandien mūsų jaunoje Lietuvos valstybėje 
gausu klaidų ir paklydimų, tad norint veikti vediniems piktos valios - veiklos plo- 
tai neišmatuojami. Taip, Lenkijos priešai Lietuvoje mato vien neigiamus dalykus ir 
labai taikliai juos prikiša Lietuvai. Aišku, kartu jie ignoruoja visą šalį ir pranašauja, 
kad ši „vieno sezono Nepriklausomybė“ netrukus žlugs. Man šis politinis reiškinys 
kelia didžiulį liūdesį. 


304. Liublino Tomašuvas (Lenkijos: Tomaszów Lubelski; Ukrainos: TomamiB, Tomashiv) yra 
pietryčių miestelis Lenkijoje, Liublino vaivadijoje. Miestas įkurtas XVI a. Jano Zamoiskio 
kaip Jelitovas (lenk. Jelitowo). 1613 m. miestas pervadintas pagal Zamoiskio sūnaus vardą 
Tomaš. 1621 m. gavo miesto teises. Pirmojo pasaulinio karo metais čia vyko dideli fronto mūšiai. 

1922 metų gegužės 21 d. 
Sekmadienis 


Šiandien papasakosiu įvykius, susijusius su Vyskupo apsilankymu. 

Kai važiavome į Kriaunas, pakeliui mus užklupo staigi liūtis. Iš dangaus pa- 
sipylė ledai ir aštrūs kaip peiliai lietaus lašai. Peršlapome iki paskutinio siūlo. 
Aplink trankėsi žaibai, dažniausiai jie pataikydavo į ežerą. Išvažiuodami iš Pake- 
nės (Pokenės)3* patraukėme per Kriaunos upės tiltą, visai prie dvaro. Ten sutikome 
maždaug 20-30 raitelių būrį. Parapijiečiai vyko pasitikti vyskupo prie parapijos 
ribos, tad visai netoli Rukelių, iš kur vyskupą turėjo lydėti Rokiškio palyda. Kauno 
palydai vadovavo Lietuvos kariuomenės leitenantas, kilęs iš šių kraštų, ir jo pava- 
duotojas — vietos milicininkas. Visi raiteliai buvo pasipuošę juodais mundurais su 
plačia raudona juosta geltonais kraštais, juosiančia pečius. Visi turėjo vienodas ke- 
pures. Jų žirgai buvo gražūs, judėjo poromis. Raitelių būrys atrodė labai efektyviai. 
Kriaunų dvare, kaip ir visose prie kelio įsikūrusiose gyvenvietėse, stovėjo triumfo 
vartai, papuošti ką tik nukirstais žalumynais, juosiančiais stulpus, ir girliandomis, 
pakabintomis tarp stulpų. O vartų viršūnę puošė Vytis. Vytis ir visi vartų kraštai 
buvo papuošti tautinėmis vėliavėlėmis. Kadangi vyskupas dar negreitai turėjo atva- 
žiuoti, stabtelėjome dvare. Lisandro namuose nebuvo. Buvo tik ponai Florai (Lisan- 
dro sesuo su vyru) ir ponai Mechelai (Lisandro valdytojas su žmona, tikri vokiečiai 
iš Berlyno). Dvare išsidžiovinome drabužius ir pasivaišinome arbata. Vėliau, kai 
artėjo vyskupo atvykimo laikas, iš miestelio nuvažiavome prie bažnyčios. Pakeliui 
prieš bažnyčios aikštę buvo pastatyti didžiuliai vartai vyskupo garbei, papuošti ža- 
lumynais ir vėliavėlėmis. Prie vartų stovėjo stalas su duona ir druska. Šalia žmonių 
minia — parapijiečiai ir klebonas, pasipuošęs šventiniais rūbais. Aplink kleboną 
tvarkingai sustojo klapčiukai su kamžomis, jie laikė baldakimą, kryžių, vėliavas 
ir bažnytines emblemas, kaip ir paprastai per bažnytines iškilmes. Klapčiukų prie- 
šaky stovėjo Jonas Kligys, apsivilkęs kamžą ir rankose laikydamas pasidabruotą 
kryžių, ir jaunasis Šeškus, Kazimiero sūnus, apsivilkęs raudoną šveicoriaus tipo 
kostiumą, rankoje laikė didžiulę maršalo lazdą. Abu jie - Kligys ir Šeškus - yra iš 
Bagdoniškio kaimo. Klapčiukų pareigos tiksliai paskirstytos. Kiekviena emblema, 
kiekviena vėliava, kiekvienas kryžius turi savo klapčiuką, kuris visada jį nešioja. 
Kiekviena vieta procesijoje, kiekviena emblema taip susijusi su klapčiuku, kad yra 
perduodama iš kartos į kartą - tėvo sūnui. Kai kuri nors klapčiuko vieta lieka lais- 
va, dėl jos vyksta kovos — ne muštynės, tačiau pasitaiko intrigų, daug emocijų dėl 
to, kas turės teisę nešti vėliavą ar kokį kitą atributą. Klapčiukais dažniausiai tampa 


305. Pakień. 


291 


turtingi ūkininkai — tam tikros kaimo aristokratijos atstovai. "Kaip Kligiui prieš 
daugelį metų ilgai teko kovoti dėl teisės nešti kryžių - šios teisės jam ilgai pavydėjo 
kiti. Jam teko net kreiptis į dvarą, kuris bažnyčiai nupirko kryžių. Kazimieras Šeš- 
kus, per iškilmes apsivilkęs ryškų kostiumą, visada buvo šveicorius, o dabar rūbus 
paveldėjo jo sūnus ir jais apsivelka, kai tėvo nėra. Niekas iš jo šios teisės atimti 
neturi teisės, nors ne vienas jaunuolis jam, ko gero, pavydi išskirtinės teisės, nes jo 
akys taip spindi, kad traukia merginų žvilgsnius. Ne vienas iš rimtų ūkininkų su 
didžiausiu malonumu būtų apsivilkęs šį šveicoriaus mundurą, suteikiantį teisę būti 
išskirtiniu ir priversti paklusti minią, bakstelėjus keliais lazdos smūgiais į žemę. 


1922 mety gegužės 22 d. 
Pirmadienis 


Kadangi Kriaunose vyskupas paskutinį kartą lankėsi prieš 16 metų (tada vyskupas 
buvo a. a. Cirtautas’), tad iki šiol sutvirtinimo sakramento (birmavonės) nepriė- 
męs jaunimo būrys skubėjo pasinaudoti vyskupo vizitu. Birmavonei rengėsi ne tik 
vaikai ir ūgtelėjęs jaunimas, bet ir jaunuoliai dygstančiais ūsais bei dvidešimt ke- 
lerių metų moterys. Į Kriaunas birmavonės apeigoms atvyko ir vyresnieji Elvyros 
vaikai - Helcia ir Andžejus. Aš buvau kviestas per šį sakramentą būti Andžejaus, 
kuris gaus birmavonės vardą „Stanislovas“, tėvu. Todėl vakar vakare turėjau vykti 
į Kriaunas ir laukti atvykstančio vyskupo, nors, tiesą sakant, nelabai man rūpėjo 
nei jo atvykimas, nei pačios apeigos. Dvarininkai nemėgsta vyskupo Karevičiaus*“", 
jį laiko lietuvių šovinistu, kuris itin nemėgsta lenkų ir dvarininkų, yra demagogi- 
nės politikos, agrarinės reformos ir t. t. šalininkas. Dvarininkai negali pamiršti 
skandalingo vyskupo poelgio, kai jis 1914 metais suteikė pirmenybę valstiečiams, o 
ne dvarininkams, tais laikais tai buvo dvarininkams itin jų savigarbą įžeidžiantis 
poelgis. Vyskupas sulaužė per amžius susiklosčiusią diecezijos tradiciją, laikančią 
dvarininkus priešakiniu visuomenės, o kartu ir bažnyčios, luomu. Vyskupas Kare- 
vičius iš tikrųjų yra uolus patriotas, tautinio lietuvių atgimimo pionierius tarp ka- 
talikų dvasininkų. Jis yra ne tik katalikas plačiąja prasme, bet ir pirmiausia lietuvis, 
tokio tipo žmogus kaip kunigas Dambrauskas (Jakštas)*“*. Kad ir kaip dvarinin- 
kams nepatinka vyskupas Karevičius, kadangi jis yra vyskupas, turi jį toleruoti ir 
elgtis su juo jei ne nuoširdžiai, tai bent jau pagal etiketo taisykles. Nerodo dvarinin- 


306. Cirtautas Kasparas (1841-1913), 1910-1913 m. Žemaičių vyskupas. 

307. Karevičius Pranciškus (1861-1945), dvasininkas, arkivyskupas, nuo 1914 m. iki 1926 m. vado- 
vavo Žemaičių arkivyskupijai. Vėliau titulinis Skitopolio arkivyskupas. 

308. Dambrauskas (Jakštas) Aleksandras. 

kai didelio džiaugsmo, laikosi atokiai, šnabždasi pakampėmis, tačiau jie yra katali- 
kai ir įpratę elgtis pagal tam tikrą etiketą, kuris įsako gerbti ir remti Bažnyčią tiek iš 
įsitikinimų, tiek dėl kitų principų, ir visiškai neatsisako dalyvauti visuomenės su- 
rengtame iškilmingame dekanato tėvo priėmime. Nuo dvarininkų, susirinkusių į 
iškilmes, sklinda tam tikras šaltukas, tam tikras pašaipus tonas, tačiau kad kaip ten 
būtų, jie susirinko į iškilmes ir stengiasi elgtis galantiškai. O šiaip iškilmėse dau- 
giausiai susirinko liaudies atstovų, daugiausiai lietuvių, kurie tarp savęs nuoširdžiai 
ir gyvai bendrauja. Kaip minėjau, pakeliui pastatytos triumfo arkos (vartai), visur 
būriuojasi minios žmonių, visur matosi lietuviškos vėliavėlės, girdisi lietuvių kalba, 
matosi išpuošti valstiečių arklių kinkiniai. Tokiose lietuviškose apylinkėse, kaip 
mūsų, tai visiškai natūralu; kadangi dvarininkai jaučiasi jskaudinti, mano esantys 
nepilnaverčiai visuomenės nariai, tautinės politikos nuskriausti, tad šis antraeilis 
vaidmuo jiems yra labai skausmingas. Juo labiau kad jaučia tam tikrą nepasitenki- 
nimą jų luomu, bent jau įtaria, kad vyskupo jausmai skirti ne jiems. Dvarininkams, 
pratusiems būti visuomenės lyderiais, tai itin skaudi patirtis, todėl jie jaučiasi su- 
varžyti ir nesavi būdami šalia vyskupo. Duoda jam savo žirgus ir karietas, nors jų 
nepakako pasitinkant vyskupą, šios šventės nelaiko sava, nesidžiaugia taip, kaip 
džiaugdavosi kitados vyskupų vizitais, kai jų vaidmuo buvo svarbiausias. 

Vyskupo atvykimas, be moralinės naudos, visai apylinkei suteikia bent vieną 
materialinę naudą - tai kelių taisymas. Ypač mūsų apylinkėje vyskupo atvykimo 
proga buvo puikiai sutvarkytas kelias iš Pakenės į Lašus. Pastarosiomis dienomis 
šimtai vežimų, šimtai darbininkų tvarkė kelią, vežiojo ir pylė žvyrą, tvirtino pel- 
kingas vietas, statė ir taisė tiltus. Dabar per Pakenę galima važiuoti nepaisant itin 
lietingo oro. Šis kelias geresnis už Bagdoniškio kelią į Kriaunas, Kriaunos upė pa- 
kilo, užliejo kelią, padarė panašų į klampią, mielinę tešlą. 


1922 mety gegužės 23 d. 
Antradienis 


Nuo vakar puikus oras. Ypač ši diena stebuklinga. Gegužė atsiskleidžia visu savo 
žavesiu. Oras šyla ir šiandien jau karšta. Dangus giedras, be jokio debesėlio. Sode 
tik dabar sužydo trešnės. Žydi ir juodoji vyšnia. Kadangi pastaruoju metu labai 
daug lijo, oras pritvinkęs drėgmės ir uodų devynios galybės. Šių vabzdžių spie- 
čiai skraido ne tik miškuose, jų pilna visose medžiais apaugusiose gyvenvietėse. 
Milijardiniai nepakenčiamų vabzdžių spiečiai skraido ne tik vakarais, bet ir per 
pietus pavėsyje, o kai saulė ima leistis, kai jos spinduliai pradeda gesti, jie sukasi 
švelniuose saulės spinduliuose, tarsi su didžiuliu pasimėgavimu maudytųsi juose, 

ir silpnai dūzgia. Šiemet ir karkvabalių itin daug priviso. Visi žydintys arba išsklei- 
dę jaunus lapelius medžiai nutūpti karkvabalių. Jie prisitvirtinę prie šakelių ir iš 
tolo atrodo tarsi vaisių kekės. Vakarais pradeda judėti, skraido, zvimbia, staigiai 
puola nuo vieno medžio prie kito, krenta žemėn. Rodosi, visas oras pėrsismelkęs 
šių vabzdžių dūzgimo, aplink nieko daug nesigirdi, tik gamtos dūzgimas. Vakarais 
iš balų, durpynų, pelkynų ir užlietų lankų sklinda varlių kurkimas. Iš kažkur toli, 
kažkur nuo Kumšų atskamba graži lakštingalos giesmė. Bagdoniškyje lakštingalos 
niekada nesukdavo lizdų. Yra čia tvenkinių ir tankios augmenijos, tačiau vieta vėjo 
perpučiama, nėra nuolatinės drėgmės, ir lakštingalos negyvena. Mūsų tėvai nemė- 
go lakštingalų. Kai kartą prieš daugelį metų kažkokia lakštingala „sumanė“ apsigy- 
venti dvare ir naktį ėmė giedoti sode, Papa, pasiėmęs lazdą, išėjo jos išbaidyti, nes 
lakštingalos giesmė jam neleido miegoti. Bagdoniškyje gyvena daug pelėdų, kurios 
suka lizdus didžiosiose liepų parko drevėse, o naktimis skraido aplink baidydamos 
lakštingalas. Nuostabus šis metų laikas. Nors prasideda vasaros karščiai, senosios 
liepos ir uosiai vis dar nuogi - be lapų. 

Šįryt pravėriau langą ir išleidau į dvarą balandžius, kuriuos kartu su Marynia 
čia užveisėme praėjusiais metais. Kol kas jie gyvena dviejuose kambariuose viršuje, 
o jauniklius peri ant krosnių. Dabar jau turime 12 balandžių, iš jų 3 praėjusių mety 
poros, viena suaugusi šiųmetė pora ir keturi mažiukai, vienas vaikšto ir bando 
skraidyti, o kiti trys vis dar tupi lizde. Balandžiai dvare apsiprato, išleidus paskrai- 
dė ir sutūpė ant stogo, o nakčiai grįžo į savo lizdus. 

Šiandien su Jadze Gojuje pradėjau matuoti ir skaičiuoti visas savo egles (ir pušis 
nuo 8 colių ir daugiau). Noriu tiksliai žinoti, kiek turiu medžių pardavimui ir savo 
poreikiams - galimoms statyboms. Norėčiau kitais metais pradėti statyti savo namą. 

Šiandien mus aplankė kunigas Novickis, dabartinis Kriaunų dekanas, prieš dvi- 
dešimt kelerius metus buvo mūsų Kriaunų klebonas ir sutuokė Marynią. Jis buvo 
nuoširdus mūsų bičiulis. Dabar lydėjo vyskupą į Kriaunas ir, grįždamas namo, už- 
suko pas mus. Tai nepaprastai mielas žmogus, mums labai palankus, nuoširdus ir 
mūsų mylimas. Vakare Marynia jį nuvežė į Rokiškio traukinių stotį. 


1922 metų gegužės 24 d. 
Trečiadienis 


Noriu dar papasakoti apie sekmadieninį vyskupo apsilankymą Kriaunose, apie 
kurį prieš dvi dienas pradėjau rašyti. Kai artėjome prie miestelio, kur prie triumfo 
vartų liaudis kartu su klebonu iškilmingoje procesijoje laukė vyskupo, atbėgo pa- 
siuntinys su žinia, kad vyskupas jau netoliese. Tada pasigirdo varpų dūžiai ir minia 

sukruto. Mes, neprivažiavę vartų, grįžome atgal, sustojome pievoje, vežimo priekį 
atsukę į kelią. Laukėme atvykstant vyskupo su palyda. Netrukus atriedėjo karietos 
su lagaminais ir vyskupo liokajumi, gerokai aplenkusios iškilmingą procesiją. Ke- 
lyje iš dvaro pusės pasirodė raiteliai, joję dviem eilėmis, o tarp jų riedėjo vyskupo 
karieta. Vyskupas važiavo fajetonu, priklausančiu grafui Janui Pšezdzeckiui??? iš 
Rokiškio; į jį buvo įkinkyti du gražuoliai žirgai, taip pat iš Rokiškio. Su vyskupu 
kartu važiavo ir dekanas Novickis*“. Akimis palydėję iškilmingą vyskupo palydą, 
nuskubėjome ir patys į bažnyčią. Aš su Andžejumi, jį turėjau lydėti į birmavonės 
sakramentą, sustojome už altoriaus, ten nebuvo spūsties, galėjome stebėti visas iš- 
kilmes. Vyskupas su procesija įėjo į bažnyčią, pasimeldė prie altoriaus, apsivilko 
iškilmingais rūbais, ant galvos užsidėjo aukštą vyskupo kepurę ir į rankas paėmė 
pastoralę. Vyskupas atlaikė trumpas mišias, pasakė trumpą pamokslą iš sakyklos, 
o tada iš altoriaus Kauno klebonas ėmė skaityti parašytą specialiai vyskupo gar- 
bei kalbą, kuri iš tiesų buvo parapijos veiklos ataskaita. Kol klebonas skaitė kalbą, 
įvyko incidentas, būdingas vyskupo Karevičiaus aštriam būdui. Klebonas kalbą 
pradėjo žodžiais, kad 1921 metais, perėmęs parapiją, rado labai apleistą visą ūkį, su- 
naikintus ūkinius pastatus, jokių gyvulių, nedirbamus laukus. Jis kalbėjo apie savo 
kleboniją. Pastraipa, ypač apie tvartus, man atrodė labai netikslinga pasveikinimo 
kalboje. O kai vėliau klebonas, girdamas savo energiją, perskaitė, kad per metus 
gebėjo pastatyti tvartus, vyskupas nutraukė jo kalbą, paliepė šį skyrių praleisti ir 
pereiti prie kalbos dalies apie moralinę parapijos būseną. Klebonas bandė repli- 
kuoti, kad vis tiek apie tai kalbės, tačiau vyskupas vėl labai griežtu tonu nutraukė ir 
paliepė vykdyti nurodymą. Matėsi, kad klebonas supyko, tačiau pakluso ir pradėjo 
skaityti pastraipą apie Kriaunų parapijos ir bažnyčios istoriją. Vyskupas ir vėl jį 
bonas vėl pakluso įsakymui; vis dėlto matėsi, kad klebonas įtūžęs. Iš kun. Novickio 
žinau, kad vėliau priekaištavo vyskupui, kuris jį viešai pažemino parapijiečių aky- 
se, kad kiti kunigai taip pat buvo pasipiktinę vyskupo elgesiu. Aš pritariu vysku- 
pui, mano nuomone, pastraipos apie klebonijos materialinę padėtį ir tvartus išties 
atrodo netikslingos. Po klebono kalbos vyskupas atliko sutvirtinimo sakramento 
apeigas. Aš per sutvirtinimo sakramentą laikiau Elvyros sūnų Andžejų Mečkovskį, 
jam suteikė Stanislovo vardą. Vyskupas greičiausiai iš mano išvaizdos suprato, kad 


309. Pšezdzeckis Janas (Przeždziecki Jan), grafas, dvarininkas, Rokiškio savininkas. Bedradar- 
biavo laikraštyje Dzień Kowieński, spausdino recenzijas ir pasakojimus apie muziką. 1935 m. 
buvo išrinktas Visuomeninės švietimo draugijos „Pochodnia“ pirmininku. Šias pareigas ėjo iki 
1940 m. 

310. Novickis Janas (Nowicki Jan; 1862—?), klebonas, Rokiškio dekanas nuo 1921 m. 

esu dvarininkas; atlikdamas sutvirtinimo sakramentą priėjo prie.Andžejaus, man- 
dagiai nusišypsojo, pasilenkė ir vaiko paklausė lenkiškai, ar buvo išpažinties. Kitą 
rytą buvome su Marynia klebono pakviesti pietauti kartu su vyskupu. Per pietus 
aš sėdėjau prie vyskupo iš vienos pusės, o Marynia iš kitos pagerbdami jį. Daugelis 
kunigų džiaugėsi, kad ne jiems reikia sėdėti šalia vyskupo, mat dalyvauti tokiuose 
pietuose yra tik prievolė. Per pietus, išskyrus vyskupą, mus ir kunigus, buvo leite- 
nantas - palydos vadas, ir Jonas Kligys, parapijos komiteto atstovas. Pietūs buvo 
puikūs. Ragavome prašmatnią vėžių sriubą, keptą kalakutą (kalakutą padovanojo 
Marynia). Tačiau vyskupas mėsos nevalgė. Nebuvo jokių alkoholinių gėrimų, nes 
vyskupas yra abstinentas. Su manimi vyskupas buvo labai malonus, pasveikino uż 
veikalą Litwa (Lietuva), kaip pats tvirtino, už didžiulį darbą valstybės labui. Iki šiol 
su vyskupu Karevičiumi nebuvome pažįstami. Prie stalo buvo kalbama lietuviškai, 
tačiau atsižvelgdamas į mus ir ypač Marynią, norėdamas pabrėžti, kad visus de- 
kanato gyventojus laiko lygiais, vyskupas ne tik nevengė lenkų kalbos, bet ir kelis 
kartus pats pradėdavo kalbėti lenkiškai ir kurį laiką tęsdavo pokalbį šia kalba, o 
vėliau nejučiomis vėl prabildavo lietuviškai. 


1922 metų gegužės 25 d. 
Ketvirtadienis 


Vis dar tvyrojo karščiai, diena buvo apniukusi, oras tvankus. Visi ženklai rodė, kad 
bus audra. Vakare ji mus užklupo, atslinko kažkur iš šiaurės vakarų ir kaip reikiant 
įsisiautėjo, o smarkus lietus visą naktį pliaupti nesiliovė. 

Elvyra su Marynia šiandien buvo nuvažiavusios į Antazavę pas p. Izą Ropaitę** 
(vakare prieš audrą grįžo). Maryniai į Obelius atėjo paštas su laiškais iš Lenkijos 
ir Vilniaus krašto. Juos atsiuntė per Latviją paštu iki Subačiaus, esančio Lietu- 
vos pasienyje. Šiuo keliu mano seserų laiškai keliauja pas giminaičius. Tarp laiškų 
buvo ir Evos, Marynios dukros, laiškas. Eva rašo, kad jos vyras Konstantas Meje- 
ris siunčiamas į kažkokius karininkų kursus, truksiančius pusę metų, o Eva labai 
norėtų šį laiką pabūti Bagdoniškyje pas mamą. Eva rašo, kad materialinės sąlygos 
labai sudėtingos ir kad jiems vos užtenka lėšų sudurti galą su galu, gyventi atskirai, 
kol truks vyro kursai, Eva neturėtų už ką. Būdama Bagdoniśkyje labai norėtų, kad 


311. Ropaitė Izabelė (Izabella Roppówna), dvarininkė, Antazavės, esančios Bagdoniškio kaimy- 
nystėje, savininkė. 
312. Subatė (Subačius) — miestelis Latvijos pietryčiuose, Daugpilio rajone, netoli Subatės ežero 
ir Lietuvos sienos. Miesto teisės Subatei suteiktos 1887 m. Istoriniuose šaltiniuose pirmą kartą 
paminėtas 1550 m. 

Marynia surastų jai kokių nors galimybių užsidirbti, kad sukauptų šiek tiek pinigų 
sergančiam vyrui gydyti. Šiais laikais nėra taip paprasta iš Vilniaus krašto atvykti 
į Nepriklausomą Lietuvą, nes leidimai neišduodami. Evos laiške yra viena jiems ir 
Maryniai nemaloni žinia — tiksliau, tokia bus, jei pasitvirtins. Ši žinia apie Zamos- 
cio dvarą Dysnos apskrityje. Dvaras buvo paveldėta senojo generolo Jano Róme- 
rio? nuosavybė. Jis yra dėdė mirusio Vitoldo Romerio, Marynios vyro ir Evos** bei 
Stefusio*5 tėvo. Jonas Romeris ir jo rusė žmona, stačiatikė Sobolevaitė mirė karo 
metais. Jonas Romeris turėjo du sūnus: generolą Vladimirą Rėmerį ir inžinierių 
Vaclovą Rómerj. Abu vaikų neturėjo. Vladimiras karo pradžioje mirė Varšuvoje, o 
apie Vaclovą sklandė gandai, kad buvo arba sušaudytas, arba nužudytas bolševikų 
laikais. Eva ir Steponas, giminystės ryšiais susiję Sivickiai ir Śvanskiai** jau tikė- 
josi palikimo - gražaus dvaro su žeme ir miškais. Kreipėsi į teismą dėl palikimo, 
atrodė, kad įvykiai linksta gera kryptimi, o Eva su Marynia kūrė planus, kaip par- 
duos savo dalis Zamoscyje, o Steponas kaip įprasta jau prisiskolino pinigų d conto 
Zamoscio ir išleido milijonus lenkiškų markių. Ir štai Eva rašo, kad gavo oficialų 
pranešimą, jog Vaclovas Romeris lenkų konsulate Maskvoje užprotestavo Zamos- 
cio padalijimą, kadangi dvaras priklauso jam. Tai reikštų, kad Vaclovas Romeris, 
teisėtas Zamoscio savininkas, yra gyvas. Marynia nenori patikėti šiomis žiniomis 
ir bando guostis, kad tai suklastotas protestas, žydo intriga, kuris prieš karą pirko 
mišką, o gal ir žemes iš Vaclovo Zamoscyje. Sako, kad yra Vaclovo Romerio mirties 
liudininkų. 


1922 metų gegužės 26 d. 
Penktadienis 


Šiandien kartu su Jadze apėjome didžiulį Gojaus plotą, matavome ir skaičiavome 
egles. Darbas juda pirmyn, o rezultatas malonus, paaiškėjo, kad yra kur kas dau- 
giau storų, statyboms tinkamų medžių, nei maniau. Pusės Gojaus dar neapėjau, o 
jau turiu priskaičiavęs 486 egles nuo 8 colių ir daugiau (tarp jų yra ir 10 colių 250 
medžių, o per 15 colių - 43). Ryte buvo karšta ir drėgna, drėgmė išsilaikė dar po 
vakarykščio lietaus, miške zujo uodų spiečiai, tad tiek aš, tiek Jadzė pavargome 


313. Romeris Janas (1830-1916), Jano Romerio sūnus (1788-1841) iš Dysnos linijos Zamoscyje. 
314. Mejerienė, Mejerova Eva Helena (Meyer Ewa Helena), Marijos ir Vitoldo Rómeriy dukra, 
M. Rómerio dukterėčia. 

315. Rómeris Steponas Jurgis (Stefusis, Römer Stefan Jerzy; 1900-1952), Marijos ir Vitoldo Róme- 
rių sūnus, M. Rómerio sūnėnas. 

landžiodami po miško tankmę. Šiandien dirbau su dviem samdiniais, padėjusiais 
nustatyti ribas tarp mano ir Marynios Gojaus dalių. 


Oras puikus, audros nebuvo. 


1922 mety gegužės 27 d. 
Šeštadienis 


Vėl skaičiavau medžius Gojuje. Jau beveik pusė Gojaus esu suskaičiavęs. O štai 
šiandien pasiekėme tą miško dalį, kur auga prastesni medžiai, storų nedaug. Tai 

Genuos Konferencija pasibaigė, 


„Didžiausioji Europos valstybių konferencija Genuoj 

ibaigć gegužės 19 dieną, je, toji konferencija, iš 
urios buvo tiek daug laukiama, nedavė pageidaujamų 
pasekmių. Svarbiausias konferencijos tikslas buvo — pa. 
tikrinti išvargintai Žmonijai taiką ir sudaryti valstybių 
tokius santykius kad galima būtų greičiau nusikratyti dis 
dźiojo karo pasekmių — visuotino skurdo ir suirutės, 
Dzug buvo prikalbėta gražių žodžių, daug iškeltą 
sumanymų, bet prie jų įgyvendinimo neprieite, Tai. 
kai patikrinti tick padaryta, kad visos valstybės 
priėmė sutartį viena kitą nepuki ginklu laike aštuos 
nių mėnesių. Bet tame susitarime nieko nepasakyta, kas 
ir kaip nubaus tą valstybę, kuri sulaužys sutartį ir pakels 
ginklą prieš savo kaimyną Toji sutartis, matoma, taip 
neaiški, kad jau ją priimant kilo abejonių, kam ji priva- 
loma, kam ne Mat, svarbiausias sutarties tikslas šiek tiek 
suvaržyti Rusus, kurie dol neaiškios padėties labiausiai ne- 
kantrauja ir nuolat graso kirsią ginklu nealmezgamą maz. 
ga Musų delegacija paskutiniam posėdy paklausė, ar sue 
žartis patikrina Lietuvai ramybe iš pusės Lenkų, kurie, tu. 
rėdami Rusu pasižadėjimą nepulti, galėtu pasinaudoti tua 


Genujos tarptautinės konferencijos pabaiga, faksimilė. 
Trimitas, 1922, gegužės 27, nr. 20. 


bene prasčiausia vieta visame Gojuje - pušų 
jaunuolynas ties Karveliškėmis abipus kelio iš 
Rokiškio į Pakriaunį (iš Prapultynės iki Rūdiš- 
kių). Noriu pasistatyti namą savo Bagdoniškio 
dalyje - mano planai labai rimti. 

Norėčiau jau šią žiemą paruošti medžiagą 
statyboms ir parduoti dalį medžių, kad galėčiau 
sumokėti darbininkams, o kitą vasarą išlieti pa- 
matus, rudenį padaryti rąstus ir lentas. Namą 
ketinu statyti prie dabartinės pirties. Vidų jau 
susiprojektavau. Paprašysiu Kligio, kad padėtų 
man skaičiuoti, kiek reikės medžiagos namo 
statybai. 

Skaitau senuosius Bagdoniškio dokumentus 
iš XVIII amžiaus vidurio. Tais laikais Bagdo- 
niškis keliavo iš rankų į rankas. Iki 1759 mety 
priklausė Adamui Kšyštofui Ropui", Jo kara- 
liškosios didenybės Didžiosios Lietuvos Kuni- 
gaikštystės gvardijos generolui adjutantui. 1759 
metais Ropas Bagdoniškį pardavė Drohićino** 
žemės Chelmo seniūnui Vaitiekui Višinskiu?* 
ir jo žmonai Anai iš Koščycų?*“. 1760 metais Vi- 


317. Ropas Adamas Kšyštofas (Ropp Adam Krzysztof), LDK gvardijos JKD adjutantas. 

318. Drohičinas (lenk. Drohiczyn; brus. Įlapariubia, Hpariubii-Han-ByraM; ukr. [Oporouuk, 
Dorohochyn; rus. ĮĮpoxnunn) - miestas Rytų Lenkijoje, Palenkės vaivadijoje, Semiatičės aps- 
krityje. Apie 40 km į pietvakarius nuo Belsko, Bugo dešiniajame krante, Drohičino aukštumoje. 
319. Višinskis Vaitiekus (Wyszynski Wojciech), Drohičino žemės Chelmo seniūnas. 

320. Višinska Ana iš Koščycų (Wyszyńska Anna z Koszczyców), Vaitiekaus Višinskio žmona. 

šinskiai jį užstato teisėmis perleido Teklei iš Sielavų Nikodemienei Gecevičieneiš“, 
Vilniaus vaivadijos pastalininkio žmonai. Po ilgos ir aršios teismo bylos Bagdo- 
niškis tapo Gecevičienės ir jos palikuonių nuosavybe. Dabar kaip tik vartau šią 
dokumenty vietą. Kol kas nežinau, kaip toliau klostėsi Bagdoniškio likimas. Į mūsų 
giminės rankas jis pateko tik XIX amžiuje. Atrodo, 1808 metais Bagdoniškį įsigijo 
mano prosenelis Mykolas Romeris iš nepilnamečių savininkų Koskų. Šiuose ak- 
tuose yra labai daug įdomių dokumentų, inventoriaus ir t. t. Jeigu turėčiau daugiau 
laiko, su malonumu rašyčiau Bagdoniškio monografiją, kuri būti savotiška žmo- 
nių santykių kronika, manau, tie santykiai atsispindi dokumentuose. Būtų įdomus 
darbas, o jei turėčiau sūnų, tai su dvigubu užsidegimu imćiausi. 


1922 metų gegužės 28 d. 
Sekmadienis 


Vakar oro temperatūra nukrito. Šiandien rytą buvo vos 8 R. laipsniai ir visą dieną 
vėsu. Dabar (10.30 vakaro) yra 6 laipsniai šilumos. Greičiausiai šalnų nebus, nes 
naktys trumpos. Sode jau pražydo obelys, pradeda žydėti alyvos. Marynios sode 
vaismedžiai vangiai žydi, Elvyros - kur kas geriau. 

Šiandien nusibraižiau namo planą, kurį ketinu statyti prie dabartinės pirties. 
Jo ilgis bus 8 sieksniai, o plotis 6. Vieną kraštą prijungsiu prie dabartinės pirties, 
kurioje būtų virtuvė ir tarnų kambarys. Namą perpus padalytų koridorius. Vienoje 
koridoriaus pusėje būtų 2 didesni kambariai - salonas ir mano kambarys, kuris 
kartu būtų ir miegamasis, ir kabinetas. Ši namo dalis yra rytinėje pusėje, tad galė- 
čiau gėrėtis gražiais Kriaunų ežero ir upės vaizdais. Kitapus koridoriaus būtų ne- 
didelis sandėliukas, didesnis kambarys, didelis kambarys šalia virtuvės ir mažas 
svečių kambarėlis. Pagrindinis įėjimas į namą — iš šiaurinės pusės. Antrame aukšte 
norėčiau turėti dvi sales. Namas būtų nemažas, tad bijau pagalvoti, ar man užteks 
lėšų šioms statyboms. 

Šiandien į svečius buvo atvykę ponai Florai iš Kriaunų. Atėjo pėstute, pasiliko 
pietų, o paskui išėjo namo. 

"Toliau skaičiau įdomų Bagdoniškio dokumentų rinkinį. Suradau seniausius 
Bagdoniškio dokumentus, kurių iki šiol trūko prie visumos. Randu vis daugiau 
informacijos, iš kurios susidarau Bagdoniškio istorijos vaizdą. Seniausias yra 
1714 IV 23 dienos dokumentas, vadinamasis „Laisvos valios raštas apie pardavi- 


321. Gecevičienė Teklė Nikodemienė iš Sielavų (Gieczewiczowa Tekla Nikodemowa z Sielawów), 
Vilniaus vaivadijos pastalininkio žmona. 

mo visiems laikams aktą Bagdoniškio palivarko Vilkmergės paviete, išduotas 
„neįsiskolinusių Kriaunų“ savininkės jos šviesiausiosios malonybės ponios Kata- 
žynos Rudaminaites-Dusiackaites>*, Starodubo seniūno dukros, Aleksandrienės 
Oginskos**, Usviaty seniūnienės, jo malonybės ponui Ašmenos vaiskiui Mykolui 
Sulistrovskiui5 uż sumą 11 821 auksinų muštais taleriais, skaičiuojant talerį po 
6 % auksino - pardavimo aktą patvirtino Lietuvos Didžiosios Kunigaikštystės 
Vyriausiojo Tribunolo, kuris jį pripažino ir įrašė į „Didįjį pagrindinį Tribunolo 
registrą“. Tai pirmasis Bagdoniškio aktas. Ankstesnių dokumentų nėra, nes šiuo 
aktu Bagdoniškis buvo pirmą kartą prijungtas prie Kriaunų, kurios sudedamąja 
dalimi nuo šiol turėjo būti. Tad Bagdoniškis kaip savarankiškas vienetas, kaip 
savarankiškas dvaras, pradėjo gyvuoti 1714 metais, ir dabar jam yra 200 metų (tai 
įvyko lygiai prieš 200 metų iki Pirmojo pasaulinio karo — 1914 metais). Usviaty 
seniūnienė Katažyna Aleksandrienė Oginska buvo kilusi iš Rudaminų-Dusiackių 
šeimos ir buvo Starodubo seniūno Rudaminos-Dusiackio dukra. „Kriaunų“ dva- 
ras jai priklausė paveldėjimo teise, vadinasi, jis priklausė Rudaminų-Dusiackių 
šeimai, jų centras ir pagrindinė buveinė buvo Dusetos. Tad Kriaunos, o kartu 
ir Bagdoniškis XVII amžiuje priklausė Dusetų nuosavybei, jiems priklausė di- 
džiulis plotas, didžiuliu ratu supantis Sartų ežerą. Dusetos Rudaminoms atiteko 
iš Pliaterių, kuriems su Dusetomis taip pat atiteko ir Antazavė, dabartinė pane- 
lės Ropaitės nuosavybė; ji Antazavę gavo pagal giminystės ryšius su Ledochovs- 
kiais?*“. Antazavė, kaip Kriaunos ir Bagdoniškis, priklausė Dusetoms ir sudarė 
vieną visumą. Be to, atrodo, ir Jurgučiai atsirado iš Dusetų, nes dabartiniai Jur- 
gučių savininkai Veisenhofai susiję sa Rudaminomis-Dusiackiais. Tad Dusetos 
buvo atskirų žemės valdų pradžių pradžia — nuo Antazavės per Kriaunas ir Bag- 
doniškį iki Jurgučių. Tokia Bagdoniškio, pradėjusio savarankišką gyvenimą 1714 
metais, genezė. 


322. List Dobrowolny Wieczysto-Przedażny Zapis na folwark Bohdaniski w powiecie Wilkomir- 
skim leżący. 

323. Rudominówną-Dusiacka Katarzyna. 

324. Ogińska Aleksandrowa. 

325. Sulistrowski Michał. 

326. Ledochovskiai - Romerių giminaičiai. 

1922 metų gegužės 29 d. 
Pirmadienis 


10 valandą vakaro buvo vos 4 laipsniai šilumos. Greičiausiai paryčiais sulauksime 
šalnų. Labai blogai, kaip tik šiuomet žydi sodai. Kol kas naktis, labai giedra. 

Šiandien buvo atvažiavusi panelė Iza Ropaitė iš Antazavės, važiavo su Elvyra, o 
dabar nakvoja Bagdoniškyje. 

Padedamas Jono Kligio skaičiavau, kiek medžių man prireiks namo statybai 
pagal nusibraižytą planą. Mano namas būtų 8 sieksnių ilgio ir 6 sieksnių pločio. Iš 
priekio (šiaurinė pusė nuo Gojaus šiek tiek pasukta į Karveliškio Matiekus) būtų 
prieškambaris ir ilgas koridorius - sieksnio pločio per visą namo ilgį. Iš kairės kori- 
doriaus pusės 2 dideli kambariai - salonas ir mano kambarys. Iš dešinės nedidukas 
sandėliukas, prigludęs prie prieškambario, toliau eitų didelis valgomasis ir mažas 
svečių kambarėlis. Dabartinėje pirtyje, prie jos prilipdysiu namą, iš kurio bus ga- 
lima per valgomąjį pereiti į virtuvę, atsirastų tarnų kambarys ir mažas sandėliu- 
kas. Pagal mano ir Kligio skaičiavimus medžiai reikalingi padaryti rąstus ir lentas 
sienoms, luboms, grindims, langams, durims ir t. t. - žodžiu, reikės labai daug 
statybinių medžiagų, tačiau pakaks mano medienos iš Gojaus, o parduoti medžių 
liks nedaug. Tai mane šiek tiek gąsdina, nes šiandien statyboms reikia milžiniškų 
pinigų, iš kur daugiau imti lėšų, jeigu ne iš miško. Visas mano kapitalas, sukauptas 
taupant pastaraisiais metais, ir kitos įplaukos (parduoti medžiai, gauti pagal paliki- 
mą, Marynios mokestis už nuomą - 1000 markių ir t. t.) sudaro iš viso vos 20 000. 
Per metus dar tiek surinkčiau, tačiau tai tik trupiniai. Į sutaupytus 20 ooo įeina ir 
specialiosios pozicijos, pavyzdžiui, skolos, drabužiai, būsimi mokesčiai ir t. t. Žo- 
džiu, mano piniginės santaupos labai labai kuklios. Bet kaip nors tai susitvarkysiu, 
nes būtinai noriu pasistatyti namą ir turėti šiokį tokį ūkį. Nenoriu nuolatos būti 
Bagdoniškyje tik seserų svečias. Noriu čia jaustis kaip namie. Nors mano santykiai 
su seserimis yra labai puikūs, tačiau gyventi viename name ir būti jų svečiu man 
nelabai smagu, ypač žinant, kad kai kuriais atžvilgiais iš esmės skiriasi mano ir jų 
politinės pažiūros, santykis į gyvenimą, į mus supančius reiškinius ir šalyje vyks- 
tančius judėjimus. Radikaliai skiriasi mano ir seserų požiūris į Lietuvą, o kartu ir į 
visa kita, kas vyksta politiniame šalies gyvenime. Mano sesėms šiuolaikinė Lietuva 
yra priešė, tik ir lūkuriuojanti nužudyti tai, kas yra jų prigimties esmė: lenkiškumą 
šalyje, dvarininkų šlėktų luomą, mūsų senąją visuomeninę santvarką. Joms šios 
vertybės reiškia absoliučią tiesą, teisingumą ir tvarką. Tad tie, kas bando pakenkti 
Lietuvai, sesių manymu, nėra absoliučiai smerktini, o tam tikromis sąlygomis, tam 
tikru atžvilgiu net ir pagirtini, mat padeda priešą susilpninti ir kovoti. Jos nekenkia 

savo veiksmais Lietuvai, tačiau ne dėl patriotizmo arba pilietiškųmo jausmo, o iš 
baimės, nes laikinai Lietuvos rankose jėga. Jos geidžia Lietuvos žlugimo, nes taip, 
jų nuomone, būtų sunaikintas blogis. Jų manymu, Lietuva yra tik „laikina“ valsty- 
bė, tokia kaip muilo burbulas, fermentacijos reiškinys, politinio atsipalaidavimo 
produktas, kuris privalo pasikeisti. Pasak jų, realūs veiksniai yra Vokietija, Rusija, 
Lenkija, jos linksta į pastarąją. Tuo tarpu Lietuva man yra realioji vertybė, ji mano 
Tėvynė, pirmasis Lietuvos savimonės, šalies ir liaudies, kurią myliu, šalies proceso 
gilaus individualumo įsikūnijimas, per liaudį vykdantis demokratiją. Matau, kiek 
daug ydų ir trūkumų yra šiuolaikinėje Lietuvoje, matau daug klaidų jos politikoje, 
valdymo organizavime. Būna, kad tuos pat įvykius smerkiame visi - aš ir mano 
seserys. Vis dėlto yra skirtumas, kaip Lietuvą smerkiu aš ir kaip smerkia jos. Aš 
smerkiu kupinas meilės ir norėdamas kuo greičiau ištaisyti tai, kas daroma blogai, 
tikiu, kad ateitis bus geresnė, o jos smerkia tikėdamosios Lietuvos griūties, kupinos 
piktybiškumo ir laukiančios, kada kerštas galės triumfuoti. Tiek seserys, tiek aš 
mylime Bagdoniškį, nes tai mūsų nuosavybė, mūsų lizdas Lietuvoje, tačiau man 
Lietuva yra didžiausia Bagdoniškio sintezė, išsipildžiusi idėja, konkretus įvykis. 
Man meilė Bagdoniškiui susijusi su meile Lietuvai, ir šios dvi meilės viena su kita 
susilieja, o joms meilė Bagdoniškiui niekaip nesusijusi su Lietuva. 


1922 metų gegužės 30 d. 
Antradienis 


1714 m. balandžio 23 d. „Pardavimo visiems laikams aktas“*", Katažyna iš Rudami- 
nų-Dusiackių Aleksandrienė Oginska Usviatų seniūnienė pardavė dalį savo valdos 
Kriaunose, Bagdoniškio palivarką Mykolui Sulistrovskiui, Ašmenos vaiskiui. Šį aktą 
dar papildė vadinamasis „Amžinų riby nužymėjimo“ aktas, ar paprastai tariant Bag- 
doniškio ribų nustatymo aprašymas, įvykdytas 1714 m. gruodžio 1 d. Šį aktą žodžiu 
1715 m. kovo 18 d. patvirtino Oginska Ašmenos pavieto žemės teismo posėdyje ir jis 
buvo įrašytas į Ašmenos pavieto žemių registrų knygą. „Riby žymėjimas“ atliktas 
apeinant valdas, dalyvaujant kviestiniams ir besiribojančių žemių kaimynams. Su- 
rašytą dokumentą kaip visada patvirtino vadinamieji antspaudininkai liudininkai. 
Ribos žymimos upeliais, upokšniais, keliais, pelkėmis, dideliais akmenimis, 
medžiais, ypač senais ąžuolais. Kai kur net ir ąžuolų kelmais, 22 specialiai ribo- 
ženkliams žymėti supiltais kauburiais. Vieni iš jų buvo seni, kiti — iš naujo supilti. 
Senose ribas žyminčiuose ąžuolų, o kartais ir kitų medžių žievėse buvo įpjaunamas 


327. „Wieczysto-Przedažny Zapis“. 

kryžius, kad ribos būtų iš tolo matomos. Tais laikais Bagdoniškio valdoms priklausė 
plotas, kuriame šiandien yra Bagdoniškio dvaras; Karveliškis ir Gojus; palivarkai: 
Kumšos, Stačiaragis su Malcoužusieniu tokiu pat pavadinimu (Stačiaragis); kaimai: 
Bagdoniškio, Rukelių, Viveliškių, Jonavos, Ginduriškių (kitaip dar Pielanų, arba 
Malcinės) kaimai, Prapultynės gyvenvietė; iš dalies, berods, dabartinis Matautų 
miškas. Tokios ribos galiojo net iki valstiečių išlaisvinimo iš baudžiavos XIX am- 
žiaus antrojoje pusėje, jau Papos laikais. Kaip matome iš 1714 mety „Ribų žymėjimo“ 
akto, tuo laiku čia, išskyrus dvarvietę, egzistavo tik du kaimai su juose gyvenančiais 
baudžiauninkais - tai Bagdoniškio ir Rukelių kaimas. Viveliškių, Jonavos ir juo la- 
biau Ginduriškių kaimų nebuvo. Atrodo, toje vietoje, kur dabar yra Viveliškės ir 
Jonava, augo miškas, jungiantis dabartinį Stačiaragio mišką su dabartiniu Matautų 
mišku. Tada nebuvo nei Kumśy, nei Karveliškio. O pavadinimas Viveliškės („Vivie- 
liškis“) egzistavo, tačiau tai buvo upelio pavadinimas, jis greičiausiai įteka į Biržupį, 
vadinamą „upeliu“. Kumšų pavadinimas taip pat reiškė upelį, regis, tai dabartinio 
„Bućupio >* žemupio pavadinimas. Upelis teka iš didžiųjų Pielanų ir Knysos pelkių 
per Ginduriškes, toliau per Busiškio žemę ir ribojasi su Bagdoniškio dvaro žeme, to- 
liau su Kumšomis ir įteka į Kumšų ežerą Ažiškį (Ožiškį). O šis dokumentuose grei- 
čiausiai ir toliau vadinamas „Kumšu“, o aukščiau, Busiškio apylinkėse - „Eybučupis“ 
(Eibučupis, arba Heybučupis). Dar aukščiau, pačiose Pielanų pelkėse, kažkur Kar- 
veliškio ir Knysos apylinkėse aptinkamas upelis pavadinimu „Naujadara“. Nežinau, 
ar tai naujas upelis, ar tas tas pat Eybučupis (Eibučupis), tik jo aukštupys. Savaime 
aišku, ten pat turėjo būti ir lankos Naujadarkos, vėliau žymimos šalia kitų lankų 
„Pielenas“ (šiandienė „Pelanė“, arba „Pielenė“). Tad Papa, ko gero, klydo, vadinda- 
mas „Naujadara“ pievą, esančią tarp Bagdoniškio dvaro ir į pietus nuo Liepų parko, 
vadinamo „Eybučupis“ (Eibučupis), šis pavadinimas 1714 metų dokumente varto- 
jamas tiek upeliui, įtekančiam į Kumšų ežerą Ožiškis („Ažiškis“) iš Busiškio pusės, 
tiek kitam upeliui, kuris dabar yra tik mažytis klampus upeliukas, įtekantis į tą pat 
ežerą, tik kitoje vietoje - Kumšų ir Buniškių žemių ribose. Toks pavadinimo varto- 
jimas dviem upeliams aptinkamas inventoriaus užrašuose XIX amžiaus pradžioje, o 
pavadinime yra tik vienas skirtumas: Busiškio upelis vadinasi „Eibutis“, o Buniškių- 
Kumšų - „Eybučupis“, tačiau tai vienas ir tas pat pavadinimas, nes lietuvių kalboje 
„Eibučupis“ reiškia „Eibučio upelis“. O šiuolaikinis pavadinimas, kurį vartojo Papa 
kalbėdamas apie Busiškio upelį, yra „Bučupis“ — tai turi būti tikrojo pavadinimo 
„Eibučupis“ iškraipytas pavadinimas. Eibutis - pavardė, XVIII amžiaus inventoriaus 
užrašuose yra Rukeliuose baudžiauninkų šeima tokia pavarde. 


328. Dabar šis pavadinimas rašomas „Bučiupys“. 

1922 mety gegužės 31 d. 
Trečiadienis 


Vis dar tęsiasi vėsios dienos. Šiandien iš vakarų pučia vėjas, kartais atpūsdamas 
lietų, o vėsa tokia įkyri, kad kaulus laužo. Elvyra miegamajame užsikūrė krosnį. 
Tokiomis dienomis kaime, kai nedirbami ūkio darbai, liūdna ir tuščia, ypač vasarą, 
nes kol kas dar negalima įsijausti į rudenines nuotaikas. 

Toliau pasakosiu šį bei tą iš Bagdoniškio istorijos remdamasis senaisiais doku- 
mentais. Bagdoniškio ribų nustatymo 1714 metų akte, išskyrus tai, ką rašiau va- 
kar, yra dar keli įdomūs faktai. Dabartinėse Jonavos ir Viveliškių apylinkėse pagal 
dokumentą turėjo plytėti miškas, per kurį ėjo riba, o tas miškas buvo vadinamas 

„didžiuoju mišku“. Greičiausiai visa teritorija, kuriai šiandien priklauso Stačiaragis, 
Viveliškių ir Jonavos žemės bei Matautų miškas, buvo vientisas miškas, besidrie- 
kiantis net iki Gojaus, o gal net iki Kumšo iš vienos pusės, o iš kitos susijungiantis į 
miškų visumą su Obelių mišku prie Matiekų kaimo ir Matautų miško likusia dalimi, 
tuo metu nepriklausiusia Bagdoniškiui, Rokiškio miškais (iki Ragelių ir Rokiškio 

(per Rudelius). Tai buvo „didžiojo miško“ plotas. Ribų nustatymo dokumentas pa- 
aiškina ir dabartinio Busiškio kaimo pavadinimą. Tai buvo kažkokio pono Bušo 

žemė. Dokumente šis plotas vadinamas bendriniu pavadinimu „Bušovščyzna“ nuo 

žemės savininko pavardės (tokiu pat būdu, kaip matyti ir iš kitų dokumentų, buvo 

sukuriami ir kiti pavadinimai: „Montovščyzna“* iš Mantauto, „Robačevščyzna“ iš 

Robačevskio). 1714 metų akte pažymėti tuometiniai su Bagdoniškio žemėmis besi- 
ribojantys kaimynai: nuo Rukelių už upelio Biržupio Bagdoniškio žemės ribojosi 

su Dagiliais, toliau su Obelių nuosavybe (Meldučių kaimu?), paskui su Kurkliečių 

seniūnija, Rokiškio žemėmis, paskui su Antanaše (maždaug tarp Rudelių ir Matiekų 

apylinkių, toliau Obelių žemės (maždaug nuo Matiekų iki Kuiso), o toliau „Buščovš- 
čyzna“, paskui Pakriaunio žemės (iki Kumšų ežero „Ažiškis“ (Ožiškis) ir Buniuškių 

žemės (arba Boniškės) sudarė atskirą teritoriją arba buvo sudėtinė Pakriaunio arba 

Dagilių dalis — šio fakto iš ribų nustatymo akto nustatyti neįmanoma). 

Nuo 1714 iki 1742 metų Bagdoniškis priklausė Sulistrovskiams. Tačiau šio laiko- 
tarpio dokumentų nėra. Matyt, jo laikai ėjo ramiai, nebuvo jokių įvykių, betarpiškai 
liečiančių Bagdoniškį. 1742 metais Antonis Sulistrovkis*?, Ašmenos pavieto pulki- 
ninkas, Kurklių seniūnas, žinoma, ir paveldėtojas, o galbūt dvaro savininko Myko- 
lo Sulistrovskio?* sūnus, pardavė Bagdoniškį Jo karališkosios malonybės kapitonui 


329. Dabar - Mataučizna. 
330. Sulistrowski Antoni. 
331. Sulistrowski Michal. 

Adomui Ropui** ir jo žmonai Malgožatai Budbergaitei**. Pardavimo dokumento 
nėra, tad nežinau, už kokią kainą, kokiomis aplinkybėmis ir sąlygomis dvaras buvo 
parduotas. Išliko tik „Bagdoniškio valdų inventoriaus ekstrakto“** nuorašas, pada- 
rytas 1742 metais; jis papildo pardavimo aktą ir įtrauktas į LDK Vyriausiojo Tri- 
bunolo registro knygas. Tai pirmasis Bagdoniškio inventorius, kuriame atsispindi 
dvaro nuosavybė, ypač pastatai, įranga, inventorius, gyvuliai, baudžiauninkai ir jų 
pareigos. Apskritai tokie Inventoriai, kurių per visą Bagdoniškio gyvavimo laiką 
buvo keli, labai įdomūs dokumentai, jie padeda pažinti dvaro turtą ir ūkio raidą, 
o kiti dokumentai — turintys teisės arba teismų aktų bruožų - mums pateikia tik 
formalią dvaro istoriją, tačiau nieko nepasako apie vidinę būklę. 


1922 metų birželio 1 d. 
Ketvirtadienis 


Brrrr... kaip šalta. Kasdien vėsu, oras įšyla nedaug, termometro stulpelis pakyla 
tik kelis laipsnius virš nulio, o naktimis ir paryčiais būna vos vienas du laipsniai 
šilumos. Be to, dar šaltas vėjas pučia. Dabar blogiau nei rudenį, nes šalta ne tik 
lauke, bet ir namie, krosnių jau nekūrena. Per ankstyvos atostogos nėra malonios. 
Šiuo metų laiku be galo gražu klausytis paukščių čiulbėjimo, malonu gėrėtis žydin- 
čiomis alyvomis, vaismedžiais, tačiau mūsų krašte ta vėsa, kuri iš esmės būdinga 
tokiam laikui, neleidžia pajusti gamtos pilnatvės. 

Šiandien buvo atvykęs Piotras Rosenas ir labai smarkiai mane suerzino savo įpro- 
čiu išpasakoti viską, kas jam širdį slegia. Bendraudamas su lietuviais, Rosenas, jeigu 
neapsimeta lietuviu ir savo krašto patriotu, dedasi labai ištikimu šalies piliečiu, nu- 
sipelniusiu Lietuvai. Na, o bendraudamas su lenkais - mūsų dvarininkais - iš visos 
širdies piktai liežuviu plaka lietuvius ir Lietuvą, dar labiau kaitindamas lenkų neapy- 
kantą šaliai. Jo kritika tokia piktybiška, kad net juokinga. Šis asmuo tikras žmonių 
supriešinimo meistras. Mano seserys jį gerai pažįsta, puikiai žino, kad jis niekada 
nekalba iš įsitikinimų, o juo labiau nuoširdžiai, kad jo žodžiais visiškai negalima pa- 
sitikėti, tačiau vis dėlto su malonumu jo klausosi ir pritariamai galva linksi (ypač El- 
vyra), mat tiesiai šviesiai sako tai, kas joms patinka ir ko pačios geidžia. Jau seniai įsi- 
tikinau, kad žmonės, išskyrus negausias išimtis - ypač moterys, - mąsto absoliučiai 
iracionaliai, vadovaujasi ne argumentais ar logika, o savo norais. Jeigu nori bendrauti 
su moterimi, turi pataikauti jos įsitikinimams ir aistroms. Toks bendravimo būdas 


332. Ropp Adam. 
333. Małgorzata z Budbergów. 
334. „Extrakt Inwentarza majętności Bohdaniszek“. 

joms patinka ir atrodo teisingas, nors kalbėtų su jomis ir visiškas kvailys. Yra labai 
taikli rusų patarlė apie kalbėjimo su moterimis būdą: „He Meuumo 6ucepa nepedo 
ceuHvamu. *5 Tai visiškai beprasmiška. Eilinė moteris supranta tik tai, ką nori supras- 
ti. Tad ir reikia jai pataikauti arba tylėti, tačiau įtikinti jos neįmanoma. 

Toliau pasakosiu apie Bagdoniškio istoriją. Kitąsyk, jeigu rasiu laiko ir pakaks 
vietos, papasakosiu apie Bagdoniškio inventorių ir dvaro likimą, keitimąsi, apie tur- 
tą, baudžiauninkus, jų pareigas ir t. t. O dabar mane labiausiai domina Bagdoniškio 
likimas, apie kurį pirmiausia noriu papasakoti. Iš 1742 metų Inventoriaus pacituo- 
siu tik ežerų sąrašą, kurie tais laikais priklausė Bagdoniškiui — atitinkama Inven- 
toriaus pastraipa apie Bagdoniškio ežerus skamba taip: „Vienas ežeras pavadintas 
Kriaunos, kitas Pakienia, trečias Ažiškie, ketvirtas Kuiš, penktas Kiel ir kiti, kurie į 
sąrašą neįtraukti, tačiau jų, dvarui priklausančių, yra daug. 35 Nežinau, kuris eže- 
ras, pavadintas „Kriaunos“, priklausė Bagdoniškiui, bet manau, kad abu pirmieji — 

„Kriaunos“ ir „Pakienia“ — tai Pakenės (Pokenės) pelkių ežerėliai. Matyt, jie buvo 
atiduoti Bagdoniškiui atskiriant nuo Kriaunų 1714 metais, nors Bagdoniškio žemės 
su jais ir nesusisiekė. „Ažiškie“ ežeras - tai Kumšų „Ažiškis“ („Ožiškis“). Ežeras 
„Kuiš“, tikėtina, turi bendrą pavadinimą su Knysos kaimu, esančiu vadinamosiose 
Pielanų balose už Gojaus, tarp Busiškio (senosios „Bušovaščyznos“*?), Matiekų ir 
Papilių. Neįsivaizduoju, koks ežeras vadinosi „Kiel“ ir kur jis buvo. Greičiausiai 
kažkur tose pat apylinkėse kaip ir „Kuiš“, tik šiek tiek arčiau Matiekų, į kairę nuo 
Knysos kaimo, žiūrint iš Bagdoniškio pusės. Netoli Bagdoniškio jokio ežero ar gy- 
venvietės tokiu pavadinimu nesu girdėjęs, bet apylinkėse tarp Karveliškio ir Matie- 
kų užusalių yra Kelačisovo (Kelačisų?)*** dvarelis (pavardė „Keliačis“ atitinka ežero 
pavadinimą „Kiel“ ir greičiausiai kilęs iš šio pavadinimo), pats ežerėlis turėjo virsti 
pelke ir šiandien jo jau nėra, liko tik bevardė pelkė ir Kieliačisų (Kieliačių) giminė, 
ten gyvenanti. Labai sunku atspėti, kokie kiti ežerėliai neįtraukti į sąrašą. Galbūt 
tai buvo koks nors ežerėlis, kuris, kaip „Kriaunos“ ir „Pakienia“, nesiribojo su Bag- 
doniškio žemėmis tais laikais, o gal jie buvo tose žemėse (dabartinėse žemėse Jona- 
vos, Viveliškių, Bagdoniškio kaimo, net ir dabartinio dvaro valdose, Rukelių žemės, 
kurios anksčiau priklausė Bagdoniškio valdai, yra tarp kalvų, čia daug žemumų, 
balų ir pelkių, kurios prieš 200 metų galėjo dar būti ežerai, apžėlę ir pelkėmis virtę). 


335. „He meuume 6ucepa nepeðb ceuHbamu” (rus.) - nemesti kiaulei perlų; nekalbėti apie daly- 
kus, kurie klausytojui yra nepasiekiami. 

336. „Iezioro nazwane iedno Krewny, drugie Pakienia, trzecie Ażyśkie, czwarte Kuisz, piąte Kiel, y 
inne, które się tu nie specyfikuią, ale iest ich wiele należących." 

337. Dawną „Buszowazczyzną“. 

338. M. Rómeris dvaro pavadinimą originaliame - lenkų kalba — tekste įrašęs taip: Kelačisowie. 

1922 metų birželio 2 d. 
Penktadienis 


Šiandien apėjau visą Gojų, geriau apžiūrėjau gausius, jį skersai ir išilgai išvagoju- 
sius takus, kurie tarsi orientyrai neleidžia pasiklysti miške. Takai veda skirtingo- 
mis kryptimis ir apipina mišką tarsi voratinklis. Visus takus nusibraižiau Gojaus 
plane ir skirstau mišką kvartalais, kai skaičiuoju medžius. Vakare sugrįžo mano 
tarnaitė Jadzė, išleidau ją kelioms dienoms namo, tad rytoj ir vėl abu eisime į mišką 
ir kartu skaičiuosime Gojaus užaugintus medžius. Apskaičiuoti liko dar daugiau 
nei pusę miško. 

Su panele S. Gerkovičuvna ir vaikais - Helcia ir Andžejumi - po pietų dar kartą 
nuėjau į Gojų, o iš ten iki Kumšo ežero. 

Iš Kavoliškio buvo atvykęs Hektoras Komorovskis. Užsibuvo pas mus iki vaka- 
ro. Su malonumu praleidau laiką jo ir seserų draugijoje, kalbėjome malonesnėmis 
temomis, neliejome tulžies ant Lietuvos ir lietuvių, kaip kad pastaruoju metu da- 
ryti madinga. Kalbėjomės apie ūkį ir įvairius ūkio pramonės projektus. Hektoras, 
kad ir kiek turėtų trūkumų, vis dėlto turi didžiulį privalumą - labai gyvybingas, 
veiklus žmogus, nuolatos ką nors daro, organizuoja. Tai ne amžinai niurzgančio ir 
pinigus švaistančio palaidūno tipas, o energingas „business-man'**, tad jo protas 
nuolatos veikia, mąsto. Hektoras mąsto plačiai, neapsiriboja tik vietos gyventojų 
problemomis ir luomo griūties marazmais. Jis iš prigimties daugiau plutokratas ir 
pramonininkas nei užkietėjęs aristokratas, nors savo mėlyną kraują labai vertina ir 
prireikus pabrėžia. 

Tolesnės žinios apie Bagdoniškio istoriją. Jau sakiau, kad 1742 metais Antonis 
Sulistrovskis, Ašmenos pavieto pulkininkas ir Kurklių seniūnas, Bagdoniškį par- 
davė Adamui ir Malgožatai iš Budbergų Ropams. Iš 1742-1757 metų laikotarpio 
jokių duomenų nėra. Dokumentai, pasirašyti Ropo vardu ir susiję su Bagdoniš- 
kiu, atsiranda 1757-1759 metais. Greičiausiai tai tas pat Adamas Ropas, kuris 1742 
metais įsigijo Bagdoniškį. 1742 metais Adamas Ropas gavo Jo karališkosios malo- 
nybės kapitono titulą. Po 15 metų Ropas vardu Adamas Kšyštofas*** jau vadinamas 
„Didžiosios Lietuvos Kunigaikštystės gvardijos Jo karališkosios malonybės Generolu 
adjutantu“ ir „Vilkmergės pavieto rotmistru3*. Be Bagdoniškio, Vilkmergės paviete 


339. Business-man (angl.) - pramonininkas. 

340. Ropp Adam Krzysztof. 

341. [...] Generałem Adjutantem Jego Królewskiej Mości Gwardyi Wielkiego Xięstwa Litewskiego 
i Rotmistrzem powiatu Wiłkomierskiego. 

jis turi turto „Kurlandijos Kunigaikštystėje“ — Subačiuje (Subbat*£) ir Pšedemniže 
(25, Tuo pat metu pirmoji Ropo žmona Malgožata iš Budbergų greičiausiai mirė, 
nes 1758 metais Ropas veda Aną Frejerytę***, Jo karališkosios malonybės kapito- 
naitę, kuriai tų metų sausio 31 dieną sudaro aktą ir jai „dovanoja iki gyvos galvos 
turtą“*“. 1759 metų vasario 20 dieną Ropas sudaro testamentą, kuriame kalba apie 
savo sūnų iš pirmosios santuokos Adamą Valerijų. Frejerytć greičiausiai buvo ne 
kuršiškė, o lietuvė, nes ji katalikė, o Ropas evangelikas (1758 metų sausio 31 dienos 
akte yra įrašas, kad vyriškosios lyties Ropo ir Frejerytės palikuonys turi būti au- 
klėjami pagal evangelikų tikėjimą, o moteriškosios lyties - katalikų). Ropas su Ana 
Frejeryte susituokė 1758 metų vasarį (katalikiškoje Šv. Stepono bažnyčioje) Vilniuje; 
čia netoli Rūdninkų vartų Frejerytė turėjo paveldėjusi miesto tipo dvarelį. 


1922 mety birželio 3 d. 
Šeštadienis 


Su Jadze toliau skaičiavome Gojaus medžius, reikalingus statyboms. Šiandien ap- 
skaičiavau 3 miško kvartalus. Darbo dar liko 2-3 dienoms. 

Šiandien anksti rytą Marynia išvažiavo pas p. Aną Pisaniovą į Adamavo dva- 
rą“, turintį 70 varstų žemės, esantį tarp Utenos ir Vilkmergės. Sugriś po kelių 
dienų, po Sekminių. 

Vakare su nediduku Marynios šuneliu, gražuoliu Bolonės veislės „Rusaku“ 

„medżiojome” tamsiojoje salėje pacukus, kurių siaubingai daug priviso Bagdoniš- 
kio name. 


342. Subatė (Subačius), dabar miestelis Latvijos Respublikos pietryčiuose, Daugpilio rajone, ne- 
toli Subatės ežero ir Lietuvos sienos. Miesto teisės Subatei suteiktos 1887 m. Istoriniuose šalti- 
niuose pirmą kartą paminėtas 1550 m. 

343. Oprócz Bohdaniszek w powiecie Wiłkomierskim na Litwie należą do niego jeszcze dobra w 
„Xiestwie Kurlandskim“, mianowicie Subocz (Subbat) i Przedemniże (?). 

344. Frejerówna Anna. 

345. [...] na której rzecz czyni w d. 31. I. tegoż roku t. zw. „wieczysto-darowny oraz dożywotni zapis. 
346. Dabar dvaras yra Šalčininkų rajone. Žinoma, kad po Pirmojo pasaulinio karo, apie 1918 
m., į dvarvietę grįžo ponas Baranauskas (Baranovskis). Vėliau, 1920 m. vasarą, šalia Adamavo 
ąžuolo šeimininkas nusišovė. Po jo mirties iki 1939 m. dvarvietė priklausė poniai Baranauskie- 
nei (Baranovskai). Grąžinus kraštą Lietuvai, ponia pasitraukė į Lenkiją. Dvaro pastatus ir ūkį 
Vėliau, apie 1948 m., ūkiniuose dvaro pastatuose buvo įrengta kolūkio karvių ferma. Tuo metu 
pastatai suremontuoti: pakeistos lubos, perdengtas stogas. Ūkinių dvaro pastatų sienos drėbtos 
iš molio su kapotais viržiais. Dvarvietėje išlikę minėtieji molio su viržiais ūkiniai priklausiniai, 
dvaro tvenkiniai, ryški sodintų medžių (liepų) riba. Kitų pastatų išlikę tik pamatai 

(Švenčionių rajono dvarai.http://www.vilnijosvartai.lt/uploads/works/2288.pdf. Žiūrėta: 2013 u 17). 

Štai vėl rašau apie Bagdoniškio istoriją. Taigi dokumentuose radau informaciją, 
kad Bagdoniškio savininkas Adamas Kšyštofas Ropas, likus metams iki mirties, 
antrąkart vedęs Aną Frejerytę, buvo labai įsiskolinęs. Už pakvitavimus buvo sko- 
lingas 150 talerių Adamui Šatkovskiui*7 Pabiržės seniūnui, jis savo pakvitavimų 
teises perleido „Nepaprastuoju ir amžinojo atsisakymo sutarties aktu *%*% Mykolui 
Tomaševičiui, Vilkmergės iždininkui. 1757 metų gruodžio 30 dieną Ropui „sku- 
biai reikėjo pinigų sumos, kad nuramintų įvairius Bagdoniškio valdos skolintojus“, 
todėl jis trumpam 4 mėnesių laikotarpiui (iki 1758 metų šv. Jurgio) pasiskolino 
iš Teodoro Pohlo, Vilniaus piliečio, 500 kaltinių tałeriy**, użstatęs Bagdoniškio, 
Subačiaus ir Pšedemniže (?) turtą, įsipareigodamas, kad skolintojas turės teisę šio 
turto reikalauti sutarties nesilaikymo atveju (iš Ropo testamento matau, kad jis 
1759 metais Pohlui skolos dar nebuvo atidavęs). 1758 metų sausio 31 dieną jis spe- 
cialiu aktu? užrašė savo būsimai žmonai Anai Frejerytei Bagdoniškyje jau „iki 
gyvos galvos“ dovanotus 2000 kaltinių talerių. 1758 metų balandį pasirašęs „Vedy- 
by kontraktą“ užstatė Bagdoniškį Vaitiekui ir Anai iš Koščycų Višinskiams, Dro- 
hičino iždininkams, už 14 000 lenkiškų zlotų. Aleksandrui Holovniai**, Pinsko 
pavieto rotmistrui, buvo skolingas pagal „nepaprastąjj aktą“** 2 460 timpy”. Be 
to, turėjo kažkokių skolų, greičiausiai išmokėtinų savo broliams. Buvo dar sko- 
lingas Janui Bžezinskiui“*, Vilniaus vaivadijos rotmistrui, 6 680 lenkiškų zlotų. 
Paskutinė iš šių skolų - skola Bžezinskiui - nebuvo susijusi su Bagdoniškio valdų 
užstatymu. Dokumentuose yra įdomus įrašas apie skolos Bžezinskiui likimą, tai 
sutrikdė trumpą vedybinį Ropo ir Anos Frejerytės gyvenimą. Šią paskolą Ropas 
gavo užstatęs žmonos dvarelio turtą, panaudojęs prievartą ir apgaulę. Jeigu Die- 
vas leis, šį epizodą aprašysiu dienoraštyje rytoj, nes šiandien jau trūksta vietos. 
Turėjo Ropas ir įvairių kitų skolų už paslaugas, pavyzdžiui, daktarui Šmitui 50 
talerių, savo kamerdinieriui Šycui 103 kaltinius talerius ir 4 timpas. Kažkoks Fer- 
dynandas Miusteris, Jo karališkosios malonybės kapitonas, už užstatą buvo paė- 
męs Ropo brangenybes ir sidabrą už 40 kaltinių talerių skolą, kitas brangenybes 


347. Szatkowski Adam. 

348. Osobliwym Wlewkowym Wieczysto-Zrzecznym Zapisem. 

349. Taleris - LDK sidabrinis pinigas, puskapis. 1564 m. Žygimantas Augustas Vilniaus pinigų 
kalykloje pradėjo kaldinti talerius Lietuvai ir Lenkijai. 

350. Wieczysto darownym oraz dożywotnym Skryptem Zapisem. 

351. Hołownia Aleksandr. 

352. Na Osobliwy Zapis. 

353. Timpa - mažavertė 1663-1776 m. naudota LDK moneta. 

354. Brzeziński Jan. 

ir kitą sidabrą paėmęs Hryncevičius (Hryncewicz), „likusius po jos mylistos ponios 
Borodzičovos“*“, Kšyštofas Platas““ turėjo 12 Ropo žiedų su briliantais (vienas su 11, 
kitas su 9 deimantais) už 40 kaltinių talerių. 


1922 metų birželio 4 d. 
Sekmadienis 


Kadangi šiandien Sekminės, neskaičiavome medžių Gojuje. Po pietų su kitais žmo- 
nėmis išėjome gaudyti vėžių Kumšų ežere Ažiškis (Ožiškis). Vėžiauti išsiruošėme 
aš, p. Sofija Gerkovičuvna, Elvyros vaikai Helcia ir Andžejus, mano tarnaitė Jadzė, 
du dvaro staliaus Deksnio vaikai Juozukas ir Petriukas. Vėžių gaudymo žinovai yra 
Deksniukai, kurie šiandien buvo mūsų visų „instruktoriai“. Labai puikiai pavyko 
mums vėžiauti. Stebėję, kaip dirba Juozukas Deksniukas, Helcia su Andžejumi ir 
Jadzė taip pat sugavo vėžių. Mūsų išvyka buvo labai žavi, vos atėję išgąsdinome 
antis, ir jos ėmė sparčiai plaukti kiton pusėn, o paskui bandė kuo greičiau skubėti 
mažyčiai ančiukai, kurie taip įsibaimino, kad panėrė po vandeniu. Aš pats vėžių 
negaudžiau. Kai mūsų vėžių gaudytojai, eidami ežero pakrante po truputį tolo, at- 
sisėdau prie vandens nuo Kumšų pusės ir praleidau visą laiką, kol jie braidė, apėjo 
visą ežerą ir grįžo atgal. Vaikams tai buvo labai linksma pramoga, o aš su malonu- 
mu laiką leidau prie ežero. Mūsų vėžiautojai sugavo iš viso 26 vėžius, kuriuos išvirė 
vakarienei. Sugrįžę į Bagdoniškį radome svečių. Atvyko p. Piotrienė Rosenienė iš 
Kriaunų su dviem sūneliais - 3 metukų Lutusiu (Stanislavu) ir 2 metų Atusiu (An- 
toniu), o vėliau pėstute pas mus dar užsuko ponai Florai. Po vakarienės svečiai 
išvažiavo ir išėjo. 

Bagdoniškio istorijos tąsa. Vakar pažadėjau dienoraštyje papasakoti apie 
Ropo skolą Janui Bžezinskiui. Šis epizodas — skundas, kurį 1759 metų kovo 20 
dieną Ana Frejerytė Ropova pateikė „Jos karališkosios malonybės Vilniaus mies- 
to įstaigoje““". O skundė savo vyrą Adamą Kšyštofą Ropą, Janą Bžezinskį ir dar 
kažkokį Filipovičių. Nors skundą pateikusi Ropova šį incidentą susiejo su skola 
Vaitiekui Višinskiui, tačiau atsižvelgus į tai, kad įvykyje dalyvavo Bžezinskis ir kad 
Ropo testamente, surašytame 1759 metų gegužės 21 dieną, sakoma, jog dvaro turtas 
užstatytas ne Višinskiui, o Bžezinskiui, už sumą, kurią mini Ropova savo skunde, 
darau prielaidą: šis epizodas turi būti susijęs su skola Bžezinskiui. Pagal autentišką 


355. Po ley mości Pani Borodziczowey pozostałe. 
356. Plat Krzysztof. 
357. Na Urzędzie J. K. Mości Grodzkim Wileńskim. 

ištrauką’ iš Anos Ropovos skundo paaiškėja, kad ji skundė savo vyrą, kuris nusi- 
žengė įstatymui, santuokai, apgaule ir prievarta gavo jos parašą užstatyti už skolas 
dvarelį. Kaltinamieji Ropas, Bžezinskis ir Filipovičius, iš anksto susitarę, atsiuntė 
ieškovei tuščią popierių pasirašyti, o kadangi ji nesutiko to padaryti, netrukus visi 
minėtieji asmenys užsuko į jų namus. Vyras ėmėsi prievartos — jis žmoną mušė, 
tampė už plaukų ir spardė, versdamas pasirašyti turto užstatymo dokumentus. 
Priešintis buvo sudėtinga, nes liudininkai, matę šį įvykį, nereagavo. Jie nesureagavo 
net ir tada, kai vyras išsitraukė špagą ir taikydamas tiesiai į širdį grasino nužudyti. 
Nematydama kitos išeities, moteris pasirašė užstato dokumentą. 


358. Šiame vertime tik perpasakojame originaliame Dienoraščio tekste pateiktos skundo ištrau- 
kos perrašą. Ištraukos originalas skamba taip: 

. ..obżałowany wyžey specyfikowany Wielmožny Imć Pan Ropp, maiąc in voro żałującą Aktorkę, 
postompiewszy ultra mantem przeciwko prawu pospolitemu y przeciw miłości malženskiey, agując 
indommum żałującą Aktorkę, uczynili kondyktament suptelny. Obżałowani Ichmoście (to znaczy 
Ropp, Brzeżiński i Flilipowocz; przypisek mój) między sobą w spolney radzie y namowie przysłali 
papiery napisane gołe, tyle przy wyrzmętych kustocyach przez Obiałowanego Małżonka Sługę od 
żałującey Aktorki (żalująca Aktorka - powódka skarżąca; „obiałowany” - pozwany, oskarżony; 

„żałoba” - skarga; przyp. mój). Listownym podeysciem pisząc. Jakoż żałobliwa aktorka do wyż 
wymienionego papieru gołego niewiedząc na jaki koniec podpisała się mówiąc Tymi słowy, Coż 

ma szkodzić, pieczętarzów („pieczętarz” - świadek na dokumencie; przyp. mój) nie proszę, tylo z 
obligacyi podług listu pisanego podpisał swoię, potym tedy daie obżałowany W Pan Brzeziński na- 
pisawszy ad mentem sui prawo zastawne na tym pomienionym papierze W.J. Panu Woyciechowi 
Wyszyńskiemu (Skarbnikowi Ziemi Drohieczyńskiej) Summy Tysięcy Siedym Set Siedymdziesiąt 
Zł. Polskich wnoszono Ewikcyą na żałobliwey Aktorki dworek za Rudnicką bramą sytuowany pod 
samym 1-tym Stefanem y na wszelką ruchomości oney będącą. Summy pieniężne Ubigne locozmu 
widząc y to ieszcze niepewnosc a gubiąc prawie na ostatnie, uczynili wyż pomieniony powtorny 
Kondyktament. Obżałowani Ichmoście zeichali do wyż pomienionego dworku żałobliwsy aktora 
wymowiąc, aby przyznała. Czego żadną miarą uczynić niechciała, ale trudno się było sprzec- 
ziwić, gdyś żałobliwcy aktorki obżałowany Małżonek dobywszy szpady mówiąc tymi słowy aby Ja 
zginę albo ty, mierząc w piersi, niedość na tym policzkując, bijąc, po ziemi włocząc, tuż perwseyi 
obżałoanych Ichmościow nic to niema szkodzić. Podpoili sama niepamiętała, jak przyznawała 
to wymogli. Co przyznała, sub acta w Roku 1754 miesiąca Marca 6 dnia w Magdeburgi Wilens- 
kiey. Post fata obżałowanego małżonka najechawszy (...) na żałującey aktorki Dworek z ludźmi, 
czeladzią, poddanymi, obżałowany Imć Pan Brzeziński per vim at potestatem wypędził, łając, 
bijąc, szczycąc się niejakowym prawem zastawnym z fabrykowanym, oraz na zdrowie y życie 
gając, zanym żałująca aktorka proveniendo tantae indemnitati suae aute omnia do skasowanie 
y anihilowanie multitate pomienionego prawa zastawnego jako niesłusznie wymóczonego na oso- 
bie białogłowskiey przez przymus przyznanego, do oddania pomienionego Dworka im actualem 
possesionem , za wiolencją, najazdy do pokowania sub poem irremissibiliom de legis extementis 
banicyonum ac infamia, y o to wszystko, co czasu prawa fusim dedukatur tey żałoby. 

1922 metų birželio 5 d. 
Pirmadienis 


Jau antrą dieną lauke šilta. Šiaurės vakarų vėją pakeitė pietys. Šiandien pirmą kartą 
šiais metais maudžiausi. Kol kas vanduo labai šaltas. 

Šiandien nutiko tai, ko ir reikėjo tikėtis iš mūsų visuomenės. Vyko seniūno 
rinkimai, seniūno pareigos apima kaimus nuo Dagilių iki Knysos imtinai. Seniū- 
no rinkimai vyksta per visuotinį visų kaimų gyventojų susirinkimą. Bagdoniškio 
dvaras taip pat įeina į šią teritoriją. Rinkimų susirinkimas sukviestas Bagdoniš- 
kio kaime, kadangi jis yra maždaug visos seniūnijos viduryje. Seniūnijoje luomai 
neegzistuoja, tad balsavimo teisę turi visi gyventojai — nepaisant jų lyties, kilmės, 
amžiaus, tautybės, tikėjimo, visuomeninės padėties ir t. t. Tad Elvyra ir Marynia 
taip pat turi balsavimo teisę, tačiau joms net nebuvo pranešta apie susirinkimą ir 
seniūno rinkimus. Reikia pripažinti: jos labai mažai bendrauja su aplinkinių kai- 
mų gyventojais, ypač Elvyra, ir nelabai žino savo teises ir pareigas, o pastarosiomis 
net ir pasinaudoti nesugebėtų. Tačiau tai jau kita tema. Būdingas pats faktas, kad 
jos buvo ignoruojamos ir niekas nematė pareigos mano seserims pranešti apie su- 
sirinkimą. Ar tai mūsų valdančiosios liaudies tendencija pašalinti „privilegijuotą 
luomą“ ir atimti bet kokias teises savo valsčiuje? Manau, ne, nes tokiu atveju reikėtų 
ignoruoti ir turtingus valstiečius - kaimo buržuaziją, o jie juk visuose seniūnijos 
susirinkimuose dalyvauja. Be jokios abejonės, priežastis kita. Taigi, nors luomai 
oficialiai ir neegzistuoja, o valsčiuose netrūksta turtingų valstiečių, visuomenės su- 
skirstymas pagal luomus vis dar gajus šiame krašte. Valsčiaus organizacija laikoma 
grynai luomine, nes tokia buvo rusų laikais ir tokia liko liaudies sąmonėje. Valstie- 
tis, žydas, ponas — štai visuomenės luomų elementai, populiarūs liaudies sąmonė- 
je. Žydas arba ponas - liaudies masių manymu, tai šlėkta, dvarininkas, žemvaldys, 
lenkas, paveldėtojas, nors ir stengtysi tapti geru piliečiu, tai yra Pono sinonimai. 
Jeigu praneš žydui arba ponui apie valsčiaus susirinkimą, tai reiškia, kad vėl sugrįš 
į valsčių senoji luomų sistema. O dabar valdžia atiduota paprastiems ūkininkams. 
Kai reikia atlikti pareigas valsčiui, visi privalo tai daryti, o didžioji darbų dalis ten- 
ka visiems, tik ne valstiečiams. Kai vykdomos teisės — rinkimai, niekam į galvą 
nešauna, kad visi lygiomis teisėmis juose galėtų dalyvauti. Tokios yra dabartinės 
tendencijos. Revoliucijos laikais toks požiūris sukuria bolševikinio stiliaus dikta- 
tūrą. Agrarinė valstiečių revoliucija, kuri šiuo metu verda Lietuvoje, tie elementai, 
kurie įsikalę į galvas luomų egzistavimą, tampa milžiniškais kitų luomų engimo 
įrenginiais ir kartu lietuvybės forsavimo mašinomis. Demokratinės luominės vi- 
suomenės kūrimo elementai labai iš lėto skverbiasi į liaudies masių savimonę. Pro- 

tingesni dvarininkai veikliai remia šiuos demokratijos elementus, nes supranta, 
kad visuomenės luomų sąvokos atsikratymas padės materialinei jų padėčiai, nes 
dings „privilegijuotas luomas“, prerogatyvos, kurias jau paveikė „nudum jus, ir 
tapo suduodamų smūgių priežastimi. Tačiau dauguma dvarininkų, išauklėta luo- 
mų ideologijos dvasia, nenori atsikratyti privilegijuoto luomo, net jeigu yra kone- 
veikiami ir daužomi, nes paprasčiausiai negeba to padaryti. Tad laikydamiesi savo 
valsčiaus nuošaly, dvarininkai patys geranoriškai prisiima pamotės vaidmenį su 
visomis jo pasekmėmis. Dabar ši nelygybė iš privilegijos virto persekiojimu. 


1922 metų birželio 6 d. 
Antradienis 


Ir vėl skaičiavau Gojaus medžius. Dar darbo turiu dviem dienoms. Po pietų dirb- 
damas Gojuje kiaurai permirkau, nes po lietaus visa miško tankmė, per kurią pra- 
sibroviau, nusipurtė vandenį tiesiai man ant galvos. Gojus nuostabus! Jo tokia veš- 
li augmenija, kad, rodosi, laiko visiškai nepaliesta. Jaunas lapuočių miškas auga. 
Daugiausiai yra uosių, kurių pridygę tankiai, tarsi aguonų. Daug jaunų ąžuoliukų, 
yra šiek tiek berželių ir drebulių. Netrūksta vietų, kuriose auga liepos (deja, dėl 
žievės žmonės greičiausiai neleis užaugti liepaitėms). Liepos miške tikra retenybė, 
o jos, kaip ir ąžuolai, byloja apie derlingą Gojaus žemę, uosių miškas taip pat re- 
tenybė, o Gojaus uosiai garsėja visoje apylinkėje ir geidžiami statybininkų. Jaunų 
eglaičių Gojuje sąlyginai nedaug. 

Vakarop pradėjau tvarkyti a. a. Papos ir savo popierius bei korespondenciją. 
Tų popierių susikaupė didžiulė, netvarkingai sumesta šūsnis. Greičiausiai kele- 
rių metų prireiks, kol juos sutvarkysiu. Aptikau kelis mamos laiškus, rašytus iš 
Janapolės Papai 1871 metais, tuo metu, kai Papa buvo trumpai išvykęs. Su kokiu 
malonumu aš juos perskaičiau! Vis dėlto tada Mama buvo įsimylėjusi Papą! Kiek 
daug grožio šiuose laiškuose, kokie gilūs jausmai liejasi mamos ranka rašytuose 
žodžiuose. Mama visada turėjo didžiulę širdį, mylinčią širdį, bei didžiulę dovaną 
išreikšti mintis. Ji turėjo nuostabią rašytojos dovaną! Mamos laiškai - tai jausmų 
perlai, tokie gyvi ir tikri, visada papuošti giliais samprotavimais. Tokia moteris 
kaip Mama - žmogiškasis brangakmenis, jos prigimtis be galo turtinga, labai re- 
tai sutinkama. Vargšas Papa, taurus tarsi krištolas, paprastas ir betarpiškas, buvo 
tarsi iš plieno lietas, tačiau jo protas ir širdis buvo skurdesni. Jis niekada nepasiekė 
Mamos lygio. Saldu skaityti meilės kupinus laiškus, o kartu liūdna, ir ilgesio banga 
užlieja, kad visa tai jau praeitis, kad mirtis pasiglemžė tai, kas man artima. 


359. Nudum jus (lot.) — tuščia teisė. 

Ir vėl aš apie Bagdoniškio istoriją. 1758 metais Adamas Kšyštofas Ropas pardavė 


Bagdoniškį Vaitiekui ir Anai iš Koščycų Višinskiams, Drohičino iždininkams, už 


42 000 Lenkijos zlotų. Pardavimas įsigaliojo pasirašius aktą, įrašytą ir pripažintą 
„Dynaburgo Magdeburgijoje 3%. Pardavimo akto dokumentuose neradau, jis įvar- 


dytas tik 1759 metais 


rašytame Ropo testamente. Iš pardavimo sumos Višinskis 


sumokėjo Ropui grynaisiais 28 ooo zlotų; juos Ropas panaudojo „savo broliams 


nuraminti 55, Be to, Višinskis apsiėmė sumokėti Ropo skolintojams skolas, tiems 


skolintojams, kuriems buvo užstatytas Bagdoniškio turtas. Tad nuo 1758 metų Bag- 


doniškis perėjo Višinskių nuosavybėn. 


Kilmingųjų Rėmerių giminės 

herbas „Dvi piligrimų lazdos“, dail. 

A. M. Hildebrantas 

(C. A. von KLINSPORG Baltisches Wappenbuch. 
Wappen sämtlicher, den Ritterschaften von 
Livland, Estland, Kurland und Oesel zugehó- 
riger Adelsgeschlechter, die Wappen sind 
gezeichnet von Adolf Matthias Hildebrandt. 
Stokholm: F. & G. Beijer, 188, L. 92). 


1922 mety birżelio 8 d. 
Ketvirtadienis 


1922 mety birżelio 7 d. 
Trečiadienis 


Šiandien skaičiavau egles Gojuje. Tvarkiau savo, Papos ir se- 
nųjų giminės laiškų archyvą. Taip ir prabėgo diena. Mano 
atostogų mėnuo jau artėja į pabaigą. Nuo rytojaus turėsiu 
lygiai savaitę ir vėl vyksiu į Kauną. 

Tenka padaryti bent dviejų dienų pertrauką pasakojant 
Bagdoniškio istoriją. Tuo metu, kai Bagdoniškį įsigijo Vaitie- 
kus Višinskis 1758 metais, prasidėjo teismai dėl Bagdoniškio, 
kilę dėl Višinskio skolos. XVIII amžiaus septintąjį dešim- 
tmetį vyko daug teismų, kurių dokumentus kaip tik dabar ir 
studijuoju. Atrodo, ginčai dėl Bagdoniškio truko apie dvide- 
šimt metų, kol Bagdoniškio dvaras pateko į Romerių rankas — 
tiksliau į Stepono Dominyko Romerio, kuris yra mano Tėvo 
prosenelis. Kol kas nežinau, kokiomis aplinkybėmis Bagdo- 
niškis atiteko mūsų giminei, nes dar atitinkamų dokumentų 
neperskaičiau. Bet atrodo, kad tai įvyko 1786 metais. 


Vaitiekus Višinskis, 1758 metais įsigijęs iš Adamo Kšyštofo Ropo Bagdoniškį, įklim- 


po į skolas. Bagdoniškio skolos jį prislėgė, o pats su jomis susidoroti nesugebėjo. 
Prisiimti įsipareigojimai buvo didesni už išgales juos vykdyti. Tad teko ieškoti kre- 


360. Magdeburgi Dynaburskiej. 
361. Na uspokojenie braci. 

ditorių ir prasiskolinti. Kad tokia buvo jo skolų kilmė, sužinome iš vėlesnių ieškinių 
ir dekretų, kuriuose ne kartą minima, kad Višinskis prasiskolino, nes jam skubiai 
ir nedelsiant reikėjo pinigų skoloms padengti. Višinskis pasiėmė tris pagrindines 
skolas, użstatydamas Bagdoniškį. Tiesą sakant, 1759 metų balandžio 9 dieną iš Mak- 
similjano ir Anastazijos iš Polukarpovičių Rosenfeldtų, Jo karališkosios malonybės 
poručikų?“*, pasiskolino sidabrinėmis monetomis 8000 Lenkijos zlotų vieneriems 
metams. Skolos grąžinimo data buvo 1761 metų balandžio 9 diena. Višinskis įsipar- 
eigojo mokėti metines palūkanas nuo šios sumos - 80 kaltinių talerių. Paskolą gavo 
su užstatu - kilnojamuoju ir nekilnojamuoju, su įsipareigojimu, laiku nesumokėjus, 
išieškoti trigubą sumą. Ypatingas šios skolos bruožas yra tas, kad buvo užstatytas 
Bagdoniškis. Tai reiškia: jeigu laiku nebūtų grąžinta skola, skolintojas turi teisę per- 
imti visą turtą, apie kurį kalbama sutartyje. Višinskio skolos rašte parašyta'“, kad 


362. [...] od Maxymiljana i Anastazji z Połukarpowiczów małżonków Rosenfeldtów, Poruczników 
Jego Królewskiej Mości. 

363. Čia tik perpasakojame originaliame Dienoraščio tekste pateikto skolos rašto perrašą. Rašto 
originalas skamba taip: A inguantumby na terminie dnia i miesiąca Supre opisanym Takowey 
summy ... Ichmosciom nie oddali y niewypłacili, tedy .... Liberum Inequitationem do Maiętnosci 
naszej wieczystej Bohdaniszki ... bez žadney najmniejszey konwikciy prawnej tylko za tym Obli- 
gacyinym y Inequitecyinym od nas Danym Zapisem bez Urzędu tylko z Jeneralem (Jenerał J. Kr. 
Mości — to samo, co komornik sądowy; przyp. mój) od Ichmosciow użytym ... tak za sam Kapitał 
Osim Tysięcy, jako też za zaręki y prowizyą roczną ... pozwalamy, Takowey Inequitacji libera od 
nas opisaney y pozwoloney za żadną wiolencyą y expulsyą poczytać nie mamy, y oney sami pr- 
zezsię przez Subordynowane Osoby temować y prepedycyi czynić albo titulo et pretestu nie powinni 
będziemy, po obięciu którey Maiętnosci Bohdaniszek ze wsiemi do niej należącemi, z poddanymi 
w nich mieszkaiącemi, z Ich wszelką powinnością, z Czynszami, karczmami, arędami, Danina- 
mi, owo zgoła ze wszystkiemi do niey przynależnościami, z Sienożęciami, Gruntami, Lasami y 
wszelkiemi attynencyami, nie my na się nieexcypniąc ani wyłączając tak jako z dawnych czasów 
y Inwentarzow u Siebie miałe y teraz ma (...) za prawna Zastawnym trzeiemali Cursu trzymać i 
poseydować, prowentów wszelkich wynagrodować, Czynne Arędy y wszelkie Daniny et omnis tituli 
Intraty, przychodzące do siebie odbierać, na swoy pożytek obracać bez żadney od nas y nikogo inne- 
go prpedycyi y yntercessowania się wolni y mocni będą, Podymne zaś Skarbowi Rzeczy Pospolitey 
należące podług abjuraty tudzież wszelkie podatki któreby per Laudum na Sejmikach uchwalone 
były Ichmość Panowie Rosenfeldtowie stante ma hypotecaria possesione od poddanych wybrawszy 
do Skarbu wypłacać, kwity Evolutorum na swoie imie brać...”. Powyższy „Obligacyiny y Ineguita- 
cyiny Zapis” wydany był od imienia obojga małżonków Wyszyńskich, to znaczy Wojciecha i Anny 
z Koszczyców, podpisany przez nich i przez „pieczętarzy” i przyznany „w Magdeburgi Wileńskiej”. 
W procesie jednak, który później wynikł z tego długu, w charakterze pozwanego dłużnika figuruje 
tylko Wojciech Wyszyński bez małżonki Anny. Zresztą, jak widać z dekretów, proces na razie był 
wytoczony do Wojciecha i jego brata Jana Wyszyńskiego. Ten ostatni został w procesie pozwany do 
odpowiedziałności z tytułu rzekomej zmowy („kondyktu”) z Rosenfeldtėw "wszelkiemi sposoba- 
mi i staraniami” „zobligował” skłonić, namówić Maxymiliana Rosenfeldta do udzielenia pożyczki 
Wojciechowi Wyszyńskiemu. W obligu tym (r. 1798) Wojciech Wyszyński, który poprzednio tytuło- 
wał się skarbnikiem Drohickim, tytułuje się już Starostą Chełmskim. Dotąd Wojciech Wyszyński 
stale już pod tym tytułem figuruje (czasem Chełmski, to znów „Chołmski”, „Chołmieński”). 

8000 skola nebuvo grąžinta, todėl skolininkai turėjo teisę perimti Bagdoniškį su 
jam priklausančiais kaimais, su baudžiauninkais, gyvenančiais tuose kaimuose, 
karčemomis, duoklėmis, su viskuo, kas priklauso Bagdoniškiui, tad su žemėmis, 
šienaujamomis lankomis, miškais ir inventoriumi. Taip pat skolintojas, kuris per- 
ims Bagdoniškį, įsipareigoja mokėti visus reikiamus mokesčius, kurie buvo nu- 
statyti bajoriškuose Seimeliuose. Skolintojai ponai Rosenfeldtai iš baudžiauninkų 
rinks duoklę ir mokės įmokas į valstybės iždą. Šį skolos raštelį pasirašė abu sutuok- 
tiniai Višinskiai, tai yra Vaitiekus ir Ana iš Koščicų, o ją patvirtino vadinamieji 
antspaudininkai ir „Vilniaus Magdeburgija“. Tačiau vėliau byloje, kuri kilo dėl šios 
skolos, atsakovas yra tik Vaitiekus Višinskis, jau be žmonos Anos. Byla, kaip matau 
toliau vartydamas dokumentus, kol kas buvo iškelta Vaitiekui ir jo broliui Janui 
Višinskiams. Pastarajam iškelta atsakomybė dėl tariamo susitarimo su Rosenfeld- 
tais. Rašoma, kad jis visais įmanomais būdais bandė įkalbėti Maksimiljaną Rosen- 
feldtą paskolinti pinigų Vaitiekui Višinskiui. Skolos raštelyje (1798 m.) Vaitiekus 
Višinskis, anksčiau vadinęsis Drohičino seniūnu, dabar jau pasirašo Chelmo seniū- 
nu. Nuo šiol Vaitiekus Višinskis jau visada pasirašo tokiu titulu (kartais „Chelmo“, 
tada vėl „Cholmo“ ar „Cholmiškis“). 


1922 metų birželio 9 d. 
Penktadienis 


Šiandien baigiau skaičiuoti Gojaus medžius. Visas mano miškas suskirstytas į 
18 kvadratų, kurių ribas nubrėžia keliukai. Suskirsčiau mišką taip, kad lengviau 
orientuočiausi vienalytėje miško tankmėje. Eglių iš viso auga (į šį skaičių įeina ir 
keliasdešimt pušų, kitados pasodintų - maždaug prieš 50 metų jas sodino Mama) 
nuo 8 colių ir daugiau 1276 vienetai. Tarp jų yra eglių (ir pušų) per 10 colių apim- 
ties 658 vienetai, o per 15 colių — 114. Storiausia eglė, vienintelė tokia miške, siekia 
22 colius. Daugiausiai storiausių eglių suskaičiavau toje Gojaus dalyje, kuri drie- 
kiasi į kairę nuo kelio, kertančio Gojų per vidurį ir vedantį link Ginduriškių, ypač 
aplink miško pievą, prie pat mano ir Marynios sklypų ribų. Esu visiškai patenkin- 
tas tokiu rezultatu. Medienos pakaks namui statyti, parduoti ir padengti didžiąją 
statybų išlaidų dalį. Skaičiuodamas savo medžių vertę pagal tokią kainą, kuria 
skaičiuoja Elvyra, mano Gojuje vien už egles gaučiau apie 300 000, o gal ir 400 000 
markių. Vadinasi, vien tik statybinės medžiagos, neskaičiavau medienos, skirtos 
kūrenimui, ir kitų medžių (lapuočių). Tad net ir mano Gojus, kuris labiausiai iš 
visų Bagdoniškio miškų sunaikintas (nekalbu apie Kumšą, kurio nebėra kaip miš- 

ko), vis dar turi savo vertę. Net ir šiandien nekalbu apie (...)*“+ Gojaus jaunuolyną. 
Kad tik Dievas duotų ir Miškų departamentas neužginčytų mūsų nuosavybės tei- 
sių į Bagdoniškio miškus. 

Šiandien trumpai buvo užsukęs į Bagdoniškį Hektoras Komorovskis. Marynia 
gavo telegramą, kad rytoj atvyksta vokietis Mejeris; mano sesuo nusamdė sodinin- 
ką ir pagalbininką ūkiui valdyti. 

Toliau faktai iš Bagdoniškio istorijos. Pasakojau, kad 1759-1760 metais Vaitie- 
kus Višinskis turėjo tris pagrindines skolas, užstatydamas savo valdą Bagdoniškį. 
Pirmoji skola sudarė 8000 lenkiškų zlotų, 1759 metų balandžio 9 dieną pasiskolin- 
tų iš Rosenfeldto. Pats skolintojas Maksimiljanas Rosenfeldtas netrukus mirė, ir 
vienintelė šios bylos ieškovė buvo Maksimiljano našlė Anastazija iš Polikarpovičių 
Rosenfeldt. Antrą pinigų sumą Višinskis skolingas Vilniaus vaivadijos pastalinin- 
kienei Teklei iš Sielanų Giečevičienei*“. Skolos lapelyje skolintojais nurodyti ne tik 
Teklė Giečevičienė, tačiau ir jos vyras Nikodemas Giečevičius“““, Vilniaus vaivadi- 
jos pastalininkas, tačiau minimas tik kaip sutuoktinis. Vadinasi, iš tikrųjų jis figū- 
ruoja kaip teisinis žmonos asistentas. Vėlesnėse bylose jau minima viena Teklė Gie- 
čevičienė, o jos interesams atstovauja globėjai (greičiausiai ji tapo našle). Paskolos 
suma buvo „tūkstantis raudonųjų zlotų (auksinų), nebrokuotų, kiekvieną skaičiuo- 
jant geromis senomis monetomis po aštuoniolika zlotų“. Skolos raštelis pasirašytas 
1759 metų balandžio 1 dieną ir pripažintas tą pat dieną „Vilniaus Magdeburgijoje“. 
Paskola paimta metams, jos grąžinimo terminas yra 1760 metų balandžio 10 diena. 
Paskola paimta užstačius Bagdoniškį, jeigu nebūtų laiku grąžinta. Be to, paimta su 
dviguba apsauga, kad jokia tėvynėje vyksianti revoliucija nesutrukdytų įvykdyti 
įsipareigojimų. Apie trečią Vaitiekaus Višinskio paskolą papasakosiu rytoj. 


1922 metų birželio 10 d. 
Šeštadienis 


Šiandien atvyko Marynios sodininkas vokietis. Jis kilęs iš Heseno-Darmštato pro- 
vincijos. Jaunas, dvidešimt kelerių metų vyras. Neaukštas, lieknas, malonaus, gyvo 
veido. Vaikinas atrodo nedrąsus, bet gal tai tik įspūdis, nes kelios kelionės dienos jį 
išvargino. Sunku pasakyti, koks jis iš tikrųjų. Kalba tik vokiškai, nei lenkiškai, nei 
lietuviškai nesupranta. Niekada šių kalbų nėra girdėjęs. Kelis žodžius moka prancū- 
ziškai, nes dvejus metus gyveno Maince, okupuotame prancūzų. 


364. Neįskaitomas žodis. 


365. Teklia z Sielanów Gieczewiczowa (I voto Karężyny). 
366. Gieczewicz Nikodem. 

Po pietų pas mane buvo užsukęs Kazimieras Jankauskas jaunesnysis, mūsų se- 
nojo, buvusio liokajaus Kazimiero sūnus. Kazimieras jaunesnysis dabar yra Rokiš- 
kio apskrities milicijos vadas. Jam 35 metai. Jis jautė pareigą pabūti pas mus ilgiau, 
tad keturias valandas su manimi kalbėjosi. Nors jį mėgstu nuo vaikystės, vis dėlto 
man iki gyvo kaulo pabodo jo viešnagė. 

Puiki šiandien diena - lijo lietus, paskui švietė saulė, vėliau pakilo vėjas, lengvai 
nugriaudė griaustinis. Visą dieną buvo labai šilta, ore tvyrojo drėgmė, nosį kuteno 
malonus gėlių ir medžių aromatas. Puiki gamta, tokia lepina gegužę. 

Tęsiu pasakojimą apie Bagdoniškio istoriją. Trečioji pagrindinė Vaitiekaus Vi- 
šinskio paskola, kurią imdamas užstatė Bagdoniškį, buvo skola Aleksandrui Ko- 
narskiui*$, [...]** seniūnui. Paskola paimta pasirašius geranorišką skolos raštą su 
užstatu 1760 metų balandžio 23 dieną Vilniuje. Paskola apibūdinama taip: Višins- 
kiai — skolos raštelyje minimi Vaitiekus ir Ana iš Koščycų - iš Konarskiy** pasi- 
skolino dešimt tūkstančių Lenkijos zlotų senosiomis timpomis, skaičiuojant timpą 
po vieną zlotą ir aštuonis grašius, ir tris tūkstančius keturis šimtus aštuoniasdešimt 
tris Lenkijos zlotus bei šešis tūkstančius penkis šimtus šešiolika Lenkijos zlotų ir 
šešiolika grašių. Paskola, paimta vieneriems metams, turi būti apmokėta 1761 me- 


367. Konarski Aleksandr. 

368. Neįskaitomas žodis. 

369. Toliau vertime tik perpasakojame originaliame Dienoraščio tekste pateikto skolos rašto 
perrašą. Rašto originalas skamba taip: Gotowcy rękodayney niepretensyiney y nie z Żadnych 
Kontraktów lub pszezysku prawnego wzrosłey Summy... In quantitate Dziesięć Tysięcy Złotych 
Polskich w Tynfowey y Szostakowey Starey Polskiey y Saskiey, nie nowey Pruskiey ani Inney Ia- 
kiey Zagraniczney Monecie Licząc Tynf po Złotemu y groszy osmiu, Szostek bity po Groszy dwu- 
nastu y Szelągów Dwa, to iest w Starey Tynfowey y Szostakowey Monecie Trzy Tysięce Czterys- 
ta Osmdziesiąt y Trzy Złotych Polskich y Groszy Dziesięć, w Saskiey vero Monecie Sześć Tysięcy 
Pięćset Szesnaście Złotych Polskich y Groszy Dwadzieście.” Pożyczka zaciągnięta na rok jeden, 
płatna r. 1761 „w Dzień św. Jerzego Swięta Rzymskiego podług Nowego Kalendarza Miesiąca Ap- 
rila Dwudziestego Trzeciego przypadaiącego”. Pożyczka uczyniona „pod Troiakiemi Zarękami et 
sub poenis Banitiorum et Infaniae" z „inekwitacyą” do dóbr Bohdaniszek. „Po uchybionym de 
super exprymowanym exulucyi y Summy mieijscu lub terminie też wyż wyrażone Dobra Nasze 
Bohdaniszki z Zabudowaniem Dwornym Folwarkowym y gumiennym z Krescencyą Żytnią y Jar- 
zymną z Bydłem Rogatym y nierogatym ze wsiami Folwarkami ad Fundum prefatorum bonorum 
należącymi z Ogrodami Owocowemi y Chmielowymi, z Gruntami Ornymi y nieornymi z Sie- 
nożęciami Błotnemi y Muroznemi z Puszczami Borami Lasami Pasiekami Zaroslami a Rzekami 
Rzeczkami Stawami Młynami Sadzawkami Karczmami Arędami z Poddanymi Osiadłymi y przez 
rozeszłymi z Ich Żonami Dziećmi ut (...) Sexus, z Czynszami Daniami Działkami Pańszczyzną 
powinnością y robocizną owe zgoła ze wszystkiemy generaliter Intrutami y Prowentami temuż 
Panu Starościcowi Przerolskiemu y każdemu od Imci Aktorowi lub Plenipotentowi na Zajutrz w 
kilka dni et etiam quovis captato tempore bez otrzymania Dekretów lub Sprawozdania Exekucji 
Urzędowych tylko za terazniejszym nasyzm Inequitationis Zapisem bez naymneyszego od Nas y 
nikogo Innego bronienia w possessyą swoią pozwalamy. 

tais per šventą Jurgį, pagal naują kalendorių balandžio 23 dieną. Paskola paimta už- 
stačius Bagdoniškį. Pabrėžiama: jeigu paskolos grąžinimo termino nebus laikoma- 
si, skolintojui atiteks Bagdoniškis su dvaro pastatais ir kluonu su javais, raguočiais 
ir kitais gyvuliais, kaimais ir dvareliais su dirbamomis žemėmis - ariamomis ir 
ne, su vaismedžiais ir pelkėmis, upėmis ir upeliais, karčemomis, baudžiauninkais, 
malūnais ir visu kitu turtu, priklausančiu Bagdoniškiui. 


1922 metų birželio 1 d. 
Sekmadienis 


Po pietų su Marynia nuvykau pas Rosenus į Gačionis. Buvau skolingas kaimynišką 
vizitą. 

Mano atostogos jau eina į pabaigą. Gaila, toks gražus metų laikas, o būdamas 
kaime džiaugiuosi visais teikiamais jo malonumais. Vaismedžiai jau nužydėjo, ta- 
čiau dar žydi alyvos, pakalnutćs, bijūnai, kaštonai. Kaštonų — medžių, ne žiedų, — 
nemėgstu. Man nepatinka aptakių, apvalių formų medžiai. Gražiausi man strėlės 
formos medžiai, tokie, kurie auga aukšti ir laibi, taip pat mėgstu išsikerojusius 
medžius, tokius kaip ąžuolas, bet ne apvalius. Vis dėlto laibi ir aukšti gražiausi. 
Tad mano medžių favoritai yra beržai, senosios liepos, uosiai, augantys grupėmis, 
patinka ir juodasis alksnis, mėgstu ir drebulę. Eglės ir pušys patinka, tačiau gra- 
žiausios, kai auga miške. Kaštonų ir klevų nemėgstu. Kai kurie klevai man patin- 
ka — labai seni, galingomis ir plačiomis šakomis, praradę apvalią formą. Greičiau- 
siai mėgstu laibus medžius todėl, kad mano skonį suformavo senosios liepos ir laibi 
itališki piramidiniai topoliai, mano vaikystės laikų skiriamasis Bagdoniškio bruo- 
žas. Prie ko vaikystėje įpranti, to ilgiesi senatvėje. Jau daugelį metų Bagdoniškyje 
neauga itališki topoliai, visi išnyko, o naujųjų užveisti nepavyko. Pastebėjau, kad 
mūsų krašte šios veislės topoliai visiškai dingo. Tačiau akį džiugina senosios di- 
džiulės piramidės formos liepos, augančios keliomis eilėmis. Yra ir žvakės formos 
uosių bei laibų berželių gojeliai. Tas peizažas, kurį matyti priprato akys vaikystė- 
je, suformuoja žmogaus grožio suvokimą ir turi didžiulę įtaką formavimuisi. Toks 
elementarus kraštovaizdis atrodo idealus man ir visą gyvenimą išliks vienintelis 
ir nepakartojamas. Niekas nepakeis didžiulės erdvės, supančios Bagdoniškį, ply- 
naukštės, iš kurios atsiveria vaizdas į žemumą ir Sartų ežerą, Kriaunų upės žemu- 
ma, didžiulis daubų plotas su pelkėmis nuo Popielų iki Pakenės (Pokenės). Nuo 
plynaukštės matosi toli į visas puses, akis siekia net Kriaunos upės žemumą. Vaizdo 
visuma sukuria didžiulę šalies perspektyvą, į kurią įeina miškeliai, ežerai, miškai. 
Toks įvairialypis šis epizodas, tačiau nėra vienodo vaizdo, nes didžiuliame paveiks- 

le ryškėja viso krašto perspektyva. Tad paveikslas — viena didelėsintezė, sudaryta 
iš įvairių elementų, susijusių ir sudarančių visumą. Šiame kraštovaizdyje būtent 
ir auga mano mėgstami medžiai, visas kraštovaizdis karpytas, bet ne apvalus] jis 
ilgėja į viršų ir platėja, kaip senoji amžinai auganti liepa. 

Per šias atostogas neparagavau nei uogos, nei viščiuko, nei jokio kaimiško maisto, 
nes kol kas dar nieko nėra. Tik tada, kai jau būsiu Kaune, čia atsiras įvairių skanėstų. 


1922 mety birželio 12 d. 
Pirmadienis 


Dar viena nuostabi diena. Šviečia saulė, karšta, oras pritvinkęs gamtos kvapų. Dar 
kukuoja gegutė, girdžiu ją iš toli, ausis pagauna ir lakštingalos giesmę, vakare klau- 
sausi varlių kurkimo. Visa dvaro apylinkė kvepia alyvomis. Gaila išvykti iš kaimo 
tokiu metu. Šiandien antrą kartą šiemet maudžiausi. Vanduo jau šiltas. 
Bagdoniškio istorijos tęsinys. Trys esminės Vaitiekaus Višinskio skolos ir užsta- 
tytas Bagdoniškis po 1760 metų virto teismų virtine. Apie kiekvieną iš šių paskolų 
istoriją, kurios privertė Vaitiekų Višinskį atiduoti Bagdoniškį, papasakosiu atski- 
rai. Pradėsiu nuo Teklės Giečevičienės skolos, mat ji turėjo didžiausią įtaką Bag- 
doniškio likimui. Kaip jau sakiau, skola — 1000 raudonųjų auksinų’, pasiskolinta 
su dvigubu užstatu vieneriems metams, iki 1760 metų balandžio 10 dienos. Taigi 
1760 metais Višinskis”, neturėdamas jokios galimybės atsiskaityti su skolintojais 


370. Auksinas — auksinė, vėliau sidabrinė LDK moneta; raudonasis a. (32 grašiai), lenkiškasis a. 
(30 grašių). 

371.Toliau vertime tik perpasakojame originaliame Dienoraščio tekste pateikto dokumentuose 
użfiksuoto aiškinimo perrašą. Dokumentų aiškinimas originalo kalba skamba taip: Niemaiąc 
żadnego spodobu do wypłacenia takowey Summy oraz chcąc uniknąć od Zaręki Swoistošci Sum- 
my benewole na się założoney y opisaney”, zawarł z Teklą Gieczewiczową ugodę. Mianowicie do- 
pożyczył od niej do poprzedniej summy długu jeszcze 100 czerwonych złotych „ważnych Obrączko- 
wych nie „brakownych” „Summy gotowey Rękodayney nie z Procentu pochodzącey” i w d. 24.111. 
1760, potwierdziwszy całkowicie swój pierwotny z r. 1759 „Obligacyiny y Inekwitacyiny Zapis”, 
Bohdaniszki „prawem zastawnym”, przyznanym w d. 2.1V. 1760. „w Magdeburgyi Wileńskiey” Te- 
kli Gieczewiczowej „onerował (!!) y do Possessyi podał”. Jednocześnie został sporządzony Inwen- 
tarz Bohdaniszek i stosownie do tego Inwentarza majątek przeszedł w posiadanie Gieczewiczowej. 
Zastaw ten został uczyniony na rok jeden z terminem do św. Kazimierza (4 marca) r.1761 za summę 
100 czerwonych złotych z obowiązkiem niszczenia długu na tydzień przed powyższym terminem 
zastawu i zastrzeżeniem, że o ile Wyszyński tego nie uczyni, to Gieczewiczowa zyskuje posiadanie 
Bohdaniszek tytułem zastawu nadal już na 3 lata („nie już roczney possessyi, lecz Trzyletniey, od 
trzech lat non interrupte po sobie idących”), i za sumę już nie 1100, lecz 2200 czerwonych złotych 
(podwójnie, zaręki). Jednocześnie Tekla Gieczewiczowa, objąwszy w r. 1760 formalnie Bohdanis- 
zki w posiadanie zastawne roczne, — „na Obligacyę i Prosbę” Wyszyńskiego wydzierżawyła mu 
Bohdaniszki na tenże termin roczny. Faktycznie więc Bohdaniszki pozostały w ręku Wyszyńskiego, 

ir sumokėti tokią sumą, tačiau norėdamas apsaugoti savo turtą, pasirašė su Tekle 

Giečevičiene susitarimą. Prie pirminės skolintos sumos dar pasiskolino 100 raudo- 
nųjų auksinų ir 1760 metų kovo 24 dieną patvirtino savo pirminį 1759 metų skolos 

raštą. Kartu buvo surašytas Bagdoniškio inventorius ir užstatytas metams iki 1761 
metų šv. Kazimiero (kovo 4-osios) už 100 raudonųjų auksinų, įsipareigojus grąžinti 

skolą. Jeigu skolos Višinskis grąžinti nesugebės, Giecevičienei atiteks Bagdoniškis 

kaip užstatas jau trejiems metams ir ne už 1100, 0 už 2200 raudonųjų auksinų (kaip 

dvigubas užstatas). Teklė Giečevičienė 1760 metais formaliai perėmė Bagdoniškį 
metams ir išnuomojo jį Višinskiui. Tad faktiškai Bagdoniškis liko Višinskio ran- 
kose, tačiau tik nuomininko teisėmis, o teisiškai jo savininke tapo Giečevičienė. 
Palyginęs dokumentus matau, kad 1761 metais Vaitiekus Višinskis dar bandė kovoti 
dėl Bagdoniškio legaliais būdais, bet, matyt, nujausdamas nesėkmę, ėmė naujas 
paskolas, kad kuo daugiau pinigų atiduotų Giečevičienei. Tuo metu, kai su Giečevi- 
čiene pasirašė naują susitarimą, paėmė naują paskolą iš Konarskio. O Rosenfeldtai 
tada kantriai laukė, kol baigsis skolos grąžinimo terminas. 1761 metais Višinskis vėl 
nesilaikė skolos grąžinimo termino, o su Giečevičiene naujo susitarimo nepasirašė. 
Giečevičienė atėjus laikui (vasario 26-ąją) Vilniaus pilies teismui parašė protestą 
dėl negrąžintos skolos. Jo karališkosios malonybės generolas teismo kamarninkas 
(antstolis) pradėjo Bagdoniškio išieškojimą pagal 1760 metais sudarytą Bagdoniš- 
kio Inventorių. Ir 1761 metais to pat mėnesio 11 dieną išsiuntė savo valdytoją perimti 
Bagdoniškį. Taip Giečevičienė norėjo ne tik formaliai, bet ir teisiškai įtvirtinti savo 
nuosavybę Bagdoniškyje, kuris pagal nuomos sutartį dar buvo Višinskio rankose. 


ale tytułem posiadania dzierżawnego, podczas gdy posiadanie formalne tytułem prawa zastawne- 
go zyskała Gieczewiczowa. Z zestawienia aktów widać, że w r. 1761 Wojciech Wyszyński usiłował 
jeszcze walczyć drogą legalną z ciężarami, obarczającemi Bohdaniszki, względnie, - czując może, 
że nie wybrnie, zachowywał się każdym razie poprawnie, aby tymczasem nowe pożyczki reali- 
zować i więcej się pieniędzy uchwytać: z Gieczewiczową zawarł powyższą ugodę, w tym czasie 
zaciągnął nową pożyczkę u Konarskiego; Rosenfeldtowie ze swoj strony czekali cierpliwie mimo 
uchybienia terminu. W r. 1761 Wyszyński znowu uchybił terminu Gieczewiczowej, ale już do no- 
wej ugody nie dozsło. Gieczewiczowa w terminie Właściwym (26.11.) zgłosiła do akt grodzkich Wi- 
leńskich protest („manifestowała się”) o nieoddaniu przez Wyszyńskiego należności i przez „Jene- 
rała J.Kr. Mości (komornika) sądowego uzyskała intromisję formalną na Bohdaniszki, stosownie 
do aktu ugody i Inwentarza z r.1760, wskutek czego w d. 11 tegoż 1761 r. "do rządzenia y dysponowa- 
nia” Bohdaniszek posłała "Dyspozytora swego (rządcę) “z Oryaciałem od siebie uproszonym” Tą 
drogą chciała Gieczewiczowa zrealizować nie tylko formalne, ale i faktyczne posiadanie, które z 
tytułu dzierżawy było jeszcze w ręku Wyszyńskiego (czynszu dzierżawnego Wyszyński nie nuścił). 

1922 metų birželio 13 d. 
Antradienis 


Buvau Kavoliškyje. Iš namiškių radome tik Hektorą”? ir Litką (Felicją)?", reziden- 
tą Vitoldą Komorovskį>*, Kavoliškyje augančią Renią Jaroslavuvną Komorovs- 
ką*5, Litkos draugę ir giminaitę. Elizkos nėra namie, dabar ji su Litka išvykusios 
gydytis į Bavarijos Alpes. Julekas*“ Kaune atlieka karinę tarnybą. Nepaisant to, 
namai pilni žmonių: yra dvi mokytojos, ūkio praktikantas, geometras Talačka, 
svečiai - ponia ir ponas Juzefienė ir Juzefas Komorovskiai iš Gikonių?? su sūnu- 
mis, ir panelė Milina Guidoni. Pastaroji mėnesių mėnesius gyvena Kavolišky- 
je, tapo portretus norėdama prasiblaškyti ir ieško progų paflirtuoti ir užmegzti 
romaną. Puola ant kaklo tai Julekui, tai praktikantui Paulauskui, o ir Vitoldas 
Komorovskis apie ją savo senbernišką sparną rėžia. Štai Hektoras visiškai nesi- 
domi romanais, netinka tokiems užsiėmimams, jam nuobodi panelė Milina, ją 
vadina panele Gvizdoni*% ir apskritai jai vyriško dėmesio neskiria. Vykdamas į 
Kavoliškį stabtelėjau Rokiškyje ir užsukau pas Juozą Petrulį. Priėmiau jį į mūsų 
Glaudžiosios sąjungos brolių gretas. Jis buvo visiškai subrendęs šiam žingsniui ir 
labai mielai tapo draugijos nariu. 


372. Komorovskis Hektoras Leopoldas Piotras (Hektor Leopold Piotr Komorowski; 1892-1966), 
vyriausiasis Zygmunto ir Elizos Komorovskių sūnus, Mykolo Romerio sūnėnas. 

373. Komorovska Felicija (Felicja Komorowska), Zygmunto ir Elizos Komorovskių dukra, My- 
kolo Romerio dukterėčia. 

374. Komorovskis Vitoldas (Witold Komorowski), Zygmunto Komorovskio tėvo brolis. 

375. Komorowska Renia Jarosławówna. 

376. Komorovskis Julius Viktoras Anupras (Julian Wiktor Onufrij Komorowski; 1893—1982), jau- 
nesnysis Zygmunto ir Elizos Komorovskiy sinus, Mykolo Rómerio siinćnas. Jis yra dabartinio 
Lenkijos Respublikos Prezidento Bronislovo Komorovskio senelis. Julius Komorovskis buvo 
vedęs Magdaleną Mariją Gurską iš Šaukėnų. Šeimoje augo trys sūnūs: Zigmantas Leonas (1925- 
1992), Bronislovas Marija Karolis (1928-1943), Antanas Kristupas (1930-2000) ir dukra Ona Ma- 
rija (g. 1940 m.). 

377. Pp. Jozefostwo Komorowscy z Gikań — Gikoniai, dvaras dabartiniame Biržų rajone. Ži- 
noma, kad Bartolomėjus Komorovskis (Bartholomaeus Komorowski), vedęs Ukmergės pavieto 
žemės teisėjo Hektoro Ozemblovskio, Radvan herbo, dukrą Teresę ir kraičio gavęs Ukmergės 
paviete esančius dvarus: Roviškes, Gikonis, Kalpokiškes. Jų santuokoje gimęs sūnus Pranciškus 
Antanas (1723—1800), Ukmergės pavieto sargybininkas, valdė Roviškių, Gikonių ir Poravėjos 
dvarus. Jo sūnus Stanislovas Andrius (Stanislaus Andreas) santuokoje su Ana Frackevič Radzi- 
minska buvo Poravėjos-Pabiržės Komorovskių šakos pradininkas. 1918 m. Gikonių palivarkas 
priklausė Rokiškio apskrities Panemunio valsčiui. 1928 m. parceliuojant dvarą savininkui Ju- 
zefui Komorovskiui buvo palikta 80 hektarų neliečiama dalis. Šio dvaro šiandien jau nėra. Likę 
tik sodo fragmentai ir apgriuvę pastatai. 

378. Iš žodžio švilpukas, švilpimas (vert. pastaba). 


322 


Bagdoniškio istorijos tęsinys. 1861 metų gegužės 12 dieną Teklės Giečevičie- 
nės administratorius su „pakviestų bičiuliu“ teisiškai perėmė Bagdoniškį. Tačiau 
ji Bagdoniškyje šeimininkavo tik savaitę, kadangi tų pat metų balandžio 19 dieną 
Vaitiekus Višinskis Teklės administratorių išvarė ir susigrąžino savo valdas. Tai 
atsispindi bylos aktuose, ra$oma*», kad ponas Višinskis, pasitelkęs žmones, tarnus 
ir baudžiauninkus, susigrąžino valdą jėga ir grasino tiek teisėtai šeimininkei, tiek 
jos atstovui ir tarnams. Giečevičienė buvo priversta perduoti bylą teismui, kuris 
tris kartus ją nagrinėjo, tai reiškia, byla buvo svarstoma Didžiosios Lietuvos Kuni- 
gaikštystės Tribunole. Atsakovas Višinskis nė karto neatvyko į teismą. Bylų datos 
yra tokios: pirmoji 1762 metų rugsėjo 20 diena, antroji — 1763 metų kovo 16 diena 
ir trečioji — 1763 metų balandžio 17 diena. Visų trijų bylų nuosprendžiai patenki- 
na Giečevičienės ieškinį, jai priteisia skolintus pinigus ir įsako Višinskiui perduoti 
Bagdoniškį. Kiekvieną kartą bylos nutartis buvo pavesta vykdyti, tačiau nė karto 
nebuvo įvykdyta, mat susidurta su Višinskio pasipriešinimu jėga. Kiekvieną kartą 
kartojosi tas pat scenarijus - tarnautojai, vykdantys teismo nuosprendį atvykdavo į 
Bagdoniškį su asistentais ir rasdavo užbarikaduotus vartus, o už jų ginkluotą liaudį, 
pasiruošusią pulti vykdančius teismo nuosprendį tarnautojus. Višinskio valdytojas 


379. Toliau vertime tik perpasakojame originaliame Dienoraščio tekste pagal bylos aktus atpasa- 
kotą, cituotą, sukurtą aiškinimą. Aktų aiškinimas originalo kalba skamba taip: Pan Wyszyński 
... zgromadziwszy variae Condotionis Ludzi, Sług iy Podanych na pomienione dobra armata mam 
napadiszy per wim et Potentiam z przerzeczonych Dobr wypędził, Gwałt Violencyą y Expulsyg 
uczynił pochwałki na Zdrowie y Życia tak samej aktorki iako teź Sług Ludzi y Przyiaciół” Giecze- 
wiczowa ujrzała się zmuszoną do skierowania sprawy na tory sądowe. Sprawa trzykrotnie „agito- 
wała się”, to znaczy była rozpoznowana — w Trybunale Głównym Wielkiego Xiętwa Litewskiego. 
Pozwany Wyszyński nigdy się do rozprawy nie stawiał. trzy dekrety Trybunalskie w tej sprawie, 
wszystkie trzy „remissyine” i „kontumacyine”, to znaczy, datowane są: pierwszy - z d. 20.1X.1762, 
drugi - zd. 16.II1. 1763 i trzeci — z d. 17. IV. 1763. Wszystkie trzy dekrety zaspakajają żądanie powo- 
dowe Gieczewiczowej, zasądzają na jej rzecz sumę długu z odpowiedniemi „zarękami” i panami, 
nakazują przywrócenie posiadania Bohdaniszek („reindukcyą”) na rzecz Gieczewiczowej i wska- 
zują Wyszyńskiego na „Infamyę” (niesławę). Każdy z tych dekretów był podawany do wykonania, 
ale żaden nie został wykonany ze względu na sprzeciw każdorazowy faktyczny Wyszyńskiego. W 
wykonaniu każdego z tych dekretów będzie, ewentualnie pisarz Grodzki, — zawiadomiał pozwa- 
nego Wyszyńskiego o wyroku i o tym, że „w Niedziel cztery” on, Sędzia lub Pisarz, z Jenerałem 
J. Kr. Mości „et emu assistentia Nobilitate” "siedzia” do Bohdaniszki dla "urzędowej Exekucyi' 
i przekazania majętności w posiadanie Gieczewiczowej. I za każdym razem powtarzała się ta 
sama scena: urzędnicy wykonawcy wyroku przybywali do Bohdaniszek z odpowiednią asystencją, 
zastawali wrota zatarasowane i u wrót gromady ludu zbrojnego stawiania oporu wykonaniu de- 
kretu gdyby urzędnicy zachciali go forsować. Rządca Wyszyńskiego albo ustne albo w doręczonej 
„cedułce” na pismie protestował przeciwko egzekucji, uznając ją za bezprawie, i żądał „spokoynego 
odiechania”, co też urzędnik wnet czynił, spisując odpowiedni akt i odcytując sprawę z powrotem 
przed Sąd Trybunału. 


> 

arba žodžiu, arba raštu skųsdavosi dėl egzekucijos ir reikalavo ramiai išsiskirstyti, 
tad teismo tarnautojas tą ir darė, kaskart surašydamas atitinkamą aktą ir perduo- 
damas bylą nagrinėti Tribunolui. 


1922 metų birželio 14 d. 
Trečiadienis 


Visą dieną buvo dangus lietumi prapliupęs. 

Pasisamdžiau Zybalį jaunesnįjį iškasti 20 duobių vaismedžiams, kuriuos pla- 
nuoju rudenį pasodinti. Ketinu užveisti savo sodą iš abiejų dabartinio kelio į Gojų 
pusių, maždaug nuo kluono net iki šiaurinės kalvos netoli Gojaus ir apačioje į šiau- 
rės rytus iki maudymuisi skirto tvenkinio. Zybalis vakar iškasė keturias duobes, 
kitas iškas man išvykus. 

Šiandien naktį Elvyra išvyksta į Panevėžį. Veža Helcią laikyti egzamino į Pane- 
vėžio lenkų gimnaziją. 

Bagdoniškio istorijos tęsinys**“. 1762-1763 metais tris kartus pagal Tribunolo 
dekretus buvo bandoma perduoti Bagdoniškį Giečevičienei ir kaskart susidur- 
ta su Višinskio pasipriešinimu, tad visi bandymai buvo nesėkmingi. Tačiau 1765 


380. Toliau vertime tik trumpai atpasakojame originaliame Dienoraščio tekste pagal dokumentų 
medžiagą sukurtą pasakojimą. Pasakojimas originalo kalba skamba taip: Dla wzoru zacytuję tu 
ustęp jednego z aktów („list odprawczy y poiezdczy”) niedoszłej egzekucji dekretów kontumacyj- 
nych Trybunału. Jest to ustęp o sporze Wyszyńskiego, zawarty w „liscie poiezdczym” Hieronima 
Pietkiewicza, sędziego ziemskiego powiatu Wilkomirskiego z d. 20.X. 1762; a więc: Wyszyński 

„iawną czyniąc Prawu pospolitemu kontrawencyą takowey Exekucyi sam przez się y przez subor- 
dynowane Osoby niedopuścił, lecz podawszy im scriptis Cedułę przy zatarasowanych wrotach ar- 
mata manu fortites bronił. Widząc ia takowe Prawu Pospolitemu y Dekretowi pomienionemu spr- 
zeciwięstwo nieuczyniąc żadnego w tych Dobrach praejuditimu odiechałem y sprawę tę do dalszey 
Prawney Konwikcyi ... przed Sąd Trybunału ... odesłałem." A oto wzoru tekst jednej z ceduł, zgłos- 
zonych z ramienia Wyszyńskiego przez jego administratora Bohdaniszek Jakuba Łapińskiego dla 

uzasadnienia oporu wykonaniu dekretu Trybunalskiego: „Wielmożny Mć Panie Sędzio Ziemski 
i Powiatu Wiłkomirskiego mnie Wielce Mści Pani Dobrodzieju. Raczyłeś W mi Dobrodziey na 

Dniu dzisiejszym za wydanym Obwieszczeniem ziechać do Dobr Bahdoniszek w Powiecie Wił- 
komirskim leżących niby za otrzymanym Dekretem od Wielmożney Jeymść Pani Gieczewiczowey 
Stolnikowey Województwa Wileńskiego, o którym zapozwie niewiedzieliśmy, upraszsam ażebyś 
Mości Dobrodzieiu tę Cedułę przyigwszy Spokoynie odiechał”. W innej znów „cedułe” Łapaciński, 
oponując wykonaniu dekretu wyraża się tak: „ Raczyłeś ... za iakowymści dekretem ... clandes- 
tine in contumatiam na Pana mego otrzymanym do Dobr Bohdaniszek pro exemptione ziechać, 
więc że iako niewiadomy citacyi, ani Dekretu, Pan móy o wszystko z Wielmożną Ieymšci Panią ... 
rozprawić się zachce, upraszam W mć Pana Dobrodzieia Imieniem Pana mego, abyś żadnego nie 
czyniąc bezprawia, takowe bronienie Prawem pospolitym W.X.Litewskiego opisane y ustanowione 

przyiąć raczywszy spokoynie odiechał. 


» 

metų vasario 27 dieną ši byla dar kartą buvo iškelta, šį kartą jau ne Tribunole, o 
Vilkmergės pavieto pilies teisme. Teismas Višinskiui priteisė grąžinti Giečevičie- 
nei 2540 raudonųjų auksinų, 6500 Lenkijos zlotų ir Bagdoniškį. Šį kartą dekretas 
buvo įvykdytas. 


1922 metų birželio 15 d. 
Ketvirtadienis 


Šiandien paskutinė mano diena Bagdoniškyje. Naktį jau išvykstu į traukinių stotį 

ir toliau — į Kauną. Gaila... Taip mielai čia ilgiau pasilikčiau. Vis dėlto koks didis 

nuosavybės jausmas. Visada mylėjau Bagdoniškį ir pripratau manyti, kad ateityje 

jis bus mano. Tačiau tik dabar, kai dalis Bagdoniškio iš tiesų mano, prie jaunystės 

meilės jausmo dar prisidėjo kitas jausmas, kurį pavadinčiau kūrybiniu jausmu ma- 
žam mano žemės gabalėliui. Turiu daug minčių, daug norų išpuoselėti savo Bagdo- 
niškio dalį ir su didžiausiu malonumu stebiu savo kūrybą. Nors pats neūkininkauju 
savo žemėje, tačiau tai netrukdo ją besąlygiškai mylėti. Dabar mintys apsiriboja 
namo statyba, sodo ir medžių dėl bendro vaizdo užveisimu. Vėliau labai norėčiau 
pastatyti koplytstulpį ir senovinį dviaukštį svirnelį, tokį, kokį turi Dagilių dvaras. 
Kai pasistatysiu namą ir pasisodinsiu sodą, užsiveisiu nedidelį paukštyną. Svajo- 
nių turiu daug, tarytum ruoščiausi gyventi amžinybę, o iš tikrųjų būtų gerai, kad 
Dievas leistų bent nedidelę dalelę įvykdyti, nes senatvė jau lipa ant kulnų, o jai iš 
paskos greitais žingsniais žygiuoja mirtis. Kai pasidalijome Bagdoniškį, savąją dalį 
pavadinau „Prudelis“ (tariama: Prudialas), šis pavadinimas man nelabai patinka ir 
gal savo nuosavybei kada nors sugalvosiu kitą pavadinimą. 


Tak więc trzykrotnie z trzema dekretami Trybunalskiemi czynione były w latach 1762-1763 
egzekucje do przekazania Bohdaniszek w posiadanie Gieczewiczowej i za każdym razem na sku- 
tek oporu czynnego ze strony Wyszyńskiego egzekucje pozostały jałowe. Wreszcie w d. 27. II. 1765 
sprawa ta „agitowała się” raz jeszcze, ale tym razem już nie w Trybunale, lecz w „Grodzie Powiatu 
Wiłkomirskiego”, zapadł znów dekret, który zasądził Wyszyńskiego na rzecz Gieczewiczowej 2540 
czerwonych złotych i 6500 złotych polskich oraz „reindukcyę” Gieczewiczowej do Bohdaniszek. 
Wykonanie tego dekretu zlecone zostało Tomaszowi Łappe, Pisarzowi Grodzkiemu Powiatu Sta- 
rodubowskiego. Tym razem dekret w stosunku do posesji Bohdaniszek został wykonany. 

O kol kas, kol dar turiu laiko rašyti ir esu kaime, toliau pasakoju apie Bagdoniš- 
kio istoriją. Nežinau, ar Kaune rasiu laiko šiam darbui, ar liks dienoraštyje vietos". 
1765 metų kovo 27 dienos Pilies teismo dekreto vykdytojas Tomašas Lapa** pranešė 
Višinskiui, kad atvyksta į Bagdoniškį vykdyti „egzekucijos“. Ši „egzekucija“ buvo 
įvykdyta 1765 metų gegužės 17 dieną. Dokumentuose nerandu įrašų, kaip vyko dva- 
ro perėmimas, ar Višinskis buvo užbarikadavęs vartus ir reikėjo panaudoti jėgą 
laužiantis į vidų, ar dvaro ginti buvo susirinkę ginkluoti žmonės. Aišku, Lapa ne- 
pasitraukė ir savo užduotį įvykdė. 1765 metų gegužės 17 dieną Lapa sudarė tikslią 
Bagdoniškio inventorizaciją ir užpildė dokumentą, kad Bagdoniškis buvo atiduotas 
Teklei Giečevičienei. Nuo šiol faktiškai Bagdoniškis priklausė Vilniaus vaivadijos 
pastalininkei Teklei iš Sielavų Karežynai, našlei Nikodemienei Giečevičienei'“ ta- 
čiau kol kas ne nuosavybės teise, o kaip užstatytas turtas. 


381. Toliau vertime tik trumpai atpasakojame pagal dokumentus užrašytą pasakojimą. Originalo 
kalba jis skamba taip: Wykonawca dekretu Grodzkiego z d. 27. III. 1765., Tomasz Lappa, Pisarz 
Grodzki, zapowiedział Wyszyńskiemu przyjazd do Bohdaniszek dla egzekucji. Nastąpiła ona w d. 
17 V. tegoż 1765 r.. Wyszyński i tym razem oponował, gdyż w aktach znajduję „cedułę”, podobną do 
powyższych, datowaną z d. 17. V. 1765, w tej treści: „ Wielmożny Mci Panie Pisarzu Grodzki Staro- 
dubowski P.P. Jenerali y Strona Szlachty. Raczyłeś W Mć Pan za Dekretem Contumacyinym Sądów 
Grodzkich Powiatu Wiłkomirskiego do Dobr moich Bohdaniszek na Exekucyą zjechać, który 
Dekret że podstenpnie y bez wiadomości moiey Otrzymany, tak do Zniesienia onego, jako też ku 
braniu pieniędzy, y Przyjenciu finalney In principali rozprawy, W J. P. Gieczewiczową Podstolinę 
Wileńską przed Sąd Grodzki Wilkomirski adcytowałem, y aktorat wyniosłem, y sumę należącą re- 
ponować Intencyowany, o czym W W Mść Pan wiedząc ażebyś Żadnego Dobrom moim nieczyniąc 
Uszkodzenia a unikając następujących sobie kłotni spokoynie odjechać raczył Quam Enixississime 
Upraszam wyznawający żem jest WWMM Pana Dobrodzieja Nayuniżenszy Sługa (podpisano:) W 
Wyszyński Sta Chołmski”. Czy Wyszyński usiłował poprzeć tę cedułę oporem czynnym, czy brama 
była zatarasowana i trzeba ją było forsować, czy byli zgromadzeni ludzie zbrojni do oporu i jak 
się rzecz dokonała, — o tym w aktach śladu nie znalazłem. Jednak Łappa nie cofnął się pomimo 
ceduły Wyszyńskiego. Pod Datą 17. V. 1765 spisany został przez Łappę szczegółowy Inwentarz Bo- 
hdaniszek i „List Urzędowy Podawczy”, stwierdzający dokonane oddanie Bohdaniszek w posesję 
Tekli Gieczewiczowej. Odtąd faktyczną posesorką Bohdaniszek - jeszcze nie właścicielką wszakże, 
jeno posesorką zastawianą, hypoteczną, staje się też Podstolina Województwa Wileńskiego, Tekla z 
Sielawów 1 voto Karężyna, 2 voto wdowa Nikodemowa Gieczewiczowa. 

382. Łappa Tomasz. 

383. Tekla z Sielawów 1 voto Karężyna, 2 voto wdowa Nikodemowa Gieczewiczowa. 

B.K. — 

LkLS - 

LVS - 
LŽS - 
PAT - 
PŠO - 


R- 
RPGK - 


SBU - 
TDP - 


VLkK - 
VLLVK - 
VLT - 


VTK- 
VUB- 

Dobkevičius Jonas 124, 130, 
139 

Dovydaitis Pranas 120 

Dubatovska Ana, Viera 285 

Dubeneckienė Olga 36 

Dubeneckis Vladimiras 36 

Dušauskis-Duž Klaudi- 
jus (Duž-Duszewski 
Klaudiusz, Dušeuski 
Klaudzij) 213, 214 


Elvyra žr. Mečkovska 
Elvyra 

Eigminas 93, 100, 243 

Einoris 263 


Falejevas Eugenijus 86 

Filipovičius 310, 311 

Finkelšteinas Ozeris 22, 215 

Florai 291, 299, 310 

Floras 84 

Florova 84 

Fridmanas Bernardas 141, 
174, 209 

Frumkinas Simonas, tćvas 
170 

Frumkinas, siinus 170 


Galaune Paulius 36 

Galdikas Adomas 36, 147 

Galvanauskas Ernestas 3, 4, 
13, 14, 30, 33, 34, 36, 44, 63, 
99, 100, 125, 130, 131, 133, 

137—141, 159, 161, 163, 170, 
201, 202, 205, 209, 214, 252 

Gareckis Maksimas (Harec- 
ki, Horecki) 169 

Gavelis, samdinys 84 

Gecevičienė, Giečevičienė 
Teklė (Gieczewiczowa 
Tekla Nikodemowa z 
Sielawów) 299, 317, 320, 
321, 323-326 

Gecevičius, Giečevičius 
Nikodemas (Gieczewicz 
Nikodem) 317 

Gedminaitė 92 

Gedvila Adomas (Giedwiłło 
Adam) 35 

Geištoras Steponas (Giejsz- 
tor Stefan) 168 

Gerkovičuvna Sofija 83, 84, 
92, 127, 151, 289, 307, 310 

Glombinskis (Głąbiński) 191 

Golovinskis 20, 22, 23, 55, 
212, 215 

Gośtautas Ildefonsas (Gasz- 
towt Ildefons) 113 

Grajevskis Adolfas (Gra- 
jewski Adolf) 223, 228, 
263, 283 

Grinius Kazys 4, 13, 28, 30, 33, 
34, 54, 64, 69, 71, 78, 103, 
106, 109-111, 120, 123—125, 
131, 139-141, 147, 148, 200, 
201, 203, 215, 275 

Guidoni Milina 322 

Gustaitis 6 


Holovnia Aleksandras (Ho- 
łownia Aleksandr) 309 

Horeckis 169, 170, 203-205 

Hryncevičius (Hryncewicz) 
310 

Hryneveckis Karolis (Hry- 
niewecki Karol) 192 


Ivanouskis Vaclavas (Iwa- 
nouski Wacłau) 202 


Jablonskis Jonas 113 

Janćevskis Kazimieras 
(Janczewski Kazimierz) 
77, 78, 216, 220, 222—226, 
228, 263 

Jankauskas Antanas, Kazi- 
miero sūnus (Jankowski 
Antoni) 290 

Jankauskas Kazimieras, 
liokajus 290, 317 

Jankauskas Kazimieras 
jaunesnysis, Kazimiero 
sūnus 317 

Jankauskas, kunigas 441 

Jankovskiai 315 

Janulaitis Augustinas 4, 
7, 12-14, 21, 22, 26, 29, 
46-48, 54, 55, 59, 65, 69, 
70, 81, 98, 117—119, 123, 
130, 153, 164, 165, 194, 209, 
226, 231, 233-235, 237— 
239, 252, 253, 265—268, 
271, 287, 288 

Janulaitiene-Juraśaityte 
Elena 182 

Janušauskas Julius 182 

Jelinekas Georgas (Jellinek 
Georg) 182 

Jeremičius Fabianas 126, 
144, 201 

Jokantas Kazimieras 23, 215 

Jonynas Ignas 3, 10, 15, 38, 
63, 67, 78, 104, 143, 151, 
199 

Jundzilas Zygmuntas (Jun- 
dziłł Zygmunt) 77 

Juodakis Petras 140, 287 

Jurgutis Vladas 59, 65, 98, 
124, 130, 141, 142 

Juškytė Jadvyga 241 


Kacelenbogenas Uria 12, 
46, 65, 68, 117, 118, 139, 
194, 231, 238, 239, 242, 
272, 288 


Kairys Steponas 3, 12, 22-24, 
28, 32, 46, 62, 117, 158, 
194, 212, 215, 219, 238, 239, 
254, 265, 267, 274, 283 

Kalnietis Vincas 78, 199 

Kalpokas Petras 148 

Kalvaitis Jurgis 6, 70 

Karabačius Aleksandras 126, 
144, 182, 203, 215 

Karevičius Pranciškus 289, 
292-296 

Karoblis Vincas 4, 30, 70, 
124, 130, 140, 263 

Kaziačyjnas 22 

Kelpša Jonas 159, 160 

Kerenskis Aleksandras 200 

Kirša F. 147 

Kligiai 88 

Kligys Algirdas, Michasiaus 
sūnus 89 

Kligys Jonas 88-90, 291, 296, 
298, 301 

Kligys Justinas 90 

Kligys Michasius, Mykoliu- 
kas 88, 89 

Klimas 77 

Klotas Janas 15 

Kobilinska, Kobilinskaitė 
Vitalija žr. Romerienė 
Vitalija, Žukovska Vi- 
talija (Mykolo Rómerio 
tėvo Kazimiero Róme- 
rio motina, Mykolo Ste- 
pono Rómerio žmona, 
po jo mirties ištekėjusi 
už Aleksandro Žuko- 
vskio, Kobylińska Wi- 
talia žr. Rómer Witalia, 
Żukowska Witalia) 93 

Kochanovičius Mykolas 
(Kochanowicz Michal, 
Kachanowicz Michaš) 
170, 203 

Komarai 251 

Komorovska Eliza, Mykolo 
Pijaus Paskalio Romerio 


sesuo (Elizka, Komo- 
rowska Eliza, merg. 
pavardė Rómer) 86, 88, 
273, 274, 322 
Komorovska Felicija 
(Komorowska Fe- 
licja), Zigmunto ir 
Elizos Komorovskių 
dukra, Mykolo Romerio 
dukterėčia 322 
Komorovska Marynia (Ko- 
morowska Marynia) 271 
Komorovska Renia, Jaro- 
slavuvna (Komorowska 
Renia Jarosławówna) 322 
Komorovska Zofija, Zyg- 
munto ir Elizos dukra 
(Komorowska Zofia, 
Zitka) 273, 274 
Komorovskiai 88, 243, 273, 
274 
Komorovskiai Juzefienė ir 
Juzefas 322 
Komorovskis Antonijus, 
Zygmunto brolis (Ko- 
morowski Antoni) 84 
Komorovskis Bartolomėjus 
(Komorowski Bartholo- 
maeus) 322 
Komorovskis Hektoras, 
vyresnysis Zygmunto 
ir Elizos Komorovskių 
sūnus (Komorowski 
Hektor) 88, 307, 317, 322 
Komorovskis Julius Vikto- 
ras Anupras, Zygmunto 
ir Elizos Komorovskių 
sūnus (Julekas, Juliukas, 
Komorowski Julian 
Wiktor Onufrij) 88, 168, 
322 
Komorovskis Vitoldas, Zyg- 
munto brolis (Komo- 
rowski Witold) 322 
Komorovskis Zygmuntas, 
Mykolo Pijaus Paskalio 


Romerio sesers Elizos 
vyras (Zysius, Komo- 
rowski Zygmunt) 171, 
322 
Konarskis Aleksandras (Ko- 
narski Aleksandr) 318 
Konopackis 111 
Korčavskis 63 
Korčinskis Ivanas (Kor- 
czynskij Iwan) 203 
Korsakaitė Ava (Nefova) 92 
Koscialkovska Vilhelmina 
(Kościałkowska Wilhel- 
mina) 71 
Koscialkovskis, Zyndram- 
-Koscialkovskis Maria- 
nas (Zyndram-Kościał- 
kowski Marian) 52 
Kotunia žr. Prušanovska 
Konstancija Michalina 
Marija 
Kozela Povilas 95, 96 
Kraskovskis Ivanas (Kra- 
skouski Ivan) 66, 144, 
160, 169, 170, 194, 195, 
198, 200, 201, 203, 205, 
206, 214, 227 
Krasovska Anusia 84 
Krasovskis Izidorius 90 
Kriščiukaitis Antanas 
(Kriščiukaitis-Aišbė) 
8, 47, 48, 54, 65, 66, 69, 
70, 119, 123, 160, 166, 187, 
207-209, 226, 227, 270, 
271 
Krupavičius Mykolas 27, 77, 
125, 209 
Kšyžanovskis Bronislavas 
(Kžyžanovskis, Krzyža- 
nowski Bronisław) 15, 90 
Kudirka Vincas 240 
Kukta Juozapas 126, 173, 184 
Kurkauskas Vladas 22, 78, 
199 
Kurto Eliza (Courtot Claris) 
70 


333 


Landau Samuelis 215 

Landsbergis Česlovas 145, 
209 

Landsbergis Juozas 25, 48 

Lapa Tomašas (Lappa To- 
masz) 326 

Lasinskis 250 

Lastouskis Vaclavas 
(Lastoūski Vaclati) 20, 22, 
29, 36, 42, 52, 63, 79, 143, 
197, 200-203, 212-215 

Lašas Vladas 105, 272 

Lausas Bronislavas (Laus 
Bronislaw) 223, 224, 228, 
283 

Ledochovskiai 300 

Legeika Vytautas 98 

Lempickis Z. 188 

Leonas Petras 6, 48, 61, 119, 
123, 124, 238, 253, 287 

Lisandras, kaimynas (Lisan- 
der) 84, 85, 95, 291 

Lozoraitis Stasys 148 

Luckevičius Antonis (Luckie- 
wicz Antoni) 66, 143, 144 

Ludkevičius Severinas 126 

Lukomskis Kazimieras (Lu- 
komski Kazimierz) 78 


Mačys Vladas 66, 208 
Maironis 147 
Makauskas Bronius 101, 279 
Malinauskas Donatas 43 
Marynia žr. Romerowa 
Maria 
Marma Mykolas 156, 220 
Masiulis Alfonsas 220 
Matulaitis Jurgis 126, 173 
Matuševskis Vladyslavas 
(Matuszewski Wlady- 
sław) 214, 215 
Mečkovska Elvyra Marija, 
Mykolo Pijaus Paskalio 
Rėmerio sesuo (Mie- 
čkovska, Mieczkowska 
Elwira Maria, merg. 

pavardė Rómer) 83-85, 
88, 90, 92, 93, 95, 100, 127, 
138, 141, 149, 151, 157, 158, 
164, 169, 177, 243, 244, 
248—250, 274, 295, 296, 
301, 304, 305, 310, 312, 
316, 324 

Mećkovska Helia, Mećko- 
vskos Elvyros Marijos 
dukra (Miećkovska, 
Mieczkowska Helcia) 83, 
86, 92, 181, 248, 292, 307, 
310, 324 

Mečkovskis Andżejus, Me- 
ćkovskos Elvyros Mari- 
jos sūnus (Miečkovskis, 
Mieczkowski Andrzej, 
Aniusis) 83, 92, 95, 97, 
248, 292, 295, 307, 310 

Mečkovskis Michasius, Me- 
čkovskos Elvyros Mari- 
jos sūnus (Miečkovskis, 
Mieczkowski Michal) 81, 
84, 248, 250 

Meištovičius Aleksandras 
(Meysztowicz Aleksan- 
der) 8, 10, 14, 61, 77, 125, 
162, 164, 165 

Mejeris Konstantinas (Mey- 
er Konstantyn) 86, 296 

Mejeris, sodininkas (Meyer) 
317 

Mejerova Eva Helena, 
Mykolo Pijaus Paskalio 
Romerio sesers Ma- 
rynios dukra (Meyro- 
wa, Mejerienė, merg. 
pavardė Rómerowna, 
Rómeryte Eva, Ieva) 
86, 296 

Mickevičius Adomas 277 

Mickevičius-Kapsukas Vin- 
cas 118, 173, 184, 265 

Mickevičius Stefanas (Mic- 
kiewicz Stefan) 167 

Mikolaičikas Stanislavas 128 


l Milašius Oskaras (Miłosz) 


3,99 ; 
Miusteris Ferdynandas 

(Múster Ferdynand) 309 
Moigis Jonas 118 


Nagrodzkis Zygmuntas 
(Nagrodzki Zygmunt) 15 

Narkevičius Adolfas (Nar- 
kiewizc Adolf) 35 

Naruševičius, Norus-Na- 
ruševičius Tadas 3, 59, 
63, 99 

Narutavičienė Joana 63 

Narutavičius Stanislovas 63 

Nastopka Stasys 359, 365 

Natkevičius Ladas 99, 160 

Naujalis J. 147 

Navakas Jonas 40, 53 

Nedzialkovskis Mečyslavas 
(Niedzialkovskis, Nie- 
działkowski Miezcysław, 
slapyv. Mekas) 188 

Nefas Jonas 92, 250 

Nekraśas Janas 161, 162 

Nemicka 88, 89 

Nižinska (Nižynska) 53 

Noreika Liudas 48, 54, 65, 
119, 187 

Novickis Janas, klebonas 296 


Obstas Janas (Obst Jan) 145, 
147 
Ochenkovska-Romer Hele- 
na žr. Romer-Ochenko- 
vska Helena 
Oginskienė, Usviatų seniū- 
no Aleksandro Ogins- 
kio žmona (Ogińska 
Aleksandrowa) 300 
Okuličius 224, 225 
Olechnovičius Franekas 35, 
36, 40, 42, 43, 52, 53 
Oleiničakovskis (Oleinicza- 
kowski) 52 
Oleka Kazimieras 139 


Paderevskis Ignacas Janas 
(Paderewski Ignacy Jan) 
188 

Pagirytė Marytė 89 

Papečkys Juozas 48, 162 

Penkaitis Antanas Algirdas 
199 

Penkaitis Pranas 11 

Perlas F. 188 

Pesliakas Mykolas (Pieślak 
Michal) 67 

Petkevičaitė Gabrielė 
(Petkevičaitė-Bitė) 117, 
118, 239-242 

Petliūra Semionas 196 

Petraškevičius Česlovas 118 

Petrauskas Mikas 144 

Petrulis Juozas 322 

Pilsudskis Juzefas (Pilsud- 
ski Jozef) 161, 173, 189, 
191, 192, 196, 197, 258, 265, 
276-280, 282 

Pisaniova Ana (Rómerytć) 
85, 92, 308 

Platas Kšyštofas (Płat 
Krzysztof) 310 

Pliateriai 300 

Pliateris, Pliateris-Zyberkas 
Konstantinas (Plater- 
Zyberk Konstanty) 77 

Pliateris-Zyberkas Steponas 
(Zyberk-Plater Stefan, 
Socha) 168 

Pohlis Teodoras (Pohl Teo- 
dor) 309 

Polukarpovičiai (Potukar- 
powiczowi) 315, 317 

Ponikovskis Antonis (Po- 
nikowski Antoni) 191, 
195, 196 

Požėla Vladas 268 

Preisas, teisėjas 286 

Prušanauskaitė- 
Venglovskienė Irena 
(Prušanovska Helena, 
Irena, Pruszanowska- 
Węgłowska) 86 


Pruśanovska Konstanci- 
ja Michalina Marija, 
Mykolo Pijaus Paskalio 
Rómerio sesuo (Kotunia, 
Pruszanowska Konstan- 
cja Michalina Maria, 
merg. pavardć Rómer) 
93, 251 

Pšezdzeckis Janas (Pżez- 
dzieckis, Przeździecki 
Jan) 295 

Purėnas Antanas 16, 17, 68, 
118, 194, 231-233, 238, 239, 
269, 278 

Purickis Juozas 4, 13, 14, 18, 
30, 34, 37-39, 51, 54, 59, 
61-63, 65, 77, 79, 81, 82, 
99, 100, 102, 124 


Rachmilevičius Nachmanas 
(Rachmilewicz Na- 
chman) 114, 136, 215 

Račkauskas Vytautas 
Aleksandras 13, 23, 101, 
118, 194 

Randomanskis 145 

Rimša Julijonas 276 

Romas Eljašas (Romm 
Eljasz) 46 

Romas Jurgis, Gerasimas 
(Romm Jerzy) 46, 68, 117, 
118, 239 

Romer-Ochenkovska Hele- 
na (Romer-Ochenkow- 
ska Helena, Helia, Hela) 
žr. Romerytė Helena, 

„juodoji“ Hela (Rėmer 
Helena) 

Rómeriai 180 

Rómerienć Juzefa, 
Čechovskytė (Rómerova 
Juzefa, Czechowska) 180 

Rómerienć Kazimiera, 
Kazimierienė, Kazimie- 
ro Igno Liucijono Róme- 
rio iš Janapolio žmona 


(Kazimierzowa Róme- 
rowa Kazimiera, merg. 
pavardć Skirmuntaite, 
Skirmunttowna) 236 
Rómeriene Marija, Marynia, 
Mykolo Pijaus Paskalio 
Rómerio sesuo (Rómer 
Maria, merg. pavardė 
Rómerytć) 72, 73, 79, 
81, 83-86, 88, 90, 92—98, 
100, 102, 103, 127, 138, 141, 
149, 151, 157, 163, 164, 168, 
169, 171-173, 177, 178, 180, 
181, 184, 185, 242-244, 
248—251, 274, 289, 290, 
294, 296-299, 301, 308, 
312, 316, 317, 319 
Rómerienć Konstanci- 
ja, Tukalaitė, Mama, 
Mykolo Pijaus Paska- 
lio Romerio motina 
(Rómerowa Konstancia 
z Tukałłów) 91, 93, 313 
Rómerienć Rachele Kolo- 
vrat de Raos, maršalo 
Mykolo Juozapo Róme- 
rio žmona, Mykolo 
Pijaus Paskalio Rómerio 
prosenelė (Romerowa 
(Raos de) Rachela) 147 
Rómerienć Vitalija žr. 
Kobilinskaitė Vitalija, 
Žukovska Vitalija 
Romerienė (Dembowska) 
Zofija (Romerowa 
Zofia), Romerienė- 
Dembovskytė Sofija 
(Dembowska Romerowa 
Zosia) 70 
Rómeris Antanas, Janapolės 
linija (Rómer Antoni) 94 
Rómeris Edvardas Mateušas, 
Matas (Rómer Edward 
Mateusz) 180 
Romeris Eugenijus (Romer 
Eugeniusz) 77, 180 

Romeris Felicijonas An- 
tanas (Rómer Felicjan 
Antoni) 180 

Rómeris Jonas Juozapas 
(Janas) (Rómer Jan 
Józef) 297 

Rómeris Leonas, Felicijono 
sūnus (Rómer Leon, syn 
Feliciana) 180 

Rómeris Mykolas Juozapas, 
marśalas, Mykolo Pijaus 
Paskalio Rómerio pro- 
senelis (Rómer Michał 
Józef) 180, 298 

Rómeris Mykolas Kazi- 
mieras, Papa, Mykolo 
Pijaus Paskalio Rómerio 
tóvas (Rómer Michał 
Kazimierz, Papa) 94, 
289, 313, 314 

Rómeris Mykolas Pijus (sla- 
pyv. Rzymski Mateusz) 
175, 176 

Rómeris Mykolas Steponas, 
Mykolo Pijaus Paskalio 
Rómerio senelis (Rómer 
Michał Stefan) 147 

Rómeris Motiejus, senasis, 
generolo Matthiaso 
Rómerio sūnus (Rómer 
Mateusz) 106 

Rómeris Motiejus Steponas 
(Rómer Maciej Stefan) 
126 

Rómeris Motiejus Stepo- 
nas Jurgis, Matysius 
iś Antanaśćs (Maciej 
Stefan Jerzy) 149 

Rómeris Stanislavas Maria, 
Izidoriaus ir Celinos 
siinus (Rómer Stanisław 
Maria) 180 

Rómeris Steponas, Ste- 
fusis, Mykolo Pijaus 
Paskalio Rómerio sesers 
Rómerienćs Marijos, 

Marynios sūnus (Rómer 
Stefan, Stefuś) 297 

Rómeris Steponas Domi- 
nykas, Stepono Jurgio 
sūnus (Romeris Stefan 
Dominik, syn Stefana 
Jerzego) 314 

Romeris Tadeušas (Romer 
Tadeusz) 128 

Rómeris Vaclovas, Jono 
(Jano) Juozapo sūnus, 
inžinierius (Rómer Wa- 
cław, syn Jana Józefa) 297 

Romeris Vitoldas, 
Rómerienćs Marijos, 
Marynios, Mykolo 
Pijaus Paskalio Romerio 
sesers vyras (Rómer 
Witold) 297 

Romeris Vladimiras, Jono 
(Jano) Juozapo sūnus, 
generolas (Rómer 
Wlodzimiesz, syn Jana 
Józefa) 297 

Rómerytć Ana (Römer 
Anna) 143 

Romerytė Helena, „juodoji“ 
Hela (Romer Helena) 180 

Rėmerytė Kotryna, Mykolo 
Pijaus Paskalio Romerio 
tėvo Romerio Mykolo 
Kazimiero sesuo (Rėme- 
rowna Katarzyna) 

Rómerova, Rėmerienė Regi- 
na, Edvardo Motiejaus 
Rómerio dukra, Mykolo 
Pijaus Paskalio Rómerio 
žmona (Rómerowa 
Regina) 180, 181 

Rėmerova Vanda, merg. 
pavardė Sulistrauskaitė 
(Rėmerowa Wanda z 
Sulistrowskich) 35 

Rómeruvna, Rómeryte 
Celina, Cesia, Mykolo 
Pijaus Paskalio Rómerio 


ir Reginos Rómerienćs 
dukra (Cesia, Rómerów- 
na Celina) 180 

Rómeruvna Eva, Helena 
(Rómeryte Eva, Ieva), 
Mykolo Pijaus Paskalio 
Romerio sesers Mary- 
nios dukra, pagal vyrą 
Mejerova Eva Helena 
(Rėmerėwna Ewa Hele- 
na, Mejerowa) 296, 297 

Rondomanskis Andrius 126 

Ropas Adamas (Ropp 
Adam) 298, 305 

Ropas Adamas Valerijus 
(Ropp Adam Walerian) 
308 

Ropas Adamas Kšyštofas 
(Ropp Adam Krzysztof) 
307-311, 314 

Ropaitė Izabelė (Roppowna 
Izabella) 95, 96, 296, 
300, 301 

Ropienė Ana, Frejerytė 
(Frejerówna Anna) 308, 
310, 311 

Ropienė, Ropova Malgožata, 
Budbergaitė (Roppowa 
Malgorzata z Bud- 
bergów) 305, 307, 308 

Rosenai 85, 92, 319 

Rosenaitć Marytć 85, 92 

Rosenas Piotras (Rosen 
Piotr) 85, 95, 96, 220, 
221, 305 

Rosenfeldt Anastazija 315, 317 

Rosenfeldtai 315-317, 321 

Rosenfeldtas Maksimiljanas 
315-317 

Rosenienė Piotrienė 92, 310 

Rosneris I. 188 

Roškovska Liusė (Liusia, 
Roszkowska) 67 

Rozenbaumas, jaunesnysis 
20, 22, 40, 65, 79, 104, 133, 
159, 168, 188, 215, 254, 263 


Rozenbaumas Simonas, sena- 
sis (Rozenbaum Šimšon) 
51, 53-55, 65, 103, 114, 131, 
133, 136, 138, 215, 272 
Ruchas Peisachas (Ruch 
Pejsach) 93 
Rudaminaite-Dusiackaite 
Katażyna (Rudo- 
minówną-Dusiacka 
Katarzyna) žr. Ogins- 
kienė, Usviatų seniūno 
Aleksandro Oginskio 
žmona (Oginska Alek- 
sandrowa) 300, 302 
Rudaminos-Duseckiai 300 
Rudoinskis Aleksandras (Ru- 
doiński Aleksander) 67 
Rumśas, kunigas 17 
Ruseckas Petras 22, 23, 105 


Samajauskas Kazimieras 183, 
187, 188 

Sapazas 47, 48 

Sapiegienė O. 6 

Savickis J. 147 

Savickis Zigmuntas 93 

Semaška Dominykas 3, 4, 
12-14, 20, 23, 28-33, 36, 
42-44, 46, 55, 68, 79, 81, 
104, 114, 117, 143, 144, 
182, 194, 198-201, 203, 
212-214, 216, 231, 238, 278 

Senkievićius Henrikas 128 

Sidzikauskas Vaclovas 3, 99 

Sikorskis Vladyslavas 
Eugenijus, generolas 
(Sikorski Władysław 
Eugeniusz) 258 

Sivickiai 297 

Skipitis Rapolas 4, 13, 33, 42, 
130, 137, 148 

Skirmuntas Konstantas 
(Skirmunt Konstanty) 
52, 53, 141, 143, 163 

Sleżevićius Mykolas 12, 14, 
23, 28, 29, 33, 34, 41, 62, 


68, 101, 105, 106, 111, 112, 
116, 125, 130, 140, 194, 195, 
205, 215, 238, 239, 252, 
272, 274-278, 283 

Sližys Balys 140 

Sližys Boleslovas 97, 98, 137, 
138, 163, 164, 169 

Sližys Pranas 97 

Smetona Antanas 3, 22, 61, 
62, 90, 122—125, 131, 158, 
211, 216 

Snelevskis Juzefas (Šnielew- 
ski, Śmielewski Józef) 
223, 228, 263, 283 

Soloveičikas Maksas 37, 
38, 54-56, 58, 60, 61, 
79-81, 104, 105, 110, 111, 
114-117, 121, 129, 131, 
133-140, 149, 150, 153, 
156, 213, 215, 219, 220, 
227, 228, 253 

Sruoga Balys 36 

Stadzevičius Boleslovas 
(Stadziewicz Bołesław) 
126, 145, 165, 173, 174, 195, 
216, 277 

Stanaitis Juozas 275 

Staneika Vaitiekus 181, 182 

Stankevičius Adamas (Stan- 
kiewicz Adam) 201, 203 

Starkus Zigmas 105, 116, 140, 
153, 155 

Stašinskis 48 

Staškevičius Jonas 123 

Staugaitis Jonas 14, 22, 23, 
34, 100, 116, 117, 140, 150, 
154, 215, 270 

Stavska Marysia 85 

Stavskis Juzefas 85, 86, 92, 95 

Steponavičius Jonas (Stefa- 
nowicz Ivan) 156, 157 

Stronskis S. (Stronski) 188 

Studnickis Vaclavas (Studnic- 
ki (Gizbert) Wacław) 256 

Stulginskis Aleksandras 4, 7, 
14, 159—161, 184, 263, 275 


Stulinskis 216 

Sugintas Antanas 13, 48, 118, 
194, 231, 234, 238 

Sulistrovskiai (Sulistrow- 
scy) 304 

Sulistrovskis Antonis (Suli- 
strowski Antoni) 304, 307 

Sulistrovskis Mykolas (Su- 
listrowski Michał) 300, 
302, 304 

Sutkus Antanas 36, 147 


Šabadas Cemakas (Shabad 
Cemach) 66 

Šalčius Matas 148 

Šardini Pjeras Ogiustas 
(Chardigny Pierre Au- 
guste) 143 

Šarota Marcelis (Szarota 
Marceli) 257-259 

Šatkovskis Adamas (Szat- 
kowski Adam) 309 

Šaulys Jurgis 3, 138, 232, 
237-239 

Šeškus Kazimieras 291, 292 

Šilgalis Antanas 122, 123 

Šilingas Stasys 11, 18, 21, 43, 
61-63, 123-125, 130, 131 

Šimkus Jonas 4, 13, 33, 130, 
137, 260—262, 278, 287 

Šimkus Stasys 11 

Šycas, Ropo kamerdineris 

(Szyc) 309 

Šliūpas Rokas 171, 172, 178 

Šmulkštys Antanas 99 

Šmitas, Ropo gydytojas 
(Szmidt) 309 

Šmitas Taukelis (Szmit 
Taukiel) 113 

Šniukšta Antanas 25 

Šniukšta Petras 226 

Šurna, teisėjas 81, 138, 153, 263 

Śvanskiai (Szwańscy) 297 

Śvoinickis Zygmuntas 
(Szwoynicki Zygmunt) 
224 

Taraškevičius Bronislavas 
(Taraszkiewicz Broni- 
słau) 35 

Teodorovičius Juzefas Teo- 
filis (Teodorowicz Józef 
Teofil) 190, 282 

Tićkutć Emilija 90 

Tiškevičienė Kazė 93 

Tiškevičius Aleksandras 
(Tyszkiewicz Aleksandr) 
62, 63, 159, 212-215, 217, 
219, 220, 222, 223 

Toliušis Zigmas 48, 54, 65, 
66, 187, 209, 252 

Tomaševičius Mykolas (To- 
maszewski Micha!) 309 

Totoraitis 5-8 

Tšeciakas 52 

Tumas-Vaižgantas Juozas 
(kunigas Tumas) 11, 254 

Tumėnas Antanas 23, 48, 
110, 114, 117, 119, 120, 150, 
155, 253, 287 

Tupalskis 164, 173 


Vabalas-Gudaitis J. 118 
Vaičiūnas Petras 184 
Vailokaitis Jonas 5, 110 
Vailokaitis Juozas 5, 14, 23, 
55, 62, 158 
Varnas Adomas 11, 14 
Veisenhofai 300 
Velhorskiai 279 
Velhorskis Liudvikas (Wiel- 
horski Ludwik) 77 
Velhorskis Vladyslavas 
(Wielhorski Władysław) 
225, 274, 275, 290 
Venclauskas, Venclavskis 
Kazimieras (Węcławski) 
105, 233, 266, 268 
Venglovskis Felicijanas 
(Węglowski Felicjan) 86 
Veryko-Darovskis 148 
Vienażinskis Justinas 7 
Vienażinskis 100 

Vileišis Jonas 12, 22-24, 27, 
28, 32, 62, 117, 118, 144, 
158, 159, 188, 234, 239 

Vileišis Petras 139 

Vimeris Emilis 25 

Višinska Ana iš Koščycų 
(Wyszyńska Anna z 
Koszczyców) 298, 309, 
314-316, 318 

Višinskis Janas (Wyszyński 
Jan ) 315, 316 

Višinskis Vaitiekus (Wy- 
szyński Wojciech) 298, 
309, 314-316, 318, 320, 
321, 323, 326 

Vispianskis Stanislovas 
(Wyspiański Stanisław) 
39 

Vojevudzkis (Wojewódzki) 
35 

Volberg Ana (Aninka, Wol- 
berg Anna) 91 

Voldemaras Augustinas 62, 
100, 120, 122, 132, 254, 288 

Voleišo 216 

Volovičova Helena Zuzana 
Rachela, buvusi Rómer, 
Helcia, Mykolo Pijaus 
Paskalio Rómerio sesuo 
(Wołłowiczowa Helena 
Zuzanna Rachel z 
Rómerow) 9, 251 

Volovićius Eustachijus 9, 14 

Volovičius Henrykas, Volo- 
vićovos Helenos Zuza- 
nos Rachelos, buvusios 
Rómer, Helcios, Mykolo 
Pijaus Paskalio Rómerio 
sesers sūnus (Henrysius, 
Wollowicz Henryk) 9, 
67, 251, 289 

Vrublevska Emilija (Wro- 
blewska Emilia) 237 

Vrublevskis Eustachijus 
(Wroblewski Eustachy) 
237 


Vrublevskis Tadeušas 
Stanislavas (Wroblewski 
Tadeusz Stanislaw) 237, 
258 


Zajacas Leanardas 212, 215, 
219, 220, 227, 254, 284 

Zamoiskis Janas 290 

Zaštautas Aleksandras 
(Zasztowt Aleksandr) 
66, 265 

Zybalis jaunesnysis 324 

Zyndram-Koscialkovskis 
Marianas žr. Koscialko- 
vskis Marianas 


Želigovskis Liucjanas (Želi- 
gowski Lucjan) 9, 10, 14, 
44, 56, 78, 142, 164, 173, 
180, 185, 190, 196, 278 

Žemaitis Zigmantas 
(Zigmas) 4, 12, 18, 20, 
22-24, 27-29, 32, 36, 38, 
40, 42, 46, 50, 52, 54, 55, 
63, 64, 68, 69, 78, 79, 101, 
103-105, 114, 116, 118, 121, 
125, 133, 134, 148, 152, 155, 
156, 159, 161, 163, 166, 167, 
183, 194, 199, 205, 211, 
213-215, 218—223, 227, 
238, 239, 254, 263, 276, 
283-285 

Žilinskas Aleksandras 6, 122 

Żymskis Mateuśas (Mateusz 
Rzymski) źr. Rómeris 
Mykolas Pijus 

Žmuidzinavičiai 97 

Žolkovskis 209 

Žukovska Vitali- 
ja, Kobilinskaite, 
Rėmerienė Vitalija 
(Rėmer, Žukowska Wi- 
talia z Kobyliūskich) 93 

Žukovskis Aleksandras (Žu- 
kowski Alexander) 93 

Adamavas (dvaras) 308 
Adutiškis 174 

Amerika 157, 159, 203 
Anapolis 85, 92, 95 

Anglija 30, 100, 180, 252 
Antanašė 90, 95, 128, 247, 304 
Antazavė 95, 296, 300, 301 
Apušynė 289 

Ašmena 300, 302, 304, 307 
Austrija 57, 99, 258 
Austrijos Respublika 258 
Ažubaliai (Ažubalis) 89, 92 


Bagdoniškis 16, 69, 72, 81, 
84-90, 92-97, 100, 127, 
141, 149, 151, 157, 168, 169, 
178, 182, 239, 242-244, 
248—251, 258, 279, 289, 
291, 293, 294, 296, 
298-310, 312, 314-321, 
323-326 

Baisogala 251 

Baltarusijos Respublika 
(Baltarusijos Liaudies 
Respublika, BLR) 20, 35, 
36, 42, 79, 80, 91, 126, 144, 
173, 202, 203, 212—215, 
265 

Baltijos jūra 259, 284 

Baltoji Rusia 35, 45, 91, 196, 
197, 203, 215, 259, 265 

Baranovičiai 35 

Bastūnai 142 

Belgija 57, 229 

Belskas 298 

Berlynas 4, 35, 36, 46, 52, 
69, 98, 168, 213, 214, 232, 
235, 291 

Birštonas 221 

Biržai 83, 322 

Biržupis (upelis) 303, 304 

Bydgoščius 157 

Brda (upė) 157 


Breslauja 45 

Briuselis 99, 101 

Brno 232 

Bučiupys (upelis) 303 
Bugas (upė) 298 
Buniuškės 304 
Busiškis 303, 304, 306 


Chelmas 298, 316 
Ciskadai 180 


Čikaga 202, 209 


Dagiliai 304, 312, 325 

Didžioji Britanija 99, 225, 229 

Dineburgas (Daugpilis) 169, 
170, 205, 227 

Dysna 173, 297 

Dolhinovas 173, 184 

Drisa 112 

Drohičinas 298, 309, 311, 
314, 316 

Druja 170 

Dusetos 92, 300 

Dūkštas 100, 174 


Eitkūnai 100 
Estija 195, 196, 229, 230, 235, 
259 


Gačionys 85, 92, 221, 319 

Gardinas 6, 45, 70, 71, 173, 
174, 180, 202, 203, 213 

Gdanskas 168, 188, 195, 251, 
278, 284 

Genuja 229, 252, 285 

Gikoniai 322 

Ginduriškės (Malcinė, Pie- 
lanai) 303, 316 

Gojus (miškas) 297, 298, 301, 
303, 304, 308, 310, 313, 
316, 317, 324 

Gorodokas 176 


Haga 99, 124 
Helas 284 
Hesenas-Darmštatas 317 


Italija 100, 148, 229 


Janapolė 94, 313 

JAV 181, 209 

Jonava 251, 289, 303, 304, 306 
Joniškis 81 

Juodkrantė 284 

Jurgučiai 220, 300 

Jūžintai 85, 221 


Kalkūnai 243 

Kalvarija 79 

Kamajai 178, 220 

Kanada 128 

Kanai 100 

Kanutas 174 

Karaliaučius 53, 208, 275 

Karklėnai 289 

Karolinuvas 174 

Karpatai 259 

Karveliškės (Karveliškis) 83, 
298, 301, 303, 306 

Kaukazas 48 

Kaunas 35, 36, 72, 160, 161, 
166, 224, 279, 287, 320, 
321, 325, 326 

Kavoliškis 88, 93, 171, 250, 
273, 274, 307, 322 

Kazliškiai 180 

Kėdainiai 83 

Kijevas 196 

Kybartai 100 

Klaipėda 22, 23, 40, 45, 56, 
57, 99, 105, 108, 109, 111, 
112, 114, 116, 121, 130, 131, 
145, 150, 151, 207, 208, 230, 
235, 254, 257, 258, 275, 
278, 284 

Knysa 303, 306, 312 

Kolnas 271 

Krekenava 113 

Kretinga 63, 159, 215 

Kriauna (upė) 319 

Kriaunos 84, 88, 95, 291-295, 
299, 300, 302, 306, 310 

Krokuva 177, 181, 257, 258 

Kuibyševas 128 

Kuisas 304 

Kumšas (ežeras) 303, 307 

Kumšos 88, 89, 274, 294, 303, 
304, 306, 307, 310 

Kurkliai 304, 307 

Kuršas 235 

Kuženecas 174 


Lašai 293 

Latgala 205 

Latvija 81, 94, 170, 180, 195, 
196, 205, 227, 229, 230, 
235, 259, 296, 308 

Ledinė jūra 259 

Lenkija (Lenkijos Respubli- 
ka) 4-7, 10, 12, 13, 15, 17, 
19, 21, 28, 37, 39, 41, 44, 
45, 49, 51-53, 56-58, 60, 
70, 72, 79, 80, 91, 99-101, 
103, 104, 107, 126-128, 134, 
141, 142, 147, 148, 156, 161, 
163-165, 167, 168, 173-175, 
179, 184-186, 188-199, 
202, 216, 217, 220, 225, 
229-236, 246, 247, 252, 
254-259, 273-275, 277, 
279-284, 290, 296, 298, 
302, 308, 309, 314, 315, 
318, 322, 325 

Lietuva 3-5, 10-14, 18, 19, 
21-25, 27-32, 36-45, 47, 
49, 50-52, 56-61, 65, 70, 
72, 77-82, 89, 91, 98, 100, 
101, 103-105, 108—112, 114, 
116, 127, 129, 131, 132, 134, 
141-143, 145, 149, 152, 154, 
161, 162, 164, 173, 174, 179, 

186, 189, 193, 196-200, 
203, 213, 217-220, 228- 
231, 234-236, 246, 247, 
252, 254—257, 259, 265, 
273-275, 277, 279-282, 
286, 290, 301, 302, 305 

Lisabona 128 

Liubliana 257 

Liublinas 279, 290 

Liublino Tomašuvas 290 

Livonija 235 

Lyda 35, 44, 146 

Lomža 67, 279 

Londonas 59, 99, 124, 128, 
141, 159, 188 

Luna 70, 180 

Lvovas 101, 192, 290 


Maincas 317 

Malcinė žr. Ginduriškės, 
Pielanai 

Manevyčiai 176 

Marcinkonys 146 

Marijampolė 5, 6, 170, 207, 
208, 241 

Maskva 48, 81, 82, 98, 99, 
226, 297 

Mataučizna 11, 94, 96, 304 

Matautai (miškas) 303, 304 

Matiekai 301, 304, 306 

Medila 174 

Meldučiai 304 

Minskas 35, 43, 53, 80, 170, 173, 
196, 201, 202, 214, 215, 285 


Naujadara (upelis) 303 

Nemunas (upė) 45, 70, 180, 
183, 186 

Neris (upė) 173, 186 

Nevėžis (upė) 113 


Obeliai 82, 242, 243, 296, 304 

Obodovcai 174, 177 

Ožiškis (Ažiškis; ežeras) 303, 
304, 306, 310 


Pabiržė 309, 322 

Pajuostis 10 

Pakenė (Pokenė) 291, 293, 
306, 319 

Pakriaunys 298,304 

Panemunėlis 243 

Panevėžys 10, 83, 113, 117, 118, 
139, 149, 208, 239-242, 
272, 288, 324 

Paryžius 257 

Peterburgas 14, 124, 170, 237, 
258, 290 

Petrakavas (Piotrkovas) 258 

Petrogradas 17, 163, 214 

Pielanai, Pielanas, Pielenė 
(Ginduriškės, Malcinė) 
303, 306 

Pleščenicai 93 

Poznanė 279 

Prancūzija 30, 45, 46, 100, 
131, 148, 229, 230, 248, 
252, 266 

Prapultynė 298, 303 


Radviliškis 83, 243 

Rageliai 289, 304 

Ramusis vandenynas 259 

Raseiniai 22, 78, 285 

Rivjera 100 

Ryga 45, 79, 80, 100, 124, 169, 
196, 275 

Rytų Prūsija 100 

Rokiškis 11, 17, 81, 83, 90, 92, 
93, 97, 100, 118, 168, 171, 
178, 220, 221, 226, 242, 
243, 250, 288, 289, 291, 
294, 295, 298, 304, 318, 
322 

Roma 59, 128, 141, 181, 182, 
232, 235, 238 

Rudeliai 89, 97, 304 

Rukeliai 291, 303, 304, 306 

Rusija 5, 6, 9, 10, 17, 22, 35, 37, 
45-48, 56, 59, 65, 79-82, 
85, 91, 100, 124, 148, 163, 


169, 196, 205, 214, 229, 

230, 233—235, 237, 241, 

242, 248, 252, 254, 258, 

259, 263—265, 302 
Rūdiškės 298 


Salakas 177, 290 

Samarkandas 253 

Sapiežiškė 182 

Sartai (eżeras) 87, 92, 300 

Serbija 57 

Sibiras 122, 156, 170, 199, 201, 
209, 237, 259 

Soviety Rusija 35, 79, 82, 214, 
229, 230, 235, 265 

Stačiaragis 303, 304 

Starodubas 300 

Stolpcai 285 

Subatė (Subačius) 296, 309 

Suomija 196, 229, 230 

Suvalkai 6, 79, 142, 173, 184, 
261 

Suvalkija 5 


Šakubaliai 220 
Šiauliai 208, 262 
Šveicarija 99, 128, 257 
Švenčionys 91, 146 


Talinas 78, 199 
Tel Avivas 114 
Tezevas 166 
Tilžė 208 


Tytuvėnai 70, 180 
Tokijas 128 
Tomašuvas 290 
Torunė 157 
Trakai 146 
Trojanuvka 176 
Tverečius 174 


Ukmergė 55, 138, 178, 251, 
322 

Ukraina 91, 196, 197, 259, 290 

Usviatai 300 

Utena 97, 138, 163, 168, 169, 
177, 308 

Užnemunė 152 

Užukriaunos 95 


Vadstena 180 

Valkininkai 146 

Varėna 142, 146 

Varniai 100 

Varšuva 18, 20, 52-54, 56, 
65, 79, 86, 103, 128, 143, 
145, 162, 163, 165—167, 175, 
188—193, 196, 205, 229, 
230, 232, 235, 237, 275, 
279, 280, 283, 297 

Varta 186 

Vašingtonas 124 

Vengrija 177, 258 

Vidiškės 174 

Viena 257, 258 

Vilkaviškis 6 


Vilkmergė 138, 300, 307-309, 
325 

Vilnelė (upė) 173 

Vilnius 5, 9, 10, 14-25, 27-30, 
35, 37-41, 43-46, 50-58, 
60-63, 66-72, 77-81, 83, 
91, 97—112, 114, 116, 117, 
121, 124-134, 136, 138—152, 
154—160, 162-170, 172-174, 
179—206, 209, 212, 213, 
215-219, 225, 226, 228—230, 
234, 235, 237, 239, 241-243, 
247, 252—254, 256, 258, 
259, 263—265, 274—287, 
296-299, 308-310, 317, 318, 
321, 326 

Vitebskas 112 

Vitebsko gubernija 111 

Viveliškės 93, 251, 303, 304, 
306 

Vysla 157, 186, 279 

Vokietija 8—12, 36, 57, 99, 100, 
115, 177, 184, 196, 213, 229, 
230, 231, 234, 235, 248, 
252, 258, 302 


Zagrebas 257 
Zamoscis 157, 297 
Zarasai 177, 243 


Žeimiai 251 
Žemaitija 45, 152 
Ženeva 98, 99, 252 

